Alma littera 


ot GRU 


oHINUE DRUMN 


Iš anglų kalbos vertė 


UDK 821.111(73)-31 
Br291 


Versta iš: 
Sandra Brown 
FRENCH SILK 
Warner Books, 
New York, 1992 


Ši knyga yra grožinės literatūros kūrinys. Vardai, personažai, vietos ir 
nutikimai yra arba autorės vaizduotės kūriniai, arba naudojami kaip meninė 
priemonė. Bet koks panašumas į tikrus įvykius, vietoves ar asmenis yra 


visiškai atsitiktinis. 


ISBN 978-609-01-0692-1 


O By arrangement with MARIA CARVAINIS AGENCY, INC. and PRAVA I PREVODI. 
Translated from the English: FRENCH SILK, Copyright O 1992 by Sandra Brown. 


First published in the United States by Warner Books, New York. 
O Viršelyje panaudota nuotrauka, „Shutterstock“ 

O Vertimas į lietuvių kalbą, Džilda Jansonaitė, 2012 

O Leidykla „Alma littera“, 2012 


Įžanga 


|| E kėkštas purptelėjęs įskrido į kiemelį ir nutūpė ant 
cherubino pėdos. Per išdidus, kad pliuškentųsi su niekingais 
žvirbliais, kėkštas gurkštelėjo vandens iš fontano ir nulėkė sau. 
Regis, ramuma, tvyranti tarp šių storų, vynuogienojais apraiz- 
gytų senovinio mūro sienų, atklydėliui pasirodė nuobodi. Tarp 
pastelinių žiedų nepaliaudamos dūzgė kamanės. Svyrantys iš 
krepšių paparčiai tebealsavo priešaušrio drėgme. Ryškioje sau- 
lės šviesoje ant vaškinių monsterų lapų ir kamelijų krūmų tvis- 
kėjo rasa. 

— Rapunzelė paleido nuostabius auksaspalvius plaukus, ir 
princas, kabindamasis į vešlias jos garbanas, akmenine siena 
įsiropštė į bokštą. 

Klerė Loran, įdėmiai klausydamasi, ką mama skaito, nepati- 
kliai pažvelgė ir paklausė: 

— Jai turbūt skaudėjo? 

— Ne, širdele, pasakose neskauda. 

— Ir aš norėčiau turėti ilgus, auksinėmis bangomis krintan- 
čius plaukus, - ilgesingai atsiduso mergaitė. 

Merė Ketrina paglostė neklusnias kaštonines penkiametės 
dukros garbanas. 

— Ir tavo plaukai nuostabūs, net žodžių trūksta. 

Netikėtai kiemelio ramybę sudrumstė triukšmingai įpuolusi 
tetulė Lorelė. 

— Mere Ketrina, ir vėl jūs čia! Šįkart jie turi leidimą išsivesti 


Klerę. 


6. „Šandia Brown 


Merė Ketrina įsmeigė į tetą Lorelę tuščią žvilgsnį. 

— Kas atėjo? 

Klerė žino. Net jeigu mama ir pamiršo. Ji gerai prisiminė 
vyrą tamsiu kostiumu, atsiduodantį mentolio pastilėmis ir 
briliantinu. Vyras jau dukart buvo jų namuose, palikdavo juo- 
se bjaurų dvoką. Kartu ateidavo moteriškė su dideliu odiniu 
krepšiu. Jiedu kalbėdavosi su teta Lorele ir mama apie ją - Kle- 
rę, tarsi ji būtų kurčia arba jos apskritai čia nebūtų. 

Klerė suprasdavo ne visus žodžius, bet pokalbių esmę pa- 
gaudavo. Paskui teta Lorelė būdavo sutrikusi, o mama kankin- 
davosi. Po ano tų žmonių apsilankymo mama tris dienas nesi- 
kėlė iš lovos ir nepaliaudama verkė. Tas priepuolis sukrėtė tetą 
Lorelę ir ji kaip niekad nerimavo. 

Stengdamasi būti kuo mažesnė ir nematoma, Klerė pasislė- 
pė už metalinių dviviečių sūpynių, ant kurių sėdėjo mama. Kle- 
rę smaugė baimė, širdelė krūtinėje daužėsi. 

— O varge, tai nelaimė! - vis kartojo teta. Jos smakras vir- 
pėjo, putliose rankose ji gniaužė nosinę. - Nebeišmanau, ko 
griebtis, Mere Ketrina. O ir kuo galėčiau padėti? Jie sako turį 
teisę ją Išsivesti. 

Pirmas kiemelyje pasirodė vyriškis ir apsidairė grobuoniš- 
ku žvilgsniu. Atrodė toks pat savim pasitikintis, kaip čia kiek 
anksčiau įskridęs kėkštas. Jo akys apsistojo ties kiemo gilumo- 
je sėdinčia moterimi. 

— Labas rytas, panele Loran. 

Dirsčiodama iš savo slėptuvės, Klerė matė, kad vyras šypso- 
si. Jai ta šypsena nepatiko. Nenuoširdi kaip Užgavėnių kaukės. 
Net ir čia, lauke, ji užuodė šleikštų jo plaukų tepalo ir burnos 
gaiviklio kvapą. 

Tetulės Lorelės žodžiai ją išgąsdino. Išsives ją? Kur? Be ma- 
mos ji niekur neis. O jeigu ją išsiveš? Kas tada rūpinsis mama? 
Kas jai prisiglaus prie peties, švelniai paniūniuos, kai ją apims 
liūdesys? Kas eis ieškoti, kai mamytė, apimta beprotybės, vėl 
išsmuks iš namų? 

— Jūs jau nebeturite teisės spręsti dėl dukros globos, - kreip- 
damasi į Merę Ketriną pareiškė neišvaizdi moteriškė atgrasia 

pilka suknele. Jos balsas buvo kimus, petį svarino sunkus odi- 
nis krepšys. - Čia netinkama aplinka jūsų mergaitei. Juk linki- 
te jai tik to, kas geriausia? 

Merė Ketrina kilstelėjo dailią ranką prie kaklo, prie nėri- 
niuotos apykaklės, ir ėmė čiupinėti perlų vėrinį. 

— Aš nieko nesuprantu. Viskas taip... painu. 

Neprašyti svečiai susižvelgė. Vyras pasakė: 

— Nurimkite, panele Loran, mes mažąja jūsų mergaite pasi- 
rūpinsime. 

Vyras šiurkščiai linktelėjo galva kolegei. Ji apėjo sūpynes ir 
sugriebė Klerei už riešo. 

— Ne! - Klerė ištraukė rankutę iš karštų prakaituotų moters 
delnų ir atšoko šalin. - Aš niekur su jumis neisiu. Noriu likti 
su mama. 

— Nagi, nesispyriok, Klere, - dirbtinai šypsodamasi suokė 
moteriškė. - Mes nuvešime tave į namus, kur yra daug vaikų; 
turėsi su kuo žaisti. Pamatysi, tau ten patiks. 

Klerė ja nepatikėjo. Smaili nosis ir bėgiojančios moters aku- 
tės buvo visai kaip žiurkių, šmirinėjančių šiukšlių krūvose jų 
kvartalo skersgatviuose. Ji nebuvo nei graži, nei gera, nei gar- 
džiai kvepėjo. Ir net jeigu stengėsi kalbėti maloniai, jos balsas 
nė iš tolo neprilygo melodingam mamos balso tembrui. 

— Nenoriu, - pareiškė Klerė su penkerių metų vaikui būdin- 
gu užsispyrimu, - be mamos aš niekur neisiu. 

— Deja, teks. 

Moteris vėl siektelėjo Klerės. Šį kartą laikė ją stipriau, ir 
mergaitei, kad ir kaip stengėsi, iš jos gniaužtų išsilaisvinti ne- 
pavyko. 

— Ne! Nel 

Moters nagai giliai susmigo jai į ranką ir įdrėskė odą. 

— Paleisk! Aš noriu būti su mama ir teta Lorele! 

Klykdama Klerė raitėsi, spardėsi, gynėsi rankomis, abiem 
savo mažų juodų batelių kulniukais ieškodama atramos, bet 
veltui. Jai nepavyko ištrūkti iš tvirtų moters gniaužtų. 

Teta Lorelė, jau kiek susitvardžiusi, priekaištavo vyrui, kad 
siekia vaiką atskirti nuo motinos. 


8. Šdndid Brown 


— Taip, tiesa, Merei Ketrinai kartais užeina melancholijos 
priepuoliai, bet kam gi nepasitaiko? Viskas dėl to, kad ji labai 
jautri. O motina ji puiki ir Klerė ją dievina. Patikėkit, ji mergai- 
tei jokio pavojaus nekelia. 

Nekreipdama dėmesio į tetos Lorelės maldavimus, moteriš- 
kė tempė Klerę pro duris į virtuvę. Mergaitė per petį žvilgtelėjo 
į motiną, kuri vis taip pat sėdėjo ant sūpynių nušviesta švel- 
nios saulės. 

— Mama! - suriko Klerė, - mama, neleisk jiems manęs pasi- 
imti! 

— Baik rėkauti! - Moteriškė taip papurtė Klerę, kad toji, iš 
netikėtumo įsikandusi liežuvį, ėmė rėkti dar garsiau. Dabarjau 
iš skausmo. 

Dukros šauksmai pažadino Merę Ketriną iš stingulio ir ji su- 
vokė, kad dukrai gresia pavojus. Staiga pašokusi, ji su tokia jėga 
pastūmė geležines sūpuokles, kad tos, atsitrenkusios į sieną, 
suskaldė dvi plytas. Merė Ketrina puolė prie durų, bet tą aki- 
mirką jai ant peties nusileido sunki vyro ranka. 

- Šį kartą mums nesutrukdysite, panele Loran. Mes turime 
leidimą išsivesti jūsų dukterį. 

— Pirma aš jus nudobsiu! - Merė Ketrina čiupo nuo stalelio 
vazą ir užsimojo. 

Pasigirdo šleikštus dunkstelėjimas, sunkus krištolas atsi- 
trenkė į vyro galvą. Socialinio darbuotojo smilkinyje atsivėrė 
kelių centimetrų žaizda. Merė Ketrina paleido vazą iš rankų 
ir ant grindinio plytelių pažiro šukės. Vanduo iš vazos apliejo 
visą vyriškio tamsaus kostiumo priekį. Ant žemės po kojomis 
mėtėsi rožės. Vyras staugė iš skausmo ir pykčio: 

— Tai jau tikrai! Visai nepavojinga! - riktelėjo jis tetai Lorelei. 

Toji, puolusi prie Merės Ketrinos, stengėsi ją sulaikyti. 

Pilna kraujo burna nuo žaizdos liežuvyje Klerė įnirtingai 
priešinosi moteriai, tempiančiai ją iš namų. Vyras šlubčiojo 
joms iš paskos, spausdamas prie kruvino smilkinio nosinę ir 


bjauriai keikdamasis. 

Klerė neatitraukė akių nuo motinos. Teta Lorelė tvirtai lai- 
kė apglėbusi mamą, o jos veidas buvo iškreiptas kančios. Tarsi 
melsdama malonės ji tiesė rankas į dukrą. 

— Klere, Klere, mano mažyte. 

— Mama! Mama! Mama! 


—8- 


Klerė staiga pašoko ir atsisėdo plačioje lovoje. Jai negailestin- 
gai spaudė krūtinę, buvo sunku kvėpuoti. Burna perdžiūvo, o 
gerklę peršėjo nuo gniaužiamo per miegą riksmo. Nuo prakai- 
to sudrėkę naktiniai marškinėliai lipo prie kūno. 

Ji numetė antklodę ir prisitraukusi kelius prie krūtinės įrė- 
mė į juos kaktą. Nepakėlė galvos tol, kol neišsisklaidė nakties 
košmarai ir ją kankinę demonai nepasitraukė į giliausias pasą- 
monės kerteles. 

Klerė išlipo iš lovos ir koridoriumi nuėjo į motinos kambarį. 
Merė Ketrina ramiai miegojo. Lengviau atsidususi, Klerė at- 
sigėrė vandens iš čiaupo vonios kambario kriauklėje ir grįžo į 
miegamąjį. Persirengusi švariais naktiniais, ji išlygino suglam- 
žytas paklodes. Dar ilgai nepajėgs užmigti. 

Pastaruoju metu ją dažnai kankindavo košmarai, vis sugrą- 
žinantys į baisiausias neramios vaikystės akimirkas. Slogių sa- 
pnų priežastis Klerei nebuvo paslaptis. Nelaimės nuojauta kėlė 
grėsmę jos saugumui ir ramybei, kurios ji visomis išgalėmis 
siekė. 

Ji tikėjosi, kad tas sielvartas ir liūdesys visam laikui nugrimz- 
dę praeityje ir niekada nebesugrįš, bet juos atgaivino piktavalis 
įsibrovėlis. Jis kėlė grėsmę visiems, kurie jai brangūs. Kėsinosi 
atimti iš jos susikurtą gyvenimą. 

Jeigu nesiims ryžtingų veiksmų, kad pakeistų įvykių tėkmę, 
tas Žmogus sugriaus jos ateitį. 


Dirmas skyrius 


| Džeksonas Vaildas buvo nužudytas trimis šūviais: į galvą, 
širdį ir sėklides. Pastarasis šūvis Kasidžiui atrodė iškalbingas. 

- Prakeikimas! 

Medicinos ekspertės pastaba pasirodė Kasidžiui per švelni. 
Jis spėjo, kad į auką šauta iš trisdešimt aštunto kalibro revol- 
verio, be to, iš arti. Kulkos tuščiaviduriais antgaliais. Akivaiz- 
du, žudikas siekė auką suplėšyti į gabalus. Lovos galvūgalis ir 
patalynė buvo aptaškyti smegenimis. Čiužinys kiaurai permir- 
kęs krauju, bet kūnas, nors kulkų suvarpytas, nesudarkytas. 
Vaizdas ne iš maloniųjų, nors Kasidis buvo matęs ir baisesnių. 

O nemaloniausia nusikaltimo vietoje buvo dėl aukos. Stulbi- 
namą naujieną Kasidis sužinojo rytą per radiją, laviruodamas 
automobilių spūstyje. Pažeisdamas kelių eismo taisykles, jis 
tuoj pat apsuko mašiną ir nurūko į įvykio vietą, nors ir netu- 
rėdamas tarnybinio nurodymo tirti. Policininkai, apsupę „Fer- 
monto“ viešbutį, jį pažino ir ilgai negalvoję nutarė, kad jis iš 
Naujojo Orleano apygardos prokuratūros. Nieko nenustebino 
jo pasirodymas ir septinto aukšto Sent Luiso apartamentuose, 
kur minia tyrėjų taip uoliai rinko įkalčius, kad net kilo pavojus 
jiems būti sunaikintiems. 

Kasidis priėjo prie medicinos ekspertės. 

— Ką manai, Elve? 

Daktarė Elvira Diupiuji buvo apkūni, tvirto sudėjimo mo- 
teriškė pelenų spalvos plaukais. Apie jos asmeninį gyvenimą 

nuolat sklido paskalos, bet nė vienas iš liežuvininkų negalėjo 
pasigirti turėjęs su ja intymių santykių. Elviros nemėgo daugu- 
ma, o draugų ji turėjo vos kelis. Antra vertus, niekas neabejojo 
jos kaip profesionalės žiniomis. 

Kasidžiui patiko, kai ji teisme liudydavo kaip kaltinimo ša- 
lies ekspertė. Jis žinojo, kad jos parodymai bus aiškūs ir negin- 
čijami. Prisiekusi Biblija, ji atrodydavo nuoširdi. Elvira visada 
darydavo įspūdį prisiekusiesiems. 

Atsakydama į Kasidžio klausimą, patologė užsigalvojusi pa- 
sitaisė akinius, kurie jos kampuotą veidą darė dar griežtesnį. 

— Pirma man šovusi mintis: jis mirė nuo žaizdos galvoje. Kul- 
ka ištaškė smegenis. Žaizda krūtinėje kiek per toli nuo širdies. 
Todėl negaliu teigti, kad buvo mirtina, kol neatliks skrodimo. Ir 
vargu ar jį nužudė šūvis į sėklides... Bent jau ne iš karto, - Elvė 
pašnairavo į apygardos prokuroro pavaduotoją kreivai šypso- 
damasi, - nors... be jokios abejonės, jo seksualinis gyvenimas 
dėl to būtų buvęs baigtas. 

— Ir kuris šūvis buvo pirmas? - Kasidis suraukė kaktą. 

— Negaliu pasakyti. Manau, į galvą. 

— Kodėl? - vėl paklausė jis. 

— Sužeidimas į krūtinę, jeigu nebuvo mirtinas, būtų jį para- 
lyžiavęs. 

- Plaučiai būtų prisipildę skysčių... ir kas? 

- Jeigu man taikytųsi į tarpkojį, nesąmoningai stengčiausi 
tą vietą prisidengti. 

— Mirtis spaudžiant kiaušius saujoj? 

— Galima ir taip sakyti, bet... - Elvira papurtė galvą, - rankas 
Vaildas buvo atmetęs į šalis. Jokių kovos ar priešinimosi žen- 
klų. Atrodo, užpuoliką jis gerai pažinojo ir nė kiek nesibaimino. 
Gal net miegojo ir nė nenujautė, kas jo laukia. 

— Auka dažnai to nesuvokia. Kaip manote, kada įvykdytas 
nusikaltimas? 

Elvira pakėlė dešinę lavono ranką ir pasukiojo riešą, kad nu- 
statytų, koks sustingimo laipsnis. 

— Vidurnaktį, gal kiek anksčiau. - Paleidusi ranką, ji paklau- 
sė: - Arjau galiu jį pasiimti? 

Kasidis dar kartą nužvelgė žiauraus nusikaltimo auką ir pri- 
tariamai linktelėjo. 

— Pasistengsiu, kad gautumėte skrodimo protokolo kopiją, 
kai tik jis bus atliktas. Kol baigsiu, neskambinkit ir neskubin- 
kit manęs, nes tik dar ilgiau užtruktų. 

Atrodo, daktarė Diupiuji nė neabejojo, kad bylą tirs jis. Ir 
nors oficialiai nebuvo paskirtas, Kasidis ir pats buvo tikras, 
kad anksčiau ar vėliau byla bus jo. 

Kasidis pasitraukė į šalį, kad netrukdytų dirbti teismo me- 
dikams, ir ėmėsi miegamojo apžiūros. Visi daiktai ant naktinio 
staliuko jau buvo apibarstyti milteliais pirštų atspaudams pa- 
imti, diduma jų sudėti į plastikinius maišelius ir sužymėti. Plė- 
šimą, kaip galimą žmogžudystės motyvą, reikėjo atmesti. Tarp 
daiktų ant naktinio stalelio gulėjo ir roleksas. 

Policijos fotografas paveikslavo, o kitas faras, mūvintis chi- 
rurginėmis pirštinėmis, keturpėsčias šukavo kilimą. 

— Žurnalistai dar neapipuolė? 

— Ne, - atsakė keturpėsčias pareigūnas. 

— Pasistenkite kuo ilgiau jų neprileisti ir visą svarbią infor- 
maciją kol kas laikykite už dantų. Dar šiandien, kai turėsime 
daugiau įrodymų, parengsime pranešimą. 

Išklausęs nurodymų, pareigūnas linktelėjo galvą. 

Nenorėdamas trukdyti policininkams dirbti, Kasidis pasu- 
ko į svetainę. Per dvi sienas einančius langus dengė tamsios 
naktinės užuolaidos, todėl kambarys, nors viskas čia buvo tik 
baltos ir pastelinių spalvų, skendėjo prieblandoje. Jo žvilgsnis 
nukrypo į persikų spalvos aksominiu audeklu aptrauktą sofą 
kambario kampe. Ant jos sėdėjo jauna moteris. Užsidengusi 
veidą rankomis, ji atvirai kūkčiojo. Šalia jos sėdėjo jaunas vy- 
ras. Jo pastangos paguosti moterį buvo bergždžios, o ir pats 
atrodė sutrikęs, net išsigandęs. 

Juos klausinėjo Naujojo Orleano policijos departamento 
žmogžudysčių skyriaus detektyvas. Hovardas Glenas skyriuje 
darbavosi jau per dvidešimtį metų ir nors buvo paprastas vai- 
kinas, kolegos ne itin jį mėgo. Jis nespinduliavo patrauklumu, 

kuris palengvina užmegzti draugystę. Atrodė paniuręs ir susi- 
taršęs, vieną po kitos traukė „Camel“ be filtro ir priminė perso- 
nažą iš penktojo dešimtmečio filmų apie kietuolius privačius 
detektyvus. Vis dėlto vietos teisėsaugos bendruomenė jį gerbė 
už atkaklumą tiriant bylas. 

Jam priėjus, Glenas žvilgtelėjo ir burbtelėjo: 

— Sveikas, Kasidi. Greitai atsiradai. Krauderis atsiuntė? 

Antonis Krauderis buvo Naujojo Orleano apygardos proku- 
roras, Kasidžio viršininkas. Kasidis klausimą ignoravo ir aki- 
mis parodė į porelę ant sofos. 

— Kas jie? 

— Nežiūri televizoriaus? 

— Religinių laidų ne. Nesu matęs aukos spektaklių. 

Glenas pasisuko ir puse lūpų pašnibždėjo, kad tik Kasidis jį 
išgirstų: 

— Blogai. Dabar ir nepamatysi. 

Kasidis žvilgtelėjo per petį į miegamąjį, ten Elvira Diupiuji 
žiūrėjo, kad lavonas būtų deramai perkeltas nuo lovos ant ra- 
tukų. 

— Tai jau tikrai. 

— Pamokslininko žmona Arielė, - informavo Glenas, - ir jo 
sūnus Džošua. 

Jaunas vyras pažvelgė į Kasidį. Kasidis ištiesė jam dešinę 
ranką. 

— Apygardos prokuroro pavaduotojas Kasidis. 

Džošua Vaildas paspaudė ranką. Gana tvirtai, bet jo rankos 
buvo švelnios, šiltos, glotnios ir kruopščiai prižiūrėtos - tikrai 
ne fizinį darbą dirbančio žmogaus. Rudos akys išraiškingos, 
ilgi rusvai peleniniai plaukai ties viršugalviu raitėsi. Išvaizdus 
vaikinas, kone gražuolis. Jeigu būtų gimęs šimtu ar pora šim- 
tų metų anksčiau, lankytųsi madinguose salonuose ir rašinėtų 
romantiškas eiles. Kasidis neįsivaizdavo jo mėtančio kamuolį į 
krepšį, stovyklaujančio arba šėliojančio su bičiuliais. 

Pietietiška tartis ir gražaus tembro balsas - sumodeliuotas 
nepriekaištingai kaip „Jack Daniels butelis. 

— Raskite pabaisą, kuris taip nužudė mano tėvą, pone Kasidi. 

— Būtinai. 

— Ir kuo greičiau atiduokite jį į teisingumo rankas. 

— Jį? Jūs tikras, kad jūsų tėvą nužudė vyras, pone Vaildai? 

Džošua Vaildas sutriko. 

— Ne, žinoma, ne. Aš tik... apibendrintai pavartojau vyriško- 
sios giminės įvardį. 

— Vadinasi, nužudyti galėjo ir moteris? 

Iki tol našlė, spaudžianti prie akių nuo ašarų išskydusią po- 
pierinę nosinaitę, atrodo, nė nesuvokė, kad jis čia. Arielė Vaild 
staigiu judesiu švystelėjo nuo veido šviesius tiesius plaukus ir 
įsmeigė į Kasidį laukines, fanatizmu liepsnojančias akis. Blyški 
jos oda beveik nesiskyrė nuo balto gipsinio lempos gaubto ant 
stalo krašto, bet mėlynos akys buvo gražios, o blakstienos ne- 
paprastai ilgos, tarp jų blizgėjo ašaros. 

— Ar šitaip jūs tiriate bylas, pone?.. Priminkite savo pavardę. 

— Kasidis. 

— Tiriate bylas, žongliruodamas žodžiais? 

— Taip. Kartais. 

— Jūs niekuo ne geresnis už detektyvą, - ji pašaipiai moste- 
lėjo ranka į Hovardą Gleną. - Užuot ieškojęs žudiko, jis kamuo- 
ja mane ir Džošą klausimais. 

Kasidis iškalbingai žvilgtelėjo į Gleną. Detektyvas gūžtelėjo 
pečiais, priimdamas bežodį Kasidžio leidimą dalyvauti pokal- 
byje, ir paaiškino: 

— Prieš leisdamiesi ieškoti žudiko, ponia Vaild, turime tiks- 
liai išsiaiškinti, kas gi nutiko jūsų vyrui. 

Arielė mostu parodė į krauju permirkusią lovą kitame kam- 
baryje ir išrėkė: 

— Nejau dar neaišku, kas nutiko? 

— Ne visai. 

— Iš kur mums žinoti, kas nutiko? - teatrališkai raudoda- 
ma, ji prispaudė nosinaitę prie bespalvių lūpų. - Negi manot, 
jog žinodami, kad Džeksoną nužudys, būtume palikę jį nume- 
ryje vieną? 

— Palikote tėvą Vaildą čia vakar vieną? O kur jūs buvote? — 
Kasidis prisėdo šalia ant sofutės krašto. 

Jis atidžiai nužvelgė moterį ir jos posūnį. Abu atrodė ne dau- 
giau kaip kokių dvidešimt aštuonerių. 

— Buvome mano numeryje, repetavome, - atsakė Džošas. 

— Repetavote? 

— Ponia Vaild dainuoja per visas kongregacijos pamaldas ir 
televizijos laidas, - paaiškino Glenas, - o ponas Vaildas skam- 
bina fortepijonu. 

Apdairu, pamanė Kasidis, neišleisti dvasiško verslo iš šei- 
mos rankų. Jis jau buvo susidaręs nepalankią nuomonę apie 
televizijos pamokslininkus, ir kol kas nenutiko nieko, kas tą 
stereotipą pakeistų. Jis paklausė: 

— Kurjūsų numeris, pone Vaildai? 

— Koridoriaus gale. Tėtis rezervavo visus kambarius šiame 
aukšte. 

— Kodėl? 

— Įprasta praktika. Šitaip garantuojamas privatumas. Tėčio 
sekėjai padarytų bet ką, kad tik prie jo priartėtų. Jis žmones 
mylėjo, bet tarp pamaldų jam reikėdavo poilsio ir privatumo. 
Jiedu su Ariele gyveno šiuose apartamentuose. Aš užėmiau 
antrą pagal didumą numerį, kad tilptų fortepijonas ir galėčiau 
ruoštis laidoms. 

Kasidis pasisuko į ką tik našle tapusią moterį. 

- Čia du miegamieji. Kodėl jūs ir vyras miegojote atskirai? 

Ponia Vaild niekinamai pažiūrėjo į jį. 

— Jis šito jau klausė, - atsakė moteris, vėl piktai žvilgtelėda- 
ma į detektyvą Gleną. - Vakar grįžau vėlai ir nenorėjau trukdy- 
ti Džeksonui ilsėtis. Jis buvo labai pavargęs, todėl ir atsiguliau 
kitame miegamajame. 

— Kada vakar grįžote? 

— Nepamenu. 

Kasidis įdėmiai pažvelgė į Džošą. 

— Gal jūs žinote, kelinta buvo valanda, kai pamotė išėjo iš 
jūsų kambario? 

— Deja, ne. Bet buvo vėlu. 

— Po vidurnakčio? 

— Gerokai vėliau. 

Kasidis uždavė kitą klausimą: 

— Ar grįžusi kalbėjotės su vyru, ponia Vaild? 

- Ne. 

— Neužėjot, nepabučiavot jo, linkėdama labos nakties? 

- Ne. Įėjau pro duris iš koridoriaus tiesiai į savo kambarį. 
Turėjau pažiūrėti, kaip jis, - suaimanavo. - Bet maniau, kad jis 
ramiai miega. 

Kasidis metė į Gleną griežtą žvilgsnį, įspėjantį, kad apsieitų 
be sarkazmo, bet detektyvas vis tiek išrėžė: 

— Deja, ponia Vaild vyro kūną aptiko tik šįryt. 

— Kai neatsiliepė žadinamas, - Arielės balsas trūkčiojo. Vėl 
prispaudė nosinaitę prie šlapios nosies, - kai pagalvoju, jis visą 
tą laiką buvo čia... o aš miegojau gretimame kambaryje... 

Moteris alpėdama krito į glėbį posūniui, o šis apkabino ją 
per pečius ir kažką švelniai sukuždėjo į ausį. 

— Manau, kol kas tiek. - Kasidis atsistojo. 

Glenas nusekė paskui jį prie durų. 

— Įtartina tajų pasakaitė, ar ne? 

— Nežinau, - abejodamas atsakė Kasidis, - per daug jau pa- 
prasta, kad būtų melas. 

Glenas nepritariamai atsikrenkštė, traukdamas cigaretę iš 
aplamdyto pakelio marškinių kišenėje. 

— Laikot mane kvaileliu? Juk aišku kaip dieną, kad jiedu 
meilužiai ir susimokę atsikratė dvasiško tėvelio pašalindami iš 
kelio kliūtį. 

— Gal ir taip, - Kasidis vengė tiesiai atsakyti, - o gal ir ne. 

Prisidegdamas cigaretę, Glenas įdėmiai į jį pažiūrėjo. 

— Negi toks galvotas vyrukas kaip jūs, Kasidi, suskydot dėl 
gražių mėlynų našlės akių? O jau tas kūkčiojimas? Po šimts! 
Prieš jums ten pasirodant jiedu balsu meldėsi, - jis godžiai 
įtraukė dūmo, - tik jau nesakykit, kad jais tikit. 

— Kurgi ne? Tikiu, - jau eidamas pro duris Kasidis atsisuko ir 
pridūrė: — Tikiu tiek, kiek įmanoma būtų nusičiurkšti pučiant 
uraganiniam vėjui. 

Jis leidosi liftu vienas. Durys atsidarė, ir Kasidis išėjo į ves- 
tibiulį, primenantį sukiršintą avilį. Didžiulis, vos ne kvartalo 
ilgio „Fermonto“ viešbučio vestibiulis šiaip jau darė įspūdį so- 
lidžia elegancija ir prabanga - matinės juodos sienos, minkšti 
raudono aksomo baldai ir auksinių lapų ornamentai - senų lai- 
kų grand dame. Bet šįryt jame šurmuliavo minia įsiaudrinusių 
piktų žmonių. Policininkai kaip įmanydami vengė agresyvių re- 
porterių, besineriančių iš kailio, kad sužvejotų bent kokią žinią 
apie neįtikėtiną Džeksono Vaildo nužudymą. Viešbučio svečiai, 
kuriuos policija surinko pokylių salėje apklausti, vienas po kito 
buvo paleidžiami; išeiti jie neskubėjo, o išėję tuoj imdavo pik- 
tintis. Personalui irgi teko atsakinėti į policijos klausimus, o 
paskui dar ir raminti sudirgusius svečius. 

Kasidis, alkūnėmis skindamasis kelią per įsiaudrinusią mi- 
nią, nugirdo, kaip kažkokia moteriškė, kalbanti su Vidurio Va- 
karų akcentu, kitiems aiškino, esą viešbutyje siaučia psichopa- 
tas ir jiems visiems gresia pavojus būti papjautiems savo lovo- 
se. Kitas vyriškis visu balsu šaukė, kad „jie pamatys“. Tik buvo 
neaišku, kas tie jie. 

Tėvo Džeksono Vaildo mokiniai, išgirdę žinią apie vadovo 
mirtį ir prisidėję prie vestibiulyje kilusio sąmyšio, pavertė jį lai- 
kina šventykla. Jie triukšmingai liejo ašaras, nejučiomis būrėsi 
į grupeles, giedojo giesmes ir meldė Visagalį, kad jo rūstybė 
kristų ant televizijos evangelisto žudiko galvos. 

Braudamasis prie durų į Universiteto gatvę, Kasidis stengėsi 
išvengti vietos žurnalistų, bet veltui. Jį bemat apsupo būrys 
reporterių. 

— Pone Kasidi, ar matėte?.. 

— Nieko. 

— Pone Kasidi, ar jis?.. 

— Nekomentuosiu. 

— Pone Kasidi... 

— Vėliau. 

Jis manevravo, vargais negalais skindamasis kelią, vengda- 
mas kamerų ir jo pusėn nukreiptų mikrofonų; susilaikys nuo 
bet kokių komentarų, kol apygardos prokuroras Krauderis jį 

oficialiai paskirs tirti Vaildo nužudymo bylą. Tikėjosi, kad 
Krauderis paskirs. Ne, kitaip ir būti negali. Jis turi gauti šią 
bylą. Kasidis troško šios bylos, kiekviena kūno ląstelė jai ruo- 
šėsi. Ir dar - jam šios bylos žūtbūt reikėjo. 


Jasmina didingai pražygiavo pro automatines Naujojo Orle- 
ano tarptautinio oro uosto duris. Šalia aukštaūgės merginos 
nykštuku virtęs nešikas, vilkdamas du lagaminus, kaip užhip- 
notizuotas spoksojo į jos ilgas kojas, odinis sijonėlis buvo itin 
trumputis. Pasigirdus automobilio signalui, Jasmina pasisuko 
ir pamatė Klerės kraislerį „LeBaron', laukiantį sutartoje vieto- 
je. Klerė, paspaudusi mygtuką prietaisų skydelyje, atidarė ba- 
gažinę ir įją buvo sudėti lagaminai. Gavęs arbatpinigių, nešikas 
dingo, o Jasmina, švystelėjusi įdegusiomis šlaunimis, įslydo į 
keleivio sėdynę, skleisdama svaigų gardenijų aromatą. 

- Labas rytas, - pasisveikino Klerė, - kaip kelionė? 

— Jau žinai, kas nutiko Džeksonui Vaildui? Siaubas. 

Klerė Loran žvilgtelėjo per kairį petį ir narsiai nėrė į painų 
eismo srautą, sumaniai laviruodama tarp autobusų, taksi ir au- 
tofurgonų, atvežančių keleivius į oro uostą ir iš jo išvežančius. 

— Kąjis iškrėtė šįkart? 

— Dar nežinai? - apstulbo Jasmina. - Jėzau, Klere, ką šįryt 
veikei? 

— Tikrinau sąskaitas. O ką?.. 

— Nežiūrėjai žinių per televiziją? Ir radijo nesiklausei? - Jas- 
mina sukluso. Mašinoje skambėjo muzika - aišku, kasetė. 

— Visą šią savaitę sąmoningai nesiklausiau žinių. Nenorėjau, 
kad mama išgirstų, kaip Džeksonas Vaildas, kol vieši mieste, 
mus puldinėja. Beje, gavau dar vieną kvietimą dalyvauti su juo 
televizijos debatuose. Atsisakiau. 

Jasmina neatitraukė akių nuo geriausios draugės ir verslo 
partnerės. 

— Tu iš tikrųjų nieko nežinai? 

— O ką? Vaildas ir vėl užsipuolė „Prancūzišką šilką“? Kas šį 
kartą? Grasino, kad amžinai degsime pragare? Kad turėčiau 
apsivalyti? Kad pornografija, pusnuogiu kūnu žlugdau ameri- 
kiečius, verčiu juos atsisakyti moralinių nuostatų? 

Jasmina nusiėmė didelius tamsius akinius, kuriuos užsidė- 
davo, kai nenorėdavo būti atpažinta, ir klausiamai pažvelgė į 
Klerę tigrės akimis, jau ištisą dešimtmetį puošiančiomis įvai- 
riausių mados žurnalų viršelius. 

— Tėvas Džeksonas Vaildas jau nieko apie tave nepasakys, 
Klere. Daugiau nebedrabstys purvais nei „Prancūziško šilko“, 
nei mūsų katalogo. Jis apskritai nieko nebepadarys, brangio- 
ji. - Jasmina prisiminė vaikystės laikų juodaodžių dialektą: - Jį 
užčiaupė amžinai. Jis negyvas. 

— Negyvas? - Klerė taip spustelėjo pavarą, kad mašina net 
pašoko. 

— Kaip pasakytų mano mama, negyvas kaip šaldytas kala- 
kutas. 

Klerė spoksojo į ją persimainiusiu veidu, o paskui vis dar ne- 
tikėdama perklausė: 

— Negyvas? 

— Matyt, persistengė sakydamas pamokslus ir ką nors taip 
užkniso, kad tas neišlaikęs jį nudėjo. 

Klerė nervingai apsilaižė lūpas. 

— Kitaip tariant, jį nužudė? 

Įsiutęs vairuotojas nervingai paspaudė klaksoną. Kitas, va- 
žiuodamas pro šalį, parodė nepadorų gestą. Klerė atitraukė 
koją nuo stabdžio ir čia pat nuspaudė greičio pedalą. Mašina 
šoktelėjo į priekį. 

— Kokia širšė tau įgėlė? Maniau, apsidžiaugsi. Gal nori, kad 
aš vairuočiau? 

— Ne ne, dėl manęs nesijaudink. 

— Neatrodo, kad jautiesi gerai. Tiesą sakant, atrodai visai 
prastai. 

— Buvo sunki naktis. 

— Dėl Merės Ketrinos? 

Klerė papurtė galvą. 

— Kankino košmarai, negalėjau užmigti. 

— Kokie košmarai? 

— Tiek to, pamirškim. Jasmina, Džeksonas Vaildas tikrai ne- 
gyvas? 

- Išgirdau naujieną oro uoste, kol laukiau bagažo. Buvo 
įjungtas televizorius, aplinkui būriavosi žmonės. Kažkieno 
paklausiau, kas dedasi. Maniau, gal vėl „Challenger“ sprogo. 
O tas žmogus man ir sako: „Šiąnakt nušautas televizijos pa- 
mokslininkas.“ Kadangi turiu vudu lėlytę, kuri labai panaši į 
vieną tokį pamokslininką, žinoma, susidomėjau. Priėjau prie 
televizoriaus arčiau ir viską girdėjau savo ausimis. 

— Jį nužudė „Fermonte'? 

— Iš kur žinai? - Jasmina klausiamai pažvelgė į draugę. 

— Girdėjau, kad jis ten apsistojęs. Andrė sakė, - paaiškino 
Klerė. 

— Andrė... Buvau jį pamiršusi. Kertu, šįryt jį ištiko priepuolis... 

Jasmina nespėjo pasakyti, ką mano apie jųdviejų bendrą 
draugą, nes Klerė uždavė kitą klausimą: 

— Kas aptiko kūną? 

— Žmona. Rado jį šį rytą lovoje, pervertą trijų kulkų. 

— O Dieve! Kelintą valandą? 

— Valandą? Velnias! Nežinau. Šito nesakė. O koks tau skir- 
tumas? - Jasmina nusirišo šalikėlį ir paleido savo ilgus kaip 
Afroditės plaukus, kuriais taip garsėjo. 

Iš didžiulio krepšio ji išsitraukė kelias apyrankes ir užsimovė 
ant dailių riešų. Paskui įsisegė didžiulius žiedų pavidalo auska- 
rus ir be jokių kosmetinių gudrybių virto populiaria tamsiaode 
manekene, nenusileidžiančia Imanai. 

- Arjau ką nors suėmė? 

— Ne-a, - Jasmina pasidažė lūpas koralų atspalvio lūpdažiu, 
švelniai pasiryškino skruostikaulius ir kritiškai iš abiejų pusių 
nužvelgė veidrodėlyje egzotišką savo veidą. 

Spūsčių metas buvo pasibaigęs, bet kaip visada greitkelyje 
automobilių buvo daug. Klerė nardė tarp jų drąsiai ir ryžtingai. 

Naujajame Orleane ji gyvena nuo pat gimimo. Kadangi Jasmi- 
na dirbo ir Naujajame Orleane, ir Niujorke, iš oro uosto ją par- 
veždavo Klerė. 

— Ar žudikas paliko kokių įkalčių? Jau rado nužudymo įrankį? 

Jasmina nekantriai pasuko veidrodėlį atgal. 

— Tai buvo tik naujienų pranešimas. Juk supranti? Infor- 
macijos pateikė nedaug. Reporteriai vaikėsi kažkokį vyruką iš 
apygardos prokuroro biuro, mėgino priversti padaryti praneši- 
mą, bet jis komentuoti atsisakė. Daugiau klausimų bus? 

— Negaliu patikėti, kad jis... negyvas, - Klerė kiek patylėjo 
prieš žodį negyvas, tarsi jai būtų buvę sunku jį ištarti. - Dar 
vakar sakė pamokslą Didžiojoje arenoje. 

— Per žinias rodė siužetą. Iš arti. Veidas raudonas, kupeta 
pasišiaušusių žilų plaukų, isteriškai klykiantis apie pragaro 
liepsnas ir sierą. Jis prašė, kad visi amerikiečiai pultų su juo 
ant kelių ir melstų atpirkimo. - Jasmina suraukė antakius. -— 
Kaip Viešpats gali išgirsti jų maldas, jeigu Vaildas taip plyšo- 
ja? - gūžtelėjo pečiais. - Džiaugiuosi, kad jį pagaliau užčiaupė. 
Ačiū Dievui, atsikratėme jo. 

Klerė griežtai pažvelgė į Jasminą. 

— Nekalbėk taip. 

— O kodėl ne? Sakau, ką jaučiu. Ir, patikėk, tikrai neketinu 
lieti ašarų ir apsimesti, kad jo gedžiu, - pašaipiai krenkštelėjo 
Jasmina. - Tam, kas jį nudaigojo, vertėtų įteikti medalį, kad 
išvadavo šalį nuo niekšo. 

Tėvas Džeksonas Vaildas naudojosi televizija kaip tribūna 
savo kryžiaus žygiui prieš pornografiją. Jis laikė ypatinga misi- 
ja su šaknimis išrauti nešvankybes iš Amerikos piliečių širdžių. 
Liepsningi Vaildo pamokslai jo sekėjams kėlė begalinį susiža- 
vėjimą, o dailininkai, fotografai, rašytojai ir kiti menininkai 
kentėjo nuo jo išpuolių: jų darbai būdavo uždraudžiami rodyti, 
kartais net išniekinami. 

Daugelis televizijos evangelisto kampanijoje įžvelgė gerokai 
daugiau negu tik siekimą uždrausti nešvankių žurnalų leidybą. 
Jo veiklą jie vertino kaip grėsmę Pirmajai Konstitucijos patai- 


22 » Sandia Biown 


sai. Juk niekur nepateikta aiškaus teisinio apibrėžimo, kas yra 
nešvanku, o kas ne; be to, Jungtinių Valstijų Aukščiausiajam 
teismui nesuformulavus tvirtų nuostatų, Vaildo oponentai, ži- 
noma, protestuodavo, kad vertinant moralines nuostatas siau- 
ras pamokslininko požiūris būtų imamas už pagrindą. 

Taigi įsiliepsnojo karas. Didmiesčiuose ir miesteliuose kovos 
vyko kino teatruose, knygynuose, bibliotekose ir muziejuose. 
Tėvo Vaildo priešininkai buvo suplakti į krūvą ir apšaukti „neti- 
kėliais stabmeldžiais . Vadinami šių laikų eretikais ir raganiais, 
vertais kiekvieno doro tikinčiojo prakeiksmo. 

Kadangi madingų apatinių drabužių katalogas „Prancūziš- 
kas šilkas“ irgi neišvengė Džeksono Vaildo kritikos, Klerės, 
kaip jo kūrėjos, reputacijai iškilo pavojus. Mėnesių mėnesius 
jis negailestingai pliekė katalogą, lygindamas jį su žemiausio 
lygio pornografiniais žurnalais. Jasmina sutiko su Klere, kad 
reikia Vaildą ir jo kvailus kaltinimus ignoruoti ir nesistengti 
apginti to, ko ginti apskritai nėra reikalo. 

Vis dėlto ignoruoti Vaildą nebuvo taip paprasta. Kai jo pa- 
mokslai nedavė pageidaujamo rezultato - televizijos deba- 
tų, - jis iš savo sakyklos tiesiogiai užsipuolė Jasminą ir Klerę, 
paskelbdamas jas pasileidusiomis, gašliomis šiandienos Jeza- 
belėmis. Atmosfera dar labiau įkaito, kai prieš savaitę jis per- 
kėlė savo kampaniją į Naująjį Orleaną, prie „Prancūziško šilko 
namų. Kadangi tuo metu Jasmina buvo su reikalais išvykusi į 
Niujorką, Klerei vienai teko atlaikyti įžeidžiamų Vaildo išpuo- 
lių griūtį. 

Štai todėl Jasminai kėlė nerimą Klerės reakcija į žinią apie 
jo mirtį. „Prancūziškas šilkas buvo Klerės kūdikis, jos idėja. 
Verslininkės nuovoka, vaizduotė ir nuojauta, kuri jai kuždėjo, 
ko nori amerikietės, šią prekybos paštu idėją pavertė pelningu 
verslu. O dėl Jasminos - ji galėjo toliau vaikščioti podiumu. 
Jai tai buvo išsigelbėjimas, bet net ir Klerė to nežinojo. Ir štai 
tas niekšas, grasinęs sugriauti visą jų triūsą, nebegyvas. Jas- 
mina manė, kad tai rimta priežastis atšvęsti. Klerė samprota- 
vo kitaip: 

— Kadangi Vaildas mus viešai paskelbė priešėmis, juolab kad 
jis nužudytas, mums nevertėtų rodyti, kad džiūgaujame dėl jo 
mirties. 

— Man daug ką galima prikišti, Klere, tik ne dviveidiškumą. 
Aš žodžiais nežongliruoju. Sakau, ką galvoju. Tu išaugai šilt- 
namio sąlygomis, o aš tuo metu Harleme nagais ir dantimis 
kabinausi į gyvenimą. Todėl aš tokia pašėlusi, o tu vaikštai it 
pleventum. Mano gerklė - platumo sulig Linkolno tuneliu, o 
nuo tavo balso ištirptų sviestas. Vis dėlto net ir tavo kantry- 
bei turi būti ribos, Klere Luiza Loran. Tas pamokslininkas ilgai 
nuodijo tau gyvenimą, praėjo daugiau kaip metai, kai jis pirmą 
kartą „Prancūzišką šilką“ apdrabstė purvais iš savo paauksuo- 
tos sakyklos. Juk tai tas pat, kas viešai sudrožti vaikui už tai, 
kad blogai elgėsi. Tu to bukapročio puldinėjimus atremdavai 
oriai ir išdidžiai - garbė tavo pietietiškam auklėjimui. Vis dėlto 
pripažink: nejaugi nesidžiaugi, kad tas šunsnukis negyvas? 

Tuščias Klerės žvilgsnis buvo nukreiptas į tolį. 

— Taip, - tyliai ir lėtai atsakė. - Taip, džiaugiuosi, kad tas 
šunsnukis negyvas. 

— Ką gi, manau, tau vertėtų paklausyti savo pačios patarimo 
ir sukurpti jiems kokią daugiau ar mažiau įtikimą istoriją. 

— Jiems? - Klerė tarsi pabudo iš transo, kai Jasmina jai paro- 
dė prie jų biuro besibūriuojančius žmones. 

Tiesiai priešais „Prancūziško šilko“ pastatą Šventojo Petro 
gatvėje stovėjo keli televizijos autobusiukai su palydovinėmis 
antenomis. Aplinkui sukinėjosi reporteriai ir operatoriai. 

— Prakeikimas! - sumurmėjo Klerė. - Aš visai nenoriu veltis 
į šį reikalą. 

— Susiimk, brangioji, - patarė Jasmina. - Tu buvai vienas iš 
mėgstamiausių Džeksono Vaildo taikinių. Nori ar ne, tujau iki 
pat kaklo įklimpusi į šią istoriją. 


Antras skyrius 


- || sia iadiuss trijose bylose tau nepavyko laimėti, kad būtų 
priimtas kaltinamasis nuosprendis. 

Nors Kasidis šio argumento tikėjosi, kritika buvo nemalo- 
ni. Nenorėdamas parodyti, kad jaudinasi, jis pasistengė kalbėti 
ryžtingai: 

— Visi žinojome, Toni, kad tose bylose mūsų galimybės men- 
kos. Kiekvienoje iš jų gynyba teisme neturėjo ko pasakyti, iš- 
skyrus tik „įrodykite“. Tu puikiai žinai, kad padariau viską, ką 
galėjau, turėdamas vos kelis įrodymus. 

Apygardos prokuroras Antonis Krauderis sunėrė trumpus 
plaukuotus pirštus ant liemenės ir atsilošė odiniame krėsle. 

- Šiuo pokalbiu mes užbėgame įvykiams už akių. Policija dar 
nieko nesuėmė. Žudiko paieškos gali užtrukti ne vieną mėnesį. 

Kasidis prieštaraudamas papurtė galvą. 

— Noriu tirti šią bylą lygiagrečiai, kad įsitikinčiau, ar koks 
įkaltis nepraslydo jai pro akis. 

— Turėsiu bėdų. Policijos komisaras tikrai nepasidžiaugs, kad 
kišiesi į reikalus, kurie tikrai yra jų darbas. 

— Džiaugiuosi, kad užsiminėte apie komisarą. Juk judu bi- 
čiuliai. Pakalbėkite su juo. Pasistenkite, kad Vaildo bylą tirti 
paskirtų Hovardą Gleną. 

— Tą prasčioką?.. 

— Jis pirmas buvo nusikaltimo vietoje. Be to, jis asas. Ge- 


riausias. 

— Kasidi... 

— Nebijokite, įgaliojimų neviršysiu. Pasitelksiu visus savo di- 
plomatinius gebėjimus. 

— Jokių diplomatinių gebėjimų tu neturi, - priminė Kasi- 
džiui prokuroras. - Per tuos penketą metų, kai čia dirbi, šį bei 
tą išties padarei neblogai, bet šiaip mėgsti viską komplikuoti. 

Nepaisydamas šiurkštoko Tonio Krauderio tono, Kasidis at- 
laidžiai nusišypsojo. Jis žinojo, ką iš tikrųjų apygardos proku- 
roras apie jį galvoja. Neoficialiai Kasidis buvo laikomas Krau- 
derio įpėdiniu. Kitais metais, pasibaigus kadencijai, Krauderis 
ketino atsistatydinti. Puse lūpų buvo kalbama, kad Kasidis bus 
pirmas kandidatas į šį postą ir jo paramą. Nors Kasidis dažnai 
sunervindavo, senukas matė, kad šiam vyrui nestinga ambici- 
jų, užsispyrimo ir tvirtumo, kadaise jais pasižymėjo ir pats, tai 
jam ir padėjo daryti karjerą. 

— Kaip kaltintojas, aš laimėjau daugiau bylų negu bet kuris 
kitas iš šios prokuratūros teisininkų, - be apsimestinio kuklu- 
mo atrėmė Kasidis. 

— Žinau, - burbtelėjo Krauderis. - Nėra reikalo priminti. Bet 
nemalonumų man irgi pridarai ganėtinai. 

— Vargu ar įmanoma ko nors pasiekti, jeigu bijai kelti bangas. 

— Aplink tave bangos kaip per štormą. 

Kasidis palinko ir įsmeigė į Krauderį akis. Tiesus jo pilkų 
akių žvilgsnis visada sutramdydavo dvejojančius liudytojus, 
darydavo įspūdį ciniškiems teisėjams ir skeptiškiems prisieku- 
siesiems, o asmeniniame gyvenime suteikdavo svarumo šiaip 
jau nereikšmingiems pokalbiams. 

— Man reikia šitos bylos, Toni. 

Kol Krauderis svarstė, ką atsakyti, pro duris įkišo galvą sek- 
retorė. 

— Arielė Vaild surengė spaudos konferenciją, kurią tiesiogiai 
transliuoja visos televizijos stotys. Pamaniau, jums bus įdo- 
mu. - Sekretorės galva ir vėl pradingo, ji uždarė duris. 

Krauderis siektelėjo pultelio ir įjungė televizorių, stovintį 
kitame kambario kampe. 


26 +» Sandia Biown 


Ekrane pasirodė dailus išblyškęs našlės veidas. Ji atrodė tra- 
pi ir beginklė, it žemėn nusileidęs angelas, bet balse buvo gir- 
dėti plieno gaidelės: 

— Ši tragedija nebus kryžiaus žygio, kurį mano vyras pradėjo 
prieš šėtono tarnus, pabaiga. 

Ištikimi sekėjai, verždamiesi prie jos per pareigūnų, reporte- 
rių ir fotografų būrį, vieningai šūksniais „amen“ ją palaikė. 

- Šėtonas žinojo, kad pralaimės. Todėl ėmėsi kraštutinių 
priemonių. Visų pirma pasinaudojo šiuo sugedusiu miestu kaip 
įrankiu prieš mus. Miesto valdžia atsisakė mano vyrui suteikti 
apsaugą visą parą, kurios jis prašė. 

— Prakeikimas! —- apmaudavo Krauderis. - Ir kurių galų ji 
puola miestą? Juk visas sumautas pasaulis tą mato. 

— Ji kuo puikiausiai viską supranta. - Kasidis atsistojo nuo 
kėdės, susikišo rankas į kelnių kišenes ir priėjo arčiau prie te- 
levizoriaus. 

Ašaroms riedant pabalusiu veidu, našlė rėžė toliau: 

— Šį nuostabų miestą graužia nuodėmės ir korupcija. Per- 
eikite Burbonų gatve ir pamatysite, kad šėtonas laiko Naująjį 
Orleaną savo naguose. Džeksonas Vaildas atvirai kalbėjo, kad 
miestas virto moralės kloaka, atmatų duobe, kurioje veši nu- 
sikalstamumas ir ištvirkimas. Vietos valdžios atstovai, kitaip 
negu tie, kurie čia susirinko manęs palaikyti, kartu gedėdami 
mano vyro, nepakentė jo ir nevertino jam Dangaus siųsto dva- 
sios tyrumo. 

Kamera priartino grupę žmonių niūriais veidais. Tarp jų 
buvo teisėjas, Kongreso narys ir keli miesto valdininkai. 

— Politikai, - šiurkščiai burbtelėjo Krauderis. 

— Kai kas mano, kad Džeksonas Vaildas į savo stovyklą buvo 
prisiviliojęs nemažai rinkėjų. 

— Verčiau jau eičiau su velniu riešutauti, - piktinosi Krauderis. 

— Mano vyras susidurdavo su abejingumu ir net priešišku- 
mu, - ugningai kaltino Arielė Vaild. - Abejingumas, nenoras 
garantuoti mano vyrui saugumą, kainavo jam gyvybę! 

Kai pritariami minios šūksniai kiek pritilo, ji kalbėjo toliau: 

— Ir tada šėtonas pasiuntė vieną iš savo demonų, kad tas 
amžiams nutildytų jo nepalenkiamą priešininką tėvą Džekso- 
ną Vaildą, pervertų kulka jam širdį. Bet jo nepavyks nutildy- 
ti! - šaukė ji, iškėlusi viršun savo liaunas rankas ir grūmodama 
kumščiais. - Mano visa širdimi mylimas Džeksonas dabar su 
Viešpačiu, kuris jam suteiks užtarnautą poilsį ir ramybę. Garbė 
Viešpačiui! 

— Garbė Viešpačiui! - kaip aidas atkartojo minia. 

— Mano darbas dar nebaigtas. Aš tęsiu Džeksono pradėtą 
žygį, ir mes laimėsime šį karą prieš purvą, užvaldžiusį mūsų 
širdis ir protus! Mes nesiliausime, kol Amerika nebus apvalyta, 
o nedorybės, kuriomis užverstos knygų lentynos ir kurių pilna 
teatruose, nebus nušluotos; mes nenurimsime, kol iš muziejų 
nedings pornografija, kurią bandoma pateikti kaip meną. Mes 
paversime šią šalį pavyzdžiu, kuriuo seks kiti kraštai, - laisva 
nenuodėminga tauta, jos vaikai augs supami doros ir šviesos. 

Po jos žodžių nuvilnijo pritarimo banga. Policininkams teko 
gerokai paplušėti, kad sulaikytų įsiaudrinusią minią. Kamera 
slinko, įamžindama šios pašėlusios scenos panoramą. Atrody- 
tų, visiškai išsekusi ir alpėjanti Arielė Vaild parimo ant posūnio 
peties, ir šis ją nuvedė. Saugodami Vaildo sekėjai apsupo juos 
glaudžiu ratu. 

Kamera iš arti rodė tai vieną, tai kitą užverktą veidą, sielvar- 
tingas akis, tyliai maldai sudėtas lūpas. Gedintieji susiėmė už 
rankų ir sutartinai ėmė giedoti Džeksono Vaildo himną „Pir- 
myn, Kristaus kariai . 

Tiksliu judesiu Tonis Krauderis išjungė televizorių. 

— Prakeikti veidmainiai. Jeigu jiems taip rūpi vaikų gerovė, 
nemitinguotų čia dėl savo mirusio šventojo, o sėdėtų namie ir 
mokytų atžalas skirti blogį nuo gėrio. - Krauderis pasipiktinęs 
atsiduso ir linktelėjo galvą į televizorių. - Tu tikras, kad nori 
veltis į šią istoriją, Kasidi? 

— Tikrų tikriausias. 

— Būsiu atviras, ši byla virs tikru balaganu, kai policija ims 


semti įtariamuosius. 

— Ojų ne mažiau kaip šešetas šimtų - visi, kas praeitą vakarą 
buvo viešbutyje arba netoliese. 

- Aš įtariamųjų ratą mikliai susiaurinčiau - liktų našlė ir po- 
sūnis. 

— Jie irgi mano sąrašo viršuje, - pritariamai šyptelėjo Kasi- 
dis. - Tai... byla mano? 

— Kol kas. 

— Nejuokaukit, Toni. 

— Taip, kol kas, - garsiau pakartojo Krauderis. - Ten, kur tu 
prikiši pirštus, karšta, ir bus tik dar karščiau. Arielę Vaild gar- 
bina ir myli ne mažiau negu jos amžinatilsį vyrą. Jei tau kada 
tektų suimti ją už vyro nužudymą, kiltų neramumai. 

- Žinau, kad neramumų bus, ir aš tam pasiruošęs. - Kasidis 
grįžo prie kėdės ir atsisėdo. - Ir anksčiau esu rizikavęs, Toni. 
Aš dėl to nesijaudinu. 

— Jis mat nesijaudina. Po šimts! Tuo net mėgaujiesi! 

— Man patinka laimėti, - Kasidis atrėmė šaltą viršininko 
žvilgsnį. Šypsena nuslinko nuo jo veido, o kietai suspaustos 
lūpos virto plona griežta linija. - Štai ir tikroji priežastis, dėl 
kurios noriu šios bylos, Toni. Sakau jums tiesiai šviesiai. Man 
reikia pergalės. Žūtbūt reikia. 

Vertindamas savo protežė ryžtą, Krauderis pritariamai link- 
telėjo. 

— Na, jeigu tau rūpi tik laimėti, galėčiau pamėtėti ir kokią 
paprastesnę bylą. 

Kasidis papurtė galvą. 

— Man reikia triumfo. Jeigu pavyktų pasodinti už grotų Džek- 
sono Vaildo žudiką, būtų aukščiausias teismų praktikos laimėji- 
mas per šiuos metus, o gal net ir per pastarąjį dešimtmetį. 

— Aišku. Tau rūpi skambios antraštės ir reportažai šeštos valan- 
dos žiniose, - pareiškė Krauderis, jo kaktoje susimetė raukšlė. 

— Jūs puikiai mane pažįstate, todėl nė nesivarginsiu įrodinė- 
damas priešingai. Nuo šiandienos ryto visas jėgas metu Džek- 
sono Vaildo bylai. Man nepatiko nei jis pats, nei tai, ką jis išpa- 
žino. Atvirai kalbant, man apskritai nepriimtina jo pozicija. Jo 

skelbiama krikščionybė gerokai skiriasi nuo tiesų, kurių mane 
mokė sekmadieninėje mokykloje. 

— Lankei sekmadieninę mokyklą? 

Kasidžiui buvo svarbu, kad jį suprastų teisingai, todėl šį 
Krauderio bandymą įgelti jis nuleido negirdom. 

— Kad ir koks Vaildas buvo, jis turėjo teisę gyventi ir sulaukti 
senatvės. O jį nuogą ir beginklį nužudė tas, kuo jis pasitikėjo. 

— Iš kur žinai? 

— Ant durų į jo apartamentus nerasta jokių įsilaužimo žen- 
klų. Užraktai neliesti. Taigi žudikas turėjo raktą arba Džekso- 
nas pats jį įsileido. Spėju, Džeksonas gulėjo lovoje - miegojo 
arba su kuo nors kalbėjosi, - kai jį nužudė. Jis buvo religinis 
fanatikas, gal net pavojingiausias nuo Rasputino laikų, bet ne- 
nusipelnė, kad jam šaltakraujiškai būtų ištaškytos smegenys. 

— Dar širdis ir kiaušiai, - pridūrė Krauderis. 

Kasidis prisimerkė. 

— Keista, ar ne? Šūvių į galvą ir širdį juk būtų buvę per akis. 
Kam dar šauti į kiaušius? 

- Žudikas buvo įniršęs. 

— Per švelniai pasakyta. Čia greičiau noras parodyti savo pra- 
našumą. Kad ir moters kerštą. 

— Manai, žmonelė jį nudaigojo? Už tai, kad kaip daugelis iš 
tų pamokslininkų turėjo dailutę jauną meilužę, o Arielė suži- 
nojo? 

— Gal... bet nuojauta man kužda, kad bet kokiu atveju jį nu- 
žudė moteris. 

— Kodėl? 

— Tik taip būtų galima viską paaiškinti, - atsakė Kasidis. — 
Jeigu būtum moteris ir trokštum atkeršyti, argi ne ten ir 
šautum? 


—u>- 


Kol pasiekė savo butą „Prancūziško šilko“ patalpose, Klerė už- 
duso. Girdėjo gretimame kambaryje motiną kalbantis su Jas- 
mina, bet pasistengė nepastebėta pereiti koridoriumi, o tada 
jau tiesiai įsmuko į savo miegamąjį ir uždarė duris. 

Kai jiedvi privažiavo prie pastato, lūkuriuojantys reporteriai 
tuoj pat sujudo. Jie apsupo Jasminą ir Klerę vos šioms išlipus 
iš mašinos. Klerę apėmė pagunda pasislėpti, įsmukti vidun, 
kur būtų saugi, bet paskui suprato, kad pabėgus namas būtų 
apgultas ilgiau. Kol nepadarys pareiškimo, žurnalistai nuo jos 
neatstos. Trukdys dirbti, erzins kaimynus ir dar, neduokdie, 
privers nerimauti mamą. 

Nebūdama tikra, ką gali leptelėti Jasmina, ji paprašė drau- 
gės eiti vidun ir pasistengti, kad Merė Ketrina nesužinotų, 
kas čia dedasi. Kiek papozavusi prieš kameras, Jasmina pada- 
rė ko prašoma. 

Klerę užgriuvo klausimai. Dar gerai neišklausiusi vieno, jau 
turėjo galvoti, kaip atsakyti į kitą. Į visus klausimus atsakyti 
buvo neįmanoma, o ir nevertėjo stengtis. Ji pakėlė rankas, pra- 
šydama tylos. Pasisukusi į mikrofonus Klerė pareiškė: 

— Nors tėvas Vaildas mane išvadino nuodėmingąja ir paskel- 
bė savo prieše, aš nuoširdžiai apgailestauju dėl jo mirties. No- 
rėčiau pareikšti užuojautą jo artimiesiems. 

Klerė pasuko prie pagrindinių „Prancūziško šilko durų, bet 
kelią jai pastojo rėksmingi žurnalistai. 

— Panele Loran, ar tiesa, kad atsisakėte debatų su tėvu Vail- 
du, nors jis ne kartą jus kvietė? 

— Tai būdavo ne kvietimai diskutuoti, o mesta pirštinė. Te- 
norėjau, kad mane paliktų ramybėje ir leistų ramiai dirbti. 

— Ką galite atsakyti dėl jo pareiškimų, kad... 

— Daugiau neturiu ko pridurti. 

— Kas jį nužudė, panele Loran? 

Išgirdusi šį klausimą, Klerė sustojo it įbesta. Apstulbusi ji 
įsmeigė akis į taip tiesmukai jos paklaususį pliktelėjusį repor- 
terį. Jis atrėmė Klerės žvilgsnį su kvailo pasitenkinimo šypse- 
na. Laukdami atsakymo, visi aplinkui nuščiuvo. 

Tą nemalonią akimirką Klerė suprato, kad jos ir Džeksono 
Vaildo priešprieša dar nebaigta. Jis mirė, bet ji neišsivadavo iš 


jo gniaužtų. Akivaizdu, blogiausia dar prieš akis. 

Ir nors Klerė stengėsi neparodyti, lediniai baimės pirštai 
perbėgo jos stuburu. Nors lauke buvo tikra šutra, ją pradėjo 
krėsti šaltis. 

- Atleiskite. Daugiau neturiu ko pridurti, - pakartojo ji. 

Skindamasi kelią per reporterių būrį, ji vargais negalais nu- 
sigavo prie durų ir pasijuto saugi tik savo bute. Tai, kas dabar 
įvyko, ją sukrėtė. Drabužiai lipo prie kūno, ir ji karštligiškai 
skubėdama juos nusiplėšė. Vonios kambaryje pasilenkė virš 
kriauklės ir vėsiu vandeniu apsišlakstė veidą, krūtinę, pečius. 

Kiek atsigaivinusi, Klerė įšoko į medvilninį sportinį kostiu- 
mą, vieną iš populiariausių vasaros katalogo modelių, ir susirišo 
pečius siekiančius plaukus į uodegą. Išėjusi iš vonios, ji mąsliai 
nužvelgė vyšnios medienos drabužių spintą kambario gale. 

Prieš trejus metus, kai „Prancūziško šilko“ būstinei pasirin- 
ko seną apleistą sandėlį, jo viršutiniame aukšte įsirengė butą. 
Tai buvo tik antrijos namai per visą gyvenimą. Iki tol ji gyveno 
tetos namuose Rojalio gatvėje netoli nuo esplanados. 

Po tetos Lorelės mirties Klerė ir Merė Ketrina iš ten išsi- 
kraustė, bet Klerė vis nesiryžo išsivežti baldų ir namą parduoti. 
Ji nepajėgė parduoti tetos Lorelės daiktų, nes mieloji tetulė, 
nemandagiai vadinta sena pana, buvo labai prie jų prisirišusi. 
Gal kad tie daiktai tetai savotiškai atstojo vyrą ar vaikus. Taigi 
namas Rojalio gatvėje stovėjo kaip stovėjęs. 

Vyšnios medienos spinta buvo vienintelė išimtis, vieninte- 
lis daiktas, kurį Klerė čia atsivežė. Šis baldas jai visada patiko. 
Griežtos dailios linijos puikiai derėjo prie šiuolaikiško jos kam- 
bario. Ji net paprašė architekto suprojektuoti miegamąjį taip, 
kad atsirastų vietos tokiam svarbiam jai baldui. 

Klerė priėjo prie spintos, atvėrė duris ir, priklaupusi prie 
stalčių, išsitraukė apatinukus. Prireikė jėgos, nes stalčius, iki 
viršaus prikimštas laikraščių ir žurnalų iškarpų, buvo sunkus. 
Iškarpos buvo iš pastarųjų septynerių metų spaudos. 

Palinkusi prie tų straipsnių, Klerė praleido kelias valandas. 


Analizavo informaciją juose ir su ja susijusius savo pojūčius. 

Apgailestavo, kad turi juos sunaikinti. Jų kolekcionavimas jai 
buvo virtęs jaudinamu įpročiu. 

Vis dėlto teks su šia kolekcija skirtis. Ir nedelsti. Būtų di- 
džiausia kvailystė laikyti namie medžiagą apie kiekvieną tėvo 
Džeksono Vaildo žengtą žingsnį. 


—8—>- 


Visas viešbučio aukštas buvo pilnas žmonių. Kai kurie buvo tik 
šiaip smalsuoliai, kiti iš tikrųjų stengėsi padėti, bet visi atrodė 
sutrikę dėl netikėtos savo dvasinio vadovo mirties. Be tikslo 
jie vaikštinėjo po apartamentus, būrėsi į nedideles grupeles, 
kurios tuoj iširdavo. Purtydami galvas, jie ašaringai, tarsi prie- 
dainį kartojo: „Ar įmanoma patikėti?“ 

Kai Kasidis apklausė Arielę, ji išsikraustė iš Sen Luiso ap- 
artamentų. Dabartinis jos numeris buvo mažesnis ir ne toks 
prabangus, o ir privatumo mažiau. Nesiliaujantis gedėtojų 
šurmulys varė iš proto. Ji davė ženklą Džošui, ir tas kaipmat 
atskubėjo. Jiedu trumpai pasišnibždėjo, ir jis paprašė visų su- 
sirinkusių dėmesio: 

— Arielė labai pavargo. Norėtume jūsų paprašyti, kad visi iš- 
eitumėte ir leistumėte jai bent kiek pailsėti. Jeigu mums ko 
prireiktų, pranešime. 

Sutrikę ir nelaimingi Vaildo gerbėjai klusniai išsiskirstė. Jie 
su užuojauta žvelgė į našlę, susigūžusią sofos kampe ir parie- 
tusią po savim kojas. Atrodė, skausmo sugniuždyta, ji tuoj pra- 
smegs juodoje suknelėje. 

Džošui uždarius duris paskui paskutinį lankytoją, Arielė at- 
sitiesė ir nuleido kojas nuo sofos. 

- Ačiū Dievui, išsinešdino. Išjunk tą nelemtą dėžę! Nenoriu 
jos matyti! - ji parodė į televizorių. 

Garsas buvo išjungtas, bet ekrane stambiu planu rodė mote- 
rį, bandančią atsiginti nuo ją atakuojančių reporterių. 

— Kas ji? - susidomėjo Džošas. 

— Panelė „Prancūziškas šilkas . Ką tik ekrane rodė jos pavardę. 

— Taigi čia Klerė Loran. - Džošas atsitraukė, kad geriau įžiū- 
rėtų. — Man visada buvo smalsu, kaip ji atrodo. Nematau nei 

ragų, nei ilgos uodegos, kaip visus tikino tėvas. Ir į lengvo elge- 
sio panelę ji man nepanaši. Netgi priešingai. 
— Tavo nuomonė niekam neįdomi. - Arielė prišoko prie tele- 
— Negi tau nė trupučio nesmalsu, ką panelė Loran pasakys? 
— Nė per nago juodymą. Ji dar gaus, ko nusipelniusi, bet 
ne šiandien. Kai ateis laikas. Užsakyk man ko nors pavalgyti. 
Mirštu iš bado. - Ir Arielė išėjo į gretimą kambarį. 


—-—8 > 


Dvidešimt aštuonerių metų Džošua Vaildas, Džeksono sūnus 
iš pirmosios santuokos, paskambino kambarių tarnybai ir už- 
sakė pamotei lengvus pietus. Jis pagalvojo, kad gedinti našlė 
vargu ar turės sveiko žmogaus apetitą. Sau jis užsisakė Naujojo 
Orleano sumuštinį, kurį čia viešėdamas labai pamėgo. 

Laukdamas, kol atneš valgius, Džošas priėjo prie lango ir 
pažvelgė žemyn į gatvę. Žmonės skubėjo savais reikalais, tarsi 
nieko ypatinga nebūtų įvykę. Negi jie nežino? Džeksonas Vail- 
das mirė. 

Džošas dar neapsiprato su šia mintimi, nors matė ir kūną, ir 
pralietą tėvo kraują. Jis, aišku, nesitikėjo, kad dėl to nustos suk- 
tis Žemė, bet manė, kad įvyks kas nors svarbaus, kas jamžins 
tėvo žūtį. Jau niekada kambarys neprisipildys užkrečiančios 
Džeksono energijos, kuri išsiurbdavo iš kitų gyvybines jėgas. 
Jis jau negirdės jo balso, kalbančio maldą ar kupino rūstybės. 
Džošas jau nepamatys į save nukreipto šalto tėvo žvilgsnio, ku- 
riame neretai būdavo galima perskaityti nusivylimą arba smer- 
kimą, o kritiką - tai jau visada. 

Džošo motina Marta mirė prieš septynetą metų. Išėjo tyliai, 
visai kaip gyveno. Žinią, kad ji staiga mirė nuo širdies smūgio, 
Džošas gavo Niujorke, tada studijavo Džuljardo muzikos mo- 
kykloje. Taip suja ir neatsisveikino. Motinos egzistencija buvo 
tokia nereikšminga, kad jos išėjimas beveik nesutrikdė puikiai 
sustyguotos tėvo kongregacijos veiklos. Kai žmona mirė, Džek- 
sonas kaip tik ją plėtė, stengdamasis patekti į kabelinę televizi- 

ją. Jis buvo kupinas energijos, nenuilstamai darbavosi. Tuoj po 
žmonos laidotuvių Džeksonas porai valandų grįžo į biurą, kad 
„diena nenueitų veltui . 

Džošas taip ir neatleido tėvui už šitaip akivaizdžiai rodo- 
mą nejautrumą. Todėl dabar jis nejautė sąžinės priekaištų dėl 
skrandį sukančio alkio. Tai kas, kad vos prieš kelias valandas 
žvelgė į kruviną tėvo lavoną. 

Dėl tos pačios priežasties jis nesijautė kaltas ir dėl to, kad 
miega su antrąja tėvo žmona. Jis manė, kad yra nuodėmių, 
kurias galima pateisinti, nors Šventraštyje ir nerado tokias jo 
nuostatas patvirtinančių teiginių. 

Arielė buvo tik dvejais metais už Džošą vyresnė, bet kai išėjo 
iš miegamojo, vilkėdama gerokai jai per didelius marškinėlius, 
ilgus plaukus susisegusi smeigtukais, dargi atrodė keleriais 
metais už Džošą jaunesnė. Ji buvo basa. 

— Ar užsakei ko nors desertui? 

Džošas dažnokai pasišaipydavo iš Arielės silpnybės saldu- 
mynams ir niekada neleisdavo ramiai jais mėgautis. 

— Šokoladinio torto, - atsakė Džošas. 

— Gardumėlis. 

— Ariele?.. 

— Ką? 

Džošas luktelėjo, kol pamotė atsisuko. 

— Vos prieš kelias valandas tu aptikai savo vyro lavoną. 

— Bandai sugadinti man apetitą? 

— Gal ir taip. Negi tau vis tiek? 

Arielė paniuro ir nutaisė įsižeidusios miną. 

— Tarsi nebūtum matęs, kiek ašarų išliejau. 

Džošas sarkastiškai nusijuokė. 

— Lieji ašaras dar nuo vakaro, kai nuėjai pas tėtį prašyti jo 
pasimelsti už tavo jaunesnįjį broliuką, nuteistą kalėti iki gyvos 
galvos. Virpinai jo širdį, giedodama scenoje per visas pamal- 
das. Senokai įsitikinau, kad ašaromis tu paplūsti meistriškai. 
Gal kas ir patikėtų, kad jos tikros, tik ne aš. Pravirksti visada, 
kai tau reikia arba nori ką nors gauti. Tik jau ne todėl, kad liūdi. 


Tu per daug savanaudė, kad liūdėtum. Verki iš pykčio, nusivyli- 
mo, gal net iš pavydo, tik ne iš liūdesio. 

Per trejus metus, nuo tada, kai ištekėjo už Džošo tėvo, Arielė 
gerokai numetė svorio. Iki tol buvo gana apkūni. Jos krūtys 
dabar buvo mažesnės, bet areolės liko tokios pat didelės, o spe- 
neliai atsikišę. Džošas keikė save už tai, kad negalėjo atitraukti 
nuo jų akių. Arielei įsisprendus rankomis į klubus, jie išryškėjo 
pro ploną marškinėlių audinį. 

— Džeksonas Vaildas buvo pagiežingas, kerštingas ir save 
įsimylėjęs šunsnukis, - tariant šiuos žodžius mėlynos Arielės 
akys nė nemirktelėjo. - Jo mirtis apetito man nesugadins. Ir 
man visai negaila, kad jis mirė. Na, nebent dėl to nukentėtų 
mūsų reikalai. 

— Kad taip neįvyktų, tu jau pasirūpinai per spaudos konfe- 
renciją. 

— Taip, Džošai, pasirūpinau. Aš pasirūpinau, kad mūsų dar- 
bas nebūtų pamirštas. Juk kas nors turi galvoti apie ateitį, — 
kandžiai pridūrė Arielė. 

Džošas suspaudė smilkinius ilgais laibais muzikanto pirš- 
tais, lyg jam iš skausmo plyštų galva, ir stipriai užsimerkė. 

— Dieve, tu tokia bejausmė. Vis ką nors rezgi. Nenurimsti. 

— Todėl, kad kitaip negaliu. Aš užaugau ne tokioje turtin- 
goje šeimoje kaip tu, Džošai. Tu vis lankaisi senelių sodyboje 
prie Našvilio, - gaižiai priminė ji, - o mano vaikystė prabėgo 
tikrų tikriausioje fermoje, purvinoje ir mėšlinoje. Tu arklinin- 
kui padėdavai prižiūrėti žirgus tada, kai būdavo ūpas, o man 
reikėdavo dirbti - norėjau to ar ne. Reikėdavo ravėti daržus, 
aižyti žirnius ir penėti paršą, kad iki skerstuvių lapkritį būtų 
riebus. Turėjau tik vieną batų porą. Mergaitės mokykloje iš 
manęs šaipydavosi, kad vilkiu senais skudurais. Nuo tada, kai 
sukako dvylika, šeštadienio vakarais man tekdavo gintis nuo 
įkaušusių dėdžių grabinėjimo, o sekmadienio rytais žiūrėti į jų 
savim patenkintus snukius nuo choro. O taip, mes visada sek- 
madieniais eidavome į bažnyčią ir klausydavomės pamokslų, 
šlovinančių neturtą. - Arielė krestelėjo ilgus tiesius platinos 

atspalvio plaukus. - Aš išaugau skurde, Džošai. O skurdas — 
bjaurus dalykas. Jis daro žmones piktus, varo į neviltį. Ateina 
laikas, kai padarytum bet ką, kad tik ištrūktum iš jo nagų. Štai 
todėl mano brolis sėdės už grotų iki gyvenimo pabaigos. Kai jį 
pasodino, supratau, reikia ryžtingai ko nors imtis, kitaip už- 
baigsiu dar blogiau. Taigi puoliau į kojas tavo tėvui ir verkiau. 
Ir jeigu būtų užsimanęs, kad jam nušluostyčiau subinę arba čia 
pat pasidulkinti, nė nemirktelėjusi būčiau sutikusi. Iš jo suži- 
nojau, kad šiame pasaulyje viską lemia pinigai. Būti turtingam 
nepalyginti geriau negu būti vargeta ir niekšu. Neturtingas už 
nusikaltimus sėda į kalėjimą, o turčius gali daryti ką panorė- 
jęs ir niekas jo nė pirštu nepalies. Taip, pripažįstu, žiūriu sau 
naudos. Nesiruošiu keistis ir vėl maltis skurde. - Arielė nutilo 
ir atsikvėpė. - Ir tik nepasakok man, Džošai, kad tu jo gedi. 
Nekentei jo kaip aš, o gal net labiau. 

Džošas stengėsi išvengti jos tiesaus žvilgsnio. 

— Manojausmai dvejopi. Gal man ir negaila jo, bet palengvė- 
jimo, kokio tikėjausi, nejaučiu. 

Arielė priėjo ir apkabino posūnį. 

— Negi nesupranti, Džošai? Jeigu viską padarysime kaip rei- 
kiant, mums tai bus naujo gyvenimo pradžia. Žmonėms mes 
patinkame. Dirbsime kaip dirbę, tik būsime gerokai laiminges- 
ni be nuolatinių jo pamokymų ir kabinėjimosi. 

— Manai, ištikimiems mūsų gerbėjams patiks mintis, kad 
mes pora, Ariele? - pagalvojus apie jos naivumą, Džošo veide 
šmėstelėjo liūdnoka šypsena. 

O galį taip nuteikė Arielės grobuoniškumas? Arielė nekal- 
ta, jis neturi teisės jai priekaištauti. Ji neturėjo tokių sąlygų, 
prie kokių pats buvo pratęs ir kurias laikė savaime suprantamu 
dalyku. Dar iki Džeksonui Vaildui tampant žvaigžde, Džošas 
jau turėjo dosnių ir ištikimų gerbėjų. Pajamos visada būdavo 
neblogos, o gavęs dar ir Martos palikimą, jis tapo gana solidaus 
kapitalo savininku. Taigi Džošui niekada nieko netrūko. 

Kai pirmą kartą pamatė Arielę, ji vilkėjo pigią ryškią suknelę 
ir buvo apsikarsčiusi neskoninga bižuterija. Jos kalba ir šiurkš- 

tus akcentas rėžė ausį. Vis dėlto jam padarė įspūdį jos drąsa, 
kai ji kreipėsi į tėvą prašydama, kad tas pasimelstų už jos ka- 
lintį brolį. 

Šiandien Arielė grakšti, skoningai besirengianti, o jos kalba 
nepriekaištinga. Bet Džošas žino, kad, žvelgdama į save veidro- 
dyje, Arielė vis dar mato apkūnoką, susitaršiusią ir sutrikusią 
merginą, bandančią žūtbūt pakeisti savo gyvenimą. Apžiūri- 
nėdama nepriekaištingą nagų manikiūrą, po panagėmis Arielė 
vis dar matydavo daržo žemes. 

— Laikui bėgant, žmonės dėl mūsų santykių apsipras, - tikino 
Arielė. - Sakysime, kad kovojome su savim ir romantiškais savo 
jausmais, nes manėme, kad elgiamės nedorai. Na, o galiausiai, 
melsdamiesi ir skaitydami Bibliją, supratome, kad tokia buvo 
Viešpaties valia. - Ji švelniai pabučiavo Džošą į lūpas ir išdykė- 
liškai kvėptelėjo jam į burną. - Man tavęs reikia, Džošai. 

Jis kietai užsimerkė, narsiai priešindamasis jį užvaldžiusiam 
geismui. 

— Ariele, kurį laiką mums vertėtų laikytis atskirai. Jie pagal- 
vos... Jis dar stipriau prisispaudė prie jos klubais. 

— Kas pagalvos? Ką? 

— Policija... tas ponas Kasidis iš apygardos prokuroro biuro... 
Mes būsim įtariamieji. 

— Nekvailiok, Džošai. Juk sutarėme, kad patvirtinsime vie- 
nas kitam alibi. Pameni? 

Arielės nerūpestingumas varė jį į neviltį, bet jo potraukį 
Arielei sustiprino ir tai, kad ji Džošui buvo draudžiamas vai- 
sius. Todėl, užuot ją papurtęs, kaip ir norėjo padaryti, pakišo 
rankas jai po marškinėliais, apglėbė per liemenį ir šiurkščiai 
prisitraukė. Prisispaudęs lūpomis, įspraudė į jos drėgną, karš- 
čiu alsuojančią burną liežuvį, o delnais glamonėjo jai klubus. 
Jis buvo susijaudinęs ir nekantrus. Norėjo kuo greičiau išsiva- 
duoti iš drabužių, bet kai jau siekė kelnių užtrauktuko, pasigir- 
do beldimas į duris. 

— Atnešė pietus, - atsiduso Arielė. Pakštelėjo Džošui į lūpas 
ir, pirštais perbėgusi per išsigaubusį jo kelnių užtrauktuką, iš- 

smuko iš glėbio. - Paprašyk padavėjo, kad neštų padėklą į mie- 
gamąjį. Pirma pavalgysime. 


— Kasidi? 

— Klausau, - jis apsuko rankoje telefono ragelį, tuo pat metu 
stengdamasis nuspausti nuotolinio pultelio garso mygtuką ir 
nepaleisti žemėn bolonietiško sumuštinio ir alaus. 

— Čia Glenas. Man oficialiai paskyrė tirti Vaildo bylą. 

Puiku, pagalvojo sau Kasidis. Krauderis nenuvylė. Hovardas 
Glenas bus tarpininkas ir pagrindinis ryšininkas tarp jo ir poli- 
cijos žmogžudysčių skyriaus. Kai Glenas suburs komandą bylai 
tirti, jis, Kasidis, bus nuolat informuojamas apie naujausius 
poslinkius. 

Su Glenu dirbti nebus lengva. Jis netašytas ir jam ant visko 
nusispjaut, išskyrus tai, kas tiesiogiai susiję su detektyvo dar- 
bu. Bet Kasidis, vertindamas kolegos neabejotiną profesiona- 
lumą, buvo linkęs Glenui atleisti už jo būdo trūkumus. 

— Ką nors jau sužinojot? - paklausė, stumdamas į šalį besko- 
nį sumuštinį. 

— Gavom laboratorijos ataskaitą. Dabar ją analizuojam. 

— Ar yra kas įdomaus? 

— Pirštų atspaudai tik aukos, jo ponios ir kambarinės, tvar- 
kiusios apartamentus. Žinoma, dar yra daugybė dalinių, ku- 
riuos paliko prieš Vaildą tame numeryje gyvenę žmonės. 

Nors Kasidis nieko ir nesitikėjo, vis tiek jautėsi nusivylęs. 

— O ginklas? 

— Ničnieko. Tas, kas įėjo į Vaildo numerį ir jį nudėjo, ginklą 
išsinešė. 

Nusikaltimo įrankis nerastas, vadinasi, pasiekti kaltinamąjį 
nuosprendį šioje byloje bus rimtas iššūkis. Laimė, Kasidžiui iš- 
šūkiai patiko. Ir juo rimtesni, juo geriau. 

— Kada turėsit telefono skambučių išklotinę? - paklausė de- 
tektyvo. 

— Užsiimsiu tuo ryt iš pat ryto. Kas dar, be žmonos ir sū- 
naus, jus domina? 

- Šitai aptarsime rytoj. Palaikysime ryšį. 

Padėjęs ragelį, Kasidis atsikando sumuštinio, gurkštelėjo šil- 
to alaus ir įsmeigė akis į televizorių. Kasidis jau spėjo susisiekti 
su kabeline televizija, transliavusia Džeksono Vaildo „Maldos ir 
šlovinimo valandą , ir paprašė visų jų turimų įrašų kopijų. Ka- 
nalo vadovybė beveik tuojau pat pristatė įrašus į jo biurą. Kasi- 
dis parsivežė juos namo, kad galėtų netrukdomas peržiūrėti. 

Laidos buvo įspūdingos. Vaildas sukūrė nuostabų vaidini- 
mą - plasnojantys balti balandžiai, orkestras, penkių šimtų 
giesmininkų choras, paauksuotų lapų ornamentais išpuošta 
sakykla ir veidrodinis Džošua fortepijonas, primenantis tą, 
kuriuo skambindavo Liberačė. 

Laidos formatas nesikeitė. Ji visada prasidėdavo trimitų 
fanfaromis, tokiomis garsiomis, tarsi skelbtų Antrąjį Kristaus 
atėjimą. Tada pasigirsdavo choro giesmė, į orą būdavo palei- 
džiamas būrys baltų sparnuočių, ir Vaildas iškilmingai nulip- 
davo sraigtiniais laiptais, it ką tik aplankęs Visagalį. Tai jis vi- 
sada ir pabrėždavo įžanginiais pamokslo žodžiais. 

Arielė vilkėdavo sniego baltumo drabužius. Jos vieninteliai 
papuošalai būdavo kuklus vestuvinis žiedas ir mažučiai aus- 
karai su perlais. Vaildas nuolat pabrėždavo, kad vieninteliai 
jų sukaupti turtai - dvasiniai. Jos pasirodymą scenoje visada 
lydėdavo fanfaros. O tada auditorijos dėmesys būdavo nukrei- 
piamas į Džošua Vaildą, skambinantį pirmos Arielės atlieka- 
mos giesmės preliudą. 

Jos siauro diapazono balsą gerokai sustiprindavo orkestras, 
choras ir garso sistema, tokia brangi, kad jos kaina būtų gero- 
kai padidinusi šalies skolas. 

Arielė palaimingai šypsodavosi vyrui, Džošui ir auditorijai 
ir galiausiai visada nukreipdavo akis į dangų. O giesmės pa- 
baigoje iš jos dangaus žydrumo akių nuriedėdavo skaidri it 
krištolas ašara. 

Kasidis, iš prigimties skeptikas, mažai ką priimdavo už tikrą 
pinigą. Todėl net tolerantiškai vertinant, jam atrodė neįtikė- 


tina, kad bent kiek blaiviau protaujančiam žmogui antrarūšis 

blizgučiais išdabintas Vaildo spektaklis galėtų daryti įspūdį. Jo 
pamokslai buvo šiurkštus evangelijos iškraipymas. Juose jis 
daugiau griausmingai priekaištaudavo, negu kalbėdavo apie 
malonę, kalbėdavo ne apie meilę, o apie pasmerkimą, ne apie 
atlaidumą, o apie pragaro liepsnas. Apskritai visą dėmesį jis 
sutelkdavo ne į Kristų, o į šėtoną. Štai kodėl jo negerbė daugu- 
mos tradicinių krikščioniškų bendruomenių šventikai. 

Kasidžiui paaiškėjo, kaip Vaildui pavyko įskiepyti fanatizmą 
savo riboto mąstymo sekėjams. Jis kalbėdavo jiems tai, ką jie 
norėdavo išgirsti - kad jie teisūs; ir tas, kas su jų nuomone ne- 
sutinka, klysta. Ir, žinoma, Dievas visada juos palaikąs. 

Po kelis kartus pažiūrėjęs įrašus ir kai ką pasižymėjęs, Kasi- 
dis išjungė televizorių ir nuėjo į miegamąjį. Apžvelgęs švarių 
marškinių ir apatinių atsargas, jis nusprendė, kad žygį į skal- 
byklą galima dar kelioms dienoms atidėti. 

Kai buvo vedęs, jo drabužiais rūpinosi Krisė. Taip pat namų 
ruoša, pirkiniais ir valgio ruošimu. Jie išsiskyrė ne todėl, kad ji 
aplaidžiai atlikdavo šias pareigas. O ir jį pagal nusistovėjusias 
normas buvo galima laikyti geru vyru. Nepamiršdavo nei jo- 
kių sukaktuvių, nei gimtadienių. Jo šeštasis pojūtis jam visada 
pakuždėdavo, kai apie seksą negalėdavo būti nė kalbos, ir jis 
susilaikydavo. 

Priežastis, dėl kurios iširo jų ketverius metus trukusi san- 
tuoka, buvo veikiau apatija negu priešiškumas. Jų santykiai 
neišlaikė išorinio spaudimo, o meilė vienas kitam nebuvo tokia 
stipri, kad liktų drauge. Krisė nieko nenorėjo girdėti apie persi- 
kraustymą, o po vieno lemtingo įvykio, kuris sujudino jo tobu- 
lai sutvarkytą gyvenimą, Kasidis nutarė žūtbūt išsikraustyti. 

Sužinojęs, kad Naujojo Orleano apygardos prokuroro tarny- 
boje atsirado vieta, jis tą pačią dieną parašė prašymą dėl naujo 
darbo ir įteikė skyrybų dokumentus. Apie Krisę žinojo tik tiek, 
kad ji tebegyvena Luisvilyje, laimingai ištekėjo antrą kartą ir 
laukiasi jau antro vaiko. Jis nuoširdžiai linkėjo jai visokeriopos 
laimės. Juk ne jos kaltė, kad darbas jam visada buvo nepaly- 
ginti už ją svarbesnis. Na, o kai iškilo grėsmė jo karjerai, Kasi- 

džiui teko iš naujo įvertinti savo ligtolinį gyvenimą, įskaitant 
ir santuoką. 

Vis dėlto Kasidžiui nebuvo lengva pamiršti praeities klai- 
dų. Penkerius metus jis stengėsi ištrinti jas iš atminties, bet 
jam nepavyko išsivaduoti. Gal niekada ir nepavyks. Vis dėlto 
ne santuoka dėl to buvo kalta. Jiedu su Krise išsiskyrė ramiai, 
be ypatingų jausmų. Jis žmoną prisimindavo tik tada, kai pa- 
jusdavo sekso badą arba pritrūkdavo švarių marškinių. Krisės 
atžvilgiu tai nesąžininga. Ji nusipelnė gerokai daugiau. Bet yra 
kaip yra. 

Kasidis nusirengė ir atsigulė į lovą, bet galvoje sukosi tiek 
minčių, kad užmigti nepajėgė. Jis labai nustebo susivokęs, kad 
jam erekcija. Bet ne geismas buvo priežastis, o įaudrinta būse- 
na, poreikis nuleisti garą. Jis buvo persitempęs - ir protiškai, 
ir fiziškai. 

Gulėdamas ir negalėdamas užmigti, Kasidis mintyse rikiavo 
Vaildo bylos faktus ir pagaliau turėjo pripažinti, kad jų visai ne- 
daug. Jis buvo tikras tik dėl vieno dalyko - byla bus sudėtinga, 
bjauriai alinanti, ir kelis kitus mėnesius, o gal ir visus metus, 
daugiau apie nieką jis negalės galvoti. 

Tai jo negąsdino, jis nekantravo imtis darbo. Jam prižiūrint 
buvo parašytas ir paviešintas pranešimas spaudai dėl Vaildo 
nužudymo. Buvo labai svarbu, kad jį paskirtų vadovauti tyri- 
mui, kad jis, Kasidis, atstovautų kaltinimui, kai prasidės teis- 
mo procesas. Kasidis primygtinai prašė šios galimybės, ir ji 
buvo jam suteikta. Todėl jokiu būdu negalima susimauti. Jis 
privalo Krauderiui įrodyti, kad juo pasitikėdamas viršininkas 
nesuklydo. 


Tą Kasidis dar turėjo įrodyti ir sau. 


Trečias skyrius 


|| ias buvo Šiaurinėje šventojo Petro gatvėje, per kvartalą 
nuo vietos, kur ji kirtosi su Dekeiterio gatve. Paskutinis eilėje 
aptriušusių plytinių sandėlių, atrėmusių laiko išbandymą šia- 
me pramoniniame Prancūzų kvartalo rajone. Dauguma aplin- 
kinių pastatų, įskaitant ir Džakso alaus daryklą, buvo rekons- 
truoti ir paversti madingais barais, restoranais arba prekybos 
centrais. 

Rekonstrukcijos rezultatas - autentiško Naujojo Orleano 
stiliaus ir visiško komerciškumo eklektika. Senbuviai, kurie 
siekė, kad būtų išsaugota mistiška Vieux Carre atmosfera, pik- 
tinosi tokia komercializacija, laikydami ją šio unikalaus senojo 
kvartalo išniekinimu. Atkakliausi dar labiau suaktyvėjo, kai 
jiems prieš akis iškilo „Prancūziško šilko“ fasadas. 

Senas mūras buvo nudažytas baltai, nors pastato pusė, išei- 
nanti į statmenai kertančią gatvę, išsaugojo anų laikų ženklus. 
Kaip būdinga kreolų architektūrai, visus langus dengė blizgios 
juodos langinės. Antrą ir trečią aukštą puošė imituojančios bal- 
konėlius kaltinės juodo metalo grotelės. Virš durų ant dviejų 
vienodų grandinių buvo pakabinta nekrintanti į akis, kursyvu 
užrašyta bendrovės iškaba. 

Kasidis netrukus susizgribo. Pagrindinės durys - tik fasadas, 
o į sandėlį patenkama pro sunkias metalines duris, išeinančias 
į Konti gatvę. Jis paspaudė mygtuką ir išgirdo viduje garsų, 
kaip mokyklinis, skambutį. Po kelių akimirkų durys atsivėrė. 

— Ko jums? - duryse išniro moteriškė, sudėjimu primenan- 
ti uosto kroviką. - Jos dilbis buvo ištatuiruotas - raudonoje 
širdyje mėlynos raidės - RALE. Šviesūs plaukeliai virš moters 
lūpų buvo nuberti prakaito lašelių. Ji taip tiko prie prabangių 
apatinių siuvyklos, kaip raketinės artilerijos įrenginys prie iš- 
kilmingo debiutančių vakaro. Bet nežinia kodėl, Kasidis staiga 
pajuto Ralfei simpatiją. 

— Kasidis. Jūs Klerė Loran? 

Ralfė išleido rūko sireną primenantį garsą: 

- Čia toks pokštas? 

— Ne. Aš pas Klerę Loran. Ji čia? 

Moteriškė dar kartą įtariai nužvelgė Kasidį. 

— Luktelėkit. - Paspyrusi duris koja, nukabino sieninio tele- 
fono ragelį ir spustelėjo du mygtukus. 

— Pas jus lankytojas, panele Loran. Kažkoks Kenedis. 

— Kasidis, - pataisė jis, mandagiai nusišypsojęs. 

Jis ne Švarcenegeris, bet jis moka už save pakovoti. Vis dėlto 
Kasidis nenorėjo veltis su Ralfe į ginčus. 

Nenuleisdama akių nuo Kasidžio, moteris laukė nurodymų. 
Pridengusi ranka telefono ragelį, nusispjovė. Paskui, išklausiu- 
si, kas sakoma kitame laido gale, burbtelėjo: 

— Panelė Loran klausia, kokiu reikalu. 

— Aš iš apygardos prokuroro biuro, - išsitraukęs iš švarko vi- 
dinės kišenės, Kasidis parodė jai pažymėjimą odiniu aplanku. 

Moteriškė vėl įtariai į jį pažiūrėjo. 

— Jis iš apygardos prokuroro biuro, - pasakė ir pakabino ra- 
gelį. - Prašom čionai. 

Atrodo, ji nepritarė šeimininkės sprendimui su Kasidžiu pa- 
sikalbėti. Kaučiukiniai moters puspadžiai girgždėjo ant beto- 
ninių grindų, skleisdami garsą, tarsi kiekvienu žingsniu būtų 
traiškiusi po tarakoną. Ralfė vedė Kasidį pro tvarkingai supa- 
kuotų dėžių eiles. Visos dėžės buvo su etiketėmis ir paruoštos 
transportuoti. 

Palubėje garsiai ūžė dideli ventiliatoriai, bet iš jų naudos 
buvo tik tiek, kad maišė karštą drėgną orą. Sukdamosi jų men- 

tės vis perkirsdavo saulės spindulių pluoštą ir mirgantis sandė- 
lis atrodė netikroviškas. 

Kasidis pajuto, kaip per nugarą nubėgo prakaito srovelė, ir 
jau nebesmerkė moteriškės už prakaituotą viršutinę lūpą. Jis 
nusivilko švarką, persimetė jį per petį ir atlaisvino kaklaraiš- 
čio mazgą. Eidamas sandėliu, Kasidis atkreipė dėmesį į ne- 
priekaištingą švarą ir tvarką. Čia plušančioms darbininkėms 
kaitra, atrodo, buvo nė motais, jos gyvai šnekučiavosi. Viena 
kita jį smalsiai nužiūrėjo, bet ne taip kaip Ralfė. Matyt, toks jos 
darbas - būti įtariai. Reikėjo pasirūpinti, kad visokio plauko 
įtartini tipeliai ir nepageidaujami asmenys, kaip jis, nekaišiotų 
čia savo nosies. 

Jiems priėjus krovininį liftą, Ralfė atvėrė sunkias dvigubas 
duris. 

— Antras aukštas. 

— Ačiū. 

Durys užsitrenkė, ir Kasidis atsidūrė lifto kabinoje, erdves- 
nėje net užjo vonios kambarį. Kildamas į viršų, iki alkūnių pa- 
siraitojo marškinių rankoves. Išėjęs pateko į koridorių, einantį 
per visą pastatą. Nuo jo atsišakojo kiti koridoriai ir kabinetai, 
kuriuose virte virė darbas. Tiesiai priešais pamatė plačias dvi- 
vėres duris. Nuojauta sukuždėjo, kad už jų ir ras panelę Loran. 

Ir išties už jų buvo kilimu išklotas kabinetas - skoningi bal- 
dai, oro kondicionierius. Prie juodo žvilgančio stalo sėdinti se- 
kretorė mandagiai nusišypsojo ir paklausė: 

— Ponas Kasidis? 

— Taip. 

Jis nesitikėjo virš paprasčiausio sandėlio pamatyti taip pra- 
bangiai įrengtą kabinetą. Kitaip nebūtų nusivilkęs švarko ir 
atlaisvinęs kaklaraiščio. Šiaip ar taip, nebuvo laiko klaidai iš- 
taisyti, nes sekretorė jau vedė jį prie kitų dvivėrių durų. 

— Panelė Loran laukia jūsų. Prašom užeiti. - Sekretorė pa- 
slaugiai atidarė jam duris ir pasitraukė į šalį. 

Kasidis įžengė ir čia jo laukė dar viena staigmena. Tikėjo- 
si išvysti tokią pat prabangą kaip priimamajame, bet atsidū- 
rė darbui skirtoje erdvėje. Žodis erdvė tą vietą tinkamiausiai 

apibūdino. Atrodė, kabinetą galima matuoti akrais. Pro langus 
per visą sieną atsivėrė panoraminis Misisipės vaizdas. Čia buvo 
keli braižybos stalai, ant jų daugybė darbui reikalingų įrankių, 
trys begalviai manekenai, stovų, siuvimo mašina, kalnas audi- 
nių skiaučių... ir moteris. Ji sėdėjo ant aukštos kėdės, palinkusi 
su pieštuku rankoje prie vieno iš braižybos stalų. Kai Kasidis 
uždarė duris, moteris kilstelėjo galvą ir pažvelgė į jį pro akinius 
vėžlio kiauto rėmais. 

— Ponas Kasidis? 

— Panelė Loran? 

Klerė nusiėmė akinius, padėjo juos ir pieštuką ant stalo, ir 
priėjusi ištiesė Kasidžiui dešinę ranką. 

— Taip, aš Klerė Loran. 

Jos veidas, figūra, formos - šito jis nesitikėjo. Akimirką, kai 
mandagiai spaudė jai ranką, Kasidis pasijuto sumišęs. O ko gi 
jis, tiesą sakant, tikėjosi? Kaip turėtų atrodyti Klerė Loran? 
Kaip Ralfė? Arba daili lėlytė kaip sekretorė? Nebuvo nė į vieną 
jųdviejų panaši. Žvelgiant į ją, sunku buvo patikėti, kad ji ir 
durininkė priklauso tai pačiai rūšiai, juo labiau lyčiai. Ir nors 
Klerė Loran mūvėjo plačias pribrendusio tabako spalvos kelnes 
ir vilkėjo laisvai krintančią griežto kirpimo šilkinę palaidinukę, 
ji nė trupučio neatrodė vyriška. Nors nebuvo ir tokia daili pu- 
pytė kaip jos sekretorė. 

Klerė Loran buvo aukšta, liekna, plačių dailių pečių. Krūtys 
nedidelės, bet ir ne per mažos. Jis spėjo, kad ji segi nėriniuotą 
liemenėlę, nes įžiūrėjo nėrinių kraštelį tarp glotnių palaidinu- 
kės apykaklės atvartų. Jos akys buvo brangaus viskio atspal- 
vio, ir jeigu viskis turėtų balsą, jis skambėtų kaip jos - švelniai 
lr svaiginamai. 

— Norėjote su manim pasikalbėti? 

Kasidis paleido jos ranką. 

— Gal norėtumėte ko nors išgerti? - Ji ranka parodė į minkštą 
sofą ir žemą staliuką tarp dviejų fotelių. Viename buvo padėtas 
krepšelis. Gal su nėriniais ar mezginiais? Ant stalelio stovėjo 
keli krištoliniai grafinai. Jų raižytos briaunos laužė popiečio 

saulės spindulius, mesdamos vaivorykštinius atspindžius ant 
alebastro spalvos sienų ir medinių grindų. 

— Ne, dėkui. Nebūtina. 

— Ar galiu pakabinti jūsų švarką? 

Jau buvo bepaduodąs, bet apsigalvojo. 

- Ačiū, nesijaudinkit. Atleiskite už kiek laisvoką stilių, bet 
ten apačioje pirtis. 

Kadangi Klerė buvo visai kitokia, negu tikėjosi, Kasidžiui 
prireikė kelių akimirkų atsitokėti. Jis buvo pratęs kontroliuoti 
padėtį, todėl dabar norėjo jai atsiteisti, kad bandė rodyti ini- 
ciatyvą. Nevalingai žodžiais, kuriuose tarsi nebuvo paslėptos 
prasmės, Kasidis padarė jai užuominą. Tik visiška tuščiagalvė 
nesuprastų. O ji nebuvo tuščiagalvė... kaip netrukus paaiškėjo. 

Klerės akyse įsižiebė atsargus klausimas, bet, matyt, nutarė 
jį nutylėti. 

— Išties kartais ten būna nemaloniai karšta. Prisėskite. 

Jis priėjo prie vieno iš fotelių ir atsisėdo. Švarką pasidėjo 
ant kelių. Ji atsisėdo priešais jį ant sofos. Kasidžiui nepra- 
sprūdo pro akis, kad lūpdažis beveik nusitrynęs. Gal dėl įpro- 
čio mąstant prikąsti apatinę lūpą. Jos plaukai buvo šviesiai 
kaštoniniai ir saulės šviesoje žėrėjo it ugnis. Matyt, ji pratusi 
braukti per plaukus pirštais ar pieštuku, nes garbanos buvo 
susivėlusios. 

Taigi Kasidis šį bei tą apie ją jau žino. Klerė Loran - dirbanti 
moteris, jai ne itin būdingas moteriškas maivymasis ir tuštybė. 
Taip pat ir tai, kad jaudulį ji stengiasi pridengti vaišingumu. 
Sumišimą išdavė tik pulsuojanti jos glotnaus kaklo gyslelė. 

Nuo kaklo Kasidžio žvilgsnis nuslinko prie pakabučio ant 
juodos šilkinės juostelės. Pastebėjusi, kur jis žiūri, Klerė pa- 
aiškino: 

— Mano draugės Jasminos dovana. 

— Kas jame? - mažyčiame plokščiame flakonėlyje buvo skai- 
draus skysčio. - Meilės gėrimas? 

Kai pilkos Kasidžio akys susitiko su jos akimis, pasigirdo 
spragtelėjimas. Staiga Kasidis ėmė gailėtis, kad vakar nuėjo 
gulti toks įsiaudrinęs. Ir kad šis jo vizitas čia oficialus. 

Klerė ištraukė kamštuką, jo gale buvo miniatiūrinis šiaude- 
lis. Pakėlė jį prie lūpų ir papūtė. Jai aplink veidą pasklido debe- 
sėlis skaidrių burbuliukų. 

Jis nusijuokė; ir dėl to, kad jį nustebino burbuliukai, ir kad 
reikėjo išsklaidyti besikaupiančią įtampą. 

— Originalus būdas atsipalaiduoti, kai išvargina darbas, - 
paaiškino ji. - Jasmina dažnokai man dovanoja tokių daikčiu- 
kų. Ji sako, kad per rimtai į viską žiūriu, - nusišypsojusi Klerė 
užkimšo buteliuką. 

— Tai tiesa? 

Klerė atrėmė jo tiesų žvilgsnį. 

— Kas? 

— Kad į viską žiūrite per rimtai? 

Iš jos reakcijos Kasidis suprato peržengęs ribas. Jos šypse- 
na dingo. Vis dar maloniai, bet su vos juntamu nekantrumu ji 
paklausė: 

— Koks reikalas atginė, pone Kasidi? Ar dėl padirbto čekio, 
apie kurį jau pranešiau apygardos prokuratūrai? 

— Padirbto čekio? Ne, ne dėl čekio. 

— Tada nė nežinau, ką galvoti. 

— Aš dėl tėvo Džeksono Vaildo, - Kasidis sviedė jo vardą be 
jokios įžangos. Metė jai pirštinę, bet ji nepakėlė, o tik įdėmiai 
į jį žiūrėjo. Teko aiškinti: - Turbūt girdėjote apie Vaildo nužu- 
dymą? 

— Taip, žinoma. O jūs, neabejoju, matėte mane per televiziją? 

Kasidis apstulbo. 

— Nemačiau. Kada? 

— Dieną, kai tėvą Vaildą rado nužudytą. Atrodo, užvakar? Re- 
porteriai čia buvo, norėjo, kad padaryčiau pareiškimą. Turbūt 
nusivylė, nes tikėjosi ko nors dramatiškiau... Bet aš nesiekiu 
pakliūti į vakaro žinias. 

— Palengvėjo, o gal nusivylėte, kad jūsų kadrą iškirpo? 

— O kaip jums atrodo? - Klerė nebesišypsojo. 

Kasidis nutarė keisti taktiką. 

— Kąjjūs žinote apie žmogžudystę? 

— Ką žinau? - perklausė gūžtelėjusi pečiais. - Tik tai, ką per- 
skaičiau laikraščiuose ir mačiau per televiziją. Kodėl klausiate? 

— Ar tėvą Vaildą pažinojote? 

— Turite galvoj, ar buvome susitikę? Ne. 

— Nė karto? 

— Nė karto. 

— Vis dėlto jis pažinojo jus. 

Ji tylėjo, nors jau neatrodė tokia rami, šalta ir susikaupusi 
kaip ką tik. 

— Tai ar pažinojo, panele Loran? Gana jau vien to, kad radus 
jį negyvą žiniasklaidai parūpo jūsų nuomonė dėl šios žmogžu- 
dystės. 

Klerė apsilaižė lūpas rausvu dailiu liežuvėliu ir taip vėl nu- 
kreipė Kasidžio dėmesį nuo reikalo esmės. 

— Tėvas Vaildas mane pažinojo kaip „Prancūziško šilko“ sa- 
vininkę. Iš savo sakyklos jis kaltindavo mane platinant porno- 
grafiją. Apšaukė purvina prekeive. 

- Ir ką jūs? 

— O kąjūs manote? - staiga jos nerimas iškilo į paviršių. 

Ji atsistojo nuo sofos ir ją apėjo, tarsi norėdama atsitverti 
nuo Kasidžio. 

— Kertu lažybų, kad jums tokios jo kalbos buvo tikra rakštis. 

— Jūs visiškai teisus, pone Kasidi. Taip, rakštis. Apibūdini- 
mas purvina tikrai neturi nieko bendra nei su manim, nei su 
mano verslu ar katalogu. 

— Turbūt žinojote esanti pikčiausių Vaildo priešų sąraše? — 
Kasidis iš švarko, gulinčio jam ant kelių, kišenės išsitraukė 
popieriaus lapelį. Išlyginęs, atkišo jį Klerei, bet ji neskubėjo jo 
imti. - Tarp asmeninių Vaildo daiktų radome šį jo ranka rašytą 
leidinių sąrašą. „Playboy , „Hustler“ ir žurnalai panelėms. Taip 
pat minimas ir „Prancūziško šilko“ katalogas. 

Rytą, kai jiedu su Hovardu Glenu aptarinėjo su byla susi- 
jusius turimus duomenis, kurių nedaug teturėjo, Glenas šiuo 
sąrašu nesusidomėjo. Senas vilkas pagrindinį vaidmenį skyrė 
Arielei ir Džošua Vaildams. Jo manymu, ši porelė - svarbiausi 
įtariamieji. 

Galimas daiktas, jis buvo teisus, bet Kasidis nelinkęs palikti 
laisvų galų. Dėl jo siūlymo pasidomėti „Prancūzišku šilku“ Gle- 
nas tik abejingai gūžtelėjo pečiais, taip rodydamas, kad būtų 
tik bergždžias laiko švaistymas. 

Dabar, susipažinęs su Klere Loran, Kasidis taip negalvojo. 
Ir nors ji vargu ar atitiko psichologinį nusikaltėlio portretą, ši 
moteris Kasidį suintrigavo. Be to, ji turėjo rimtą motyvą velio- 
nio pamokslininko nekęsti. 

Klerė peržvelgė popieriaus lapelį, o tada piktai numojo ranka. 

— Nieko apie šį sąrašą pasakyti negaliu. Mano katalogas su 
tais žurnalais neturi nieko bendra. 

— Akivaizdu, Vaildas manė kitaip. 

— Jis klydo. 

— Panele Loran, jūsų bendrovė buvo pasirinkta šmeižto ir 
persekiojimo objektu siekiant išstumti jus iš verslo. Sprendžiu 
iš šio dokumento datos, prieš kelias savaites Vaildas davė šven- 
tą priesaiką ir sutvirtino ją, pasirašydamas savo krauju. 

— Jis buvo beprotis. 

— Bet turėjo tūkstančius ištikimų sekėjų. 

- Visai kaip Adolfas Hitleris. Žmonės - avių banda. Tereikia 
pasakyti, kaip jie turi galvoti, nes patys mąstyti nesugeba. Jei- 
gu dažnai jiems kartosi tai, ką nori išgirsti, jie seks paskui ir 
kaip tiesą priims bet kokią informaciją, kurią jiems nori įteigti. 
Tai vadinama smegenų plovimu. Man jų gaila, bet kiekvieno 
valia - laisvai pasirinkti, kuo tikėti. O aš tenoriu tik vieno — 
kad man leistų nekliudomai susidaryti savo nuomonę. Tai vie- 
nintelis dalykas, dėl kurio nesutariau su Džeksonu Vaildu. Jis 
siekė visiems primesti savo tikėjimą. Jeigu mano katalogas jį 
taip piktino, ką gi, jo valia. Ir vis dėlto, kas jam suteikė teisę 
taip pilti ant jo purvą? 

— Jis turbūt atsakytų, kad Dievas. 

— Bet tam patvirtinti turime tik Vaildo žodžius, ar ne? 

Klerė buvo įsitempusi it gitaros styga, kuri tuoj tuoj nutrūks. 
Jos krūtinė karštligiškai kilnojosi, kratydama skystį flakonėly- 
je ant kaklo. Per šį karštą pokalbį Kasidis pamatė kitokią Klerę. 
Po šalto santūrumo kauke slypėjo aistringa prigimtis. 

Kasidis staiga suvokė, kad jau kurį laiką stovi, nors neprisi- 
minė, kad būtų pakilęs nuo fotelio. 

— Spėju, dėl to pamokslininko turėjote nemažai bėdų, jis kėlė 
rimtą grėsmę jūsų verslui. Juk tiesa, panele Loran? 

— Bėdų turėjo jis, o ne aš. 

— Vaildas paskelbė jus savo prieše ir prisiekė su jumis kovoti 
iki galutinės pergalės. 

— Tada tai buvo jo asmeninis kryžiaus žygis. Aš jame neda- 
lyvavau. 

— Jūs dėl to tikra? Argi ne tiesa, kad tarp jūsų buvo atviras 
karas? 

— Nepasakyčiau, jis karą paskelbė, o aš jį ignoravau. 

— O kur buvote rugsėjo aštuntosios naktį? 

Klerė staigiai atmetė galvą. 

— Kaip suprasti? 

— Manau, puikiai suprantate. 

— Vaildas buvo nužudytas rugsėjo aštuntosios naktį. Bando- 
te pasakyti, kad įtariate mane? 

— Iš esmės taip. 

— Eikit velniop! 

Jos šiurkštūs žodžiai dar labiau pakurstė tarp jų kilusią 
įtampą, bet kaip tik tada durys Kasidžiui už nugaros atsivėrė. 
Jis staigiai pasuko galvą, tikėdamasis išvysti Imtynininkę, at- 
skubėjusią jėga išvesti jo iš bendrovės. Bet į kambarį įžengusi 
moteris buvo grakšti ir trapi it drugelis. 

— Dievulėliau! - šūktelėjo ji, pamačiusi Kasidį. Pridėjusi ran- 
ką prie krūtinės, švelniai papriekaištavo: - Nežinojau, kad tu- 
rime svečių. Klere, mieloji, galėjai įspėti, būčiau bent jau pasi- 
ruošusi. Būčiau apsivilkusi ką nors labiau derama tokia proga. 

Kiek susivaldžiusi, Klerė priėjo prie moters ir paėmė jai už 
rankos. 

— Mama, tu kaip visada atrodai nuostabiai. Eikš, supažin- 
dinsiu su svečiu. 

Stebėdamas moteris artinantis, Kasidis visa širdimi troško, 
kad tai jis kontroliuotų padėtį. Padėties kontrolė ėmė slysti iš 
rankų dar tada, kai toji amazonė Ralfė atidarė jam duris, ir vis 

dar nesijaučia jos atgavęs. Tas trapus pranašumas, kurį iškovo- 
jo per pokalbį su Klere, pasirodžius moteriai išgaravo. 

— Mama, čia ponas Kasidis. Jis... su reikalu. Pone Kasidi, čia 
mano mama Merė Ketrina. 

— Ponia Loran, - Kasidis mandagiai pasisveikino. 

Moteris nedrąsiai ištiesė jam ranką. Kasidis pajuto nevalin- 
gą norą pasilenkti ir pabučiuoti jai ranką, nes, regis, kaip tik 
to ji ir tikėjosi. Vis dėlto jis tik lengvai spustelėjo jos pirštus ir 
paleido. 

Švelnūs rudi Merės Ketrinos plaukai buvo sušukuoti aukš- 
tyn, veidas dailus ir jaunatviškas. Žvelgdama į jį, moteris pa- 
kreipė galvą. 

— Jūs kaip du vandens lašai panašus į savo tėvą, pone Kasi- 
di. Pamenu, kaip vilkėdamas mundurą jis šokdavo kotiljoną. 
Dievulėliau, mes, merginos, tiesiog alpdavome dėl jo. - Ji pri- 
sidengė delnais veidą, tarsi taip paslėptų skruostus užliejusį 
raudonį. - Jis puikiai žinojo esąs išvaizdus ir be jokio sąžinės 
graužimo daužė mums širdis. Buvo tikras donžuanas iki susi- 
pažino su jūsų mama, atvykusia paviešėti iš Biloksio. Kai išvy- 
do ją pirmą kartą, vilkinčią abrikosų spalvos organzos suknelę 
ir su balta kamelija plaukuose, akimirksniu ją įsimylėjo. Jiedu 
buvo graži pora. Kai leisdavosi šokti, atrodydavo, kad iš po kojų 
jiems kyla stebuklingos dulkės. 

Sutrikęs Kasidis kreipėsi žvilgsniu pagalbos į Klerę. Ji šypso- 
josi, lyg tai, ką sakė jos motina, būtų buvę itin prasminga. 

— Prisėsk, mama. Gal chereso? 

Kasidis pajuto lengvą Merės Ketrinos rožių kvepalų dvelks- 
mą, kai ši atsisėdo į fotelį šalia jo ir manieringai timptelėjo si- 
joną ant kelių. 

— Jau tuoj penkios. Manau, laikas pasimėgauti trupučiu che- 
reso. Pone Kasidi, tikiuosi, neatsisakysite sudaryti man drau- 
giją? Damai juk nedera gerti vienai. 

Cheresas? Niekada nebuvo ragavęs ir nė kiek nesigailėtų, jei- 
gu ir netektų. Tiesą sakant, dabar daug mieliau išlenktų gerą 
stiklą viskio. Bet mandagi klausiama Merės Ketrinos šypsena 
jį nuginklavo, ir net toks šilto ir šalto matęs teisininkas kaip jis 


532 ę Sandia Brown 


nesiryžo jai atsakyti. Dieve sergėk, jeigu tektų ją iškviesti ant 
liudytojų pakylos. Jai pakaktų nusišypsoti ir jeigu ji tvirtintų, 
kad mėnulis - viso labo lydytas Filadelfijos sūris, prisiekusieji 
patikėtų. 

— Mielai, - išgirdo save tariant ir nusišypsojo Klerei. 

Ji nesišypsojo. Ją kaustantis šaltumas anaiptol nederėjo prie 
šiltų jos drabužių spalvų, kurias dar paryškino ant jos krintan- 
tys popiečio saulės spinduliai. 

— Papasakokite man apie karo laivyno akademiją, pone Kasi- 
di, - paprašė Merė Ketrina. - Nuoširdžiai džiaugiausi dėl jūsų 
tėvų, kai gavote paskyrimą. 

Gavęs krepšinio rinktinės stipendiją, Kasidis galėjo studi- 
juoti savo gimtojo miestelio Kentukyje koledže, vėliau metus 
dirbo, kad susitaupytų pinigų mokslams universitete. Ir jau 
tikrai niekada nė negalvojo stoti į Karo akademiją. Tiesa, sava- 
noriškai tarnaudamas armijoje per Vietnamo karą, užsidirbo 
pinigų studijoms finansų teisės mokykloje. 

— Tik apie tai ir svajojau, - pasakė imdamas iš Merės Ketri- 
nos stiklą chereso, kurio ji pripylė iš spindinčio krištolinio gra- 
fino, stovinčio ant stalelio. 

— O tu, Klere, gersi? - Merė Ketrina kilstelėjo stiklą dukros 
pusėn. 

— Ačiū, mama, aš dar turėsiu padirbėti. 

Merė Ketrina liūdnokai palingavo galva ir vėl kreipėsi į Ka- 
sidį: 

- Ji visą laiką dirba. Mano galva, kaip jauna moteris dirba 
per daug. Beje, ji labai talentinga. 

— Matau. - Jis jau atkreipė dėmesį į skoningus eskizus ant 
sienų. 

— Bandžiau ją išmokyti megzti virbalais ir nerti vąšeliu, - pa- 
sakojo vyresnioji iš moterų, rodydama į krepšelį prie kojų, - bet 
Klerę Luizą domino tik drabužių modeliavimas. Pradėjo nuo 
popierinių lėlių, o pritrūkusi drabužėlių iš knygelių, pati nusi- 
piešdavo, nuspalvindavo, o paskui iškirpdavo. - Merė Ketrina 
meiliai nusišypsojo dukrai. - Jos modeliai buvo daug dailesni 
negu iš knygelių. Na, o nuo popierinių lėlių ji perėjo prie siuvi- 

mo. Kiek tau buvo metų, kai Kalėdų dovanų paprašei siuvimo 
mašinos? 

— Gal dvylika, - santūriai atsakė Klerė. 

Kasidis matė: jai nemalonu, kad apie ją kalbama jos akivaiz- 
doje. 

— Dvylika! - sušuko Merė Ketrina. - Ir nuo tada, kai dovanų 
gavo siuvimo mašiną, ji praleisdavo prie jos visą laisvą laiką. 
Siuvo pagal pirktines iškarpas arba tas, kurias sukurdavo pati. 
Jai niekas nerūpėdavo - tik audiniai ir siūlai. - Klerės mamos 
skruostus užliejo raudonis, ji kukliai pakreipė galvą į šoną. — 
Išties kai kurie iš Klerės sukurtų modelių man nepatinka. Per 
daug nuogo kūno. Matyt, aš senamadiška. Šiais laikais jaunos 
moterys neauklėjamos būti kuklios, o mano kartos merginos 
buvo tokios. - Ji gurkštelėjo iš taurės vyno ir smalsiai pažvelgė 
į Kasidį. - Pone Kasidi, ar gali būti, kad jūsų dėdė Klaivas užsi- 
ėmė naftos gavyba Aliaskoje? Varginantis ir rizikingas verslas. 

Jam dar nespėjus atsakyti į klausimą dėl neegzistuojančio 
dėdės Klaivo, durys už jo nugaros vėl atsivėrė. Šį kartą tarsi 
jas būtų atplėšęs staiga įsisukęs vėjas. Į kambarį įėjusi moteris 
Kasidį taip išmušė iš vėžių, kad jis kaip nutvilkytas pašoko nuo 
fotelio ir vos neištaškė vyno. 

— Ačiū Dievui, - sušuko moteris, pamačiusi Merę Ketriną. — 
Jau bijojau, kad ji vėl bus išsmukusi. 

Mergina buvo aukštesnė nei metro aštuoniasdešimties ūgio, 
ilgakojė ir grakšti lyg stirna. Buvo apsivilkusi vos dengiantį 
šlaunis kilpinį kimono. Galvą buvo apsivyniojusi rankšluos- 
čiu it turbanu. Net ir be makiažo jos veidas atrodė kerinčiai - 
nuostabios agato spalvos akys (toli viena nuo kitos), maža tiesi 
nosytė, putlios lūpos, graži smakro linija ir atsikišę skruosti- 
kauliai. Ji įžengė į kambarį didingai it kokia afrikietė princesė. 

- Atleisk, Klere. Leidau Harei išeiti anksčiau, o pati panorau 
palįsti po dušu. Išėjusi iš vonios kambario, pamačiau, kad Merė 
Ketrina dingusi. Visi kiti jau irgi išėję namo. Dievulėliau, jau 
pamaniau, kad šįkart būsiu rimtai susimovusi. 

— Viskas gerai, Jasmina. 

— Kas jis? - mergina nužvelgė Kasidį neslėpdama smalsumo. 

Klerė daug neaiškindama juos vieną kitam pristatė. Kasidis 
spustelėjo merginai ranką, tokią pat ilgą kaip jo, tik daug liau- 
nesnę. Net ir iš arti jos oda atrodė tobula, lyg būtų be porų, 
balintos kavos atspalvio. Ant jos blizgėjo vandens lašeliai - ma- 
tyt, dar nespėjo kaip reikiant nusišluostyti. Buvo akivaizdu, 
kad po kimono ji nevilki jokio kito drabužėlio, bet nė kiek dėl 
to nesidrovėdama nusišypsojo Kasidžiui, blykstelėdama snie- 
go baltumo dantimis. 

— Malonu susipažinti, pone Kasidi. 

— Ir man. Žaviuosi jūsų talentu. 

— Ačiū, - ji klausiamai pažvelgė į Klerę, o paskui vėl į Kasi- 
dį. - Ar galėčiau sužinoti, kas jūs ir kokiu čia reikalu? 

— Ne. 

Stojo trumpa nejauki pauzė. Ją nutraukė Klerė: 

— Jasmina, būk gera, nuvesk mamą į viršų. Cheresą tegul pa- 
siima. Kai tik baigsiu pokalbį su ponu Kasidžiu, ateisiu ir mes 
vakarieniausime. 

Jasmina klausiamai pažiūrėjo į draugę, bet Klerės išraiška 
nepasikeitė. 

— Eime, Mere Ketrina. Klerei dar reikia padirbėti. 

Merė Ketrina nesipriešino. Moteris klusniai atsistojo ir vėl 
ištiesė Kasidžiui ranką. Šį kartą jis nusprendė, kad „o kas gi čia 
tokio, ir kilstelėjęs ją pridėjo prie lūpų. Merė Ketrina viliokiš- 
kai nusišypsojo ir paprašė perduoti linkėjimus jo artimiesiems. 
Paskui, prilaikoma apstulbusios Jasminos, išplaukė iš kamba- 
rio, skleisdama svaigų rožių ir chereso aromatą. 

Kai tik moterims išėjus durys užsidarė, jis pasisuko į Klerę. 

— Užjaučiu. Suprantu, jums sunku. Kelerius paskutinius me- 
tus mano tėvas sirgo Alzhaimerio liga. 

— Mama Alzhaimerio liga neserga. Ji tiesiog dažnai painioja 
dabartį su praeitimi. Kartais jai atrodo, kad sutiktas žmogus 
jos pažįstamas iš anksčiau. 

— Iš anksčiau? 

— Kai dar nebuvo tokia, - atsakė lediniu tonu. - Kai kas ją 
pavadintų kvanktelėjusia, suvaikėjusia, be vieno šulo. Manau, 
jums šie žiaurūs apibūdinimai gerai žinomi. Aš tai jau tikrai 


Prantūziškas šilkas + 55 


girdėjau. Ir ne kartą. Tokia jos būklė buvo visą mano gyvenimą. 
Ir nors esu dėkinga jums už taktišką elgesį su mano motina, 
neketinu su jumis kalbėtis apie jos negalią. Atvirai pasakysiu, 
ir nieko neketinu su jumis aptarti. - Visa kūno kalba Klerė lei- 
do suprasti, kad pokalbis baigtas. - Aš Džeksono Vaildo nepa- 
žinojau, pone Kasidi. Jeigu atėjote dėl to, dabar žinote. Palydė- 
siu jus iki durų. 

Klerei Loran pasisukus eiti, Kasidis sugriebė jai už peties ir 
truktelėjo į save. 

— Gal jūs nesuprantate? O jeigu suprantate, matyt, per gu- 
dri, kad tai parodytumėte. 

— Paleiskite ranką. 

Klerės palaidinukės rankovė buvo tokia glotni ir plonytė, 
kad jo pirštai, regis, lietė jos odą. Krumpliais pajuto jos krūtų 
apvalumą. Lėtai ir sau pačiam stebėtinai nenoriai jis atgniaužė 
pirštus ir paleido merginą. 

— Ką aš turėčiau suprasti, pone Kasidi? 

— Kad atėjau čia ne paplepėti ir ne chereso pagurkšnoti. 

— Tikrai? 

— Taip. Atėjau jūsų oficialiai apklausti dėl Džeksono Vaildo 
nužudymo. 

Klerė giliai įkvėpė ir nevalingai nusipurtė. 

— Dievaži, juokinga. 

— Ne taip ir juokinga, turint galvoj, kiek būtumėte praradusi, 
jeigu jo ketinimai dėl jūsų verslo būtų buvę įgyvendinti. 

— To nebūtų įvykę. 

— Gal todėl, kad labai dėl to pasistengėte? 

Ji persibraukė pirštais per plaukus. Pastangos suimti save 
į rankas buvo akivaizdžios - nerimo raukšlė jos kaktoje išsi- 
lygino. Kai vėl pakėlė į Kasidį akis, jos veidas buvo lygutėlis it 
porcelianinės lėlės. 

— Pone Kasidi, kaip jau sakiau, tėvo Vaildo aš nepažinojau. 
Ir niekada tiesiogiai su juo neteko bendrauti. Nesikalbėjome 
ir telefonu, nors su manim buvo susisiekę žmonės iš jo organi- 
zacijos, kvietė viešai diskutuoti. Tokius kvietimus aš ne kartą 

atmečiau. Taigi neturėjau su tuo žmogum nieko bendra ir jau 
tikrai jo nenužudžiau. 

— Jis kėlė rimtą grėsmę jūsų verslui. 

— Jis buvo haliucinacijų apsėstas fanatikas! - pratrūko Kle- 
rė, trumpam praradusi savitvardą. - Negi iš tikrųjų manote, 
kad jis būtų galėjęs sugriauti „Playboy imperiją? 

— Jūs - gerokai mažesnis kąsnelis. 

— Tas tiesa. Ir kas? 

— Be to, jūsų bendrovė įsikūrusi Naujajame Orleane. Jis 
ėmėsi savo kampanijos čia, pasinaudojote šia aplinkybe ir už- 
čiaupėte jį visiems laikams? 

Nutaisiusi atlaidžią išraišką, Klerė sunėrė rankas ant krūtinės. 

— Ar nemanote, kad būtų per daug akivaizdu? Jūsų valia, 
pone Kasidi, jeigu manote, kad galėjau nužudyti, bet prašyčiau 
nenuvertinti mano intelekto. 

— Nenuvertinu, - tyliai atsakė jis, žvelgdamas į jos gintarinių 
akių gelmę. - Galite neabejoti. 

Kasidis dar kelias akimirkas nenuleido nuo jos smerkiamo 
žvilgsnio, bet suvokęs, kad jo akyse blykstelėjo susidomėjimo 
ugnelė, pasijuto gerokai sutrikęs. Klerė vėl ėmėsi iniciatyvos ir 
nutraukė nejaukią tylą: 

— Neturite jokių apčiuopiamų įkalčių, kurie mane sietų su 
šiuo nusikaltimu. 

— Iš kur žinote? 

— Todėl, kadjų tiesiog nėra. Manęs ten nebuvo. - Ji ryžtingai 
kilstelėjo smakrą. - Jūs čia atėjote, nes griebiatės šiaudo. Jums 
žūtbūt reikia sukurpti bylą, bet nei prokuratūra, nei policija 
dar nesulaikė įtariamojo, o nuo žmogžudystės jau praėjo trys 
paros. Našlė vietos valdžią kaltina neveiklumu, kompetencijos 
stoka ir abejingumu. Be to, jus atakuoja žiniasklaida ir Vaildo 
sekėjai, reikalaujantys, kad kuo greičiau būtų įvykdytas teisin- 
gumas. Trumpai tariant, pone Kasidi, jums reikia atpirkimo 
ožio, - ji nutilo, kad atgautų kvapą. - Suprantu ir užjaučiu, bet 
ne tiek, kad leisčiausi įžeidinėjama ir pakęsčiau kišimąsi į as- 
meninį gyvenimą. Prašyčiau išeiti. 

Kasidžiui padarė įspūdį jos dalykiškumas ir tiesmukumas. 
Krauderis išties buvo gerokai sunerimęs dėl aplinkybių, susi- 

jusių su Vaildo nužudymu. Žiniasklaidos pranešimai apie bylos 
tyrimą buvo vis skeptiškesni ir sarkastiškesni. 

Arielė Vaild ir amžinatilsį pamokslininko aplinka negailes- 
tingai kritikavo visus, tiek merą, tiek policininkus. Našlė rei- 
kalavo, kad jai atiduotų Vaildo kūną. Ji ketino vyrą palaidoti 
Tenesyje, bet policija neskubėjo jos prašymo patenkinti. Nors 
Elviros Diupiuji skrodimo ataskaita buvo išsami, policija vis dar 
tikėjosi aptikti kokį pražiūrėtą įkaltį. Padėtis, kaip Krauderis ir 
numatė, darėsi vis nemalonesnė ir nevaldoma kaip balaganas. 

Taigi Klerė Loran buvo teisi visais atžvilgiais. Liūdna tiesa — 
Kasidis neturėjo nė menkiausių įrodymų, kurie ją ar ką nors 
kitą susietų su nusikaltimo vieta. Antra vertus, vos įžengęs į 
kambarį pajuto, kad ši moteris nuo jo kai ką slepia. Ji neprie- 
kaištingai mandagi, bet nuojauta Kasidžiui kuždėjo, kad jis čia 
nepageidaujamas. 

Dar kai dirbo gynybos advokatu, nuojauta jam visada pa- 
kuždėdavo, jei ginamasis, kad ir kaip audringai prieštaraudavo, 
būdavo kaltas. Tas pats šeštasis pojūtis jam padėdavo suprasti, 
kai liudytojai, duodami parodymus, įžūliai meluodavo. Tas vi- 
dinis jaudulys prieš pat paskelbiant nuosprendį leisdavo jam 
nuspėti, patirs pergalę ar pralaimės. Suklysdavo labai retai, to- 
dėl buvo pratęs šiuo pojūčiu kliautis. 

Kasidis jautė, kad Klerei Loran ne viskas taip aišku, kaip at- 
rodo iš pirmo žvilgsnio. Galjos akys ir langai į jos sielą, tik kad 
langinės uždarytos. Ir tik trumpą akimirką šmėstelėjo moters, 
kuri už jų slepiasi, tikras veidas. Ji - ne tik klestintį verslą su- 
kūrusi moteris ir rūpestinga dukra, ne tik kupeta nuostabių 
plaukų ir jusli burna. Ji - kai kas daugiau, todėl jis džiaugėsi, 
kad šįkart negali pritaikyti įstatymų. Yra dar kažkas, ir ji tą 
kažką kruopščiai slepia. Kodėl? 

Kasidis nusprendė nenuleisti rankų, kol to nesužinos. 

— Prieš išeidamas norėčiau... 

— Ko, pone Kasidi? 

— Norėčiau paprašyti vieno jūsų katalogo numerio. 


Hetvirtas skyrius 


Kiere jo prašymas nustebino. 

— Kam jums? 

— Teiravausi keliuose spaudos kioskuose, bet nė vienas jų ne- 
turėjo. 

— Mūsų katalogas mažmeninės prekybos tinklais neplatina- 
mas. Jį gauna tik mūsų prenumeratoriai. 

— Ir kas juose taip papiktino tėvą Vaildą? 

— Reikėtų klausti jo paties. 

— Kadangi to padaryti jau neturiu galimybės, - sausokai at- 
kirto, - norėčiau pats jį pavartyti. 

Klerė tikėjosi, kad jeigu jau reporteriai liovėsi spaudę ją pa- 
daryti pareiškimą, jos rūpesčiai dėl žmogžudystės bus baigęsi. 
Apygardos prokuroro pavaduotojo vizitas jai buvo netikėtas, 
bet ji džiaugėsi, kad kol kas sekasi valdyti situaciją. Vis dėlto 
troško, kad Kasidis kuo greičiau išeitų ir būtų galima ramiai 
viską apgalvoti. Nenorėjo pasirodyti ir priešiška, tiksliau, su- 
daryti jam įspūdį, kad kai ką slepia. Jis viso labo paprašė ka- 
talogo. Ir kol jo klausimai nepasidarė pernelyg asmeniški, ji 
nemanė, kad patenkindama jo prašymą kelia sau pavojų. 

- Žinoma, pone Kasidi. Prašom prisėsti. 

Klerė padavė jam naujausią kas ketvirtį leidžiamo „Prancū- 
ziško šilko" katalogo numerį. Kad nervingai nedirsčiotų į sve- 
čią, ji žvelgė pro langus. Dangus buvo nusidažęs ryškiomis sau- 
lėlydžio spalvomis. Upė atrodė kaip išsilydžiusio vario srautas. 

— Kaip tik kokteilių metas. Gal galėčiau jums ko nors pasiū- 
lyti? 

- Tikiuosi, nebūtinai chereso? - paklausė. 

— Vyno ar ko stipriau? 

- Viskio, jeigu turite. 

— Ledo, vandens, sodos? 

— Ledo. 

Klerė paruošė jam gėrimą, o sau prisipylė stiklą rožinio 
vyno. Kai grįžo prie sofos, jis jau vartė katalogą. Laikė jį ant 
kelių. Tada sumirksėjo, atlošė galvą, tarsi jam kas būtų vožęs į 
smakrą, ir išleido nuostabos kupiną šūksnį: 

— Oho! 

Žvelgdama į atverstą žurnalo puslapį, Klerė paaiškino: 

— Mes stengiamės skatinti moterų fantaziją. 

Neatitraukdamas akių nuo blizgių puslapių, Kasidis nusišaipė: 

— Tik jau ne moterų, čia aš fantazuoju. Atleiskite, bet norė- 
čiau atkreipti jūsų dėmesį, kad ši mergina beveik nuoga. 

— Ji apsivilkusi. 

- Ir kąji?.. 

— Glaustinukę. 

— Visiškai nelieka erdvės fantazijai. 

— Tokios jau mūsų prekės ir verslas, pone Kasidi. Mes pre- 
kiaujame prabangiais apatiniais ir aksesuarais. Siekiame, kad 
vilkėdamos mūsų gaminius klientės jaustųsi lepinamos, gra- 
žios ir trokštamos. 

— Aš ne Džeksonas Vaildas, ir jums nėra reikalo teisintis dėl 
savo produkcijos ar rinkodaros strategijos. Beje, o kaip galė- 
čiau jūsų katalogą užsiprenumeruoti? 

Kasidis draugiškai šyptelėjo, ir Klerė pajuto neįprastą vir- 
pulį. Ji nepratusi koketuoti - su dauguma pažįstamų vyrų ją 
siejo tik verslo reikalai. Pasitaikydavo flirto skrendant lėktuvu 
arba kylant liftu, bet tokie susitikimai dažniausiai apsiriboda- 
vo akių žaidimu, persimetant žodžiu kitu. Ko nors daugiau ji 
nesiekė. Todėl jos reakcija į šelmišką Kasidžio šypsenėlę buvo 
netikėta ir kiek gąsdinanti. 

— Atvirai pasakysiu, mūsų katalogas - daugiau Jasminos kū- 
dikis, - paaiškino Klerė. - Kas kita - prenumerata. Tam mes 
naudojamės parduotuvės telefonu paslaugomis. Jasminą būtų 
galima pavadinti mūsų katalogo prodiusere. Ji sukuria koncep- 
ciją, o paskui ir maketą. 

— Ir modelius. 

Jis pasuko žurnalą į Klerę. Nuotraukoje per visą puslapį tarp 
sujauktos patalynės klosčių puikavosi metro aštuoniasdešimt 
trijų centimetrų Jasminos kūnas vien šilkine pižama. Atsegtas 
pižamos švarkelis paryškino dailias jos kūno linijas ir krūtis, o 
kelnės buvo nusmauktos porą centimetrų žemiau bambos. Tai- 
gi visai nekalta. Ir vis dėlto dėl drėgnų šiek tiek pravertų lūpų ir 
alkanos tigrės žvilgsnio nuotrauka provokavo. 

— Jasmina - puiki reklama. Be to, ji protinga. Pradėjo mode- 
lio karjerą, kad užsidirbtų studijoms meno mokykloje, - paaiš- 
kino Klerė. - Net ir padariusi modelio karjerą, mokslų ji nenu- 
traukė. Kai pradėjome kartu dirbti... 

— Kada pradėjote? 

— Prieš šešerius metus. Tada turėjau nedidelę įmonėlę. Siu- 
vome apatinius pagal specialius užsakymus, daugiausia trous- 
seaus. Norėjau plėstis, todėl nusivežiau modelius į Niujorką, 
tikėdamasi rasti, kas man juos gamintų ir reklamuotų. Man 
nesisekė, - liūdnai prisipažino Klerė, prisiminusi, kiek manda- 
gių, bet kategoriškų „ačiū, ne jai teko išklausyti Septintajame 
aveniu. - Su Jasmina susipažinau visai atsitiktinai per madų 
renginį. Mums draugiškai šnekučiuojantis ji paklausė, ko at- 
vykau į Niujorką. Žinoma, jaučiausi vos ne žvaigždė ir pama- 
loninta, kai ji mano modelius išgyrė. Vieną kitą net užsisakė. 
Taip mes susidraugavome, kelis sykius kartu pietavome. Ji 
nuostabi, dėl to nekyla abejonių, bet tuo pat metu ji ir nuovoki 
verslininkė, žinanti, kad modelio karjera trumpalaikė. Be to, ji 
supranta, ko siekiu aš. 

- Ir ko gi? 

— Sukurti ir paleisti išskirtinę prabangių apatinių gamybos 
liniją ir pardavinėti savo gaminius moterims, turinčioms vi- 

dutines pajamas. Kas sezoną mes sukuriame naujų modelių, 
kurie, tikimės, sužadins pirkėjų vaizduotę. Mes siūlome didelę 
skirtingų ir intriguojančių, bet įperkamų prekių įvairovę. Mo- 
terys gali įsigyti liemenėlių, kelnaičių ir apatinukų. „Prancūziš- 
kas šilkas“ parduoda juos kaip išskirtinį produktą. Mūsų gami- 
niai pasižymi seksualumu, bet kartu jie visiškai padorūs. 

— Džeksonas Vaildas taip nemanė. 

— O aš Džeksono Vaildo nelaikiau padoriu. 

Linktelėdamas galvą Kasidis parodė, kad jos pozicija jam aiški. 

— Grįžkime prie Jasminos. Kada ji tapo jūsų partnere? 

— Praėjus savaitei nuo mūsų pažinties. 

— Taip greitai? 

— Jaučiau, kad mums pavyks. Ji dairėsi naujos veiklos sri- 
ties, kurioje galėtų pritaikyti savo meninius gebėjimus, o man 
reikėjo jos profesionalumo ir išmanymo. Mainais už dalį bedro- 
vės akcijų ji mane supažindino su šiame versle besisukančiais 
žmonėmis, linkusiais mus finansuoti. Pasirodžius pirmam ka- 
talogui, nespėdavome tenkinti užsakymų, o trečiaisiais metais 
jau buvome atsiskaičiusios su visais investuotojais. Beje, dabar 
mūsų verslas klesti. 

- Įspūdinga sėkmės istorija. 

— Ačiū. 

Kasidis atsivertė kitą puslapį. 

— O, matau, turite ir vyrų modelių. 

— Tai mūsų naujovė. Jasmina pasiūlė, mintis man patiko, ir 
aš sukūriau kelis intymius modelius vyrams. 

— Spėju, Vaildui šitai dar labiau nepatiko. - Nuotraukoje 
mergina buvo palinkusi prie jauno išvaizdaus vaikino, patogiai 
nugrimzdusio odiniame fotelyje aukštu atlošu. Ji rėmėsi į fote- 
lio porankius, atlasinis chalatėlis buvo prasiskleidęs. - Abejo- 
nių dėl to, kur vaikino kairė ranka, nekyla... 

— Jums atrodo erotiška, pone Kasidi? 

— Tiesą sakant, taip, - atsakė šis kimiu balsu. - O jums? 

Jis pakėlė įją akis, ir Klerei pasidingojo, kad papilvę jai krims- 
telėjo aštrūs dantukai. Ji pažiūrėjo į reklaminę nuotrauką. 

— Mane jaudina kiti dalykai. Šis modelis kainuoja šimtą dvi- 
dešimt penkis dolerius. Vienas iš brangesnių mūsų kataloge. 
Šiaip mūsų apatiniai gaminami Honkonge ir jų gamybos išlai- 
dos sudaro tik nedidelę prekės kainos dalį. Net ir pridėjus di- 
zaino, pakuotės, transportavimo ir pristatymo išlaidas, mūsų 
pelno dalis įspūdinga. Tikiuosi, žvelgdamos į šią nuotrauką, 
moterys neatsispirs pagundai ir užsisakys. 

— Kad suviliotų štai tokį vaikiną safyro akimis ir plokščiu 
pilvu? 

— Najau, pone Kasidi! - nusijuokė Klerė. - Kalbate, kaip dvi- 
gubus standartus išpažįstantis nepatenkintas seksistas. 

Jai nusijuokus, jo kaktoje įsirėžė dar gilesnė raukšlė. 

— Kodėl? Nei taip manau, nei taip sakiau. 

— Dar kiek, ir būtumėt leptelėjęs, kad geriau jau čia to vaiki- 
no nebūtų. 

— Yra daugybė kitų dalykų, kuriais jis galėtų užsiimti. 

— Juk suprantate, ką jaučia moteris, kai mylimasis žvilgsniu 
glamonėja nudailintą ir retušuotą nuotrauką per du puslapius. 
Taip taikome į klienčių fantaziją, leidžiame moterims pajusti, 
kad jos irgi gali būti tokios pat nuostabios. Mūsų esminė min- 
tis - kiekviena jų gali būti graži ir geidžiama. „Vilkėkite šitai, ir 
būsite mylima.“ Juk gali būti, kad tokios moters vienintelė sva- 
jonė - nukreipti vyro dėmesį nuo „Monday Night Football". 

Atidžiai išklausęs jos aiškinimą, Kasidis vėl grįžo prie kata- 
logo. Klerė nutilo, žiūrėjo, kaip jis savo pilkomis akimis apmeta 
puslapį po puslapio. Burna - plati, lūpų linija siaura, vyriška. 
Minkštumo jai teikė kiek putlesnė apatinė lūpa ir duobutė kai- 
riame skruoste. Vertinant objektyviai, jis, be abejo, išvaizdus. 
Patrauklumo jam teikė ir žilos sruogelės smilkiniuose. Kaštoni- 
niai plaukai šiek tiek užkritę ant ausų. Nedaug vyrų ūgiu lenkia 
Jasminą, bet kai Kasidis sveikindamasis padavė jai ranką, Kle- 
rė matė, kad jis kokiais penkiais ar septyniais centimetrais už 
draugę aukštesnis. Jis lieknas, nors ranka, kuria rėmėsi į kelius, 
atrodė stipri, išsišovusios plaštakų venos spinduliavo jėgą. 

Pervertęs viską iki paskutinio lapo, Kasidis katalogą užvertė. 

— Ačiū. 

— Prašom. Manote, Džeksonas Vaildas buvo teisus? Jūs irgi 
čia pamatėte purvą? 

— Ne protokolui: tikrai ne. Jutimiška, erotiška, bet anaiptol 
ne pornografija. Na, o kaip pareigūnas, turiu būti nešališkas. 

Klerei buvo malonu, kad Kasidis nesirengė jos užmėtyti 
akmenimis. Ji pastatė stiklą ant stalo ir atsistojo. 

— Galite jį pasiimti. Gal net sugalvosite ką nors užsisakyti. 

Imdamas katalogą, Kasidis irgi atsistojo. 

— Vargu. Aš ištikimas „Fruit of the Loom“ serijos gami- 
niams. 

— Nemanote, kad poilsiui būtų visai malonu apsimauti šilki- 
nes trumpikes? 

— Galbūt. Beje, ar turite ginklą? 

Klausimas, pateiktas tuoj po tokio nuginkluojančio pareiš- 
kimo, ją pribloškė. 

— Ne, pone, Kasidi, neturiu. 

— Ar turite galimybę gauti? 

— Ne. 

— Grįžtu prie ankstesnio klausimo. Kur buvote naktį, kai nu- 
žudė Džeksoną Vaildą? 

Klerė suvaldė nevalingą norą piktai atšauti ir mandagiai at- 
sakė: 

— Nepamenu, kad būčiau kur ėjusi. Regis, ramiai vakarojau 
namie. 

— Ar gali kas nors patvirtinti? 

— Man reikia tokio patvirtinimo? Manote, kad meluoju? — 
Klerė atlaikė į ją įsmeigtą žvilgsnį, kuris, atrodo, truko amžių, 
ir vertė ją susigūžti. 

— Ačiū už gėrimus, - galų pagalėj padėkojo Kasidis, pasiėmė 
švarką ir persimetė per petį, užkabinęs jį rodomuoju pirštu. 

— Prašom. 

Kasidžio akys nukrypo į langus. Jau buvo pradėję temti. Pro 
juos atsivėrė puikus upės vaizdas. Joje atsispindėjo krantinės ir 
tilto šviesos - nuo sodriai violetinės iki spindinčios auksinės. 

— Nuostabus vaizdas. 

— Ačiū. 

Dėl galimybės grožėtis upe Klerė apdairiai įsigijo žemės 
sklypą, kuris driekėsi nuo jos namų iki krantinės, ir jame įren- 
gė automobilių aikštelę. Investicija buvo pelninga, be to, šitaip 
ji užsitikrino, kad prieš jos langus neišdygs koks daugiaaukštis 
viešbutis arba prekybos centras. Ir nors nuo tada, kai šį skly- 
pą įsigijo, jo kaina išaugo tūkstanteriopai, nė už jokius pinigus 
neketino jo parduoti. 

— Aš jus išlydėsiu, - rodydama kelią, ji pirma pasuko prie 
durų pro žvilgantį priimamojo stalą ir tada prie lifto. 

Jiems jau leidžiantis žemyn, Kasidis paklausė: 

— O kas yra trečiame aukšte? 

— Mano butas. 

— Mažai kas šiais laikais laikosi atgyvenusios tradicijos gy- 
venti ten pat, kur dirba. 

— Senajame kvartale tai įprasta. 

— Kalbate lyg būtumėte senbuvė. 

— Aš čia gimiau ir tik čia gyvenau. Čia lankiau ir koledžą - 
kasdien tramvajum važiuodavau į Tuleiną. 

— Laiminga vaikystė? 

- Labai. 

— Jokių sukrėtimų ar dramų? 

— Ne. 

— Nė susijusių su motina? 

Klerė gūžtelėjo pečiais. 

— Kitokios jos nepažinojau, prie jos ligos prisitaikiau kaip 
visi, turintys neįgalius tėvus. 

— O tėvas? 

— Mirė, kai buvau dar maža. Mama antrą kartą neištekėjo. 
Mudvi gyvenome su teta Lorele. O kai teta mirė, persikraus- 
tėme čia. 

— Šit kaip... Mama vis dar gyvena su jumis? 

— Taip. 

— Daugiau niekas? 

— Dar Jasmina, kai būna mieste. 

— O Harė? 

— Panelė Harieta Jork. Ji prižiūri namus ir slaugo mamą. Ji 
čia nenakvoja, nebent kai būnu išvykusi. 

— Ar dažnai? 

— Porą kartų per metus aš keliauju į Europą ir Rytus pirkti 
audinių. Dar kelis kartus per metus man tenka lankytis Niu- 
jorke. 

— Ar Jasmina dažnai atvyksta į Naująjį Orleaną? 

— Priklauso nuo aplinkybių. 

— Kokių? 

— Nuo įvairių. 

— Pavyzdžiui? 

— Pavyzdžiui, kai ruošiame išleisti naują katalogą. - Ji ne- 
matė reikalo informuoti jo, kad pastaruoju metu Jasmina Nau- 
jajame Orleane lankosi dažniau. Taip pat pasakoti, dėl kokios 
priežasties. Teikti jam papildomą informaciją būtų mažų ma- 
žiausiai neprotinga. Dar nuo vaikystės Klerė valdžios atsto- 
vais nepasitikėjo. Dėl savo biurokratinių interesų jiems nieko 
nereiškia žinias pakreipti tau nepalankia linkme. Taigi Klerei, 
kad ir kokios pono Kasidžio rankos buvo vyriškos ir duobutės 
skruoste mielos, jis vis tiek buvo valdžios pareigūnas. - Dar 
klausimų bus, pone Kasidi? 

— Daugybė. Ką Jasmina veikia Naujajame Orleane šį kartą? 

Klerė liūdnai atsiduso. 

— Mes tariamės dėl naujo katalogo. Ji jau apmetė planą ir 
parinko vietą fotosesijoms. Kartu sprendžiame, kuriuos mo- 
delius pristatyti ir kokius modelius kviesti. 

— O kąji veikia kitu laiku? Kai nebūna Naujajame Orleane. 

— Gyvena Niujorke. 

— Dirba modeliu? 

— Pernai dar dirbo. Buvo pasirašiusi kontraktą dėl išskirti- 
nių teisių su viena kosmetikos bendrove. Jai pasidarė nuobo- 
du, dabar ji pozuoja tik „Prancūziško šilko“ katalogui. Šiaip ji 
labai užsiėmusi, nes turi rasti laiko ir įsipareigojimams mūsų 

Kai jie pasiekė pirmą aukštą, Klerė lengviau atsiduso. Dar 
niekada kelionė liftu jai neatrodė tokia ilga, o kabina tokia 
maža ir ankšta. Ir tas skvarbus jo žvilgsnis - jai kilo nenumal- 
domas noras atsiriboti nuo jo užtraukus apsauginę uždangą. 

Kasidis atidarė sunkias lifto duris, Klerė paskubomis jam 
sumurmėjo „ačiū“ ir žengė į sandėlio labirintą. Čia buvo tylu, 
ramu ir jau tamsu. Languose įmontuoti ventiliatoriai nesisu- 
ko. Sandėlyje kaip degimo kameroje per dieną susikaupęs ali- 
nantis karštis buvo fiziškai apčiuopiamas. Įkaitęs oras lipo prie 
odos, skverbėsi pro visas poras ir smelkėsi į plaučius. 

Degė tik strategiškai svarbiausiose vietose įtaisytos apsau- 
gos lempos, nuo jų ant iššveistų betoninių grindų krito šviesos 
salelės. Klerė tų plotelių vengė. Jie priminė jai filmus apie ka- 
lėjimą ir grėsmingą prožektoriaus spindulį, ieškantį nesėkmei 
pasmerktų pabėgėlių. 

Ji atstūmė laukujų durų skląstį ir plačiai pravėrė jas nelauk- 
tam lankytojui. 

— Sudie, pone Kasidi. 

— Jums taip knieti manęs nusikratyti, panele Loran? 

Klerė būtų sau gerai įkrėtusi, kad taip išsidavė. Ji karštligiš- 
kai ieškojo logiško paaiškinimo: 

— Mama geria vaistus, turi valgyti nustatytu laiku. Nenoriu, 
kad dėl manęs jai reikėtų vakarieniauti vėliau. 

— Meistriška. 

— Kas? 

— Pasiteisinote meistriškai. Būčiau galvijas, jeigu neatsi- 
žvelgčiau. 

— Bet juk tai tiesa. 

Iš jo gudrios šypsenėlės buvo matyti - jis nutuokia, kad Kle- 
rė jam meluoja, bet nusprendė kol kas palikti ją ramybėje. 

— Dar vienas - jau paskutinis klausimas, ir aš išeinu. Pažadu. 

— Klauskite. 

— Ar kada turėjote reikalų su policija? 

— Ne! 

— Ir nebuvote sulaikyta? 


— Žadėjote, kad bus tik vienas klausimas. Šis jau antras. 

— Vadinasi, nenorite atsakyti? 

Velniai jį rautų! Ji negalėjo pakęsti, kad koks valdžios parei- 
gūnas imtų viršų, bet žinojo, kad atsisakymas tik dar labiau 
sukomplikuotų jos padėtį. 

— Suimta aš niekada nebuvau, bet jūsų klausimas mane 
įžeidžia. 

— Turėsiu omeny, - ištarė be jokios atgailos balse. - Labos 
nakties, panele Loran. Netrukus vėl pasimatysime. 

Klerė džiaugėsi, kad stovi šešėlyje ir jis nepastebės jos sune- 
rimusios išraiškos. 

— Viską, ką žinojau, jums jau pasakiau. 

Kasidis vėl įsmeigė į ją akis. 

— Aš taip nemanau. 

Jis susuko katalogą į vamzdelį ir tarsi atiduodamas pagarbą 
stuktelėjo sau į kaktą. 

— Dar kartą ačiū už vaišes. Turite gero viskio. 

Klerė užtrenkė duris tiesiai jam prieš nosį, skubiai užstūmė 
sklendę ir atsirėmė nugara į šaltą metalą. Ji gaudė orą, lyg būtų 
bėgusi kelių kilometrų krosą. Beprotiškai, net iki skausmo, 
daužėsi širdis. Ją išpylė prakaitas... žinoma, kaitra... bet Klerė 
žinojo, kad priežastis kita. 

J: švelniai liežuviu glamonėjo stangrius jos spenelius. Nuo 
prisilietimų sukeltos slopinamos aistros iš Jasminos krūtinės 
veržėsi saldžios dejonės: 

— Tu varai mane iš proto, mažiuk, - ji gaudė orą. - O Dieve, 
nesustok. Dar, dar. 

Tvirtais baltais dantukais ji suėmė jo ausies spenelį ir sti- 
priau sukando. Alisteris riktelėjo iš skausmo, bet jos laukinė 
aistra vis labiau jį kaitino. Jis suleido nagus į stangrius jos sėd- 
menis ir paliko gilius įspaudus. Šiurkščiai prisitraukė ją ir giliai 
įsiskverbė į jos kūną. Lūpomis pagavo įdirgintą kietą jos spene- 
lį ir godžiai ėmė čiulpti. 

Jasmina riktelėjo ir įsikibo jam į plaukus. Įnirtingai šokčio- 
dama ant jo, paniro į orgazmą. Netrukus ir jis, alpėdamas iš 
neapsakomo malonumo, įsitempęs kaip styga, žiopčiodamas 
pasiekė viršūnę. 

Prakaito išpilta Jasminos oda buvo lipni ir blizgėjo. Nelygi- 
nant gerai nušveista bronzinė skulptūra, ji atspindėjo prie lo- 
vos stovinčios lempos šviesą. Tik iki šiolei dar niekas nebuvo 
sukūręs tokio nuostabaus kūrinio kaip ji. 

Jasmina palinko virš atsipalaidavusio kongresmeno Alis- 
terio Petrio kūno ir įsmeigė dievinamą žvilgsnį į jo išraudusį 
veidą. 

- Visai neprastai, mielasis, - švelniai sušnibždėjusi, pakšte- 
lėjo jį į lūpas. - Radai mano jautrią vietą. 

Vis dar užsimerkęs, Alisteris sukikeno: 

— Nulipk nuo manęs, tu nepasotinama kalaite, ir įpilk išgerti. 

Jasmina grakščiai iššoko iš lovos ir priėjo prie komodos, ten 
jau stovėjo iš anksto paruoštas butelis jo mėgstamo viskio, ki- 
birėlis su ledukais ir du stiklai. Po visą kambarį - ant baldų ir 
kilimo - buvo išmėtyti jų drabužiai. Vienintelis Jasminos ap- 
daras buvo pora didelių auksinių auskarų, kurie, kaskart jai pa- 
sukus galvą, liesdavo glotnius pečius. 

Jų meilės žaidimas prasidėjo tą pat akimirką, kai Alisteris 
įžengė į jos viešbučio kambarį. Per nepasotinamą ir aistringą 
bučinį, kai susipynė jų liežuviai, ji nukreipė jo ranką sau po si- 
jonėliu ir prispaudė prie praskėstų šlaunų. 

— Pats žinai, ką daryti, mažuti. Išvesk mane iš proto. 

— Ar šitaip? - jo pirštai įslydo jai vidun. - Laimė, tavo kli- 
entai vilki jūsų grožybes, - šnibždėjo Alisteris, glamonėdamas 
Jasminą. - Kas, jeigu visi sumanytų atsisakyti apatinių? 

— Patirtų gerokai daugiau malonumo. 

Nepaliaudami bučiuotis ir glamonėti vienas kitą, jie krito į 
lovą - baltas ir juodas kūnas susipynė aistros svaiguly. 

Ruošdama mylimajam gėrimą, Jasmina vogčiomis žvilgčiojo 
į jo atvaizdą veidrodyje. Kaip tik tokiomis akimirkomis Jasmi- 
na jausdavo jam didžiausią švelnumą - tuoj po pasimylėjimo; 
kai gulėdavo atsipalaidavęs susitaršiusiais pilkšvais plaukais — 
tai jam neįprasta, - o lūpos būdavo minkštos ir švelnios. Jiedu 
beveik vienodo ūgio, bet jo lieknas kūnas stipresnis ir ištver- 
mingesnis, negu galėjai pagalvoti. Prakaito lašeliai, tviskantys 
jam ant krūtinės, priminė Jasminai, kaip išmoningai jis ką tik 
ją glamonėjo, ir ją vėl užliejo karšta geismo banga. 

Alisteris pasikišo pagalves po nugara ir galvą atrėmė į lovos 
galą. Priėjusi prie jo su gėrimu, Jasmina pamerkė į stiklą smilių 
ir perbraukė jam per lūpas. 

— Patinka? 

Jis pačiulpė jos piršto galiuką. 

— Ragauju tave, - pratarė kimiu balsu. - Ir save. Gardumėlis. 
Nepakartojama. 

Švytėdama iš pasitenkinimo, Jasmina jam padavė taurę ir 
įsitaisė šalia. Jis pabučiavo ją į kaktą. 

— Tu viską darai tobulai, Jasmina. Tu tobula. 

— Tu čia rimtai? - prisiglaudusi dar stipriau, ji lyžčiodama 
glamonėjo spenelį drėgnu liežuviu. 

— Kuo rimčiausiai, - suaimanavo Alisteris. 

— Būčiau tau tobula žmona. 

Alisteris staiga paniuro ir visas įsitempė, bet ne dėl apėmu- 
sio geismo. 

— Netemdyk laimingų akimirkų, kurias praleidžiame kartu, 
Jasmina, - papriekaištavo. - Jos tokios retos. Negadink jų kal- 
bomis, kurios mus daro nelaimingus. 

Jasmina pasivertė ant nugaros ir įsistebeilijo į lubas. 

— Visai nesijaučiu nelaiminga nuo minties, kad galėčiau tapti 
ponia Alister Petri. 

— Ne tą turėjau galvoj. Puikiai žinai. 

— Nuolat apie tai galvoju. Trokštu to labiau už viską pasau- 
lyje, - jos balsas drebėjo iš jaudulio. Švelnioje kambario priete- 
moje jos akyse sublizgo ašaros. 

— Aš irgi, brangioji. - Alisteris pastatė taurę ant stalelio ir 
pasisuko į Jasminą. - Tu tokia graži, - jo ranka slystelėjo jos 
krūtimis. 

Speneliai buvo tik šiek tiek tamsesni negu visa jos oda ir ne- 
paprastai jautrūs glamonėms. Jis pasilenkė ir vieną pabučiavo, 
lengvai suėmęs lūpomis. 

— Ar aš kvailė, kad tave myliu? - paklausė Jasmina. 

— Kvailys aš. 

— Alisteri, ar tu ketini su ja skirtis? 

— Greitai, Jasmina, greitai. Patikėk. Tik leisk man pačiam 
parinkti tinkamą metą. Padėtis sudėtinga. Reikia susivokti ir 
gerai viską apgalvoti. Kad niekas nenukentėtų, ypač tu. 

Jiedu susipažino Vašingtone prieš metus per oficialų vienos 
iš Afrikos valstybių priėmimą. Jasmina ten irgi buvo pakvies- 
ta, nes jos protėviai neva buvo kilimo iš tos šalies. Nežinia, 
kas prasimanė šią istoriją, bet Jasminos agentui ji patiko ir jis 

nusprendė ją panaudoti reklamai. Žinoma, čia buvo daugiau 
romantikos ir intrigos negu tiesos, o tiesa buvo ta, kad jau net 
keturios Jasminos šeimos kartos gyveno Harleme. 

Vilkėdama auksu tviskančią suknelę, Jasmina atrodė stul- 
binamai. Vienas iš jauno išvaizdaus kongreso nario bendra- 
darbių pristatė jam Jasminą. Kelias akimirkas Alisteris buvo 
netekęs žado, bet netrukus jos užkrečiamas juokas ir lengvas 
tonas jam padėjo atsipalaiduoti. Per visą vakarėlį jie matė tik 
vienas kitą ir, aišku, priėmimui pasibaigus, atsidūrė Jasminos 
limuzine, kuris nugabeno juos į užmiesčio motelį, ten patale jie 
ir užbaigė vakarą. 

Tik kitą rytą jis prisipažino jai Naujajame Orleane turįs žmo- 
ną ir vaikų. Nevaržomas įtūžis, kurį Jasmina išliejo ant Aliste- 
rio po tokio prisipažinimo, prilygo aistrai, su kuria iš vakaro 
jam atsidavė. Ji rėkė, ant jo pasipylė bjauriausių keiksmažo- 
džių srautas, grasino jam užkeikimais, neva atimsiančiais iš jo 
vyrišką galią ir paversiančiais nieko vertu. 

— Išbarškink ir pamiršk. Toks tavo stilius, kongresmene? Tad 
štai, meiluti, aš tau ne kokia mulkė višta. Aš - Jasmina. Manęs 
negalima išdulkinti ir lyg niekur nieko pamiršti. 

Šiaip ne taip ją kiek apraminęs, Alisteris paaiškino, kokia su- 
dėtinga jo padėtis: 

— Mūsų šeimos bičiuliavosi daugelį metų. Mudu su Bele kar- 
tu augome. 

— Baisaus čia daikto. 

— Meldžiu, Jasmina... išklausyk. Tu nesupranti, mano aplin- 
koje laikomasi tam tikrų taisyklių. 

— Kuo puikiausiai viską suprantu. Aš irgi kartais paskaitau is- 
torinius romanus. Ten turtingi baltieji visada veda baltąsias pa- 
neles, o lovos džiaugsmus patiria su tamsiaodėmis meilužėmis. 

Išdejavęs jos vardą, Alisteris staiga pakilo ir atsisėdęs ant 
lovos krašto persibraukė pirštais vešlius šviesius plaukus. Jo 
balse skambėjo neviltis: 

— Prisiekiu... O varge, tu nepatikėsi. Aš Belės niekada nemy- 


lėjau. Mirė mano tėvai, o tadajos tėvai priglaudė mane, rūpino- 

si manim. Stengiausi pateisinti jų lūkesčius, dariau viską, kad 
jų nenuvilčiau. Buvau jai geras vyras ir stengiausi ją pamilti. 
Dievas mato, kad stengiausi. Tikrai turi teisę ant manęs pykti, 
Jasmina, - kalbėjo jis. - Reikėjo tau pasakyti, kad aš vedęs, dar 
prieš mums kartu išeinant iš pobūvio, kol manęs dar nebuvo 
užvaldę jausmai. Būtų buvę dar geriau, jeigu su tavim susipaži- 
nęs būčiau apsisukęs ir nuėjęs. Todėl, kad jau tada žinojau... tu 
beviltiškai mane sužavėjai. - Jis kankinosi, draskomas būtiny- 
bės rinktis tarp jį užvaldžiusios aistros ir sąžinės priekaištų. — 
Mane nenumaldomai prie tavęs traukė. Tarsi būčiau... griaus- 
tinio nutrenktas. - Alisteris nunarino galvą ir įsmeigė žvilgsnį 
į kilimą tarp kojų. - Dabar, kai jau žinai apie mano šeimą, turi 
teisę mane niekinti. - Pakėlė į ją iškankintas akis. - Aš nieka- 
da nepamiršiu mūsų kartu praleistos nakties. Tai erotiškiausia 
ir seksualiausia mano gyvenimo patirtis. Atleisk, bet man ne- 
apsiverčia liežuvis dėl to atsiprašinėti. - Alisteris nurijo seiles, 
buvo matyti, kad labai jaudinasi. - Man trisdešimt ketveri, bet 
iki praeitos nakties nė nenutuokiau, ką reiškia mylėti. 

Jo žodžiai suvirpino Jasminai širdį. Ji krito ant kelių ir ap- 
kabino jį. Jie verkė, juokėsi, o paskui ir vėl mylėjosi. Nuo to 
ryto jie susitikinėdavo kiekvieną laisvą valandėlę, kad pasijus- 
tų laimingi drauge - tai Vašingtone, tai Niujorke, tai Nauja- 
jame Orleane. Jasmina nesijautė kalta, užmezgusi romaną su 
vedusiu vyru. Jai svetimavimas buvo tik nieko nereiškiantis 
žodis. Buvo svarbu tik tai, ką jautė Alisteriui, ir ji manė, kad 
taip teisinga. Klaida buvo tik jo santuoka. 

Jasmina ilgesingai sušnibždėjo jam į ausį: 

— Aš taip tavęs ilgiuosi, mažuti. Noriu, kad visada būtum 
šalia. Laukiu nesulaukiu dienos, kai mums nebereikės slaps- 
tytis. 

— Aš irgi labai to laukiu... ir jau net kai ką dėl to padariau. 

— Ką? 

— Aš atsargiai užsiminiau Belei... Tu juk supranti, švelniai... 
na, kad gal ji nesijaučia laiminga, nes paskubėjome susituokti 
jai net nespėjus suvokti savo jausmų. Panašiai... 

— O kąji? 

— Elgiasi šaltai. 

Jasminai dilgtelėjo širdį, o jos veidą nušvietė vilties šypsena. 

— Mes juk ne... mes juk ne šiaip miegam... jau tiek mėnesių. 

Alisteris prisitraukė Jasminą arčiau ir įsikniaubęs jai į plau- 
kus karštai pašnibždėjo: 

- Ir ačiū Dievui. Būdamas su ja, kaskart galvoju tik apie tave. 
Apie tai, ką jauti, kaip kvepi, koks tavo skonis. Aš taip geidžiu 
tavęs, kad kraustausi iš proto. 

Jų lūpos susiliejo į bučinį, vėl grįžo aistra. Jasmina buči- 
nukais apibėrė jo krūtinę ir liemenį. Tada apglėbė lūpomis jo 
penį ir išmoningai glamonėdama liežuviu pasiekė, kad jis su- 
kietėtų it plienas. Išdykėliškai prisitraukė jo sudrėkusią varpą 
ir braukė ja per savo spenelius. Jos begėdiškas seksualumas jį 
persmelkė kiaurai. Kai Alisteris pagaliau nugrimzdo į ją, juos 
užvaldė neįveikiamas geismas ir jiedu galvotrūkčiais paniro į 
aistros gelmes. 

Kol Jasmina lepinosi sujauktoje lovoje, Alisteris prausėsi po 
dušu. Jai patikdavo kuo ilgiau pagulinėti tarp paklodžių, prisi- 
gėrusių jų kūnų kvapo ir išsaugojusių jų meilės pėdsakus. 

Vis dėlto ji prisivertė atsikelti ir ėmė rengtis. Dar prieš atei- 
nant Alisteriui, nusimovė kelnaites ir įgrūdo jas į didelį odinį 
krepšį. Įkišusi ranką, apčiuopė kai ką pažįstama. Savo revolverį. 

Iš vonios išėjo Alisteris. 

— Ei, pasiduodu! - Jis leido nukristi rankšluosčiui, kuriuo 
buvo apsijuosęs, ir iškėlė viršum abi rankas rodydamas, kad 
pasiduoda. 

Nusijuokusi, Jasmina nutaikė revolverį jam į tarpukojį. 

— Pykšt, pokšt! 

Jis irgi nusijuokė, susirinko drabužius ir ėmė rengtis. 

— Kam jį nešiojiesi? 

— Nežinau. 

Alisteris metė į meilužę nepatiklų žvilgsnį. 

— Na, maniau, kad būsiu jį pametusi. 

— Taip būtų buvę geriau. Tau neverta jo visur nešiotis. 

— Ten, kur aš augau, ginklas padeda likti gyvai. - Jasmina ap- 
suko revolverį delne. - Maniau, įkišau jį į lagaminą, kai kažkurį 
kartą skridau čia iš Niujorko. Tikėjausi, kad vis tiek atsiras, bet 
nė nebūčiau pagalvojusi, kad buvo šiame krepšyje. - Gūžtelėju- 
si pečiais, ji vėl įmetė revolverį į krepšį. - Laimė, Kasidis netu- 
rėjo kratos orderio. 

— Kasidis? Apygardos prokuroro pavaduotojas? 

Jasmina užsitempė suknelę. 

— Nespėjau tau pasakyti. Šiandien popiet jis buvo užsukęs 
pas Klerę. 

— Dėl ko? 

— Tu nepatikėsi. Dėl tėvo Džeksono Vaildo. 

Alisteris išlygino rankogalius ir nužvelgė savo atvaizdą veid- 
rodyje. 

— Kuoji čia dėta? 

— Kasidis norėjo sužinoti, ką Klerė veikė tą naktį, kai buvo 
nužudytas Vaildas. 

— Juokauji. 

Segdamasi didžiulę diržo sagtį, Jasmina nusijuokė. 

— Taip reagavo ir Klerė. Tas kvaištelėjęs pamokslininkas buvo 
tikra rakštis, kol gyveno, o dabar persekioja mus ir iš kapo. 

— Kaip jis su jumis susijęs? Išskyrus tai, kas akivaizdu. 

— Kaip sako Kasidis, Vaildas turėjo sudaręs „atakuotinų 
objektų“ sąrašą. Žurnalų, kuriuos jis siekė sužlugdyti, sąrašą. 
Mūsų „Prancūziško šilko katalogas buvo vienas iš jų. Žinojai? 

— Iš kur man žinoti? 

— Na, tu juk su Vaildu bičiuliavaisi, - paerzino Jasmina. 

— Tiesiog buvau keliuose jo garbei surengtuose priėmimuo- 
se, kai atvykdavo į miestą. Belė manė, kad tai į naudą mano 
politinei karjerai. Šiaip jis buvo nemalonus tipas. 

— Amen. Vis dėlto įdomu, kam teko malonumas jį užčiaup- 
ti su visam? - Jasminos balse buvo justi piktdžiuga. - Policija 
turbūt neriasi iš kailio, ieškodama siūlų galų. Visi iš to sąrašo 
turėjo motyvą jį nužudyti, bet „Prancūziškas šilkas“ įsikūręs 
čia, Naujajame Orleane, taigi Kasidis turbūt pamanė, kad... Na, 

tu juk supranti. Šiaip ar taip, gal man ir nevertėtų vaikštinėti 
su revolveriu? O jei dar apygardos prokuratūra sužinotų, kad 
tą naktį buvau ne Niujorke, kaip visi galvoja, o čia, Naujajame 
Orleane, su tavim. Jeigu tiesa iškiltų į aikštę, ar patvirtintum 
mano alibi? 

— Nedrįsk nė užsiminti apie tai, Jasmina, - suėmė jai už pe- 
čių. - Aš Kasidį pažįstu. Jis atkaklus, gudrus ir visada eina iki 
galo. Gali pasirodyti, kad bandydamas susieti „Prancūzišką šil- 
ką su Vaildo nužudymu griebiasi šiaudo, bet, patikėk, jis ne- 
juokauja. 

— Manau, nėra ko jaudintis. Jis nieko prieš Klerę neturi ir 
nesukurps bylos, remdamasis vien tuo, kad mūsų katalogas 
buvo nelemtame Vaildo sąraše. 

— Žinoma, ne. 

— Tai ko tada toks susiraukęs? 

— Nenoriu, kad jis kaišiotų nosį į tavo reikalus. 

— Jis su manim nė nesikalbėjo. 

— Tai dar nereiškia, kad nesikalbės. O jeigu pradės klausi- 
nėti, aš tavo alibi patvirtinti negalėsiu. Klausyk, Jasmina, - jo 
tonas buvo įsakmus, - kol nesutvarkysiu savo šeimos reikalų, 
kada ir kaip turim veikti, nuspręsiu aš, negali būti nė kalbos, 
kad mūsų santykiai iškiltų viešumon. 

— Suprantu, - niūriai atsakė Jasmina. 

— Niekas, ničniekas, neturi žinoti, kad susitikinėjame. 

Jasmina apsidžiaugė, kad jis pats apie tai prabilo, nes jau se- 
nokai tas reikalas nedavė jai ramybės. 

— Noriu apie mus pasakyti Klerei, Alisteri. Nebenoriu jos ap- 
gaudinėti, rengti tuos kvailus spektaklius - pasitikimą oro uos- 
te, nors mieste jau būnu praleidusi dvylika valandų. Juk galiu 
ja pasitikėti. Ji niekam nesakytų... 

Jai dar nė nebaigus prašymo, Alisteris atkakliai papurtė galvą. 

— Ne, Jasmina. Šito tu niekam nesakysi. Pažadi? 

Jasmina šiurkštokai nustūmė jo rankas nuo pečių. Akys už- 
siliepsnojo pykčiu. 

— Bijai, kad pasklis kalbos ir Belė sužinos? 

— Taip, bijau. Jeigu sužinotų tikrąją priežastį, dėl kurios no- 
riu skirtis, padarytų viską, kad mums sutrukdytų. O susivo- 
kusi, kad aš tvirtai apsisprendęs ir kad tai neišvengiama, rastų 
visokių kliūčių ir temptų laiką iki begalybės. - Atsiduso ir ap- 
kabino Jasminą. - Negi nesupranti? Kurių galų mums patiems 
duoti jai į rankas priežastį? Kad dar labiau mus pakankintų? Aš 
galvoju apie tave. Nenoriu, kad įsiveltum į bjaurų skandalą. Vis 
tiek niekas to, kas vyksta tarp mūsų, nesupras. Žmonės galvos 
blogiausia. 

Jasmina suėmė delnais jo veidą. 

— Aš tave myliu, Alisteri, bet sužinojusi, kad melavai man, 
nužudyčiau. 

Jis pasuko galvą ir pabučiavo jos delną. 

— Noriu būti su tavim labiau už viską pasaulyje. Noriu tave 
vesti, susilaukti vaikų, aš daug ko noriu. 

Jie bučiavosi, kol švelnumas peraugo į aistrą. 

— Ne, Jasmina, - jis atitraukė jos ranką nuo kelnių užtrauk- 
tuko. - Aš jau vėluoju. 

— Tiek laiko dar turi, mažuti, - aistringai šnibždėjo, segdama 
jam užtrauktuką. 

Vis dėlto ji suprato, kad atėjo laikas ir jis išeis. Nei patempta 
lūpa, nei ašaros, grasinimai ar meilikavimai nepadės. Jam rei- 
kia, ir jis išeis. Štai taip paprasta. Jasminai tai nepatiko, bet iš- 
moko su tuo susitaikyti. Todėl pasistengė, kad atsisveikinimas 
nebūtų toks skausmingas. 

— Kada vėl susitiksime? 

— Šią savaitę turėsiu dalyvauti keliuose perrinkimo komi- 
sijos posėdžiuose, - paaiškino jai Alisteris, dairydamasis po 
kambarį, ar nepamiršo kokio daikto. - Nė nepastebėsime, kaip 
ateis lapkritis. Savaitgalį Baton Ruže rengiamas šeimų sąskry- 
dis. Baisi nuobodybė, bet dalyvauti privalau. 

— Ten bus ir Belė su vaikais? 

- Žinoma. - Jis kilstelėjo jai už smakro ir vėl pabučiavo. — 
Gal sekmadienio vakarą? Čia. Aš ką nors sugalvosiu. Po savait- 
galio visi bus pavargę. Tikiuosi, valandai kitai pavyks ištrūkti. 

— Gerai, sekmadienio vakarą, - Jasmina sutiko, stengdamasi 
atrodyti laiminga. Iki sekmadienio dar buvo penkios dienos. 

— Jeigu kiltų kokių sunkumų, paskambinsiu. 

Savo kambaryje pas Klerę ji turėjo atskirą telefono liniją; kai 
Jasminos namie nebūdavo, niekas kitas ragelio ten nekeldavo. 

Tarpduryje Alisteris stabtelėjo. 

— Gal tau reikia pinigų, Jasmina? 

Jasminos veidas įsitempė, šypsena dingo. 

— Ar už suteiktas paslaugas? - ironiškai paklausė. - Kiek, 
tavo manymu, vertas mano pačiulpimas? 

— Aš tenoriu padėti. 

- Jau gailiuosi pasakiusi, kad man striuka su grynaisiais. 

Silpnumo akimirką prieš kelis mėnesius ji užsiminė Aliste- 
riui, kad jos išlaidos kiek viršija pajamas. Kas mėnesį jos skolos 
augo. Kai kurie kreditoriai jau ėmė grasinti. 

— Viskas gerokai rimčiau negu grynųjų stygius, Jasmina, - 
tvirtai pareiškė Alisteris. - Tavo finansinė padėtis jau senokai 
apverktina. 

Kai baigė galioti jos sutartis dėl kosmetikos reklamos, ją 
samdžiusi bendrovė nusprendė su Jasmina sutarties nepratęs- 
ti. Pasirinko naują veidą, jaunutę seksualią blondinę. Jasmina 
apsimetė, kad toks jų sprendimas jai nė motais, nors iš tikrųjų 
buvo smūgis jos savimeilei. Ji žinojo, kad modelių iš žurnalų 
viršelių karjera trumpa, bet kai pasibaigė jos paskutinė didelė 
sutartis, Jasmina susidūrė su skaudžia tiesa: ji - jau praeitis, 
ir kartais ją ištikdavo depresijos priepuoliai. Antra vertus, juk 
negalėjo tikėtis, kad ta sutartis truks visą gyvenimą. Be to, 
Jasmina iki tol nė nepamąstė, koks tas darbas buvo pelningas, 
ir visai netaupė, kad kompensuotų prarastas pajamas. Be to, 
ir kai kurios jos investicijos nedavė tiek pelno, kiek ji tikėjosi. 
Kad ir kaip atrodytų neįtikėtina, Jasmina buvo atsidūrusi prie 
finansinio kracho slenksčio. 

— Šitie sunkumai laikini, Alisteri, - pareiškė sausu tonu. - 
Šiuo metu su savo buhalteriu ieškau, kaip išspręsti problemas. 
Padėtis po truputį taisosi. Šiaip ar taip, iš tavęs pinigų neimsiu. 
Jausčiausi kaip prostitutė. Daugiau nesiūlyk. 

— O Klerė? Ji mielai tau padėtų. 

- Jai, kaip ir tau, tas neturėtų rūpėti. Čia mano reikalas, pati 
ir susitvarkysiu. 

Jasmina jautė, kad Alisteris dar norėjo paprieštarauti, ir ap- 
sidžiaugė, kai jis apsigalvojo. Tik priėjo prie jos ir žaismingai 
pliaukštelėjo per užpakaliuką. 

— Koketiška ir seksuali. Nenuostabu, kad taip tave myliu. — 
Pakštelėjo į lūpas. - Iki sekmadienio. 


——8 


Jasmina ir Klerė grįžo į „Prancūzišką šilką“ vienu metu. Jasmi- 
na sumokėjo už taksi ir pasivijo draugę prie durų. 

— Kur taip užtrukai? 

Klerė atrakino duris ir išjungė signalizaciją. 

— To paties galėčiau paklausti tavęs, bet kam? Juk ir taip žinau. 

Kai Klerė įjungė signalizaciją, per sandėlį jos nuėjo prie lifto. 

— Apsieikime be sarkazmo, - paprašė Jasmina. - Kur buvai? 

— Buvau pasivaikščioti. Ir jokio sarkazmo nebuvo. 

— Viena? Tokiu metu? O jeigu tave būtų apiplėšę? 

— Prancūzų kvartale aš pažįstu kiekvieną aptrupėjusią plytą. 
Man čia nėra ko bijoti. 

- Tai jau tikrai, - sutiko Jasmina, ir jos įžengė į liftą. - Šitaip 
viena klajodama gatvėmis prašaisi bėdos. Bent jau nešiotumeis 
draudimo liudijimą. 

— Draudimo liudijimą? - Klerė dirstelėjo į rankinę, per kurią 
paplekšnojo Jasmina. - Ginklą? Nusipirkai dar vieną? 

Jos kartą jau kalbėjosi apie revolverį, kai Jasmina jo pasigedo. 

— Neprireikė. Radau senąjį. 

— Geriau jau būtum neradusi. 

Draugės išėjo iš lifto trečiame aukšte. Klerė kyštelėjo galvą 
į mamos kambarį ir įsitikino, kad ji ramiai miega lovoje. Kle- 
rės namie nebuvo tik pusvalandį, bet motina įsigudrindavo iš- 
smukti ir per trumpesnį laiką. 

— Viskas gerai? —- paklausė Jasmina, kai Klerė atėjo pas ją į 
virtuvę. - Stebiuosi, kad palikai ją vieną. 

— Man reikėjo įkvėpti gryno oro. Pagalvoti. Maniau, tu jau 
būsi grįžusi, bet... - ji gūžtelėjo pečiais. 

Jasmina šveitė ant stalo obuolį, paimtą iš dubens. 

— Klausyk, du dūriai peiliu. Gal jau baigtum svaidyti nuodų 
strėliukes ir smogtum iš peties? Taip ir sakyk, kad tau mano 
romanas nepatinka. 

— Tavo romanas man nepatinka. 

Moterys varstė viena kitą piktais žvilgsniais. Pirmoji tylą 
nutraukė Jasmina. Klestelėjusi ant aukštos kėdės sumurmėjo: 

— Velnias, - ir įsmeigė savo ilgus aštrius nagus į obuolį. 

Klerė atidarė šaldytuvą ir prisipylė apelsinų sulčių, kurias 
Harė buvo dar šįryt šviežiai išspaudusi. 

— Atleisk, Jasmina. Neturiu teisės taip su tavim kalbėti. Juk 
ne man spręsti, kaip tvarkaisi asmeninį gyvenimą. 

— Tu geriausia mano draugė. Todėl gali išsakyti nuomonę. 

— Kurią verčiau būčiau pasilaikiusi. 

— Mūsų draugystė grįsta atvirumu. 

— Nejaugi? Aš irgi visada taip maniau, bet tu nebuvai su ma- 
nim atvira. Taip ir nepasakei jo vardo. 

- Jeigu galėčiau, pasakyčiau. 

Klerė matė, koks įsitempęs draugės veidas ir kokios parau- 
dusios akys. Ji verkusi. Klerė prisėdo šalia Jasminos, ištraukė 
iš rankų gniaužomą obuolį ir suėmė jas delnais. 

— Buvau šiurkštoka, nes man neramu. Man neramu, kad tu 
beveik visą laiką nusiminusi. Todėl ir nepritariu tavo romanui. 
Tu nelaiminga, Jasmina. Jeigu santykiai geri, meilė juk daro 
žmones laimingus. 

— Vargu ar tokias aplinkybes galima pavadinti tinkamomis. 
Tiesą sakant, liūdnesnio scenarijaus nė negalėtų būti, - Jasmi- 
na liūdnai šyptelėjo. 

— Nujaučiau. - Sužinojusi, kad neklydo, Klerė geriau nepa- 
sijuto. 

Kitaip kam gi toks slaptumas? Klerė matė, kad Jasmina šir- 
dyje kankinasi. Šį kartą tai ne šiaip romantiškas nuotykis, kaip 
jau ne kartą yra buvę. Kai jos susidraugavo, Jasminos gyveni- 

mas buvo nesibaigiančios pramogos. Ji susitikinėjo su profe- 
sionaliais sportininkais, verslo rykliais, kino žvaigždėmis ir 
karališkosios kilmės užsieniečiais. 

Maždaug prieš metus audringi Jasminos romanai baigėsi, ji 
dingdavo nežinia kuriam laikui, nežinia kur. Pasidarė slapukė, 
išsisukinėdavo. Ji arba puldavo į ekstazę, arba į visišką melan- 
choliją, jos nuotaikų kaita buvo nenuspėjama. Kaip ir dabar. 
Be paslaptingo meilužio, kiek Klerė žinojo, Jasmina su niekuo 
kitu nesusitikinėjo. Akivaizdu, jos draugė įsimylėjo, ir toji mei- 
lė ją daro nelaimingą. 

— Susipažinot čia, Naujajame Orleane? - atsargiai paklausė. 

— Jis čia gyvena, - atsakė Jasmina. 

Klerė nustebo. 

— Susipažinot čia? 

— Ne. Tiesą sakant... susipažinom Rytuose. Pernai. Tik gry- 
nas sutapimas, kad jis gyvena Naujajame Orleane, o aš čia daž- 
nai lankausi. 

— Labai patogus sutapimas. - Klerė priekaištavo sau dėl įta- 
rumo. Vyrukui patogu, kad Jasmina jo gimtajame mieste turi 
reikalų. 

— Anoks čia patogumas, - liūdnai prisipažino Jasmina. - Jis 
kaip koks paranoikas dreba, kad žmona apie mus nesužinotų, 
kol su ja neišsiskirs. 

— Toks jo planas? 

Jasmina staiga atsisuko į Klerę. 

— Taip, - atsakė suirzusi. - Taip, toks planas. Juk nemanai, 
kad leisčiau šiam romanui su vedusiu vyru ilgiau trukti, jeigu 
vienas kito nemylėtume? Kai tik galės, išsiskirs su žmona ir 
ves mane. 

— Jasmina... 

- Jis išsiskirs, Klere. Jis mane myli. Žinau, kad myli. 

— Tikiu, kad myli, - neryžtingai sumurmėjo Klerė. Jeigu iš 
tikrųjų taip labai ją myli, kam ją kankina? - pagalvojo. - Ar jis 
turi vaikų? 

— Du. Dešimties berniuką ir šešerių mergaitę. Kraustosi dėl 
jų iš proto. Aš galvojau apie juos, Klere. Nemanyk, kad negal- 
vojau. Juk kaip jiems atsilieptų tėvų skyrybos? O varge. - Jas- 
mina alkūnėmis atsirėmė į stalviršį ir susiėmė už galvos. - Kai 
pagalvoju, kad ardau šeimą, man darosi bloga. Bet jis žmonos 
nemyli. Ir niekada nemylėjo. Jų seksualinis gyvenimas visad 
buvo niekam tikęs. - Supratusi, kad Klerė tyli, nes nelabai tuo 
tiki, Jasmina pakėlė galvą ir pažvelgė į ją. - Tai tiesa, - atka- 
kliai tvirtino. - Pats man sakė, nors ir taip žinojau. Kai pirmą 
kartą su juo mylėjomės, jis buvo toks priblokštas, kad, maniau, 
pravirks. Sakė, jo žmona verčiau jau mirtų, negu leistų jam lū- 
pomis prisiliesti „prie tos vietos“, lyg nuo to būtų pastojama. 
Jos nuomone, seksas be kaltės jausmo neegzistuoja. Todėl, iš- 
skyrus misionieriaus pozą, jokios kitos ji nepripažįsta. 

Kalbėdama apie seksą Jasmina niekada nesivaržydavo. Iki 
dabartinio savo romano ji dažnokai linksmindavo Klerę, pa- 
sakodama spalvingas savo audringo seksualinio gyvenimo 
smulkmenas. 

Jasmina bedė pirštu į marmurinį stalviršį. 

— Aš jam nuostabiausia gyvenimo dovana, Klere. Būsiu jam 
gera žmona. 

— Tai kodėl jam nepasielgus sąžiningai? Kodėl leidžia tau 
kankintis? O ir jam ne pyragai. 

- Jis negali, - liūdnai palingavusi galva atsakė Jasmina. — 
Dabar skyrybos smarkiai pakenktų jo karjerai. Jis žinomas 
žmogus. Turi paisyti giminaičių ir draugų nuomonės. Jėzau, 
kokia painiava! Todėl turi gerai viską apgalvoti ir nutaikyti tin- 
kamą metą. O iki tol man teks apsišarvuoti kantrybe ir laukti 
dienos, kai galėsime būti kartu. 

Klerė, kaip draugė, jautė pareigą pabūti velnio advokate. 

— Jasmina, tokios istorijos retai kada baigiasi laimingai. 

— Kokios tokios?! Po šimts! Juk nieko apie mus nežinai! 

Klerė matė, kad Jasminos ūmumas ima viršų, todėl stengėsi 


tvardytis. 

— Aš tik sakau, kad nepaisote daugumai priimtinų moralės 
normų. Aukšti vieši asmenys retai palieka žmonas ir šeimas dėl 
meilužių, Jasmina. Jis baltasis? - švelniai paklausė. 

— O jeigu ir taip? - ledinis Jasminos tonas rodė, kad Klerė 
atspėjo. 

— Suprask, čia Pietūs, Naujasis Orleanas. Vyrai čia tradiciš- 
kai... 

— Jis kitoks, - Jasmina piktai nutraukė draugę. - Jam rasis- 
tiniai prietarai neegzistuoja. 

— Nė kiek neabejoju, - Klerė išspaudė šypseną. - Kitaip ne- 
būtum jo įsimylėjusi. - Ji žinojo, kada verta patylėti. 

Jasmina atviram pokalbiui nebuvo nusiteikusi. Ji sužeista ir 
kaip bet kuris sužeistas gyvūnas pultų bet ką, kas jai bandytų 
padėti. 

— Atleisk, kad pradėjau šitą kalbą. 

— Baik vaidinusi globėją, Klere. 

- Aš ir nevaidinu. 

— Kurgi ne! - Jasmina pašoko nuo kėdės. - Vargu ar patikė- 
jai nors vienu mano žodžiu. Tikriausiai manai, kad jis dulkina 
mane, ir tiek. 

Klerė atitraukė kėdę ir atsistojo. 

— Labanakt. Einu miegoti. 

— Tu vengi pasakyti, ką iš tikrųjų galvoji. 

— Gerai, - Klerė irgi pakėlė balsą. - Nenoriu su tavim gin- 
čytis, nes tai beprasmiška. Jeigu tik pasakyčiau ką nors bloga 
apie jį, tuoj pultum jo ginti. Ir man nerūpi, kas ar koks tas tavo 
meilužis. Man rūpi tik tai, kad jautiesi nelaiminga. Jeigu tau 
patinka taip gyventi, tavo reikalas. Kol netrukdo darbui, man 
vis tiek. 

— Nejaugi? Gal sakysi, kad nepavydi? 

— Pavydžiu? 

— Nevaidink, kad nesupranti, Klere. Matau tave kiaurai. Aš 
beprotiškai įsimylėjusi vyruką, kuris dėl manęs pasiryžęs keis- 
ti savo gyvenimą, o tavo asmeninis gyvenimas nekaltas kaip 
vienuolės. 

Klerė mintyse suskaičiavo iki dešimties. Kai Jasmina jaus- 
davosi savim nepatenkinta, visada šokdavo į akis, kad išlietų 
susikaupusį pyktį. Per jųdviejų draugystės metus Klerė išmoko 
šį Jasminos būdo trūkumą toleruoti. Vis dėlto lengviau nepasi- 
darė. Žinoma, ryt rytą Jasmina meiliai šypsosis, atsiprašinės, 
keiks save, vadins savanaude kale ir mels atleidimo, bet šįvakar 
tokiai varginamai procedūrai Klerė nebuvo nusiteikusi. 

— Galvok, ką nori, aš pavargau. Labanakt. 

— Klausyk, tas Kasidis... kuo jis vardu? 

— Nežinau, - eidama į miegamąjį, Klerė išjungė koridoriuje 
šviesą. 

Jasmina, tarsi nesupratusi užuominos, sekė iš paskos it įky- 
rus šunytis. 

— Buvai su juo šalta ir oficiali? 

— Buvau mandagi. 

— Ar jis suprato, kad jį mulkini? 

Klerė sustojo kaip įbesta ir pasisuko į Jasminą. 

— Ką čia paistai? 

— Tu moki meistriškai išsisukinėti, Klere, bet, remdamasi 
savo pirmais įspūdžiais apie poną Kasidį, nemanau, kad jis len- 
gvai patikėtų moterų pliurpalais. 

— Kaip moteris aš jo nedominu. Jis čia buvo atėjęs kaip pa- 
reigūnas. 

- Ilgokai užtruko. 

— Turėjo daug klausimų. 

- Ir tuį visus atsakei? 

Klerė vėl įrėmė į Jasminą tiriamą žvilgsnį. 

- Į kelis iš jų. Jis bandė mane susieti su Džeksono Vaildo nu- 
žudymu, bet kad jokio ryšio nėra. 

— Jis tau pasirodė seksualus? - paklausė Jasmina. 

— Ar tu čia tikrai kalbi apie apygardos prokuroro pavaduoto- 
ją, o ne pamokslininką? 

— Ir vėl suki uodegą, Klere. Atsakyk į klausimą. 

— Į pono Kasidžio išvaizdą nekreipiau dėmesio. 

— Užtat aš atkreipiau. Jis seksualus, tik nuožmus. Sutinki? 


84 + Sandia Brown 


— Jau neprisimenu. 

— Kertu, kad dulkinasi atmerktomis akimis ir sukąstais dan- 
timis. Kai pagalvoju, mane kaitina. 

Jasmina aiškiai stengėsi ją išprovokuoti. Atsisakiusi nuryti 
kabliuką, Klerė žengė į miegamąjį. 

— Maniau, tu įsimylėjusi. 

— Taip, bet aš juk ne akla. Ir gyva. - Pro atdaras Klerės mie- 
gamojo duris Jasmina dar pridūrė: - Ir nors nori, kad ponas 
Kasidis ir visi kiti vyrai manytų, jog po tavo kelnaitėmis arkti- 
nis ledas, iš tikrųjų taip nėra, Klere Loran. 

Klausydamasi tolstančių Jasminos žingsnių, Klerė pažvelgė 
į savo atvaizdą spintos durų veidrodyje. Atrodė nepanaši save: 
susijaudinusi, sutrikusi ir išsigandusi. 

Ir to priežastis buvo ponas Kasidis. 


Šoštas skyrius 


Narė Filipis baigė vakarieniauti ir tvarkingai padėjo sidabri- 
nius įrankius ant lėkštės krašto. Nusausino lūpas krakmolyta 
linine servetėle, sulankstė ją ir padėjo. Tada paskambino pada- 
vėjui iš aptarnavimo skyriaus, kad išneštų padėklą. Kepta antis 
buvo kiek sausoka, o aštriame padaže prie šparagų užkandžio 
buvo kiek padauginta peletrūno. Reikės šias pastabas išsakyti 
virtuvės šefui. 

Naujojo Orleano „Fermonto“ viešbučio naktinės pamainos 
administratorius Andrė Eilipis iš darbuotojų reikalavo neprie- 
kaištingai atlikti savo pareigas. Klaidų nepakęsdavo. Dėl pa- 
slaugumo stokos arba aplaidaus aptarnavimo iškart būdavo 
atleidžiama iš darbo. Andrė manymu, nuolatiniai viešbučio 
svečiai nusipelno būti priimami kaip geriausiuose namuose. 

Mažame tualeto kambaryje greta kabineto Andrė nusiplovė 
rankas prancūzišku rankų darbo muilu, kruopščiai paskalavo 
burną ir nusausino siauručius ūsiukus ir lūpas. Persibraukė 
pirštais per tepalu išteptus ir į viršų nuo kaktos sušukuotus 
plaukus. Tokia šukuosena tvarkingiausia, be to, tik taip jam 
pavykdavo ištiesinti iš prigimties linkusius garbanotis savo 
juodus plaukus. Tada apžiūrėjo nagus. Rytoj jie bus dailiai nu- 
kirpti, nudildyti ir nublizginti. Jis turėjo manikiūrui skyręs sa- 
vaitės dieną ir atlikdavo šią procedūrą kaip šventą ritualą. 

Nepamiršdamas viešbučio išlaikymo išlaidų, jis pareigingai 
išjungė šviesą tualeto kambaryje ir grįžo į kabinetą. Šiaip jau 

pagal einamas pareigas atskiras kabinetas jam nepriklausė, bet 
Andrė čia buvo seniausias darbuotojas ir gerbiamas net labiau 
už kai kuriuos aukštesnio lygio viršininkus. 

Be to, Andrė mokėjo saugoti paslaptis. 

Per ilgus darbo viešbutyje metus jis pelnė didelį vyresnybės 
palankumą, nes pasižymėjo diskretiškumu visada, kai to rei- 
kėjo. Jis kruopščiai saugojo paslaptis - nuo polinkio į jaunus 
berniukus iki priklausomybės nuo heroino. Taigi atskiras kabi- 
netas buvo viena iš pasitikėjimo Andrė išraiškos formų. 

Jį vertino ir viešbučio personalas, ir svečiai, kuriems pri- 
reikdavo jo ypatingų paslaugų. Taip atsirado Andrė sąskaitos 
keliuose miesto bankuose, ir jis tapo turtingu žmogumi. Pro- 
gų išlaidauti pasitaikydavo retai. Pinigus jis leisdavo tik dra- 
bužiams, kad atrodytų nepriekaištingai, ir gėlėms ant maman 
kapo. Įmantrios egzotiškų gėlių puokštės, tokia buvo ir jo gim- 
dytoja, buvo gabenamos į kapines dukart per savaitę. Gėlių 
kompozicijos net lenkė tas, kurias mamai siųsdavo tėtis, kai 
Andrė dar buvo vaikas. Andrė tai buvo svarbu. 

Andrė buvo neaukštas, bet visada pasitempęs, ir tai jam 
teikė solidumo. Nors ir nelinkęs į tuštybę, buvo skrupulingas. 
Jis nužvelgė save dideliame veidrodyje, pritvirtintame kitoje 
tualeto kambario durų pusėje. Kelnių linija buvo kaip peilio 
ašmenys. Raudonas gvazdikas švarko atlape atrodė ką tik nu- 
skintas. Krakmolyta baltų marškinių apykaklė ir rankogaliai 
tokie standūs, kad nuo jų būtų atšokęs teniso kamuoliukas. 
Jis visada vilkėdavo nepriekaištingai pasiūtą tamsų kostiumą, 
baltus marškinius ir ryšėdavo konservatyvų kaklaraištį. Ži- 
noma, Andrė jaustųsi gerokai patogiau vilkėdamas chalatą ir 
mūvėdamas getrus, bet tai nukreiptų svečių dėmesį į jį, o ne į 
puikų viešbučio aptarnavimą. Tai jau prilygtų katastrofai. An- 
drė Filipis laikė save „Fermonto' viešbučio svečių tarnu, o savo 
darbą - labai svarbiu. 

Pasigirdo beldimas į kabineto duris ir į kambarį įėjo jaunas 
vyras kambarių tarnybos padavėjo uniforma. 

— Ar galiu paimti padėklą? 

— Taip, pavalgiau. - Jis kritiškai įvertino jaunojo padavėjo 
išvaizdą ir manieras, kai tas uždengė dangčiais serviravimo in- 
dus ir viską sudėjo į padėklą. 

— Ar šiandien dar ko nors pageidausite, pone Filipi? 

— Ne. Dėkui. 

— Nėra už ką. 

Andrė susiraukė, išgirdęs standartinę atsisveikinimo frazę, 
bet apskritai padavėjas jam paliko gerą įspūdį. Žinoma, grįžęs 
į virtuvę, iki gaus kitą užsakymą, jis skaldys juokelius su drau- 
gais iš viešbučio personalo. Andrė draugų turėjo mažai. 

Jis lankė geriausias privačias mokyklas, o paskui studijavo 
Lojolos universitete. Na, o kadangi oficialiai negalėjo nurodyti, 
kas yra jo tėvas (ir atvirkščiai - kieno jis sūnus), visur jautėsi 
atstumtas, nors, tiesą pasakius, dėl to ir nesikrimto. Svarbiau- 
sias jo gyvenime buvo šis viešbutis. Tai, kas dėjosi už jo sienų, 
Andrė nė per nago juodymą nedomino. Jis nebuvo ambicingas 
ir neieškojo būdų, kaip tapti viešbučio akcininku. Jo ankštas 
butelis buvo visai netoli nuo darbo, bet jis labai nenoriai namie 
leisdavo laiką. Jeigu tik galėtų, apskritai iš „Fermonto niekur 
nekeltų kojos. 

Vis dėlto Andrė turėjo vieną nuodėmę. Štai ir dabar jis pa- 
sidavė savo aistrai, mėgaudamasis kaip tikras gurmanas gero 
likerio taurele po vakarienės. Ištraukęs rašomojo stalo stalčių, 
jis žvelgė į nuotrauką rėmeliuose su autografu. Jasmina. Tokia 
elegantiška, tokia graži. „Šauniam vaikinui“, - buvo parašyta 
ant nuotraukos, o žemiau - įmantriai išraitytas jos parašas. 

Jis buvo ne vien karštas jos gerbėjas. Per daugelį metų jo 
švelnūs jausmai šiai moteriai buvo virtę manija, bet tai nebuvo 
seksualinis potraukis. Būtų buvę kvaila ir juokinga. Ne, jis die- 
vino ją kaip meno žinovas, svajojantis apie jam nepasiekiamą 
paveikslą. Jis garbino ją ir troško jai laimės, kaip kadaise troš- 
ko, kad būtų laiminga jo gražuolė maman. 

Pagaliau Andrė įstūmė stalčių, žinodamas, kad šįvakar dar 
ne kartą galės pažvelgti į šį kvapą gniaužiantį veidą, visiškai 
užvaldžiusį jo mintis. Na, o dabar atėjo laikas pasižiūrėti, kaip 

dirba registratūra. Tokį patikrinimą jis atlikdavo kas valandą. 
Atrodė, darbas vyksta sklandžiai. Ant kilimo prie lifto jis pa- 
stebėjo numestą nuorūką. Spragtelėjo pirštais, ir pasiuntinu- 
kas atskubėjo šalinti netvarkos. Andrė nugnybo apvytusį rožės 
žiedą nuo gėlių kompozicijos ir ėmė grįžtančių į viešbutį svečių 
teirautis, ar viskas juos tenkina. 

Žingsniuodamas per vestibiulį, Andrė net nusipurtė, prisi- 
minęs tą siaubingą rytą po Džeksono Vaildo nužudymo. Pasi- 
baisėtinas dalykas, ir dar kaip tyčia jo viešbutyje! 

Šiaip dėl televizijos pamokslininko mirties jis nesijaudino. 
Tas žmogus visų pirma tarnavo sau, o ne kitiems. Šypsena 
maskuodavo bjaurų savo būdą. Jis per garsiai juokdavosi, kal- 
bėdavo aukštomis frazėmis ir su perdėtu nuoširdumu spausda- 
vo rankas. Andrė pamokslininkui ir jo šeimai buvo nepriekaiš- 
tingai paslaugus, bet darė tą ne iš širdies, nes jam Džeksonas 
Vaildas buvo atgrasus. 

Andrė pamokslininkui jautė pagiežą. Vaildo nužudymas 
metė ant viešbučio reputacijos šešėlį. Nors, žinoma, joks vieš- 
butis negali apsidrausti dėl tokių dalykų... kad ir kokia tobula 
būtų apsauga. Vis dėlto atsirado vietos žurnalistų, drįsusių 
akiplėšiškai tvirtinti, kad ir viešbučiui tenka atsakomybė už 
tai, kas nutiko. 

Na, bet šituo tegul užsiima teisininkai. Čia ne Andrė sritis. 
Nors jį vis dar apimdavo nemalonus jausmas prisiminus, kaip 
tą nelemtą beprotišką rytą šis toks šviesus ir paprastai ramus 
vestibiulis buvo sausakimšas policininkų ir reporterių. Taip 
pat ir pagrįstai pasipiktinimą reiškiančių viešbučio svečių, jie 
buvo apklausti it būtų kokie nusikaltėliai. Vestibiulis priminė 
gatvės padaužų užpultą kilmingą našlę. 

Andrė manymu, tyrėjams turėtų būti akivaizdu, kad kažkas 
iš gatvės įėjo į viešbutį, pakilo liftu į septintą aukštą ir buvo 
įleistas į Vaildo apartamentus. Nušovęs pamokslininką, nie- 
kieno nepastebėtas, žudikas paspruko tuo pačiu keliu, kuriuo 
čia pateko. Nejaugi visus svečius, kurie tą naktį buvo viešbu- 
tyje, galima laikyti įtariamaisiais? Negi policija turi teisę visus 
įtarinėti? Andrė taip nemanė. Štai todėl jis ir nejautė sąžinės 

graužimo dėl pastangų apginti tuos, kurie neturėjo jokių aki- 
vaizdžių priežasčių pyktis su Džeksonu Vaildu. 

Tarp tų, kuriuos apklausė policininkai, buvo ir Andrė. Atro- 
do, jo atsakymai pareigūnams abejonių nesukėlė. Bet Kasidis 
buvo kitoks: kabinėjosi prie smulkmenų ir buvo gudresnis negu 
susivėlęs policijos detektyvas dviem vardais. Kasidis į akis jo 
nekaltino meluojant, bet jautė, kad Andrė kai ką nutyli. 

— Paklausykite, pone Filipi, - Kasidis prisitraukė arčiau, taip 
siekdamas pelnyti jo pasitikėjimą. - Man nerūpi, kad numeriuo- 
se kažkas tą naktį pirko narkotikų. Niekas netemps į policiją tų, 
kurie laiką leido su prostitutėmis, prirakinti antrankiais prie bal- 
dų ir fotografuojami pornografinėms nuotraukoms. Man nerūpi, 
kas kieno žmoną tą naktį dulkino. Mane domina kiekvienas, kas 
tą naktį įžengė pro šias duris. Žinau, jūs akylai stebite vestibiu- 
lį. Kasdien čia matote daugybę žmonių. Gali būti, kad kas nors, 
ką jūs laikote visai nekaltu, iš tikrųjų yra mūsų ieškomas asmuo. 
Taigi ir mažiausia smulkmena gali būti gyvybiškai svarbi. 

— Aš kuo puikiausiai suprantu, pone Kasidi, - ramiai atsakė 
Andrė, - bet jau išvardijau visus, kuriuos tą naktį čia mačiau. 
Be to, įspėjau personalą, kad jums visokeriopai talkintų. Jūs 
galėsite patikrinti ir mūsų kompiuterį. 

— Kurio atmintyje, kaip mudu puikiai žinome, išsaugoma 
tik ta informacija, kuriai gauta komanda. Duomenis ištrinti 
net lengviau negu įvesti, - Kasidis truputį pakėlė balsą, buvo 
matyti, kad susinervino. Tą supratęs, jis nutaisė toną mylinčio 
tėvo, kuris turi nubausti savo prasikaltusią atžalą: - Andrė... 
Jeigu paaiškėtų, kad slepiate informaciją, galite būti patrauk- 
tas atsakomybėn. Tikrai nenorėčiau, kad taip nutiktų. O jūs? 

Kasidis galėtų keisti taktiką ir nertis iš kailio kad ir iki pamė- 
lynavimo, vis tiek iš Andrė nieko išpešti jam nepavyktų. Andrė 
buvo tvirtai pasiryžęs neatskleisti informacijos, kaip nors kom- 
promituojančios žmones, kuriuos jis gerbia. Juo labiau kad tie 
faktai niekaip su tėvo Džeksono Vaildo nužudymu nesusiję ir 
ponui Kasidžiui nėra jokio reikalo jų žinoti. 

Kasidis gimė ne Naujajame Orleane. Jis klydo manydamas, 
kad įstatymai galioja visiems, kad visi jų turi paisyti ir kad prieš 

įstatymą visi lygūs. Jis, be abejo, manė, kad visi turi laikytis 
bendrų taisyklių. Bet Kasidis dar neįsisąmonino garbės kodek- 
so, valdančio Pusmėnulio miestą. Svetimi galėjo to nesuprasti 
ar nepaisyti, tik ne Andrė Filipis. 

Nuėjusi į virtuvę, Klerė pamatė motiną vieną sėdinčią prie 
pusryčių stalo. Ji buvo apsirengusi ir pasidažiusi. Geri ženklai. 
Pasitaikydavo dienų, kai kamuojama depresijos Merė Ketrina 
apskritai nesikeldavo iš lovos. 

— Kava gardžiai kvepia, mama, - segdamasi auskarus, pasa- 
kė Klerė. 

— Labas rytas, brangioji. Ar gerai išsimiegojai? 

— Taip, - pamelavo Klerė. 

Pildamasi į kavą grietinėlės, ji žvilgtelėjo per petį ir nusišyp- 
sojo motinai. Šypsena jos veide sustingo, kai įmontuoto eta- 
žerėje nešiojamojo televizoriaus ekrane pamatė iš arti rodomą 
pažįstamą veidą. Transliavo ryto žinias. 

— Nesuprantu, ko ji taip šūkauja? - stebėjosi Merė Ketrina. — 
Jai visai nepritinka. Moteris turi kalbėti ramiai ir kultūringai. 

Glaudaus reporterių žiedo apsupta Arielė žėrė negailestingą 
kritiką parapijos, miesto ir net valstijos valdžiai, kad jai vis ne- 
atiduoda vyro kūno ir neleidžia jo išsivežti į Našvilį. 

Klerė atsargiai prisėdo ant kėdės priešais motiną. Ji ne tiek 
žiūrėjo į tai, kas dedasi ekrane, kiek atidžiai stebėjo motiną. 

— Jie turėtų kuo greičiau leisti poniai Vaild palaidoti vyrą, — 
pareiškė Merė Ketrina, - tik sunku rasti nuoširdžios užuojau- 
tos tokiems nemaloniems žmonėms. 

— Kodėl sakai, kad jie nemalonūs, mama? 

— Nagi, Klere? - Merė Ketrina su neslepiama nuostaba pa- 
žvelgė į dukrą. - Nejau pamiršai, kiek nemalonumų tau pridarė 
tas pamokslininkas? Kiek prisikentėjai dėl tų bjaurių dalykų, 
kuriuos apie tave kalbėjo? Jis buvo atgrasus žmogėnas. Aki- 
vaizdu, ir jo žmona ne ką geresnė. 

Klerė pagalvojo: Šiandien jai prošvaistės diena. Jų pasitaikyda- 
vo retai. Tokiomis dienomis Merė Ketrina puikiai suvokdavo, 

kas aplinkui dedasi. Žvilgsnis būdavo aiškus, balsas skambus, 
tvirtas, ir niekas nebūtų pamanęs, kad ji galėtų būti kitokia. 
Žvelgdama į motiną, Klerė svarstė, kas jos užblokuotoje at- 
mintyje sukelia proto prašviesėjimo blyksnius. Juk štai jau ne 
vieną dešimtį metų daktarams nepavyksta tiksliai diagnozuoti 
ligos ir jos išgydyti. 

— Tai, kąjis apie tave pasakojo, šlykštu, - kalbėjo toliau Merė 
Ketrina. - Kodėl, užuot žiūrėjęs savo reikalų, vis nepalikdavo 
tavęs ramybėje? 

Klerė nustebo, kad motina taip karščiuojasi. 

— Daugiau rūpesčių jis man nebepridarys, mama. 

— Žinau, - Merės Ketrinos veidą nušvietė palaiminga šypse- 
na, - žinau. Jis mirė nuo trijų šautinių žaizdų. - Ji staigiai pa- 
keitė pokalbio temą ir pastūmė Klerei lėkštę su bandelėmis. — 
Paragauk, širdele. Labai gardžios. 

— Kol kas išgersiu tik kavos, - mintimis Klerė buvo kitur. — 
Mama, noriu su tavim pasikalbėti apie vieną labai svarbų dalyką. 

— Man patinka šitas orų pranešėjas. O tau? Taip gražiai viską 
dėsto. 

— Mama? - Klerė luktelėjo, kol Merė Ketrina vėl atsigręš į 
ją. - Ar pameni poną Kasidį, jis vakar buvo pas mus užsukęs? 

— Žinoma. Vos prieš kelias minutes jį rodė per televizorių, ci- 
tavo žiniose. Kai čia buvo, nė nenutuokiau, kad jis toks svarbus. 
Jis Džeksono Vaildo byloje atstovaus apygardos prokuratūrai. 

— Taip, tiesa. Kadangi tėvas Vaildas buvo taip priešiškai nu- 
siteikęs mano atžvilgiu, ponas Kasidis panoro su manim susi- 
tikti. Gali būti, kad norės ir dar kartą pasikalbėti. 

— Puiku. Jis toks malonus. 

— Na, jis ne visada būna malonus. Dėl savo darbo jam daž- 
nai tenka užduoti žmonėms įvairiausių klausimų: dėl jų asme- 
ninio gyvenimo, praeities. Jam tenka raustis jų praeityje, kad 
atskleistų dalykus, kuriuos žmonės norėtų nuslėpti. - Klerė 
patylėjo, kad motina įsisąmonintų jos žodžius. 

Merė Ketrina klausiamai į ją pažvelgė. 

— Jeigu ponas Kasidis ateis ir vėl kamantinės apie laikus, kai 
gyvenome su teta Lorele, ką tu jam atsakysi? 

— Turbūt pasakysiu, kad buvo nuostabūs laikai, - atsakė 
Merė Ketrina kiek sutrikusi. 

Klerė su palengvėjimu atsiduso, paėmė motinai už rankos ir 
šiltai spustelėjo. 

— Juk taip ir buvo, ar ne? Gyvendamos pas tetą Lorelę mes 
buvom laimingos! 

— Žinai, aš jos pasiilgstu. Imkim ir šį sekmadienį po mišių 
nuneškim gėlių ant jos kapo. - Merė Ketrina atsistojo ir pasu- 
ko prie stalo. - Dabar, Klere, atsiprašysiu. Man dar reikia suda- 
ryti pirkinių sąrašą, kol ateis Harė. Ji tokia užuomarša. Jeigu 
neparašau, ką turguje nupirkti, ji būtinai pamiršta. 

Kol Merė Ketrina pildė sąrašą naujais punktais, Klerė su ne- 
rimu ją stebėjo. Kasidis ateis vėl, tai neišvengiama. Ji džiaugė- 
si, kad Merės Ketrinos diena prasidėjo gerai, bet labai nenorėjo, 
kad Kasidis ją šiandien kalbintų, motina vargu ar galėtų aiškiai 
atsakyti į jo klausimus apie Džeksoną Vaildą ir jo nužudymą. 

Šalto vandens čiaupas buvo atsuktas iki galo, bet vanduo vis 
tiek buvo drungnas. Kasidis pasidžiaugė, kad dušo srovė bent 
stipri. Kai pasisuko į ją nugara, įtampa atlėgo... nors ne visai. 

Tadajis išsimuilino, šampūnu išsitrinko galvą ir išėjo iš dušo. 
Ant stalo jau garavo kava. Jis pasimėgaudamas įkvėpė Naujojo 
Orleano sodraus juodos kavos su cikorija aromato ir, įsmukęs 
į kišenės didumo virtuvę, prisipylė puodelį. Karšta karti kava 
jam teikė dvigubą užtaisą - kofeino ir optimizmo. Galbūt ši 
diena bus sėkminga. 

Kasidis nužingsniavo prie laukujų durų irjas atidaręs paėmė 
rytinį laikraštį. Kaimynė iš kitos akmenimis grįstos siauros ga- 
tvelės pusės metė laiškus į savo pašto dėžutę. Moteris maloniai 
nusišypsojo ir pasisveikino: 

— Labas rytas, Kasidi. 

Jis sugriebė rankšluostį, kuriuo buvo apsijuosęs per liemenį. 

— Labas rytas. 

- Šiomis dienomis retokai jus matau. 

Tarsi nesupratęs jos žodžiuose slypinčios užuominos, Kasi- 
dis paaiškino: 

— Buvau labai užsiėmęs. 

— Skaičiau, - kaimynė galva linktelėjo į laikraštį, kurį jis 
spaudė po pažastim. Nuo laikraščio jos žvilgsnis nukrypo že- 
miau, į šlapius jo plaukelius žemiau juostos. - Ar jau išbandėte 
muilą, kurio pavyzdį daviau aną savaitę? 

Kaimynė dirbo tarptautinėje kosmetikos firmoje ir nuolat 
jam ant slenksčio palikdavo muilo iš kolekcijos vyrams pavyz- 
džių. Jos dėka Kasidis kosmetikos turėjo daugiau negu moteri- 
mis persirenginėjantys vyrai iš Burbonų gatvės klubų. Jam pa- 
tiko „Dial“ produktai, šios firmos losjonu po skutimosi ir pasi- 
purkšdavo, bet nenorėjo kaimynės įžeisti. Jausdamas, kaip nuo 
skvarbaus jos žvilgsnio dilgčioja visas kūnas, Kasidis atsakė: 

— Taip, muilas nuostabus. 

— Kvapas malonus? 

— Taip. 

Moteris neatitraukė nuo jo akių. Bet jis neturėjo apie ką su 
ja kalbėtis. Puikiai suprato, ką reiškia svajinga jos išraiška. Aki- 
mirką net šmėstelėjo mintis priimti jos nebylų kvietimą ir įsi- 
prašyti į svečius paskanauti bandelių, bet tuoj nuvijo ją iki galo 
net neįsisąmoninęs. 

— Atleiskite, aš vėluoju. Viso labo. 

Vos jam uždarius duris, rankšluostis, kuriuo buvo apsijuosęs 
klubus, nuslydo ant grindų. Kaimynė, Penė, Patė, gal Pegė ar 
kuo ji ten vardu, buvo daili ir, Kasidžio nuomone, prieinama. 
Ir anksčiau ne kartą bandė su juo suartėti, bet dėl vienokios ar 
kitokios priežasties Kasidis ją ignoravo. Iš esmės dėl laiko ir 
susidomėjimo stokos. 

Gal šįryt jam vertėjo priimti jos netiesioginį kvietimą? Gal 
seksas jam būtų padėjęs atgauti formą. „Et, bala nematė. Var- 
gu“, - sumurmėjo sau po nosim. Jeigu viskas būtų taip papras- 
ta, jau seniai būtų išsikapstęs iš nesėkmių. Be to, moterų dė- 
mesiu jis nesiskundžia. 

Kasidis paspyrė rankšluostį ir nuogutėlis įžengė į virtuvę. 
Gurkšnodamas kavą laukė, kol iš skrudintuvo iššoks du gaba- 

lėliai kvietinių skrebučių. Atsivertęs „Time Picayune pama- 
tė, kad Vaildo nužudymo istorija nustumta į ketvirtą puslapį. 
Straipsnyje juodu ant balto buvo parašyta, kad policija priėjo 
aklavietę ir pareigūnų kompetencija prasta. Tiems, kurie dar 
nežinojo, - jeigu tokių apskritai buvo, nes žiniasklaidoje in- 
formacijos apie bylą netrūko, - remiantis Kasidžio spaudai pa- 
rengtu pranešimu dar kartą buvo pateikti su šiuo nusikaltimu 
susiję įvykiai. 

Reporteris citavo jį teigdamas, kad bendros policijos žmog- 
žudysčių skyriaus ir apygardos prokuratūros pajėgos tiria ke- 
lias visiškai įtikimas versijas (tas tiesa) ir kad artimiausiu metu 
žudikas bus suimtas, o tai jau melas. Apie suėmimą nebuvo nė 
kalbos. Ir apskritai minėtos pajėgos neturi nieko, už ko būtų 
galima užsikabinti. Skrebučiai iššoko iš skrudintuvo. Kasidis 
aptepė juos sviestu, pabarstė cukrum su cinamonu ir atsikando. 
Staiga jis prisiminė Klerę Loran. Turbūt jos burna tokio pat sko- 
nio kaip šis minkšto sviesto ir cukraus su cinamonu mišinys. 

— Po paraliais! - Kasidis sukryžiavo rankas, alkūnėmis atsi- 
rėmė į stalą ir palinko į priekį. Nors vos prieš penkias minutes 
išėjo iš dušo, vėl prakaituoja. Mažučiai prakaito lašeliai nusėjo 
šonus, krūtinę, nugarą ir pilvą. Jis suirzo pajutęs, kaip iš pil- 
vo apačios atvilnija, nelyginant perregima migla virš vandens, 
jaudulys. 

Nuo pat apsilankymo „Prancūziškame šilke“ naktimis jį iš- 
pildavo prakaitas. Pojūčiai priminė alinančius maliarijos prie- 
puolius, kurie vargino, darė jį silpną, kankino ir žadino geismą. 
Dėl paaugliško negalavimo Kasidis buvo linkęs kaltinti „Pran- 
cūziško šilko gaminius. Bet kuris sveikas vyras, prisižiūrėjęs 
gražių merginų beveik nieko neslepiančiais drabužėliais, susi- 
jaudintų. Taip jau gamtos sutvarkyta. Visi drabužėliai iš „Pran- 
cūziško šilko katalogo buvo erotiški: dailūs, nuostabūs, jau- 
dinantys, - bet, svarbiausia, erotiški. Nuotraukos blizgiuose 
žurnalo puslapiuose, žinoma, jaudino. Tokius paveikslėlius jis 
studijuodavo nuo dvylikos metų, bet dar niekada taip bjauriai 
nesijautė. Regis, viskas per tą katalogą sukūrusią moterį. Klerė 
Loran buvo tokia pat kaitinanti kaip jos platinamos prekės. Jis 

negalėjo liautis apie ją galvojęs, ir ne vien dėl to, kad ji buvo 
susijusi su jo tiriama byla. Ar tik kartais tame flakonėlyje, iš 
kurio ji pūtė nelemtus burbuliukus, ne koks paslaptingas vudu 
meilės gėrimas? 

— Kaip tau vakar sekėsi apatinių sandėlyje? - pasidomėjo 
Krauderis per jų įprastą pirmadienio pasitarimą. 

— Jūs apie „Prancūzišką šilką ? 

— Ar byloje paminėtas koks kitas? 

— Pasirodo, visai rimtas verslas. Nė nemaniau, kad toks kles- 
tintis. 

— Jų verslas manęs nedomina. Ar kalbėjaisi su... Loran? 

— Taip, gana išsamiai. 

- Ir ką pešei? 

— Ji tvirtina Vaildo asmeniškai nepažinojusi. 

— Ir? 

- Iš esmės tiek. 

— Tuja tiki? 

Dėl sau nesuprantamų priežasčių Kasidis vengė tiesiai atsa- 
kyti. 

— Ji man nedavė pagrindo suabejoti. 

Kadangi Krauderis norėjo sužinoti daugiau, jam teko papa- 
sakoti ir apie Merę Ketriną, ir apie fotomodelį Jasminą. 

— Aš ją pažįstu, - pasakė Krauderis. - Mačiau priėmime pas 
Džonį Karsoną. Įspūdinga panelė. 

— Sutinku. O ponia Merė Ketrina, Klerės motina, - psichikos 
ligonė. 

— Eik tu! Kas jai? 

Krauderis norėjo smulkmenų, bet Kasidis viršininko smal- 
sumo nepatenkino. Vargu ar Krauderiui būtų įdomu sužinoti, 
kad jam atsistoja kaskart, kai pagalvoja apie Klerę Loran. Pras- 
tas ženklas apygardos prokuroro pavaduotojui, bandančiam 
suformuluoti kaltinimus žmogžudystės byloje, nuo kurios pri- 
klauso visa tolesnė jo karjera. Aštri rezonansinė byla - bet ku- 
rio jauno, norinčio iškilti prokuroro svajonė, ir ji teko jam. 

Kasidžiui pasitaikė puikiausia proga įrodyti Krauderiui, kad 
jis tinkamas perimti vadžias, kai senis atsistatydins. Jam trūks 

plyš reikėjo įtikinti tuos, nuo kurių priklauso jo paskyrimas, 
kad jis geriausiai tinka į šį atsakingą postą. Taip pat įrodyti sau 
pačiam - tą jis ir stengėsi daryti pastaruosius penketą metų. 
Įrodyti esąs doras ir vertas pasitikėjimo. 

Tą padaryti bus dvigubai sunkiau, turint galvoj, kad viena iš 
įtariamųjų verčia jį prakaituoti ir jos geisti. 

Klerė Loran nebūtų galėjusi įvykdyti šaltakraujiškos žmog- 
žudystės. Tas aišku vien pamačius, kaip ji elgiasi su motina, 
įtikinėjo save Kasidis. 

Tokia logika neverta nė sudilusio skatiko, ir Kasidis puikiai 
tą suprato. Jis matęs žudikų maniakų, kurie kaip pagal užsa- 
kymą apsipildavo graudžiomis ašaromis, ypač kalbėdami apie 
motiną. 

Taigi sentimentus reikia pamiršti ir viską vertinti objekty- 
viai. Atrodytų, jai nebuvo reikalo žudyti Vaildą. Jeigu būtų pa- 
siryžusi jį nužudyti ir rizikavusi būti nutverta už rankos, būtų 
praradusi gerokai daugiau negu tuo atveju, jeigu Vaildas būtų 
įvykdęs savo užmačias ir sužlugdęs jos verslą. Juk logiška? 
Taip, logiška. Ne, ji nebūtų taip rizikavusi. 

Vis dėlto kažkas dėl „Prancūziško šilko“ jam kėlė nerimą. 
Kodėl? Kas buvo keista? Mintyse jis perkratė visus, ką tądien 
ten matė: Ralfė, mergina priimamajame, Klerė, Merė Ketrina, 
Jasmina. Staiga jam nušvito: vien moterys. Nė vieno vyro. Net 
ir sandėlyje dirbo tik moterys. Harė, taip jos vadina namų šei- 
mininkę, kurios visas vardas - Harieta. Ar toji aplinkybė svar- 
bi? Gal paaiškės, kad „Prancūziškas šilkas“ - pirmoji įmonė, 
propaguojanti diskriminaciją pagal lytį? Ir dar: ar Klerę ir Jas- 
miną sieja tik draugystė ir verslo reikalai? 

Nuo tos minties burnoje pasidarė kartu, labiau negu nuo ka- 
vos ir cikorijos, ir jis išpylė kavos tirščius į kriauklę. 

Ne, negali būti. Jis būtų pajutęs. Merginoms kalbantis buvo 
justi švelnumas ir abipusis pasitikėjimas, bet jos - ne meilužės. 
O Klerė Loran - ne žudikė. 

Antra vertus, jis susidarė įspūdį, kad tai moteris, kuri nužu- 
džiusi be jokių sąžinės priekaištų išsprogdintų jam kiaušius, ir 
tik šiaip, dėl pramogos. 

Suskambėjo telefonas. 

— Sveikas, čia Glenas. 

— Labas rytas. 

Detektyvas sukrenkštė tarsi prieštaraudamas. 

— Man paskambino policijos komisaras. Sako, Vaildo mo- 
teris — pavardė jai tikrai tinka - reikalauja, kad atiduotų vyro 
kūną. Teks nusileisti, Kasidi. 

Kasidis panardino pirštus į šlapius plaukus. 

— Velnias. Atrodo, neturime kitos išeities. Bet leisk man dar 
kartelį šnektelti su ja ir jos posūniu. 

— Jau turime jų parodymus. Pats juos apklausiau gal dešimt 
kartų. Žiūrėk, apkaltins, kad persekiojame. 

— Suprantu, bet vis tiek noriu pabandyti. Atvažiuosiu po 
pusvalandžio. 


——8>- 


Pokalbis su Ariele ir Džošua Vaildais prasidėjo nevykusiai. Kai 
Kasidis įžengė į kabinetą, jiedu jau laukė. Našlė vilkėjo juodą šil- 
kinę suknelę, atrodė trapi, silpna ir, be jokios abejonės, nekalta. 

— Pone Kasidi, po valandos su trupučiu išskrendame į Našvi- 
lį. Nenorėtume pavėluoti į lėktuvą. 

— Atleiskite, - jis atsiprašė ir apėjęs stalą atsisėdo. - Patekau 
į spūstį. Pasirūpinsiu, kad į oro uostą nuvyktumėte laiku. Jeigu 
reikės, su policijos eskortu. 

Jo žodžiai Arielei padarė įspūdį. Ji ramiau atsilošė ant kėdės. 

— Ačiū. 

— Prieš susitinkant su jumis, mane informavo, kad tėvo Vail- 
do kūnas taip pat bus lėktuve. 

Arielė nusausino akis siuvinėta nosinaite. 

— Džeksoną nužudė prieš savaitę, ojūs ne tik kad nesuėmėte 
žudiko, nė neleidote vyro palaidoti. 

Kasidis mintyse jai paplojo. Tikra šaunuolė. Kelius kukliai 
dengia suknelė; šviesius tiesius plaukus juosia juodo aksomo 
kaspinas. Ir nors nesistengia atrodyti žavi, ji neabejotinai spin- 
duliuoja charizmą. 

Džošas ramindamas uždėjo ranką pamotei ant peties. 

— Mums tai sunkus išbandymas, pone Kasidi, ypač Arielei. 

— Nė kiek neabejoju. 

— Norime pargabenti tėtės kūną namo, palaidoti ir paskui 
pailsėti. Vis dėlto ketiname grįžti į Naująjį Orleaną, kai bus su- 
laikytas žudikas. Noriu pats jo paklausti, kodėl taip padarė. 

— Aš irgi norėčiau to paklausti. - Kasidis atvertė segtuvą, 
kurį pakeliui į kabinetą jam įteikė vienas iš teisininkų. - Kad 
galutinai išsiaiškintume, noriu patikslinti dėl laiko. - Kad atro- 
dytų įtikimiau, jis pasirausė popierių krūvoje. - Jūs, turiu gal- 
voj jus tris, su nedidele palyda atvykote į viešbutį... kelintą? 

— Po dešimtos penkios, - irzliai atsakė Arielė. - Pone Kasidi, 
mūsų jau tūkstantį kartų to klausė. 

— Suprantu, kad tie patys klausimai gali erzinti, bet kartais, 
perpasakodamas įvykius, liudytojas prisimena tai, ką buvo pa- 
miršęs. Prašom man atleisti. 

Arielė atlaidžiai atsiduso. 

— Atvykome po dešimtos penkios. Visi buvome alkani. Tai- 
gi pavalgėme viešbučio restorane. Esu tikra, personalas pa- 
tvirtins. 

— Jau patvirtino. Ar jums valgant kas nors buvo pakilęs nuo 
stalo? 

— Regis, ne. Džošai, gal prisimeni, ar mums valgant kas nors 
buvo pakilęs nuo stalo? 

— Nebuvo. Kodėl taip svarbu, pone Kasidi? 

Vis dar nebuvo aišku, kaip nusikaltėlis pateko į Vaildo nu- 
merį. Kasidis manė, kad kažkas iš savų galėjo gauti raktą ir jau 
laukė Vaildo, kai tas grįžo pavakarieniavęs. 

— Reikia patikslinti. 

— Nepamenu, kad kas nors būtų išėjęs mums nebaigus vaka- 
rieniauti, - aiškino Arielė. - Po vakarienės visi suėjom į liftą ir 
išsiskirstėme po savo apartamentus. 

— Ar visi buvote geros nuotaikos? 

— Buvome pakiliai nusiteikę, kupini palaimingos Dvasios. 

— Dvasios? 

— Šventosios Dvasios. Tą vakarą malda buvo kaip niekad 
įkvepianti. 


Banda kaEBikas i 

— Suprantu, - Kasidis vėl pavartė popierius. - Taigi, ponia 
Vaild, jūs, jūsų vyras ir Džošas kartu pakilote liftu į septintą 
aukštą? 

— Taip. Džeksonas visada užsakydavo mums visą aukštą, kad 
šeimai būtų garantuotas privatumas. 

— Ar visada giedate pilnu skrandžiu, ponia Vaild? 

— Kaip suprasti? 

Kasidis palinko į priekį ir, sukiodamas tarp pirštų pieštuką, 
atidžiai nužvelgė porelę. 

— Pažinojau vieną kitą dainininką. Jie vengdavo dainuoti pri- 
sivalgę. Pilnas skrandis spaudžia diafragmą, ar ne? 

— Nesuprantu, koks čia ryšys? 

— Sakėte, kad po vakarienės nuėjote į Džošo numerį repe- 
tuoti. 

— Aš paaiškinsiu, - skubiai įsiterpė Džošas. - Kai repetuoja- 
me ne salėje, dėmesį sutelkiame į laiką, ritmą ir panašius daly- 
kus. Ji negieda visu balsu kaip salėje, ten garso operatoriai turi 
tinkamai nureguliuoti mikrofonus. 

— Ak, štai kodėl tą vakarą niekas negirdėjo jūsų repetuo- 
jant, - paaiškino Kasidis. 

— Septintame aukšte jokių kitų svečių nebuvo. Juk sakėme, — 
pabrėžtinai saldžiai jam priminė Arielė. 

— Taip, tiesa. Vis dėlto kambariai po Džošo numeriu ir virš 
jo buvo užimti, bet niekas ten nei giedant, nei skambinant for- 
tepijonu negirdėjo. 

— Kokios čia užuominos, pone Kasidi? 

— Kad gal nuėjote į Džošo numerį dėl kokios nors kitokios 
muzikos. 

Našlė pašoko nuo kėdės ir įsmeigė į Kasidį piktą žvilgsnį. 

— Kaip drįstate? 

— Niekas jūsų pasakojimo patvirtinti negali, ponia Vaild. 

— Kaip ir paneigti. 

— Manau, to jūs ir siekėte. 

— Galvokit, kaip jums patinka. 

— Manau, siekdami pašalinti kliūtį, kuri kliudė jūsų san- 
tykiams, vienas katras arba abu išsmukote tą vakarą į kori- 

dorių ir, kol jūsų vyras miegojo, jį nušovėte. Tada palikote jį 
ten per naktį, o kitą rytą reporteriams ir publikai surengėte 
spektakliuką. 

Arielė grasinamai primerkė mėlynas akis. 

— Jūsų lūpomis kalba šėtonas. 

— Visai galimas daiktas, - mandagiai atsakė Kasidis. - Man 
visada buvo sunku jam priešintis. 

— Ketinate mus suimti vadovaudamasis savo nuojauta? — 
Arielės tonas buvo niekinamas. 

— Neturėdamas įrodymų? Jūs puikiai žinote, ponia Vaild, 
kad kol kas jokių konkrečių kaltinimų jums pateikti negaliu. 

— Puiki pastaba, - Arielė apsisuko ir išplaukė pro duris. 

Džošas liko, bet akivaizdžiai pritarė pasipiktinusiai pamotei. 

— Tie kaltinimai visiškai be pagrindo, pone Kasidi. Gal, užuot 
įžeidinėjęs mano pamotę šlykščiomis spėlionėmis, imtumėtės 
pagaliau darbo ir surastumėte žudiką? 

— Nepaistyk niekų, Džošai, - Kasidis sąmoningai perėjo prie 
laisvo tono. Jis žinojo, kad jeigu ir pavyktų katrą iš jų palauž- 
ti, tai būtų Džošas. - Žinau, kad ją barškini. Šiaip jau man nė 
velnio nerūpėtų... nebent būtum užvertęs tėtušį, kad ir toliau 
galėtum su ja smagintis. 

— Nekalbėkit tokių dalykų! 

— Tada, velniai rautų, netylėk! - Kasidis trinktelėjo per stalą. 

Po įtemptos tylos Džošas vangiai paklausė: 

— O kąjūs norite sužinoti? 

Kasidis pasistengė užgniaužti pyktį, nes suvokė, kad jeigu 
paleis vadžias, Džošas užsisklęs. 

— Pažvelkime į viską mano akimis, Džošai, ir pažiūrėkime, 
kokios peršasi išvados. Arielė jauna, daili, talentinga ir įsimylė- 
jusi jauną, išvaizdų ir talentingą posūnį, šis irgi jai neabejingas. 
Tik va - viena kliūtis. Ji ištekėjusi. Nepageidaujamas vyras — 
motyvas, kurio negaliu atmesti. Be to, ji buvo vienintelė, be 
tavo tėvo, turėjusi raktą nuo jo apartamentų. 

— O kambarinės? O viešbučio personalas? Profesionaliems 
įsilaužėliams rakto nereikia. Jie kada panorėję įeina į užrakin- 
tus numerius. 

— Džeksoną nužudė jam gerai pažįstamas žmogus. Kažkas, 
prieš ką jis nesivaržydamas nuogas gulėjo lovoje. 

— Tik ne Arielė. 

— Tada tu? 

Jaunuolis išblyško. 

— Mudu su tėvu ne visada sutarėme, bet aš jo nenužudžiau. 

— Arjis žinojo apie tavo romaną su jo žmona? 

— Nesuprantu, apie ką jūs kalbat. 

Atlošiamas Kasidžio krėslas šoktelėjo į vertikalią padėtį, vos 
nepermesdamas jo per stalą. 

— Nemėgink manęs maustyti, Džošai! Jis žinojo? 

Vaikinas susirietė nuo įsmeigto į jį šalto Kasidžio žvilgsnio. 
Pečiai nusviro, jis nusuko akis. 

— Ne, manau, kad ne. 

Puiku. Dabar jis turėjo prisipažinimą, kad ši porelė mėgavosi 
neleistinais santykiais, bet pasistengė džiaugsmo nerodyti. 

— Manėt, judu tokie gudrūs, kad sugebėsit tai nuo tėvo nu- 
slėpti? Man pakako vos pusės minutės, kad jus perkąsčiau. 

— Visai ne todėl, kad mes tokie gudrūs, - Džošas liūdnai šyp- 
telėjo. - Viskas dėl jo nepakenčiamo egocentriškumo. Jam nė į 
galvą nešautų, kad Arielė iš mudviejų pasirinko mane. 

Kasidis tiriamai pažvelgė Džošui į akis ir juo patikėjo. 

— Tėvas buvo tikras šunsnukis, tiesa? 

— Taip. 

— Tu nekentei jo? 

— Kartais. 

— Tiek, kad nužudytum? 

— Kartais, bet ne aš jį nužudžiau. Nebūčiau galėjęs. Būčiau 
pristigęs drąsos. 

Kasidis ir tuo patikėjo. Džošua - hebrajų karžygys iš Seno- 
jo Testamento. Šis vardas vaikinui visiškai netiko. Akivaizdu, 
Džeksonas Vaildas, pasižymėjęs griausmingu balsu ir keršto 
angelo temperamentu, turėjo jaustis skaudžiai nuviltas dėl 
švelnaus būdo ir malonių manierų sūnaus. Vaikio sieloje galėjo 
susikaupti galybė apmaudo valdingam ir nepakančiam tėvui. 
Streso ištiktos atžalos atsikrato ir geresnių tėvų negu Džek- 

sonas Vaildas. Vis dėlto Kasidis nemanė, kad Džošui užtektų 
smarvės paleisti žmogui kulką į galvą. 

— O ji? - paklausė Kasidis, smakru linktelėjęs į duris, pro 
kurias pagauta pykčio išlėkė Arielė. - Prieš atsakydamas gerai 
pagalvok, Džošai. Gali būti, kad labai greitai gausime įkalčių, 
ką nors, kas anksčiau prasprūdo pro akis. Jeigu ir toliau dangs- 
tysi Arielę, tapsi nusikaltimo bendrininku ir bausmė jums bus 
viencda. Tai ar pamotė jį nužudė? 

— Ne. 

— Ar ji galėjo tą padaryti tau nežinant? Ar judu tą naktį my- 
lėjotės, Džošai? 

Džošas nunarino akis, bet atsakė nedvejodamas: 

— Taip. 

— Ar kuriuo nors metu ji buvo išėjusi iš tavo numerio? 

— Ne. Išėjo tik paryčiais. 

Gerokai vėliau, negu Elviros Diupiuji nustatytas nužudymo 
laikas - tarp dvyliktos ir pirmos nakties. 

— Tu įsitikinęs? 

— Visiškai. 

— Ar bent įtarei, kad ji galėjo nužudyti tėvą? 

— Ne, - jis taip energingai papurtė galvą, kad kelios plaukų 
sruogos užkrito ant kaktos. 

— Kodėl tu toks tikras? 

Džošas kilstelėjo galvą ir pažvelgė Kasidžiui tiesiai į akis. 

— Tėvas Arielei buvo jos laimingas loterijos bilietas. Be tėvo 
ji niekas. 

Vadinasi, aklagatvis. Jiedu, be jokios abejonės, kalti. Tik Ka- 
sidis nebuvo tikras, ar vien dėl svetimavimo, ar jų nusikaltimas 
gerokai sunkesnis. Bet net jeigu ir jie nužudė, jis neturi įkalčių, 
dėl kurių galėtų juos pričiupti. 

— Laimingos kelionės. 

Džošua Vaildas apstulbo. 

— Jūs mane paleidžiate? 

— Taip. Nebent norėtumėte pasirašyti prisipažinimą. 

— Aš neturiu dėl ko prisipažinti, taip pat ir Arielė. Prisiekiu, 
pone Kasidi. 

— Dar gali tekti tą padaryti teisme. O kol kas - sudie. 

Stebėdamas, kaip vaikinas išeina, Kasidis svarstė, gal pa- 
leidžia į laisvę žudiką, keliantį grėsmę nieko neįtariantiems 
žmonėms? Nors, geriau pagalvojus, Arielė ir Džošas visuome- 
nei kelia vienintelį pavojų - prarasti sunkiai uždirbtus pinigus, 
kuriuos tiedu išmelš iš jos Dievo vardu. 

Suirzęs ir piktas ant viso pasaulio, jis čiupo telefono ragelį 
vos pasigirdus šaižiam skambučiui. 

— Kasidi? - skambino Krauderis. 

Jis ne itin apsidžiaugė išgirdęs, kuo baigėsi apklausa. 

— Svarbiausia, jie išsisuko, - apibendrino Kasidis. 

Krauderis pažėrė kelis sodrius komentarus apie našlę ir jos 
sukeltą triukšmą. 

— Ji išskrenda į Našvilį kvepėdama it rožė ir atrodydama it 
kankinė. O mus palieka kapstytis didžiulėje mėšlo krūvoje. Ka- 
sidi, tu klausaisi? 

— Ką? Taip, atleiskite. Velniava! Jūs teisus. 

— Kas tau darosi? 

Kasidis spoksojo į storą aplanką, kurį Hovardas Glenas ką 
tik atnešė jam į kabinetą ir su nugalėtojo šypsena padėjo ant 
stalo. 

— Aš jums paskambinsiu vėliau. - Kasidis padėjo ragelį, nu- 
traukęs Krauderį vidury sakinio, ir žvilgtelėjo į Gleną, stovintį 
prie jo stalo ir gudriai besišypsantį. 

— Klausyk, Kasidi, gali būti, kad čia tas siūlo galas, kurio ieš- 
kojome. Eime. 

- Iiankas jūsų, panele Loran? 

— Iš kur jį gavote? - paklausė Klerė nemalonaus vyriškio 
triumfuojančio gladiatoriaus poza. 

— Vienas iš mano vyrų jį rado šiukšlių konteineryje už kelių 
kvartalų nuo čia. Negi manėte, kad nepatikrinsime šiukšlių 
konteinerių aplink gyvenamąją vietą visų, susijusių su Vaildo 
byla? 

— Aš su šia byla nesusijusi, - tvirtu balsu atsakė Klerė. 

— Šitai liudija ką kita, - jis pamosikavo inkriminuojančiu ap- 
lanku jai po pat nosim. 

Klerė atstūmė jį ranka. 

— Glenai, pasitrauk, - griežtai paliepė Kasidis. Nemalonus 
žmogėnas susiraukė, bet per kelis žingsnius atsitraukė. Kasi- 
dis pasisuko į Klerę. - Atvirai kalbant, laikiau jus protingesne. 
Kodėl neišmetėte aplanko drauge su nužudymo įrankiu į upę? 

Klerė manė, kad savame bute, suprojektuotame taip, kad 
būtų kuo daugiau šviesos ir erdvės, klaustrofobija jos neslėgs. 
Bet vos čia pasirodžius Kasidžiui atrodė, kad erdvė staiga su- 
sitraukė, juolab jis atėjo ne vienas, o lydimas detektyvo. Į šį ji 
žvelgė su neslepiamu priešiškumu. Jis buvo jai atstumiantis ne 
tiek dėl nevalyvumo, kiek dėl šlykščios įtarios šypsenėlės. 

Pamačius, ką jie atsinešė, Klerei apmirė širdis, sudrėko del- 
nai. Ji pasijuto įkliuvusi į spąstus, persigando, bet nutarė to 
neparodyti. 

— Nagi, panele Loran, klokit tiesiai šviesiai. Ką pasakysit? — 
detektyvas Glenas nušveitė aplanką ant baro virtuvėje. 

Ant blizgančio stalviršio pasklido dešimtys laikraščių iškarpų. 

Klerė nepakentė būti speičiama į kampą, ypač valdžios pa- 
reigūnų. Nevalingai kilo noras priešintis, kaip kad pasielgė bū- 
dama penkerių. Bet ji jau ne vaikas. Ji negali spardytis, kan- 
džiotis ir bandyti ištrūkti. O ir meluoti beprasmiška. Ji įkliuvo. 
Tai žino ir jie, žino ir pati. Geriausia, ką gali padaryti, griebtis 
įžūlumo. 

— Taip, aplankas mano, - pripažino, - bet turint galvoj, jog 
tėvas Vaildas nužudytas, pamaniau, kad būtų neapdairu jį pa- 
silikti. 

— Neapdairu? - prunkštelėjo Glenas. - Labai jau švelniai pa- 
sakyta. Beprotybė - šitai būtų kur kas tiksliau, ar ne? 

Klerės akyse įsižiebė įniršis. Ji įsitempė it styga. Kasidis at- 
sistojo tarp jos ir detektyvo. 

— Prašom mums atleisti, - pastūmėjo detektyvą prie durų. 

Po įtempto jų pokalbio pašnibždomis Glenas metė į ją piktą 
žvilgsnį ir išėjo, garsiai trenkęs durimis. 

— Ačiū, - Klerė padėkojo Kasidžiui, kai jis grįžo. - Dar aki- 
mirka, ir būčiau pratrūkusi. Siaubingai nemalonus tipas. 

— Taip pasielgiau ne dėl jūsų, o dėl savęs. Turiu jums užduoti 
daugybę klausimų. Matydamas, kad Glenas nieko doro iš jūsų 
nepeš, įtikinau jį, kad leistų pabandyti man. 

— Kokių dar klausimų? 

— Nežinote?! Turime prieš jus rimtų įkalčių, panele Loran. 

— Jūs apie laikraščių iškarpas? - pašaipiai paklausė Klerė. — 
Vargu ar jos labai jums pravers, pone Kasidi. Beje, ketinau pie- 
tums užsitepti sumuštinį. Gal ir jūs norėtumėt? 

"Nenuleisdamas nuo jos akių, Kasidis atmetė švarko skver- 
nus ir įsisprendė į šonus. Žvelgė įdėmiai, stengdamasis ją per- 
prasti. 

— Jūs tikrai šaltakraujė priešininkė, - sausai tarė Kasidis, - ir 
šaltakraujė melagė. 

— Juk manęs neklausėte, ar renku medžiagą apie Džeksoną 
Vaildą. 


106 + Sėndia Binun 

- Stebiuosi, kad nepareiškėte apskritai matanti šitai pirmą 
kartą, - jis parodė į iškarpų krūvą ant baro. 

Klerė apėjo barą ir atidarė šaldytuvą. 

— Neigimas atrodytų kaip kaltumo įrodymas, ar ne? Kreve- 
čių mišrainė tiks? 

— Kuo puikiausiai. 

— Kvietinės duonos ar bandelės? 

— Jėzau, - sumurmėjo braukdamas pirštais per plaukus. — 
Galjau gana to pietietiško vaišingumo? 

— Kodėl? 

— Ogi todėl, kad apačioje laukia Glenas. Jis ketina jus suimti, 
ojūs čia apie duoną ir bandelę. 

— Manęs nesuims, pone Kasidi, ir mudu abu tai žinome. 

Išėmusi iš šaldytuvo reikalingus produktus, pasisukusi nu- 
gara, Klerė tepė sumuštinius. Vylėsi, kad jis nepastebės, kaip 
dreba jos rankos. 

Žinoma, žvelgiant iš šalies bandymas atsikratyti nelemto 
aplanko atrodė kaip desperatiškas krauju išsitepusios žudikės 
troškimas apsisaugoti. Klerė pasielgė labai kvailai, išmetusi jį 
į šiukšlių konteinerį. Reikėjo geriau viską apgalvoti. Kodėl ne- 
padarė taip, kaip ką tik jai užsiminė Kasidis? Kodėl neišmetė į 
upę? Bet tada, tą rytą po žmogžudystės, viskas rutuliojosi taip 
greitai, kad laiko apmąstymams nebuvo. Ji padarė klaidą, ir 
toji klaida jai kainuos labai brangiai. 

Be to, ji neįvertino Kasidžio ir klausimų, kuriuos šis užda- 
vė per pirmą jųdviejų pokalbį. Tie klausimai jai kėlė nerimą, 
Eet priežasties pulti į paniką lyg ir nebuvo. Dabar, kai aplanką 
rado, padėtis iš esmės pasikeitė. Kasidis jau ne šiaip domėjosi, 
ką ji jautė Vaildui, o akivaizdžiai įtarė nužudymu. Nuo šiol jis 
atidžiai ją stebės, rinkdamas prieš ją kad ir menkiausius įkal- 
čius. Vis dėlto Klerė turėjo nemenką pareigūnų tramdymo pa- 
tirtį. Pirmoji jos išmokta pamoka - nesileisk įbauginama. 

Klerė pasisuko į jį. 

— Įrodymų nepakanka, kad mane suimtumėte, pone Kasi- 
di. Taip, rinkau medžiagą apie Džeksoną Vaildą, bet tai dar ne 
rūkstantis revolveris rankoje. 

— Revolveris jau greičiausiai įlankos dugne. - Jis pakabino 
šakute alyvuogę iš lėkštės, kurią prieš jį padėjo Klerė. - Srovė 
jau bus nunešusi jį nežinia kur. 

- Visaip gali būti. 

Kadangi baras buvo užverstas laikraščių iškarpomis, link- 
teiėjusi galvą Klerė pakvietė Kasidį pereiti prie stalo stikliniu 
paviršiumi valgomajame. 

- Arbatos, o gal gaiviojo gėrimo? 

— Arbatos. 

— Su cukrum? 

— Ne, be nieko. 

Grįžusi su dviem stiklais mėtų arbatos ir ledukais, Klerė at- 
sisėdo priešais. Kasidis paėmė pusę sumuštinio ir godžiai su- 
leido į jį dantis. 

— Kai kurie iš straipsnių kelerių metų senumo. 

— Pradėjau juos rinkti gana seniai. 

- Taip domitės religija? 

— Ne, pone Kasidi, - atsakė ji atlaidžiai šypsodamasi, - mano 
šaknys - katalikiškos, bet niekada nepriklausiau jokiai Bažny- 
čiai. Ir, užtikrinu, nesižavėjau charizmatiškais televizijos pa- 
mokslininkais. Vaildas patraukė mano dėmesį, nes jis buvo 
vienas iš pavojingiausių žmonių Amerikoje. 

- Ir laikėte savo pilietine pareiga jį pašalinti? 

— Tai norite išgirsti mano paaiškinimą ar ne? - aštrokai pa- 
klausė Klerė. 

Kasidis parodė jai, kad kalbėtų toliau. 

— Jūs labai šiurkštus, pone Kasidi. 

— Neneigiu. 

"Jų žvilgsniai susitiko ir jie kelias akimirkas žiūrėjo vienas 
kitam į akis. Klerė neketino pasiduoti. 

— Kitaip negu daugelis pamokslininkų, Vaildas kėsinosi ne 
tik į žmonių pinigus, bet į kai ką nepalyginti svarbiau - į jų tei- 
ses, kurias jiems garantuoja Pirmoji Konstitucijos pataisa. Kai 
pasirodė pirmasis „Prancūziško šilko katalogas, jis jau buvo 
pradėjęs kryžiaus žygį prieš tai, ką laikė pornografija. Taigi 
nuo pat pradžių jo nuostatos man kėlė didelį nerimą. 

— Todėl, kad darydamas didžiulę įtaką galėjo pakenkti jūsų 
verslui? 

— Ne. Tik nenorėjau pakliūti į padėtį, kai visą laiką tektų ko- 
voti dėl to, ką dirbu. Tokia grėsmė man atrodė visiškai įtiki- 
ma ir, kaip vėliau paaiškėjo, nuojauta manęs neapgavo. „Pran- 
cūziškas šilkas“ neturi nieko bendra su vaikų pornografija ar 
panašaus pobūdžio leidiniais. Vis dėlto mūsų katalogas buvo 
priskirtas tai pačiai žurnalų kategorijai ir negailestingai plie- 
kiamas. Tėvas Vaildas buvo paskelbęs karą spaudos laisvei. 

— Jūs negalite naudotis visiška veiksmų laisve, panele Loran, 
nes laisvė neatsiejama nuo atsakomybės. 

— Sutinku. - Klerė padėjo sumuštinį ir truputį palinko į prie- 
kį. - Nuo minties, kad vyrai, moterys ir vaikai gali būti išnau- 
dojami ir iš jų pelnomasi, man darosi bloga, bet šių bėdų, iš- 
šlavę skoningą erotiką iš muziejų ir knygų lentynų, tikrai neiš- 
spręsime. Cenzūra turi būti mūsų protuose ir širdyse, tai mūsų 
sąžinės reikalas. Jeigu jums nepatinka filmai, pažymėti raide 
S, išleiskite savo septynis dolerius kam kitam. Jeigu nepatinka 
pramoginių televizijos laidų tekstai, perjunkite kanalą ir ne- 
pirkite tose laidose reklamuojamų prekių. Vis dėlto neatimkite 
galimybės iš tų, kurie jūsų nuomonei nepritaria, leiskite jiems 
žiūrėti tai, kas jiems patinka. Nei vyriausybė, nei kokie jos su- 
daryti tariamų ekspertų komitetai arba koks pamokslininkas 
neturi teisės spręsti, ką žmonės, suaugę žmonės, gali arba ko 
negali žiūrėti. Ne šiaip sau atėjęs į valdžią Hitleris pirmiausia 
įsakė sudeginti knygas, kurios, jo vertinimu, buvo žalingos. 

— Tai visus, kurie nesižavi Selindžerio „Rugiuose prie bedu- 
gnės , galima laikyti neonaciais? 

- Prašau, pone Kasidi, susilaikyti nuo įžeidinėjimų. Aš tik 
sakau, kad savo nepritarimą kokiu nors klausimu jėga primesti 
kitiems jau fašizmas. — Klerė pajuto, kaip kaista skruostai. Ši 
tema jai buvo tokia artima, kad kartais ji kalbėdavo taip pat 
diktatoriškai ir be kompromisų kaip Vaildas. - Į tą karą aš įsi- 
vėliau ne savo valia, pone Kasidi. Jeigu būčiau turėjusi iš ko 
rinktis, būčiau likusi nuošalyje. Mane į jį įtraukė Vaildas, ėmęs 
iš savo sakyklos skleisti šmeižtą. Kiek galėdama stengiausi jį 

ignoruoti ir atmesdavau jo įkyrius kvietimus susiremti viešoje 
diskusijoje, bet, žinoma, kada nors tokia diskusija būtų turėju- 
si įvykti. 

- Ir jūs ginklavotės, rinkdama šias straipsnių iškarpas? 

— Taip. Jos man padėjo geriau pažinti savo oponentą, kad 
atėjus lemiamai akimirkai turėčiau, kuo jį priremti. 

— Kodėl to nepaaiškinote ir neparodėte man šios kolekcijos 
vakar? 

— Todėl, kad jau buvau išmetusi. 

— Galėjote bent užsiminti. 

— Taip, galėjau. Antra vertus, suprantu, kad valdžia jus spau- 
džia kuo greičiau iškapstyti abejonių nekeliantį įtariamąjį. Vail- 
do sekėjai reikalauja, kad žudikas nedelsiant būtų atiduotas 
teismui. Aš nenorėjau, kad ir trumpam, tapti jūsų atpirkimo 
ožiu. Net jeigu būtumėte nusivežęs mane į nuovadą formaliai 
apklausti, tai būtų pakenkę mano verslui ir artimiesiems. 

— Aš ir dabar galiu tą padaryti. 

— Būtų tik bergždžias laiko švaistymas. Pasakiau jums viską, 
ką žinau. 

Kasidis įsmeigė į ją žvilgsnį. 

— Taigi tas raudonas brūkšnys, kuriuo jūs pabrėžėte Vaildo 
atvykimo į Naująjį Orleaną datą, - tik šiaip sutapimas? 

Ji staiga išbalo, bet kraujas vėl plūstelėjo jai į veidą. 

— Taip, pamenu, kad pabraukiau. Ir galiu paaiškinti kodėl. 
Skaitydama straipsnį, turėjau rankoje raudoną rašiklį, - atsakė 
gūžtelėjusi pečiais, - padariau tą nesąmoningai. 

Jis greitai suvalgė sumuštinį, lėkštė buvo tuščia. Tada nusi- 
šluostė lūpas servetėle ir padėjo šalia lėkštės. 

- Jei giliau nesikapstai, viskas atrodo labai logiška. Jūsų pa- 
aiškinimas net per daug logiškas, panele Loran. Įspūdis, kad iš 
anksto buvote apgalvojusi, ką sakyti, jeigu dėl to aplanko jums 
tektų aiškintis. 

— Gal kavos prie tokių spėlionių? 

Kasidis mandagiai šyptelėjo. 

— Ne, dėkui. 

Klerė nurinko tuščias lėkštes ir nunešė į virtuvę. 

— Maniau, čia Harės darbas, - tarsi abu šnekučiuotųsi jis nu- 
sekė paskui ją iki patalpas skiriančio baro. 

— Paprastai taip ir būna, bet šią popietę ji išėjo su mama pa- 
sivaikščioti. 

— Kaip patogu. 

— Apie ką jūs? Kuo čia dėti mamos pasivaikščiojimai? 

— Man reikia jos parodymų dėl to, kur buvote naktį, kai nu- 
žudė Džeksoną Vaildą. 

Klerė staiga įkvėpė. 

— Mamos aš tardyti neleisiu, pone Kasidi. Pasistenkite su- 
prasti ir veltui nešvaistyti nei savo laiko, nei pastangų. Mama 
neprisimena to, kas buvo šį rytą, ką jau kalbėti apie įvykius 
prieš porą savaičių. Jeigu imsite ją spausti, ji negalės jums nie- 
ko įtikinamai paaiškinti. Bet kokie bandymai išgauti iš mamos 
liudijimą ją tik sunervintų, o to aš negaliu leisti. 

— Negi tikitės, kad tokiu svarbiu klausimu kaip alibi mudu su 
Glenu tenkinsimės vien jūsų neįtikinamais argumentais? 

— Neturite kitos išeities, - pareiškė Klerė. Paminėjus detek- 
tyvo vardą, ji net nusipurtė. - Jums teks kliautis mano žodžiu. 
Tą naktį aš buvau namie. 

- Ir niekur nebuvote išėjusi? 

Plieninis Kasidžio akių žvilgsnis išmušė ją iš pusiausvyros. 
Ji nervingai atmetė nuo pečių plaukus. 

— Gal ir buvau, bet tik trumpam. Negaliu ilgiau palikti ma- 
mos vienos, ypač naktį. Atvirai pasakysiu, pone Kasidi, nepri- 
simenu. Toji diena man nebuvo kokia nors ypatinga. 

Jis ilgokai į ją žiūrėjo, o paskui paklausė: 

— Kur dabar Jasmina? 

— Vakar grįžo į Niujorką. 

Kaip Klerė ir tikėjosi, kitą rytą po jų apsižodžiavimo Jasmina 
atgailavo ir jautėsi kalta. Jos apsikabino, susitaikė ir draugiš- 
kai padirbėjusios baigė naujojo katalogo maketą. Jasmina kelis 
kartus buvo išbėgusi į savo kambarį pasikalbėti telefonu. Du 
kartus, prieš išskrisdama į Niujorką, ji nakvojo ne namie, o grį- 
žusi rytais atrodė prislėgta ir nusiminusi. Na, bet tegul Jasmina 
pati tvarkosi su vedusiu meilužiu. Čia jos vienos reikalas. 

Klerei užtenka ir savų bėdų. Šis vyras, nenuleidžiantis nuo 
jos akių, žvelgia į ją taip pat, kaip kadaise tas kitas šalies gyven- 
tojų skyriuje. Tarsi ji būtų studijų objektas, o jie būtų ieškoję 
jos asmenybės arba elgesio nuokrypių. 

— Kas čia? - jis ranka parodė į kabantį ant virtuvės sienos 
įrėmintą tekstą. 

— Tetos Lorelės „Prancūziško šilko receptas. 

Kasidis susidomėjęs pakreipė galvą. 

— Niekaip nesisekė sugalvoti pavadinimo savo apatinių ko- 
lekcijai, - prisiminusi Klerė nusišypsojo. - Mudvi su Jasmina 
ištisus mėnesius sukome galvas, bet mums nieko doro sugalvo- 
ti nepavyko. Na, o vieną šaltą popietę užsimaniau iškepti šoko- 
ladinį pyragą ir pradėjau raustis tetos Lorelės receptų dėžutėje. 
Tada, rodydama pirštu į užrašą kursyvu, teta tarė: „Prancūziš- 
kas šilkas.“ Į dešimtuką. Iš karto supratau. Teta Lorelė labai ap- 
sidžiaugė, kai pasakiau, kad bendrovę pavadinsiu pagal vieną iš 
jos receptų. Ji jautėsi prisidėjusi. - Klerės veide šmėstelėjo ilge- 
sys. - Praėjus vos kelioms savaitėms nuo tos dienos teta mirė. 

Kasidis pasilenkė ir perskaitė, kas parašyta recepto kortelėje: 

— Pamažu berkite cukrų į sviesto ir ištirpinto šokolado mišinį, 
įberkite vanilės ir viską atsargiai suplakite. Turėtų būti gardu. 

— O taip. Minkštas švelnus kremas tirpsta ant liežuvio. No- 
rėjau, kad ir mano sukurti apatiniai, liesdamiesi prie nuogo 
kūno, keltų tokius pat pojūčius. Pavadinimas nuteikia atsipa- 
laiduoti ir mėgautis. 

Nutilusi Klerė pajuto, kad jie tapo artimesni, net be žodžių. 
Jis tylomis žvelgė į jos lūpas, paskui akis, ir jeigu jo klausa buvo 
tokia pat aštri kaip rega, jis turėjo girdėti, kaip pašėlusiai plaka 
jos širdis. 

„Kasidis kostelėjo, leisdamas suprasti, kad ilga tyla trikdo. 

— Viskas labai įdomu, bet grįžkime prie reikalo, dėl kurio čia 
atėjau. Vadinasi, vienintelė jūsų priešiškumo Džeksonui Vail- 
dui priežastis - Pirmoji pataisa? 

— Taip. 

- Ir viskas? 

— Ko jūs siekiate, pone Kasidi? Toks jūsų apklausos būdas? 
Šaudyti tamsoje, aklai tikintis, kad į ką nors pataikysite? Ne- 

manau, kad tai geriausias būdas taupyti mokesčių mokėtojų 
pinigus. Būtų daug racionaliau, jeigu sutelktumėte savo pa- 
stangas tikram žudikui rasti. O ir manęs... 

— Arjudvi su Jasmina meilužės? 

Klausimas buvo kaip perkūnas iš giedro dangaus, perskrodė 
it žaibas. Apstulbinta Klerė įsistebeilijo į Kasidį - lūpos praver- 
tos, akys net suapvalėjusios iš nuostabos. 

— Kaip jums šovė į galvą tokia mintis? 

— Aš laukiu atsakymo. - Jo veidas apniuko, kai ji nusikva- 
tojo. - Vaildas surengė triukšmingą, prieš homoseksualus nu- 
kreiptą kampaniją, ir jam už tai gerokai kliuvo nuo seksualinių 
mažumų aktyvistų. 

— Aišku. Jūs manote, kad jis buvo mano priešas net dėl dvie- 
jų priežasčių? - linksmai paklausė Klerė. - Prisipažinsiu, pone 
Kasidi, ne iš jūsų juokiausi. Tik mėginau įsivaizduoti, kaip į 
jūsų klausimą reaguotų Jasmina. Negi visai neskaitote bulva- 
rinės spaudos? Jasmina yra turėjusi galybę meilužių, ir visi jie 
vyrai. Todėl ir pelnė lemtingos moters reputaciją. 

— Gali būti poza. 

- Jeigu Jasmina išgirstų, tokios jūsų kalbos ją pribaigtų. Net 
jeigu ir manote, kad aš linkusi į lesbietiškus santykius, negi ti- 
kite, kad Jasmina tikrai galėtų būti heteroseksuali? 

— Tokios mintys man kilo dėl čionykštės scenografijos. 

— Scenografijos? 

— Turiu galvoj jūsų darbo aplinką. 

— Paaiškinkite, - paprašė Klerė, neslėpdama smalsumo. 

— Lankausi pas jus jau antrą kartą, bet dar nemačiau čia nė 
vieno vyro. Pažįstu galvažudžių iš mirtininkų bloko, kurie, pa- 
matę jūsų amazonę, sergstinčią duris apačioje, nertų šalin nė 
neatsisukdami. Visos jūsų darbuotojos - moterys, nuo klojan- 
čių popierium dėžes darbininkių iki krautuvų vairuotojų. Kuo 
jums taip nusikalto vyrai? 

- Niekuo. 

— Jūs ištekėjusi? 

— Ne. 

— Ar kada buvote? 

— Ne. 

— Susižadėjusi? 

Ji akimirką sudvejojo. 

— Ne. 

Kasidis pakėlė į viršų rodomąjį pirštą, tarsi būtų pagavęs ją 
meluojant. 

— Pagalvokite geriau. 

Klerė užsiplieskė. 

— Ar nemanot, kad peržengiat ribas, taip kamantinėdamas, 
pone Kasidi? 

— Tik dirbu savo darbą. Papasakokit apie savo santykius su 
Deividu Alenu. 

— Prakeikimas! Jūs ir jį apklausėte? 

— Dar ne, bet apklausiu, jeigu tuojau pat nepradėsite kalbėti. 

Klerė kunkuliavo iš pykčio, bet šį nervų karą laimėjo Kasidis. 

— Sena istorija, - atžariai atsakė Klerė. - Jis norėjo mane 
vesti. 

— Kas gi nutiko? 

Jau buvo beatšaunanti, kad čia ne jo sumautas reikalas, bet 
apsigalvojo. Rodydama savo priešiškumą, padėtį tik pablogin- 
tų. Jasmina, turinti su vyrais daugiau patirties, suabejojo, ar 
moteriai būtų lengva Kasidį apkvailinti. Draugė turbūt buvo 
teisi, pamanė Klerė. Be to, ir klausimas, kurį jai uždavė Kasidis, 
jokio pavojaus nekėlė. Šia tema kalbėti buvo neskausminga. 

— Deividas norėjo, kad paguldyčiau mamą į psichiatrijos li- 
goninę, - tyliai tarė, nuleidusi akis. - O aš apie tai nė galvoti 
nenorėjau. Tada jis pateikė man ultimatumą, o aš grąžinau jam 
sužieduotuvių žiedą. 

— Tai motiną mylėjote labiau už jį? 

— Taip. 

— Ir nuo to laiko jokių rimtesnių santykių užmezgusi nebu- 
vote? 

— Dar nežinote? 

— Dar ne. Žinoma, galiu pasikapstyti po jūsų asmeninį gyveni- 
mą, bet būtų geriau, jeigu patausotumėte mano jėgas ir, nevers- 
dama manęs jaustis nepatogiai, pati viską papasakotumėte. 

— Nejau mano asmeninis gyvenimas kaip nors susijęs su 
jūsų tyrimu? 

— Galbūt. Pasakokit, ir pažiūrėsim, kas iš to išeis, - užsiropš- 
tė ant baro kėdės ir sunėrė rankas. 

Rodydama, kad tema jai nepriimtina, Klerė išspaudė: 

— Išsiskyrus su Deividu buvo vienas kitas vyras, bet šiaip 
nieko rimta. Tikiuosi, jūsų smalsumas patenkintas? 

— Kol kas. - Jis nusisuko ir apsimetė, kad susidomėjo ant 
baro paskleistomis straipsnių iškarpomis. - Kur jūsų tėvas, pa- 
nele Loran? 

Klerė neramiai sujudėjo. 

— Jau sakiau. Mirė, kai buvau kūdikis. 

— Visai jo neprisimenate? 

— Taip, buvau per maža. 

— Nuo kojis mirė? 

— Atrodo, nuo infarkto. 

Įdėmiai į ją žiūrėdamas, Kasidis nuslinko nuo baro kėdės ir 
lėtai pasuko prie jos. Priėjo visai arti. Ji kiek atlošė galvą, kad 
matytų skvarbias jo akis. 

— Jūs ir vėl man meluojate. Jūsų gimimo liudijime skiltyje 
„tėvas“ —- didelis riebus klaustukas. 

— Šunsnukis! - Ji užsimojo, kad kirstų jam antausį, bet Ka- 
sidis spėjo sučiupti jai už riešo prie pat savo skruosto. - Klerės 
akyse sužibo įsiūčio ir bejėgiškumo ašaros. - Neturite teisės 
knistis po mano asmeninį gyvenimą. 

— Lavonas su trimis žaizdomis tokią teisę man suteikia. 

Klerė ištraukė riešą iš jo gniaužtų ir sunėrė rankas ant krū- 
tinės. 

— Kad jau toks įžvalgus, pone Kasidi, ką dar iškasėt, atlikda- 
mas savo šlykščią tiriamąją misiją? 

— Loranai, jūsų seneliai, priklausė Naujojo Orleano visuome- 
nės grietinėlei. Sena šeima ir iš kartos į kartą paveldimas tur- 
tas. Bet didžiausias tėvų turtas buvo jų vienintelė dukra Merė 
Ketrina. Lankė prestižiškiausias privačias mokyklas ir buvo 
auklėjama kaip dera jos šeimos visuomeninei padėčiai. Bet per 
vieną iš kotiljonų (pati man vakar papasakojo) ją suviliojo jau- 


nas turtuolis. Ji pastojo. Pasipasakojo tėvams, bet vaiko tėvo 
vardą atskleisti jiems atsisakė. Deja, jis neprisiėmė atsakomy- 
bės dėl kūdikio, kurį Merė Ketrina nešiojo. Tėvai padarė tai, ką 
manė esant teisinga - išsižadėjo dukros ir atėmė iš jos paveldė- 
jimo teisę. Ir tik teta Lorelė, netekėjusi tėvo sesuo, ją priglau- 
dė. Kilo didžiulis skandalas, per kurį gerokai nukentėjo Loranų 
šeimos reputacija. Buvo kalbama, kad per kitus dvejus metus, 
neištvėrę juos užgriuvusios gėdos, Merės Ketrinos tėvai vienas 
paskui kitą iškeliavo Anapilin. Prieš mirtį jos tėvas pakeitė tes- 
tamentą ir visus savo turtus paliko Bažnyčiai. 

— Bažnyčiai, kuri mano mamą atstūmė, nors ji išpažino gai- 
lestingumo, gėrio ir atlaidumo idealus, - pridūrė Klerė. 

— Vis dėlto Bažnyčia leido ne santuokoje gimusiai Merės Ke- 
trinos dukrai lankyti katechetų mokyklą. “ 

— Ne, pone Kasidi, krikščionių tikėjimo tiesų mane išmo- 
kė teta Lorelė. Kad ir buvo keistuolė senmergė, ji nuoširdžiai 
mylėjo mamą ir mane. Kai mamą ištikdavo priepuoliai, teta 
Lorelė padėdavo man nepalūžti, slaugydavo, kai susirgdavau, 
palaikydavo mane sunkiausiomis vaikystės dienomis. Ji buvo 
vienintelė iš mano pažinotų žmonių gyvenusi krikščioniškai, 
kaip mokė Jėzus. Ji niekada nepamokslaudavo. Auklėjo savo 
pavyzdžiu. 

— Vis dėlto aš juk tiksliai papasakojau jūsų motinos istoriją, 
tiesa? 

— Pernelyg tiksliai. Jos pusbrolis Čarlzas visada buvo iki kok- 
tumo tikslus. 

— Kaip supratote, kad informaciją gavau iš jo? 

— Ogi visai paprastai, jis vienintelis likęs Loranų šeimos pa- 
likuonis. 

— Ar bendraujate su juo? 

Klerė karčiai nusijuokė. 

— Ne, ir ačiū Dievui. Ir niekada nebendravau. Jis toks pat 
arogantiškas ir pasipūtęs kaip jie visi. Iš to, ką man apie juos 
papasakojo teta Lorelė, nenuostabu, kad mamą atstūmė kaip 
tik tada, kai jai labiausiai reikėjo paramos. 

— Juk buvo visai jaunutė. 

— Septyniolikos, - Klerė truputį palenkė galvą į šoną. - Jūs 
vis dėlto ne toks bejausmis, pone Kasidi. Jūsų balse justi užuo- 
jauta. 

— Dėl Dievo, jau buvo septintojo dešimtmečio pradžia. 

— Tiesą sakant, šeštojo pabaiga. Eizenhaueris dar buvo pre- 
zidentas. Amerika dar nebuvo praradusi savo nekaltybės. Ge- 
rai išauklėtos jaunos panelės apie erogenines zonas tada nieko 
nežinojo. 

Kasidis nepritariamai palingavo galvą. 

— Net ir tais laikais tėvai neatsisakydavo dukrų tik todėl, kad 
jos pastodavo. 

— Loranai - kas kita. Mano seneliai nuo tos dienos su mama 
nesikalbėjo. Jiems ji liovėsi egzistavusi. Aš irgi. 

— Mama taip ir neatskleidė jums, kas jūsų tėvas? 

— Ne. 

- Irjis, net slapta, jūsų nepripažino? 

— Ne. Esu tikra, kad jis baiminosi padarinių. Jis priklausė 
tam pačiam aukštuomenės sluoksniui ir, matyt, nenorėjo pra- 
rasti padėties teikiamų privilegijų. Juk matė, kas nutiko ma- 
mai, ir nenorėjo, kad tas pat nutiktų jam. Tiesą sakant, aš jo 
nekaltinu. 

— Niekus kalbat. 

— Kodėl? 

— Būtų keista, jeigu nelaikytumėte jo atsakingu už savo ne- 
laimes. 

Klerė pasijuto lyg prie kamštinės lentos prismeigtas vabzdys 
ir kiek atsitraukė. 

— Kur kreipiate, pone Kasidi? 

— Tas, kas nužudė Vaildą, nekenčia vyrų. 

— Logiškai išprotavote? Labai protinga. 

— Didelio proto tam nereikia. Akivaizdus perlenkimas. Tre- 
čio šūvio nė nereikėjo. 

— Turite galvoj šūvį į kirkšnį? 

— Iš kur žinote? 

— Visi laikraščiai rašė, kad Vaildui šauta į sėklides. - Kres- 
telėjo plaukus, jos žvilgsnis metė iššūkį. - Kadangi gimiau ne 

santuokoje ir mano įmonėje dirba moterys, jūs priėjote neabe- 
jotinai išmintingą išvadą, kad kaip tik aš paspaudžiau gaiduką 
ir nudėjau Džeksoną Vaildą. 

— Negudraukite. 

— O jūs nebūkite juokingas, - atsakė ji pakeltu balsu. - Juk 
atvirai pripažinau, kad bjaurėjausi viskuo, ką tas žmogus pro- 
pagavo. Ir nesutikau su beveik visais jo teiginiais. Ir ką? Aš ne 
viena tokia. 

— Tas tiesa, bet tik keliems iš jų Vaildo veikla buvo išlikimo 
klausimas. Todėl ir atsidūrėte įtariamųjų sąrašo viršuje. 

— Knaisiodamasis po mano gyvenimą, tik gaištate laiką. 

— Nesutinku. Per dažnai sugaunu jus meluojant. 

— Juk aš paaiškinau dėl tų iškarpų. 

— Nejas turėjau galvoj. 

— Pamelavau dėl tėvo tik tam, kad apsaugočiau mamą. Tur- 
būt sutiksite, kad ji užtektinai prisikentėjo ir buvo žeminama, 
kad dar ją skaudinčiau, pasakodama apie jos praeitį. 

— Ir ne šį melą aš turėjau omeny. 

— Tada ką? Įtampa mane žudo. 

Kasidis pasuko prie durų. Tamsus kostiumas jam tiko kaip nu- 
lietas. Pagal užsakymą siūta liemenė gražiai pabrėžė jo sportišką 
liemenį. Ir kelnėms audinio sunaudota buvo tiksliai tiek, kiek 
reikia. Deja, ji negalėjo sau leisti prabangos, kaip kad būtų pada- 
riusios daugelis moterų, ir pripažinti, jog Kasidis patrauklus. 

Klerė jį matė persigandusio vaiko akimis. Ji nepajėgė jo at- 

sieti nuo biurokratinio aparato, kuriam jis atstovauja. Nuo pat 
ankstyvos jaunystės ji išmoko tokių žmonių bijoti, bjaurėtis 
jais ir jiems nepasiduoti. Visą antipatiją, kurią jautė valdžios 
struktūroms, ji dabar nukreipė prieš jį. 
Kaip jis drįso kapstytis liūdnoje mamos praeityje? Merė 
Ketrina patyrė tiek sielvarto, kad tam, jog liktų gyva, užsi- 
darė svajonių pasaulyje. Jos vizijos buvo rožinės spalvos, bet 
tokios pat patikimos kaip metaliniai vartai. Trisdešimt metų 
ji buvo saugoma nuo širdgėlos ir paniekos. Būtų didžiulė ne- 
teisybė, jeigu svetimi žmonės vėl imtų knaisiotis po jos pra- 
eities negandas. 

Kasidis jau stovėjo prie durų, dešinę ranką padėjęs ant rutu- 
lio pavidalo rankenos. Klerė suprato, kad bandydama jo kan- 
trybę rizikuoja, bet kitaip negalėjo. Jos balse buvo girdėti atvi- 
ras iššūkis: 

— Jūs dumiate akis. 

Kasidis staiga atsisuko. 

— Tvirtinote Džeksono Vaildo asmeniškai nepažinojusi, — 
laisva ranka sugriebė Klerei už plaukų, atlošė galvą ir alsuoda- 
mas jai tiesiai į veidą greitai ir tyliai bėrė žodžius: - Jūs nesė- 
dėjote „ramiai tą vakarą namie, kai buvo nužudytas Vaildas. 
Peržiūrėjau kelias vaizdajuostes, gautas iš vietos kabelinės te- 
levizijos, kurią Vaildas buvo nusisamdęs filmuoti jo kampaniją 
Naujajame Orleane. Vienoje iš tų juostų įrašytos paskutinės 
pamaldos, kurioms jis vadovavo. Įrašyta viskas nuo pradžios 
iki pabaigos. Taip pat ir akimirka, kai Vaildas pakvietė žmones 
prieiti prie jo ant pakylos. Žmonės plūstelėjo iš visų arenos pu- 
sių. Viena iš pirmųjų priėjo jauna moteris. Paėmė jam už ran- 
kos, ir jiedu kalbėjosi akis į akį. 

Kasidis neatitraukė nuo Klerės akių, tarsi siekdamas, kad jos 
veidas įsirėžtų jo atmintyje. Tada paleido jos plaukus ir atidarė 
duris. Jau eidamas pro jas rėžė: 

— Toji moteris buvote jūs, Klere. 

Kai suskambėjo telefonas, Andrė Filipis, tarsi užkluptas nusikal- 
timo vietoje, pašoko ir staigiai užstūmė rašomojo stalo stalčių. 
Skambutis jam buvo lyg sąžinės priekaištas, primenantis, kad 
dirbdamas žiūrinėjo savo dievinamos merginos nuotrauką. 

Jis pakėlė ragelį ir žvaliu dalykišku tonu paklausė: 

— Kuo galiu padėti? 

— Bonsoir, Andrė. 

— Bonsoir, - atsakė jis jau šilčiau, nes iškart pažino, kas skam- 
bina, nors balsas buvo tylus ir duslus. - Kaip laikotės? 

— Vis dar negaliu atsigauti po įvykio, nutikusio prieš dvi sa- 
vaites. 

Maža Andrė burna rodė užuojautą. 

— Siaubinga buvo naktis. 

— Skambinu, kad dar kartą jums padėkočiau už diskretiš- 
kumą. 

— Patikėkit, dėkoti nėra už ką. Nesijaučiu policijai įsipareigo- 
jęs. Jie suvarė mūsų svečius apklausti nelyginant galvijų bandą 
ir tardė lyg jie būtų nusikaltėliai. 

— Ar turit man kokių žinių? 

— Nėra priežasčių nerimauti. Niekas nežino, kad tą naktį čia 
buvote. 

— Arjus dėl to įvykio jau apklausė? 

— Policija, - Andrė balse skambėjo antipatija. - Ir dar kalbė- 
jausi su tokiu Kasidžiu. 

— Jus apklausė Kasidis? 

— Du kartus. Bet nesijaudinkite, atsakinėjau tik į konkrečius 
klausimus, nieko nuo savęs nepridėjau. 

“ - Ar mano pavardė buvo paminėta? 

— Ne! Ir, naturellement, jos neminėjau. 

— Nė kiek tuo neabejoju, - padėkojo balsas kitame linijos 
gale. - Niekam nėra reikalo žinoti, kad ten buvau. 

— Kuo puikiausiai jus suprantu. 

— Visiškai pasikliauju jūsų diskretiškumu. Labai jį vertinu. 

— Tai nuostabiausias komplimentas, kokio galėjau iš jūsų su- 
laukti. Merci. 

— Noriu jūsų paprašyti dar vienos paslaugos, Andrė. 

- Laikysiu garbe. 

— Jeigu Kasidis ar kas kitas jūsų apie mane teirautųsi, ar pra- 
nešite man? 

— Certainement. Nedelsdamas. Vis dėlto dar kartą jus patiki- 
nu - jūsų nerimas be pagrindo. 

Beveik negirdimai balas atsakė: 

— Tikiuosi. 


Aštuntas skyrius 


Džeksono Vaildo kongregacijos tarybos nariai, sukviesti Arie- 
lės Vaild, buvo klausytojai per prievartą. Juos saistė pagarba ką 
tik našle tapusiai moteriai, pagarba žmogui, kuris dar tik vakar 
buvo palaidotas, ir nerimas dėl šios pelningos įmonės - jai dėl 
vadovo mirties grėsė žlugimas. 

Susirinkimui Arielė vadovavo sėdėdama ilgo pasitarimų sta- 
lo gale, kongregacijos būstinės Našvilyje posėdžių kambaryje. 
Vilkėdama juodais drabužiais, ji atrodė gležna ir silpna, vos pa- 
jėgianti pakelti perregimą porceliano puodelį bespalvės žolelių 
arbatos prie išbalusių lūpų. Jos ašarotos akys, dėl kurių ji buvo 
pripažinta vilties netekusiųjų šventąja globėja, atrodė prasme- 
gusios akiduobėse. Violetiniai ratilai po jomis bylojo apie nuo- 
vargį ir kančią. 

Niekas, išskyrus Arielę, nežinojo, kad šiuos sielvarto ženklus 
visai lengva nuplauti muilu ir vandeniu. 

Ji padėjo puodelį į lėkštelę. Išskyrus šį tylų porceliano skimb- 
telėjimą, tylos kambaryje netrikdė joks garsas. Dėl neryškių 
lempų, tamsiės sienų apkalės ir prabangių kilimų kambaryje 
vyravo pagarbi tyla, ir čia tvyrojo nuotaika kaip laidotuvių biu- 
re, kur dvi dienas pašarvotas uždarame karste gulėjo Džekso- 
nas Vaildas. Sėdintieji prie stalo sulaikę kvapą laukė, kol našlė 
prabils, ją užjausdami, bet tuo pat metu stengdamiesi nuslėpti 
juos kankinantį nerimą. 

— Ponai, pirmiausia norėčiau padėkoti kiekvienam atskirai ir 
visiems kartu... taip pat ir Džošui... už man suteiktą paramą 

tomis tamsos ir nerimo dienomis po Džeksono mirties. Tai ne- 
įkainojama dovana mano velioniui vyrui. Jūs taip nuoširdžiai 
mane palaikėte... aš... - Ją užvaldė jaudulys ir ji nuleido akis. 
Ašaros buvo iškalbingesnės už žodžius. Susitvardžiusi Arielė 
kalbėjo toliau: - Kol prie bendrovės vairo stovėjo Džeksonas, 
jis tikėjosi iš jūsų visiško atsidavimo ir jam, ir jo tarnystei. Jo 
nelikus, jūs tęsėte jo pradėtą darbą. Sakydama, kad nuoširdžiai 
jumis didžiuojuosi, aš kalbu jo vardu. 

Arielė kiekvieną apdovanojo malonia šypsena ir, pereidama 
prie reikalo esmės, gurkštelėjo arbatos. 

— Deja, nė vienas iš mūsų nesitikėjo, kad Džeksono žūtis bus 
tokia tragiška. Nebuvome tam pasiruošę. Kas galėjo įtarti, kad 
kažkoks beprotis nutildys vieną iš Viešpaties ištikimiausių pa- 
siuntinių? 

Klausytojai pritariamai sumurmėjo „amen“. 

- Šėtonas tikisi, kad mes atsitrauksime išsilaižyti žaizdų. 
Tikisi, kad palūšime nuo mus užgriuvusios sielvarto naštos. 
Nutildęs Džeksoną, jis tikėjosi nutildyti ir mus visus. - Pagal 
iš anksto surepetuotą scenarijų ji patylėjo. - Bet šėtonas mūsų 
neįvertino. Mes neišsigąsime ir nenutilsime. Džeksono Vaildo 
kongregacija gyvuos kaip gyvavusi. 

Tuzinas liemenėmis aptemptų krūtinių lengviau atsiduso. 
Iki tol tvyrojusi įtampa atlėgo kaip iš verdančio arbatinuko 
išsiveržęs garas. Prakaitu išrasojusios kaktos nudžiūvo. Kad 
visiems palengvėjo, nors niekas to atvirai nerodė, bylojo pa- 
šviesėję veidai. 

Arielė vos sulaikė pasitenkinimo šypseną. Jie jau tikrai jos 
rankose. Tegul laiko save Viešpaties pasiuntiniais. Be abejonės, 
dalis iš jų nuoširdžiai tiki savo misijos šventumu. Ir vis dėlto 
pirmiausia jie - vyrai, kuriems nesvetimos Adomo giminės sil- 
pnybės. Jie baiminosi dėl savo ateities. Būdami visiškai tikri, 
kad Arielė paskelbs kongregaciją paleidžianti, jie meldė, kad 
įvyktų stebuklas. Ir ji tą stebuklą jiems padovanojo. 

Žinoma, atsirado ir skeptikų. 

— Ką gi mes darysime? - paklausė Tomas Netikėlis, - kaipgi 
tęsime darbą be Džeksono? Kas skaitys pamokslus? 

— Aš. 

Apstulbinti šio pareiškimo, vyrai susmeigė į ją klausiamus 
žvilgsnius. Buvo akivaizdu, jie abejoja Arielės gebėjimais. Ji kres- 
telėjo galvą ir platininiai plaukai nuvilnijo pečiais. Iš jos spindu- 
liavo ryžtas ir beatodairiškas pasitikėjimas savo jėgomis. 

— Aš... mes manome, kad reikėtų pakviesti naują pamoksli- 
ninką. 

- Jūs klystate, - ramiu balsu ištarė Arielė. - Tam jus čia ir 
sukviečiau. Norėjau informuoti apie savo ateities planus ir, ti- 
kiuosi, daugiau kartoti nereikės. 

Arielė sunėrė pirštus ir padėjo plaštakas ant stalo krašto. Ką 
tik atrodžiusi trapi, dabar Arielė buvo kupina energijos ir verž- 
lumo. Vos prieš kelias minutes jos akyse rusenusi ugnelė virto 
siautulinga liepsna. 

— Mūsų šalininkai, be abejonės, norės sužinoti, ką galvoju 
apie Džeksono mirtį. Jis mirė netikėtai, buvo žiauriai nužu- 
dytas. Šios temos pakaks gal tuzinui pamokslų. Ir kas gi juos 
pateiktų įtaigiau negu našlė? 

Tarybos nariai, netekę amo, susižvalgė. 

— Visus pamokslus Džeksonui rašė brolis Viljamsas. Dabar 
jis rašys man, -ji linktelėjo vyrui, kuris sėdėjo jai iš kairės, eilės 
viduryje. 

— Pamažu mes vis rečiau pabrėšime, kad Džeksonas nužudy- 
tas ir jo jau nėra tarp mūsų, ir pereisime prie kitų temų. Toliau 
tęsime Džeksono pradėtą kovą su pornografija, nes ji tapatina- 
ma su mūsų uždaviniais. Aš ir toliau giedosiu, o Džošas man 
akompanuos fortepijonu. Kartkartėmis pasikviesime kokį kitą 
pamokslininką, bet priežastis, dėl kurios žmonės kas savaitę 
žiūrėjo mūsų transliacijas, - Džeksonas ir aš, tiesa? Džeksono 
nebėra, o aš esu. Ir jeigu manote, kad tik jis galėjo pamokslauti 
apie pragaro liepsnas ir pasmerkimą, pažiūrėsime, ką kalbėsite 
išgirdę mane. 

Jos tiesmukumas tarybos narius sutrikdė, bet prieštarauti 
nė vienas nedrįso. Ji siekė, kad visi įsisąmonintų - nuo šiol čia 
viskam vadovaus ji. Jos žodis bus įstatymas, kaip kad anksčiau 
buvo lemiamas Džeksono žodis. 

— Broli Rėjau? 

Vyras klusniai pašoko iš vietos. 

— Ponia? 

— Jūs atšaukėte kampaniją Sinsinatyje. Kodėl? 

— Aš... na... maniau, kad kai Džeksonas... 

— Daugiau nepriiminėkite sprendimų, prieš tai nepasitaręs 
su manim. Nustatykite datą. Kampanija vyks, kaip planuota. 

— Bet liko tik dvi savaitės, Ariele. Reikia laiko... 

— Nustatykite datą, - pakartojo ji lediniu balsu. 

Brolis Rėjus paslapčiom apsižvalgė, karštligiškai tikėdama- 
sis paramos, bet niekas jos nepasiūlė. Visi sėdėjo nudūrę akis. 
Tada jis maldaujamai pažvelgė i Džošą, bet tas spoksojo į savo 
rankas, sukinėjo jas tai į vieną, tai į kitą pusę tarsi nežinia iš 
kur atsiradusias ataugas. 

Šiaip ne taip brolis Rėjus išspaudė: 

— Aš tuojau pat įtrauksiu į planą, Ariele, jeigu tu tam pasi- 
ruošusi. 

— Būsiu, kai ateis laikas. Na, o dabar jaučiuosi pavargusi. - Ji 
atsistojo. 

Kiti pasekė jos pavyzdžiu. Vyrai kilo nuo kėdžių tarsi kokie 
nokautuoti boksininkai, vos pajėgė atsistoti. 

— Įgalioju Džošą veikti mano vardu ir pati veiksiu jo vardu, — 
pridūrė Arielė, eidama prie durų. - Vis dėlto norėčiau, kad visi 
kylantys rūpesčiai ir darbiniai klausimai būtų derinami tiesio- 
giai su manim. Juo greičiau perimsiu Džeksono pareigas, juo 
bus geriau. Jeigu kam nepatinka... 

Arielė atidarė duris, galvos linktelėjimu rodydama, kad tie, 
kas nesutinka žaisti pagal jos taisykles, gali išeiti. Niekas nepa- 
judėjo. Rodės, nė nekvėpuoja, kai ji akimis keliavo nuo vieno 
prie kito. Tylą kambaryje ji suprato kaip pritarimo ženklą. Jos 
blyškų veidą nušvietė angeliška šypsena. 

- Be galo džiaugiuosi, kad visi nusprendėte likti. Žinau, 
Džeksonas būtų to norėjęs ir iš jūsų tikėjęsis. Tuo džiaugiasi ir 
mūsų Viešpats. 

Ji dar kartą plačiai nusišypsojo ir ištiesė ranką Džošui. Jis 
paslaugiai paėmė Arielei už parankės, ir jiedu išėjo iš tarybos 
posėdžių salės. 

— Įspūdingas spektaklis, - neiškentė Džošas jiems einant iš 
pastato. 

— Spektaklis? - Arielė patogiai įsitaisė ant ištaigingos limu- 
zino, laukiančio jų prie šaligatvio, sėdynės. 

— Namo, - sukomandavo Džošas vairuotojui, prieš nuleis- 
damas pertvarą. Atsilošęs minkštoje sėdynėje, jis žvelgė pro 
tamsintą langą, stengdamasis prieš užkalbindamas pamotę 
suvaldyti pyktį. Paskui pasisuko į ją. - Galėjai bent su manim 
pasitarti. 

— Tau galvoj negerai, Džošai? Ko čia putoji? 

— Nereikia manęs kvailinti, Ariele. Ir liaukis kaip kokia koke- 
tė per popiečio arbatėlę klapsėjusi blakstienomis. Manęs savo 
nekaltute išraiška neapgausi. Nejau dar nesupratai? 

Arielė ryžtingai atkišo smakrą. 

— Kaip suprantu, susinervinai, kad prieš išdėstydama savo 
planus tarybai nepasitariau su tavim? 

— Ar tujau visai nejauti tikrovės? - Džošas buvo nuoširdžiai 
apstulbęs ir to neslėpė. - Negi iš tikrųjų manai, kad pajėgsime 
tęsti veiklą? 

— Aš ne manau, aš žinau, kad pajėgsiu. 

— Aišku. Ir tik iš geros širdies ketini priglausti mane po savo 
sparneliu. 

— Nereikia už mane kalbėti. 

— O kodėl ne? - atšovė Džošas. - Atrodo, žinai visus reikalin- 
gus žodžius, tik ar suvoki, ką jie reiškia? 

Arielė jau tikrai supyko. Tai, kad nebuvo baigusi jokių moks- 
lų, buvo jos jautri vieta. 

— Manai, nesugebėsiu vadovauti kongregacijai? 

— Taip, nors tau atrodo ir pati tiki, kad galėsi. Tavęs juk nie- 
kas nesustabdys, ar ne? Net tėvo mirtis tau ne kliūtis. 

Arielė, iš pažiūros rami, pasukinėjo galvą, tarsi norėtų atpa- 
laiduoti nuo įtampos sprandą. 

— Suprask, Džošai, Džeksono nebėra, ir šito nebepakeisi. 
Mes jį palaidojome. 

— Pompastika buvo ne mažesnė kaip per karūnavimą. 

— Užtat atkreipėme į save žiniasklaidos dėmesį. 

— Ar dėl to prireikė choro, orkestro ir tų kvailų balandžių? 

— Ceremonijoje dalyvavo net pats Amerikos vicepreziden- 
tas! - sušuko Arielė. - Gal tu kvailas, kad nesupranti, kaip tas 
svarbu? 

- Jam? Manau, papildomai laimėjo milijoną rinkėjų balsų. 

— O mes - pusantros minutės siužetą žiniose. Reportažą 
transliavo visam pasauliui, Džošai. - Ji jau nebetvardė įnir- 
šio. - Negi tu ar tie žmonės iš direktorių tarybos manot, kad 
praleisčiau progą nemokamai pasireklamuoti? Laikai mane 
kvaila? Jeigu taip, jūs mulkiai. Iš Džeksono mirties ketinu iš- 
melžti viską, ką tik galima. Tai likimo dovana, nors jos ir ne- 
prašiau. 

Vėl nusisukęs į langą, Džošas sumurmėjo: 

— Tikrai neprašei? 

— Ką? 

Jis tylėjo. 

— Džošai! 

Jis ir toliau stebeilijo į langą. Arielė smarkiai sugnybo jam 
ranką. 

— Kurių galų?! - atsisukęs piktai suriko Džošas. 

— Pakartok, ko klausei! 

— Tik garsiai mąsčiau, ar norėjai jo mirties. 

Arielė įsmeigė į jį šaltą mėlynų akių žvilgsnį. 

— Manai, nusikračiau Džeksono dėl tavęs? - paklausė su ne- 
slepiama pašaipa. 

— Ne dėl manęs, bet gal dėl televizijos laidos, - jis pasilenkė į 
priekį ir sušnibždėjo: - Ir ką iš tikrųjų veikei, kai tą naktį buvai 
išėjusi iš mano numerio, Ariele? 

Jos akyse šmėstelėjo nerimas. 

— Juk sutarėm daugiau apie tai nebekalbėti. 

— Ne. Tai tu reikalavai, kad tą klausimą pamirščiau. 

— Tik tam, kad šios informacijos policija nepanaudotų 
prieš mus. 

— Apie tai ir kalbu, - tyliai pratarė Džošas. 

— Be to, tos smulkmenos ne tokios ir svarbios. - Arielė len- 
gvu judesiu nubraukė nesamą dulkelę nuo juodos suknelės. 

— Iš pradžių ir aš taip maniau. Dabar jau nesu toks tikras. 
Gal ir vertėjo jiems papasakoti. Sakei, kad ėjai į savo kambarį 
paieškoti kažkokių natų. 

- Ir kas? 

— O tas, ir nesvarbu, ką sakėme policijai, mes nerepetavome 
ir natų mums nereikėjo. 

— Manų reikėjo kitai repeticijai. 

— Tu grįžai tuščiomis. 

— Aš jų neradau. 

— Tavęs nebuvo gal penkiolika minučių. 

— Visur ieškojau natų, bet stengiausi netriukšmauti, nes 
Džeksonas miegojo. 

— Arba jau buvo negyvas. Laiko jį nužudyti turėjai į valias. 
Manau, Kasidis labai norėtų sužinoti, ką veikei tas penkiolika 
minučių. 

— Tu neprasižiosi, nes pats užsitrauktum įtarimą. 

Džošas, stengdamasis susivokti ir nekreipdamas dėmesio į 
jos žodžius, kalbėjo toliau: 

— Turėjai motyvą jį nužudyti. Tėvas ne tik tironas buvo, jis 
stovėjo tau skersai kelio. Jam tekdavo visa garbė ir pinigai, o 
tau - nieko. Tavęs jau nebetenkino antraeilis vaidmuo, tu sie- 
kei persėsti prie vairo. Užsimojai gauti viską. Ir ne tik todėl, 
kad esi godi, bet ir dėl nesibaigiančių tėvo priekabių, buvai nuo 
jų pavargusi. Dėl tavo vidutiniško balso, dėi papildomų kilogra- 
mų ir dar bala žino ko. Taigi tu jį nužudei, o manim pasinaudo- 
jai, kad turėtum alibi. 

— Klausyk, tu, skystablauzdi, - išrėžė ji, prisiminusi savo 
senų laikų žodyną. - Kartais taip jo nekęsdavau, kad jei būčiau 
sumaniusi kaip, būčiau nužudžiusi. Lengvai. Bet su juo susiję 
ir geriausia, kas man nutiko gyvenime. Jeigu ne Džeksonas, 
ir dabar nesudurčiau galo su galu, mane žnaibytų stuobriai, o 
gyvenčiau iš skurdžių arbatpinigių, kuriuos tie mulkiai teikiasi 
numesti už galimybę žvilgtelėti po iškirpte. Iki dienų pabaigos 
būčiau likusi nuteistojo iki gyvos galvos sesuo, o ne viena iš 
žinomiausių Amerikos moterų, kuriai prezidentas siunčia svei- 
kinimus ir gėles. Taigi ne aš jį nužudžiau, bet būčiau paskutinė 

kvaiša, jeigu verkčiau dėl jo mirties arba nepasinaudočiau prieš 
akis atsivėrusiomis galimybėmis. Aš pasiryžusi kovoti iš pas- 
kutiniųjų, kad išsaugočiau, ką turiu. 

Limuzinas įsuko į vingiuotą keliuką, vedantį prie namų. 
Džeksonas buvo išmintingas, kad suprastų, jog paprastiems 
žmonėms prabanga bado akis. Todėl namas rodė šeimininką 
esant pasiturintį, bet tai nebuvo rūmai. Džošas šio namo ne- 
kentė. Nors jis buvo erdvus ir patogus, čia stigo ramios elegan- 
cijos, kurią jam mokėjo suteikti amžinatilsį mama. Taigi čia 
buvo Džeksono namai, kiekvienas jų kampelis. Visur buvo jus- 
ti Džeksono dvasia. Džošas nekentė kiekvienos po šiuo stogu 
praleistos minutės. 

Tačiau dabar jis labiausiai nekentė savęs, nes kad ir niekin- 
damas dalykišką toną, su kuriuo Arielė kalbėjo apie tėvo mirtį, 
vis dėlto slapta ja žavėjosi. Jis irgi norėjo taip pat lengvai ir be 
sąžinės priekaištų atsiriboti nuo praeities. Jam buvo nepriim- 
tinas Arielės cinizmas ir nežabotos ambicijos, bet tuo pat metu 
šių būdo savybių pamotei pavydėjo. 

— Žinau, turėjai savo ateities planų, Džošai, - kalbėjo Arie- 
lė, - ir jie nesutapo su Džeksono planais. Žinoma, jis pasiekė, 
kad būtų jo viršus, ir tu vis dar ant tėvo pyksti. 

— Tu nė velnio nesupranti, ką kalbi, - paprieštaravo Džo- 
šas. - Viskas prasidėjo dar gerokai prieš tau ateinant į mūsų 
gyvenimą. 

— Apie jūsų nesutarimus esu girdėjusi ir iš tavęs, ir iš Džek- 
sono. Jūs ne kartą buvot susirėmę dėl tavo karjeros - tapti 
koncertuojančiu pianistu ar darbuotis tėvo organizacijos labui. 
Vis dėlto tėvas buvo teisus, Džošai. Mudu su tavim jau įrašėm 
tris evangelinės muzikos albumus, ir visi jie tapo auksiniai. Ka- 
lėdų giesmės, kurias įrašėme pereitą pavasarį, dabar, kai apie 
mus tiek kalbama, bus graibstyte išgraibstytos. Reklamai neiš- 
leisime nė cento, o lentynose albumas neužsigulės. Tėvo kon- 
gregacija sukrovė tau turtus, tave išgarsino. Nėra nė ko lyginti 
su tuo, ką uždirbtum pasirinkęs rimtą sceną ir skambindamas 
klasikinį šlamštą. Pagalvok apie tai. 


128 + Sandia Brown 


Vairuotojas sustojo ir išlipęs iš mašinos atidarė Arielei du- 
reles. 

— Tavo paties labui norėčiau, kad ir toliau liktum tėvo orga- 
nizacijoje. O jeigu vis dėlto nuspręsi išeiti, ką gi, tavęs nelaiky- 
siu. - Viena koja jau ant grindinio, Arielė pasisuko į posūnį ir 
pridūrė: - Nemanyk, kad dailūs pianistai - tokia jau retenybė. 
Tą patį galiu pasakyti ir apie meilužius. 

Į „Eermonto“ viešbutį Kasidis atėjo piktas, įsitempęs ir kiaurai 
peršlapęs. Automobilį teko pastatyti už kvartalo ir bėgti per 
žliaugiantį lietų. Nusigavęs prie baro vestibiulyje, jis nusivilko 
lietpaltį ir pirštais susiglostė šlapius plaukus. 

Lietus buvo jau iki kaulo įgrisęs. Ištisas keturias dienas Nau- 
jąjį Orleaną merkė liūtys. Bet ir Našvilyje, kai pereitą savaitę 
buvo nuvykęs į Džeksono Vaildo laidotuves, oras buvo ne ką 
geresnis. 

— Kavos, - paprašė priėjusios padavėjos. 

— Paprastos ar Orlenz? - paklausė ši vietos žargonu. 

— Orleanietiškos. Juodos. - Jis mielai susileistų kofeino. Vis 
tiek pastaruoju metu beveik nemiega. 

Žvilgtelėjo į laikrodį. Iki Andrė Filipis ateis į darbą, dar dvy- 
lika minučių. Iš savo šaltinių Kasidis sužinojo, kad naktinės 
pamainos administratorius punktualus kaip laikrodis, gali pa- 
gal jį nusistatyti savąjį. 

Laukdamas jo, Kasidis siurbčiojo padavėjos atneštą pliki- 
nantį gėrimą. Pagaliau jis užčiuopė siūlo galą. Jiedu su Glenu 
ir šią bylą tirti priskirta policininkų komanda patikrino šimtus 
žinučių ir spėjimų —- viskas veltui. Na, o dabar, regis, pasirinko 
teisingą kryptį. 

Bent jau visa širdimi tikėjosi. Kasidžiui trūks plyš reikėjo ko 
nors, ką galėtų pateikti Krauderiui, nes tas jau nekantravo. Vir- 
šininkas labai nenoromis išleido Kasidį į Našvilį. 

— Kad jau nepajėgi rasti žudiko namuose, manai, rasi jį te- 
nai? Ir kaip man pagrįsti tokį lėšų švaistymą? Tegul policija 
siunčia kurį nors iš saviškių. 

— Glenas pats pripažįsta, kad su žmonėmis bendrauti nemo- 
ka. Juo labiau su tokiais. Būtų it rąstas akyje. Leiskite pamė- 
ginti man, Toni. Gal pavyks užčiuopti kokį siūlo galą. 

Krauderis skeptiškai į jį pažvelgė. 

— Užčiuops jis mat... Gal tau vertėtų pasitarti su aiškiaregiu? 

— Apie tai irgi pagalvojau, - Kasidis kreivai šyptelėjo. 

Jis tol nuo Krauderio neatstojo, kol viršininkui nusibodo 
ginčytis ir jis davė leidimą vykti į Našvilį. 

— Aš vis tiek manau, kad tai vėjo gaudymas laukuose. 

— Gal, bet čia aš, regis, iš mirties taško nepajudėsiu. 

— Nepamiršk, kad atlyginimą tau moka miestas, - išrėkė 
Krauderis Kasidžiui pavymui, kai tas jau nėrė iš kabineto. 

Tenka pripažinti, kad Krauderis buvo teisus. Kelionė buvo tik 
bergždžias laiko švaistymas. Tūkstančiai suplaukė į pamoksli- 
ninko laidotuves, kurios priminė karnavalą. Šios mizanscenos 
dalyviai - įvairiausio plauko smalsuoliai, gedintys Vaildo sekė- 
jai ir žiniasklaidos atstovai iš viso pasaulio. Visi nėrėsi iš kailio, 
kad bent akies kampeliu pamatytų raudonos, baltos ir mėlynos 
spalvos audeklu apdengtą ir gėlėmis užverstą karstą. 

Prokuroro pavaduotojo pažymėjimas labai pravertė, kad ar- 
čiau prisigautų prie ištikimiausių Vaildo bendražygių ir arti- 
miausių draugų. Jeigu tarp jų ir buvo žudikas ar žudikė, puikiai 
slėpė savo klastą, nes sielvartingi veidai bylojo praradus net 
menkiausią išsigelbėjimo viltį. Kasidis nepastebėjo, kad kuris 
iš jų slapta džiūgautų ar jaustų palengvėjimą. Be to, darant 
prielaidą, kad Vaildą nužudė kas nors iš saviškių, kokį tas galė- 
jo turėti motyvą? Juk pasipelnyti galėjo tik tol, kol Vaildas sakė 
pamokslus per televiziją ir rengė triukšmingas kampanijas, ir 
abiem atvejais pinigai plaukė į jo sąskaitas. Džeksonas Vaildas 
buvo sukūręs visą industriją. Naudos turėjo net ir kukliausią 
padėtį užimantys jo šalininkai. Be to, kaip išsiaiškino Glenas, 
ištikimiausiems sėbrams Vaildas dosniai atlygindavo. 

Žinoma, kaip bet kuriame versle, čia irgi pasitaikydavo vidi- 
nių nesutarimų. Asmeniškumo. Pavydo. Intrigų ir nesutarimų 
dėl vietos organizacijos hierarchijoje. Ir net jeigu iš tikrųjų ku- 

ris iš saviškių nuspaudė gaiduką, tai papjovė vištą, dedančią 
auksinius kiaušinius. Ne, taip elgtis būtų beprasmiška. 

Nužudyti galėjo ir koks nepatenkintas rėmėjas, kas nors, 
kam Vaildas užmynė ant nuospaudos. Kasidis apibendrino 
surinktą informaciją. Gleno vyrai kelias pastarąsias dienas šu- 
kavo rėmėjus, bandydami išskirti galimus įtariamuosius, bet 
jiems reikėjo išsijoti tūkstančius pavienių asmenų ir organiza- 
cijų, metų metus finansavusių kongregaciją. 

Vieninteliai įtariamieji laidotuvėse buvo Arielė ir Džošua 
Vaildai. Kasidis atidžiai sekiojo kiekvieną jų žingsnį. Džošas 
sustingęs, tarsi ištiktas katatonijos, tuščiomis akimis žvelgė į 
karstą. Sunku buvo pasakyti: ši pompastiška ceremonija jį glu- 
mina ar kelia jam nuobodulį? 

Našlė rodė nuoširdų tikėjimą ir kėlė graudulį. Visiems, su 
kuriais ji kalbėjosi, prašė Viešpaties palaiminimo. Meldėsi už 
juos. Kasidis ją sau apibūdino kaip drugelį plieno stuburu. Po 
angeliška šios moters kauke slypėjo šaltas protas ir nepalenkia- 
ma valia. Tokia galėtų nužudyti. Tik bėda, kad, išskyrus netie- 
sioginius, jokių kitų įkalčių Kasidis prieš ją neturėjo. Negalėjo 
įrodyti jos romano su posūniu, o žiūrint iš šalies atrodė, kad 
vyrą ji dievino ir dabar nuoširdžiai jo gedi. 

Gali būti, kad daugiausia vilčių teikiančios įtariamosios lai- 
dotuvėse nebuvo. Po paskutinio pokalbio su Klere Loran, jiedu 
su detektyvu Glenu ilgokai apie ją kalbėjo ir priėjo bendrą išva- 
dą -ji melagė. 

Ji melavo, kad Vaildu nelabai domėjosi. Tą įrodo aplankas. 
Bet tik tiek, nieko daugiau. Ji bandė nuslėpti nemalonius, su 
jos praeitimi susijusius įvykius, bet tai nieko jiems neduoda, 
išskyrus, kad ji, visai kaip dera gerai dukrai, stengiasi apsaugo- 
ti motiną. 

O laidos įrašo vaizdajuostė viso labo rodo, jog panelė Loran 
melavo tvirtindama, kad asmeniškai Vaildo nepažinojo ir kad 
tą vakarą, kai pamokslininką nužudė, nebuvo išėjusi iš namų. 
Be to, nėra kaip jos susieti su „Fermonto“ viešbučiu ir auka. 
Taip pat ir su revolveriu. Kasidis ir Glenas puikiai žinojo, kad 

prisiekusiųjų teismas, remdamasis tokiais netiesioginiais įro- 
dymais, jos neapkaltintų. 

Be to, Glenas dėl jos, kaip tariamos žudikės, buvo nusiteikęs 
skeptiškai. 

- Ji, žinoma, manieringa pasipūtusi kalė, bet vargu ar gali 
būti žudikė. Aš vis dėlto linkęs manyti, kad pasidarbavo žmona 
ir sūnus. Kadjie tuo metu buvo viešbutyje žinome, o apie pane- 
lę Loran to negalime pasakyti. 

Vis dėlto informacija, kurią detektyvui pavyko iškasti tą po- 
pietę, gali būti trūkstama grandis, dėl kurios jis pakeistų nuo- 
monę apie „Prancūziško šilko savininkę. 

— Tas suskis iš viešbučio įžūliai melavo, - tvirtino Glenas Ka- 
sidžiui. 

— Gali būti. Nori, kad aš jį pačiupinėčiau? - netvėrė šis iš ne- 
kantrumo. 

— Labai prašom. Jeigu jis dar man pasipainiotų, ko gero, ne- 
susilaikyčiau ir tą šmikį aptalžyčiau. Nepasitikiu vyrukais, se- 
ginčiais gėlę atlape. 

Kasidis, negaišdamas nė akimirkos, išlėkė į „Eermontą , kad 
spėtų laiku užtikti Andrė Filipį. Kasidis pastebėjo jį greitai ei- 
nantį prie registracijos stalo. Numetė porą banknotų už kavą, 
pasičiupo lietpaltį ir ryžtingu žingsniu patraukė per vestibiulį. 
Jį pamatęs, Andrė neapsidžiaugė. Kaktoj susimetė nepasiten- 
kinimo raukšlė. 

— Kokiu reikalu, pone Kasidi? Aš labai užsiėmęs. 

- Tikiu. Aš irgi. 

— Gal paskambintumėte rytoj ir mes susitartume dėl laiko? 

— Apgailestauju, bet man reikia pasikalbėti su jumis dabar. 
Atsiprašau už nepatogumus ir pažadu, kad sutrukdysiu tik mi- 
nutę. Ar turite čia kasetinį magnetofoną? 

— Magnetofoną? - Andrė įtariai į jį pažvelgė. - Mano kabine- 
te yra. O kam jums? 

— Galima? 

Kasidis leidimo nė nelaukė. Tiesiai patraukė į Andrė kabine- 
tą tikėdamasis, kad mažasis žmogutis seks iš paskos, ir tas... 

puolė įkandin. Įžengęs į kabinetą, Kasidis movė tiesiai prie ap- 
arato. Įkišo į jį kasetę ir įjungė. 

— Elgiatės nekorektiškai, pone Kasidi. Jeigu norėjote su ma- 
nim pasikalbėti... 

Andrė staiga nutilo. Pasigirdo telefoninio pokalbio įrašas. 
Administratorius išgirdo savo balsą tariant įprastus jam žo- 
džius, o tada pirmus skambintojo žodžius: 

— Bonsoir, Andrė. 

Administratorius balsą iš karto atpažino. Prisiminė ir pokal- 
bį. Kasidis stebėjo, kaip jis gūžiasi ir prasmenga savo neprie- 
kaištingame juodame kostiume. Blizgančią kaktą išpylė pra- 
kaitas. Suspaustos lūpos tirtėjo. Andrė atsirėmė į stalo kampą, 
kad nesukluptų ant grindų. 

— Mon Dieu, - sušnibždėjo. Juostelė vis sukosi. Iš užpakali- 
nės kelnių kišenės jis išsitraukė nosinę ir nusišluostė kaktą. - 
Labai prašau, meldžiu, pone Kasidi, išjungti. 

Kasidis neišjungė, tik truputį prisuko garsą. Jis žinojo, kad 
įrašas padarys įspūdį, bet tokios audringos reakcijos nesitikė- 
jo. Vos susilaikė nečiupęs vyrukui už atlapų, kad išgautų tai, ką 
norėjo sužinoti. Jam kainavo nemažai pastangų susivaldyti. 

— Kodėl jums atvirai nepapasakojus, Andrė? Suteikiu jums 
galimybę pasiaiškinti. 

Andrė apsilaižė lūpas, nervingai pešiodamas nosinę su iš- 
siuvinėta monograma. Atrodė, net išgirdęs mirties nuosprendį 
nebūtų buvęs labiau sugniuždytas. 

— Arji žino, kad turite šį įrašą? 

Kasidžiui vos širdis neiššoko iš krūtinės. Dar akimirka - ir 
sužinos moters iš įrašo vardą. Filipis mano, kad jis tą vardą jau 
žino. Tik nesusimauk! Kasidis abejingai gūžtelėjo pečiais. 

— Juk tai jos balsas? 

— O varge... o varge, - sudejavo Andrė, gūždamasis dar la- 
biau. - Vargšė, vargšė Klerė. 


—-—8 


Klerė jau visą valandą kalbėjosi su Jasmina tarpmiestine te- 
lefono linija. Draugė buvo prislėgta. Klerė įtarė, kad Jasmina 
padaugino išgerti. 

— Jis amžiais kur nors skuba, - skundėsi ši. 

Klerė savanaudiškai pamanė, kad verčiau Jasmina nebūtų jai 
pasakojusi apie savo meilužį. Nuo to vakaro, kai draugė išliejo 
jai savo jausmus, dauguma jųdviejų pokalbių sukdavosi apie tą 
vyrą ir nelaimingą romaną. 

— Plėšosi tarp tavęs ir šeimos, Jasmina. Jis negali priklausyti 
tau vienai. Visada taip būna, kai susidedi su vedusiu vyru. Taigi 
arba turi su tuo susitaikyti, arba viską baigti. 

— Aš jau susitaikiau. Tik kad... iš pradžių mūsų susitikimai 
nebuvo tokie skuboti, buvo romantiškiau. 

— O dabar - atėjau, padariau ir atia, madam? 

Klerė tikėjosi, kad jos šiurkšti pastaba draugę suerzins, bet 
apsiriko. Jasmina staiga nusikvatojo gerkliniu balsu, jis primi- 
nė džiunglių kačių skleidžiamus garsus. 

— Klysti. Pereitą savaitgalį jis taip mane apdorojo... 

— Tada nesuprantu, ko tu nepatenkinta. 

Netikėtai Jasminos balse pasigirdo verksmingos natos. Iki 
šiol draugė dėl nieko nepuldavo į ašaras. Ji neverkė net tada, 
kai kosmetikos firma, kurioje dirbo, iškeitė ją į kitą modelį. 
O juk kaip tik tą dieną ir prasidėjo Jasminos finansiniai sunku- 
mai. Ji kategoriškai atsisakė tuo klausimu su Klere kalbėtis ir 
priimti net siūlomą pagalbą, kad ir paskolą. Na, o Klerė, žino- 
dama, kokia Jasmina išdidi, nutarė per prievartą pagalbos ne- 
siūlyti. Ji tikėjosi, kad Jasmina pati jos paprašys, nelaukdama, 
kol padėtis taps beviltiška. 

— Kartais man atrodo, kad aš tik dėl to jam ir reikalinga, — 
tyliai pratarė Jasmina. - Dėl to, ką išdarinėjam lovoje. 

Klerė nutarė, kad išmintingiau bus patylėti. 

— Neišsigalvok, - tik burbtelėjo. 

— Mūsų santykiai grįsti ne vien fiziniu artumu. Papras- 
čiausiai nelemtai susiklostė aplinkybės, ir aš susinervinau. 
Tik tiek. 

— Kas nutiko? 

— Aną savaitę jis buvo su reikalais Vašingtone ir žadėjo susi- 
tvarkyti taip, kad galėtų porą dienų pabūti Niujorke, bet užtru- 
ko ilgiau, negu tikėjosi. Kartu praleidome tik vieną dieną. Kai 

šiandien popiet ėmė ruoštis kelionei namo, maniau, mirsiu, 
Klere. Ir padariau tai, ko nereikėjo daryti. Ėmiau maldauti, kad 
liktų. Jis supyko, ir dabar net nedrįstu jam paskambinti ir jo 
atsiprašyti. Turiu laukti, kol pats mane susiras. 

Sėdėdama prie braižymo lentos, Klerė parėmė kaktą ranka ir 
pradėjo masažuoti smilkinius. Jai buvo neramu, bet kartu ji ir 
pyko. Juk akivaizdu, šis romanas, išskyrus širdgėlą, nieko gero 
nežada. Jau laikas būtų Jasminai suprasti. Ji turėtų tuojau pat 
viską baigti ir nesileisti ilgiau vedžiojama už nosies. Bet vargu 
ar Jasmina dabar paklausytų neprašyto patarimo. 

— Atleisk, Jasmina, - nuoširdžiai atsiprašė Klerė. — Žinau, 
kaip tau skaudu, ir pati dėl to jaudinuosi. Norėčiau, kad būtum 
laiminga. Norėčiau tau kaip nors padėti. 

— Tuir padedi. Išklausai, - sušniurkščiojo kitame laido gale. - 
Na, bet jau gana apie mane. Klausyk, susiskambinau su Leėnu, 
ir mudu sudarėme kitos savaitės fotosesijų darbotvarkę. Pasi- 
ruošusi užsirašyti? 

Klerė paėmė knygutę ir pieštuką. 

— Taip. Luktelėk, - nekantriai tarė Klerė, išgirdusi, kad jai 
skambina kita linija. 

Klerė paspaudė mygtuką ir atsiliepė, paskui vėl grįžo prie 
Jasminos. 

— Turime baigti. Skambina dėl mamos. 

Jasmina suprato, kad pokalbio tęsti neverta. 

- Iki rytojaus, - paskubom atsisveikino ir padėjo ragelį. 

Klerė išlėkė iš kabineto ir nelaukdama lifto nuskubėjo laip- 
tais. Užbėgo į savo butą ir, sugaišusi mažiau negu minutę, jau 
lipo žemyn. Nesustodama užsitempė juodą blizgantį neper- 
šlampamą lietpaltį ir užsimaukšlino prie jo tinkančią skrybėlę. 

Kadangi sklendės nebuvo užstumtos ir signalizacija neįjung- 
ta, atplėšė duris... ir akis į akį susidūrė su Kasidžiu. 

Jis buvo kiaurai peršlapęs, plaukai prilipę prie kaktos, liet- 
palčio apykaklė pastatyta, pats susigūžęs. Ranka jis jau siekė 
skambučio. Kai jų žvilgsniai susitiko, abu atrodė nustebę. 

— Ko jums? - paklausė Klerė. 

— Reikia pasikalbėti. 

— Ne dabar. 

Ji įjungė signalizaciją, uždarė duris ir užrakino. Aplenkusi 
Kasidį, per pliaupiantį lietų puolė prie kieme stovinčios maši- 
nos, bet jis stipriai sugniaužė Klerei ranką ir jai teko sustoti. 

— Paleiskit, - sušuko, bandydama išlaisvinti ranką. - Aš 
skubu. 

— Kur? 

— Turiu reikalų. 

— Dabar? 

— Taip. 

— Aš jus nuvešiu. 

— Ne! 

— Kur nuvežti? 

— Labai prašau, tik ne dabar. Leiskit man eiti. 

— Nieko nebus. Pirmiau gausit man paaiškinti. 

Žaibas akimirką nušvietė jo ryžtingą vyrišką veidą. Buvo aiš- 
ku, kad atsisakymo jis nepriims ir jie gaišta laiką. 

— Gerai, nuvežkite mane. 

Vis dar nepaleisdamas jos rankos, Kasidis pasuko prie ma- 
šinos. Jo sedanas stovėjo prie šaligatvio, prie krovos zonos. 
Pasodinęs Klerę į keleivio sėdynę, apibėgo automobilį iš prie- 
kio ir įšoko vidun. Kai pasuko variklio raktelį, lietaus lašai nuo 
nosies sroveno jam per smakrą. 

— Kur važiuoti? 

- Į „Ponšartreno“ viešbutį. 


Devintas skyrius 


- | Sen Šarlio aveniu, - paaiškino Klerė. 

— Žinau, - atsakė Kasidis. 

— Labai prašau, pone Kasidi, ar negalima greičiau? 

Tylėdamas jis nuvairavo automobilį nuo kelkraščio ir pasu- 
ko į Konti gatvę. Šį vakarą Prancūzų kvartalas atrodė išmiręs. 
Siauruose šaligatviuose tik kur ne kur darganos vejami praei- 
viai galynėjosi su skėčiais. 

Sustojęs prie šviesoforo ties sankirta, Kasidis pasisuko ir 
įsmeigė į Klerę akis. Nuo jo smelkiančio žvilgsnio, tarsi nuo an- 
tausio, jai išraudo skruostai, ir ji pasijuto lyg Kasidis vėl būtų 
sugriebęs jai už plaukų. Ji apskritai nemanė, kad jis lies ją... 
bent jau ne šitaip. 

Klerę tai apstulbino - net labiau negu tai, kad kreipėsi į ją tik 
vardu ir žinojo ją dalyvavus paskutinėje Džeksono Vaildo laido- 
je. Nuo tos dienos praėjo dvi savaitės. Vaildas jau palaidotas Te- 
nesyje. Kadangi nei policija, nei kas iš apygardos prokuratūros 
Klerės nebeieškojo, ji jau vylėsi, kad, tirdamas žmogžudystę, 
Kasidis bus pasukęs kita kryptimi. Akivaizdu, veltui tikėjosi. 

Supratusi, kad pokalbio išvengti nepavyks, Klerė pasisuko į 
Kasidį ir narsiai atrėmė jo kiaurai veriantį žvilgsnį. 

— Ačiū, kad pavėžėjote. 

— Nedėkokite. Jums teks sumokėti. 

— Aišku. Vyrai visada reikalauja, kad moterys sumokėtų, ar 
ne? Nemokamų paslaugų šiaip sau neteikia. 

— Jūs per geros apie save nuomonės, panele Loran. 

— Jokiu būdu. Argi ne tiesa, kad tarp vyrų paplitęs posakis, 
jog antrą nakties visos moterys gražios? 

— Seksizmas išvirkščiai. Jūs labai prastos nuomonės apie 
vyrus. 

— Regis, šitai jau išsiaiškinome per aną mūsų pokalbį. Ma- 
niau, tema išsemta. Argi ne? 

— Klausykit, - piktai pertraukė jis, - man iš jūsų nieko nerei- 
kia - tik atsakymų. Sąžiningų ir neišsisukinėjant. 

— Neturėtų būti sudėtinga. Ką norite sužinoti? 

— Kodėl man melavote. Luktelėkit. Pasistengsiu klausimą 
suformuluoti tiksliau. Prašau pasakyti, kodėl man melavote 
dėl pažinties su Džeksonu Vaildu? Jūs ne šiaip su juo susitiko- 
te, o susitikote akis į akį. Ir spaudėte jam ranką. 

— Taip, turbūt reikėjo jums apie tai papasakoti, - pripažino 
Klerė. - Bet tas susitikimas nebuvo svarbus. Visai nesvarbus! - 
pakartojo vėl sutikusi jo skvarbų žvilgsnį. - Norėjau pažvelgti 
priešui į akis. Daugiau nieko. 

— O aš labai dėl to abejoju. Jeigu jums tikrai daugiau nieko 
nereikėjo, nebūtumėte man melavusi. 

— Nutylėjau, nes buvo nesmagu prisipažinti. Kvaila ir vaikiška, 
bet man buvo smagu pajausti pranašumą prieš jį. Aš Vaildą paži- 
nojau, ojis manęs - ne. Manė įgijęs dar vieną sekėją. Man teikė 
pasitenkinimą mintis, kaip pasijustų sužinojęs, kad į savo pulką 
priėmė vieną iš savo smerkiamų prekeivių nešvankybėmis. 

— Ką gi, tarkim, patikėjau. 

— Puiku. 

— Bet yra ir dar kai kas. 

— Kas? 

— Jūs taip pat melavote tvirtindama, kad tą vakarą „Fermon- 
to viešbutyje nebuvote. 

Klerei ant liežuvio galo pynėsi koks tuzinas paneigimų, bet 
pakako vieno žvilgsnio į Kasidį ir nutarė juos pasilaikyti sau. 
Jis atrodė visiškai tikras, kad ją pričiupo. Nė nežinodama, kas 
jos laukia, Klerė nusprendė, kad protingiau bus patylėti. An- 
traip rizikuoja išsikasti dar gilesnę duobę. 

Vos užsidegė žalia, Kasidis pervažiavo sankirtą ir pasuko į 
Kanalo gatvę. Vairuodamas kaire ranka, dešiniąja kažką išsiė- 
mė iš vidinės lietpalčio kišenės. Įkišo kasetę į grotuvą ir pare- 
guliavo garsą. 

Klerei suspaudė gerklę, kai išgirdo save tariant: Bonsoir, An- 
drė. Ji žvelgė tiesiai pro lietaus lašais nusėtą priekinį stiklą ir, 
kol jie važiavo Kanalo gatve, klausėsi savo pastarojo telefoni- 
nio pokalbio su Andrė Filipiu įrašo. 

Kai įrašas baigėsi, Kasidis ištraukė kasetę ir vėl įsidėjo į kiše- 
nę. Prieš pasukdamas į Sen Šarlio aveniu, sutelkė dėmesį, kad 
tvarkingai įveiktų Li žiedą. 

— Nežinojau, kad kalbate prancūziškai. 

— Kalbu laisvai. 

— Tai mane ir suklaidino. Neatpažinau jūsų balso. Neatpaži- 
nau, kol jūsų bičiulis Andrė man nepasakė. 

— Andrė draugo nė už ką neišduotų. 

— Jis manė, kad jau žinau. 

— Kitaip tariant, apgavote jį. 

Patvirtindamas Kasidis gūžtelėjo pečiais. 

— O kam įtaisėte jo telefone blakę? 

— Jaučiau, kad jis kai ką slepia, norėjau sužinoti ką. Įprasta 
praktika. 

— Vis tiek neturėjote to daryti. Tai šiurkštus asmens privatu- 
mo pažeidimas. Ar Andrė žino, kad paspendėte jam spąstus? 

— Aš jokių spąstų jam nespendžiau. Pats susipainiojo savo 
melagystėse. 

Klerė sunkiai atsidūsėjo, pagalvojusi, kaip siaubingai Andrė 
dabar turėtų jaustis. 

— Vargšas Andrė. 

— Tą patį jis sakė apie jus: „Vargšė Klerė. Matau, jus sieja 
miela šilta draugystė. Vienas kitu rūpinatės, vienas kitą sau- 
gote. Kaip puiku, kad už grotų atsidursite kartu. Galbūt net 
pavyks išrūpinti jums gretimas kameras. 

Pajutęs smerkiamą Klerės žvilgsnį, Kasidis staiga pasisukęs 
pareiškė: 

— Valio! Pagaliau man pavyko patraukti jūsų dėmesį. Luizia- 
noje už antro laipsnio žmogžudystę - kalėjimas iki gyvos gal- 
vos. Kaip jums patinka būti pagrindine įtariamąja? 

Klerei Luizai Loran taikyti gąsdinimo taktiką buvo neveiks- 
minga. Šitaip jos neįbauginsi ir nepriversi nusileisti, ji tik dar 
ryžtingiau imdavo ginti savo poziciją. 

- Įrodykite, kad nužudžiau aš, pone Kasidi. Įrodykite. 

Kasidis pavojingai ilgai laikė atrėmęs jos žvilgsnį. Galiausiai, 
jau privažiavus viešbutį, Klerė nusuko akis. 

- Išlipsiu čia. Ilgai neužtruksiu. 

— Einu kartu. 

— Norėjau eiti viena tik dėl to, kad jūs kiaurai permirkęs. 

— Niekis, neištirpsiu. 

Kasidis įjungė švyturėlius ir išlipo iš mašinos. Tada padėjo 
išlipti Klerei, ir jiedu nuskubėjo prie viešbučio duris dengian- 
čio stogelio. Durininkas pasisveikino su Klere lengvai paliesda- 
mas uniforminę kepurę. 

— Labas vakaras, panele Loran. 

— Sveikas, Gregori. 

— Bjaurus orelis, bet nesijaudinkite. Ji atkeliavo čia liūčiai 
dar neėmus pilti. 

Kasidis, sekdamas paskui Klerę, įžengė į prabangų viešbutį, 
apartamentai čia vadinosi kadaise juose apsistojusių garseny- 
bių vardais. Siauras vestibiulis - ištaigingas ir labai europie- 
tiškas - buvo apstatytas antikvariniais baldais ir išklotas ry- 
tietiškais kilimais. Jame gražiai derėjo skoninga elegancija ir 
pietietiškas svetingumas. 

Merė Ketrina Loran sėdėjo prie marmurinės sienos dryžuo- 
tu audiniu aptrauktame krėsle su paauksuotais gulbės pavidalo 
ranktūriais. Lietaus lašeliai ant jos raštuotos muslino suknelės 
dar nebuvo išdžiūvę. Rožinės šiaudinės skrybėlaitės kraštai, 
apsunkę nuo susigėrusio į juos vandens, nusvirę. Plaštakos su 
sniego baltumo pirštinaitėmis ilsėjosi skreite, kojas suglaudu- 
si - nuo kulkšnių iki kirkšnių, pėdos tvirtai rėmėsi į grindis. 
Ji buvo panaši į mergaičiukę, kurią pakeliui į bažnyčią priimti 

sutvirtinimo sakramento netikėtai užklupo liūtis. Šalia stovėjo 
lagaminas. 

Vestibiulyje prie administracijos stalo budėjo moteris trum- 
pai pakirptais plaukais ir akiniais raginiais rėmeliais. Ji apėjo 
stalą ir atskubėjo prie Klerės. 

— Paskambinau jums iškart, kai ji čia atvyko, panele Loran. 

— Labai ačiū. - Klerė nusiėmė neperšlampamą skrybėlę ir 
pritūpė priešais motiną. - Labas, mama. Čia aš, Klerė. 

— Jis netrukus ateis, - pratarė Merė Ketrina plonu, svetimu 
balsu. Jos akys žvelgė į kitą laiką, į praeitį, kurios, išskyrus 
ją, niekas negalėjo pamatyti. - Jis prašė šiandien čia su juo 
susitikti. 

Klerė nuėmė beformę mamos skrybėlaitę ir rūpestingai nu- 
braukė jai nuo skruostų prilipusius šlapius plaukus. 

— Gal tu supainiojai dienas, mama? 

— Ne, nemanau. Aš tikra, kad dieną įsiminiau. Jis sakė, kad 
šiandien manęs ateis. Turėjau būti susidėjusi daiktus ir jo lauk- 
ti. Mes sutarėme susitikti čia. - Jaudindamasi ir akivaizdžiai 
praradusi nuovoką, ji pakėlė pirštinėtą ranką ir prispaudė prie 
krūtinės. - Man kažko negera. 

Klerė klausiamai pažvelgė į Kasidį. 

— Ar negalėtumėte atnešti stiklinės vandens? 

Visiškai išmuštas iš vėžių, Kasidis žvelgė į šias dvi moteris 
neatitraukdamas akių. Vanduo nuo jo lietpalčio lašėjo ant grin- 
dų. Prisiminęs Klerės prašymą, jis paprašė šalia stoviniuojan- 
čios budėtojos atnešti stiklinę vandens. 

— Mama, - švelniai pratarė Klerė, padėjusi ranką Merei Ke- 
trinai ant kelio. - Vargu ar jis šiandien čia ateis. Gal rytoj? Va- 
žiuojam namo, palauksime jo ten. Gerai? Žiūrėk, ponas Kasidis 
atnešė tau šalto vandens. 

Klerė prispaudė motinos pirštus prie stiklinės. Merė Ketrina 
pakėlė ją prie lūpų ir gurkštelėjo. Tada pakėlė akis į Kasidį ir 
jam nusišypsojo. 

— Jūs labai malonus, pone Kasidi. Ačiū, - padėkojo Merė Ke- 
trina ir, pamačiusi, kad jo lietpaltis šlapias, paklausė: - Lauke 
lyja? 

Jis žvilgtelėjo per petį į duris; durininkas taktiškai stengėsi 
parodyti, kad jo čia apskritai nėra. Lauke vis dar pliaupė lietus. 

- Taip, vis dar lyja, - atsakė Kasidis. 

— Tik pagalvokit! O kai čia atėjau, buvo taip karšta. Man tur- 
būt būtų geriausia grįžti namo. - Merė Ketrina ištiesė Kasi- 
džiui ranką. 

Jis paėmė ją ir padėjo jai atsistoti. Tada bejėgiškai žvilgtelėjo 
į Klerę, lyg klausdamas, ką daryti toliau. 

- Jeigu turite kokių reikalų, važiuokite, - pasakė ji, - išsi- 
kviesiu taksi. 

— Aš jus parvešiu. 

Klerė linktelėjo ir atidavė stiklinę budėtojai. 

— Ačiū. Vertinu jūsų supratingumą. 

— Nėra už ką dėkoti, panele Loran. Dėl jūsų mamos nekyla 
jokių nepatogumų. Tik liūdna. 

— Taip, tiesa. - Apkabinusi motiną per pečius, Klerė pasuko 
prie durų, šias durininkas jau laikė paslaugiai atidaręs. 

— Nepamirškite lagamino, panele Loran, - priminė jis. 

— Lagaminą nešiu aš, - pasisiūlė Kasidis. 

Joms laukiant, kol Kasidis įdės lagaminą į bagažinę, atrodė, 
kad Merės Ketrinos negąsdina nei griaustinis, nei žaibo blyks- 
niai. Suprasdama, kad motina visiškai bejėgė ir gyvena kitame 
laike, Klerė padėjo jai atsisėsti ant užpakalinės automobilio sė- 
dynės ir prisegė diržu. 

Važiuojant namo kalbėjo tik Merė Ketrina: 

— Aš visiškai tikra, kad turėjome susitikti kaip tik šiandien 
„Ponšartreno viešbutyje. 

Klerė kiek palenkė galvą ir užsimerkė. Ji nė kiek neabejojo, 
kad Kasidžiui labai įdomu viskas, kas čia dedasi. Jiems priva- 
žiavus prie „Prancūziško šilko“ pastato, jis iškėlė lagaminą, o 
Klerė paskubom nusivedė motiną vidun, į trečią aukštą. Lifte 
Klerės ir Kasidžio žvilgsniai netyčia susitiko. Ji greitai nusu- 
ko akis ignoruodama nebylius klausimus, kuriuos buvo galima 
perskaityti jo skvarbiose pilkose akyse. 

Jiems įėjus į butą, Klerė iš karto nuvedė motiną į jos miega- 
mąjį. 

— Tuoj grįšiu. Jums teks kiek palaukti, - tarstelėjo pasisuku- 
si į Kasidį. 

— Gerai, palauksiu. 

Klerė padėjo motinai nusivilkti ir rūpestingai sukabino jos 
senamadiškus drabužius į spintą. Pasirūpinusi, kad Merė Ke- 
trina išgertų savo vaistus, apkamšė ją. 

— Labanakt, mama. Saldžių sapnų. 

— Matyt, vis dėlto supainiojau dienas. Jis ateis manęs ry- 
toj, - šnibždėjo. Palaimingai šypsodamasi, nusiraminusi, ji už- 
simerkė. 

Klerė pasilenkė ir pabučiavo motiną į vėsų lygų skruostą. 

— Taip, mama. Rytoj. - Išjungė šviesą ir išėjusi iš kambario 
tyliai uždarė duris. 

Klerė jautėsi išsekusi. Nuo įtampos maudė pečius. Kelias nuo 
mamos miegamojo iki erdvios svetainės jai pasirodė labai ilgas. 
Juk ten jos laukia Kasidis, ginkluotas ir pasirengęs kaip šaulių 
būrys per egzekuciją. Sukaupusi drąsą, prisivertė eiti toliau. 

Įžengusi į svetainę, ne iš karto jį pamatė. Pamaniusi, kad jos 
nesulaukęs jis apsigalvojo ir išėjo, Klerė pajuto didžiulį palen- 
gvėjimą... Ir tuojau pat teko nusivilti. 

Nors ir kaip gynėsi Jasminai juokaujant ir nė sau nenorė- 
jo prisipažinti, Kasidis jai buvo patrauklus. Žinoma, fiziškai. 
Nors buvo ir dar kai kas... jo protas, atkaklumas, ryžtas... Tos 
jo būdo savybės traukė ją, bet tuo pat metu kėlė priešišku- 
mą. Ji bijojo jo, nors turėjo pripažinti, kad dėl motinos jis 
buvo nepaprastai jautrus ir supratingas. Akimis ieškodama jo 
tamsoje, vien dalyką ji suprato tikrai. Jos jausmai Kasidžiui — 
dvilypiai. 

Pagaliau prieblandoje pamatė jį stovintį prie bufeto. Marš- 
kinių rankovės paraitotos, o lietpaltis jaukiai pakabintas ant 
stovo šalia Klerės apsiausto ir skrybėlės. Kai atsisuko, Klerė 
pamatė, kad jo plaukai vis dar šlapi. Rankose jis laikė du sti- 
klus, pripiltus „Remy Martin“. Priėjo ir vieną atkišo jai. 

- Ačiū, pone Kasidi. 

— Nėra už ką, konjakas jūsų. 

- Vis tiek ačiū. 

Klerė apsidžiaugė, kad jis neįjungė lempų. Pro didelius lan- 
gus patenkančios šviesos pakako. Tirštus debesis nušviesdavo 
žaibo blyksniai, dangus priminė nuotraukos negatyvą. Vis dėl- 
to buvo aišku, kad audra rimsta, nors dar tanki, lietaus uždanga 
jau negąsdino. Klerei priėjus arčiau sidabriški vandens upeliai, 
srovenantys langų stiklais, atsispindėdami ėmė žaisti jai ant 
veido. Apačioje vingiavo plati tamsi upės juosta, jos kontūrus 
iš abiejų pusių žymėjo krantinių žibintai. 

Nuo pirmo konjako gurkšnio ji pajuto deginimą gerklėje. 
Nuo antro - po visą kūną pasklido maloni šiluma: iš pradžių 
švelniai sudilgčiojo lūpas, paskui pajuto ją kojų pirštuose. 

— Tokiomis akimirkomis gailiuosi, kad nerūkau, - tyliai iš- 
tarė ji. 

— Ką sakėte? 

Klerė išgirdo, kad Kasidis žengia prie jos. 

— Sakiau, kad tokiomis akimirkomis norisi parūkyti. Dabar 
kaip tik tokia akimirka. 

Pasisukusi pamatė, kad jis stovi gerokai arčiau, negu manė. 
Jo akys buvo lietaus, žliaugiančio už langų, spalvos. Kasidis 
žvelgė į ją su kvapą gniaužiančiu rimtumu. 

— Rūkyti neverta. 

- Žinau. Tik kartais rūkaliams pavydžiu, jiems lengviau atsi- 
palaiduoti. - Klerė pirštu apvedė savo stiklo kraštą. - Ar kada 
esate matęs, kaip žmogus, rūkantis cigarą, prieš pirmą kartą 
gurkštelėdamas, pūsteli dūmų į taurę su konjaku? 

Kasidis papurtė galvą. 

— Gražu žiūrėti, kaip cigaro dūmai spirale leidžiasi į taurę, 
o paskui įkvepiami su pirmu gurkšniu. Provokuoja, jaudina. 
Manau, konjakas dėl to įgauna ypatingą skonį. O gal cigaras... 
nežinau. 

— Kas nors iš jūsų pažįstamų taip darė? 

— Ne, tiesą sakant, ne. Mačiau taip darant Ričardą Bertoną - 
filme. Gal tai buvo tik jo personažui būdingas įprotis? O gal tai 
buvo madinga devynioliktą šimtmetį. 

Kasidis nenuleido nuo jos skvarbaus žvilgsnio. 

— Kas jums sukėlė tokias mintis, Klere? 

Ji gūžtelėjo pečiais. 

— Lietinga naktis, konjakas... 

— O gal bandot išmušti mane iš vėžių? 

— Negi tai būtų taip lengva? 

Prieš atsakydamas „ne“, Kasidis gal net kiek per ilgai padve- 
jojo. Tada greitomis ištuštino savo stiklą ir pastatė ant indaujos. 
Kai priėjo prie lango, kur stovėjo Klerė, vėl tapo dalykiškas. 

— Kas vis dėlto nutiko šiandien vakare? 

— Pats ten buvot. Matėt. 

— Vis tiek nesuprantu, kas nutiko. Ji pabėgo iš namų? 

— Ne naujiena. 

— Ir dažnai taip? Ar dažnai taip nutinka? 

— To neįmanoma nuspėti. Nežinia, kas jai šaus į galvą. Daž- 
niausiai būna netikėta. Nors... pasitaiko ir gerų dienų... kaip 
tada, kai matėte ją pirmą kartą. Ji viską painioja, lyg kanki- 
nama senatvinio marazmo, - Klerės balsas prikimo. - Kartais 
būna tokia, kokią ją matėte šįvakar... persikelia į kitą pasaulį. 

— Kas sukelia tokią būseną? 

— Nežinau. 

— O ką sako daktarai? 

— Jie irgi nežino. Kiek pamenu, visada taip buvo. Tik sens- 
tantjos liga stiprėja ir tokie atvejai kartojasi vis dažniau. Iš pra- 
džių buvo tik depresijos apraiškos. Tokiomis dienomis - man 
vėliau pasakojo teta Lorelė - mama užsidarydavo kambaryje ir 
per dienų dienas verkdavo. Nesikeldavo iš lovos, atsisakydavo 
valgyti. Mudvi su teta Lorele ją maitindavome. 

— Reikėjo kreiptis į medikus iškart, kai liga prasidėjo. 

Visa pasišiaušusi Klerė metė į Kasidį piktą žvilgsnį. 

— Čia tik šiaip pastaba, ne kritika, - pasiteisino Kasidis. 

Klerė atidžiai pažiūrėjo į Kasidį. Įsitikinusi, kad jis kalba 
nuoširdžiai, kiek aprimo, priešiškumas nuslūgo. 

— Dabar jau suprantu, kad seniausiai reikėjo ją atiduoti me- 
dikams į rankas. Tokia alinanti depresija - rimta liga, bet tada 
buvau vaikas. Teta Lorelė, kad ir kokie jos ketinimai buvo geri, 
neturėjo nė menkiausio supratimo, kaip elgtis su psichikos li- 
goniais. Ji nė nesuprato, kad tai liga. Mama buvo jauna, my- 

limasis ją apgavo, suvedžiojo... Šeima jos išsižadėjo ir atėmė 
paveldėjimo teisę... todėl teta Lorelė ir manė, kad dukterėčios 
liga - ne kas kita, o širdies kančios. 

— O sudaužyta širdis negyja. 

Klerė pritardama linktelėjo galvą. 

— Kartą mamai nutiko tas pat, kas šįvakar. Apsivilko ir iš- 
smuko iš namų susikrovusi lagaminą. Tada dar buvau labai 
jauna, bet pamenu: teta Lorelė kraustėsi iš proto, kol paga- 
liau policininkas parvedė mamą namo. Tas policininkas mamą 
pažinojo. Pamatė ją velkančią sunkų lagaminą Kanalo gatve. 
Priėjęs prie jos ir pasisiūlęs padėti suprato, kad ji kaip nesava. 
Buvome jam dėkingos, kad parvedė ją namo, o nenuvežė į poli- 
cijos nuovadą. Mama išvengė pažeminimo. 

— Ar tokiomis sąmonės aptemimo valandėlėmis jai atrodo, 
kad bėga iš namų su mylimuoju? 

— Taip. Spėju, mano tėvas, prieš ją palikdamas, siūlė jai kar- 
tu pabėgti. Paskui, matyt, išsigando ir paliko ją likimo valiai. 
Dabar mama įsivaizduoja, kad jis ateis jos į sutartą vietą. Esu 
tikra, šįvakar ji sėdo į autobusą, paskui persėdo į troleibusą ir 
nuvažiavo iš Sen Šarlio į „Ponšartreną . 

— Ar ten jie ir turėjo susitikti? 

— Ne. Susitikimo vieta kaskart kita. Mama nėra tikra nei 
kada, nei kur turėjo susitikti su mylimuoju. Užuot pripažinusi 
tai, kas akivaizdu, ji save kaltina, kad neva viską painioja. - Kle- 
rė nusisuko nuo lango ir pažvelgė į Kasidį. - Naktį, kai nužudė 
Džeksoną Vaildą, mama išsmuko iš namų ir nukeliavo į „Fer- 
montą . Andrė man paskambino ir pranešė, kad ji viešbučio 
vestibiulyje laukia savo išrinktojo. Nuvažiavau jos pasiimti... 
taip ten ir atsidūriau. Sužinojusi, kas nutiko, paprašiau Andrė 
niekam nesakyti, kad ten buvau. Kadangi mano apsilankymas 
neturėjo nieko bendra su Vaildu, jis sutiko išsaugoti mano pa- 
slaptį. Įsivaizduoju, kaip jūs ir jūsų kolegos apsidžiaugėte pasi- 
klausę šio mūsų pokalbio, bet jūs neteisingai viską supratote. 

Suėmusi taurę abiem delnais, Klerė išgėrė ją iki dugno. Kasi- 
dis ją paėmė iš jos ir padėjo atgal ant indaujos. 

— Ar nebūtų visiems lengviau, jeigu paguldytumėte motiną 
į kliniką? 

Klerė atsakė kaip įprastai: 

— Aišku, man būtų lengviau. Tik ar geriau jai? 

— Matau, turite tvirtą nuomonę. 

Klerė nervingai žingsniavo pirmyn atgal prie langų. 

— Žmonės iš socialinių tarnybų, medicinos ir teisėsaugos įs- 
taigų nuolat spaudė mane, kad guldyčiau mamą į ligoninę. 

— Ir norėjo ją iš jūsų atimti? 

Klerė sustojo kaip įbesta ir pasisuko į Kasidį. 

— Matau, neketinate palikti manęs ramybėje, ar ne, pone Ka- 
sidi? 

— Negaliu. Toks mano darbas. 

— Jūsų darbas bjaurus. 

— Kartais, taip, - pripažino Kasidis. - Kodėl jums, užuot 
bandžius mane sugraudinti širdį veriančiais vaikystės prisi- 
minimais, nepamėginus grįžti į dabartį ir nepapasakojus apie 
savo konfliktus su teisėsauga? 

— Man būtų per skaudu prisiminti. Dėl jų vis dar sapnuoju 
košmarus. Sapnuoju, kaip socialiniai darbuotojai mane, kly- 
kiančią ir mėginančią ištrūkti, jėga ištempė iš tetos Lorelės 
namų. Mama buvo sutrikusi ir apimta nevilties. Aš nenorėjau 
eiti su jais. 

— Sprendžiu iš įrašų dokumentuose, mažoji Klerė Luiza Lo- 
ran užkūrė jiems karštą pirtį, o aš įrašais tikiu. 

— Mums viskas klojosi gerai, - patikino ji, - bet mamą ištiko 
vienas iš jos priepuolių, o jie to ir telaukė. 

— O jūsų teta? Apibūdinote ją kaip rūpestingą ir mylinčią 
jūsų motiną. 

— Tokia ji ir buvo, tik kad ekspertai, - tariant šį žodį jos bal- 
se nuskambėjo panieka, - buvo kitos nuomonės. Mama buvo 
kitokia, todėl neatitiko jų vadovėlinių geros motinos kriterijų. 
Jie atėjo manęs išsivesti. Ir išsivedė. Tris kartus buvau atiduo- 
ta globėjams, ir kaskart iš jų namų pabėgdavau. Galiausiai jie 
pavargo mane vaikytis ir leido grįžti namo. Kai man buvo dvy- 
lika, mama kažkur išėjo ir jos nebuvo kelias dienas. Su teta ap- 

tikome ją kažkokiame apšnerkštame viešbutyje, bet policijos 
įsikišimo mums nepavyko išvengti. Sužinojo žmonės iš soci- 
alinės rūpybos ir vėl manęs atėjo. Sakė, neva aš auginama ne- 
sveikoje aplinkoje. Kad man reikia deramo auklėjimo ir ramy- 
bės. Aš prisiekiau pabėgsianti, kad ir kur jie mane nuvežtų, ir 
nesiliausiu bėgusi, kad ir kaip jie man mėgintų sutrukdyti. Jie 
neturėjo teisės manęs atskirti nuo motinos. Manau, pagaliau 
manim jie patikėjo, nes daugiau jų nemačiau. - Visą susikau- 
pusį apmaudą Klerė dabar išliejo Kasidžiui. - Man nusispjaut, 
kas apie mane parašyta policijos dokumentuose. Taip, aš tikrai 
pagadinau jiems nemažai kraujo. Ir dabar užkurčiau pragarą 
bet kam, kas pamėgintų mane su mama išskirti. Ji turi būti su 
manim. Rūpintis ja - man maloni pareiga. Kai mama pastojo, 
galėjo pasirinkti lengviausią kelią - tuo metu taip darė dauge- 
lis merginų iš turtingų šeimų. Galėjo metams išvykti į Europą, 
ten pagimdyti ir atiduoti mane įvaikinti. Teta Lorelė pasakojo, 
kad ir mano seneliai įkalbinėjo mamą taip padaryti. Buvo ir 
kitas kelias: persikelti per Misisipę į Aldžersį ir ten rasti dak- 
tarą, kuris padarytų jai abortą. Taip net būtų buvę paprasčiau. 
Niekas nė nebūtų sužinojęs, net tėvai. Na, o ji pasirinko kūdi- 
kį išsaugoti, ji pasirinko mane nepaisydama, kad dėl to neteks 
palikimo ir susigadins gyvenimą. 

— Jūsų pareigos jausmas kelią susižavėjimą. 

— Pareigos jausmas čia niekuo dėtas. Aš mamą myliu. 

— Ir todėl jos neužrakinate? 

— Taip, kaip tik todėl. Jai ne užraktų reikia, o meilės, kantry- 
bės ir supratimo. Užrakinti ją būtų žiauru ir nežmoniška. Aš 
neleisiu, kad su ja būtų elgiamasi kaip su gyvuliu. 

— Bet jai gali nutikti nelaimė, kai taip klajoja viena gatvėmis, 
Klere. 

Ji prisėdo ant minkštos, balta oda aptrauktos sofos atramos. 

— Manot, to nesuprantu? Nors ir nerakinu jos, imuosi visų 
atsargumo priemonių, kad viena niekur neišeitų. Man padeda 
ir Jasmina, ir Harė. Tik kartais jos galvoj nubunda mergaitiš- 
kas avantiūrizmas ir ji pabėga. Vis dėlto kartais, kad ir kokios 

esam budrios, jai pavyksta mus užmigdyti; taip nutiko ir šian- 
dien, nors maniau, kad ji ramiai miega. 

Stojo tyla, pokalbis nutrūko. Tik toli dundėjo griaustinis, 
bet jis netrikdė. Klerė sunėrė rankas ant krūtinės ir, pakėlusi 
akis į Kasidį, pamatė, kad jis žvelgia į ją tuo nelemtu skvarbiu 
žvilgsniu. Nuo to žvilgsnio jai darėsi nejauku, ir buvo kelios 
priežastys. Ar jis irgi taip apčiuopiamai jaučia kambaryje stoju- 
sią nebylią tylą? - spėliojo Klerė. 

— Kodėl manęs neapleidžia jausmas, kad mane stebite pro 
didinamąjį stiklą? - jos balse skambėjo priekaištas. 

— Pati dėl to kalta. 

— Negi atrodau neperprantama? 

— Jūs - mįslė. 

— Mano gyvenimas - kaip atversta knyga. 

— Negaliu su tuo sutikti, Klere. Kiekvieną, net ir menkiausią 
žinią man tenka iš jūsų traukte traukti. Melavote man kiekvie- 
ną žingsnį. 

— Tą vakarą aš nukeliavau į „Fermontą' parsivežti mamos, — 
ištarė pavargusiu balsu. - Nebuvo priežasčių apie tai jums pa- 
sakoti. 

— Melavote apie savo vaikystę, bandydama man įteigti, kad 
ji buvo nuostabi. 

— Ar kas nors, klausiamas apie vaikystę, taip ima ir iškloja 
visą tiesą? 

— Melavote teigdama, kad niekada nebuvote sulaikyta poli- 
cijos. 

Klerė atmetė galvą ir karčiai nusikvatojo. 

— Matau, jūs padirbėjote iš peties. 

— Dieną, kai susipažinome, jūs užsiminėte, kad nedaryčiau 
klaidos jūsų neįvertindamas. Tą patį galiu pasakyti ir jums apie 
save. - Pridėjęs pirštą jai po smakru, kilstelėjo jį. - Pasakokit, 
Klere. 

— O kam? Esu tikra, kad jau viską žinote. Aš užpuoliau poli- 
cininką. 

— Bet kaltinimų jums neiškėlė. 

— Man buvo tik keturiolika. 


Prancūziškas šilkas * 149 


— Kas nutiko? 

— Arjūsų popieriuose neparašyta? 

— Noriu išgirsti iš jūsų. 

Klerė iškvėpė orą. 

— Pas mus gyveno mano mokyklos draugė. 

— Jūs slėpėte ją. Ji buvo pabėgusi iš namų. 

— Taip, - karingai atsakė Klerė. - Aš ją slėpiau. Kai policinin- 
kas atėjo parvežti jos namo, draugę ištiko isterija. Jis norėjo ją 
surakinti antrankiais, o aš nėriausi iš kailio, kad sutrukdyčiau. 

— Kodėl ją slėpėte? Net kai jus pagrasino įkišti už grotų, vis 
tiek nepasakėte policijai, kodėl toji mergaitė gyvena jūsų na- 
muose. 

— Daviau jai žodį, kad nepasakysiu. Kaip seniai tai buvo... 
Klerė numojo ranka, taip parodydama, kad dabar jau nesvar- 
bu. - Jos patėvis ją seksualiai išnaudojo. Jis prievartaudavo ją, 
kartais net kankindavo, o mano draugės mama apsimesdavo 
nieko nepastebinti. 

Patylom nusikeikęs, Kasidis persibraukė ranka per veidą. 

— Galiausiai ji priėjo ribą, kai daugiau jau negalėjo kentėti. 
Ji neturėjo į ką kreiptis pagalbos. Bijojo, kad jeigu papasakos 
vienuolėms arba kunigui, tie ja nepatikės. Be to, baiminosi ir 
keršto namie. Kai ji man prisipažino, pasiūliau jai gyventi pas 
mane, kiek panorės. 

Klerė žvelgė į tolį, prisimindama, kaip niršo dėl savo poelgių 
beprasmiškumo. 

— Po dviejų savaičių ją grąžino į namus, bet ji ir vėl pabėgo. 
Galiausiai turbūt apskritai išvyko iš miesto, nes jos niekas dau- 
giau nematė. 

— Galėjote išvengti reikalų su policija, jeigu būtumėte viską 
jiems papasakojusi. 

— Manote, kas nors būtų pasikeitę? - ironiškai paklausė. — 
Jos patėvis buvo milijonierius. Jie gyveno didžiuliame name 
Sodų rajone. Net jeigu kas nors ir būtų ja patikėjęs, viskas būtų 
buvę nuslėpta, oją vis tiek būtų grąžinę namo. Be to, buvau jai 
pažadėjusi, kad niekam neprasitarsiu. - Klerė papurtė galvą. - 

Šiaip ar taip, to, kas nutiko man, nėra ko lyginti su tuo, ką teko 
išgyventi tai mergaitei, pone Kasidi. 

— Papasakokite apie Andrė Filipį. 

Klerė pažvelgė į jį su neslepiamu iššūkiu. 

— Ką norite sužinoti? 

- Judu abu mokėtės Šventosios Dvasios akademijoje. 

— Taip. Nuo septintos iki dvyliktos klasės, - patikslino Kle- 
rė. - Joje viskam vadovavo vienuolyno viršininkė sesuo Ana 
Elizabeta. Ar bent jau tuo metu, kai mudu su Andrė ten mo- 
kėmės. - Ji krestelėjo galvą, ir plaukų sruoga užkrito jai ant 
peties. - Ar tai nusikaltimas, kad buvome klasės draugai? 

— Papasakokite man apie jį, - paprašė, ignoruodamas jos iro- 
niją. - Juokingas žmogelis. 

Staiga ji visiškai pakeitė toną. Neliko nė pėdsako žaismės ir 
flirto gaidelių. Net balsas pasidarė šaižokas: 

— Žinoma, tokiems atletiškiems mačo tipo vyrams kaip jūs 
Andrė gali pasirodyti juokingas. 

— Neturėjau omeny nieko įžeidžiama. 

— Kurgi ne! 

— Jis gėjus? 

— Ar tai svarbu? 

— Dar nežinau. Jis gėjus? 

— Ne. Jis kaip mokinukas įsimylėjęs Jasminą. 

— Bet ar jis palaiko su kuo nors, vyru ar moterim, intymius 
santykius? 

— Kiek žinau, ne. Jis gyvena vienas. 

— Taip. 

— O kaipgi kitaip? 

— Turiu jo bylą, - pareiškė Kasidis. - Turiu visų „Fermonto“ 
viešbučio darbuotojų bylas, net ir tų, kurie tą naktį nebudėjo. 

— Ar turite ir mano bylą? 

— Taip, ir gana storą. 

— Jaučiuosi pamaloninta. 

Kasidis apniuko. 

- O ką žinote apie Andrė tėvus? Iš kur jis kilęs? Šito man 
nepavyko išsiaiškinti. 

— Ar jūsų klausimas turi rasinį pagrindą? 

— Prakeikimas, - pratrūko Kasidis, - Ne, tikrai ne. Ir kam tas 
agresyvus tonas? 

Klerė mintyse pasvėrė visus už ir prieš ir nusprendė, kad 
bus geriau, jeigu papasakos Kasidžiui apie Andrė. Jeigu ir to- 
liau spyriotųsi, Kasidis pats imtų kapstyti. O juo daugiau jam 
pavyksta iškapstyti, juo labiau komplikuojasi jos padėtis. 

— Andrė motina buvo kvarteronė. Jums šis terminas žino- 
mas? - (Jis linktelėjo galvą.) - Ji buvo nepaprastai graži, Jas- 
mina kai kuo į ją panaši. Ir nors buvo protinga, mokyklos nebu- 
vo baigusi. Ji sėmėsi įgūdžių, reikalingų jos profesijai. 

— O toji profesija?.. 

— Ji buvo vyrų kompanionė. Išmoko šio amato iš motinos. 
Pirmieji klientai pasirodė, kai jai buvo penkiolika. 

— Ji buvo prostitutė? 

Kasidžio žodžiai Klerę įžeidė ir ji nemanė to slėpti. 

— Prostitutės stovi gatvėje prie kampo ir užkabinėja praei- 
vius. Čia viskas buvo kitaip. Andrė motina palaikė su džentel- 
menais įvairialypius santykius, kartais tie santykiai trukdavo 
metų metus. Be to, už tai ji gaudavo dosnų atlygį. 

— Ar tie „džentelmenai buvo baltieji? 

— Dauguma, taip. 

— Ir vienas iš jų buvo Andrė tėvas? 

— Taip, žinomas verslininkas. Vaiko pripažinti jis negalėjo, 
bet prisiėmė dėl jo atsakomybę. 

— Ar žinote jo pavardę? 

— Andrė žino, bet man neatskleidė. 

— Net jei ir žinotumėte, man vis tiek nepasakytumėte, tiesa? 

— Taip, nepasakyčiau. 

Kasidis patylėjo, kad apmąstytų, ką išgirdo. 

— Kadangi tėvas buvo pasiturintis, Andrė galėjo lankyti ge- 
riausias mokyklas. 

— Taip, bet jis vis tiek buvo atstumtasis. Vaikai, su kuriais 
mokėsi, kalbėjo apie jo motiną negražius dalykus ir sugalvo- 
davo jam įžeidžiamų pravardžių. Manęs jie irgi saviške nelai- 
kė, juk buvau iš keistos šeimos. Taigi nenuostabu, kad mudu 

su Andrė susidraugavome. Jiedu su motina vienas kitą labai 
mylėjo. Tai, ko kadaise buvo išmokusi iš motinos, ji perdavė 
Andrė. Išmokė elgtis pagal etiketą, atpažinti gerą vyną ir valgį, 
tinkamai rengtis, skirti tikrai kokybišką daiktą nuo šlamšto, ar 
tai būtų brangenybės, patalynė, ar antikvariniai baldai. Dar iki 
Andrė jo tėvas nupirko jai namą, ji imdavo Andrė į susitikimus 
su klientais. Jis laukdavo jos prabangių viešbučių vestibiuliuo- 
se, kur spalvotųjų iki pat septintojo dešimtmečio apskritai 
neįleisdavo. Gal tai, kad jam buvo suteikta tokia privilegija, ir 
paskatino jį pamilti viešbučius. Jam jie buvo gražesni ir šven- 
tesni už bet kokią katedrą, nes ne visiems prieinami. Jis ten 
turėdavo savo ypatingą vietą, kur kitų vaikų neįleisdavo. Andrė 
svajodavo kada nors tapti tokio prabangaus viešbučio valdyto- 
ju. - Dusliu balsu Klerė pridūrė: - Džiaugiuosi, kad jo svajonė 
išsipildė. 

— Ojo motina? - paklausė Kasidis. - Dar vis turi klientų? 

— Ne, pone Kasidi. Ji nusižudė, persipjovė riešus skustuvu. 
Vieną popietę grįžęs iš mokyklos, Andrė ją rado negyvą vonioje. 

— Jėzau. 

— Jeigu jūs silpnų nervų, kapstytis praeityje neverta. 

Kasidis piktai susiraukė. 

— Manote, man tai teikia malonumą? 

— Jeigu ne, kodėl taip atkakliai rausiatės, ieškodamas purvo 
kitų žmonių asmeniniame gyvenime? 

— Tai viena iš nemaloniausių mano darbo sričių, Klere. Ir vis 
dėlto turiu tą daryti. 

— Atsakykite man į vieną klausimą, - netikėtai paprašė Klerė. 

— Į kokį? 

— Arjums dera mane vadinti Klere? 

Jų žvilgsniai susirėmė, stojo tyla. Įtampa tapo kone apčiuo- 
piama. Galiausiai jis nusisuko. 

— Ne, nedera. 

— Tai kodėl taip elgiatės? 

Kasidis lėtai atsisuko. Jo akys, atrodė, įgijo lytėjimo gebėji- 
mų. Klerė visa esybe juto jų prisilietimą. 

— Galjūs ir melagė, Klere, bet nesate kvaila, - jo balsas buvo 
kimus. - Jūs žinote kodėl. 

Ji nenuleido nuo jo akių, kol krūtinėje susikaupęs jaudulys 
tapo nebepakeliamas. Blogiau būtų buvę tik tada, jeigu būtų 
liovusis į jį žiūrėjusi, bet Klerė nerado jėgų nusisukti. Ją nenu- 
maldomai prie jo traukė, tarsi juos būtų saisčiusios nemato- 
mos grandinės. 

Jie taip ilgai sėdėjo sustingę, kad kai jis galiausiai krustelėjo, 
Klerė nevalingai pašoko. O jis viso labo kilstelėjo ranką ir pasi- 
masažavo nuo įtampos paskaudusį sprandą. 

— Grįžkime prie Andrė. Jis tą vakarą jums paskambino ir 
pranešė, kad jūsų motina „Fermonte“. 

Klerė linktelėjo. Jai buvo sunku kalbėti. Širdis plakė kaip pa- 
šėlusi. 

- Ir jūs nuvažiavote jos pasiimti? 

— Taip. 

— Viena? 

— Taip. Savo automobiliu. 

— Kelinta buvo valanda? 

— Tiksliai neprisimenu. 

— Klere! 

— Aš tikrai nežinau! - suriko ji, nervingai purtydama galvą. — 
Tai buvo po pamaldų. Juk jau žinote, kad jose buvau. 

Kasidis stengėsi susivaldyti, bet net ji matė, kad jam nelengva. 

— Užteks, jeigu pasakysite bent apytiksliai. 

— Maždaug vidurnaktį. Ne vėliau. 

— Kaip Merei Ketrinai pavyko nepastebėtai išsmukti iš 
namų? 

— Juk sakiau. Ji būna labai išradinga. Nulipo žemyn ir, išjun- 
gusi signalizaciją, atsirakino duris. 

— Vadinasi, net ir per tuos priepuolius ji gali blaiviai mąsty- 
ti? Ji suvokia, kas dedasi aplinkui? 

Klerė vengė jo žvilgsnio. 

— Kartais. 

— Gerai. Ir tada nuvažiavote į „Fermontą ? 

- Automobilį palikau gatvėje. Žinojau, kad ilgai neužtruk- 
siu. Taip ir buvo. Nuskubėjau į Andrė kabinetą, jis man perda- 
vė mamą, ir mudvi išėjome iš viešbučio. Manau, užtrukau ne 
ilgiau kaip porą minučių. 

— Arjus kas nors matė? Turiu omeny, iš viešbučio personalo. 

— Nežinau. Pats jų ir paklauskite. 

— Taip ir padarysiu. 

Kasidis susikišo rankas į kišenes ir įsmeigė akis į lietaus 
prausiamus langus. Nors ir surengė jai negailestingą tardymą, 
Klerei pro akis neprasprūdo, koks vyriškas jo profilis ir visa jo 
laikysena - nuo vis dar drėgnų plaukų iki batų nosių. 

— Tą vakarą jūs matėte Vaildą Didžiojoje arenoje. Vėliau bu- 
vote viešbutyje, kuriame jį rado nužudytą. Ir galiausiai pasi- 
stengėte, kad niekas to nesužinotų. 

— Kiek dar kartų reikės aiškinti? Norėjau apsaugoti mamą 
nuo paskalų ir apkalbų. Negi taip sunku suprasti? 

— Jūs buvote tik viešbučio vestibiulyje? 

— Taip. 

— Nebuvote jokiame kitame aukšte ar kokioje kitoje viešbu- 
čio vietoje? 

— Nebuvau. 

— Ar naudojotės liftu? 

— Ne. 

Kasidis rankomis įsirėmė į minkštą sofos atkaltę, ant kurios 
sėdėjo Klerė, ir žvelgdamas jai tiesiai į akis paklausė: 

— Tada kurių galų anksčiau to nepasakėte? Jeigu iš tikrųjų 
viskas taip nekalta, kodėl man melavote? 

— Todėl, kad jūs iš pat pradžių nusprendėte, jog aš įsipainio- 
jusi į šį nusikaltimą. Mano pavardė buvo Vaildo priešininkų 
sąraše, ir jums tai pasirodė svarbus argumentas. Paskui radote 
aplanką su straipsnių iškarpomis, kurio taip kvailai mėginau 
atsikratyti. Taigi jau turėjote prieš mane du nenuginčijamus 
įkalčius. O jeigu dar būtumėt sužinojęs, kad tą vakarą buvau 
„Fermonto“ viešbutyje, būtumėte nedvejodamas, kaip ką tik 
padarėte, priėjęs klaidingą išvadą. 

— Ar tikrai klaidingą, Klere? Ar tikrai tą vakarą nuvažiavote į 
„Fermontą tik motinos pasiimti? 

— Kaip ir šįvakar. 

— Ar negali būti, kad viešbutyje jūsų senas bičiulis Andrė Fi- 
lipis padėjo jums patekti į Vaildo apartamentus? 

— Negi Vaildas, gulėdamas nuogas lovoje, lyg niekur nieko 
būtų šnekučiavęsis su jam visiškai nepažįstamu žmogumi? 

— Iš kur žinote, kad jis buvo nuogas? 

— Jau visą mėnesį laikraščiai rašo, kad jį rado lovoje nuogą. 
Be to, jeigu jau būčiau nusprendusi Džeksoną Vaildą nužudyti, 
negi manote, kad savo planus būčiau kam nors atskleidusi? 

— Velniai rautų! Nežinau, - sutriko jis. 

Akivaizdžiai susijaudinęs, Kasidis nunarino galvą. Jis buvo 
taip arti, kad Klerė jautė lietumi dvelkiančių jo plaukų ir odos 
kvapą. Nors buvo tamsu, ji įžiūrėjo jo plaukų sruogą, dengian- 
čią pakaušį. Jai tereikėtų tik truputį pasukti galvą, ir jos lūpos 
paliestų jo smilkinį, nuo beprotiškos įtampos pulsuojančią jo 
gyslelę. 

Kasidis pakėlė galvą ir įdėmiai pažvelgė jai į akis. 

— Viskas velnioniškai logiška. Jūs turėjote motyvą. Ir gali- 
mybę. Net ir pagalbininką viešbutyje, kuris galėjo padėti jums 
įvykdyti sumanymą. Klere, turite pripažinti, kad, žvelgiant 
mano akimis, jūs kalta ir įklimpusi iki ausų. 

— Kodėl tada toks liūdnas jūsų veidas? Argi ne to ir siekėte? 
Maniau, apsidžiaugsite, kad pagaliau pavyko prigriebti įtaria- 
mąją. Kas jums? 

Lėtai, bet ryžtingai jis padėjo rankas jai ant pečių ir privertė 
atsistoti. Klerė atsidūrė pavojingai arti. 

— Klausiate kas? Maniau, kad radau žudikę. - Panardino 
pirštus į jos plaukus ir atsuko į save jos veidą. - Tik nenorėjau, 
kad žudikė būtumėte jūs. 

Staiga jis tvirtai prispaudė lūpas prie jos burnos. Klerei dar 
nespėjus atsipeikėti nuo ankstesnio šoko, jis atlošė jos galvą ir 
ėmė bučiuoti su dar didesniu įkarščiu. Klerė nejučia šūktelėjo 
tarp lūpų pajutusi jo liežuvį, o kartu ir vyro skonį - nepakar- 
tojamą konjako ir geismo mišinį. Pagautas pykčio ir aistros jis 

valdingai bučiavo Klerę, nekreipdamas dėmesio, kad ji prieši- 
nasi. Iš pradžių ji buvo per daug sutrikusi, kad iš tikrųjų pa- 
sipriešintų, o netrukus jau nė nebandė. Karštas bučinys ir ją 
įsuko į aistros verpetą. 

Kasidis akimirką atsiplėšė nuo jos lūpų. Jo rankos nuo plau- 
kų nuslydo ant Klerės liemens. Kai tvirtai prispaudė ją prie sa- 
vęs, Klerė pajuto kietą jo penį. Geismas, kaip pavasarinės gėlės 
žiedlapiai, ėmė skleistis jos kūne ir ji pasidavė jo jėgai. 

— O Dieve, - sumurmėjo Kasidis, įsikniaubęs jai į kaklą. 

Jis mikliai atsegiojo palaidinukės sagas, atsegė liemenėlę ir 
jo rankos nuslydo po atlaisvintais kaušeliais. Uždėjo delnus ir 
ėmė glamonėti. 

Bučiniai darėsi vis aistringesni ir karštesni. Kad neprarastų 
pusiausvyros ir nekristų atbula, Klerė įsitvėrė jo marškinių. Ir 
ne vien todėl, kad Kasidis ją taip nepatogiai išlenkė, - ji nebe- 
turėjo jėgų priešintis jo bučiniams ir glamonėms. 
karštligiškai ieškojo atsakymų, kuriuos ką tik taip troško gau- 
ti. Jų kūnai sutartinai degė geismu. Jo švelniuose delnuose jos 
krūtys buvo sunkios ir karštos, speneliai sukietėję ir jautrūs. 

Jų audringas glėbesčiavimasis kėlė baimę. Klerę gąsdino jos 
pačios aistra. Dar kiek... ir nebepajėgs atsispirti - rusenanti 
ugnis peraugs į šėlstančią liepsną. Tuoj neliks jokių stabdžių, o 
tai ir buvo baisiausia. Valdžią turintys žmonės nuolat aiškinda- 
vo, kas jai būtų geriausia, ir ji įprato priešintis. 

— Gana! - nusuko galvą ir nustūmė jo rankas. - Bandymas 
geras, bet net ir šitaip prisipažinimo iš manęs neišgausite. 

Kasidis tą pat akimirką ją paleido ir atsitraukė. Sugniaužė 
kumščius. Jis duso, jo balsas pasidarė kimus ir trūkčiojo: 

— Prakeikimas! Juk kuo puikiausiai žinote, kad ne dėl to jus 
bučiavau. 

— Nejaugi? - Klerės balse skambėjo iššūkis. 

Jis pasisuko, nusitraukė nuo kabyklos lietpaltį ir atlapojo 
duris. Kambarį iš koridoriaus užliejusi šviesa tarpduryje išryš- 
kino sustingusį jo siluetą. 

Akimirką jie žiūrėjo vienas į kitą per juos skiriančią tamsą, o 
tada jis išėjo garsiai trenkęs durimis. 

Klerė sukniubo ant sofos. Užsidengusi delnais veidą, su at- 
gaila, kuria sesuo Ana Elizabeta galėtų didžiuotis, sudejavo: 

— O Dieve, ne. Ne. 

Pagauta aistros, ji godžiai bučiavo vyrą, kuris galėtų ją visam 
gyvenimui įkišti už grotų. Greičiausiai taip ir padarys. 


—-— 


Ji atidarė duris, vilkėjo laisvus sportinius marškinėlius ir raš- 
tuotas blauzdines. 

— Kasidi, - kaimynė atrodė nustebusi. - Negalit patekti į na- 
mus? - žvilgtelėjo į takelį, skiriantį jų butus, akivaizdžiai ieš- 
kodama paaiškinimo, kodėl jis atsidūrė prie jos slenksčio tokią 
vėlyvą valandą. 

— Pamačiau, kad pas jus dar dega šviesa, - atsakė Kasidis, 
tarsi tai viską paaiškintų. 

— Užeikite. - Patė... Penė... Pegė, ar kuo ji ten vardu, atsitrau- 
kė, ir jis įžengė į svetainę, labai panašią į jo paties, tik dailiau 
įrengtą ir gerokai tvarkingesnę. 

— Puikus pasirinkimas žvarbiai nakčiai, - ji parodė į jo liet- 
paltį. 

— Atrodo, audra jau praeina. 

— Sėskitės. Ar norėtumėt ko nors išgerti? 

— Ne, dėkui. 

Ji kiek suglumusi šyptelėjo. 

— Pasiūlyčiau žolytės, bet vargu ar norėtumėt. 

— Ne, nenoriu. 

— Jūs alkanas? Vakarieniavote? 

— Neprisimenu, - atvirai prisipažino Kasidis. - Greičiausiai 
nevakarieniavau, bet aš ne alkanas. 

— Tada... prisėskite. Paleisiu kokią nors muziką. Kokia jums 
patinka? 

— Man vis tiek. 

Jis nusivilko lietpaltį ir užmetė ant kėdės atlošo, bet nesi- 
sėdo. 

Mergina uždėjo kompaktinę plokštelę. Pasigirdo Rendžio 
Treviso balsas. 

— Jums patinka kantri? 

- Tiks. 

Ji kurį laiką įdėmiai į Kasidį žiūrėjo, o tada įsisprendė ran- 
komis į klubus. 

— Na, džiaugiuosi, kad užsukot, bet vis tiek nieko nesupran- 
tu. Kas nutiko? 

— Atėjau pasidulkinti. 

Iš nuostabos ji tankiai sumirkčiojo, o paskui veidą nušvietė 
plati šypsena. 

— Ko iš karto nesakėt? - Pasisuko ant plikų kulnų ir nuvin- 
giavo į miegamąjį. 

Kasidis nusekė jai iš paskos. 


Došimtas skyrius 


Mie išvyniojo kąsnio didumo šokoladuką „Snickers“ ir įsidė- 
jo į burną. Perkando jį dengiantį šokolado sluoksnį ir suleido 
dantis į karamelę su riešutais. Saldainiui tirpstant ant liežuvio, 
godžiai mėgavosi švelniu aromatingu mišiniu. Išspaudusi kuo 
daugiau malonumo iš šio kaloringo skanėsto, apčiulpė tąsia 
karamele aplipusius dantis. 

Staliukas priešais sofą buvo nusėtas saldainių popierėliais. 
Arielės vaikystės metais šeimos biudžete saldumynams nebuvo 
eilutės. Arielė džiaugdavosi, jeigu bent kartą per porą savaičių 
gaudavo ledinuką ant pagaliuko. Todėl per kelerius pastaruo- 
sius metus stengėsi su kaupu atsigriebti už praeities neprite- 
klius, ir jai vis buvo negana. 

Arielė išsitiesė ant sofos akimis mėgaudamasi šilkine piža- 
ma, jusdama tarp kojų slidų jos audinį. Veidrodyje priešais atsi- 
spindėjo išpuoselėta moteris, supama gražių, jai priklausančių 
daiktų. Arielei tai patinka. Tiesą sakant, ji netveria džiaugsmu. 

Vienintelis namų, kuriuose ji užaugo, patogumas buvo van- 
dentiekis. O šiaip tai buvo bjaurus statinys, dideli, skurdžiai ir 
pigiai apstatyti kambariai. Prisiminusi Arielė net nusipurtė. Ji 
niekada draugų į namus nekviesdavo, nes gėdydavosi savo se- 
nos apšiurusios sodybos. Gėdijosi ir jos gyventojų. Jos brolis, 
itin šlykštus tipas, terorizavo visus aplinkinius. Tėvai jai visada 
atrodė seni, nors dabar jau suprato, kad juos prieš laiką buvo 
susendinę nepritekliai. Bet Arielei nė kiek jų negaila. Džiaugė- 
si, kad jie seniai mirę ir palaidoti. 

Arielė troško lengvai ir visam laikui palaidoti varganų metų 
prisiminimus. Bet kaskart, kai ją užplūsdavo malonios mintys 
apie dabartinį gyvenimą, atmintyje iškildavo praeities šešėliai, 
primindami, kas ji buvo iki atsiduodama tėvo Džeksono Vaildo 
malonei. 

Skurdo paženklintos dienos su visam liko praeityje, dairyda- 
masi po kambarį, įtikinėjo save Arielė. Meniški daiktai puošė 
kiekvieną jo kampelį ir kertelę. Dauguma jų buvo Džeksono 
sekėjų dovanos. Jis ne kartą siūlė kai kuriuos iš jų išdalyti, bet 
Arielė griežtai atsisakydavo. Visi tie niekučiai jai buvo brangūs, 
nors namai darėsi vis labiau užgriozti. Net jeigu įrengtų papil- 
domų lentynų ar dalį daiktų išneštų į palėpę, ar laikytų sukiš- 
tus po lova, ji vis tiek nesiskirtų nė su vienu daiktu, patekusiu 
jai į rankas. Tai įkūnijo saugumą, ir Arielė nė už ką šių daiktų 
neatsisakys. Vėl pakartojusi šią priesaiką, išvyniojo dar vieną 
šokoladuką ir su didžiausiu pasitenkinimu suvalgė. 

Kai į kambarį nešinas kavos puodeliu ir laikraščiu įėjo Džo- 
šas, iškart pastebėjo saldainių popieriukus. 

— Čia tavo pusryčiai? 

— O ką? 

— Juk ne avižiniai dribsniai, ar ne? - Jis klestelėjo į fotelį, 
o puodelį su kava pasidėjo ant ranktūrio ir išskleidė laikraš- 
tį. - Stebuklas! Mūsų istorijos pirmuosiuose puslapiuose jau 
nebėra. 

Žvelgiant į jį saldainis skrandyje ėmė rūgti. Pastaruoju metu 
Džošas vis labiau panėšėjo į keturiasdešimtmetį kankinį. Ta- 
čiaujie vis dar mylėjosi kiekvieną naktį. Jis buvo nenuilstantis 
ir išradingas meilužis, menininkams būdinga jausmingumas. 
Džošas lietė jos kūną it skambintų fortepijonu - ryžtingai ir 
tuo pat metu švelniai. 

Pusė viso malonumo su juo miegoti buvo virpulys, kurį jau- 
tė apgaudinėdama Džeksoną. Dabar, kai nebeliko paslapties ir 
kaltės jausmo, teikusio jų santykiams pikantiškumo, mylėtis 
su posūniu pasidarė nuobodoka. Net ir tada, kai patirdavo or- 
gazmą, ji kažko pasigesdavo. 

Kažkas jai nedavė ramybės, ji nesuprato savo keisto nepasi- 
tenkinimo priežasties. Juk misija Sinsinatyje pavyko puikiai. 
Nufilmuotos dvi televizijos laidos ir jau paruoštos transliuoti. 
Per filmavimus salėje nebuvo kur obuoliui nukristi. 

Arielė giedojo, Džošas akompanavo. Keli mokiniai su ašaro- 
mis akyse pasakojo, kaip Džeksonas Vaildas ir jo kongregacija 
pakeitė jų gyvenimą. Tada žodį perėmė Arielė ir pradėjo širdį 
veriantį savo pamokslą. Prireikė dviejų dienų, kad jį išmoktų 
atmintinai. Kiekviena balso moduliacija, kiekvienas gestas 
buvo kruopščiai surežisuotas ir surepetuotas stovint prieš vei- 
drodį. Bet sugaištas laikas ir pastangos nenuėjo veltui. Dar jai 
nebaigus kalbėti, visų akyse spindėjo ašaros, o aukų dubenys 
buvo pilni dolerių. 

Tie, kas prieš porą savaičių skeptiškai vertino galimybes tęsti 
organizacijos veiklą be tvirtos Džeksono rankos, dabar bėrė jai 
komplimentus. Ji įrodė, kad jie klydo. Arielė buvo ne mažiau 
charizmatiška ir gebanti įtikinti negu jos amžinatilsį vyras. 
Šimtai žmonių ateidavo jos pažiūrėti, kiekvienas jos ištartas 
žodis jiems buvo brangakmenio vertės. Taigi pasaulis buvo jos 
kišenėje. 

Vis dėlto iš kur tas miglotas nepasitenkinimo jausmas? 

Tiesiog ji nori daugiau. Turi šimtus tūkstančių sekėjų, o ko- 
dėl ne milijonus? Arielė staiga atsisėdo. 

— Nieko čia gero. 

Džošas pažvelgė į ją pro nulinkusį laikraščio kampą. 

— Apie ką tu? 

— Man nepatinka, kad mūsų jau nebėra pirmuose puslapiuose. 

Ji nuleido kojas nuo sofos, atsistojo ir ėmė žingsniuoti po 
kambarį. Nenustygdama vietoje Arielė taisė pagalvėlių spur- 
gus, stumdė krištolines vazas ir perstatinėjo porcelianines pie- 
menaites. 

— Kad pralinksmėtum, siūlau pažiūrėti į mūsų skelbimą. 
Penkioliktas puslapis, antra skiltis. 

Džošas pakišo jai laikraštį taip, kad būtų patogiau skaityti. 
Skelbimo viršuje firminiu kongregacijos šriftu buvo išspaus- 
dintas jų televizijos laidos pavadinimas. Apačioje - Arielės 


nuotrauka: mikrofonas prie pat burnos, o per skruostus rieda 
ašaros. Dar žemiau - data ir transliavimo laikas. 

Arielė kritiška akimi permetė skelbimą. 

— „Džeksono Vaildo maldos ir šlovinimo valanda ', - perskai- 
tė. - Džeksono Vaildo nebėra. Kodėl mums nepakeitus laidos 
pavadinimo? 

— Kaip? 

— Kad ir „Arielės Vaild maldos ir šlovinimo valanda. 

- Ojeigu „Maldos ir šlovinimo valanda ? 

— Ne, per blanku. Be to, žmonėms reikia asmenybės, su ku- 
ria jie laidą tapatintų. 

— Žinoma, su tavim. 

— O kodėl gi ne? Juk aš kalbu daugiausia. 

Gurkšnodamas kavą Džošas stebėjo ją per puodelio kraštą. 

— Gali pavadinti, kaip tau patinka, Ariele. Man vis tiek. 

— Matau. 

Džošas numetė laikraštį ir įpykęs pašoko ant kojų. 

— Ką tu matai? 

— Ogi tą, kad jeigu ne aš, po Džeksono mirties visas šis rei- 
kalas būtų sprogęs kaip muilo burbulas. Tu per skystas net 
skautų būriui vadovauti, ką jau kalbėti apie tokią organizaciją 
kaip mūsų kongregacija. Laimė, turi mane, nes dabar su kla- 
jojančiais muzikantais linksmintum publiką per vakarėlius ir 
muges. 

— Ir būčiau kur kas laimingesnis. Bent nesijaučiau kaip mait- 
vanagis, mintantis dvėsena. 

Ji kilstelėjo kruopščiai pieštuku paryškintą antakį. 

— Kadjau toks nelaimingas, žinai, kur rasti duris. 

Džošas piktai į ją dėbtelėjo, bet, kaip Arielė ir tikėjosi, tuo ir 
užsibaigė. Jis nuėjo prie fortepijono, perbėgo pirštais per kla- 
višus ir ėmė skambinti kažkokį klasikinį kūrinį su jėga ir tem- 
peramentu, kurio jam stigdavo pakliuvus į keblią situaciją. 

Galiausiai apsiramino, bet nesiliaudamas skambinti vėl dėb- 
telėjo į Arielę. 

— Žinai, kas tikrai graudu? Tai, kad nesupranti, kokia tu juo- 
kinga. 

— Juokinga? - jos balse pasigirdo iššūkis. - Kam? 

-— Visiems, kas dirba mūsų kongregacijoje. Tave apsėdo didy- 
bės manija.- Žmonės, vos nusisuki, iš tavęs juokiasi. Kaip ma- 
nai, kodėl atsistatydino tiedu tarybos nariai? 

— Paprasčiausiai jiems nepatinka, kad turi paklusti moteriai. 
Jie čia įžvelgia pavojų savo vyriškam ego. Manai, man nors 
kiek rūpi? Apsieisime ir be jų. 

— Organizacija, kurią žūtbūt stengiesi išsaugoti, silpsta, 
Ariele. Tik per savo egoizmą tu nepajėgi to suvokti. - Baigda- 
mas kūrinį, jis vėl perbėgo per klavišus ir ėmė skambinti kitą. - 
Turbūt tėtis, stebėdamas mus iš aukštybių, skaniai juokiasi. 

— Gal tau smegenys suskystėjo? 

Džošas gudriai nusišaipė: 

— Vis dar jo bijai, Ariele? 

— Tai tu bijai. 

— Aš to ir neneigiu, - atšovė Džošas, - o tu nepripažįsti. 

— Aš apskritai nieko nebijau. 

- Jis vis dar laiko tave po padu. 

— Nė velnio! 

— Tada, ko ryji kaip medkirtys, o paskui viską išvemi? - Džo- 
šas užbaigė kūrinį fortissimo, todėl klausimas nuskambėjo dar 
dramatiškiau. 

Arielės arogancija išgaravo. 

— Apie ką tu čia? 

— Puikiai žinai, apie ką. Tos nesąmonės trunka jau ne vieną 
mėnesį. Pavalgai, o paskui leki į tualetą. Be saiko kemši saldu- 
mynus, o tada prisiverti išvemti. Tai liga. Vadinasi bulimija. 

Arielė užvertė akis. 

— Kas tu? Gal vyriausiasis chirurgas? Aš tik žiūriu, kad ne- 
priaugčiau svorio. Televizijos kameros prideda mažiausiai pen- 
kis kilogramus. Nenoriu atrodyti panaši į baltąjį banginį, kai 
scenoje lipu nuo tų nelemtų laiptų. 

Džošas suėmė pamotei už plono riešo ir pasuko, kad ji maty- 
tų, kiek daug jo ilgi pirštai gali apimti. 

— Tu ne šiaip skaičiuoji kalorijas, Ariele, tu be saiko kemši 
maistą, o paskui dirbtinai išvemi. 


164 +» Sandia Brown 


Arielė šiurkščiai ištraukė ranką. 

— Ojeigu ir taip? Džeksonas man vis kalė, kad prisižiūrėčiau. 
Reikėjo ko nors griebtis, kad nesustorėčiau. 

— Negi jo taip ir neperpratai? - paklausė Džošas atlaidžiai 
šypsodamasis. - Jis meistriškai manipuliavo žmonių silpny- 
bėmis. Todėl jam buvo lengva valdyti žmonių protus ir sielas. 
Jis nuolat kalė mamai, kad ji kvaila, kol galiausiai mama pati 
tuo patikėjo. Kelis paskutinius gyvenimo metus nedrįsdavo 
pareikšti nuomonės jokiu klausimu, nes baimindavosi būti iš- 
juokta. Panašiai nutiko ir man. Juk žinai. Kiekviena pasitai- 
kiusia proga tėvas primindavo, kad rimtai muzikanto karjerai 
man stinga gabumų ir kad vienintelis dalykas, kuriam tinku, 
išbelsti gospelą per jo pamokslus... bet esą ir tai aš darantis 
vidutiniškai. Jis rado ir tavo silpną vietą, baimę, kad tu per 
stora. Žinojo, kaip dėl to nerimauji, ir tuo naudojosi, kad tave 
pažemintų. Tėvas buvo klastingas it šėtonas, Ariele. Viską darė 
taip gudriai, kad nė nespėję susivokti, prarasdavome bet ko- 
kią savigarbą. Reikėjo nekreipti dėmesio, kai jis erzindavo tave 
dėl neva vaikiško putlumo ar tavo potraukio į saldumynus. Tu 
visada buvai liekna. Na, o dabar tau gresia išsekimas. Be to, 
kaip pati ką tik sakei, tėvo nebėra, ir jis nebegali daugiau tavęs 
kankinti. 

— Pats tai darai ne prasčiau už jį. 

Džošas liūdnai palingavo galvą. 

— Tu nesupranti, Ariele, aš nekritikuoju, man tik neramu dėl 
tavo sveikatos. Aš... 

— Pala, Džošai. Man šovė mintis. - Ji prispaudė delnais jo 
pirštus prie klaviatūros. Nuskambėjo šaižus nedarnus akordas. 

Džošas supykęs ištraukė rankas. 

— Kalė! Jeigu dar kartą... 

— Nesijaudink. Nieko tavo brangiosioms rankelėms nenuti- 
ko. Prisimeni, ką sakei anksčiau? Na, kad pirmuosiuose pusla- 
piuose mūsų jau nebėra. Taip, tu teisus. Reikia ką nors daryti, 
kad padėtį ištaisytume. 

Tikrindamas, ar pirštai sveiki, Džošas juos palankstė. 

— Ką turi omeny? - burbtelėjo. 

— Grįžę iš Sinsinačio sėdim Našvilyje, niekur neiškišdami 
nosies. Niekam neįdomūs ir užmiršti. Laikas apie save primin- 
ti, duoti peno naujoms laikraščių antraštėms. Naujojo Orleano 
farai turi suprasti: sielvartaujanti našlė ir sūnus nepamiršo, 
kad Džeksonas Vaildas buvo šaltakraujiškai nužudytas. 

— Manai, jiems priminti būtų protinga mintis? 

Arielė metė į posūnį šaltą žvilgsnį. 

— Džeksonas turėjo galybę priešų. - Sudėjusi smilius trikam- 
piu, ji patapšnojo sau per lūpas. - Ir vienas iš jų kaip tik gyvena 
Naujajame Orleane. 


— Kokia čia velniava? 

Kasidis buvo prastos nuotaikos ir pokalbis su detektyvu Ho- 
vardu Glenu jos nepataisė. Kai palydėjo Klerę į „Ponšartreno“ 
viešbutį pasiimti Merės Ketrinos, kitą dieną Kasidis papasako- 
jo Glenui viską, kas nutiko tą vakarą. Viską, išskyrus bučinį. 

— Vadinasi, ji neneigė, kad įraše jos balsas? - paklausė Glenas. 

— Ne. Ji turėjo rimtą priežastį tą vakarą būti „Fermonte“. 

— Taip, reikėjo nudėti pamokslininką. 

— Arba, kaip ji tvirtina, pasiimti motiną, - paprieštaravo Ka- 
sidis, bet Gleno žvilgsnis buvo skeptiškas. - Klausyk, Glenai, 
vakarykščio nutikimo jos negalėjo surežisuoti. Akivaizdu, Me- 
rės Ketrinos psichikos sutrikimas nesuvaidintas, ir Kl... panelė 
Loran gina ją kaip rūpestinga lokė. 

Kasidis papasakojo Glenui ir apie Klerės santykius su Andrė 
Filipiu. 

— Jiedu bičiuliaujasi dar nuo vaikystės. Todėl nenuostabu, 
kad siekdamas apsaugoti draugę Filipis mums pamelavo. Tai 
visiškai suprantama. 

Glenas apsidairė, ieškodamas, kur užgesinti cigaretę. Kasi- 
dis jam padavė tuščią plastikinį puodelį. 

— Dievulėliau, - suaimanavo Glenas, - juo giliau kasame, juo 
įdomesnių dalykėlių aptinkam. 

— Tik kasti reikėtų labai atsargiai. 

— Ką turi omeny? 

— Aš irgi noriu prisikasti prie tiesos. Gal mes ką ir išsiaiškin- 
sime, o gal ir ne. Vis dėlto kalbėtis su tokia moterim kaip Klerė 
Loran negalima pučiant „Camel“ dūmus jai į akis ir mėtant ne- 
švankybes. Todėl bus geriau, jeigu paliksi ją man. 

— Šit kaip? 

— Atleisk, bet tu jai keli pasibjaurėjimą. 

— O kokius jausmus keli jai tu, Kasidi? - Glenas giliau įsitaisė 
krėsle ir užsikėlė koją ant kojos. 

— Apie ką tu čia? - suirzęs Kasidis numetė rašiklį. 

Glenas iškėlė rankas, rodydamas, kad pasiduoda. 

— Viskas, viskas. Nesusilaikiau. Juk reikia pripažinti, ji - vi- 
sai nieko moteriškaitė. O ir tu nebjaurus. Taigi turint galvoj... 

— Turint tą galvoj, - šiurkštokai jį nutraukė Kasidis, - aš 
persekiosiu Džeksono Vaildo žudiką, kad ir kas jis pasirody- 
tų esąs. 

— Tada neturi jokių priežasčių šitaip karščiuotis, tiesa? 

Nuo to apsišaudymo visi jųdviejų pokalbiai buvo griežtai 
dalykiniai. Kasidžiui buvo apmaudu, kad jis užkibo ant Gleno 
mesto kabliuko. Taip nesigraužtų, jeigu detektyvo žodžiuose 
nebūtų tiesos, ir, atrodo, Glenas tai jaučia. Interesų konflikto 
klausimo jis daugiau nekėlė, bet Kasidis žino, kad Glenas jų 
pokalbio nepamiršo. 

Šįryt Glenas leidosi į spėliones. Jis paskleidė ant Kasidžio 
stalo šūsnį kompiuteriu išspausdintų lapų. Juose buvo tūks- 
tančiai pavardžių, iš kurių kelios apvestos raudonai. Kasidis 
nesirinkdamas paėmė vieną lapą ir perskaitė: 

— Kas tas Darbis Mosas? 

— Tokios pavardės taip lengvai nepamirši, ar ne? - retoriš- 
kai paklausė Glenas. - Prieš daugelį metų, dar savo karjeros 
pradžioje, buvau jį sulaikęs už užpuolimą. Žiauriai sumušė 
prostitutę, ir ta atsidūrė ligoninėje. Mosas nesutriko, atvilko 
suktą advokatėlį iš Dalaso, savo gimtojo miesto, ir kaltinimai 
jam buvo panaikinti. Sočiai man pagadino kraujo. Todėl, kai 
pamačiau jo pavardę tarp Vaildo kongregacijos rėmėjų, iškart 
susidomėjau. Savaitgalį nuvariau į Dalasą. Ir ką manai? Radau 

Darbį gyvutėlį ir sveikutėlį. Dabar jis - trijų knygynų suaugu- 
siesiems savininkas. 

Kasidis suraukė antakius. 

— Nieko sau. 

— Tai va: tikros iškrypėlių landynės. Tik užsimink, kokie 
žaidimėliai tau patinka, ir jis čia pat tau parūpins žurnaliuką 
su maloniais aksesuarais - dirbtiniais peniais, pripučiamomis 
putytėmis ir dar nežinia kokiu šlamštu. Įdomu, ar ne? Grįžęs, 
įlindau į kompiuterį ir iškapsčiau visas pavardes, pažymėtas 
raudonomis vėliavėlėmis. Visų jų verslas vienaip ar kitaip susi- 
jęs su tuo, prieš ką Vaildas įnirtingai kovojo savo pamokslais. 

— Kokią galima daryti išvadą? Ogi tokią, kad jie sumokėjo, ir 
Vaildas paliko juos ramybėje, - spėjo Kasidis. 

— Ko gero. Bet yra dar kai kas. - Glenas pirštu vedė per sąra- 
šą, kol sustojo ties kita raudonai apvesta pavarde. 

- Žiūrėk. 

— Glorija Džina Reinolds? 

Glenas demonstratyviai iš savo murzinokų baltų marškinių 
kišenės ištraukė lapelį ir padavė Kasidžiui. Šis tylomis perskai- 
tė pavardę ir klausiamai pažvelgė į kolegą. Tas iškalbingai gūž- 
telėjo. Pasigirdo telefono skambutis. Po antro signalo Kasidis 
pakėlė ragelį. 

— Kasidis. 

— Pone Kasidi, čia Klerė Loran. 

Jis nevalingai įsitempė. Visai nesitikėjo išgirsti jos aksomi- 
nio vibruojančio balso. Kasidis nesiliovė apie ją galvojęs, ir ne 
vien kaip apie galimą žudikę. 

Seksas su kaimyne suteikė palengvėjimą, bet tik trumpam. 
Išėjęs iš jos buto, Kasidis vis dar nebuvo tikras, ar žino, kuo ji 
vardu, ir jautėsi it koks šliužas. Vargu ar vyras galėtų dar šlykš- 
čiau pasielgti su moterim. Turėjo tik vieną pasiteisinimą - ji 
gavo iš jo, ko norėjo... ir ko ne kartą įvairiomis aplinkybėmis 
buvo prašiusi. 

— Alio, per kiek laiko galite atvažiuoti? - apsimestinai laisvai 
paklausė Klerė. 


Klausimas jį suglumino. Ar Klerė ketina prisipažinti? 

— Į „Prancūzišką šilką ? Kas nutiko? 

— Sužinosite, kai atvyksite. Paskubėkite. 

Daugiau Klerė nieko nepasakė. Kasidis atitraukė ragelį nuo 
ausies akivaizdžiai suintriguotas. 

— Kas skambino? - paklausė Glenas prisidegdamas cigaretę. 

— Klerė Loran. 

Žvelgdamas į Kasidį pro dūmų debesėlį, Glenas įtariai prisi- 
merkė. 

— Tu rimtai? 

— Taip. Pasikalbėsime vėliau. 

Palikęs detektyvą, Kasidis paskubomis apsivilko švarką, iš- 
bėgo iš kabineto ir įšoko į liftą prieš pat užsiveriant durims. 
Jis prikaišiojo sau už tokią skubą, kartu teisinosi, kad jį išgąs- 
dino Klerės tonas. Nors balsas buvo kaip visada tylus ir prislo- 
pintas, jis pajuto neįprastą gaidelę. Irzulio? Baimės? Skubaus 
reikalo? 

Po minutės jau važiavo į Prancūzų kvartalą, meistriškai lavi- 
ruodamas ir keikdamas spūstį. 

Kaip Klerė ir sakė, vos privažiavęs prie „Prancūziško šilko“, 
jis suprato, kodėl ji paskambino. Prie pastato būriavosi ma- 
žiausiai pora šimtų piketuotojų. Užteko perskaityti vieną kitą 
plakatą, kad suprastum, kas šią protesto akciją surengė. 

— Prakeikimas. 

Kasidis pastatė mašiną neleistinoje vietoje ir per smalsuolių 
minią pradėjo brautis prie policininko. 

— Kasidis. Apygardos prokuratūra, - prisistatė rodydamas 
pažymėjimą. - Kodėl jų neišvaikote? 

— Jie turi leidimą. 

— Koks mulkis jį išdavė? 

— Teisėjas Harisas. 

Širdyje Kasidis nusikeikė. Harisas buvo kraštutinių pažiūrų 
konservatorius ir ištikimas Džeksono Vaildo gerbėjas. Arba 
stengėsi toks atrodyti, kad pritrauktų daugiau rinkėjų balsų. 

Policininkas rankos mostu parodė į plakatą, kurį laikė seny- 


va moteriškė. 

— Nejau katalogas toks nepadorus? Gal vertėtų vieną nu- 
pirkti savo poniai. Gal taip pagyvintume seksualinį savo gy- 
venimą? 

Kasidis jo nesiklausė. 

— Jie čia seniai? 

— Jau kokią valandą. Kol elgiasi taikiai, negalime jiems už- 
drausti. Tik būtų gerai, kad pakeistų plokštelę. 

Nuo tada, kai atvažiavo Kasidis, protestuotojai jau trečią 
kartą giedojo „Pirmyn, Kristaus kariai“ ir aiškiai mėgavosi ži- 
niasklaidos, kurios čia tikrai netrūko, dėmesiu. Visos vietos te- 
levizijos stotys atsiuntė savo operatorius ir žurnalistus. Vienas 
operatorius su trisdešimt penkių milimetrų kamera, kad apim- 
tų didesnę panoramą, net įsikorė į gatvės apšvietimo stulpą. 

Smarkiai suirzęs Kasidis brovėsi pro tirštą Vaildo sekėjų būrį 
prie „Prancūziško šilko“. Paskambino prie durų. 

— Ašjus įspėjau, kad prie durų nesiartintumėte! 

— Čia Kasidis iš apygardos prokuratūros. Panelė Loran man 
skambino. 

Duris atidarė moteriškė, kurią čia jau buvo matęs. Visa net 
tirtėjo iš pykčio. Akys jos plačiame įraudusiame veide buvo vir- 
tusios siaurais plyšeliais, iš jų sklido neslepiamas priešiškumas. 

— Įleisk jį, - iš už tatuiruotos Amazonės nugaros pasigirdo 
Klerės balsas. 

Moteris pasitraukė į šalį. 

— Ačiū, - sausai padėkojo Kasidis žengdamas vidun. 

Moteriškė bambėdama uždarė duris. 

Klerė buvo graži, nors ir ne tokia savim pasitikinti kaip pa- 
prastai. Jos santūrumo nelikę nė pėdsako, o seno viskio ats- 
palvio akys degė iš nuoskaudos, skruostai buvo išraudę. Ji, ži- 
noma, labai nervinosi, bet dėl netvarkingų plaukų ir aprangos 
atrodė tik dar patrauklesnė, labiau jaudinanti ir geidžiama. 

— Darykite ką nors, pone Kasidi, - meldė Klerė. - Nežinau 
ką, tik kad toji šutvė išsinešdintų. 

— Kažin ar ką galėsiu padaryti. Jie turi leidimą. Jums teks 
pakentėti. 

- Naudodamiesi savo teise, jie pažeidžia mano teisę į priva- 
tumą, - Klerė mostelėjo ranka į duris. 

— Nusiraminkite. Dėl vieno piketo jūsų verslui nieko baisaus 
nenutiks. 

— Man dabar ne verslas galvoj, - piktai paprieštaravo ji. - Juk 
matėte televizijos kameras? Mums tai nemokama reklama, bet 
už ką jie baudžia Bjenvilio namus? - paklausė rodydama į raus- 
vą viešbutį kitapus gatvės. - Negali pravažiuoti sunkvežimiai 
su prekėmis, o jų virtuvės šefą ištiko apopleksija. Svečiai ne- 
patenkinti. Man jau du kartus skambino administratorius, su 
kuriuo seniai bičiuliaujamės, reikalaudamas - ir turi priežas- 
tį, - kad nutraukčiau šitą beprotybę. Be to, man neramu ir dėl 
mūsų darbininkių. Kai pirma pamaina prieš valandą susirengė 
išeiti, jas pasitiko švilpesiu ir keiksmais. Tada jums ir paskam- 
binau. Nenoriu, kad dėl to kentėtų mano žmonės. 

— Apgailestauju, Klere. Už šį malonumą dėkokite Arielei 
Vaild. 

— Arielei Vaild ir jums. 

— Man? - apstulbęs paklausė. - Po galais! Kuo aš čia dėtas? 

— Iki šiol piketų čia niekas nerengė, pone Kasidi. 

— Klausykit, man irgi nepatinka, kas čia vyksta, - teisinosi 
Kasidis, priėjęs arčiau prie Klerės. - Arielė siekia sudaryti įspū- 
dį, kad policija ir mūsų biuras - kvailių ir klounų banda. Čia 
toks būdas priminti visuomenei, kad dar nesuradome jos vyro 
žudiko. Jai prireikė dar vienos dozės nemokamos reklamos ir ji 
pasirinko štai tokį būdą jai gauti. 

— Tegul reklamuojasi kaip jai patinka. Man nusispjaut. Tik 
tegul nepainioja čia manęs. Nenoriu veltis į jos žaidimus. 

— Apgailestauju, bet jau įsipainiojote. 

— Tik todėl, kad jūs vis čia šniukštinėjat, - sušuko Klerė. 

— Ne. Todėl, kad nuo pat pradžių man melavot. 

— Tik tam, kad apsiginčiau, apginčiau draugus ir artimuosius 
nuo jūsų šniukštinėjimo. 

— Aš dirbu savo darbą. 

— Nejaugi? 

Jis neturėjo ką bepridurti, nes pagal pareigas jam tikrai ne- 
derėjo apklausiant įtariamuosius juos bučiuoti. O jis tai pada- 
rė, kai pastarąjį kartą čia buvo. Atrodo, Klerė irgi prisiminė tą 
akimirką, nes staiga atsitraukė ir kimiu balsu paprašė: 

— Palikite mane ramybėje, pone Kasidi. Išsiveskite juos. 

Ranka parodė į duris, bet, jai dar nebaigus kalbėti, pro langą 
įskriejo plyta ir pralėkė jiems tiesiai virš galvos. Pasipylė stiklo 
šukės. Kasidis žvilgtelėjo viršun, sumetė, kas dedasi, ir, čiupęs 
Klerę į glėbį, nėrė už kartoninių dėžių stirtos. Spausdamas 
Klerę, uždengė ją savo kūnu, bandydamas apsaugoti nuo pasi- 
pylusios šukių krušos. Darbininkės irgi puolė bėgti, kad jų ne- 
sužalotų krintantys stiklai, atsitrenkę į betonines grindis, šie 
pažiro tūkstančiais aštrių šukelių. 

Kai ataka baigėsi, Kasidis paleido Klerę iš glėbio. 

— Jūs sveika? - nubraukė jai nuo veido plaukus žiūrėdamas, 
ar jos švelni oda neįpjauta ir nenubrozdinta. 

— Taip. 

— Tikrai? 

— Taip, man nieko nenutiko. Ar nė viena nesusižeidėte? - Ji 
jau žiūrėjo į darbininkes, pamažu lendančias iš slėptuvių. 

— Mums nieko nenutiko, panele Loran. 

Atsigręžusi į Kasidį, Klerė šūktelėjo: 

— Jūs įsipjovėte. 

Ji kilstelėjo ranką ir švelniai palietė jo skruostą. Kai atitraukė 
pirštus, pamatė, kad jie kruvini. Iš kelnių kišenės jis išsitraukė 
nosinę ir nušluostė jai pirštus, o tik tada nusivalė savo skruos- 
tą. Aplink juos buvo pribyrėję spindinčių it deimantai duženų. 
Pasilenkęs Kasidis pakėlė plytą, kuria buvo išdaužtas langas. 
„Magic Marker“ žymekliu ant jos buvo parašyta: ŠLYKŠTI ŠĖ- 
TONO IŠPERA. 

— Ką gi, - tyliai ištarė Klerė, perskaičiusi negrabiai parašytus 
žodžius. - Man jau gana. - Einant prie durų, po kojomis jai 
traškėjo stiklo šukės. 

— Klere, nereikia! 

Nekreipdama dėmesio į Kasidžio šūksnį, Klerė atplėšė duris, 
išėjo į gatvę ir ryžtingai nužingsniavo prie vieno iš policininkų. 
Timptelėjo jam už rankovės, kad atkreiptų dėmesį. 

— Maniau, jūsų pareiga žiūrėti, kad demonstrantai laikytųsi 
tvarkos? 

— Mes nežinome, iš kur ta plyta atsirado. Apgailestauju, ponia. 

— Jūs apgailestaujate, o mano darbininkės galėjo būti rimtai 
sužeistos. 

— Leidimas piketuoti dar nereiškia, kad galima svaidytis ply- 
tomis, - pridūrė Kasidis. 

Policininkas jį atpažino. 

- Jūs Kasidis, ar ne? 

- Taip. Čia atstovauju apygardos prokurorui Krauderiui. Tai- 
gi nuo šioljų leidimas nebegalioja. Išvaikykite minią. Jeigu rei- 
kės, kvieskite pastiprinimą, bet tuojau pat įveskite tvarką. 

— Nežinau, - suabejojo policininkas. 

Protestuotojai plojo rankomis ir meldėsi. Kasidis apsidžiau- 
gė. Koljie nulenkę galvas ir užsimerkę, Klerės nepastebės. 

— Teisėjas Harisas... 

— Velniop teisėją Harisą ir jo leidimus, - policininką šiurkš- 
čiai nutraukė Kasidis. - Jeigu jam kas nepatinka, vėliau galės 
pasikalbėti su apygardos prokuroru. O dabar pasirūpinkite, kad 
šių žmonių čia neliktų, kol jie nepridarė dar daugiau žalos. 

— Jeigu ką nors sužeis, - įsiterpė Klerė, - poniai Vaild ir man 
teks gerokai patuštinti kišenes. 

Galiausiai apsisprendęs, policininkas nuskubėjo prie vyro, 
vadovaujančio triukšmingai ir ilgai maldai. 

— Atleiskite, pone. Jūs pažeidėte jums nustatytas taisykles, 
jums išduotas leidimas negalioja. Turite išsiskirstyti. 

Piketuotojų vadas aiškiai mėgavosi savo balso skambesiu 
ir nepanoro būti nutildytas. Šaukdamasis Jėzų jis energingai 
protestavo. Vyrai ėmė stumdytis. 

Kasidis nusikeikė: 

— Šito ir bijojau. Eikite vidun, Klere. 

— Čia mano vienos reikalas. Aš susitvarkysiu. 

— Susitvarkysite? Jums galvoj negerai? 

— Jų taikinys - aš. Jeigu paaiškinčiau jiems... 

— Minia jūsų neklausys. - Kad per šūksnius jį girdėtų, Kasi- 
džiui teko vos ne šaukti. Dar kiek, ir čia kils riaušės. 

— Matau ją! - kažkas sušuko iš minios. 

— Taip, čia ji! 

— Begėdė! Pornografijos skleidėja! 

— Ponios ir ponai, prašau. - Klerė iškėlė rankas, prašydama 
tylos, bet ją apipylė dar šlykštesniais įžeidimais. 

Fotoreporteriai ir operatoriai vos nesutrypė vienas kito ner- 
damiesi iš kailio, kad ją nufilmuotų ir įrašytų balsą. 

— Klerė Loran - kekšė! 

— „Prancūziškas šilkas“ skleidžia purvą! 

- Šalin pornografiją! 

Kasidžiui teko pasilenkti, kad išgirstų, ką jam sako Klerė. 

— Aš tik norėjau, kad man leistų paaiškinti. 

— Velniai rautų! Dabar kalboms ne laikas. 

Minia jau spaudė gyvą policininkų užtvarą, šie stengėsi už- 
kirsti kelią savivalei. Mitinguotojų balsai buvo kupini pykčio ir 
neapykantos, o veidai iškreipti įniršio. Jie grasinamai mosavo 
transparantais it karo ietimis. Pakaktų kibirkštėlės, ir įvyktų 
sprogimas. 

Netikėtai pasirodžius Merei Ketrinai Loran įsismarkavę 
triukšmadariai trumpam nuščiuvo. 

Dailiai apsivilkusi ir susišukavusi, tarsi būtų susiruošusi į 
rūmų sodo vakarėlį, Merė Ketrina išėjo pro pagrindines „Pran- 
cūziško šilko“ duris, priešais save stumdama arbatos staliuką. 
Ant jo buvo tvarkingai išrikiuoti puodeliai su rausvu skysčiu. 
Vėliau paaiškėjo, kad ten punšas „KoolAid'. Ją lydėjo aukšta 
sportiškos figūros moteris balta uniforma, nešina padėklu su 
sausainiais. 

Klerė sutiko apstulbusį Kasidžio žvilgsnį. 

— Mama, ne! - puolė ji prie motinos, norėdama ją sustabdyti, 
bet Merė Ketrina atkakliai vairavo vaišėmis nukrautą staliuką 
priešiškos minios link. 

- Atleisk, Klere, - atsiprašė Harieta Jork, eidama pro ją su 
sausainių prikrautu padėklu. - Bandžiau perkalbėti, bet Merė 
Ketrina taip susinervino, kad aš... 

— Viską suprantu, - ramino Klerė. Ji priėjo prie Merės Ketri- 
nos ir paėmė jai už parankės. - Mama, tau būtų geriau grįžti į 
namus. Čia ne vakarėlis. 

Merė Ketrina nustebusi pažvelgė į dukrą. 

— Aišku, ne, Klere Luiza. Ką tu čia? Juk šie žmonės kalba 
Džeksono Vaildo vardu, tiesa? 

— Taip, mama. Tiesa. 

— Prisiklausiau jo pamokslų ir žinau, kad tikrai gėdytųsi to- 
kio savo sekėjų elgesio. Manau, jiems verta tai priminti. Tėvas 
Vaildas apie tave prikalbėjo negražių dalykų, bet jis kvietė savo 
priešus ir mylėti. Ponas Vaildas nesitaikstytų su prievarta. 

Merė Ketrina pasuko tiesiai prie mitinguotojų vado. Jį su- 
pantys bendraminčiai pritilo, ir toji tylos banga pamažu nusi- 
rito per visą minią. Keiksmai liovėsi. Merės Ketrinos šypsena 
būtų nuginklavusi net nacių karininką. 

— Dar neteko sutikti tokių, kurie elgtųsi žiauriai ir priešiškai, 
vaišinami punšu ir sausainiais. Pone? 

Merė Ketrina paėmė puodelį punšo ir atkišo jį piketuotojų 
vadui. Atstumti tokį geranorišką naivios moters gestą Vaildo 
organizacijai būtų buvusi bloga reklama ir, akivaizdu, vadas 
tą suprato. Be to, nepamiršo, kad šį nepaprastą įvykį stropiai 
filmuoja kameros. Nenorom vyras paėmė puodelį iš Merės Ke- 
trinos rankų. 

— Harieta, pasiūlyk sausainių. Kas dar norėtų punšo? 

Kasidis, negalėdamas patikėti, palingavo galvą. Vienas po 
kito plakatai buvo nuleisti, minia ėmė skirstytis. 

— Ji labai praverstų Jungtinėms Tautoms, - burbtelėjo Ka- 
sidis. 

Klerė nuo jo pasitraukė ir priėjo prie motinos. 

— Ačiū, mama. Gražus gestas, bet dabar jau leisk Harei paly- 
dėti tave į namus. 

— Džiaugiuosi, jeigu kuo padėjau. Jie čia kėlė tokį sąmyšį. 


Klerė pabučiavo motiną į skruostą, o tada davė ženklą Harei, 
kad šioji ją išvestų. Viena iš firmos darbuotojų nuvežė stalelį. 
Klerė paprašė darbininkių, kad jos surinktų tuščius puodelius, 
servetėles ir sušluotų stiklo šukes, kuriomis buvo nusėtas ša- 
ligatvis. | 

— Kai čia baigsite, grįžkite prie darbo, - paprašė moterų Kle- 
rė. - Pamėginkime atsigriebti už sugaištą laiką. - Pone Kasidi, 
jūsų skruostas dar kraujuoja. Manau, jums vertėtų užeiti vi- 
dun ir leisti man išvalyti žaizdą. 

Jiems kylant liftu, Klerė paklausė: 

— Skauda? 

— Ne. 

- Ojeigu skaudėtų, ar prisipažintumėte? 

— Siūlote, kad sugriaučiau savo... kaip čia būtų tiksliau? At- 
letiško mačo įvaizdį? 

Klerė liūdnai šyptelėjo. Jis irgi jai nusišypsojo. Jie žvelgė 
vienas į kitą, kol liftas pagaliau sustojo trečiame aukšte. Įėję 
į butą, jiedu pamatė Merę Ketriną ir Harę lošiančias kortomis 
džiną. 

Neišleisdama iš rankų kortų, Merė Ketrina žvilgtelėjo į dukrą. 

- Išsiskirstė? 

— Taip, mama. 

— Viskas grįžo į vėžes, - pritarė Kasidis. - Ačiū už tai, ką pa- 
darėte, bet nenorėčiau, kad rizikuotumėte, statydama save į 
tokį pavojų. Policija juk padėtį kontroliavo. 

— Kartais būna daugiau naudos, kai kas vienas imasi veikti. 

- Eime, pone Kasidi, - paragino jį Klerė, kreipdama miega- 
mojo link. - Jums ant marškinių laša kraujas. 

„Džinas“, - išgirdo sakant Merę Ketriną Kasidis, žengdamas 
paskui Klerę į erdvų miegamąjį. Jo interjeras buvo tik baltos 
ir dramblio kaulo spalvos. Kambarys buvo modernus, išsky- 
rus didelę senovinę spintą prie vienos iš sienų. Nuo žaliuzėmis 
pritemdytų langų ant milžiniškos lovos krito popiečio saulės 
šešėlių dryžiai. Jam buvo smalsu, su kiek vyrų ji čia mylėjosi. 
Klerė tvirtino, kad po nutrauktų sužadėtuvių rimtų santykių 
neturėjusi, bet galbūt čia tik dar vienas jos melas. 

- Čionai, - pakvietė ji per petį, rodydama, kad sektų paskui 
ją į vonios kambarį šalia. 

Jis priminė Kasidžiui ketvirtojo dešimtmečio filmų dekora- 
ciją. Sienos buvo veidrodinės. Maždaug poros metrų vonia per 
gerą metrą įleista į grindis. 

Nors prabangus, vonios kambarys atrodė naudojamas. Jis 
buvo gyvos moters. Ant porcelianinio kabliuko ir vidinės durų 
pusės buvo užmestas abrikosų spalvos apatinukas, o balto 
marmuro staliukas nukrautas parfumerija. Iš po nuslinkusio 
sidabrinio stiklinės pudrinės dangtelio kyšojo baltas pūkuotas 
šepetėlis, o iš atlasinės brangenybių dėžutės buvo matyti išsly- 
dęs perlų vėrinys. Pora kosmetinių šepetėlių, lūpdažis ir pora 
auksinių auskarų, nepadėtų į vietą... ir pakabutis su muilo bur- 
buliukų flakonėliu. 

Visi šie dailūs niekučiai buvo neatsiejami nuo Klerės Loran.... 
Gražios, stilingos, elegantiškos, jausmingos. Kasidį pakerėjo 
jos moteriškumas. Jis pasijuto kaip vaikas žaislų krautuvėlėje. 
Viską norėjo paliesti, viską apžiūrėti. 

— Turėjau peroksido. - Klerė veidrodinėje sienoje paspaudė 
sumaniai paslėptą spyruoklinį mechanizmą ir atsidarė durelės, 
už kurių buvo vaistinėlė. 

— Sėskitės. 

Kasidis galėjo rinktis pufą su balta aksomine pagalvėle, uni- 
tazą arba bidė. Pufas jam pasirodė netvirtas, kad išlaikytų jo 
svorį. Bidė iškart atmetė. Taigi liko unitazo dangtis. 

Klerė priėjo su sniego baltumo kilpiniu rankšluostėliu, jo 
kampą buvo sušlapinusi po aukso atspalvio čiaupu. 

— Sugadinsite rankšluostį, - įspėjo Kasidis atlošdamas gal- 
vą. - Kraujo gali ir nepavykti išskalbti. 

Klerė keistai pažvelgė į Kasidį. 

— Daiktai, pone Kasidi, nėra svarbiausia. Svarbiausia — 
žmonės. 

Įpjova ėjo tiesiai per skruostikaulį. Kai Klerė pridėjo prie 
žaizdos drėgną šaltą rankšluostį, jis susiraukė. 

— Galjau apsieitumėte be „pono '? Vadinkite mane Kasidžiu. 

— O kuojūs vardu? 

— Robertas. 

— Tinkamas vardas. - Atsargiai tapšnodama, Klerė išvalė 
žaizdą, o rankšluostį numetė į kriauklę. Tada iš krištolinio sti- 
klainėlio paėmė vatos gumuliuką ir sumirkė perokside. - Gali 
peršėti. 

Kol ji valė žaizdą, Kasidis kietai suspaudė dantis, bet skau- 
dėjo ne per labiausiai. 

— Perdėm keltiškas vardas. 

— O Kasidis ne? 

— Visai nenorėjau, kad mane vadintų Bobu arba Bobiu. Nuo 
pat mokyklos laikų mane vadino tik Kasidžiu. 

Klerė atitraukė vatos gumulėlį ir iš metalinės dėžutės vais- 
tinėlėje ištraukė pleistrą. Jis sekiojo akimis Klerės rankas. Ji 
ištraukė sterilią pleistro juostelę iš pakuotės ir nuplėšė ap- 
sauginę plėvelę; kai klijavo žaizdą pleistru, jis smalsiai ją ap- 
žiūrinėjo. 

Kasidis juto ant veido jos kvapą ir kvepalų dvelksmą, sklin- 
dantį iš tarpelio tarp krūtų... krūtų, kurias jau buvo lietęs. Kle- 
rei kiek palinkus prie jo, palaidinukė prasiskleidė, ir Kasidžiui 
teko suimti save į rankas. 

— Na štai, tvarka, - Klerė palietė jo skruostą. 

Jos pirštų pagalvėlės buvo vėsios. Tada nusisuko ir sudėjo 
medikamentus atgal į vaistinėlę. 

Dievaži, kažkokia beprotybė. Pakvaišimas. Jeigu tik pajėgtų 
išsivaduoti nuo to apsėdimo, šioje byloje jo lauktų didelė sė- 
kmė, bet, dievulėliau... 

Kasidis apglėbė Klerę per liemenį ir prisitraukė arčiau. 

— Klere... 

Ji užkišo rankas už nugaros, lyg baimintųsi, kad jos atsidurs 
antjo pečių. 

— Marškinius reikėtų pamerkti į šaltą vandenį, kitaip kraujo 
dėmė neišsiskalbs. 

— Klere... 

Tarsi nenorom ji atitraukė žvilgsnį nuo kraujo ant jo marški- 
nių. Jų akys susitiko. 

— Dabar nenoriu apie tai kalbėti, - ištarė tuo savo kimiu 
šnibždesiu, kurį Kasidis kasnakt girdėdavo per sapnus. 

— Jūs ne taip supratote, Klere. Nemanykite, kad toks mano 
darbo stilius... tardyti įtariamąją ją bučiuojant. 

— Tikrai? 

— Taip. Ir, manau, tai žinote. 

Jo žvilgsnis nuslydo gražiu jos veidu, lygiu kaklu, krūtimis, 
kurios jį taip traukė, plonu liemeniu ir dailiu klubų linkiu. Ran- 
ka nejučiomis nuo liemens nuslydo ant plokščio jos pilvo. Tai 
nebuvo seksuali glamonė. Ne visai. Jo delną nuo jos odos skyrė 
kokie trys drabužių sluoksniai. Vis dėlto netrikdomoje asme- 
niško jos kambarėlio tyloje šis prisilietimas įgavo paslaptingo 
intymumo. 

Staiga Kasidį užliejo skausmingas suvokimas, kad jis elgiasi 
neleistinai. 

Klerė - jo pagrindinė įtariamoji. Jo, kaip prokuroro, pareiga - 
persekioti nusikaltėlius ir perduoti juos teismui. Nuo šios bylos 
baigties priklausė jo karjera - arba taps neabejotinu kandidatu 
į apygardos prokuroro kėdę, arba amžinai liks pavaduotojas. Jis 
arba pelnys padėtį ir valdžią, arba ir toliau kariaus tik su narko- 
tikų prekeiviais, vaikydamasis juos, kad vengia mokėti mokes- 
čius. Jam arba pavyks išpirkti savo praeities nuodėmę, arba taip 
ir liks pasmerktas kankintis dėl sielą slegiančio kaltės jausmo. 

Jis ir vėl vos nepadarė didelės klaidos. Taip negalima. Šį kar- 
tą jis pareigai nenusižengs. 

Kasidis nuleido rankas, o Klerė pasitraukė atgal prie tualeti- 
nio staliuko. 

— Manau, bus geriau, jeigu daugiau manęs taip neliesite. Gali 
jums pakenkti tirti bylą. Ir jeigu man vis dėlto pateiktų kalti- 
nimus, Kasidi, pasistengčiau, kad visi sužinotų apie interesų 
konfliktą, į kurį įsivėlėte. 

— O aš tą neigsiu, - ryžtingai pareiškė. - Tai būtų tik jūsų 
žodis prieš mano, Klere. Liudytojų juk nėra. 

— Kaip ir Vaildo nužudymo atveju. Aš negaliu įrodyti, kad 
mane bučiavote, o jūs negalite įrodyti, kad nužudžiau Džek- 
soną Vaildą. Tai gal sutarkime, kad tarp mūsų lygiosios, ir tą 

istoriją pamirškime, kol jūs dar labiau nesujaukėte mano gy- 
venimo. 

Klerė apsisuko ir išėjo iš vonios kambario. Jis nusekė paskui 
jąį miegamąjį. Ji jau siekė durų rankenos, bet Kasidis netikėtai 
paklausė: 

— Kaip atsitiko, kad jūs finansiškai rėmėte Džeksono Vaildo 
organizaciją? 

Klerė sustojo kaip įbesta. Pasisukusi į Kasidį, ji staiga išbalo 
ir nervingai apsilaižė lūpas. 

— Iš kur sužinojote? 

Žvelgdamas į ją, Kasidis suprato, kad jo optimizmui suduo- 
tas triuškinamas smūgis. 

— Iš niekur, - atsakė tyliu balsu. - Spėjau ir pataikiau į de- 
šimtuką. 

Klerė prisėdo ant minkšto gulimojo krėslo krašto ir tik po 
geros minutės pakėlė į jį akis. 

— Gudru. 

— Nesivarginkit meluoti. Turiu visus reikalingus dokumen- 
tus. Anksčiau ar vėliau ten aptiksime ir jūsų pavardę. Todėl su- 
tarkim: klokite man visą tiesą. Kiek jam atseikėjote ir, dievaži, 
už ką? 

— Maždaug prieš pusmetį nusiunčiau jam penkiasdešimties 
dolerių čekį. 

— Kodėl? 

— Žiūrėjau jo laidą. Ten sakė, kad kiekvienas, paaukojęs bent 
penkiasdešimt dolerių, už tą sumą gaus tris maldų, pamokslų, 
bažnytinių anekdotų ar ko ten knygeles. Buvo žadama, kad jos 
bus kietais viršeliais ir su įspaustomis aukso raidėmis. Jeigu 
gavusi siuntinį būčiau pamačiusi, kad knygos ne tokios, kaip 
skelbė reklama, būčiau pateikusi jam kaltinimus dėl sukčiavi- 
mo paštu ar kokį kitą tokiais atvejais tinkamą kaltinimą. 

- Ir kaip tos knygos? 

— Tiksliai tokios, kaip reklamuota. 

Klerė pakilo nuo fotelio, priėjo prie sienoje sumontuotų 
lentynų ir grįžo nešina trimis knygomis, padavė Kasidžiui ap- 
žiūrėti. 

— Jis buvo per gudrus, kad siųstų ne tai, ką pažadėjęs. Bent 
jau ne tokį apčiuopiamą daiktą kaip knyga. - Klerė skėstelėjo 
rankomis. — Štai ir visa istorija. Aš jam surengiau išbandymą, 
ir Vaildas jį išlaikė. Buvau visai pamiršusi. 

Neijos veide, nei atvirame žvilgsnyje Kasidis gudravimo ne- 
įžvelgė. Jis labai norėjo ja tikėti. Bet buvo dar vienas dalykas, 
kurį jam reikėjo išsiaiškinti, ir jis ištarė vardą: 

— Glorija Džina Reinolds. 

Klerės veidas akimirksniu persimainė. Nerimas buvo sumi- 
šęs su begaline nuostaba. 

— O kąji padarė? 

- Ji irgi paaukojo pinigų. Tik gerokai daugiau negu jūs. Visą 
tūkstantį dolerių. 

— Ką? —- klausimas susiliejo su staigiu iškvėpimu. - Jasmi- 
na paaukojo Džeksono Vaildo kongregacijai tūkstantį dolerių? 
Kodėl? 

— Tą ir ketinu išsiaiškinti. 


Vienuoliktas skyrius 


Dasigirdus beldimui į kabineto duris, kongresmenas Alisteris 
Petris padėjo rašiklį ir susiraukė. Juk aiškiai įspėjo, kad niekas 
netrukdytų. 

— Atleiskite, kongresmene, - paskubom ištarė sekretorė, įki- 
šusi galvą pro duris. - Pas jus lankytoja. Aš nepamiršau, kad 
prašėte su niekuo nejungti, bet pamaniau, kad šį kartą galima 
padaryti išimtį. 

Jo sekretorė buvo santūri pilka pelytė, todėl jos jaudulys pa- 
žadino Alisterio smalsumą. Jos raukšlėtas veidas buvo išrau- 
dęs, o bespalvėse akyse žibėjo neįprastos jai ugnelės. Kadir kas 
būtų šią antradienio popietę čia užsukęs, nelaukta lankytoja 
turėtų būti ypatinga. 

Kongresmenas atsistojo ir pasitaisė kaklaraištį. 

— Aš visiškai pasitikiu jūsų profesionalumu, panele Beins. 
Jeigu manote, kad turiu lankytoją priimti, nieko nelaukusi 
kvieskite. 

Sekretorė kaipmat dingo už durų. Alisteris vos neprišlapino 
kelnių, kai duryse pasirodė Jasmina. Visiškai sutrikęs, jis kaltai 
žvilgtelėjo į Belės ir vaikų nuotrauką sidabriniuose rėmeliuose, 
stovinčią ant jo darbo stalo garbingoje vietoje. 

Laimė, panelė Beins, įslinkusi į kabinetą paskui Jasminą, 
buvo pernelyg sujaudinta žvaigždės pasirodymo, kad šitai pa- 
stebėtų. Kažką lemeno, aiškino, kaip buvo apstulbusi, kai garsi 
manekenė, seniai jos numylėtinė, kaip niekur nieko įplaukė į 

priimamąjį ir pareiškė pageidavimą, kad ją priimtų kongres- 
menas Petris. 

Alisteris, jau kiek atsigavęs iš patirto šoko, išspaudė malonią 
šypseną, padėjusią jam išsikovoti vietą Kongrese. 

— Man didelė garbė, panele... 

— Jasmina, kongresmene Petri. Susitikimas su jumis - man 
irgi retas malonumas. 

Nuskambėjo kaip malonus pasisveikinimas, bet Alisteris 
suprato jo paslėptą prasmę, juolab kai ji pabrėžė žodžius susi- 
tikimas ir retas. Kai jis pakilo iš už stalo ir nuskubėjo prie Jas- 
minos, jos akys valiūkiškai blykstelėjo. Net jeigu boso elgesys 
panelei Beins ir pasirodė perdėtai įsiteikiamas, Alisteris tikė- 
josi, kad ji tai aiškins kaip jaudinimąsi dėl netikėto žvaigždės 
vizito. Vargu ar jai šaus į galvą, kad taip jis pasitinka meilužę, 
akivaizdžiai nusiteikusią aiškintis santykius. 

Ji vilkėjo baltą suknelę iš minkšto plono audinio, dailiai 
prigludusio prie kūno. Gilioje krūtinę ir kaklą atidengiančioje 
iškirptėje spindėjo įvairaus storio ir pynimo auksinės grandi- 
nėlės, o ant abiejų rankų riešų skimbčiojo brangios apyrankės. 
Į ausis ji buvo įsisegusi ažūrinius golfo kamuoliuko didumo ru- 
tulius. Per petį buvo permestas leopardo kailio rašto šalikas, 
priekyje ir užpakalyje siekiantis suknelės palanką. 

Jasmina atrodė stulbinamai ir tą žinojo. Šalta ir išdidi kaip 
šventyklos deivė, ji laukė, kol Alisteris prieis. Ranką jis ištiesė 
it atgailaujantis nusidėjėlis. Karališka kalė. 

Spustelėjo jai ranką. Avėdama aukštakulnius, Jasmina buvo 
kokia dešimčia centimetrų už jį aukštesnė. Kad pažvelgtų jai į 
akis, Alisteriui teko nenorom užversti galvą. 

— Nuoširdžiai tikiuosi, kad vizitas draugiškas. 

Krestelėjusi nuostabių juodų plaukų kupetą, Jasmina nusi- 
juokė. 

— Pereitą savaitę man pasitaikė proga išgirsti vieną iš jūsų 
rinkimų kalbų. Man patiko tai, ką kalbėjote, ir nutariau paau- 
koti pinigų jūsų rinkimų kampanijai. Reikia, kad tokių kaip jūs 
Kongrese būtų daugiau. 

— Ačiū. Man... trūksta žodžių, - pralemeno jis vis dar meiliai 
šypsodamasis, nes į juos smalsiai spoksojo sekretorė. 

— Galima? - nelaukdama leidimo, Jasmina pasuko prie kaš- 
toninės spalvos odinio baldų komplekto, kurį Belė vyrui buvo 
padovanojusi per praeitą jo gimtadienį. 

— Žinoma, Jasmina, prisėskite. Panele Beins, ar galėtumėte? 

— Taip, jau einu. Ko pageidautumėte? Kavos? Arbatos? 

— Ačiū, ne, - Jasmina akinamai šypsojosi. - Bet gal norėtų 
mano palydovai. - Ji nusiėmė nuo peties elegantišką driežo 
odos rankinuką ir pasidėjo ant kelių. 

— Palydovai? - silpnu balsu išlemeno Alisteris. Jėzau, kiek 
dar yra žinančių apie jos apsilankymą? Po galais! Gal atkeliavo 
čia su eskortu nuo pat Pensilvanijos aveniu? 

— Iš pažiūros jie panašūs į asmens sargybinius, - sušnibždėjo 
panelė Beins. - Juk ji tokia garsi, turbūt niekur neina be palydos. 

Jasmina atlaidžiai nusišypsojo, neprieštaraudama drama- 
tiškoms sekretorės išvadoms. Kvailokai šypsodamasi sekretorė 
atbula išslinko iš kabineto ir uždarė duris. 

Alisteris spaudė kumščius prie šonų. Kai priėjo prie Jasmi- 
nos, labiau už viską norėjo kuo skaudžiau tvoti jai per nuosta- 
bų veidą. 

— Kokį velnią čia išdarinėji? - stengėsi kalbėti tyliai, bet 
nuožmi išraiška bylojo apie vos valdomą įniršį. 

Alisteris niekada neleisdavo sau šiurkščiai su ja kalbėtis, 
nebent kartais lovoje, juokaudamas. Na, o kvartale, kuriame 
ji užaugo, šiurkštumas įprastas dalykas — tokiu tonu jos ne- 
išgąsdinsi. Jasmina kaip įgelta pašoko nuo fotelio ir nušveitė 
rankinuką žemėn. Šalikas nuslydo nuo peties ir nupleveno ant 
grindų. 

— Kas tau, brangusis? — paklausė su neslepiama pašaipa. — 
Nesidžiaugi mane matydamas? 

— Aš tik klausiu: tu iš proto išsikraustei? Nori mane sužlug- 
dyti? Ar kas matė, kaip čia įvirtai? Jėzau, negi žurnalistai jau 
bus ką suuodę? - Alisteris nervingai perbraukė ranka veidą, 
tarsi vydamas šalin baisias mintis, besisukančias galvoje. 

— Ko čia atėjai? 

— Noriu prisidėti prie tavo rinkimų kampanijos. 

Jasmina atsisagstė rankogalius ir jam dar nespėjus susivok- 
ti, ką ruošiasi daryti, nusmaukė nuo pečių suknelę; jos viršuti- 
nė dalis pakibo ant plataus diržo. Šypsodamasi ir visai nesku- 
bėdama, Jasmina išsilaisvino iš rankovių. 

Jo pyktis virto geismu. Alisteris nepajėgė atitraukti akių 
nuo stačių smailių jos krūtų. Speneliai buvo tamsūs, išbrinkę ir 
pasipūtėliškai gundantys. 

— Aš taip tavęs ilgėjausi, mažuti, - sumurkė, vis aukščiau 
keldama sijoną. 

Širdis beprotiškai plakė, jis vos gaudė orą, delnai sudrėko 
nuo prakaito, kraujas suplūdo į strėnas... Alisteris užhipnoti- 
zuotas sekė akimis vis aukščiau kylantį suknelės kraštą. Kai 
pasiekė šlaunų vidurį, jis pamatė elastinius kojinių nėrinius, 
gumytėmis prisegtus prie paraišalo. Nesusivaldęs suinkštė, kai 
ji apnuogino mažutį nėriniuotą trikampėlį, vos dengiantį gak- 
tą ir tankų kuokštą tamsių garbanėlių. 

— O Dieve, - sumurmėjo. Nuo kaktos per veidą jam sruvo 
prakaitas. - Jeigu dabar kas įeitų... 

— Niekas nejeis. Nė pats prezidentas neprasmuktų pro Han- 
są ir Francą, kurie manęs ten laukia. Jiems pasakyta, kad nie- 
kas, visiškai niekas, negali įeiti pro šias duris. 

Kol Alisteris stovėjo apdujęs, Jasmina užkišo nykščius už 
elastingo kelnaičių krašto ir palengva iš jų išlipo. Tada pamovė 
ant smiliaus ir ėmė sukti. 

— Tau būtų geriau prisėsti, mielasis. Tu išbalęs. 

Jasmina lengvai stumtelėjo Alisterį ir jis atbulas krito ant 
odinės sofos - žmonos dovanos. Bet jis apie tai negalvojo. Ne- 
galvojo apie nieką, jį apėmė nenumaldomas geismas. Jis ištiesė 
į Jasminą rankas. 

— Neskubėk. - Ji stovėjo priešais įsisprendusi į klubus ir kiek 
pražergusi kojas. - Kodėl nebandei su manim susitikti, bjaurus 
nedorėli? 

— Jasmina, pasistenk suprasti, - ištarė dusdamas, - ar bent 

nutuoki, koks beprotiškai perkrautas mano darbo grafikas? 
Dėl Dievo meilės, man juk tenka rūpintis rinkimų kampanija. 

— Su meiliai besišypsančia žmonele prie šono? 

— O ką? Turėčiau palikti ją namie? 

— Taip! - piktai sušnypštė. 

— Manai, nekiltų įtarimų? Ypač jai? Pagalvok apie tai. 

Jis ir vėl pamėgino ją prisitraukti arčiau, ir šį kartą Jasmina 
jo rankų nesulaikė. Alisteris tvirtai ją suėmė už klubų. 

— Nejau manai, kad man be tavęs buvo saldu? Jėzau, tu 
beprotė, kad ryžaisi čia ateiti. Ir vis tiek nė nenumanai, kaip 
džiaugiuosi. 

— Iš pradžių neatrodė, kad labai apsidžiaugei, - priminė Jas- 
mina. - Net išsigandau, kad tave ištiks apopleksija. 

— Buvau šokiruotas, pritrenktas. Juk velnioniškai rizikinga, 
bet... O Dieve, kaip tu kvepi! 

Jis pasilenkė ir įsikniaubė veidu į jos tarpkojį, trindamasis 
nosimi, kandžiodamas ir pro ploną suknelės audinį apiberda- 
mas ją bučiniais. Gaila, to negalima sukišti į buteliuką. 

Savo ilgomis liaunomis rankomis Jasmina suėmė jam už 
galvos. 

— Mažuti, aš taip kentėjau. Negalėjau valgyti, negalėjau už- 
migti. Gyvenau vien viltimi sulaukti tavo skambučio. 

— Aš negalėjau rizikuoti. - Jis prisispaudė prie jos krūtinės ir 
lūpomis suėmė spenelį. 

— Kaip gera, - ji sudejavo, - stipriau, mažuti, stipriau. 

Jis abiem rankom spaudė jai krūtis ir su tokia jėga čiulpė 
spenelius, kad net įskaudo žandikauliai. Jasmina, apžergusi jo 
kelius, karštligiškai sagstė jo kelnių užtrauktuką, kol švelniuo- 
se delnuose pajuto pašėlusiai pulsuojantį penį. Jis pakišo ran- 
kas jai po sijonu, suėmė už klubų ir stipriai patraukęs paniro į 
ją. Jasmina vargais negalais atsagstė marškinių su monogra- 
ma sagutes ir suleido ilgus nagus jam į krūtinę. Iš apėmusios 
palaimos ir skausmo Alisteris suniurnėjo ir šiurkščiu smakru 


pasitrynė į jos spenelius. 

Jasmina siautulingai atsidavė aistrai. Tai prisispausdama, 
tai atsitraukdama, ji šėlo. Kaip pro rūką, pagautas svaigulio, 
Alisteris išgirdo už durų skambantį telefoną ir prislopintą se- 
kretorės balsą: „Kongresmeno Petrio priimamasis. Apgailes- 
tauju, kol kas jis užsiėmęs.“ 

Alisteris vos susilaikė nenusikvatojęs. Jasminos klubai pašėlu- 
siu ritmu judėjo pirmyn atgal, ji kište sukišo jam į burną savo krū- 
tų. Išties labai užsiėmęs, pamanė jis, kaip pakvaišęs dulkinu meilužę. 
Tai bent! Ar Kapitolijus būtų sudrebintas iki pamatų? Jo rinkėjai 
būtų apstulbinti? Taip, jo priešams būtų ypatinga šventė. 

Jasmina baigė pirma. Tvirtai suėmusi delnais jo galvą, 
ji erotiškai kuždėjo jam „mažuti, mažuti, greičiau, paimk 
mane, kol vejamas nevaldomų spazmų, jis vis giliau ir įnir- 
tingiau smigo į ją. 

Jo orgazmas nebuvo toks triukšmingas kaip Jasminos, bet 
ne mažiau audringas. Dar visą minutę prilipusi spaudė jį prie 
savęs, padėjusi galvą jam ant peties. 

Kaip pagaliau atsitiesė, jos krūtinė blizgėjo nuo prakaito 
lašelių, juos dar labiau pabrėžė sunkios auksinės grandinėlės. 
Tigriškos Jasminos akys vis dar liepsnojo. Ji buvo tokia nuos- 
tabi, kad Alisteriui užėmė žadą... jeigu jo dar nebuvo visiškai 
praradęs. 

— Myliu tave, nenaudėli. 

Traukdamasis nuo jos, Alisteris susijuokė pamatęs, kokią jie 
sukėlė netvarką. 

— Aš irgi tave myliu. 

Nė akimirką nepamiršdamas, kad nuo neišvengiamo žlu- 
gimo jį skiria tik kabineto durys, Alisteris neramiai mintyse 
skaičiavo, kiekgi truko ši beprotybė. Juk negalėjo taip iškart 
Jasminos išprašyti, jos nenuraminęs ir nepatikinęs, kad myli. 

- Jeigu tau neskambinu, tai tik todėl, kad noriu tave apsau- 
goti. Turi manim tikėti, Jasmina. Mane nuolat supa žmonės. 
Nė nusičiurkšt ramiai negaliu, kas nors lydi iki pat tualeto. Kai 
būnu čia, dirbu dieną naktį. O Naujajame Orleane darbotvarkė 
dar negailestingesnė. 

Ji suėmė delnais jo veidą ir įsisiurbusi į lūpas aistringai pa- 
bučiavo. 

— Suprantu. Tikrai suprantu. Tik man be tavęs nepakeliamai 
liūdna. Ar galėtume šį vakarą praleisti kartu? 

Jis niekaip negalėjo apsispręsti. Būtų protinga jai nusileisti. 
Vis dėlto rizika, kad juos kas nors pamatys kartu čia, Vašingto- 
ne, labai didelė. 

— Tikrai negaliu. Man užsakytas bilietas į šios popietės penk- 
tos valandos reisą. Šįvakar Naujajame Orleane rengiamas priė- 
mimas, per kurį bus renkamos lėšos. Būtinai turiu dalyvauti. 

— Kada tavo skrydis? Aš irgi skrisčiau tuo reisu. Susitiktume 
iškart po priėmimo. 

Prakeikimas! Padėtis darosi grėsminga. 

— Tikrai negaliu, Jasmina. Susitikimus turime planuoti iš 
anksto. Juk supranti. - Jasmina atrodė pikta, nusiminusi ir 
įtari. Jis greitai čiupo ją į glėbį ir vėl pabučiavo. - Jėzau, pa- 
tikėk, ir pats labai norėčiau. Susitiksime šią savaitę, kai būsiu 
Niujorke. Duok man porą dienų, kad spėčiau pasiruošti. 

— Pažadi? 

— Pažadu. 

Jasmina užsitempė suknelę ir persimetė per petį šaliką. Alis- 
terio marškiniai buvo beviltiškai suglamžyti, jis vylėsi, kad po 
švarku nesimatys. Kelnės ties keliais buvo nemaloniai lipnios, 
bet jau nieko nepadarysi. 

Jasmina iš rankinuko išsitraukė čekį ir padėjo ant rašomojo 
stalo. 

— Tikiuosi, dėl šio įnašo nemalonumų neturėsiu. 

— Nemalonumų? - paklausė taisydamasis kaklaraištį. 

— Taip. Kartą man jau atsirūgo. Pameni? Pasakojau tau, kad 
pervedžiau pinigų Džeksonui Vaildui pasirašiusi tikrąja savo 
pavarde. 

— Tikrai? Ir ką? Regis, sakei, kad gal verta pabandyti jį taip 
papirkti. 

— Taip, bet išėjo šnipštas. Tik praradau tūkstantį dolerių, o 
man tokia prabanga ne pagal kišenę. Jis grąžino man laišką su 

prierašu: „Geras bandymas. Nežinau, ar pats Vaildas, ar kuris 
iš jo parankinių parašė, bet akivaizdu - pamokslininkas kyšių 
neima. 

— Arba neima, arba tavo pasiūlyta suma buvo per maža. 

— Tu teisus. Šiaip ar taip, apygardos prokuroro pavaduotojas 
Kasidis tą faktą iškapstė. Jis man skambino į Niujorką. Aš jam 
nuoširdžiai prisipažinau bandžiusi Vaildą papirkti, kad paliktų 
mane ir Klerę ramybėje. Kasidis prašė tą laišką jam parodyti, 
bet aš jį išmečiau vos perskaičiusi. Ir čia dar ne viskas. Pasiro- 
do, slapta nuo manęs Klerė irgi pervedė Vaildui pinigų. Ji man 
visaip priekaištavo, kad nieko jai nepasakiau apie savo bandy- 
mą. Tada įspeičiau ją į kampą priminusi, kad ji man irgi nepasi- 
pasakojo. Gerokai dėl to apsižodžiavome. 

— Nesuprantu, o kas čia negerai? 

— Negerai, kad Kasidis mūsų paaiškinimais netiki ir įžvelgia 
čia kai ką daugiau. 

— Jei tikėsime tuo, ką rašo laikraščiai, jis bando iš nieko su- 
kurpti bylą. Neimk į galvą. 

— Aš ir neimu. Viskas praeis ir pasimirš. - Ji pažvairavo į 
Alisterį ir pamerkė akį. - Be to, tą naktį, kai buvo nužudytas 
pamokslininkas, turiu kuo puikiausią alibi. Juk tiesa, ar ne? 

— Taip, tu buvai Niujorke. 

— Ne, aš barškinausi su tavim. - Nusijuokusi, ji ištraukė jo 
rašomojo stalo stalčių ir įmetė į jį savo kelnaites. - Mažutis su- 
venyras, kad manęs nepamirštumėte, kongresmene. 

— Kad tave prisiminčiau, suvenyrų man nereikia. 

Jis ne šiaip buvo politikas. Žinojo ką, kaip ir kokia doze pama- 
loninti. Todėl dabar, jausdamas, kad būtina, prisitraukė Jasmi- 
ną, jie apsikabino ir vėl bučiavosi. Taip jis stengėsi paslėpti savo 
nekantravimą ir nepastebėti jos sieloje siaučiančios audros. 

Pagaliau Jasmina susiruošė eiti. Nuspaudusi durų rankeną, 
staiga atsisuko. 

— Alisteri, jeigu sužinosiu, kad melavai, iš manęs gero ne- 
lauk. 

— Melavau? - paėmęs jos ranką, perbraukė sau per kelnių už- 
trauktuką. - Yra dalykų, dėl kurių vyrai nepajėgia meluoti. 

Šį kartą ji nepanoro tęsti jo pasiūlyto meilės žaidimo. Kai 
Alisteris paleido jos ranką, Jasmina ją patraukė. 

— Pamaniau, kad reikia tave įspėti, brangusis, - kalbėjo ji lyg 
niekur nieko, - žinok, aš nepametu galvos. Ir priverčiu už viską 
sumokėti. 

Kažkas jos kimiu žemu balsu ištartuose žodžiuose privertė 
Alisterį sunerimti. Prieš atidarydamas duris, jis išspaudė nuo- 
širdžią šypseną, šį kartą skirtą sekretorei. Atsisveikindamas 
paspaudė Jasminai ranką, širdingai dėkodamas už finansinę 
paramą, kurios ji, kaip ne šios valstijos pilietė, tikrai nebuvo 
įpareigota teikti. Jasmina išėjo lydima dviejų atletiškų apsau- 
gininkų, įsispraudusių į per ankštus pigius juodus kostiumus. 

— Aš apstulbusi, - sušuko panelė Beins, spausdama ranką 
prie kaulėtos krūtinės. - Neįtikėtina, ar ne? 

— Taip, tiesa. 

— Ji be galo maloni. Atrodytų, tokia garsenybė turėtų būti 
pasipūtusi, oji - kaip paprastas žmogus. 

— Taip. Ką gi, manau, mums laikas grįžti prie darbo, panele 
Beins. Prašyčiau manęs su niekuo nejungti, nebent skambintų 
ponia Petri. 

— O, jijau skambino, kai kalbėjotės su Jasmina. 

Jį apėmė panika ir šleikštulį kelianti baimė. 

— Tuojau pat jai pasuksiu. 

— Nebūtina. Ji skambino tik norėdama pasitikslinti dėl jūsų 
skrydžio laiko. Sakė, kad bus oro uoste ir jus pasitiks. 

— Puiku. - Alisteris pasuko į kabinetą, bet paskui, tarsi būtų 
kai ką prisiminęs, paklausė: - Ar užsiminėte žmonai, kad pas 
mane buvo užsukusi Jasmina? 

— Ne, šito jai nesakiau. 

— Pats jai šįvakar pasakysiu. Esu girdėjęs Belę apie ją kalbant. 
Norėtų būti tokia liekna kaip Jasmina, - linksmai šyptelėjęs, 
jis timptelėjo ausies spenelį, šis judesys jam teikia berniokiš- 
ko žavesio. - Moterys visada trokšta būti liesos kaip modeliai. 
Kaip Dievą myliu, nesuprantu kodėl. Juk visai nepatrauklu. 
Beje, ji paliko penkių šimtų čekį. Žinoma, mums svarbus kiek- 

vienas centas, bet, manau, neverta pernelyg to sureikšminti. 
Greičiausiai taip siekia pasireklamuoti. 

Alisteris nuėjo į kabinetą ir uždarė duris tikėdamasis, kad 
nukreipė panelės Beins mintis reikiama vaga - leido jai supras- 
ti, kad Jasminos vizitą ir jos įnašą laiko tik ekstravagantišku 
išlepintos garsenybės mostu. 

Atsisėdęs prie darbo stalo, jis ištraukė iš stalčiaus Jasminos 
kelnaites ir su įniršiu suspaudė nėrinius kumštyje. Viskas nu- 
ėjo tikrai per toli. Jau kurį laiką padėtis nekontroliuojama. Te- 
trūko šito galvos skausmo, kai ir savų rūpesčių per akis. Reikia 
nedelsiant šią problemą spręsti. Tik klausimas kaip. 

Jasmina jau ir taip jam buvo pridariusi bėdų daugiau negu 
visos kitos jo meilužės kartu sudėjus. Iki šiol šis jo „pasivaikš- 
čiojimas į šalį buvo vertas pastangų. Ir nors paslėpti Jasminos 
grasinimai jo neišgąsdino, kas žino, ko galima tikėtis iš tokios 
nenuspėjamos moters? Todėl, pamanė jis, į tuos perspėjimus 
numoti ranka negalima. 

Panorėjusi Jasmina galėtų paversti jo gyvenimą pragaru. Ji 
turi ryšių žiniasklaidoje ir pažįsta daug įtakingų žmonių, kad 
atimtų iš jo bet kokią galimybę būti perrinktam. Be to, dar ir 
jo šeimą išardytų. Velniai rautų! Jį visiškai tenkina dabartinis 
gyvenimas, jis nieko nenori keisti. 

— Kadją bala! - patylom nusikeikė ir susiėmė už galvos. 

Kol kas išeities iš susidariusios padėties jis nematė. Vienin- 
telis protingas sprendimas būtų visą šį reikalą užraukti. Jis, 
be abejo, netektų klasiškos meilužės, bet jeigu jo romanas su 
Jasmina iškiltų aikštėn, būtų rimta grėsmė jo gerovei ir kar- 
jerai. Įsikišęs kompromituojantį Jasminos suvenyrą į švarko 
kišenę, kad vėliau jo atsikratytų, Alisteris tvirtai nusprendė 
pirmai progai pasitaikius Jasminai pasakyti, kad tarp jų vis- 
kas baigta. 


Dvyliktas skyrius 


H.: jos darbo kambaryje suskambėjo telefonas, Klerė ant ma- 
nekeno matavo iškarpą. 

— Klere, įsijunk CNN. 

Skambino Jasmina. Po kivirčo, kai Klerė draugei papriekaiš- 
tavo dėl dosnios aukos Džeksono Vaildo kongregacijai, jos jau 
kelias dienas nesikalbėjo. 

— Kas nutiko? 

— Tuoj sužinosi. Jau įsivaizduoju, kiek baimės tau įvarys. Pa- 
skubėk, kitaip pražiopsosi, - ir Jasmina padėjo ragelį. 

Suintriguota Klerė įjungė nešiojamąjį televizorių, kuris jai 
praversdavo, kai dirbdavo čia iki paryčių. Kadangi Jasmina ją 
buvo jau paruošusi, ekrane išvydusi Arielę Vaild Klerė nenuste- 
bo. Interviu imantis reporteris klausinėjo Arielę apie neseniai 
prie „Prancūziško šilko vykusį piketą. Arielė nė nesigynė, kad 
buvo šios protesto akcijos įkvėpėja. 

— Mūsų priešai tikėjosi, kad po Džeksono mirties liausimės 
kovoję su pornografija. Tad štai: patikėkit, to nebus. Mano 
vadovaujama organizacija nuo šiol dar energingiau sieks ap- 
valyti visuomenę, išguiti nepadorumą, kad ir kokį pavidalą jis 
būtų įgavęs. 

Reporteris jos paklausė: 

— Kodėl taikiniu vis dėlto pasirinkote „Prancūziško šilko ka- 
talogą? Juk yra ir daug gašlesnių leidinių. 

Arielė meiliai nusišypsojo. 

— Tų, kaip pavadinote, „gašlesnių“ žurnalų leidėjai nė nesle- 
pia tikrųjų savo tikslų. Jie neslepia, kas jie yra iš tikrųjų. Ir nors 
tokiais leidiniais bjauriuosi, gerbiu juos už sąžiningumą. Bent 
jau neveidmainiauja kaip kad panelė Loran, niekaip neišdrįs- 
tanti su manim viešai padiskutuoti. 

— Jos katalogas pasižymi geru skoniu, ponia Vaild. Jame yra 
erotikos, bet vargu ar dėl to šį leidinį pavadintum gašliu. 

— Tame kataloge vaizduojami vyrai ir moterys pasiruošę ly- 
tiniam aktui. Ar kas gali būti gašliau? 

Akivaizdžiai sutrikęs reporteris kostelėjo. 

— Tos nuotraukos tik leidžia... 

— Vadinasi, sutinkate, kad nuotraukos dviprasmiškos? 

— Aš to nesakiau. 

Žurnalistas greitomis perbėgo užrašus, bet, jam dar nespė- 
jus pateikti kito klausimo, Arielė jį aplenkė. 

— Mano galva, svarbu ir tai, kad panelės Loran įmonė veikia 
Naujajame Orleane. 

Reporteris nurijo kabliuką. 

— Kodėl svarbu? 

Arielė apsimetė svarstanti. 

— Gal aš daugiau jau nieko nesakysiu. Mano advokatas pata- 
rė man šios temos vengti. Tik jaučiu pareigą atkreipti jūsų dė- 
mesį, kad viena iš mano vyro labiausiai kritikuotų bendrovių 
įsikūrusi kaip tik tame mieste, kuriame jis buvo nužudytas. 

Klerė pajuto pavojų. Jos aiktelėjimas dusliai nuaidėjo kam- 
bario tyloje. Ji susivokė einanti prie televizoriaus, nors nepri- 
siminė, kaip pakilo nuo kėdės. 

— Taigi darote prielaidą, kad panelė Loran kaip nors susijusi 
su jūsų vyro nužudymu? - paklausė reporteris. 

— Ją apklausė apygardos prokuratūra, - Arielė vengė tiesiai 
atsakyti. 

— Kuo remdamasi? 

— Nieko apie tai nežinau. Manau, ją apklausė dėl jos šeimos 
istorijos. Klerė Loran, - kalbėjo toliau Arielė, - nesantuokinė 
psichikos sutrikimų turinčios moters duktė. - Ji nuleido akis 
ir nutaisė užjaučiamą išraišką. - Kai buvo taip nevykusiai au- 

klėjama, nenuostabu, kad ir asmeniniame gyvenime, ir darbe 
ji vadovaujasi tik jausmais. Pagalvokite apie tai. Be abejonės, 
ji talentinga. Bet kodėl švaisto savo gabumus kurdama nepa- 
dorius apatinius ir taip vulgariai juos reklamuodama? Ir dar: 
kodėl verslo partnere ji pasirinko moterį, jau seniai begėdiškai 
neslepiančią amoralaus gyvenimo būdo? 

— Turite galvoj fotomodelį Jasminą? 

— Taip. Tos trys moterys - panelė Loran, jos motina ir Jasmi- 
na - įkūnija didžiausią moralinį nuopuolį, esu tikra, apygardos 
prokuratūrai kilo toks pat klausimas: ar to amoralaus žurnalo 
leidyba - vienintelis jų nusikaltimas? 

Klerė išjungė televizorių. Dar žodis - ir būtų neišlaikiusi. Iš įnir- 
šio kraujas plūstelėjo į galvą, ausys degė, akis aptraukė migla. 

Arielė Vaild atvirai elgėsi įžūliai. Kaip ji drįsta kalbėti tokius 
dalykus? Juk šį interviu transliavo visai šaliai? Klerė iki šiol 
stengėsi ignoruoti piktą kritiką, nukreiptą prieš „Prancūzišką 
šilką“, bet šiandien mesti kaltinimai buvo adresuoti tiesiogiai 
jai. Arielė Vaild ne tik apipylė purvais Merę Ketriną ir Jasminą, 
bet kone apkaltino Klerę žmogžudyste. Kiek dar galima ryti 
karčias piliules ir sėdėti sudėjus rankas? Pasyvus priešinimasis 
su tokiais kaip Džeksonas ir Arielė Vaildai - neveiksmingas. 
Atėjo laikas imtis aktyvių veiksmų. 

Žingsniuodama po kambarį, Klerė svarstė, kokie galėtų būti 
jos atsakomieji veiksmai. Nors mintis buvo atgrasi, jai teks pa- 
daryti viešą pareiškimą. Šiek tiek aprimusi, Klerė surinko tele- 
fono numerį. 

— Žinių tarnyba. 

— Čia Klerė Loran. 

Ji pradėjo nuo vietos žinių kanalo. Kadangi pastaruoju metu 
Klerės vardas buvo nuolat linksniuojamas įvairiausiose žinių 
laidose, nereikėjo ilgai aiškinti, kas ji tokia. 

— Klausome, ponia. Kuo galime padėti? 

— Kaip galėčiau susisiekti su CNN? 

— Kartais bendradarbiaujame. Galiu su jais šnektelėti. 

— Jeigu juos domina atsakas į Arielės Vaild mano adresu iš- 
sakytus teiginius, tegul jų reporteris su manim susisiekia. 


ais LL, 
— Supratau, ponia. Esu tikras, kad jums netrukus paskambins. 
Klerė padėjo ragelį nekęsdama savęs už šį žingsnį. Viena jos 

nuostatų: asmeninis gyvenimas - itin brangintina vertybė. Ji 
karštai gynė savo asmeninę erdvę, ne tik siekdama apsaugo- 
ti Merę Ketriną, o ir todėl, kad nesąmoningai jautė, jog tokio 
pobūdžio viešumas kenkia reputacijai. Jos manymu, šitaip ji 
žemina žmogiškąjį savo orumą. Ji niekada nesuprato žmonių 
siekio išgarsėti bet kokia kaina. Kitaip negu Jasminai, kuri mė- 
gavosi spindesiu ir negalėjo gyventi be prožektorių šviesų, Kle- 
rei labiau patiko likti šešėlyje. Kaip tik dėl šio Jasminos būdo 
bruožo daugelis ir tapatino „Prancūzišką šilką su ja. 

Klerė piktinosi priversta eiti į viešumą. Be to, bijojo. Iki in- 
terviu jai reikėjo sugalvoti, kaip paneigti Arielės Vaild mestus 
kaltinimus ir tuo pat metu išlaikyti paslaptį - tai, ko niekas 
neturėtų sužinoti. 

Kitą vakarą, jau gulėdama lovoje, Klerė žiūrėjo savo interviu su 
CNN reporteriu įrašą. Suskambėjo telefonas. Iš pradžių neke- 
tino atsiliepti. Paskui nenoromis pakėlė ragelį, bet tylėjo. 

— Klere, ar mane girdite? 

- Jūs, Kasidi? 

— Kodėl tylite? 

— Todėl, kad kaskart, kai šįvakar pakeliu ragelį, pasipila pra- 
keiksmų srautas. 

— Vaildo šutvė? 

— Taip. Išpila ant manęs pamazgų kibirą ir meta ragelį. 

— Atrodo, Arielė niršta. Pirmiausia sužlugo jos surengtas pi- 
ketas. Žinoma, ji gavo televizijos reklamą, kurios taip troško, 
bet dėl Merės Ketrinos jos žmonės reportaže atrodė banditai. 
Na, o šiandien jūs šauniai parodėte Arielei vietą. Mačiau jūsų 
pasirodymą. 

— Tai nebuvo pasirodymas. 

— Pareiškimas, - pasitaisė jis, - gerai sukalėt. 

— Atsakau už kiekvieną žodį. Jeigu Arielė Vaild arba kas nors 


iš jos šutvės dar išdrįs šmeižti mano motiną arba Jasminą, pa- 

teiksiu ieškinį dėi garbės ir orumo įžeidimo, o tada jos kongre- 
gacijai grės neišvengiamas finansinis žlugimas. 

— Kalbėjote labai įtaigiai. 

— Ačiū. 

— Bet nepaneigėte slaptų Arielės kaltinimų, neva jūs susijusi 
su jos vyro nužudymu. - Kasidis palaukė atsakymo, bet Klerė 
atkakliai tylėjo, todėl jis paklausė: - Jeigu norite, pasinaudosiu 
ryšiais ir jūsų telefono numerį tuoj pat pakeis. 

— Ne, dėkui. Tie skambučiai, aišku, nervina, bet anksčiau ar 
vėliau susidomėjimas nuslūgs ir jie liausis. 

— Kodėl paprasčiausiai neįjungiate atsakiklio? 

— Tokia mano nuostata. Kai aš namie, visada atsiliepiu pati. 
Neleisiu, kad toji gauja sujauktų įprastą mano gyvenimą. 

Kasidis kiek patylėjo, o paskui paklausė: 

— Ar šiandien po jūsų langais piketuotojų nebuvo? 

— Ne, - atsakė Klerė, nusišypsojusi pirmą kartą šią parą. — 
Manau, mama juos gerai pamokė. 

Jis vėl patylėjo ir uždavė kitą klausimą: 

— Beje, apie jūsų mamą. Ar Harė ją prižiūri? 

— Harė nakvos čia. O kas? 

— Pasakysiu, kai atvažiuosiu. Jūs nulipsite žemyn ir mane 
įleisite. 

— Kasidi, aš jau guliu. Pavargau. 

Ji kalbėjo į tuštumą. Klerė padėjo ragelį. Jeigu nori su ja pa- 
simatyti, galėjo susitarti dėl rytdienos. Jei galėtų, leistų jam 
stovėti apačioje ir iki pažaliavimo spausti durų skambutį. 

Vis dėlto Klerė atsikėlė ir išlipusi iš lovos nuėjo į vonią. Vis- 
kas atrodė kaip anksčiau, bet ji niekada nepamirš, kad jis čia 
buvo - susitaršiusiais plaukais ir krauju aptaškytais marški- 
niais. Žinoma, atrodė ir elgėsi kaip padauža, bet visa savo mo- 
teriška esybe Klerė jautė jį, prisiminė stiprias rankas, apglėbu- 
sias ją per liemenį. 

Klerė grasino jam tvirtindama, kad romantiškų jausmų pro- 
trūkis pakenks jo tyrimui. Tik nepasakė, kaip nepageidautinai 
nelemtas potraukis atsilieptų ir jai. 

Užsitempė džinsus ir baltą medvilninį megztinį. Nenorėjo, 
kad jis pamanytų, jog pasipuošė jo laukdama. Klerė palaukė lif- 
to ir nusileido į pirmą aukštą. Kai ėjo prie lauko durų, Kasidis 
jau spaudė skambučio mygtuką. 

— Jūs punktualus, - pripažino Klerė atidarydama duris. 

— Viena iš mano dorybių. 

Jis irgi vilkėjo kasdieniais drabužiais. Klerė visada jį matė 
vilkintį kostiumą, o šįvakar - džinsai, marškinėliai, padėvėta 
„Livais“ striukė ir sportiniai bateliai. 

— Kodėl prireikė susitikti? 

— Išeikite laukan. 

— Kam? 

— Čia man lengviau galvoti. 

Klerė pažvelgė į jį nesuprasdama. 

— Tuose namuose aplinka mane slegia, - šiurkštokai pridūrė 
Kasidis. 

Naktinis gyvenimas vos už kelių kvartalų šurmuliavo, bet 
abipus „Prancūziško šilko“ gatvės buvo tamsios ir tylios. Įjun- 
gusi prie durų signalizaciją, Klerė pasisuko į Kasidį, lėtai žings- 
niuojantį šaligatviu, ant kurio dar visai neseniai rėkavo pike- 
tuotojai. 

— Atrodote sunerimęs, - neprasprūdo pro akis Klerei. 

— Neneigsiu. - Jis stabtelėjo ir pažvelgė į ją. - Ta jūsų pinigi- 
nė parama... 

— Juk paaiškinau. 

— Taip. Jasmina irgi. Tik tas paaiškinimas manęs neįtikino. 

— Čia jau ne mano, o jūsų bėda. 

— Tik kol kas, - nukirto Kasidis. - Ir kurią valandą tą naktį 
nuvažiavote į „Fermontą mamos? 

Klerė nesitikėjo tokio staigaus pokalbio posūkio. Klausimas 
ją užklupo nepasiruošusią. 

— Tiksliai nepamenu... bet, manau, apie vidurnaktį. 

— Kodėl taip užtrukote? 

— Užtrukau? Kaip suprasti? 

— Andrė Filipis tvirtina skambinęs jums vienuoliktą. Tokiu 
metu nuo čia iki viešbučio - ne daugiau kaip penkios minutės 

kelio. Žinau, nes ką tik patikrinau. O jūs užtrukote net valan- 
dą. Kur tiek sugaišote? 

— Kasidi, aš gi sakiau, kad atvažiavau apie vidurnaktį. Galėjo 
būti vienuolikta ar pusė dvyliktos. Juk sakiau, kad tiksliai ne- 
prisimenu. 

— Meluojate! - užsimojęs kumščiu trenkė sau į delną. 

Klerė išsigandusi šastelėjo atgal. Širdis pašėlusiai plakė. 

— Anksčiau į viešbutį išvažiuoti negalėjote, nes dar nebuvo 
skambinęs Andrė, o kai paskambino, kalbėjosi su atsakikliu, ar 
ne? Todėl vėliau jūs pati jam paskambinote. 

Kasidis atsistojo tiesiai priešais Klerę. 

— Kai Andrė vienuoliktą paskambino, jūsų namie nebuvo. 
Šįvakar sakėte, kad visada, jeigu tik esate namie, atsiliepiate 
pati. Andrė paliko jums žinutę atsakiklyje, kad žinotume, kur 
ieškoti mamos, jeigu grįžusi aptiktumėte, kad ji dingo. 

Klerės širdis beprotiškai daužėsi. 

— Viską galiu paaiškinti. 

— Nesivarginkite. Aš jau iki kaklo sotus jūsų melagysčių. Tie- 
są sakau? - Sugriebė jai už rankos ir prisitraukė. - Tiesą? 

Klerė išsigando, pajutusi jo stipraus kūno artumą, bet tuoj 
pat ištrūko, nes nebuvo pratusi lengvai pasiduoti. 

— Taip, jūs teisus! - jos balse skambėjo iššūkis. - Taip, grį- 
žusi namo, paprastai žvilgteliu, kaip laikosi mama. Tą naktį 
lovoje jos nebuvo, be to, pasigedau ir lagamino. Iškart sume- 
čiau, kas nutiko. Jau ketinau leistis mamos ieškoti, o tada at- 
sakiklyje pamačiau žinutę. Nedelsdama paskambinau Andrė. 
Jis man pasakė, kad pamatė mamą „Fermonto vestibiulyje, 
nusivedė ją į savo kabinetą ir pavaišino cheresu. Kai ten nu- 
važiavau, radau ją sutrikusią, taip ir būna, kai mamą ištinka 
stipresnis priepuolis. Parvežiau ją namo ir paguldžiau į lovą. 
Sakau jums tiesą. 

— O, tikiu jumis, Klere, - nuramino jis, - tik man įdomu, kur 
jus velniai nešiojo nuo pamaldų pabaigos iki vidurnakčio? Ar 
gali būti, kad „Fermonte lankėtės du kartus? Pirmą kartą, kad 
nužudytumėt Vaildą, antrą - kad parvežtumėt motiną namo. 

Klerė tylėjo. 


— Per tiek laiko galima net baržą nuplukdyti į kitą vietą, — 
toliau rėmė ją prie sienos Kasidis. 

— Buvau išėjusi pasivaikščioti. 

Matyt, Kasidis tikėjosi gudresnio melo. Jos paprastas atsa- 
kymas išmušė jį iš vėžių. 

— Pasivaikščioti? 

— Taip. Vaikščiojau ilgai... viena... po šį kvartalą. 

— Tokiu vėlyvu metu? - skeptiškai paklausė jis. 

— Dažnai taip darau. Galite paklausti Jasminą. Ji nuolat 
mane dėl to graužia. 

— Jasmina patvirtintų bet kokį jūsų melą. 

— Aš nemeluoju. Sakau tiesą. 

— Kodėl kaip tik tą naktį išsiruošėte pasivaikščioti? 

— Buvau prislėgta. 

— Nesistebiu, žmogžudystė - nelinksmas darbelis. 

— Aš neprivalau klausytis jūsų išvedžiojimų. - Apsisukusi 
ant kulniukų, Klerė patraukė namų link. 

— Dar ir kaip privalot! - sugriebęs už rankovės Kasidis at- 
suko Klerę į save. - Jūs mane tikrai užknisot, panele Loran. 
Reikėjo nusivežti jus tiesiai į nuovadą, paimti pirštų atspaudus 
ir surašyti sulaikymo protokolą. Vilkėdama bjaurų žalią maišą, 
jau neatrodytumėte tokia gražutė, Klere. Tai toli gražu ne sek- 
sualūs jūsų „Prancūziško šilko apatiniai. 

Klerę nukrėtė drebulys. Kalėjimo ji bijojo labiau už viską. Ir 
ne dėl klaustrofobijos, o dėl baimės netekti laisvės. Ji neištver- 
tų nuolatinio sekimo, praradusi veiksmų laisvę, teisę rinktis ir 
galimybę būti savim. 

Kasidžio veidą iškreipė pyktis. Ant kaktos užkrito tamsių 
plaukų sruoga, jo kiaurai smelkiančios akys degė ryžtu. Pirmą 
kartą Klerė jo išsigando. Kasidis iš tikrųjų gali netekti kantry- 
bės ir savo grasinimus įgyvendinti. Jai reikia jį įtikinti, įtikinti 
tuojau pat, nes kalėjime neištvertų nė nakties, nė minutės. 

— Grįžau iš pamaldų ir... 

— Kelintą? 

Klerė nervingai persibraukė pirštais per plaukus. 

— Prisiekiu, tiksliai nepamenu. Manau, buvo kiek po dešimtos. 

— Tarkim. Pamaldos baigėsi dvidešimt po devynių. Kol pra- 
simušėte pro spūstį prie Didžiosios arenos ir pasiekėte namus, 
galėjo būti dešimta. 

— Su mama buvo Harė. Grįžusi ją išleidau namo, nors vėliau 
pasigailėjau. Buvau labai susijaudinusi, nepajėgiau užmigti. 
Pamėginau dirbti, bet galvoje sukosi vien mintys apie Džekso- 
ną Vaildą. 

— Kodėl? 

— Žinoma, buvau mačiusi jį per televizorių, bet nė nepalyginsi 
įspūdžio, kurį jis man padarė susitikus akis į akį. Tikrai puikus 
oratorius. Iš jo sklido jėga... jis meistriškai valdė auditoriją. Ir 
nors jo teiginiai man nepriimtini, padarė įspūdį jo charizma ir 
įkarštis, su kuriuo kalbėjo susirinkusiesiems. Žmonės jo klausėsi 
it pakerėti. Tą vakarą pirmą kartą suvokiau Vaildo įtaigos jėgą. Iš- 
sigandau, kad jam pavyks „Prancūzišką šilką“ sužlugdyti. Priėjusi 
prie pakylos ir pažvelgusi jam į akis, pasijutau it Dovydas, sto- 
jęs Galijoto akivaizdon. - Klerė maldaujamai pažvelgė į Kasidį. - 
Pasistenkite suprasti, ką man reiškia mano verslas, ir bus aišku, 
kaip tą vakarą jaučiausi. Yra tik vienas apibūdinimas - panika. 
Viskas, ko pasiekiau sunkiu darbu, susidūrė su triuškinama jėga. 
Jau mačiau, kaip žlunga tai, kas man be galo brangu. 

— Puikiai viską suprantu, Klere, net geriau, negu jums at- 
rodo, - švelniai ištarė Kasidis, vėl persmelkdamas ją įdėmiu 
žvilgsniu. - Baimė jus taip užvaldė, kad ryžotės įsigauti įjo nu- 
merį viešbutyje ir jį nužudyti? 

Klerė nusuko akis. 

— Jau sakiau. Buvau išėjusi pasivaikščioti. 

— Jums vertėtų sugalvoti įtikimesnį pasiaiškinimą. 

— Sakau tiesą! Jaučiausi, tarsi sienos aplink mane būtų su- 
sivėrusios. Dusau, nebepajėgiau mąstyti. Ausyse skambėjo 
Džeksono Vaildo žodžiai. Man reikėjo išeiti iš namų. - Staiga 
Klerė pasisuko į jį. - Eime. 

— Kur? 

— Abu pereisim mano tos nakties maršrutu. Viską tiksliai 
jums parodysiu. Net pasistengsiu išlaikyti tokį pat tempą, kad 
būtų aiškiau, kodėl nebuvau namie, kai skambino Andrė. 

Kasidis susiraukė, bet greitai apsisprendė. 

— Gerai. Kur eisime? 

Lengvai prilaikydamas Klerę už parankės, Kasidis padėjo 
nužengti nuo šaligatvio ir pereiti gatvę. Dauguma Konti gatvės 
namų stovėjo tušti ir skendėjo tamsoje. Bauginamai žiojėjo 
durų angos. Langai ir durys buvo užkalti vieliniu tinklu. 

— Ar jums nebaisu čia vienai naktį vaikštinėti? 

— Nė kiek. - Klerė pakėlė į jį akis. - O jums? 

— Taip, velniai rautų! - sumurmėjo pažvelgęs per petį. 

Ji nusijuokė, padėdama jam peržengti griovelį ištrupėjusia- 
me šaligatvyje. 

— Matau, pažįstate čia kiekvieną plyšį. 

— Kuo puikiausiai. Čia žaidžiant prabėgo mano vaikystė. - 
Ranka mostelėjusi į konditerijos fabriką rausvu stogu, Klerė 
paaiškino: - Ten gamina labai gardžius saldainius su riešutų 
įdaru. Kartais išbrokuotus, netinkamus parduoti, atiduodavo 
mums, vaikams. Priėję kampą, suksime dešinėn. 

Tylėdami jie praėjo pro pilką mūro pastatą, kuriame kadaise 
buvo Luizianos Aukščiausiasis teismas. Jiems išėjus į Rojalio 
gatvę, Klerė stabtelėjo prie antikvarinės krautuvėlės. 

— Tą naktį čia irgi buvau stabtelėjusi. Apžiūrinėjau vitriną ir 
gėrėjausi markazito sege su smaragdais. 

— Marka?.. 

— Štai ji. Trečioje eilėje nuo apačios, antra iš kairės. Matot? 

— Taip. Daili. 

— Ir man patinka. Net ketinau grįžti ir atidžiau ją apžiūrė- 
ti, bet taip ir neprisiruošiau. - Prieš eidama toliau, ji dar kiek 
pastoviniavo prie vitrinos, apžiūrinėdama karoliukais išsiuvi- 
nėtus mažus rankinukus, tamsinto sidabro servizus ir šeimų 
brangenybes. 

Kitoje gatvės pusėje pasirodė pora policininkų, išėjo iš Seno- 
jo kvartalo apygardos prokuratūros pastato. Pareigūnai jiems 
mandagiai linktelėjo. Vienas jų užkalbino Klerę prancūziškai — 
kadžunų tarme. Jo porininkas pasisveikino: 

— Labas vakaras, panele Loran. 

Pirmasis iš patrulių dukart nužvelgė Kasidį, bet jeigu ir at- 
pažino, vardu į jį nesikreipė. 

Jiedu praėjo pro garsųjį „Brenano restoraną, atpažįstamą iš 
rausvų sienų ir žalių langinių. Klerė juto, kad Kasidis ją atidžiai 
stebi. Ji atvirai įrėmė į jį žvilgsnį. 

— Jūs nevedęs, ar ne, Kasidi? 

— Taip akivaizdu? 

— Ne, daugumai žmonų būtų nepriimtinos jūsų darbo va- 
landos. - Klerė nutaisė abejingą miną, bet iš tikrųjų džiaugėsi, 
kad prie kitų savo nuodėmių nepridėjo dar vienos - bučinio su 
vedusiu vyru. 

— Aš buvau vedęs, - atsakė, - bet išsiskyriau. 

— Gailitės? 

Kasidis gūžtelėjo pečiais. 

— Ne. Skyrybos mums abiem buvo geriausia išeitis. Galima 
sakyti, buvau vedęs savo darbą. Visai kaip jūs. - Jis nutilo lauk- 
damas, kaip ji pakomentuos. 

Bet Klerė uždavė kitą klausimą: 

— Vaikų turite? 

— Ne. Nespėjome susilaukti. Dėl to irgi džiaugiuosi. Nenorė- 
čiau, kad vaikams būtų tekę kentėti dėl mūsų skyrybų. - Kasidis 
stabtelėjo prie parduotuvės vitrinos, buvo nuleistos žaliuzės, 
saugančios nuo įsilaužimų. - Ginklų parduotuvė. Kaip patogu. 

— Ir čia viskas, ką jūs gebate, Kasidi? 

— Antra vertus, jūs per daug protinga, kad pirktumėte ginklą 
arti namų, ir dar kvartale, kuriame jus gerai pažįsta. 

Klerė pažvelgė į jį provokuojamai. 

— Jau patikrinote, ar ne? 

— Taip. 

Paskui jiedu priėjo parduotuvę, prekiaujančią vien auskarais. 

— Jasmina - bene geriausia jų klientė, - paaiškino Klerė, ko! 
Kasidis apstulbintas smalsiai apžiūrinėjo išdėliotų papuošalų 
įvairovę. 

Dauguma parduotuvių elitiniame prekybos rajone buvo už- 
darytos. Gatvės skendėjo tyloje. Burbonų gatvė buvo vos už 
kvartalo nuo čia, bet atrodė, kad šiuos du rajonus skiria šim- 

tai kilometrų. Kartkartėmis ausis pasiekdavo ilgesingi bliuzo 
garsai, bet ir vėl nutoldavo, tarsi priebėgos ieškančios pasikly- 
dusios sielos. Uždarumo pojūtį stiprino ir balkonai, puošti kal- 
tine geležimi. Už įmantrių metalinių vartelių nėrinių slėpėsi 
vidiniai kiemeliai - apsamanoję jų fontanai, spragsinčios duji- 
nio apšvietimo lempos ir ištikimai paslaptis saugančios suskel- 
dėjusios mūrinės sienos. 

Pakeliui pasipainiojo katė, naršanti po šiukšlių maišą vaka- 
rienės. Dvi porelės Luizianos universiteto studentų, vilkinčių 
sportiniais nertiniais, svirduliavo gatve garsiai juokdamiesi 
ir keikdami saldžius kokteilius, išsineštus iš „Pato Obrajano“ 
baro popieriniuose kaušeliuose. Senis reta barzdele ir šiam 
metų laikui per storu paltu ramiausiai šlapinosi ant sienos. Su- 
sikibusi už parankių pora dailiai vilkinčių pagyvenusių žmonių 
prasilenkdami pasisveikino: 

— Labas vakaras. 

Ryškiai pasidažęs vaikinas aptemptais džinsais ir juodu 
megztiniu stačia apykakle pasiuntė nuo savo raudonų lūpų Ka- 
sidžiui oro bučinį. 

Prie „Rojalio“ kavinės jie įsuko į Šventojo Petro gatvę. Klerė 
parodė Kasidžiui dvigubą balkoną pastato, kuriame buvo įsi- 
kūrusi kavinė. 

— Manjis gražiausias visame kvartale. 

Eismas aplink Džeksono aikštę nakčiai buvo uždarytas, bet 
parduotuvės ir užkandinės aplinkui dar veikė. 

- Čia būtų galima išgerti kapučino, - paaiškino Klerė Ka- 
sidžiui, kai jiedu sustojo prie mažos jaukios kavinukės, besi- 
glaudžiančios istorinio pastato „Pontalbos ginklai“ apačioje. 
Prie dviejų staliukų ant šaligatvio sėdėjo kelios porelės. Įsi- 
mylėjėliai taip buvo pasinėrę į savo reikalus, kad aplinkinis 
pasaulis jiems neegzistavo. - Bet kvepia karštomis spurgo- 
mis, taigi... 

Klerė vedė Kasidį į „Cafė du Monde. Stabtelėję ant šaliga- 
tvio, jie luktelėjo, kol pravažiavo kelios mašinos. Šalimais sak- 
sofonininkas viliojo praeivius sentimentaliomis melodijomis, 
tie atsilygindavo jam mesdami monetas į skrybėlę, padėtą ant 

grindinio. Vežimo vadeliotojas, priėjęs prie kito gatvės muzi- 
kanto, nakčiai jau pasiklojusio guolį, draugiškai ginčijosi dėl 
sezono futbolo rungtynių. 

— Sutinku su muzikantu, - pasakė Klerė. - „Saints“ tikrai 
reikia stiprinti gynybą, jeigu tikisi dar šiais metais patekti į 
finalą. 

— Jūs suprantate, ką jie kalba? - paklausė Kasidis. 

— Ojūs? 

Į vežimą įkinkyto mieguisto arklėko galvą puošė skrybėlė 
plačiais kraštais, ant jos puikavosi raudonų plastikinių pelar- 
gonijų žiedų vainikas. Klerė paglostė jo snukį ir žengė į gatvę. 

— Nė žodelio. Beveik metus, kai čia persikrausčiau, jaučiausi 
tarsi gyvenčiau užsienyje. Prireikė nemažai laiko, kol pripratau 
prie vietinių akcento. Dar ir dabar, pasitaiko, ne viską suprantu. 

— Bet mane suprantate be vargo. 

— Ojūsų, Klere, kaip niekieno kito nesuprantu. 

Ji parodė jam stalelį „Cafė du Monde“ terasoje. Kasidis ati- 
traukė jai chromuotą kėdę. Padavėjas ilga balta prikyšte pasi- 
sveikino, draugiškai tiesdamas į Klerę rankas. 

— Boinsoir, panele Loran. Malonu jus matyti. 

— Merci, - atsakė Klerė, kai padavėjas pasilenkė pabučiuoti 
jai rankos. 

— O šitas ponas? - paklausė žvelgdamas į Kasidį. 

Klerė juodu supažindino. 

— Jūsų spurgų ir du puodelius latės, Klodai. 

— Tuojau pat, - pasakė Klodas ir nuskubėjo į virtuvę. 

— Akivaizdu, dažnai čia lankotės, - pasakė Kasidis. 

— Pamėgta turistų vieta, ir mamai čia patinka. Todėl mažiau- 
siai kartą per savaitę ją čia atsivedu. 

Klodas atnešė užsakymą. Nuo pasklidusio aplink šviežiai iš- 
keptų spurgų kvapo ir aromatingos kavos Klerė varvino seilę. 
Ji suleido dantis į spurgą ir nulaižė cukraus pudra aplipusius 
pirštus. Pažvelgusi į Kasidį, nusijuokė iš cukraus pudros ūsų 
jam aplink burną ir padavė servetėlę. 

Sudoroję spurgas (trečią pasidalijo pusiau), jiedu tylėdami 
siurbčiojo karštą kavą. Klerei buvo gera, ji mėgavosi gerdama 

nepakartojamą Naujojo Orleano aromatą. Bet labai greitai Ka- 
sidis ją vėl grąžino į tikrovę. 

— Tą naktį, - paklausė, - ar ilgai čia užtrukote? 

— Manau, apie pusvalandį, - ji nustebusi kilstelėjo antakius. 

— Taip ilgai? 

— Juk čia Senasis prancūzų kvartalas, Kasidi. Visai kaip pir- 
mieji čia apsigyvenę europiečiai, mes pratę mėgautis valgiais. 
Čia niekas neskuba. Vos perėjus Kanalo gatvę, amerikiečiams 
būdingą skubėjimą galima pamiršti ir mėgautis gyvenimo ma- 
lonumais. Tą vakarą vos atsispyriau pagundai ir neužsisakiau 
antros spurgų porcijos, bet išgėriau du puodelius kavos su pie- 
nu; kiekvienam sugaišau maždaug po dešimt minučių. 

Klerės paprašytas, Klodas tuščius jų puodelius pakeitė pil- 
nais. Mąsliai žvelgdama į garuojantį puodelį, Klerė tarė: 

— Tą naktį man buvo apie ką pagalvoti. Ir ne tik apie Džek- 
soną Vaildą. 

— Kas darjums nedavė ramybės? 

— Mama. Nerimavau pagalvojusi, kas ja pasirūpintų, jeigu 
man kas nutiktų. Tarkim, mane pasodintų už grotų. - Klerė 
klausiamai pažvelgė į Kasidį, paskui nuleido akis ir ėmė atsi- 
dėjusi maišyti kavą. - Dar galvojau apie mūsų naują katalogą. 
Man labai svarbu, kad naujas pranoktų ankstesnįjį, ir visada 
baisu, kad pritrūksiu originalių sumanymų. 

— Tokia baimė būdinga daugeliui kūrybiškų žmonių. 

— Manau, jūs teisus. Be to, nerimavau ir dėl Jasminos. 

— Kodėl? 

— Čia asmeniški jos reikalai. 

Kasidis galėjo pasinaudoti proga ir spustelėti Klerę, kad pa- 
pasakotų apie draugės bėdas, bet to nedarė. 

— Buvo malonus pasivaikščiojimas, - atsilošęs jis ištiesė ilgas 
kojas. 

Seni aptempti džinsai gražiai paryškino jo vyriškumą ir šlau- 
nis. Klerei buvo sunku sutelkti dėmesį, ką jis kalba. 

— Manote, meluoju, Kasidi? 

— Ne, - trumpai atsakė šis. - Manau, šiandien nusivedėte 
mane pasivaikščioti siekdama parodyti, kad jus čia daugelis 
pažįsta ir gerbia. Ir koks aš neprotingas, bandydamas jus ap- 

kaltinti. Net su vietos farais maloniai šnekučiuojatės. Geras 
advokatas būtinai tuo pasinaudotų apgalvodamas gynybos 
strategiją. Net jeigu tie žmonės ir negalėtų prisiekti matę jus 
čia tą naktį, negalėtų ir tvirtinti, kad čia nesilankėte. 

— Būdamas gynybos advokatu taip ir pasielgtumėte? 

— Kaip tik taip. Jeigu prokuroras neturėtų neginčytinų jūsų 
kaltės įrodymų, padaryčiau iš jūsų šventąją ir supainiočiau pri- 
siekusiuosius, užversdamas juos tiesiogiai su šia byla nesusiju- 
siais faktais. 

— Matau, žinote visus triukus. 

Kasidis apsilaižė apatinę lūpą ir paniuro. 

— Taip. Visus iki vieno. 

Klerė dar daug ko apie Kasidį nežino. Jis ne toks papras- 
tas. Laikraščiuose apie apygardos prokuroro pavaduotoją rašė 
daug, bet ten nebuvo nieko apie jį kaip žmogų. Jai buvo smal- 
su, kas slypi šio savim pasitikinčio žmogaus galvoj ir kodėl jo 
veide kartais šmėsteli klausimas, sumišęs su apgailestavimu. 
Antra vertus, jai pakanka ir savų bėdų. 

— Vis dar manote, kad žudikė - aš? 

Kasidis atsiduso ir nukreipė akis į Andru Džeksono, bandan- 
čio suvaldyti piestu atsistojusį žirgą, statulą, ji buvo matyti pro 
uždarytus aikštės vartus kitapus gatvės. Tada atsirėmė alkūnė- 
mis į mažą apskritą staliuką ir palinko į priekį. 

— Mano galva, buvo taip. Jau senokai planavote žmogžudys- 
tę - nuo pat akimirkos, kai sužinojote, kad tėvas Vaildas atvyks- 
ta į Naująjį Orleaną. Nusipirkote, pasiskolinote arba pavogėte 
trisdešimt aštunto kalibro revolverį, nuvažiavote į kongrega- 
cijos sueigą ir akis į akį susitikote su žmogumi, kurį ketinote 
nužudyti. Dabar, kai tiek apie jus žinau, jau galiu tvirtinti, kad 
tokiam žingsniui ryžto jums nepristigtų. Jūsų manymu, tai gar- 
bingas būdas nukauti priešą - panašiai elgdavosi jūsų protėviai, 
narsiai prie miesto vartų stodavę į mirtiną dvikovą. Šiaip ar 
taip, grįžote namo ir išleidote Harę namo. Rizikingas žingsnis 
(nevertėjo to daryti), bet tuo metu jums buvo svarbu tik tai, 
kad jeigu ją vėliau apklaustų, Harė patvirtintų, jog tą vakarą grį- 
žote namo dešimtą. Tada nukeliavote į „Fermonto“ viešbutį ir 
padedama Andrė įsmukote į Vaildo numerį. Nušovėte jį, spėju, 

miegantį, o tada išsmukote iš viešbučio ir parvažiavote namo. 
Bet čia lemtis pakišo jums koją. Merė Ketrina pabėgo iš namų. 
Grįžote ir jos neradote. Kokia likimo ironija! Jums teko vėl sku- 
bėti į „Fermontą , dabar jau pasiimti motinos. Spėju, lengva ne- 
buvo - grįžti į vietą, kur ką tik įvykdėte nusikaltimą. 

— Buvo visai kitaip. Ir negi pats nepastebite, kiek jūsų versi- 
joje neatitikimų? 

— Po šimts, jūs teisi. Mano versija gana skysta. Tik todėl jūs 
dar laisvėje, o ne už grotų. 

Klerei reikėjo šiek tiek laiko, kad atsitokėtų po šios pasta- 
bos. Susitvardžiusi paklausė: 

— Ir kaipgi, jūsų manymu, aš patekau į Vaildo numerį? 

— Labai paprastai. Andrė davė jums raktą. Kol Vaildas vaka- 
rieniavo, jūs įsmukote į numerį. Greičiausiai pasislėpėte sieni- 
nėje spintoje ir laukėte. Jis atėjo, nusiprausė po dušu ir nuėjo 
gulti. Įsitikinusi, kad Vaildas užmigo, jį nušovėte. 

Klerė papurtė galvą. 

- Šis jūsų scenarijus iš esmės klaidingas, Kasidi. Nė už ką 
nebūčiau bičiulio vėlusi į žmogžudystę. 

— Galėjote juo pasinaudoti, neaiškindama savo plano. 

— Manote, raktą iš jo nukniaukiau? 

- Šį viešbutį jūs gerai pažįstate. O septinto aukšto korido- 
riuje yra kelios vietos, kur galima saugiai pasislėpti. Gali būti, 
kad užsiglaudėte vienoje iš nišų. Kai kambarinė įėjo į Vaildo 
numerį pakloti lovos, pasinaudojusi, kad durys atdaros, įsmu- 
kote jai iš paskos. 

— Labai išradinga. 

— Taip, Klere, kūrybiškos prigimties žmonėms būdingas iš- 
radingumas. - Jis prisispyręs į ją žiūrėjo. 

Klerė gurkštelėjo atvėsusios kavos stengdamasi, kad Kasidis 
nepastebėtų, kaip ji nervinasi ir kaip dreba jos rankos. 

— Iš kur galėjau žinoti, kad į numerį Vaildas grįš vienas? O gal 
ketinau, iškilus būtinybei, nudėti ir ponią Vaild? 

— Man irgi buvo kilęs toks klausimas, bet kai pasikalbėjau su 
Džošu ir Ariele Vaildais, jie man patvirtino, kad „repetuodavo“ 
kas vakarą. Andrė galėjo jums papasakoti apie jų dienotvarkę, 
ir jums tik liko tikėtis, kad Džeksonas eis miegoti vienas. 


EEuma šiais 


— Vaildui nepatiko tai, ką spausdinau savo žurnale, ir už tai 
jis rūsčiai koneveikė mane iš savo sakyklos. O man nepatiko, 
ką jis kalbėdavo per pamokslus, todėl jį nužudžiau. Vadinasi, 
aš labai netolerantiška ir dar nepakantesnė negu Vaildas? Jūs 
statote mane į vieną gretą su pamišėliais, kurie man skambinė- 
ja ir grasina susidoroti. 

Kasidis reagavo kaip pliaukštelėtas rimbu: 

— Jums grasino telefonu? Nieko apie tai nesakėte. 

Klerė neketino jam to pasakoti ir jau gailėjosi prasitarusi. 

— Neverta rimtai žiūrėti į grasinimus telefonu. 

Buvo akivaizdu, kad Kasidis jai nepritaria. Jis apmetė aki- 
mis terasą, lyg baimindamasis šešėlyje tykančio žudiko. 

— Mes sėdime čia jau mažiausiai pusvalandį. - Jis pakilo nuo 
kėdės. - Eime. - Atitraukė Klerės kėdę ir ryžtingai pasuko prie 
durų, bet staiga sustojo susivokęs, kad Klerė neseka iš paskos. 

— Kas gi čia? - atsisukęs paklausė. 

- Prieš grįždama namo, buvau dar kai kur nuėjusi. Štai ten, — 
ranka mostelėjo upės pusėn Klerė. 

Kasidis paspartino žingsnį ir ją pasivijo. 

— Rodykite kelią. 

Jie aplenkė karo memorialą, nuo kurio buvo atsišakojusi 
grįsta alėja - Mėnulio takas. Po kojomis į pakrantės akmenis 
pliuškenosi upės genamos bangelės, nors tokiu metu jokių lai- 
vų nebuvo matyti. Vandenyje, nuo kurio dvelkė druska, nafta 
ir dumblu, mirguliavo kito kranto žiburiai. Klerė mėgaudamasi 
gėrė gaivią drėgmę, glamonėjančią odą ir plaukus. Toks minkš- 
tas ir švelnus oras būna tik pietuose. 

Mėnulio takas buvo pamėgta turistų, spragsinčių fotoapa- 
ratais, vieta. Čia visada būdavo išmaldos prašinėtojų, prosti- 
tučių, girtuoklių ir įsimylėjėlių. Šį vakarą norinčių pasigėrėti 
vaizdu buvo vos vienas kitas. 

Kai praėjo pro suoliuką, ant kurio bučiavosi pora jaunuolių, 
Kasidis ūmai ėmė karščiuotis: 

— Galjau liautumėtės mane kankinusi ir prisipažintumėte? 

— Net jeigu to nepadariau? 

— Labai prašau, nereikia. Įtariamųjų mums netrūksta. Ketver- 
tas pusgalvių jau net prisiėmė kaltę, tvirtina sudoroję Vaildą. 

— Tada toks jūsų dėmesys man glosto savimeilę. 

— Tas ketvertas vyrukų serga prisipažinimo manija, - Ka- 
sidžio tonas buvo atlaidus. - Žinoma, kaip ir priklauso, mes 
patikrinome jų teiginius, bet paaiškėjo, kad nė vienas iš jų nė 
arti prie „Fermonto“ viešbučio nebuvo priėjęs. - Lyg susitarę, 
jiedu pritilo ir nuščiuvę žvelgė į upę. Kasidis staiga pasisuko į 
Klerę ir be jokios įžangos išrėžė: - Teisme dirba tokia panelė, 
rašanti protokolus. Užvakar ji mane pasikvietė į namus spage- 
čių ir sekso. 

Laukdamas atsakymo, jis atidžiai ją stebėjo. Pagaliau Klerė 
ištarė: 

— Na, ji bent nesislepia už žodžių. 

— Dėl sekso jau buvo aišku iš anksto. 

— Taip, žinoma. Ar kvietimą priėmėte? 

— Taip. 

- Ir kaip?.. 

— Fantastika. Viskas buvo gausiai palaistyta raudonu mo- 
liuskų padažu. 

Iš pradžių Klerė suglumo, vis dėlto greitai susivokė, kad taip 
jis bando juokauti. Ji pamėgino nerūpestingai nusijuokti, bet 
suprato - jai ne vis tiek, kad jis permiegojo su kita moterimi. 

— Spagečiai buvo neprilygstami, - kalbėjo Kasidis, - na, o 
seksas - šiaip sau. 

— Įsivaizduoju, kaip nusivylėte, - šaltai pasakė Klerė. 

Jis gūžtelėjo pečiais. 

— O dar prieš kelias dienas permiegojau su kaimyne. Vulga- 
ru. Nė nežinau, kuo ji vardu. 

Klerei neišlaikė nervai. 

— Kas jums? Mėginat mane priblokšti savo meilės žygiais? 
Aš ne šventikė. Ir išpažinties atlikti neprašiau. 

— Pamaniau, gal jums bus įdomu. 

— Nė kiek. Ir kodėl man turėtų rūpėti? 

Kasidis šiurkščiai ją prisitraukė ir suėmė jos galvą delnais. 

— Todėl, kad mudu įklimpę į šį mėšlą iki ausų, o jūs tai žinot 
ne blogiau už mane. - Ir Kasidis ją pabučiavo. 


Tryliktas skyrius 


Buiuoti Klerę buvo nepalyginti maloniau, negu mylėtis kad 
ir su tuzinu kitų moterų. Jos lūpos buvo šiltos, švelnios ir jau- 
kios. Įmanydamas, jis be galo glamonėtų jas liežuviu, bet tai 
neįmanoma. Todėl paleido ją iš glėbio ir atsitraukė. 

Tik vos girdimas atodūsis ir drėgnos pravertos lūpos rodė, 
kad jai ne vis tiek, bet Klerė atrodė rami. Ji meistriškai moka 
slėpti jausmus. Be abejonės, dėl to, kad anksti suaugo. Ji susi- 
dūrė su suaugusiųjų pasaulio rūpesčiais būdama amžiaus, kai 
dauguma mergaičių dar žaidžia su lėlėmis ir rengia arbatėles 
meškučiams ir įsivaizduojamiems draugams. 

Velniai rautų! Kasidis tikėjosi, kad jo bučinys išprovokuos 
bent kokį atsaką, o ne šį sustingusį jos žvilgsnį. Jis tyčia jai 
papasakojo apie savo meilės nuotykius, tik paskui švelniai pa- 
bučiavo. Kodėl Klerė neaprėkė jo, neskėlė antausio ar nekibo 
nagais jam į akis? 

Su sekretore iš prokuratūros jis permiegojo dėl tos pačios prie- 
žasties, dėl kurios numynė takeliu prie kaimynės durų - dėl nenu- 
maldomo potraukio, kurį jautė Klerei. Abu jo bandymai išbraukti 
ją iš savo gyvenimo buvo nesėkmingi. Ir nors sekretorei artumas 
su juo kėlė ekstazę, jos nuogas kūnas nejaudino Kasidžio kaip 
fantazijos apie Klerę, tirpstančią jo glėbyje. Žinoma, lovoje jam 
nebuvo ko prikišti, bet tik fiziškai - mintimis jis buvo kitur. 

Taigi dabar, nesulaukęs iš Klerės atsako, kurio tikėjosi, Kasi- 
dis ne juokais įniršo. Juk kelias pastarąsias dienas jis kraustėsi 
dėl jos iš proto. Atėjo laikas nuplėšti nuo jos abejingumo kaukę. 

— Ar čia ir atsikratėte revolverio? 

— Ką? 

Kadangi iki tol jie kurį laiką tylėjo, klausimas Klerę užklupo 
netikėtai. 

— Girdėjote, ko klausiau. Tiesiai iš „Fermonto“ patraukėte 
čia ir išmetėte ginklą į upę? 

— Aš niekada neturėjau jokio ginklo. 

— Čia ne atsakymas į mano klausimą, Klere, - jis kiek pakėlė 
balsą. - Turite daugybę draugų ir bet kuris iš jų revolverį galėjo 
jums nupirkti. 

— Bet niekas to nedarė. Be to, aš nė nemokėčiau juo naudotis. 

— Kad iš taip arti ištaškytum vyrui kiaušius, snaiperio gebė- 
jimų nereikia. 

Klerė susiėmė rankomis ir susigūžė. 

— Darosi vėsu. Gal jau grįžtam? 

Kasidį varė iš proto ir Klerė, ir susidariusi padėtis. Vis dėlto 
susizgribęs, jis nusivilko švarką ir užmetė jai ant pečių. Jo ran- 
kos slystelėjo jai po plaukais, kad pakeltų iš po apykaklės, ir ten 
liko. Tada įrėmė nykščius jai po smakru ir kilstelėjo galvą. 

- Jeigu tą naktį jūs apskritai čia buvote, Klere, ką veikėte? 

— Sėdėjau ant vieno iš štai tų suolelių ir žiūrėjau į upę. 

— Sėdėjote.ant suolelio ir žiūrėjote į upę? 

— Juk sakiau. 

Kasidis buvo pasirengęs atiduoti viską, ką turėjo, arba ką 
tikėjosi turėsiąs, kad tik sužinotų, kas slypi už to tiesaus jos 
gintarinių akių žvilgsnio. Bet šito jam nebuvo lemta sužinoti. 
O kol nesužinos, kas kartą priartėdamas prie jos, jis žaidžia su 
ugnimi. 

— Galjau eikime. 

Tylėdami jie grįžo prie „Prancūziško šilko“. Kai priėjo prie 
pastato durų, Kasidis staiga vėl čiupo Klerei už pečių. 

— Klere, aš primygtinai patariu jums nusisamdyti kriminali- 
nių bylų advokatą. 

— Nedaug trūksta, ir mane suimsite? 

- Visai nedaug. Jūsų parodymuose daugybė nepaaiškinamų 
sutapimų. Jeigu ir nemeluojaite, tiesos taip pat nesakote. Gali- 

mas daiktas, ką nors dangstote. Nežinau. Tik jaučiu, kad jūs su 
manim neatvira. Turbūt tikitės, kad pavyks išsisukti, bet įspė- 
ju - žmogžudystės byloms senaties terminas netaikomas. Ir 
ko! ši žmogžudystė neatskleista, tyrimo nenutrauksiu. Anks- 
čiau ar vėliau gausiu šios mįslės raktą, ir viskas stos į vietas. - 
Jis luktelėjo, suteikdamas Klerei galimybę paprieštarauti, bet 
ji, deja, tylėjo. - Nusisamdykite advokatą, Klere. 

Ji žvelgė į tolį, bet kai pasisuko į Kasidį, jos veide švietė 
ryžtas. 

— Ne, to nedarysiu. Bendrovė turi teisininką, kuris rūpinasi 
„Prancūziško šilko“ sutartimis, ir buhalterį, tvarkantį mokes- 
čių reikalus. Bendrovei plečiantis, be jų negalėjau išsiversti, 
bet man vis tiek nepatinka, kai kas nors įgauna valdžią kon- 
troliuoti tai, kas priklauso man. - Klerė atsidūsėjo. - Negaliu 
savo gyvenimo atiduoti į nepažįstamo žmogaus rankas. Kas 
man gerai, o kas ne, kliaujuosi tik savo nuojauta. Kai dar bu- 
vau vaikas, socialiniai darbuotojai, teisėjai ir ekspertai aiškino, 
kad mano pačios labui mane reikia išskirti su tais, kurie man 
brangūs. Manau, jie arba žiauriai klydo, arba buvo bet kokį pa- 
dorumą praradę melagiai. Taigi sistema aš netikiu, Kasidi. - Ji 
nusimetė nuo pečių švarką ir padavė jam. - Ačiū už nemokamą 
patarimą, tačiau advokato man nereikia. 

— Ką gi, jūsų valia, - Kasidžio balse buvo justi irzulys, - bet, 
manau, darote didelę klaidą. 

— Tegul, tai bus mano klaida. 

— Ir prašau niekur neišvykti iš miesto. 

— Poryt man reikia į Misisipę. 

Klerės žodžiai jam nuskambėjo kaip perkūnas iš giedro 
dangaus. 

— Kurių galų? 

- Suplanuota fotosesija pavasario katalogui. 

— Atšaukite. Arba atidėkite. 

— Neįmanoma. Suplanuota dar prieš kelias savaites. Be to, 
nusamdėme ir kūrybinę grupę. Jasmina negali atšaukti susita- 
rimo. Šiaip ar taip, turime viską nufotografuoti iki rudens, kol 

viskas dar žaliuoja. Negi pavasario katalogui fotografuosime 
rudeniniame kraštovaizdyje? 

— Apgailestauju, bet teisinė sistema negali derintis prie jūsų 
fotosesijų grafiko. 

— Aš ir neketinu savo verslo reikalų derinti su jūsų teisine 
praktika. Be to, jūs irgi ne visagalis, Kasidi. Kadangi suimti ma- 
nęs negalite, teks leisti man išvykti. 

Jo rankos buvo surištos. Jis tą puikiai suprato, taip pat ir 
Klerė. Neturėdamas įrodymų, kad pagrįstų kaltinimus, negalė- 
jojos sulaikyti ilgiau negu Arielę ir Džošą Vaildus. 

Nuspėjusi, kokia jam iškilo dilema, Klerė nusišypsojo. 

— Labos nakties, Kasidi. 

— Prakeikimas! Matau, jūs labai savim patenkinta? - staiga 
čiupo jai už smakro, o pirštus suleido jai į skruostus. - Paklau- 
sykite, - bėrė žodžius prisikišęs prie jos veido, - iki šiol nė- 
riausi iš kailio, stengdamasis kaip nors išsklaidyti abejones dėl 
jūsų kaltumo. Viskas baigta. Jums aišku? - Kasidis pasilenkė 
dar arčiau, jo balsas trūkčiojo. - Taip, tiesa, trokštu su jumis 
permiegoti, bet nesitikėkit, kad dėl to leisiuosi vedžiojamas 
už nosies. Mano tikslas - vienintelis ir svarbiausias - sučiupti 
ir patraukti atsakomybėn Džeksono Vaildo žudiką. Atminkite 
tai ir nepadarykite klaidos, Klere. Gal jums čia ir žaidimas, bet 
nuo šiol aš žaisiu be skrupulų. 

Truktelėjusi galvą, Klerė išsilaisvino iš jo gniaužtų ir jį at- 
stūmė. 

— Ačiū už spurgas ir latę, pone Kasidi. Juk vaišinti turėjau aš. 

Ji mitriai įsmuko pro duris ir užtrenkė jas tiesiai Kasidžiui 
prieš nosį. Išgirdęs užstumiant skląsčius, jis prapliupo keiktis. 

Suirzusi Arielė nušveitė žurnalą šalin. Buvo vėlu, ir ji nervino- 
si. Vienas žmogus iš Naujojo Orleano žadėjo jai dar šįvakar pa- 
skambinti, kad ir kaip būtų vėlu. O jau po vidurnakčio. 
Apačioje Džošas skambina fortepijonu. Ištisas valandas ne- 
sitraukia nuo instrumento. Atgrasi klasikinė muzika... jokios 
melodijos. Tas pats per tą patį. Kam tokia muzika, jeigu net 

žodžių nėra? Kaip ji apskritai gali kam nors patikti? Nors... kai 
Džošas skambindavo klasiką, pamiršdavo viską - valgį, miegą, 
net seksą. 

Tiesą sakant, seksas jai dabar nerūpėjo, buvo daug svarbes- 
nių dalykų. Piketo užmačia žlugo. Ji siekė, kad jos žmonės at- 
rodytų it Dievo pasiuntiniai, atliekantys šventą misiją, o per tą 
išprotėjusią senę pasirodė kaip kvailiai ir bukagalviai barbarai. 
Ir nors reportažas buvo išsamus, tonas pašiepiamas. Arielei 
Vaild pajuokos objektu būti nepatiko. 

Kad susigrąžintų pasitikėjimą, ji suveikė interviu per CNN, 
kuris, jos kritišku požiūriu, pavyko kuo puikiausiai. Ji vengė 
šmeižti tiesiogiai, tik užsiminė, kad Klerė Loran - bailė, nes at- 
sisakė debatų su ja, kad ji pagrindinė įtariamoji žmogžudystės 
byloje ir, kaip visi, kas susiję su „Prancūzišku šilku“, - padugnė. 
Jai pasisekė - jiems ištikimas žmogus iš Naujojo Orleano žino, 
kad Klerė Loran - nesantuokinis vaikas. Arielė neketino nu- 
leisti rankų, dabar jau pamokslavo, kad amoralumas užtraukia 
dar sunkesnę nuodėmę. 

Na, o Klerė šiandien per savo interviu CNN atrodė karališkai, 
tarsi kunigaikštienė Greisė šlovės viršūnėje, ir rafinuota kalbos 
maniera, regis, užbūrė ją kalbinusį laidos vedėją, o galbūt ir di- 
dumą kanalo auditorijos. Kalbėjo aiškiai ir be užuolankų, bet 
taktiškai. Arielės argumentus ji atmetė kaip svaičiojimus, kar- 
tu leido suprasti, kad jeigu ir toliau bus persekiojama, kreipsis 
] teisėsaugos institucijas. 

Jau antrą kartą dėl Klerės pastangų Džeksono Vaildo orga- 
nizacija atrodė kaip pulkas siautėjančių fanatikų. Arielė nebe- 
sitaikstys. Tokios šaltakraujės ir savim pasitikinčios moterys 
kaip Klerė Loran visada ką nors slepia. Antraip kam jai tas pa- 
sipūtėliško aristokratiškumo skydas? 

Štai kodėl Arielė nusamdė žmogų, kad tas kasdien jai pra- 
neštų apie kiekvieną nekenčiamos priešininkės žingsnį. Kai 
ant naktinio stalelio suskambėjo telefonas, ji akimirksniu čiu- 
po ragelį. Šito skambučio Arielė ir laukė. 

— Mums pavyko iš pirmo bandymo, - piktdžiugiškai 
prunkštelėjo vyras kitame laido gale. - Kad ir ką ji pareikštų 


kia e Saadia Biown 


per televiziją, ji vis dar pagrindinė įtariamoji. Šįvakar ją vėl 
aplankė Kasidis. 

Arielė net pašoko nuo pagalvių stirtos, į kurias buvo atsi- 
rėmusi. 

— Šit kaip? Ar ilgai ją klausinėjo? 

— Jie ilgai vaikštinėjo po Prancūzų kvartalą. 

Juo daugiau smulkmenų Arielė išgirdo apie Klerės Loran 
susitikimą su išvaizdžiu, jaunu ir seksualiu prokuroro pava- 
duotoju, juo greičiau sukosi mintys jos galvoje. Ji su tokiu 
įkarščiu analizavo informaciją, kad vos nepražiopsojo vertin- 
giausio dalyko. 

— Atleiskite, - ji nutraukė agento pasakojimą, - ką jūs sakė- 
te? Jie iš tikrųjų?.. 

— Taip, ponia Vaild. Išgirdote gerai. Jie bučiavosi. 

Dabar Arielė jau nepertraukdama iki galo atidžiai išklausė 
visą pranešimą. 

— Ačiū, - padėkojo, kai seklys baigė pasakoti, - ir toliau man 
praneškite, kas ten dedasi. Noriu žinoti viską. Atminkite, jūs 
mano akys ir ausys. - Ir baigdama pridūrė: - Telaimina jus Die- 
vas. Melsiuos už jus. 

Kai jau dėjo ragelį, į kambarį įžengė Džošas. 

— Kas čia skambina vidury nakties? - Nusitraukė per galvą 
marškinėlius ir ėmė rengtis. - Vyrukas iš Naujojo Orleano, or- 
ganizavęs piketą prie „Prancūziško šilko ? Tai bent buvo fias- 
ko, - sumurmėjo strykčiodamas tai ant vienos, tai ant kitos 
kojos, ko! nusiavė sportbačius. 

Arielė nežinojo, ką reiškia žodis fiasko, bet jai nepatiko jo 
skambesys, ir ji kritiką priėmė asmeniškai. 

— Kas galėjo numanyti, kad toji nukvošėlė Klerės Loran mo- 
tušė ims vaišinti priešišką minią? 

Džošas sukrizeno ir įsmuko po antklode šalia Arielės. 

— Tikėjaisi fejerverkų, gavai punšo su keksiukais. 

— Nejuokinga, - atšovė ji, stumdama jo ranką, Džošas buvo 
ją apkabinęs per liemenį. 

Atmetusi antklodę, ji išlipo iš lovos ir prisidegė cigaretę. Ka- 
dangi nebuvo Džeksono, kuris jai drausdavo, Arielė vėl ėmė rū- 

kyti. Paskui, nuplėšusi „Ding Dong pakuotę, ji susikišo į burną 
šokoladinį pyragaitį. 

— Nuo rytojaus pradedame spektaklio ant ratų kampani- 
ją, - žiaumodama pareiškė Džošui. - Apsilankysime keliuose 
miestuose ir kiekviename surengsime po parodomąsias pamal- 
das. - Mintys karštligiškai sukosi jos galvoje. - Viskas bus ypa- 
tinga. Pavadinsime jas maldomis už tai, kad kuo greičiau būtų 
sučiuptas ir nuteistas Džeksono žudikas. 

Džošas suvaitojo, prisidengė delnu kaktą ir užsimerkė. 

— Ariele, tokiems dalykams suplanuoti reikia laiko. Be to, iš- 
sinuomoti pastatą... 

— Manvis tiek. Galime surengti pamaldas kad ir futbolo aikš- 
tėje, - prieštaravo Arielė. - Svarbiausia, kad būtų kuo daugiau 
žmonių ir žiniasklaidos. O tu, - ji pasisuko į Džošą ir bakstelėjo 
pirštu, - tu atrodysi kaip sielvarto sugniuždytas sūnus. 

— Pasiskolinsiu tavo vokų šešėlius. 

— Eik velniop! 

Prieš grįždama į lovą, Arielė nurijo dar dvi laisvinamųjų ta- 
bletes, kad sudegintų per pyragaitį sukauptas kalorijas. 

— Ne dabar, - piktai burbtelėjo, kai Džošas uždėjo jai ranką 
ant krūtinės. - Dar daug ką reikia apgalvoti. 

— Ir vis tiek, - jis neatlyžo, - tu tokia sudžiūvusi, kad mums 
mylintis tavo kaulai barška. 

— Pasismaukyk. 

— Tokia mintis man buvo šmėstelėjusi, bet... 

Juokdamasis jis įsikniaubė į pagalvę. Arielė buvo per daug įsi- 
tempusi, kad užmigtų. Ji vartojo tiek kofeino ir cukraus, kad retą 
naktį pamiegodavo daugiau kaip tris ar keturias valandas. Ir ne 
visada tamsūs ratilai jai po akimis buvo kosmetinės gudrybės. 

Arielė perkratė atmintyje viską, ką žino apie Klerę Loran. 
Kilminga kalė, pripažino su apmaudu. Aukšta. Iš prigimties lie- 
kna. Stilingi drabužiai. Klasikiniai veido bruožai. Tokia, kokia 
Arielė troško būti, nors puikiai suprato, kad jai niekada nepa- 
vyks. Kad ir kaip nertųsi iš kailio, iki tokios skoningos elegan- 
cijos - jai kaip iki dangaus. Tokie dalykai būna arba įgimti, arba 
gali juos pamiršti. 

Klerė Loran ilgokai vaikštinėjo po Prancūzų kvartalą su apy- 
gardos prokuroro pavaduotoju Kasidžiu, kuris Arielę įtarė ir 
visada žvelgė į ją su neslepiama panieka. Regis, jis žino - kad ir 
kaip uoliai ji švarintųsi, niekada nebus švari. Jis tą Klerę Loran 
bučiavo! Įkliuvo! Pagalvojus, kaip galėtų šia pikantiška naujie- 
na pasinaudoti, Arielei apsisuko galva, net pasijuto atsiteisusi 
už ją kankinantį pavydą. 

Toji pasipūtusi kalė apdūmė jam akis. Aišku kaip dieną. Negi 
jis iš tikrųjų patikėjo, kad tokia išdidėlė kaip Klerė Loran nega- 
lėtų nužudyti? Oi, pone Kasidi, pagalvokite geriau. 

Šiaip ar taip, Kasidis pažeidė tarnybinę etiką. Ryt iš ryto, 
dar prieš sukviečiant spaudos konferenciją, per kurią paskelbs 
„Arielės Vaild maldos ir šlovinimo valandos“ kampanijos pra- 
džią, reikės kai kam paskambinti itin svarbiu reikalu. 

Kasidį įspėjo, kad šefas nusiteikęs karingai, todėl griežtas To- 
nio Krauderio įsakymas prisistatyti su ataskaita jį ne itin nu- 
stebino. 

— Jis laukia jūsų, Kasidi, - užjaučiamai pranešė sekretorė, - 
užeikite. 

Kasidis nutaisė abejingą miną. 

— Labas rytas, Toni. Kvietėte? - Krauderis iš už rašomojo 
stalo piktai į jį dėbtelėjo. Kasidis atsisėdo ir užkėlė koją ant 
kojos. - Gerai, kad šįryt mane iškvietėte. Man reikia kai ką su 
jumis aptarti. 

— Aš tave nušalinu nuo Džeksono Vaildo bylos tyrimo. 

— Ką?! - Kasidis riktelėjo taip garsiai, kad net kavos puodelis 
ant Krauderio stalo šoktelėjo. 

— Girdėjai, ką pasakiau. Tu nušalintas. Bylą perduodu Nansui. 

— Jūs to nepadarysite. 

— Jau padariau. Arba padarysiu, kai mūsų pokalbis bus baig- 
tas. O pokalbis jau baigtas. 

— Velniai rautų, - Kasidis pašoko nuo kėdės, - kodėl? 

— Aš tau paaiškinsiu kodėl, - sugriaudėjo Krauderis. - Man 
dėl tos bylos užkūrė tikrą pragarą - ir meras, ir teisėjai. O di- 

džiausią kietakaktis Harisas. Dar kongresmenai ir net guber- 
natorius. Užkankino klausimais. Mane jau vemt verčia, kai 
girdžiu Džeksono Vaildo vardą. Noriu, kad tas košmaras kuo 
greičiau baigtųsi, o tu trypčioji vietoje. 

— Aš dirbu. 

— Su Klere Loran? 

Keistas šefo žvilgsnis Kasidį privertė sunerimti. Jis pyko, 
bet tuo pat metu jautėsi nesmagiai. 

— Taip, ir suja. 

- Ir kaipgi tu dirbi su Klere Loran? 

— Kaip suprantu, šis klausimas turi potekstę. 

Nenuleisdamas nuo Kasidžio akių, Krauderis siektelėjo puo- 
delio ir gurkštelėjo kavos. 

— Šįryt man skambino Arielė Vaild. 

- Šit kaip... dabar suprantu. - Kasidis kiek lengviau atsidu- 
so. - Ji priminė, kad dar nesulaikėme jos vyro žudiko, ir jūs 
nutarėte, kad laikas man užkurti pirtį? Aš teisingai supratau? 

— Tik iš dalies. Yra dar kai kas. 

— Kas? 

— Ar tiesa, kad vakar su Klere Loran leidaisi į romantišką pa- 
sivaikščiojimą po Prancūzų kvartalą mėnesienoje? 

Nors širdis Kasidžiui nusirito į kulnus, jis pasistengė nepa- 
rodyti. 

— Nuvažiavau į „Prancūzišką šilką , kad patikrinčiau iš kitų 
šaltinių gautą informaciją. - Kasidis papasakojo apie telefono 
skambučius ir neatitikimus dėl laiko. - Panelė Loran tvirtina, 
kad, susitikusi akis į akį su Vaildu per pamaldas, grįžusi namo 
išėjo pasivaikščioti. Neva reikėjo nusiraminti. Ji man pasiūlė 
atkartoti jos nueitą tą naktį kelią. 

- Įskaitant ir pasisėdėjimą „Cafė du Monde '? 

— Taip. 

- Ir pasivaikščiojimą Mėnulio taku? 

— Taip. 

— Kurji, galimas daiktas, nusikratė revolverio? 

— Ir aš tą pat jai sakiau, - atrėmė Kasidis. 

— O kąji? 

- Tvirtino jokio ginklo niekada neturėjusi ir nė nemokanti 
šaudyti. 

— Nereikia būti snaiperiu, kad iš taip arti ištaškytum vyru- 
kui kiaušius. 

- Ir aš tą pat jai sakiau, - šyptelėjo Kasidis. 

— Tau juokinga? 

— Ne, šyptelėjau tik todėl, kad mes, kaip matau, labai pana- 
šiai mąstome. 

— Nejaugi? Man kažkodėl įtariamosios merginti dar nebuvo 
tekę. 

Kasidis žybtelėjo akimis į Krauderį. 

— Man irgi, - Kasidis ir vėl atrėmė tiriamą Krauderio žvilgsnį. 

— O Arielės sekliui pasirodė kitaip. 

— Sekliui? Po galais? Ką čia kalbat? 

— Mūsų mieloji ponia Vaild nusisamdė vieną iš savo ištiki- 
mųjų akylai sekti Klerę Loran ir pranešti apie kiekvieną įtarti- 
ną jos žingsnį, o tas žingsnis - pasimatymas... 

— Nebuvo jokio pasimatymo! 

— „su žmogumi, kurio pareiga teisme atstovauti kaltinimo 
pusei. Tai va, nušalinęs tave nuo bylos, iš jos tą galimybę atimu. 

- Jūs negalite iš manęs atimti bylos! - šūktelėjo Kasidis. — 
Juk paaiškinau, kodėl ėjau su ja pasivaikščioti. 

— Neužkalbinėk man dantų. Arielės Vaild žmogus buvo skru- 
pulingas. Sekė kiekvieną jūsų žingsnį ir gestą, o Arielė viską 
atpasakojo man. Tu apgaubei Klerę Loran savo švarku, ją apka- 
binai... ir bučiavai. O gal ne? 

Kasidis tylomis linktelėjo. 

— Sprendžiant iš to tipo žodžių, tai nebuvo šiaip mandagus 
pakštelėjimas? — rėmė Krauderis. 

- Taip, - piktai atšovė Kasidis. - Nebuvo. 

- Jėzau! - Krauderis atsistojo ir kumščiu trenkė į stalą. - Po 
velnių! Apie ką tu galvojai? 

Kasidis nuleido akis. Ilgokai patylėjęs, jis kilstelėjo galvą. 

— Prakeikimas! Jau įsivaizduoju, kaip galėjo pasirodyti iš ša- 
lies stebinčiam žmogui. Bet, patikėkite, Toni, aš ją tardžiau. 

— Ir susileidai! - Krauderis jau rėkė. 

Kiek atsitokėjęs, Kasidis mėgino aiškinti: 

- Ieškojau silpnų jos vietų, stengiausi suprasti, ką ji nutyli. 

— Vadinasi, tu tikras, kad ji kai ką nutyli? 

— Beveik neabejoju. Nežinau, ar taip ji stengiasi apsiginti, ar 
ką kitą apginti, bet visos tiesos nesako. Deja, negaliu jos suimti 
vadovaudamasis vien nuojauta. 

— Deja? - apygardos prokuroras gręžė Kasidį gudriu žvilgs- 
niu. - Tik jau neskiesk, kad toji damutė nesusuko tau galvos. 

— Neneigsiu, - Kasidis žvelgė viršininkui tiesiai į akis, - ji 
man labai patinka. 

Krauderis atsilošė krėsle ir persibraukė delnu per retėjan- 
čius plaukus. 

— Reikėjo man tapti dantų gydytoju, kaip norėjo mama. - 
Paskui dar burbtelėjo: - Gerai, kad bent nemeluoji. Vis tiek bū- 
čiau suuodęs. Na, bet sklinda gandai. 

— Kokie? 

— Apie tavo potraukį panelei Loran. Glenas dėl to kreipėsi į 
policijos komisarą, o tas - iškart pas mane. 

— Jėzau, - pasipiktino Kasidis, - Glenas neturėjo teisės... 

— Dar ir kaip turėjo, velniai rautų! Ši byla ir jo, nepamiršai? 
Ir jam nepatinka, kad jo tiriamą bylą gali sumauti prokuroras, 
kuriam galvoj pats žinai kas. - Krauderis palingavo galvą. - Ti- 
krai nenoriu, vaike, bet nepalieki man iš ko rinktis. Aš privers- 
tas nušalinti tave nuo šios bylos. 

— Nedarykite to, Toni. - Kasidis pakilo nuo kėdės ir palinko 
virš Krauderio stalo. - Byla mano. Aš patrauksiu nusikaltėlį at- 
sakomybėn, ir jis bus teisiamas. Nuo šios bylos priklauso mano 
karjera. Tokios progos aš nepraleisiu. Nepraleisiu nė už ką. 

— Net ir dėl moters, kurią įsimylėjai? 

— Net ir dėljos. 

Krauderis varstė pavaduotoją akimis. 

— Kalbi, lyg pats tuo tikėtum. 

— Taip ir yra. - Kasidis svarstė, ar verta dabar kelti klausimą, 
kuris iki šiol buvo nediskutuojamas. Juk pereitą naktį jis įspė- 
jo Klerę, kad pereina į puolimą. Reikėjo ir Krauderį tuo įtikin- 

ti. - Turbūt nustebote, kai atsisakęs advokato darbo perėjau į 
prokuratūrą? 

— Taip, man pasirodė keista, kad atsisakei pelningos prak- 
tikos ir perėjai į valstybės tarnybą, kur atlyginimas tikrai pa- 
lyginti kuklus. Antra vertus, peržvelgęs tavo tarnybos lapą, 
priėjau išvadą, kad man pasisekė gavus tokį pavaduotoją. Kam 
dabar keli šį klausimą? 

Kasidis ėmė žingsniuoti po Krauderio kabinetą. 

— Kaip minėjote, turėjau gana pelningą praktiką. Mano sąs- 
kaitoje buvo nemažai laimėtų bylų: kai kurios teisme, kitos — 
abiejų šalių susitarimu. Taip, dėl to jaučiausi puikiai ir turėjau 
priežastį savim pasitikėti. 

— Pažįstamas jausmas. 

Kasidis į Krauderio pastabą atsakė niūriai linktelėdamas. 

— Kartą vienas klientas nusamdė mane, kad jį ginčiau. Nepa- 
taisomas niekšas, jo nusikaltimų sąrašas nebūtų tilpęs lape. Jis 
buvo nuteistas už ginkluotą užpuolimą, bet buvo atsėdėjęs tik 
dalį skirtos bausmės, kai jį paleido į laisvę už užstatą. Paleistas 
po kelių savaičių jis man paskambino. Sakė, kad jam mane re- 
komendavo kaip aukštos klasės specialistą. Esą girdėjęs, kad aš 
nieko nebijau, todėljis neabejojąs mano gebėjimais pasirūpinti, 
kadjis ir toliau džiaugtųsi laisve. - Kasidis užsimerkė, patylėjo, 
o paskui kalbėjo toliau: - Baisiausia, Toni, kad aš irgi tikėjau 
savo jėgomis. Taigi ėmiausi jo bylos. Jį kaltino užpuolimu sie- 
kiant išprievartauti, nors moteriai pavyko ištrūkti ir pabėgti. — 
Kasidis liovėsi žingsniavęs po kabinetą ir įsmeigė žvilgsnį į lan- 
gą. - Auka buvo dvidešimties metų, gal šiek tiek vyresnė... dai- 
li, liekna, - Kasidžio balsas skambėjo dusliai. - Mano klientas 
užpuolė ją temstant išėjusią iš darbo. Atrodė, galimybė laimėti 
bylą buvo lygi nuliui. Vyruką sučiupo nuleistomis kelnėmis vos 
už pusės kvartalo nuo įvykio vietos. Visus mėginimus susitar- 
ti, mano klientui pripažinus kaltę, prokuroras griežtai atmetė. 
Jis nuoširdžiai norėjo tą niekšą pasodinti už grotų. Taigi byla 
buvo perduota teismui. Man liko kliautis tik gebėjimu valdy- 
ti auditoriją, kurį jau buvau ištobulinęs meistriškai. - Kasidis 

kietai suspaudė kumščius. - Vis dėlto tą kartą pranokau pats 
save. Kai baigiau merginos kryžminę apklausą, prisiekusieji 
jau neabejojo, kad ji kekšė, darbe seginti mini sijonėlius ir taip 
viliojanti bendradarbius. Pamenu, džiaugiausi, kad mergina 
krūtininga - dar vienas taškas mano naudai. Pasistengiau, kad 
prisiekusieji atkeiptų dėmesį į jos krūtis. Jėzau! - Kasidis pa- 
sitrynė akis, stengdamasis ištrinti iš atminties kūkčiojančios 
merginos vaizdą. Jis pats ją išrengė ir išprievartavo tiesiai ant 
liudytojų pakylos. - Aš prikaliau ją prie kryžiaus, apšmeižiau, 
padariau iš jos lengvabūdę koketę, kuri pati prisiprašė ir gavo 
tai, ko turbūt nesitikėjo. - Kasidis atitraukė ranką nuo akių ir 
įsmeigė tuščią žvilgsnį į žaliuzes. - Mano gynybos taktika buvo 
nepriekaištinga. Pasistengiau, kad žiniasklaida gautų kuo dau- 
giau purvinų smulkmenų ir tuo pasinaudojau kaip saugikliu. 
Jeigu teismas būtų paskelbęs kaltinamąjį nuosprendį, būčiau 
nusiplovęs rankas ir tvirtinęs, kad dėl tokio sprendimo kalta 
iš anksto mano klientą nuteisusi žiniasklaida. Bet kaltinamo- 
jo nuosprendžio teismas nepaskelbė, - Kasidžio balse buvo 
girdėti nuostaba, su kuria jis kaskart prisimindavo tą bylą. — 
Prisiekusiuosius įtikino teatrališki mano pareiškimai ir jie tą 
šunsnukį išteisino. 

— Tu darei tai, už ką tau mokėjo, - paguodė Tonis. 

— Čia ne pasiteisinimas. 

— Pusė mūsų teisininkų bendruomenės patapšnotų tau per 
petį, pavydėdami tokios sėkmės. 

— Sėkmės? Už tai, kad neleistinai manipuliavau prisiekusiai- 
siais ir pamyniau gynybos advokato garbę? 

— Gerai, tu persistengei, - sutiko Tonis. - Pala, kiek jau pra- 
ėjo metų? Penkeri? Gana, pamiršk tą istoriją, Kasidi. Turi sau 
atleisti už tą vienintelę klaidą. 

— Gal taip ir būčiau padaręs, bet istorija tuo nesibaigė. 

— O varge. - Krauderis atsilošė kėdėje, pasiruošęs išgirsti 
blogesnę žinią. 

— Praėjus vos dviem savaitėms, kai mano klientas buvo ištei- 
sintas, iš mokyklos kiemo jis pagrobė vienuolikmetę, nuvežė į 

atkampią parko vietą, itin žiauriai išprievartavo ir pasmaugė. 
Ir čia tik tie nusikaltimai, kuriuos galima apibūdinti teisės ter- 
minais. Apie kitus... nė nerandu žodžių. 

Kurį laiką tvyrojo įtempta tyla, o tada Krauderis paklausė: 

— Tu uždarei savo kontorą? 

Kasidis atsisuko nuo lango ir pažvelgė į viršininką. 

— Uždariau savo kontorą, atleidau žmoną nuo bausmės ja 
būti ir išvykau iš miesto. Taip atsidūriau čia. 

- Ir čia parodei neprilygstamą darbštumą. Tikras turtas 
mūsų kontorai. 

Kasidis truktelėjo pečiais, tarsi klausdamas savęs, ar kada 
pajėgs atsikratyti jį slegiančio kaltės jausmo. Ar jam kada pa- 
vyks įtikinti teismą priimti kaltinamąjį nuosprendį, kad išpirk- 
tų kaltę dėl tos mergaitės? Ar ateis akimirka, kai galės pažvelg- 
tiį akis prislėgtiems sielvarto nužudytos mergaitėms tėvams ir 
pasakyti: „Pagaliau klaidą ištaisiau...? - Ne, tokios akimirkos 
jis nesulauks. Nors nesiliaus to siekęs. 

— Daugiau niekada nesuklupsiu atlikdamas pareigą, Toni. 
Neleisiu, kad koks psichopatas išvengtų atsakomybės, kad 
prievartautojas ar žudikas keltų grėsmę nekaltiems žmonėms, 
iš kurių dauguma tiki mumis, nors gal ir neverta, ir pasitiki 
visa teisėsauga. 

— Na, nemanau, kad taip jau neverta. Mes pasodinome už 
grotų ne vieną niekšą. 

Kasidis sutelkė visą savo įtaigos jėgą. 

— Aš jūsų nenuvilsiu, Toni, nes kartu nusivilčiau ir savim. 
Prisiekiu, pristatysiu jums Vaildo žudiką, kad ir kas jis būtų. 

Tonis prikando lūpą. 

— Gerai, duodu tau dar porą savaičių, - jo balse buvo justi 
irzulys, - tik nepamiršk, kad virš tavo galvos pakibo Damoklo 
kardas. 

— Suprantu. - Dabar, kai viskas jau buvo išsiaiškinta, Kasidis 
nematė priežasčių ilgiau užtrukti viršininko kabinete. Abu pa- 
sijustų nejaukiai, jeigu jis pultų dėkoti. 

Jau einantį prie durų, Krauderis jį sustandė. 

— Kasidi, turiu tavęs paklausti. Jeigu rasi trūkstamą gran- 
dį, neginčijamai siejančią Klerę Loran su žmogžudyste, ar tau 
nebus per sunku eiti iki galo, žinant, kad pasmerki ją kalėti iki 
gyvos galvos? 

Kasidis mintimis savęs paklausė, nors atsakymą jau žinojo. 

— Ne, galit neabejoti. Mano veiksmams įtakos niekas neturės. 

Išėjęs iš Krauderio kabineto, Kasidis prisiekė, kad laikysis 
pažado Klerei ir Toniui. Nieku gyvu neleis, kad asmeniniai 
troškimai sutrukdytų atlikti profesinę pareigą. 

Iš prokuratūros jis pasuko į policijos komisariatą. Hovardas 
Glenas sėdėjo ant seno aptriušusio ratukinio krėslo spausda- 
mas prie ausies telefono ragelį. Sustojęs prie jo stalo, Kasidis 
įsmeigė į detektyvą kiaurai veriančias akis. 

— Pakalbėsim vėliau, - Glenas padėjo ragelį. 

Kasidis perėjo į ataką: 

— Kai kitą kartą turėsi man ką prikišti, nepradėk malti liežu- 
viu. Ateik pas mane, ir pasikalbėsim kaip vyras su vyru. Būtinai 
suteiksiu tau tokį malonumą. 

— Maniau, šefas... 

— Ir suklydai, - šiurkščiai jį nutraukė Kasidis. - Aš pajėgiu 
kontroliuoti savo jausmus, pimpalą ir padėtį. Ir mane žiauriai 
knisa, kad tu savo veiksmais man suriši rankas. Daugiau taip 
nedaryk. Jeigu turi man kokių priekaištų, klok tiesiai šviesiai. 

Nenuleisdamas akių nuo Kasidžio, Glenas stumdė cigaretę 
iš vieno burnos kampo į kitą. 

— Jokių priekaištų neturiu. 

— Puiku, - Kasidis žvilgtelėjo į rankinį laikrodį. - Jau beveik 
pusiaudienis. Po pietų laukiu savo kabinete, aptarsime tolesnį 
veiksmų planą. 

Dans Šventojo Liudviko katedros varpams pro pasipy- 
lusių ryžių debesėlį pasirodė jaunavedžiai; draugai ir artimieji 
juos džiaugsmingai sveikino. Pamergės žaismingomis rausvo- 
mis suknelėmis triukšmingai varžėsi dėl jaunosios puokštės. 
Jaunoji trumpam stabtelėjo ir atsisveikindama pabučiavo ap- 
siverkusią mamą. O laimingas jaunasis, kurį, atrodo, jau kiek 
išvargino nesibaigiantys linkėjimai, čiupo mezginiuose ir tiu- 
lyje skendinčią nuotaką drauge su visu kuo į glėbį ir nusinešė 
prie jų laukiančio ilgo balto limuzino. 

Per metalinę tvorelę, juosiančią Džeksono aikštę, nusidrieku- 
sią tiesiai priešais katedrą, Jasmina stebėjo šią romantišką sce- 
ną su nenusakomu ilgesiu ir podraug nusiteikusi ciniškai. Rytą 
aukštuomenės skiltyje ji perskaitė, kad kongresmenas Petris su 
žmona dalyvaus popiečio vestuvių mišiose. Jasmina, išvakarėse 
atvykusi į Naująjį Orleaną, pėsčiomis atėjo nuo „Prancūziško 
šilko iki katedros ir įsitaisė už geležinių pynučių tikėdamasi 
bent akies kampučiu pamatyti nepagaunamą savo meilužį. 

Nors iš anksto įspėjo Alisterį atvyksianti, jis vis dėlto ne- 
paskambino. Jasmina, prieš išvykdama fotosesijon į Misispę, 
tikėjosi praleisti ugningą meilės naktį. Nesitraukdama sėdėjo 
prie telefono, bet nei vakar, nei šiandien skambučio nesulaukė. 

„Matyt, buvo labai užsiėmęs, ruošėsi vestuvėms“, - piktai 
burbtelėjo sau po nosim, stebėdama pro aukštas siauras kate- 
dros duris išeinančius puošnius svečius. 

Bet kai pamatė Alisterį, pyktis išgaravo, o širdį suspaudė il- 
gesys ir meilės troškimas. Jis atrodė kaip tikras amerikietiš- 
kos svajonės įsikūnijimas - gražus, žavingas, sėkmės lydimas 
vyras... prie šono - mylinti žmona. Iki šiol Jasmina Belę Petri 
pažinojo tik iš nuotraukų. Ir Alisterio žmona - liekna, daili ir 
aristokratiškai pablyškusi blondinė - pasirodo besanti ne tokia 
blanki, kaip Jasmina ją įsivaizdavo. 

Pamačius Belę ir Alisterį kartu, kraujas plūstelėjo Jasminai į 
galvą, kiekviena tvinksinčia kūno gyslele ji jautė pavydą, kur- 
tinančiais dūžiais aidintį jos galvoje, akiduobėse, ausų būgne- 
liuose. Atrodė, nuo įtampos kaukolė sprogs. 

Alisteris guviai sukinėjosi svečių būryje, šypsojosi, spaudė 
rankas ir anaiptol neatrodė nelaimingas, kaip jai pasakojo. 
Priešingai - jis darė įspūdį ramaus, patenkinto žmogaus, ku- 
riam visas pasaulis prie kojų. O ir Belei, regis, nieko netrūksta, 
taip pat ir santuokinės laimės. 

Jasmina vos valdėsi. Pirmas ją užvaldęs noras buvo bėgti ir 
užsipulti vyrą, dėl kurio, apimta pavydo ir nevilties, net nusiže- 
mino iki šnipinėjimo. Taip ir matė akyse, kaip būtų sukrėsti išsi- 
puošę ir brangakmeniais apsikarstę vestuvių svečiai, jeigu viešai 
apšauktų Alisterį Petrį, jų pažibą, svetimaujančiu melagiu. Oho, 
kaip juos pralinksmintų papasakojusi, ką jis išdarinėja lovoje! 

Ne, tokios scenos sukelti ji negali, tik pasirodytų esanti pa- 
vydi kvailė, o tam ji nepasiruošusi. Jasmina karštligiškai sten- 
gėsi išsaugoti menkus išdidumo likučius, nors iš visos širdies 
troško pamatyti Alisterį pažemintą. 

Jasmina kiek aprimo, pamačiusi, kad Alisteris ją pastebėjo ir 
staiga visas persimainė. Šypsena akimirksniu dingo. Iš nuosta- 
bos jo veidas ištįso, žandikaulis nukaro... atrodė juokingai. 

Eidama išilgai tvoros, Jasmina nenuleido žvilgsnio nuo jo 
nerimastingų akių. Jai išėjus pro vartus, atrodė, tuoj leisis 
bėgti. Artindamasi prie meilužio, Jasmina juto nenusakomą 
piktdžiugą. Jis apsilaižė išdžiūvusias lūpas. Jasmina priėjo taip 
arti, kad matė jo išrasojusią kaktą. Paskutinę akimirką ji pasu- 
ko į šalį, bet ne didesniu negu dešimties laipsnių kampu. 

Jasmina ėjo Šartro gatve ir nors jai labai magėjo pasižiūrėti, 
kaip Alisteris reaguoja į jos įspėjimą, nė karto neatsisuko. 

Kai Jasmina grįžo į „Prancūzišką šilką , Klerė ir Merė Ketri- 
na vakarieniavo. Klerė atsiprašė, kad jos nepalaukė. 

— Dar tiek reikia prieš išvažiuojant padaryti, kad nuspren- 
džiau šiandien vakarieniauti anksčiau. 

— Niekis. Aš nealkana. - Jasmina nestabtelėjusi nužingsnia- 
vo į savo kambarį ir garsiai trenkė durimis, kad Klerė nesuma- 
nytų pas ją užeiti. 

Kambaryje Jasmina davė valią ašaroms, kurias taip atkakliai 
iki tol stengėsi sulaikyti. Dar maždaug pusantros valandos 
blaškėsi tarp baisaus įniršio ir juodos nevilties. Vieną akimirką 
įsivaizdavo, kaip lėtai ir skausmingai žudo Alisterį žmonos aki- 
vaizdoje, kitą - kaip mylisi su juo, kol šios fantazijos ištrynė iš 
jos galvos visas kitas mintis. 

Išsekinta Jasmina gulėjo iovoje, prisidengusi akis ranka. Pa- 
sigirdo tylus beldimas į duris. 

— Aš nenusiteikusi kalbėtis, Klere, - šūktelėjo ji. 

— Nebūčiau trukdžiusi, bet tau ką tik pristatė siuntinį. 

— Ką? — Jasmina atitraukė nuo veido ranką ir atsisėdo. - 
Siuntinį? 

— Taip. 

Jasmina basomis nutapeno prie durų ir vos vos jas pravėrė. 
Klerė pro plyšį jai įkišo pailgą plokščią dužutę. Nekreipdama 
dėmesio į užuojautą Klerės veide, Jasmina paėmė dėžutę, pa- 
dėkojo ir vėl uždarė duris. Dėžutėje buvo viena vienintelė Ster- 
lingo rožė, paguldyta ant žalio šilkinio popieriaus. Gėlė buvo 
tobula, kaip ir nuostabūs aksominiai violetinio atspalvio jos 
žiedlapiai. Šis švelnus priminimas pervėrė Jasminą kaip rožės 
spyglys. Aimanuodama iš širdgėlos, ji priglaudė gėlę prie krūti- 
nės ir atsilošusi į pagalves pravirko. 

Po kelių minučių suskambėjo telefonas. Jasmina prisislinko 
prie naktinio stalelio ir pakėlė ragelį. 

— Ką tik gavau. - Jasmina, jam dar nė neprisistačius, žinojo, 
kas skambina. 


Prancūziškas šilkas + 227 


- Mieloji... 

Jo balsas ragelyje sukėlė naują ašarų bangą. 

— Maniau, tu įsiutai, kad tave sekiau? - nedrąsiai paklausė. 

— Įsiutau, bet tik iš pradžių, - prisipažino Alisteris. 

— Kai pamatei mane už tos tvoros, atrodei, tarsi būtum pra- 
rijęs golfo kamuoliuką. 

— Net jeigu jaunoji būtų staiga sugriebusi man už riešutėlių, 
ir tai nebūčiau labiau apstulbęs. - Abu sutartinai nusijuokė, 
ir Alisteris kalbėjo toliau: - Nekaltinu tavęs, kad mane sekei, 
Jasmina. Aš kiaulė. Visą mano laiką ir energiją suryja rinkimų 
kampanija. Aš nuolat užimtas. Visiems iš manęs ko nors reikia, 
nors persiplėšk. Taip, tave apleidau, bet tik todėl, kad dabar ki- 
taip negaliu... Atleisk, mieloji, būk kantri... Pamatysi, rinkimai 
baigsis, ir viskas bus kitaip. 

— Tu ir Belė atrodėte laimingi, Alisteri, - drįso įvertinti Jas- 
mina, lėtai vyniodama telefono laidą aplink pirštą. 

Jo atsiprašymas skambėjo nuoširdžiai, bet ji niekaip neiš- 
metė iš galvos, kokie jiedu abu su žmona atrodė laimingi, sto- 
vėdami susiėmę už rankų prie bažnyčios. 

— Manau, Belė ir yra laiminga, - pareiškė Alisteris. - Ji ne 
tokios aistringos prigimties kaip aš. Kaip mudu. Nustojau su 
ja mylėtis, o ji nė nepasigenda. Jai svarbiausia turėti vyrą, ku- 
riam sekasi, ir gražius vaikus. Ir tai Belė jau turi. Ji nežino, kas 
yra aistra. Jėzau, - sudejavo, - jos nėra nė ko lyginti su tavim, 
Jasmina. Noriu, kad žinotum. 

— Tikrai nėra ko lyginti. Ji tave turi, aš - ne. 

— Aš suja tik gyvenu. Mano širdis jai nepriklauso. Ir ne apie 
ją galvoju dieną naktį. Norėčiau dabar būti su tavim. 

— Tai susitikime, - džiaugsmingai pasiūlė. 

— Negaliu. Iš tų vestuvių šįvakar nepavyks pasprukti. Po pri- 
ėmimo rengiamas vakarėlis, o po jo - dar artimesnių žmonių 
pasisėdėjimas. Man labai svarbu sujais pabendrauti. Jie įtakin- 
gi, valdo maždaug tris ketvirčius Luizianos pinigų. Man buvo 
sunku ištaikyti minutėlę ir trumpam išsmukti, kad užsakyčiau 
tau rožę ir paskambinčiau. 

— Aš rytoj išvykstu, Alisteri, - Jasmina stengėsi susivaldy- 
ti, kad nedrebėtų balsas. - Misisipėje užtruksiu mažiausiai 
savaitę. 

Patylėjęs jis pasiūlė: 

— Kitą ketvirtadienį. Ar galėsi ištrūkti į Naująjį Orleaną? 

— Taip. „Rozšaronas“ vos už dviejų valandų kelio nuo čia. 
Naktis bus sunkoka, bet aš trokštu tave pamatyti. 

— Tada ketvirtadienį. 

Jiems susitarus dėl susitikimo, Jasmina sušnibždėjo: 

— Nežinau, kaip to ketvirtadienio sulaukti. 

— Aš irgi labai lauksiu, bet negaliu ilgiau kalbėtis. Belė ma- 
nęs pasiges. Jai pasakiau, kad tik trumpai paskambinsiu dėl 
reikalų. 

— Aš tave myliu, Alisteri. 

— O, Belė jau čia. Jau moja man, kad grįžčiau. Iki kito ketvir- 
tadienio. 

Jis nė neatsisveikino. Jasmina nenorom padėjo ragelį. Ji dar 
ilgokai sėdėjo ant lovos krašto ir nusivylusi žvelgė nematančio- 
mis akimis. Dar niekada nesijautė tokia prislėgta. Net ir rožė 
nebedžiugino. Jasmina taip smarkiai ją spaudė prie krūtinės, 
kad gėlė nuleipo. 

Prisivertusi atsikelti ir priėjusi prie spintos, ji pažvelgė į save 
veidrodyje. Net ir ašaros jos nuostabaus veido nesudarkė. Ji 
kritiškai žiūrėjo į savo atvaizdą, o paskui paklausė: Kurių galų? 
Kam tau taip kankintis, kvaiša? 

Juk tai nesąžininga. Alisteris dabar linksminasi vakarėly- 
je — juokiasi, geria šampaną, šoka... Jį supantys žmonės laiko 
jį nuostabiausiu vyruku. O ji? Jasmina, podiumų ir žurnalų 
viršelių deivė, užsidariusi vieniša lieja ašaras. Kodėl? Kas man 
negerai? - klausė savo atvaizdo. 

Vyrai - šunsnukiai. Visi iki vieno. Pradedant mušeika tėvu, 
kuris jos motiną paliko, kai Jasmina dar buvo kūdikis, ir bai- 
giant dabartiniu jos meilužiu. Apgailėtini, niekšingi šunsnu- 
kiai, kuriems retai kada tenka atsakyti už savo veiksmus. Retas 
kuris gauna atsakyti už tai, ką pridirba. 

Žinoma, išimčių pasitaiko. Kartą, gal per kokį šimtą metų, 
nutinka, kad juos užklumpa bausmė, kurios jie, oi, kaip nusi- 
pelnė. Kaip Džeksonas Vaildas. 


——u8> 


Kai pasigirdo Merės Ketrinos riksmas, Klerė po vakarienės rin- 
ko nuo stalo indus. Numetusi kempinėlę į kriauklę, Klerė puolė 
iš virtuvės į svetainę. Merė Ketrina sėdėjo krėsle skaitydama 
vakarinį „Times Picayoune“ leidimą. Jos veidas buvo mirtinai 
išbalęs, rankos drebėjo. 

— Mama! - sunerimusi šūktelėjo Klerė. - Kas tau? - Ji pribė- 
go prie motinos ir pačiupo iš jos bejėgių pirštų išslydusį laik- 
raštį. - O Dieve! - sušnibždėjo Klerė, permetusi akimis kelias 
pirmo puslapio straipsnio eilutes. 

— Ar ponas Kasidis tikrai mano, kad tu nužudei tėvą Vaildą, 
Klere? 

— Jis tik dirba savo darbą, mama. 

— Jis tave bučiavo? 

- Koks skirtumas? - Klerės balse skambėjo kartėlis. - Čia 
rašo, kad bučiavo. 

Merė Ketrina užsidengė veidą rankomis. 

— Viskas per mane. Tau tenka mokėti už mano nuodėmes. 
Jeigu tada nebūčiau nusidėjusi... 

— Mama, liaukis! - Klerė atitraukė rankas nuo įraudusio mo- 
tinos veido. - Buvai jauna. Mylėjai ir tai meilei atsidavei. Nepa- 
darei jokios nuodėmės. Priešingai, nuodėmė slegia tuos, kurie 
su tavim taip pasielgė. 

— Betgi čia rašo, kad kaip tik dėl blogo auklėjimo bandei suvi- 
lioti prokurorą, taip tikėdamasi išsisukti iš bėdos. O, atleisk man, 
Klere. Tikrai nenorėjau, kad apie tave spręstų iš mano klaidų. 

— Šitai, - įsikarščiavusi Klerė bedė į straipsnį, - nedoros, pik- 
tavalės ir kerštingos moters darbas. Arielė Vaild stengiasi kaltę 
suversti man, kad nukreiptų dėmesį nuo savęs. Ponia Vaild nei 
tavęs, nei manęs nepažįsta. Todėl visai nesvarbu, ką ji apie mus 
galvoja. Tegul sau mano ką nori. Na, o kiti, ponas Kasidis... 

Merės Ketrinos veide atsispindėjo neviltis. Ji sušnibždėjo: 

- Jeigu tik būtų manęs atėjęs, kaip žadėjo. Buvau ten laiku, 
ir su daiktais. Aš visiškai tikra, kad tarėmės susitikti šiandien, 
bet jo ten nebuvo, ir... 

— Klausyk, mama, - Klerė priklaupė prie mamos ir paėmė jai 
už rankų, - man ką tik šovė į galvą puiki mintis. Ar nenorėtum 
kartu su mumis keliauti į Misisipę? 

— Į Misisipę? 

— Taip. Pailsėtum. Juk norėtum bent kelias dieneles pakeisti 
aplinką, norėtum? 

Įtampa Merės Ketrinos veide kiek atlėgo. 

— Pasiimsime ir Harę. Kol aš dirbsiu, ji pabus su tavim, kad 
nenuobodžiautum. 

Merė Ketrina droviai pridėjo ranką prie kaklo, tarsi negraži 
jauna panelė, kurią netikėtai pakvietė šokti. 

— Ką gi, Klere Luiza, jeigu aš iš tikrųjų ten taip reikalinga... 

- Aišku, reikalinga, mama. - Klerė atsistojo. Padėdama Me- 
rei Ketrinai atsistoti, nemačiom nukišo laikraštį toliau. - Pa- 
galvok, ką iš daiktų norėtum pasiimti. Paskambinsiu Harei ir 
paprašysiu, kad pernakvotų pas mus. Išvykstame anksti rytą. 
Išnuomojau furgoniuką, todėl vietos bus į valias. Kur nors pa- 
keliui sustosime papusryčiauti. Kelionė bus nuostabi! Mudvi 
jau visą amžinybę nebekeliavome kartu. 

— Taip, visą amžinybę, - patvirtino Merė Ketrina ir pasuko į 
savo kambarį. - Būtinai įsidėsiu naująją vakarinę suknelę. 

— Žinoma. Tau labai tinka mėlynos atspalvis. 

Kai tik Merė Ketrina nuėjo į savo kambarį, Klerė čiupo laik- 
raštį ir puolė skaityti ją šmeižiančio straipsnio. Žinoma, tai 
buvo paistalai, bet pateikti taip, kad įtikintų skaitytojus, jog 
Klerė Loran, skandalingojo „Prancūziško šilko" leidėja, palaido 
elgesio moteris, stengėsi suvilioti pareigūną, taip tikėdamasi 
išsisukti nuo bausmės už žmogžudystę. 

Klerė bandė susisiekti su Kasidžiu telefonu, bet jai nepavy- 
ko. Kiek apsiraminusi, nusprendė, kad gal ir gerai. Jam toks 
viešumas irgi vargu ar patiko. Turbūt šiomis aplinkybėmis bus 

geriau, jeigu kiekvienas atskirai tvarkysis reikalus. Arielė bent 
jau neturės priežasties kalbėti, kad byla tiriama neetiškai ir ne- 
kompetentingai. 

Klerė paskambino Harietai Jork, papasakojo, kad planai 
pasikeitė, o paskui susisiekė su „Rozšarono“ šeimininkėmis ir 
paprašė, kad jai rezervuotų dar vieną kambarį. Kai tik Harė at- 
važiavo, nusiuntė ją pas Merę Ketriną, kad pagelbėtų susidėti 
daiktus. Tada nulipo žemyn į savo dirbtuvę - reikėjo paskam- 
binti tarpmiestine linija. Savo teisininką Niujorke ji užklupo su- 
siruošusį vakarieniauti. Jis vis tiek atidžiai klausėsi, kol Klerė 
jam perskaitė svarbiausias ištraukas iš straipsnio laikraštyje. 

— Aš ją įspėjau, kad liautųsi mane šmeižusi, - pasakė Klerė, 
baigusi skaityti. - Ji tyčia mane provokuoja, kad paduočiau ją 
į teismą. 

— Kaip tik dėl to man neramu, - atsakė teisininkas. - Ji sie- 
kia kuo labiau išpūsti nesantaiką su jumis - jai tai geriausia 
reklama. Žinoma, taip elgdamasi ji nieko nepraranda. O jūs, 
kiek man žinoma, tokio pobūdžio viešumo nepakenčiate. Taigi 
jeigu šiuo klausimu jūsų pozicija nepasikeitė ir nenorite, kad 
jūsų asmeninis gyvenimas taptų viešų diskusijų objektu... 

— Nepasikeitė. 

— Tada siūlau jos provokacijas ignoruoti. 

— Po paraliais! - Klerė tylomis nusikeikė. - Suprantu, jūs 
teisus, bet aš nepratusi trauktis. Kokia nauda iš ultimatumų, 
jeigu neketinu jų laikytis? 

— Čia tas pat, kaip įžymybių grasinimai patraukti atsakomy- 
bėn bulvarinius leidinius už jų spausdinamas išgalvotas isto- 
rijas. Bylinėdamasi daugiau žmonių palankumo nesulauksite. 
Tai padėtis, iš kurios nieko nelaimėsite. Jūsų rankos bus su- 
rištos, nebent iš tikrųjų neprieštaraujate, kad jūsų asmeninis 
gyvenimas būtų viešai aptarinėjamas. 

— Negi turiu ir toliau leisti poniai Vaild paistyti apie mane ir 
mano šeimą viską, kas jai užeina ant seilės? 

— Jums teks apsispręsti, Klere. Jeigu rinksitės kelią nurodi- 
nėti spaudai, ką jie gali rašyti, o ko ne, sulauksite atsakomojo 

smūgio. Arielė Vaild tvirtins, kad jūs pripažįstate Pirmąją patai- 
są dėl žodžio ir spaudos laisvės tik tada, kai ji jums naudinga. 

— Niekada apie tai nepamąsčiau, - atsiduso Klerė. 

— Visai nenustebčiau, jeigu toks ir būtų jos tikslas, - aiški- 
no teisininkas. - Ji su didžiausiu malonumu stebėtų, kaip su- 
klumpate šaukdamasi cenzūros. 

Jie dar kelias minutes kalbėjosi, kol Klerė galiausiai pripa- 
žino: 

- Atrodo, iš tikrųjų bus geriau ir toliau ją ignoruoti. 

— Taip, toks būtų mano patarimas. Ji, žinoma, rakštis, bet 
kaip nors rimčiau jums pakenkti negalės. 

— Aš taip jaudinuosi ne dėl savęs. Man nusispjaut, ką apie 
mane kalba ar galvoja Arielė Vaild, ar šiaip kas. Man neramu 
dėl mamos. Kai ją puola, negaliu sėdėti sudėjusi rankų. Ji ir 
Jasmina - mano vienintelė šeima. Maža ir draugiška. Mes gi- 
name viena kitą, nes kitaip mūsų nebūtų. 

— Žinau. Man neramu dėl kitos aplinkybės. 

— Apie ką jūs? 

Ir jis pranešė Klerei tikrai blogą žinią. 


——8> 


Ponių Monteit buvo beveik neįmanoma atskirti. Greisės plau- 
kai buvo tik kiek tamsesnio burgundiško vyno atspalvio negu 
Agnesės, ir tai, ko gero, buvo vienintelis šias dvi apkūnias mo- 
teris skiriantis dalykas. Kai Klerė atvyko į „Rozšarono' vilą, jos 
prisistatė Klerei esančios svainės. 

— Mūsų vyrai buvo broliai, - paaiškino Agnesė. - Mirė vienas 
paskui kitą per kelis mėnesius. 

— Nesileisdamos į ginčus dėl to, kuriai ir kas šiame name pri- 
klauso, nusprendėme sutelkti pajėgas, - pritarė Greisė. 

— Mums abiem patinka šeimininkauti virtuvėje, ir šis pomė- 
gis mūsų verslui labai pravertė. 

— Vis dėlto namas buvo netinkamas svečiams apgyvendinti. 

— Todėl pardavėme dalį žemės ir už gautus pinigus nusam- 
dėme madingą interjero dizainerį, kad atnaujintų namą nuo 
stogo iki rūsio. 

— Na, ji puikiai padirbėjo, - pripažino Klerė, apsidairiusi po 
erdvų vestibiulį. Namas priminė ikikarinį spindesį. 

— Jis, - teatrališkai sušnibždėjo Agnesė, kilstelėdama rausvai 
violetinius antakius. - Nors buvo manieringesnis už bet kurią 
iš Mano pažinotų moterų. 

— Agnese! - Greisė prunkštelėjo ir greitai prisidengė venų iš- 
vagota ir senatvinėmis dėmėmis nusėta ranka. 

— Kambariai jums paruošti, - tikrindama Klerės kreditinę 
kalbėjo Agnesė. - Jeigu kas nespės pavalgyti nustatytu laiku, 
virtuvėje visada rasite sulčių, gaiviųjų gėrimų, užkandžių ir sau- 
sainių. Pusryčius patiekiame nuo septynių iki pusės devynių, 
bet valgomajame ant bufeto visada rasite kavinuką su šviežiai 
užplikyta kava. Nuo pusės keturių iki penkių siūlome arbatos 
ir užkandžių. Barą atidarome penktą, bet, išskyrus vyną, kurio 
patiekiame prie vakarienės, kitus gėrimus galima užsisakyti už 
papildomą mokestį. Svečiai apsitarnauja patys, bet turi užra- 
šyti, kiek ir ko išgėrė. Ir tik vakarienė čia patiekiama visada tuo 
pat metu - pusę aštuonių. 

Klerei šios dvi moterys patiko ir ji tikėjosi, kad niekas iš jos 
komandos jų vaišingumu ir patiklumu nepiktnaudžiaus. 

— Pasistengsime laikytis jūsų nustatytos tvarkos, - patikino 
Klerė. - Na, o jeigu kada pasitaikys ją pažeisti, prašyčiau ant 
mūsų labai nepykti. 

— Žinoma, brangioji. Jūs - mūsų pirmieji dirbantys svečiai, 
ir mes sužavėtos. O jeigu čia kas sugalvotų sukti filmą, būtų 
dar puikiau, - tikino Agnesė. 

O Greisė pridūrė: 

— Mes dieviname jūsų katalogą. Kai gauname paštu, varžo- 
mės, kuriai teks malonumas jį peržiūrėti pirmai. 

— Man labai smagu girdėti, - Klerė apsidžiaugė, kad jau ga- 
lima nusišypsoti. Dar kiek, ir jai nebūtų pavykę išlaikyti rimto 
veido net ir mirtinos grėsmės akivaizdoje. - Jau dabar galiu 
pasakyti, kad jūsų namai bus puikus mūsų nuotraukų fonas. 

Ji tai suprato vos išsukusi iš greitkelio ir važiuodama me- 
džiais apsodintu žvyrkeliu į „Rozšaroną “. Nors vasaros spalvos 

jau blanko, pievelė ir namą puošiantys gėlynai dar džiugino akį 
vešlia žaluma. Po tankiais medžių vainikais buvo sustatyti bal- 
ti sodo baldai. 

Pats namas priminė vestuvinį tortą. Jo sienos buvo nuda- 
žytos pasteline rausva spalva, o šešios korintietiškos kolonos 
ir kiti dekoro elementai - balta. Namą juosė plati veranda, ant 
jos šešėlį metė antro aukšto balkonas. Klerė mintyse padėkojo 
Jasminai. 

— Mes norime, kad jūsų viešnagė būtų kuo malonesnė, - pa- 
tikino Greisė. - Ir atminkite: nors čia mūsų namai, jūs - mūsų 
svečiai. Todėl jauskitės kaip namie. 

Moterų dėmesį atkreipė netikėtas sujudimas verandoje. Ne- 
aukštas, liesas, bet raumeningas vyrukas baltu lininiu kostiu- 
mu ir geltonais polo marškinėliais plačiai atvėrė duris su meta- 
liniu tinkleliu ir drąsiai žengė į verandą. 

— Klere! - pamatęs ją sušuko iš nuostabos. - Jergutėliau, čia 
tai bent! Brangioji! Pabučiavo į abu skruostus, o tada nukreipė 
į ją eksponometrą, kabantį ant juodos virvutės, ir patikrino, 
kokia turi būti diafragma. - O, jaučiu, šauniai padirbėsime. La- 
bai nekantrauju pradėti, kol dar neišgaravau nuo tos nepaken- 
čiamos kaitros. Ir kaip jūs, vietiniai, nenusigaluojat? Na, bet 
namas stulbinamas. Šįkart Jasmina buvo teisi, nors žinai, kaip 
mūsų madam mėgsta viską perdėti. 

Leonas buvo vienas iš populiariausių Niujorko mados foto- 
grafų. Jo ekstravagancija galėjo varžytis nebent su jo talentu 
valdant apšvietimą ir objektyvą. Jeigu iš pykčio neprarasdavo 
savitvardos arba jam nesukildavo aistra paliežuvauti, jo drau- 
gija būdavo maloni. 

Leonas tarškėjo neužsičiaupdamas: 

— Laiptai pasakiški, man trūksta žodžių. Būtinai reikės nu- 
paveiksluoti vieną kurią iš mūsų mergaičių, čia įsitaisiusią 
ilgesinga poza, tarsi alpėjančią. - Leonas tą pozą pademons- 
travo. — Jau įsivaizduoji? Akys primerktos... Fotografuosiu iš 
viršaus. Geriausiai būtų pavakare, kad tinkamai kristų saulės 
spinduliai. Taip ir padarysiu, - pliaukštelėjo delnais. - Kas nors 

iš nugaros pūs fenu į jos nuostabius vešlius plaukus. Viena kita 
šlapia sruogelė, prilipusi prie skruostų... Jėzau, nuo to vaizdo 
per nugarą eina pagaugai. 

Netrukus į verandą suvirto kiti kūrybinės grupės nariai, jie 
sukrito į krėslus kas kur it kulkų pakirsti kareiviai. 

— Nair kepina, - pasiskundė viena iš modelių, kilstelėjusi nuo 
pečių išsidraikiusius sruogelėmis dažytus šviesius plaukus. 

Modelių buvo keturios merginos ir du vaikinai. Jasmina juos 
buvo samdžiusi ir ankstesniam katalogui. Tai buvo miela drau- 
gija, vieni kitus vadino vardais: Felicija, Deina, Liza ir Elison. 
Jaunos, bet jau ne paauglės, ir kerinčios. Žvilgantys juodbruvo 
modelio Kurto plaukai siekė pečius, jis priminė veislinį eržilą. 
Kurtas atrodydavo tai glotnus kaip europietis, tai pavojingas 
kaip laukinis - nelygu, ko prireikdavo. Kitas vyrukas, Polas, 
buvo šviesiaplaukis mėlynomis akimis. Jo tipas - mielo kaimy- 
no, konservatyvaus ir mėgstančio prabangą. 

Už drabužius atsakingą stilistę madų pasaulyje visi vadino 
Riu. Šios stambaus veido pusamžės raganos balsas priminė be- 
tono maišyklės girgždesį. Jos niekas niekada nebuvo matęs be 
rudos cigaretės, ją visada būdavo įsikandusi. 

Už makiažą buvo atsakinga romi azijietė porcelianine oda 
ir išraiškingomis stirnos akimis. Na, o kirpėja stilistė - kokia 
ironija! - plaukais pasigirti negalėjo. Todėl pati kirpdavosi tik 
labai trumpai, o šį savo trūkumą slėpdavo krūtinę jai siekian- 
čiais auskarais. 

Leono asistentas - kresnas, rausvu it kūdikio veidu vaiki- 
nas - buvo kuklus, retai kada ištardavo žodį ir nuolat laikėsi 
Leono šešėlyje. 

— Manau, jau laikas skirstytis į kambarius ir įsikurti, - pasiū- 
lė Klerė. - Kai išsikrausite daiktus, norėčiau su Leonu ir Jasmi- 
na aptarti dienotvarkę. 

Ponios Monteit šūktelėjo patarnautojus, kad tie suneštų 
svečių bagažą. Būreliui dar nespėjus išsivaikščioti, Klerė per 


kilusį šurmulį garsiai pranešė: 

— Prašau iki vakarienės užsukti į priekabą pasimatuoti dra- 
bužių. Riu jau prie visų modelių pritvirtino lapelius su jūsų 
vardais. 

Modeliai susiskirstė poromis. Klerė nežinojo, kas iš jų su 
kuo miega, o ir nesiekė sužinoti. Paskalos pakenktų draugiškai 
nuotaikai, kuri iki šiolei vyraudavo per fotosesijas. Jeigu jiems 
čia būnant ir pasitaikytų kokių mažyčių dramų, ji nenorėtų į 
jas veltis. 

Merė Ketrina dalijosi kambarį su Hare, Leonas - su savo 
asistentu. Klerė ir Jasmina įsikūrė kitame, o Riu, kirpėja sti- 
listė ir grimuotoja nusprendė nakvoti priekaboje. Klerė dėl to 
apsidžiaugė, nes liko kambarys mamai ir Harei. 

Dėkui Dievui, pagaliau ji galės ramiai dirbti nesibaiminda- 
ma, kad Kasidis klausinėdamas vėl kankins jos motiną. Kaip 
tik dėl šios priežasties ji ir paskubėjo išsivežti Merę Ketriną iš 
Naujojo Orleano. 


Ponkioliktas skyrius 


Merė atsikėlė anksti ir gurkšnodama kavą tarėsi su Leonu, Riu 
ir Jasmina dėl dienos darbų. 

— Kaip manai? Gal verta fotografuojant name panaudoti se- 
novinį tualetinį staliuką iš mūsų kambario? - paklausė Klerė 
draugę. 

Jasmina džiugiai pritarė: 

— Fotografuotume iš nugaros merginą, žvelgiančią į veidro- 
dį, o jame atsispindėtų vienas mūsų vaikinų, stebintis ją pro 
balkono duris. 

— Tas plonytes užuolaidas užtrauktume, kad būtų matyti tik 
vyro siluetas. 

— Tokiai nuotraukai puikiai tiktų tavo sukurta liemenėlė, 
leidžianti apnuoginti nugarą, Klere, - garsiai atsikosėjusi pa- 
siūlė Riu. 

— Kaip tau, Leonai? 

— Puiki mintis, tik siūlau palaukti apniukusios dienos, tada 
ir fotografuosime viduje. Kol dar galima, reikia gaudyti nuos- 
tabią saulės šviesą. 

Oras Leono planams buvo palankus, ir per rytines fotosesi- 
jas darbas ėjosi sklandžiai. Iki pietų buvo baigtos trys scenos. 

— Pertrauka iki pietų, - paskelbė Klerė, ir visi nuskubėjo į 
išganingą verandos pavėsį. 

Ten jų laukė Agnesė Monteit su belaidžiu telefonu rankoje. 

— Jums, panele Loran. Ponas Kasidis. Sakiau jam, kad sėda- 
me pietauti, bet jis aiškina, kad reikalas skubus. 

— Taip, žinoma. - Klerė paniuro. Paėmė telefoną, bet tik vi- 
siems sugužėjus vidun ėmė kalbėti: - Labas, Kasidi, - jos balse 
nebuvo jokio draugiškumo. 

— Kaip Misisipėje? 

— Karšta. 

— Na, vargu ar karščiau negu pas mus. 

— Tikrai? 

— Nevaidinkit, kad nesuprantat. Krauderis man užkūrė tikrą 
pragarą. 

— Dėl straipsnio? 

— Skaitėt? 

— Taip, dar prieš išvykdama iš Naujojo Orleano. Paklausius 
Arielės Vaild, tai aš vos ne gatvės merga, ar ne? 

— Per daug triukšmo dėl vieno nekalto bučinio. 

Ne vieno ir ne tokio jau nekalto, pamanė Klerė, bet šitai nu- 
tylėjo. 

— Prieš mane bučiuojant, jums vis dėlto reikėjo pagalvoti 
apie padarinius. 

— Aš galvojau, tik kad tą akimirką man ne padariniai buvo 
galvoje. 

Klerei užėmė žadą, po kūną pasklido maloni šiluma. Ji su- 
smuko ant šalimais stovinčio pinto krėslo, karštligiškai ieško- 
dama žodžių, kad nutrauktų nesmagią tylą. 

Ragelyje vėl pasigirdo Kasidžio balsas: 

— Dar prieš kreipdamasi į spaudą, Arielė Vaild paskambino 
Krauderiui. Akivaizdu, ji kažką nusamdė jums sekti. 

Mintis, kad kažkas slapta ją sekė, sukėlė Klerei pasibjaurėji- 
mą, net panoro nusiprausti. 

— Velniai ją rautų! Kurių galų ji nepalieka manęs ramybėje? 
Taip pat ir jūsų. 

— Taip, pastarosios kelios dienos man irgi nebuvo lengvos. 

— Spėju, Krauderį nelabai nudžiugino jūsų laimėjimai, - kan- 
džiai replikavo ji. 

— Jis pagrasino nušalinti mane nuo šios bylos tyrimo. 

— Jums, žinoma, būtų nepriimtina. 

— Taip, nepriimtina. 

— O kokia buvo oficiali paties Krauderio nuomonė dėl to 
straipsnio? 

- Jis linkęs jį paneigti. 

— Paneigti?! - sušuko Klerė. 

— Yra tik jų žodžiai, kad aš jus bučiavau. Kaip manote, kuo 
žmonės patikės labiau? Religine fanatike ar apygardos proku- 
roru? 

— Vadinasi, kad jus apgintų, Krauderis ryžosi pameluoti? 

— Ne tam, kad mane apgintų, o tam, kad apsaugotų savo va- 
dovaujamą instituciją. Juk visų pirma - jis politikas, ir iš pas- 
kutiniųjų gins sistemą, kuriai jūs tokia priešiška. 

Klerė bandė susivokti ir staiga jai šovė labai nemaloni mintis. 

— Aišku. Kad susigrąžintumėte Krauderio palankumą, jums 
reikia žūtbūt mane apkaltinti. Tik taip įtikintumėte visuome- 
nę, kad esate nešališkas ir visiškai abejingas mano vilionėms. 

— Nė velnio! - karštai užginčijo. - Jūs viską ne taip supratote. 

— Nejaugi? 

— Gerai, tam tikru požiūriu jūs teisi, bet čia nėra jokio ryšio 
nei su politika, nei su Krauderiu. Vienintelis žmogus, kuriam 
siekiu ką nors įrodyti, aš pats. Pats prašiau šitos bylos. Rei- 
kalaute pareikalavau. O dabar, kai ji mano rankose, privalau 
patraukti Džeksono Vaildo žudiką atsakomybėn. - Ir jau kiek 
tyliau pridūrė: - Kad ir kas tas žmogus būtų. Todėl aš ir... 

- Ir ką jūs? 

— Todėl šįryt gavau orderį „Prancūziško šilko kratai. 

Nuo jo žodžių Klerei suspaudė krūtinę. Mintis, kad svetimi 
žmonės rausis jos asmeniniuose daiktuose, buvo nepakeliama. 

— Ne, jūs neišdrįsit, Kasidi! 

— Apgailestauju, Klere, turėsiu tai padaryti. Privalau. Tiesą 
sakant, jau važiuoju, manęs ten laukia. 

Nė neatsisveikinęs, Kasidis padėjo ragelį. 

Nuėjusi prie pietų stalo, kur visi jau kirto užkandžius, Klerė 
stengėsi šypsotis ir atrodyti gerai nusiteikusi, bet jai nepavyko 
jų apgauti. 

Merė Ketrina pasivėdėjo ją į šalį. 

— Ar kas nors negerai, brangioji? Atrodai susinervinusi. 

— Nesijaudink dėl manęs, mama. - Klerė švelniai spustelėjo 
jai ranką. 

— Skambino ponas Kasidis, tiesa? Vėl klausinėjo apie tėvą 
Vaildą? 

— Ne, visai ne. Ar tau čia patinka? Ką judvi su Hare šįryt vei- 
kėte? 

Merė Ketrina leidosi smulkiai pasakoti, kuo buvo rytą už- 
siėmusios. Klerė beveik negirdėjo, ką jai pasakoja mama. Ji 
įsiterpdavo tinkamose vietose, bet mintimis buvo su policija, 
kuri krėtė jos asmeninius daiktus. Dievai žino, ką pagalvos jos 
darbuotojos. Vėliau ji, žinoma, paskambins ir nuramins jas, 
kad nėra ko dėl kratos nerimauti. 

Tą popietę Klerė stengėsi atlikti visus numatytus darbus, 
bet mintimis vis grįždavo prie svetimų uniformuotų žmonių, 
kurie rausėsi jos, Jasminos ir Merės Ketrinos stalčiuose, spin- 
tose ir dokumentuose, lietė jų daiktus. 

Už šitai Kasidžiui niekada neatleis. 

— Brangioji, ar nematei mano auksinių sąsagų? 

Alisteris Petris išėjo iš drabužinės su kadaruojančiais marš- 
kinių rankogaliais. Po pusvalandžio jiedu su Bele turėjo būti 
lėšų rinkimo kampanijos vakarienėje. Ir jie vėlavo. 

Jis grįžo namo iš popietės, kurioje sakė rinkimų kalbą. Jam 
liko laiko tik po dušu palįsti ir persirengti, nes laukė susitiki- 
mas su kitais potencialiais rėmėjais ir rinkėjais. 

— Ant mano tualetinio stalelio. 

Belė sėdėjo prie tualetinio stalelio ant minkštos, aksomu ap- 
muštos kėdės ir žvelgdama į veidrodį šukavosi šviesius, pažo 
stiliumi pakirptus plaukus. Šios šukuosenos ji nekeitė nuo vi- 
durinės, o nepriekaištingą šilkinių plaukų blizgesį palaikydavo 
brangiomis kaukėmis ir kas mėnesį juos pasikirpdavo. 

— Ar matei mane per televizorių? - paklausė žmonos, eida- 
mas prie jos ir sagstydamasis marškinius. 

— Ne, mielasis, buvau labai užsiėmusi. Ruošiausi vakarui, bet 
neabejoju, kad turėjai didžiulį pasisekimą. 

Alisteris priėjo prie stalelio ir jau siektelėjo sąsagų. 

— Dvi televizijos stotys... - tarsi kobros įkąstas, jis ranką ati- 
traukė. 

Jo sąsagos dailiai blizgėjo tarp nėrinių, Alisteris iš karto juos 
atpažino. Jis gavo smūgį į paširdžius. Akimirką, kuri truko am- 
žinybę, jis išsigando, kad ištiks širdies smūgis ir jis nuvirs tie- 
siai ant prabangių Belės kremų ir kvepalų buteliukų. 

Jų akys veidrodyje susidūrė. Kuo ramiausiai Belė įsisegė aus- 
karus su deimantais. 

— Radau jas tavo švarko, kurį reikėjo atiduoti į valyklą, kiše- 
nėje. Kaip kiekviena rūpestinga žmona, prieš tai visada patikri- 
nu, ar kas neužsiliko kišenėse. Turėjai žinoti ir būti atidesnis. 

— Bele, aš... 

— Ką, Alisteri? - Ji pasisuko ant kėdės ir pažvelgė į vyrą, 
žvilgsnis tokiomis aplinkybėmis buvo per švelnus. —- Ėmei 
mūvėti moteriškas kelnaites? - Ji kilstelėjo elastingų nėrinių 
trikampiuką už galų. - Įdomu, kaip vadinasi toks neįprastas 
polinkis? Gal pomėgiu vilkėti kitos lyties drabužiais? 

Kai pamatė ant žmonos tualetinio stalelio Jasminos kelnai- 
tes su juostele, jį apėmė siaubas. Bet netrukus, kiek atsigavęs iš 
šoko, Alisteris pajuto kylantį pyktį. Ne jis vienas turi romanų, 
bet kitiems juk nereikia dėl to amžinai teisintis. Ir kodėl jam 
visada tenka nusidėjėlio vaidmuo? 

— Nekalbėk su manim tokiu tonu, Bele. 

— Kągi, - pareiškė ji, ištempusi elastiškas kelnaites tarsi laidy- 
nę, - galiu daryti vieną vienintelę išvadą: tu man neištikimas. 

Ji atsistojo ir atsainiai vyrą pastūmė. Šiuo niekinamu gestu 
tarsi rimbu jam pliaukštelėjo. Vienu gerai apmąstytu judesiu ar 
žodžiu Belė priversdavo jį pasijusti stuobriu, kvailu ir menku. 

O juk jis Jungtinių Valstijų kongresmenas! Dieve brangus! 
Niekam, net ir žmonai jis neleis savęs žeminti. Jis nė už ką ne- 
prisipažins turintis meilužę ir jau tikrai neprašys atleidimo. 

Belė iš spintos išsitraukė lengvą kaip oras šifono suknelę, įli- 
po ir užsitempė ant grakščių klubų. 

— Padėk, - paprašė, įkišusi rankas į blizgučiais išsiuvinėtas 
rankoves. 

Kai Alisteris paslaugiai užsegė užtrauktuką, Belė atsisuko į 
vyrą. | 

— Aš ne kvaila. Zinau, tu man neištikimas. Kad turėjai kitų 
moterų. Turi dabar ir turėsi ateityje. Ne tai svarbiausia. 

— Kam tada tas triukšmas? - jo tonas buvo karingas. 

Juk Belė galėjo paprasčiausiai tas kelnaites išmesti ir šitos 
bjaurios scenos išvengti. Šiandien jam ir be žmonos daug kas 
tampė nervus. Jeigu net ir namie nebus ramybės... to nepakęs. 

— Pradėjau šitą kalbą, kad suprastum, koks tu beviltiškai 
kvailas. 

Alisteriui patamsėjo akyse. 

— Radai tinkamiausią laiką. Aš... 

Belė nutraukė jį įsakmiu rankų judesiu. 

— Būk geras, nevaidink čia nekaltai įžeisto, Alisteri. Negali 
sau to leisti. Klausykis manęs atidžiai ir dėkis į galvą. - Ji prisi- 
merkė. - Jeigu aš sužinojau, kad pažeidei santuokinius įžadus, 
netruks sužinoti ir kiti. Tu elgeisi neleistinai kvailai ir neatsar- 
giai. Anksčiau ar vėliau priešai tave pričiups, kaip pričiupau aš. 
Per šią rinkimų kampaniją tau pavyko pelnyti žmonių pasiti- 
kėjimą ir užsitikrinti tvirtą savo rinkėjų paramą, - ji trumpam 
nutilo, kad įkvėptų oro. - Kaip manai, ką pasakytų Biblijos 
fanatikai, tokie kaip Džeksono Vaildo sekėjai, paaiškėjus, kad 
tu - svetimautojas? Ir kas, kad Vaildas po žeme, jo pamiršti 
negalima. Mes vis dar galime pasinaudoti jo turėta įtaka. Tu 
garsiai kritikavai vietos teisėsaugą, kad ji nesugeba sučiupti 
žudiko. Patikėk, viskas bus perniek, jeigu tavo doro krikščio- 
nio įvaizdžiui bus suduotas smūgis. Negi tu pasiruošęs aukoti 
tūkstančius rinkėjų balsų dėl kelių valandų... - rankos mostu ji 
parodė į numestas ant stalelio kelnaites. 

— Pasidulkinimo. Tai vadinama dulkinimusi, Bele. - Jis su 
piktdžiuga žiūrėjo, kaip išbalo jos veidas ir įsitempė nugara. — 
Atvirai pasakysiu, jeigu tu lovoje nebūtum tokia nuobodi ir do- 


rovinga, aš... 

— Nereikia, - ji bedė smiliumi jam į krūtinę. - Nereikia versti 
kaltės man. Čia tavo klaida, Alisteri. Ir noriu, kad žinotum: už 
padarinius atsakomybės neprisiimsiu. Man patinka būti ponia 
Alister Petri, kongresmeno žmona, ir aš noriu, kad taip būtų ir 
toliau. Bet jeigu įkliūsi ir visi sužinos, kad tu melagis ir sveti- 
mautojas, nesitikėk, kad tave ginsiu pasakodama, koks tu my- 
lintis vyras ir tėvas. Kvailės iš savęs nedarysiu. Be to, - ji jau 
nutaisė įtaigų toną su sąmokslininkės gaidele, - juk puikiausiai 
supranti, kuo baigtųsi rinkimų kampanija, jeigu nebeduočiau 
tau pinigų. 

Alisteris mirtinai išbalo, o Belė patenkinta nusišypsojo. 

— Juk niekas nežino... kol kas... kad jeigu ne mano pavel- 
dėti pinigai, ir pirmą kartą vietą Kongrese būtum matęs kaip 
savo ausis. O ir šįkart be mano finansinės paramos tu tikslo 
nepasieksi. Todėl labai gerai pagalvok... kai vėl labai prispirs 
pasidulkinti... Kaip ką tik žavingai apibrėžei... Taigi patarčiau 
nepamiršti, kad turi žmoną ir šeimą. - Belė perbraukė per jo 
iškrakmolytų marškinių priekį išpuoselėtu nagu. - Tau labai 
nenaudinga, Alisteri, kad jausčiausi nelaiminga. Nutrauk ro- 
maną. Nedelsdamas. - Ji pasistiebė ir švelniai jį pabučiavo. - 
Paskubėk rengtis, nes pavėluosime. Ir nepamiršk pasilikti 
poros minučių, kad palinkėtum labos nakties vaikams. - Jau 
stovėdama prie miegamojo durų, ji stabtelėjo ir galva linkte- 
lėjo į tualetinį stalelį. - Būk geras, atsikratyk, kad daugiau jų 
nematyčiau. 

Alisteris kunkuliavo iš pykčio, bet nieko negalėjo padaryti. 
Iš pažiūros jų santuokinis gyvenimas buvo be priekaišto. Kol 
Belę tokia padėtis tenkino, rūpesčių nekildavo. Vis dėlto jis 
pernelyg gerai ją pažinojo, kad turėtų bent menkiausių iliuzijų. 
Belė atrodė trapi kaip šiltnamio gėlė, bet jeigu iškildavo pavo- 
jus jos interesams, tapdavo žiauri ir negailestinga. 

Belė buvo per daug santūri, kad atsiduotų ir iš tikrųjų mė- 
gautųsi seksu. Jai patiko ramus ir tvarkingas gyvenimas, ku- 
riame viskas tobulai suplanuota ir kontroliuojama. Ją supykdė 
ne tai, kad vyras įsitaisė meilužę. Tiesą sakant, ji net jautė dėl 

to palengvėjimą - pačiai nereikės taip dažnai vargintis. Tikroji 
priežastis buvo ta, kad savo romanui Alisteris pasirinko labai 
netinkamą metą, o dar vyrui nepavyko jo nuslėpti. Štai kas ją 
siutino labiausiai. 

Alisteris priėjo prie stalelio ir paėmė kelnaites. Užmezgęs 
romaną su Jasmina, jis prarado gebėjimą blaiviai mąstyti. Jis 
krūptelėjo pagalvojęs, kas būtų, jeigu koks mitrus reporteris 
suuostų apie jo ryšius su garsia juodaode manekene. O ką jam 
daryti? Tenkintis steriliu, išvėsusiu seksu su žmona? Laukti, 
kol baigsis rinkimai? Per kampaniją jo reputacija turi būti ne- 
priekaištinga. Dabar jis kaip žaibolaidis, neišvengiamai trau- 
kiantis dėmesį, ir kad laimėtų rinkėjų simpatijas, turi būti at- 
sargus. 

Alisteriui iškilo dilema. Reikia pasirinkti. Neįmanoma vienu 
metu turėti ir viena, ir kita. 

Leisdamas per pirštus plonus mezginius, Alisteris mintimis 
nusikėlė į fantastišką popietę savo Vašingtono biure. Jo veide 
nušvito šypsenėlė ir jis savęs paklausė: 


— O kas sako, kad neįmanoma? 

Blausi užkandinė visiškai atitiko Kasidžio nuotaiką. Tai buvo 
vienas iš tų šeimyninių restoranėlių, kuriuose policininkai 
mainais už apsaugą ir kuklius arbatpinigius gaudavo nuolaidų. 
Čia pavakarieniauti buvo detektyvo Gleno mintis. Vieta tamsi 
ir niūri, visai kaip jis pats. Kasidis norėtų būti kur nors kitur ir 
kalbėtis kokia kita tema. Juolab kremtant įtartinus mėsainius, 
riebias bulvytes, suzmekusį kokosinį pyragą ir užgeriant visa 
tai nežinia kelintu prastos kavos puodeliu. 

— Štai apie ką aš pagalvojau, - prabilo Glenas vėl prisidegda- 
mas cigaretę. - Ar negali būti, kad viena iš tų mergužėlių suko su 
Vaildu romaniuką? Meilė, ir taip toliau. Nepagalvojai apie tai? 

— Ne, - atšovė Kasidis. Jam buvo nemalonu, kad inspekto- 


rius Klerę pavadino mergužėle. - Iš kur tokia mintis? 

— Toji Jasmina - karšta pupytė, o meilužių sąrašas - mylios 
ilgumo. Įdomu, su kuo ji susitikinėja dabar? Jau beveik metai 
nieko apie jos romanus negirdėti. Keista, ar ne? 

— Manai, ji susitikinėjo su Vaildu? 

Glenas gūžtelėjo pečiais. 

— Gal tie jos įnašai visai už ką kita? 

— Tu aiškiai perdozavai nikotino, - skeptiškai pasakė Kasi- 
dis, sklaidydamas ranka nuo veido dūmus. 

— Po šiandienos radinių jos kambaryje aš pasirengęs tikėti 
viskuo, kas apie ją kalbama. - Glenas švilptelėjo. - Bjaurus rei- 
kalas. 

Kasidis nieko neatsakė, tik pavartęs sulūžusią servetėlių dė- 
žutę nustūmė ją į stalo galą. 

— O toji mergužėlė Loran? Irgi nepasakytum, kad tyra kaip 
rožė, tiesa? 

— Ne, - tyliai atsakė Kasidis, - nepasakytum, bet tai, ką ra- 
dome jos namuose, dar ne įrodymas. 

— Ne įrodymas, bet daug kas aiškėja. - Glenas siurbtelėjo ka- 
vos. - O ką sako Krauderis? Tu jam papasakojai? 

— Taip, jau pranešiau. 

- Ir ką? 

— Sako, jeigu jau ėmėmės šio reikalo, teks kamuolį išpainio- 
ti, - murmtelėjo Kasidis. 

— Ir?.. 

Kasidis kilstelėjo galvą ir per apibraižytą stalą pažvelgė į de- 
tektyvą. 

— Ir ką? 

— Taip ir sėdėsi čia sudėjęs rankas, tarsi netekęs paskutinio 
draugo? Susiimk pagaliau, imk blaiviai mąstyti, pamiršk sek- 


są... ir prie darbo. 


Šošioliktas skyrius 


„Ncašaroną“ merkė lietūs. Tiems, kas nepratęs, drėgmė kėlė 
irzulį. Rytą debesys dar sutirštėjo ir pasidarė nepakenčiamai 
tvanku. Modeliai, kurių tądien per fotosesiją nereikėjo, pasi- 
traukė į savo kambarius, juose bent veikė kondicionieriai. Ka- 
dangi stojus bjauriems orams dirbti lauke negalėjai, buvo nu- 
spręsta persikelti į namą ir kaip dekoraciją panaudoti tualetinį 
stalelį iš Klerės ir Jasminos kambario. 

Kaip ir siūlė Riu, Deina pozavo su liemenėle be petnešėlių. 
Muūvėjo dramblio kaulo spalvos atlasines kelnaites, šlaunis ap- 
tempiančias kojines ir prie kelnaičių derančius atlasinius aukš- 
takulnius. Klerė paklausė ponių Monteit, kuriame iš gretimų 
miestelių būtų galima išsinuomoti vestuvinę suknelę. 

— O kam? Mes turime! - sutartinai sušuko ponios. 

Prieš kelis mėnesius „Rozšarone“ susituokė jų dukterėčia ir 
nuotakos suknelė vis dar kabėjo palėpėje. Jos patikino Klerę, 
kad dukterėčia laikys garbe, jeigu jos suknelė papuoš „Prancū- 
ziško šilko“ puslapius. Ponios ją tuoj pat ištraukė iš pakabina- 
mo drabužių maišo ir atnešė. Laimė, suknelė nebuvo akinamai 
balta, ir derėjo prie apatinių spalvos. Riu, lygindama raukšles 
garais, nuolat kartojo: 

— Kaip tik tai, ko reikia. Dar daugiau nelemtos drėgmės. 

Taigi nuotakos vestuvinė suknelė kabėjo greta tualetinio 
stalelio, turėjo sudaryti įspūdį, kad Deina - nuotaka, besiruo- 
šianti vestuvių ceremonijai. Stalelis buvo pastatytas kampu, 

kadjo trijų dalių veidrodis atspindėtų langus iki žemės, vedan- 
čius į balkoną. Fotografavimas būtų buvęs sudėtingas, jeigu ne 
Leonas ir jo stebuklinga apšvietimo įranga. 

— Tegul Deina kilsteli plaukus. Noriu, kad būtų matyti lieme- 
nėlės modelis, - paprašė Jasmina. 

Kadangi grimuotoja dar nebuvo užbaigusi Deinos makiažo, 
Jasmina paprašė Klerę prisėsti ant kėdės, kad būtų lengviau 
nustatyti apšvietimą ir fotografavimo kampą. 

Klerė atsisėdo ir pažvelgė į veidrodį. 

— Vargu ar aš bent kiek panaši į nuotaką? - ji kritiškai apžiū- 
rinėjo save veidrodyje. Jos lininiai marškinėliai buvo gerokai 
susiglamžę, o makiažą per nepakeliamą šutrą išprakaitavo. — 
Tikčiau nebent Frankenšteinui į porą. 

— Kilstelėk plaukus, - paprašė Jasmina. 

— Mielai. - Klerė susuko plaukus į dvigubą mazgą ties pakau- 
šiu, kilstelėjusi rankas lygiagrečiai su pečiais. 

Jos dėmesį atkreipė siluetas balkono duryse. Praskyręs užuo- 
laidas į kambarį įžengė Kasidis... ir staiga sustojo. Jų žvilgsniai 
susitiko veidrodyje. 

— Šaunuolė, Klere! - šūktelėjo Jasmina, - tobula. Kaip tik to- 
kios akių išraiškos ir siekiau. Matei, Deina? Nuostaba. Nebylus 
klausimas. Jaudulys. - Bet pamačius, kad Klerės jaudulio prie- 
žastis Kasidis, Jasminos pakilumas išgaravo. - Ką čia veikia- 
te? - Jasmina aiškiai buvo suirzusi. Tada pasisuko į Klerę. - Tu 
jį kvietei? 

— Ne, - atsakė Klerė, neįstengdama atplėšti akių nuo apygar- 
dos prokuroro pavaduotojo. 

Leonas perdavė apšvietimo įrangą asistentui ir pripuolęs 
prie Kasidžio sugriebė jam už rankos. 

— Ei, vyruti, kas tu toks? 

— Faras iš Naujojo Orleano, - paaiškino Jasmina. 

Kasidis maloniai nusišypsojo ir palengva ištraukė ranką iš 
Leono gniaužtų. 

— Aš ne taras. 

Klerė atsistojo, užleisdama vietą prie veidrodžio Deinai. 

— Reikia baigti šią sceną. Ar visi pasiruošę? 

Deina atsisėdo prie tualetinio stalelio, Riu ir kitos ėmėsi ją 
gražinti, o Jasmina grįžo pas Leoną ir jiedu tarėsi, kaip pagy- 
vinti kadrą. 

Vos suvaldydama pyktį, Klerė nusivedė Kasidį į kambario 
kampą. 

— Ko jums čia reikia? Ko siekiate? 

— Visai nesitikėjau atsidurti įvykių centre... kai prasklei- 
džiau... užuolaidas. - Jo akis patraukė Deina, kuri, Leono auk- 
so spindulių apšviesta, atrodė kerinti nuotaka ir stulbinamai 
seksuali. 

— Per fotosesijas pašaliniams dalyvauti draudžiama, - griež- 
tai pareiškė Klerė, pastebėjusi, kur nukrypo jo žvilgsnis. - Tė- 
vams, draugams ir net sutuoktiniams. Taip mes garantuojame 
modeliams privatumą, o ir kiti komandos nariai jaučia didesnę 
kūrybinę laisvę. 

— Deja, šį kartą jums teks padaryti išimtį. 

— Arba?.. 

— Arba pateiksiu teismo nutartį. 

— Arba padarysite dar vieną kratą? Gal man vertėtų įspėti 
savo žmones, kad juos kratys? 

Kasidis susiraukė ir kaltai pažvelgė į ją. 

- Iš kur sužinojote, kur mūsų ieškoti? - jos balse buvo justi 
pyktis. 

— Turiu visą būrį seklių. Surasti jus nebuvo sunku. 

— Stebiuosi, kad ponios Monteit jus priėmė. Maniau, čia gali 
apsistoti tik svečiai. 

— Aš ir esu svečias. 

— Ką?! - nustebusi šūktelėjo Klerė. Susivokusi, kad atkreipė 
kitų dėmesį, Klerė nuleido balsą, bet tonas liko toks pat pa- 
brėžtinai šaltas: - Išskyrus mus, kitų svečių čia neturėjo būti. 
Rezervuodama vietas, tai pabrėžiau. 

— Ponios Monteit turėjo vieną laisvą kambarį. Kai pateikiau 
dokumentus, jos sutiko mane priimti. 

— Jūsų buvimas čia nepageidautinas, Kasidi. 

— Nė kiek tuo neabejoju. Juolab kad turiu jums blogų žinių. 

Klerė sunėrė rankas ant krūtinės. 

— Kaip visada. Kitaip ir nebūna. Kas šį kartą? Norėčiau grei- 
čiau baigti. 

Kasidis žvilgtelėjo per petį. Visi, kas buvo kambaryje, dirbo 
arba apsimetė dirbantys. Jam, kaip turbūt ir Klerei, buvo ne- 
smagu prie jų kalbėtis. Paėmęs Klerei už rankos, išsivedė ją į 
koridorių. 

Įsistebeilijęs į margą kilimą, jis pašnibždomis su liūdesiu iš- 
tarė jos vardą, paskui pakėlė galvą ir pažvelgė jai į akis. 

— Ar žinojote, kad ji praktikuoja vudu? 

— Kas? Jasmina? 

Kasidis linktelėjo, o Klerė tik gūžtelėjo pečiais. 

— Daugelis Naujajame Orleane tą yra išbandę. Jasmina čia pra- 
leidžia nemažai laiko, todėl nenuostabu, kad ir ją sudomino juo- 
doji magija. Taip, ji turi vieną kitą amuletą, gal kelias žvakes... 

— Jos kambarys „Prancūziškame šilke“ pilnas su juodąja ma- 
gija susijusių daiktų. 

— Ir kas? Nuo tada, kai su ja susipažinau, ji nuolat susidomė- 
davo vis kokia kita religija - nuo judaizmo iki budizmo. Kartais 
ji nešioja krikščionių kryžių ir tuo pat metu mūvi apyrankę su 
egiptiečių ąsotuoju kryžiumi. Jai tie simboliai nieko nereiškia. 

— Tai ne šiaip atributika ar bižuterija, Klere. Per kratą pas ją 
rado vudu lėlę, tikslią Džeksono Vaildo kopiją. 

— Niekai! - tyliai šūktelėjo Klerė, stengdamasi, kad neišgirs- 
tų bendradarbiai. - Ir čia viskas, ką jie rado? Vargu ar galima 
suformuluoti kaltinimus, remiantis kvaila lėle. 

— Per kratą „Prancūziškame šilke“ nei jūsų bute, nei biure 
nerado nieko, kas leistų jus tiesiogiai susieti su Džeksono Vail- 
do nužudymu. 

Pamažu, stengdamasi neišsiduoti, Klerė lengviau atsiduso. 

— Ir pati būčiau pasakiusi, kad nieko nepešite, tik nebūtumė- 
te manim patikėjęs. 

— Dar ne viskas. 

— Kurgi ne, - prisiminė, - bloga žinia. 

Kasidis kiaurai žvilgsniu pervėrė Klerę. 

— Plaušeliai nuo jūsų mašinos kilimėlio sutapo su tais, kurie 
buvo susiurbti Džeksono Vaildo viešbučio numeryje. Ekspertai 

tyrimo rezultatus patvirtina. Jūs man melavote, Klere. Velniai 


rautų! Jūs ten buvote! 


—85 


Džošas pasibeldė į vonios duris. 

— Ariele, kaip tu? 

Išgirdęs ją žiaukčiojant, Džošas atskubėjo iš gretimo kamba- 
rio viename iš Talsos viešbučių. 

— Ariele! - vėl pašaukė garsiai belsdamas. - Atidaryk. 

Išgirdo nuleidžiant vandenį. Po akimirkos spragtelėjo už- 
raktas, ir Arielė atidarė duris. 

— Po galais, Džošai, man bent kartais reikia trupučio priva- 
tumo. Būčiau dėkinga, jeigu nors vonios kambaryje galėčiau 
pabūti viena. 

Nors per kelias pastarąsias savaites Arielė nyko akyse, jos 
išvaizda Džošą sukrėtė. Tamsūs ratilai aplink akis, atrodo, ne- 
buvo kosmetinė gudrybė. Skruostai įkritę - ji atrodė kaip nu- 
mirėlė. Kai atsuko įam nugarą, jis matė per drabužio audinį 
išsišovusius mentikaulius. 

— Tu tuoj nusibaigsi. - Jis nusekė paskui Arielę į kambarį iki 
spintos. 

Ji apžiūrinėjo sukabintus apdarus rinkdamasi, ką būtų ge- 
riau vilkėti šiandien filmuojantis dviejose vietos televizijos ži- 
nių laidose ir duodant interviu laikraščiui. 

— Man tik galvą skauda, o dėl tavo pamokslavimo visai ne- 
pakenčiama. 

- Jeigu gerai maitintumeisi, galvos neskaudėtų. 

— Vakar vakare prisirijau kaip kiaulė. 

— O tada grįžai ir viską išvėmei. 

Piktai sužaibavusi į Džošą akimis, Arielė nusikabino iš spin- 
tos suknelę ir šveitė ją ant lovos. 

— Ariele, suvalgyk ką nors, - maldaute maldavo jis, - tau rei- 
kia sveiko maisto. Laukia sunki diena. 

— Baik zyzti. 

— Turi pavalgyti. 

— Aš pavalgiau! - Rankos mostu ji parodė į kambarių tarny- 
bos atneštą padėklą. 

Džošas žvilgtelėjo ir pamatė, kad pusryčių salotos neliestos, 
išgerta tik kava. 

— Kava - ne maistas. 

— Man reikia persirengti, - Arielė akivaizdžiai nekantravo, - 
kaip pats sakei, popietė bus įtempta. 

— Atšauk filmavimąsi. 

Arielė pažvelgė į jį taip, lyg iam būtų išdygę ragai. 

— Ką? 

— Atšauk visus suplanuotus renginius ir dieną ramiai pagulėk. 

— Išprotėjai? Negaliu. 

— Vadinasi, atsisakai? 

— Taip, atsisakau. Noriu, kad šiandien salėje nebūtų vietos 
obuoliui nukristi. Kad žmonės stumdytųsi prie durų dėl gali- 
mybės su mumis kartu pasimelsti. 

Džošas tyliai nusikeikė. 

- Ariele, tai beprotybė. Mes jau dešimtį dienų gyvename ant 
ratų. Dieną įvairiausi interviu, o vakare - valandų valandas 
trunkančios maldos. Naktį kelionė, kitas miestas, ir vėl viskas 
1š naujo. Tu visai nusivarei. 

— Kelionė jau duoda rezultatų. 

- Ir sekina mus fiziškai. 

— Jeigu tu per silpnas... 

— Tikiuosi, taip plėšaisi ne dėl istorijos Naujajame Orleane? 
Rengi tas kvailas maldos sueigas ne tam, kad priverstum poli- 
ciją sparčiau suktis. Tau vis negana reklamos... jokia čia šventa 
misija. Reikia vis parodyti savo ego. Ši kelionė - tik dėl to, Arie- 
le. Dėl tavo ego. 

— O ką, jeigu ir taip? - atšovė ji. - Juk tau irgi šis tas nubyra? 
Dar nemačiau, kad skųstumeisi, kai kameros nukrypsta į tave 
prie fortepijono. Manai, kam nors rūpėtų tavo klavišų spaudy- 
mas, jeigu ne aš ir mano apsukrumas? Nagi, atsakyk! 

— Aš sugebu daugiau, ne tik klavišus spaudyti. 

Arielė niekinamai prunkštelėjo: 

- Nejaugi? Džeksonas manė kitaip. Man visada pasidaryda- 
vo tavęs gaila, kai jis imdavo skųstis, kad sūnus toks negabus. 
Galbūt tavo tėvas buvo teisus. 

— Apie ką tu? 

Arielė nusisuko. 

— Mes pavėluosim. 

— Ką čia sakei?! - Džošas šaukė, veidą iškreipė pyktis. 

— Kaskart, kai būdavai su mumis scenoje, tėvas jausdavosi 
nesmagiai. Nė nežinau, kiek kartų man sakė, kad laiko tave tik 
todėl, kad tu - vienintelis jo sūnus. O ką jis galėjo padaryti? Iš- 
grūsti tave ir nusisamdyti ką nors, turintį charizmą, su ugnele, 
kurios tau stinga? Tu neturėjai gabumų tvarkyti reikalų, ne- 
mokėjai uždegti, nepasižymėjai lyderio bruožais. Jis džiaugėsi, 
kad bent išmokai paskambinti fortepijonu kelias giesmeles ir 
tau nereikia, kad pragyventum, pakuoti prekių prekybos cen- 
tre „Piggly Wiggly “. 

Pats to nė nesuvokdamas, Džošas sugriebė pamotei už su- 
džiūvusios gerklės. 

— Meluoji, kale. Prakeikta melagė. - Jis iš visų jėgų Arielę 
papurtė, nykščiais vis smarkiau spausdamas jai gerklę. 

Arielė mėgino atplėšti jo rankas, bet ilgi stiprūs Džošo pirš- 
tai nepasidavė. 

— Tėvas žinojo, kad aš talentingas, ir pabūgo. Bijojo, kad jei- 
gu įgyvendinčiau savo svajones, tapčiau garsesnis, gerokai gar- 
sesnis už jį. 

— Pa... leisk, - Arielė duso. 

Džošas staiga atitoko ir pamatė iš tamsių akiduobių virs- 
tančias pamotės akis. Jis taip staiga ją paleido, kad praradusi 
pusiausvyrą Arielė atsitrenkė į tualetinį stalelį. Kosčiodama ir 
gaudydama orą, ji metė į posūnį paniekos kupiną žvilgsnį. 

— Tu pamišėlis. 

Džošas irgi sunkiai gaudė orą. Jį išgąsdino jam pačiam neti- 
kėtas smurto proveržis. 

- Štai, ką jis mums padarė, - ištarė tyliu gergždžiančiu bal- 
su. - Ir jis nesiliauja mūsų veikęs. Tarsi niekšas nė nebūtų 
miręs. 

Jis suėmė Arielę ir apsuko. Uždėjęs ranką ant pakaušio 
stumtelėjo, ir jos veidas atsidūrė vos per porą centimetrų nuo 
veidrodžio. 

— Žiūrėk! Pažiūrėk į save. Tu panaši į šmėklą. Jis ir dabar 
tave valdo, o tujam leidi. Pripažink, tik dėl jo badaudama varai 
save į kapus. Nagi, sakyk dabar, kas čia pamišėlis? 

Apimtas pasibjaurėjimo savim ne mažiau negu Ariele, Džo- 
šas išėjo palikęs ją stebeilyti į kaulėtą savo atvaizdą veidrodyje. 


—-— 


Po pietų visa komanda persikėlė į uždarą „Rozšarono“ verandą 
kiemo pusėje. Kažkas ponių Monteit garaže, stovinčiame ato- 
kiau nuo namo, aptiko senovinę ledų šaldyklę - puikus rekvizi- 
tas. Mėlyni medinio dubens dažai buvo atsilaupę ir suskilinėję. 
Rūdys nuo metalinių virbų, laikančių skersinius, išplito ant ne- 
apsaugotos medienos. Šaldyklė jau buvo netinkama naudoti, 
bet visi sutiko, kad butaforija nuostabi. 

Liza sėdėjo ant pienininkės kėdutės. Modelis vilkėjo ilgus 
balto batisto naktinukus su daugybe mažų sagučių nuo didelės 
apskritos iškirptės iki gilios klostės apačioje. Kelios sagutės vir- 
šuje buvo atsegtos, o naktinukų sijonas, sukritęs į skreitą, ap- 
nuogino šlaunis. Kojos kiek praskėstos, kad tarp jų būtų galima 
pasistatyti ledų šaldyklę. Klerė siekė įspūdžio, kad Liza darbuo- 
jasi, o kiek toliau už jos Kurtas vartosi makramė hamake. 

— Dvelkia seksu, - pareiškė Jasmina. 

— Ne, jeigu tai, ką ji daro, jai patinka, - nesutiko Klerė. 

— Mėšlas, - aikštingai paprieštaravo Leonas, reguliuodamas 
objektyvą. - Viskas per daug išvėsę. 

— Kojau ko, o karščio tikrai gana. - Riu kostelėjo ir prisidegė 
cigaretę. - Jėzau, kaip žmonės čia ištveria? Ar jie bent žino, 
kaip atrodo rudeniniai lapai? 

— Gal būtų įtikimiau, jeigu Lizos kakta būtų išrasojusi pra- 
kaito lašeliais? - nedrąsiai pasiūlė grimuotoja. 

— O aš supurkščiau jos plaukus vandeniu, - pasisiūlė kirpėja 
stilistė. - Kad ir jie atrodytų sudrėkę nuo prakaito. 

— Gerai, pamėginkim. 

— Tik meldžiu, greičiau. Dar kiek, ir išsilydysiu, - aimanavo 
Leonas. 

— Gal palengvėtų, jeigu nusivilktum tuos košmariškus marš- 
kinius? - įgėlė Jasmina. 

Leonas vilkėjo rausvojo flamingo atspalvio marškinius ilgo- 
mis rankovėmis. 

— Bet ši spalva - viena mano mėgstamiausių. 

— Manjji primena puvėsius. 

— Rakštis. Jeigu ne aš, ką apskritai išmanytum apie madą... 

— Liaukitės, gana, - Klerės balse buvo justi nuovargis. - Pa- 
mėginkim baigti, ką pradėję. 

— Nuo tinklo man turbūt visam laikui ant užpakalio liks 
įspaudai, - skundėsi Kurtas, muistydamasis hamake. 

Vos prieš kelias minutes buvo nuspręsta, kad kadre bus ma- 
tyti tik jo siluetas ir ryškiau raumeninga įdegusi koja, nuleista 
per hamako kraštą. Vaikinas buvo nuogas, išskyrus ant klubų 
užmestą rankšluostį. Ėmus fotografuoti, ir jį turėjo nusimesti. 

— Kantrybės, Kurtai. 

— Čia taip juokaujat? - paklausė Riu. 

Lengvai sudrėkintos Lizos plaukų sruogos jau lipo prie kaklo 
ir krūtinės. 

- Šitaip daug geriau, - Klerė pagyrė stilistę. - Ačiū. 

Grimuotoja nupurškė vandeniu Lizai veidą ir krūtinę, taip 
sukurdama žvilgančio prakaito lašelių iliuziją. 

- Iškart lengviau kvėpuoti, - atsiduso Liza. 

— Taip, be jokios abejonės, šitaip daug geriau, - sušuko Leo- 
nas. - Atrodo nuostabiai. Dabar viskas tikroviška. 

— Daugiau krūtinės, Liza, - paprašė Jasmina. 

Liza kiek pasilenkė į priekį, lyg siekdama šaldyklės ran- 
kenos. 

- Tobula! - džiūgavo Leonas. 

— Pala! - šūktelėjo Klerė. - Persišviečia speneliai. - Iš tikrų- 
jų nuo šalto vandens modelio speneliai sustangrėjo ir pūpsojo 
per ploną apdaro audinį. 

— Ir kas? - Leonas, susierzinęs, kad jam sutrukdė, teatrališ- 
kai nuleido fotoaparatą. 

- Nereikia, kad jie būtų matyti, - užsispyrė Klerė. - Truputį 
luktelėkime, tegul nudžiūsta. 

— Tavo kataloguose spenelių pilna. 

— Per liemenėlę nematyti. 

— Anksčiau persišviečiančių spenelių nevengdavome, - pri- 
minė Jasmina. 

— Taip, ji teisi, - pritarė Leonas. - Pats ir dariau tas nelemtas 
nuotraukas. 

— Po neperšviečiamu audiniu atrodo visai kitaip, - ramiai 
paaiškino Klerė. - O dabar - vulgaru. Galima įžiūrėti spenelio 
kontūrą ir spalvą. Man nepatinka. Nenoriu, kad visiems atro- 
dytų, lyg čia fotografuojame šlapių marškinėlių konkursą. 

— O nuogas vyrukas? Čia tai gerai? — Leonas prieštaravo 
spigiu balsu, atrodė, nuo jo cypsmo subyrės Monteitų šeimos 
krištolas. 

— Pasistenk suprasti. Jis - tik iliuzija. Jis nekelia jokių gei- 
dulingų aliuzijų. - Klerė stengėsi kalbėti ramiai: - Ir baikime 
šį ginčą. 

— Gerai, tavo valia, - sumurmėjo Leonas. - Kas čia tau pasi- 
darė, kad kalbi kaip kokia panelė dorovingoji? 

— Džeksonas Vaildas paveikė, - nusivaipė Jasmina. 

Klerė apstulbusi staiga atsisuko ir piktai užsipuolė draugę: 

— Kokius čia niekus paistai, Jasmina? Vaildas man niekada 
nebuvo autoritetas, kuriuo vadovaudamasi spręsčiau, kas sko- 
ninga, o kas ne. Ir jau tikrai jis nebuvo mano balsas ir sąžinė. 
Puikiai tą žinai. 

— Žinau tik tiek, kad nuo tada, kai jį rado negyvą, tu kaip 
nesava. Atsipalaiduok. Jis jau nebes į tave smerkiamai pirštu. 

Neapgalvoti draugės žodžiai Klerę įsiutino. Juolab kad juos 
galėjo išgirsti netoliese besisukiojantis Kasidis. Ji nusižengė 
savo griežtai taisyklei neleisti pašaliniams stebėti jų darbo ti- 
kėdamasi, kad, pamatęs šią jos gyvenimo pusę, jis liausis do- 
mėjęsis kita. Atrodė, jo buvimas visiems, išskyrus Klerę, nė 
motais. Jos nervai buvo įtempti kaip styga, nors, kaip visada, 
ji dirbo kruopščiai ir profesionaliai. 

Klerė pajuto, kad Kasidis atkreipė dėmesį į Jasminos užuo- 
minas, nors iš pažiūros jo išraiška nepasikeitė ir negalėjai iš- 
skaityti, ką jis galvoja. 

Ji irzliai paliepė: 

— Dirbk savo darbą, Leonai, baik fotografuoti. 

Po pusvalandžio darbas buvo baigtas, ir kiek nuščiuvę visi 
ėmė skirstytis. Klerė pusbalsiu paprašė Jasminos: 

— Ateik į mūsų kambarį, reikia pasikalbėti. 

Po penkių minučių kambario durys atsivėrė ir įėjo Jasmina. 

— Žinau, tu siunti. 

Tas kelias minutes iki ateinant Jasminai Klerė sėdėjo savo 
lovoje atsirėmusi į drožinėtą juodosios dalbergijos atlošą - abi 
kambario lovos buvo vienodos. Jai už nugaros sukrautos pa- 
galvės sniego baltumo lininiais užvalkalais maloniai dvelkė 
skalbikliu „Tide“ ir krakmolu. Ji pasidėjo aplanką ant kelių ir 
nusiėmė akinius. 

— Jasmina, manau, kad tokiomis aplinkybėmis tavo pasta- 
bos apie Džeksono Vaildo mirtį buvo nederamos ir išsakytos 
netaktiškai. 

Draugė kilstelėjo tobulai išlenktą antakį. 

— Kam, po galais, jis rūpi ar ką apie jį sakiau? 

— Rūpi apygardos prokuroro pavaduotojui. - Klerė padėjo 
aplanką į šalį ir nukėlė kojas nuo lovos. - Būtų gerai, kad dau- 
giau juokaujamu tonu apie Vaildo nužudymą nekalbėtum ir 
taip atvirai nedžiūgautum, kad jis mūsų nebepersekios. 

— Negi manai, kad juokais ištarti žodžiai galėtų turėti įtakos 
Kasidžio nuomonei dėl tavo kaltumo ar nekaltumo? 

Klerė tylėjo, paskui pažvelgė į Jasminą ir prabilo dar rimtes- 
niu tonu: 

— Aš supykau ant tavęs dėl ko kito. 

Ir Klerė papasakojo draugei apie pokalbį su bendrovės tei- 
sininku kelionės į Misisipę išvakarėse. Vos jai paminėjus teisi- 
ninko vardą, Jasminos akys piktai sužibo. 

— Tai velnio išpera. Juk prašiau, kad tau nesakytų. 

— Vadinasi, tiesa? Prašei jo, kad įkalbėtų mane į rinką pasiū- 
lyti akcijų, nes nutarei išpirkti savo dalį? 

— Manau, vertėjo pabandyti. Turiu parduoti savo akcijas. 
Neturiu kitos išeities. 

— Neturi kitos išeities? - piktinosi Klerė. - Galėjai paprašyti 
manęs, kad padėčiau. 

- Ir žemai nulenkusi galvą pripažinti, kad visiškai bankru- 
tavau? 

— Po perkūnais, Jasmina! Aš jau seniai tą žinau. 

— Puiku. - Buvusi manekenė klestelėjo ant antros lovos 
krašto. 

Ji atrodė nusiteikusi karingai ir priešiškai. 

Klerė kiek sušvelnino toną: 

- Ir nėra ko gėdytis. Tu pervertinai savo kapitalą. Visiems 
pasitaiko. Aš mielai paskolinsiu pinigų, kol tavo reikalai pasi- 
taisys. 

— Iš tavęs aš nė už ką nesiskolinčiau. 

— Kodėl? 

— Todėl, kad mūsų bendrovė gyvuoja tik dėl tavo pastangų. 
Ne, jokių prieštaravimų. Tokia yra tiesa, Klere. Tik tavo dėka 
mes tiek pasiekėme. Be to, tau tenka diduma darbo ir atsako- 
mybės. Bendrovė - tavo proto ir gabumų vaisius. 

— O tu suteikeijai spindesio. Jeigu ne tu, mano kukli įmonė- 
lė tokia ir būtų likusi. 

Jasmina abejingai gūžtelėjo, tarsi jos indėlis būtų nieko 
vertas. 

— Dar prieš metus pinigų visai neskaičiavau. Maniau, man 
jų niekada nepritrūks. Aš kvailai tvarkiau finansus, visus pini- 
gus patikėjau finansų konsultantams, kurie, kaip spėju, pusę 
jų nuo manęs nusuko. 

— Arba išmetei į balą, kaip tą tūkstantį, kurį padovanojai 
Džeksonui Vaildui. 

Jasmina iškėlė rankas rodydama, kad sutinka. 

- Taip, žinau, aš kalta. Šiaip ar taip, man nieko nebeliko. 
Todėl ir tikėjausi išplaukti, pardavusi savo „Prancūziško šilko“ 
akcijas biržoje. 

Klerė papurtė galvą. 

— Aš bendrovės akcijų tikrai neparduosiu. Jeigu nori savą- 
sias parduoti, aš nupirksiu. 

- Ir turėsiu būti tau amžinai dėkinga. 

- Tu klaidingai supranti. Daryčiau tai dėl savo saugumo. 
Juk žinai, kokia aš savininkiška, kai reikalas susijęs su mano 
verslu. 

- Žinau, žinau, - irzlokai patikino Jasmina. - Jėzau, manai, 
buvo lengva įkalbinėti tą pasipūtusį advokatą? Tikrai nebūčiau 
tam pasiryžusi, bet man verkiant reikia grynųjų. Jau pardaviau 
paskutinius kailinius ir visus vertingesnius papuošalus. Išsky- 
rus akcijas, nebeturiu daugiau ko parduoti. 

— Gali jas įkeitusi pasiskolinti iš manęs. 

— Jau sakiau, ne. Aišku? 

— Nesuprantu... 

Jasmina pašoko nuo lovos. 

— Nespausk manęs, Klere. Aš nesiskolinsiu iš tavęs, parduo- 
siu tau tas sumautas akcijas. Aišku? Gal taip ir sutarkim? Aš 
gaunu grynųjų, o bendrovė bus išgelbėta. Valio ir amen! Ir dau- 
giau apie tai nebekalbėkime, turiu ir didesnių bėdų. 

- Čia ne pasiteisinimas, kad veikei slapta nuo manęs ir prieš 
mano valią. Ne tu viena turi bėdų. - Klerė prispaudė ranką prie 
krūtinės. - Mane kaltina žmogžudyste. 

- Kasidis? - Jasmina pasipiktino. - Jis nieko prieš tave ne- 
turi! 

- Plaušeliai, kuriuos nusikaltimo vietos tyrėjai paėmė nuo 
kilimėlio iš mano mašinos, tokie pat, kokie rasti Vaildo viešbu- 
čio kambaryje. 

- Ir kada policija tai sužinojo? - nustebo Jasmina. 

— Kai gavo orderį kratai „Prancūziškame šilke“. 

— Ką?! 

— Ką girdėjai. O tavo kambaryje jie rado visokio vudu šlamš- 
to, taip pat lėlę, labai panašią į Vaildą. 

— Juk čia šiaip, juokais! 

— Kasidžiui taip ir pasakiau, bet jam nepasirodė juokinga. 

— Išties šiandien po pietų jis neišspaudė nė menkiausios šyp- 
senėlės. 

— Jis mano, kad naktį, kai buvo nužudytas Džeksonas Vail- 
das, aš buvau jo viešbučio kambaryje. Tai neva įrodo kilimėlio 
plaušeliai. 

- Įdomu, kiek Naujajame Orleane atsirastų tokių pat kilimė- 
lių? Dešimtys, gal net šimtai, ar ne? 

— Kaip tik dėl to Kasidis manęs šią popietę dar ir nesuė- 
mė, - atsakė jai Klerė. - Jo nuomone, geras advokatas surinktų 
duomenis apie „Chrysler gaminius ir įtariamųjų žmogžudyste 
skaičius smarkiai padidėtų. - Klerė priėjo prie balkono durų. - 
Man baisu, Jasmina. 

— Eik jau! Tu niekada nieko nebijodavai, bent jau per tuos 
metus, kai tave pažįstu. 

— O dabar bijau. 

- Kasidžio? 

— Jo irgi. Bet labiausiai bijau, kad padėtis taps nekontroliuo- 
jama. Man tai baisiausias dalykas... prarasti galimybę valdyti 
savo likimą. 

— Nurimk, Klere. Kasidis tavęs už grotų neįkiš. 

— Dar ir kaip įkiš, - Klerė liūdnai nusišypsojo. - Kai tik ma- 
nys, kad turi teismui užtektinai įrodymų, mane suims. 

— Prieš tai tave išdulkins ar po to? 

Klerė apstulbusi pažvelgė į Jasminą. 

— Vyrukas taip tavęs geidžia, kad netveria kailyje. Atrodo, 
lyg būtų pasirengęs bet kurią akimirką tave pasiguldyti. 

- Ir supažindinti mane su mano teisėmis. 

— Kurgi ne, - pareiškė Jasmina purtydama galvą. - Jis tik ir 
galvoja, kaip tave pasiguldyti į lovą ir kaip spurdėsi jo glėbyje. - 
Klerei dar nespėjus paprieštarauti, Jasmina kalbėjo toliau: — 
Pirmą kartą su vyru pergulėjau trylikos. Patikėk, kai turi tokią 
ankstyvą patirtį, įgyji tokiems dalykams nuojautą. Uoste už- 
uodžiu, kai vyras moters geidžia. Ir kai moteris yra pasiruošusi 
jam atsiduoti. Taigi judu abu tą ribą jau pasiekėte. Jis pasirodo 
kambaryje, ir tu visa užsidegi... ir atvirkščiai. Virpesiai tokie 
stiprūs, kad net oras įkaista. 

— Kasidis iš Vaildo bylos tikisi užsidirbti taškų. Tirti pasky- 
rė jį, nes turi gerą galvą. Sėkmės atveju jis būtų pirmas kan- 

didatas į apygardos prokuroro postą. O tie virpesiai, kuriuos 
tu neva jauti sklindant iš jo - ne seksualinis potraukis, o tik 
priešiškumas, - paprieštaravo Klerė. - Jį erzina, kad aš apsun- 
kinu jam darbą. Jeigu tik gaus įrodymų, kad buvau Džeksono 
Vaildo viešbučio kambaryje, padarys viską, kas jo galioje, kad 
apkaltintų mane žmogžudyste. 

— Bet mes juk žinome, kad tu jo nežudei, tiesa? 

Jos įtemptai žvelgė viena į kitą. Klerės širdis beprotiškai pla- 
kė, dūžiai skausmingai aidėjo galvoje. Jautėsi apkvaitusi. Ga- 
liausiai prabilo: 

— Aš išrašysiu ketvirčio tavo akcijų vertės čekį. Taip gausi 
šiek tiek grynųjų ir tebebūsi visateisė „Prancūziško šilko“ savi- 
ninkė. Jeigu reikalai pasitaisys, galėsi išpirkti savo akcijų dalį 
už tą pačią sumą. 

— Ačiū, - be džiugesio veide padėkojo Jasmina. 

— Geriausia padėka būtų, jeigu daugiau nebandytum veikti 
be mano žinios. 


Dingo parkeris. 

Prieš vakarienę apsivilkęs švarką Kasidis susizgribo, kad 
jame nėra jo parkerio su auksu išgraviruotu užrašu, rašiklį tė- 
vai jam padovanojo baigus teisės studijas. Paprastai nešioda- 
vosi parkerį kairėje vidinėje švarko kišenėje ir beveik niekada 
su juo nesiskirdavo. 

Kasidis paieškojo ant rašomojo stalo miegamajame tikė- 
damasis jį rasti tarp monetų ir kitų iš kišenių išimtų smulkių 
daiktų. Nerado. Tada patikrino ir kitų švarkų kišenes - nieko. 
Jis buvo tikras, kad parkerio negalėjo kur nors pamiršti. Jis 
niekada niekam jo neskolindavo, o kaskart pasinaudojęs įsikiš- 
davo į kišenę. 

Mintyse Kasidis pabandė atkurti, kur jo švarkas buvo nuo 
tada, kai rytą jį apsivilko. Kadangi buvo neįprastai kaip tokiam 
metų laikui karšta ir tvanku, prieš išeidamas iškart po pietų 
pasivaikščioti po „Rozšarono apylinkes pakabino jį ant kaby- 
klos prieškambaryje. 

Negi kažkas jo parkerį pavogė? Kam? Perkratęs mintyse 
visus „Rozšarono gyventojus, nerado nė vieno, kuris galėtų 
knaisiotis svetimose kišenėse ieškodamas lobio. Aptarnau- 
jantis personalas? Vargu ar Monteit pakęstų vagiliaujančius 
darbuotojus. Juolab kad visi be galo paslaugūs ir rūpinasi, kad 
svečiai jaustųsi patogiai. 

Parkeris nebuvo labai jau vertingas. Kasidžiui jis buvo svar- 
besnis dėl sentimentų. Lipdamas laiptais į valgomąjį vakarie- 
nės, kur jau buvo susirinkę Klerės žmonės, nervinosi ir neži- 
nojo, ką galvoti. 

Dvi merginos buvo atsirėmusios į mažą barą, vieną iš nedau- 
gelio šiuolaikiškų šio seno namo baldų. Kasidis įsiterpė tarp jų 
ir prisipylė viskio su ledu. 

— Nepamirškite pažymėti sąskaitoje, - priminė jam žavi bru- 
netė. 

— Nepamiršiu. 

— Jūs geras ar blogas faras? - erzindama paklausė modelio 
draugė, ilgakojė blondinė. 

— Aš ne faras, - Kasidis mandagiai šyptelėjo. 

— Ką gi, - skeptiškai sumurkė mergina, baksnodama nagu 
į priekinius dantis. Paskui pirštu persibraukė blizgias putlias 
lūpas. - Kertu, kad galit būti ir blogas. 

Kasidis susidaužė su ja. 

- Ir nesuklystumėt. 

Merginų nusivylimui, Kasidis atsiprašė ir pasuko prie Jas- 
minos. Ji stovėjo prie lango žvelgdama į pievelę, nuklotą ilgų 
tamsių šešėlių. 

— Čia gražu. 

Jasmina apdovanojo jį žudančiu tigriškų akių žvilgsniu. 

— Jeigu ir teisme jūsų metodai tokie banalūs, stebiuosi, kaip 
jums apskritai pavyksta laimėti bylas, pone Kasidi. 

— Tik stengiausi užmegzti mandagų pokalbį. 

— Nevertėjo vargintis. 

Jis gurkštelėjo viskio. 

— Jūs tyčia man rodote savo priešiškumą? 

— Nemėgstu policininkų. 

— Aš ne policininkas, - sugriežęs dantimis pro suspaustas 
lūpas iškošė Kasidis. 

— Vis tiek. 

Ji buvo stulbinamai graži. Net stovėdamas taip arti, Kasi- 
dis nerado nė mažiausio veido ar figūros trūkumo; žiūrėti į ją 
buvo didžiulis malonumas. Ir vis dėlto Kasidžiui ji nepatiko. 
Jam nepatiko jos arogancija, kurios neveikia nei grasinimai, 
nei meilikavimai ar pataikavimas. Jis nemėgo tokių liudytojų, 
kai tekdavo jiems surengti kryžminę apklausą. Jeigu toks tipas 
užsispyrė meluoti, tiesos niekaip neištrauksi. 

Kasidis, pereidamas prie jai įprastesnės kalbos ir žinodamas, 
kad sulauks reakcijos, paklausė: 

— Klausyk, koks dagys tau įsimetė į sėdimąją? 

— Tarkim, tu. Kurių galų neatstoji nuo Klerės? 

— Gali būti, kad ji nužudė žmogų. 

— Na, tada aš - viena iš septynių nykštukų. 

— Manai, ji to nepadarė? 

Jasmina kreivai šyptelėjo. 

— Puiku, tada pasidomėsiu tavim, - pareiškė Kasidis. - Tu 
irgi turėjai rimtą motyvą. Ir apskritai, gal aš čia visai ne dėl 
Klerės. Gal kaip tik tu mane domini. 

Gražios Jasminos lūpos pražydo plačia šypsena. Įsispren- 
dusi ranka į liemenį, ji atstatė krūtinę ir išdidžiai, nelyginant 
veislinė kumelė, atstatė smakrą. - Štai aš, branguti. Gėrėkis 
sau į valias. 

— Šiuo požiūriu tu kitokia negu Klerė, - nusijuokė Kasidis. — 
Ji mano žvilgsnio vengia. 

— Man vis tiek. Gali sau į mane spoksoti, kol akys išvarvės. 
Tik būk geras, palik Klerę ramybėje. Tu ją nervini. 

— Pati tau sakė? 

— Nė nereikėjo. Aš ją pažįstu. Labiausiai už viską brangina 
motiną ir savo „Prancūzišką šilką . Be to, ji linkusi į pedantiš- 
kumą. Mūsų fotosesijos ir šiaip gana varginančios ir įtemp- 
tos, ojeigu Klerė nervintųsi dar ir dėl tavęs, visai apsunkintų 


darbą. 

— Klerė nepanaši į tokią, kuri nervintųsi dėl niekų. 

— Nepažįsti jos taip gerai kaip aš. Ji niekada nepraranda sa- 
vitvardos, smilksta iš vidaus, ir kai jau karštis darosi... - Jas- 
mina staiga nutilo. 

Kasidis klausiamai kilstelėjo antakį. 

— Kas? Sakyk iki galo. 

— Tiek to. 

— Įdomu, apie ką kalbėjotės viršūnių susitikime po fotosesi- 
jos? Susikirtot dėl to, ką pasakei apie Džeksoną Vaildą? - ne- 
atstojo jis. 

— Labai smalsu? 

— Taip, labai. 

— Eik velniop, Kasidi. 

Tarsi linkėjimą priimtų, jis kilstelėjo savo aukštą stiklą. 

— Atrodo, linkėjimas nuoširdus. 

— Gali neabejoti, meiluti. Visa jūsų prakeikta vyrų giminė 
dabar mano juodajame sąraše. 

— Oho! Ir kuo gi mes taip nusikaltome? 

— Per jus nėra gyvenimo! - išrėžusi Jasmina vienu mauku 
ištuštino taurę. 

— Vakarienė! - skambindama mažu varpeliu Greisė Monteit 
atvėrė duris į valgomąjį. 

Kasidis pasistengė atsisėsti prie stalo priešais Klerę. Ir nors 
manekenės buvo jaunos ir dailios, tikra puota akims, palyginti 
su Klere, jos atrodė blankios - kaip baltasis vynas nublanks- 
ta prieš sodraus skonio rinktinį burgundiškąjį, kurio Agnesė 
Monteit dabar pylė jam į taurę. 

Dorodamas mėsos troškinį su daržovėmis, jis slapta dirsčio- 
jo į vakarienės dalyvius svarstydamas, kuris gi iš jų galėjo pa- 
imti jo parkerį. Nežinia kodėl, buvo tikras, kad parkeris buvo 
pavogtas greičiausiai iš noro iškrėsti jam kiaulystę. 

Iš trijų stilisčių nė viena į suktą vagilę, galinčią nukniaukti 
jo graviruotą parkerį, Kasidžiui neatrodė panaši. Modeliai? Šią 
popietę visi buvo labai užsiėmę. Vargu ar kuris turėjo laiko nar- 
šyti po jo kišenes. Be to, ir kam jiems? 

Kasidis turėjo puikią galimybę visus stebėti neatkreipdamas 
į save dėmesio, nes pokalbiui prie stalo vadovavo Leonas, o ša- 
lia Kasidžio sėdintis Leono asistentas ramiai ir tyliai valgė. 

— Man patiko tos senos vaikiškos sūpynės vakarinėje pie- 
velės pusėje, - dėstė Leonas, tepdamasis sviesto ant mielinės 
bandelės. - Reikėtų ten fotografuoti. 

— Gal su blauzdinėmis? - pasiūlė Klerė. 

— Puiki mintis! - Leonas tryško džiaugsmu. - Tobula sėdint 
išsižergus. Aš apie sūpynes, - sukikeno, bet tuoj surimtėjo ir 
ėmėsi stropiai kramtyti. - Žinot, mano galva, šilkas atrodytų 
labai gražiai sutrešusių lentų fone. Chmm... dar pagalvosiu 
apie tai. Gal čia vaikštinėdami jau matėt lauko dušą? 

— Jis buvo įrengtas lauko darbininkams, kad grįžę iš laukų 
medvilnės rinkėjai galėtų nusiprausti, - siūlydama deserto pa- 
aiškino Greisė. 

— Sugalvojau, kaip būtų galima tą dušą panaudoti, - pareiškė 
Jasmina. - Bet kol kas tai paslaptis. 

— Einu parūkyti. - Riu atsikėlė nuo stalo ir išėjo į verandą. — 
Mergaitės, jūs atsargiau, neprisirykit riebaus deserto, nes ry- 
toj visos būsit pilvotos. 

Niekas į ją nekreipė dėmesio. 

— Rytoj iš pat ryto, - kalbėjo toliau Leonas, - pradėsiu nuo 
merginos, vilkinčios ilgus permatomus naktinukus... 

— Felicijos, - priminė jam Jasmina. 

— Felicija, brangute, rytoj pradėsim nuo tavęs. 

— Velnias, - sumurmėjo Felicija, palinkusi virš karamelinio 
kremo. 

— Ryto spinduliai turės jai kristi iš už nugaros, - Leonas iš- 
kėlė rankas ir, sudėjęs iš jų stačiakampį, vaizdavo nustatantis 
kadrą. - Gal pasiseks ir iškris rasa. Jeigu ne, ši maloni ponia 
siūlo pasinaudoti jos purkštuvu. - Kai Agnesė pylė jam į puo- 
delį kavos, jis trumpam sulaikė jos ranką ir pabučiavo. - Šiaip 
ar taip, žolė bus rasota ir žibės. Noriu, kad tviskėte tviskėtų. 
Naktinukų kraštas turi būti drėgnas ir patįsęs. Gal net nusmu- 
kęs nuo vieno peties. Kad būtų truputis paslapties. 

— O fone bus tingiai išsitiesęs Kurtas, - pasiūlė Jasmina. - 
Kaip tada verandoje - susivėlusiais plaukais ir vienomis piža- 
mos kelnėmis. 

— Man patinka, - suspigo Leonas. - Rytą nesiskusk, Kurtai. 
Dievinu kadrus su užuomina į pabudimą po meilės nakties. 
Agnese, brangioji, jūsų skruostai liepsnoja. Turbūt galvojat, 
kad aš nepataisomas nedorėlis? 

Kasidis, nutaisęs dirbtinai rimtą miną, dirstelėjo į Klerę. Ji 
vos laikėsi, kad nesusijuoktų. Jiedu šyptelėjo vienas kitam. 
Nors juos supo žmonės, tai buvo labai asmeniška akimirka. 

Kasidį iškart užliejo šiluma. Jeigu Klerė nebūtų jo pagrindi- 
nė įtariamoji, išsinertų iš kailio, bet nusitemptų ją į lovą. Tokia 
tiesa. Tą žino ir Krauderis. Gali būti, kad ji irgi. Velnias, juk 
pats jai kone prisipažino. 

Daugiau jokių sentimentų, griežtai save sudraudė. Net apsikei- 
timo žvilgsniais prie vakarienės stalo. 

Ponios Monteit paragino kavą išsinešti į mažąją svetainę 
arba į verandą, kurioje saulei nusileidus buvo vėsiau. 

Kasidis nusekė paskui Klerę. Prie laiptų ji stabtelėjo ir trum- 
pai pasikalbėjo su mama ir Hare, jau einančiomis į savo kam- 
barį. 

— Kai atsigulsi, užsuksiu palinkėti labos nakties, - pažadėjo 
Klerė motinai. 

— Labos nakties, pone Kasidi. 

— Labanakt, ponia Loran. Ponia Jork. 

Meiliai šypsodamasi, Merė Ketrina ėmė lipti laiptais į viršų. 

Kasidis prilaikė Klerei duris. Jie perėjo didelę verandą ir su- 
stojo prie tvorelės. Klerė prisėdo ir gurkštelėjo kvapios kavos. 

— Na, kaip jums? 

— Įdomu. 

— Diplomatiškas atsakymas. 

Kasidis svarstė, ar neįspėjus Klerės, kad vienas iš jos kole- 
gų - susitepęs vagyste, bet nutarė: neverta. Pakaks ir jai mestų 
įtarimų. Juk jis, kad ir neoficialiai, apkaltino ją žmogžudyste. 

— Jūs kažkur klajojate mintimis, - tyliai pasakė Klerė. 

- Galvoju apie tai, ką vakar pasakė Glenas. - Jis matė, kaip 
paminėjus detektyvo vardą Klerė krūptelėjo, bet kalbėjo to- 
liau: - Jam šovė mintis, kad, galimas daiktas, Jasmina buvo 
Džeksono Vaildo meilužė. 

— Ką?! - Kavos puodelis tarkštelėjo į lėkštelę, ir Klerė padėjo 
ją ant tvorelės atbrailos. - Jūsų draugas tikras fantazuotojas, 
Kasidi. Taip pat ir jūs, jeigu šiai jo minčiai pritariate. 

— Na, mintis ne tokia jau netikroviška. 

Klerė skeptiškai jį nužvelgė. 

- Ar bent pagalvojote, prieš išrėždamas tokią nesąmonę? Ką 
jūs kalbat? 

Dabar, kai išsakė savo spėjimą balsu, išties nuskambėjo kvai- 
lai, bet Kasidis nutarė toliau rutulioti mintį, kad paskui ramia 
sąžine Glenui galėtų patvirtinti šį klausimą išsiaiškinęs. Be to, 
juk nežinia, kur toks spėjimas gali nuvesti. 

— Jasmina pati man sakė, kad jos juodajame sąraše - bemaž 
vien vyrai. 

- Ir todėl darote išvadą, kad Džeksonas Vaildas buvo jos 
meilužis? - ironizavo Klerė. - Jis buvo toks pat Jasminos prie- 
šas kaip mano. 

- Tik iš pirmo žvilgsnio. 

— Manot, jie susitikinėdavo slapta? 

— Galbūt. 

— Niekai. Be to, tą naktį, kai jį nužudė, Jasmina buvo Niu- 
jorke. 

— Jūs dėl to tikra? 

— Kitą rytą aš ją parsivežiau iš oro uosto. 

— Jos buvimas oro uoste galėjo būti surežisuotas. 

— Griebiatės šiaudo, Kasidi. 

— Arji turi meilužį? 

— Nesuprantu, koks čia... 

— Vadinasi, turi? 

— Taip, - su apmaudu pripažino Klerė. 

— Kas jis? Pavardė. 

— Nežinau. 

— Meluojat! 

— Prisiekiu, nežinau! 

Kasidis įsmeigė į Klerę tiriamą žvilgsnį... ir nusprendė, kad 
ji sako tiesą. 

— Kam toks paslaptingumas? Jis vedęs? 

— Žinau tik tiek, kad Jasmina beprotiškai jį įsimylėjusi, - 
Klerė vengė tiesiai atsakyti. - Todėl visas savo nieko vertas ver- 
sijas apie ją ir Džeksoną Vaildą meskit velniop. Jiedu nebuvo 
pažįstami. 

- Jūs dėl to tikra? 

— Visiškai. Jasmina man būtų pasakiusi. 

— Veikiausiai. Ne taip kaip jūs, ji nemeluoja ir paslaptingų 
žaidimų nežaidžia. - Kasidis priėjo arčiau. - O gal slaptas ryšys 
su Džeksonu Vaildu siejo jus? 

Klerės veidas persikreipė iš pykčio. Ji norėjo atsistoti, bet 
Kasidis, uždėjęs jai ranką ant peties, pasodino atgal. 

- Gal: būti, kad gerai išreklamuota judviejų neapykanta vie- 
nas kitam buvo abiem naudinga. Gal judu drauge ir sukurpėte 
šį nesantaikos scenarijų? 

— Kas šitai sugalvojo? Jūs ar detektyvas Glenas? 

Ignoruodamas jos klausimą, Kasidis kalbėjo toliau: 

— Jūs pakišote Vaildui puikią kryžiaus žygio idėją... jam tai 
geriausia reklama, tapo vos ne tautos didvyriu. 

— Spėju, mainais už nemokamą „Prancūziško šilko reklamą? 

— Kaip tik taip. Pati man užsiminėte, kad jo pamokslai jūsų 
verslui nekenkė, veikiau priešingai. 

— Kam tada man jį žudyti? Tik būčiau praradusi puikią gali- 
mybę. 

— Gal sužinojote, kad buvote ne vienintelė, kurią su juo siejo 
toks susitarimas? Gal moteriškių jis turėjo visą legioną - įvai- 
riausio tipo ir bet kokiam skoniui? 

— Jums galvoj negerai. 

— Gal jūsų jausmai išblėso? Arba jūsų piniginė auka buvo 
mokestis šantažuotojui už tylėjimą? Arba susitarėte su juo su- 
sitikti Naujajame Orleane, kad aptartumėte mokėjimo grafi- 
ką? Bet jūs nusprendėte viską užbaigti čia ir dabar. 

Klerė vargais negalais pakilo nuo krėslo. Ji pabandė Kasidį 
apeiti, bet šis pastojo kelią. 

— Kur susitikinėdavote su Džeksonu Vaildu? 

Atmetusi galvą, Klerė pažvelgė Kasidžiui tiesiai į akis. 

— Jau sakiau. Mačiau jį tik kartą, kai visus kvietė prieiti prie 
jo po pamaldų Didžiojoje arenoje. 

— Bet prisipažinote ne iš karto. O gal, uždėjęs jums rankas 
ant pečių, žadėdamas amžiną gyvenimą, jis pašnibždėjo dar ir 
savo kambario numerį viešbutyje? - Kasidis tvirtai sučiupo jai 
už rankos. - Buvote surinkusi apie jį labai išsamią medžiagą, 
Klere, tam reikėjo ne vienų metų. Nė žingsnio negalėjo žengti, 
kad jūs nežinotumėte. O tai jau vadinama apsėdimu. 

— Dėl laikraščių iškarpų jau paaiškinau. 

— Neįtikinote. 

— Bet aš tikrai nebuvau jo meilužė. 

— Jūs meilužių apskritai neturite. 

— Ir kodėl jūs toks tikras? 

Jos klausimas nuskambėjo kaip kovos kardų susikirtimas. 
Oras, atrodo, prisisotino įtampos ir ilgai tramdytos aistros. 

Galiausiai Klerė pasakė: 

— Prašau man atleisti, pone Kasidi. - Apėjo jį ir dingo už 
durų. 


voptynioliktas skurius 


D. maldą Kanzas Sičio Kemperio arenoje Arielė nualpo. 

Visą pusvalandį salėje susirinkę žiūrovai klausėsi jos sulai- 
kę kvapą. Baltas drabužis, tamsi arenos scena, o nukreipto į ją 
prožektoriaus spindulio šviesoje jos plaukai švytėjo it aureolė. 
Maldaujamai iškėlusi aukštyn rakas, ji atrodė nelyginant už- 
mirštas angelas, trokštantis, kad jį pašauktų į Dangų. 

Jos balse buvo girdėti nuolankus prašymas, kūnas virpėjo 
lyg karštinės krečiamas, ir staiga - ji sukniubo čia pat scenoje. 
Iš pradžių Džošas pamanė, kad čia vienas iš jos įprastų teatra- 
liškų triukų, mintyse žavėdamasis jos aktoriniais gebėjimais ir 
išmone. Susirinkusieji vienu balsu aiktelėjo, kai lengvas baltas 
suknelės audinys užklojo ją it subliūškęs parašiutas. 

Bet kai praėjo kelios sekundės ir ji nė nekrustelėjo, Džošas 
atsistojo ir atstūmė fortepijono kėdutę. Juo Arielė buvo ar- 
čiau, juo skubresnis darėsi jo žingsnis. Atrodė, jos veide neliko 
nė lašo kraujo (gal dėl ryškaus apšvietimo, bet vis tiek buvo 
grėsmingai išblyškusi). Džošas priklaupė, išsigandęs ištarė jos 
vardą. Kai pamėgino Arielę pasodinti, ji išslydo jam iš glėbio it 
skudurinė lėlė. Galva nusviro ant šono. Ne, ji tikrai nevaidino. 

— Ji be sąmonės! Kas nors skambinkit pagalbos telefonu! 
Kvieskit greitąją. Ariele! Ariele! - Džošas ėmėsi energingai 
plekšnoti jai per skruostus. Tada paėmė už neįtikimai liauno 
riešo ir mėgino užčiuopti pulsą. Pajuto tvinksnius, bet labai sil- 
pnus. - Atsitraukite, jai reikia oro, - paliepė atskubėjusiems į 
pagalbą žiūrovams. 

Visa arena pašoko ant kojų, žmonės kėlė tokį triukšmą, kad 
Džošas negalėjo susikaupti ir galvoti. Vieni meldėsi, kiti verkė, 
o treti - tik spoksojo. Vieno iš projekto koordinatorių Džošas 
paprašė, kad tas paragintų žiūrovus skirstytis. 

— Pamokslas baigtas. 

Visos Džošo pastangos Arielę atgaivinti buvo bevaisės. Ji 
kiek atsigavo tik atvažiavus greitajai ir ją apžiūrėjus medi- 
kams. 

— Kas nutiko? - sumurmėjo ji dar ne visai atsipeikėjusi. 

— Tu praradai sąmonę, - paaiškino Džošas. - Dabar greitoji 
nuveš tave į ligoninę. Viskas bus gerai. 

— Greitoji? — bandė prieštarauti silpnu balsu, kai medikai ją 
guldė ant ratukų. 

— Ar galit pasakyti, kas jai nutiko? - vienas iš medikų pa- 
klausė Džošo, kuris veržėsi kartu su jais važiuoti į ligoninę. - Ji 
diabetikė? 

— Kiek žinau, ne. Manau, ji išseko, persitempė. Ji valgo, o 
paskui viską išvemia. 

Felčeris pamatavo Arielei kraujospūdį ir paskambino bu- 
dinčiai Šventojo Luko ligoninės priimamojo gydytojai. Ji liepė 
prijungti Arielei lašelinę. Nors ją prijungė, kai Arielę atgabeno 
į ligoninę, ji atrodė vos gyva. Buvo tokia pat išblyškusi, lūpos 
bekraujės, akys įkritusios. Ją iškart nuvežė į apžiūros kambarį, 
Džošui įeiti neleido. 

O ir patį Džošą užgriuvo rūpesčiai. Įrašą, kuriame buvo nu- 
filmuotas Arielės kolapsas, parodė per žinių laidą. Į ligoninę 
sugužėjo tiek žurnalistų, fotoreporterių ir šiaip jos gerbėjų, kad 
prireikė policijos užtvaro. Džošas nebuvo pratęs kalbėti viešai. 
Vis dėlto atsidūręs prieš nukreiptas į jį kameras ir mikrofonus, 
padarė nuoširdų improvizuotą pranešimą. 

— Ponia Vaild išseko, nes žūtbūt siekė, kad būtų surastas ir 
prieš teismą stotų mano tėvo žudikas. Gydytojai tikina, kad ji 
atsigaus. Kai tik sužinosiu ką nors daugiau, iš karto jums pra- 
nešiu. Pasimelskite už ją. 

Gurkšnodamas kavą iš aparato ir laukdamas žinių apie Arie- 
lės būklę, Džošas analizavo savo jausmus. Vos prieš kelias die- 

nas Arielė jį taip įsiutino, kad, rodos, būtų galėjęs ją prismaug- 
ti, o dabar štai baiminasi dėl jos gyvybės. Kas, jeigu ji nebegalės 
grįžti prie organizacijos vairo? Kas, jeigu kongregaciją teks pa- 
leisti? Kaip reikės užsidirbti pragyvenimui? 

Galbūt gautų darbą kokioje nors šokių grupėje ir būtų pa- 
smerktas iki dienų pabaigos groti bar micvų ir karo veteranų 
vakarėliuose. Arba važinėti po kurortus ir koncertuoti „Holi- 
day Inn viešbučiuose ir restoranuose. Perspektyva jam pasi- 
rodė tokia niūri, kad Džošas nunarino galvą ir nervingai persi- 
braukė pirštais per plaukus. 

— Jėzau. 

Jį erzino balaganas, į kurį pavirto tėvo kongregacija, bet kar- 
tu jam velnioniškai patiko būti dėmesio centre. Dėl to Arielė 
buvo teisi. Kad ir niekino veidmainiškus jųdviejų spektaklius, 
Džošas turėjo pripažinti, kad tik dėl jų beveik kasdien gali išeit 
į sceną. Tai jam garantavo nuolatinį darbą, o tokia prabanga ne 
dažnas muzikantas pasigirtų. Be to, jo visada laukdavo ištiki- 
mi ir nuoširdūs klausytojai. Skambindamas jiems, girdėdamas 
plojimus, jis įgaudavo pasitikėjimo savim. Kur dar jis patirtų 
tokį jausmą? Jam to žavėjimosi juo reikėjo kaip oro, ir nesvar- 
bu, kad ši šlovė greičiau simbolinė. Jeigu viso to netektų, mir- 
tų. Arba norėtų mirti. 

Ir ką gi jam reikės daryti, jeigu dėl Arielės ligos žlugs ir jo 
kaip muzikanto karjera? 

— Pone Vaildai... 

— Daktare? - Ji buvo jauna ir patraukli. Panėšėjo veikiau į 
vaikų darželio auklėtoją negu į didelės miesto ligoninės prii- 
mamojo gydytoją. - Kaip ji? Ar pasveiks? 

— Poniai Vaild - valgymo sutrikimas, bulimija, bet, atrodo, 
laiku užkirsime tam kelią. Kol ji nepersivalgydavo ir nevemda- 
vo, Manau, buvo visai sveika. Jeigu prisižiūrės ir laikysis tinka- 
mos dietos, jos virškinimo sistema susitvarkys. Nemanau, kad 
vėliau dėl to kiltų grėsmė jos ar kūdikio sveikatai. 

Apstulbęs Džošas sustingo ir įsmeigė į gydytoją klausiamą 
žvilgsnį. 

— Kūdikio? 

— Taip, - šypsodamasi patvirtino gydytoja, - jūsų pamotė 
laukiasi. 


—18>> 


Klerei Luizai Loran pavydo kančių patirti nebuvo tekę. Vaikys- 
tėje priežasčių pavydėti neturėjo, nes niekas nebandė iš jos pa- 
veržti motinos meilės ir dėmesio. 

Ji pasižymėjo sveiku savigarbos jausmu - tikras stebuklas, 
turint omeny sudėtingas sąlygas, kuriomis ji augo. Klerė vi- 
sada jautėsi savim patenkinta ir visai netroško būti į ką nors 
panaši. Siekdama tobulėti, konkuravo tik pati su savim, visai 
nesistengdama pamėgdžioti kieno nors išvaizdos, siekti padė- 
ties ir turtų, kuriuos turėjo kiti. 

Todėl kai užplūdo jai dar nepažįstami jausmai, Klerė sutriko 
ir susigėdo. Juolab kad pavydo objektu tapo Jasmina. 

— Dieviška, - pagarbiai džiūgavo Leonas, lyg pro vaizdo ieški- 
klį būtų išvydęs neregėtą stebuklą. - Tau nėra lygių, brangioji. 
Tu visada buvai geriausia. Antros Jasminos nėra ir negali būti. 

— Tai jau tikrai, meiluti, - nė neatsisukdama Jasmina žais- 
mingai pakraipė užpakaliuką. 

Vakar dangų užkloję ir lietų pranašavę debesys išsisklaidė, ir 
nors horizonte vis dar tamsavo audros pranašų kontūrai, virš 
„Rozšarono švietė saulė, ir kūrybinė grupė, susirinkusi prie 
lauko dušo, buvo pasiruošusi darbui. Buvo gana karšta, apie 
dvidešimt aštuonis laipsnius, ir tvanku. Dėl prastos nuotaikos 
Klerė kaltino nesibaigiančią alinančią šutrą, nors širdies gilu- 
moje žinojo, kad priežastis kita. 

Jasmina iki paskutinės akimirkos sumanymą dėl būsimos 
fotosesijos laikė paslaptimi. 

— Aš vilkėsiu štai šitą, - parodė baltą pižamą iš ploniausio 
batisto. 

— O aš visur jos ieškojau, - pasakė Klerė. 

— Buvau paslėpusi. 

Dviejų dalių drabužėlis - baltos kelnės ir palaidinukė - nebu- 
vo panašus į modelius, kuriuos paprastai rinkdavosi Jasmina. 
Ji visada mieliau demonstruodavo ryškius rėkiančius apdarus. 

— Ar nemanai, kad tau kiek per blanku? 

— Ne. Suprasi, kai pamatysi, ką darysiu, - sumurkė Jasmina, 
išdykėliškai šypsodamasi. 

- Ir ką? 

— Ateik prie senojo lauko dušo, ir pamatysi. 

Ką gi, dabar jos paslaptis paaiškėjo, nelinksmai pamanė Kle- 
rė, stebėdama, kaip drąsiai Jasmina keičia pozas, o Leonas be 
paliovos spragsi fotoaparatu, padedamas asistento, mikliai pa- 
davinėjančio tai vieną, tai kitą objektyvą, kameras ir reguliuo- 
jančio lempas. 

Jasmina nusimetė pižamos palaidinukę ir pasiraitojo kelnių 
klešnes iki pat šakumo, jos gražiai aptempė klubus. Per pirmą 
sceną ji atsistojo po dušu nugara į objektyvą. Tada atsuko čiau- 
pą, vandens lašeliai nusėjo tankių juodų plaukų kupetą ir su- 
blizgo ant rankų, Jasminos rankos bangavo grakščiai it baleri- 
nos, jos pozos buvo gniaužiančios kvapą. Vanduo šilko upeliais 
sroveno per jos tobulai lygią nugarą. Jau permirkę „šortukai“ 
lipo prie jos stangrių sėdmenų. Plonytis audinys išryškino vi- 
sus kūno linkius ir iškilumus, pabrėždamas dailiausias vingrias 
formas ir erotiškumą. Jasmina tobulai valdė savo kūną. Kaip 
nepriekaištingai suderintas mechanizmas, jis tiksliai vykdė vi- 
sas jos komandas. 

Klerė jau ketino prieštarauti dėl tokios atvirai erotiškos sce- 
nos, visai kaip vakar dėl persišviečiančių per audinį modelio 
spenelių. Vis dėlto šiandien jos nepasitenkinimo priežastis 
buvo visai kita. Be abejonės, Jasmina atrodė kaip meno kū- 
rinys. Tokio formos tobulumo tikrai nebūtų galima pavadinti 
nepadoriu. Draugės sukurtas įvaizdis erotiškas, bet nieku gyvu 
ne pornografiškas. Juslumo pergalė, o ne moralinio nuopuolio 
propaganda. Be to, Klerė negalėjo jai prikišti, kad ši scena ka- 
taloge klaidins, nes šalia dušo scenos nuotraukos ketino įdėti 
ir pižamos nuotraukėlę. 

Tikrai ne kiekviena mergina, vilkėdama tokią pižamą, atro- 
dytų taip įspūdingai kaip Jasmina. Dėl jos išmonės ir fanta- 
zijos šį drabužį užsisakys tūkstančiai moterų. Klerė, žinoma, 
būtų prisidėjusi prie kolegų, audringai reiškiančių susižavėji- 

mą Jasminos talentu, jeigu ne Kasidis, spoksantis į Jasminą 
lyg žvaigždės pakerėtas ir dėl sekso pamišęs paauglys. 

Klerė užsiplieskė pykčiu, nervinosi, negalėjo susikaupti... ją 
apėmė pavydas, ir dėl to kaltas buvo tik jis, Kasidis. Tik per 
jį tas netikėtas mergiškas irzlumas sudrumstė įprastą dvasinę 
jos pusiausvyrą. 

Reikėtų griežtai jam pasakyti, kad iš aikštelės išeitų. Antra 
vertus, jis paklaustų kodėl. Jeigu pasakytų, kad jo buvimas trik- 
do jos kolegas, jie, žinoma, pultų neigti. Klerei būtų nepakelia- 
mai sunku prisipažinti, kad jo buvimas erzina tik ją vieną. 

Be jokios abejonės, Jasmina buvo spalvinga, bet juk anks- 
čiau jai pavydo Klerė nejausdavo. Jasmina visada sumaniai 
pabrėždavo savo nežabotą laukinį seksualumą, ir Klerė manė, 
kad toks draugės įvaizdis - intriguojantis ir patrauklus, jeigu 
apskritai apie tai kada buvo mąsčiusi. Ir jau tikrai nejausdavo 
pavydo. Juk Jasmina - fotomodelis, pozuoti prieš kameras — 
jos darbas, stichija. Ir ji tikrai nesiekia tyčia Kasidžio suvilioti. 

— Tau patinka, Klere? - neatsisukdama paklausė Jasmina. 

— Taip, - sausokai atsakė Klerė, - gražu. 

Jasmina nuleido rankas ir atsisuko, nė nesivargindama pri- 
dengti krūtų. 

— Gražu? Aš nesiekiau, kad būtų gražu. 

— O ko siekei? 

— Tikjau ne tavo gražu. Aš siekiau patraukti dėmesį, sujaudin- 
ti. Juk reikia kaip nors parduoti tas nelemtas pižamas, kurios, 
nemeluosiu, bene blankiausios iš tavo sukurtų. Nei stilingos, 
nei klasiškos - jokios. Stengiausi įpūsti tam drabužėliui nors 
truputėlį gundančio žavesio, kitaip būtų visiškas žlugimas. 

Jasminos žodžiuose buvo tiek antipatijos, kad net Leonas 
nesumojo, ką pasakyti. Stojo nejauki tyla. Riu, kuri šiaip mėg- 
davo pačiu netinkamiausiu laiku išmesti kokią auksinę frazę, 
tylėdama rūkė, o kiti vaidino, kad Klerės ir Jasminos susikir- 
timas jų nė kiek nedomina. Jos ir anksčiau pasiginčydavo, tik 
ne taip aštriai. 

Klerei atrodė, kad nuo nepakeliamo spaudimo krūtinėje tuoj 
tuoj pratrūks, bet susivaldė ir pasisukusi į Leoną paklausė: 

— Jau viską nufotografavai? 

— Lyg ir viską. Nebent manai, kad reikia dar padaryti ka- 
drų, - atsakė su jam nebūdingu nuolankumu, tarsi baiminda- 
masis, kad jo žodžiai nesukeltų sprogimo. 

— Palieku spręsti tau, Leonai. 

— Tada viskas. 

— Puiku. Visiems ačiū. Šiandien baigėme. Pasimatysime per 
vakarienę. 

Klerė pasuko į namą. Ji ėjo greitu žingsniu, trokšdama kuo 
greičiau atsidurti savo vėsaus kambario prieblandoje ir niekie- 
no nestebima duoti valią sieloje siaučiančiai audrai. 

Kai buvo beveik prie verandos, ją užkalbino Kasidis: 

— Kodėl jūs taip? - Jo plaukai prie kaktos ir paausių buvo 
drėgni nuo prakaito; atrodė ne mažiau įsitempęs ir susinervi- 
nęs negu Klerė. 

— Dabar nepakelčiau dar vieno jūsų tardymo, Kasidi. 

— Atsakykite. Kodėl leidote Jasminai bendradarbių akivaiz- 
doje jus žeminti? 

— Jeigu Jasmina ką ir pažemino, tai tik save. Praleiskite. — 
Klerė prasmuko pro jį, bet vos už kelių žingsnių Kasidis vėl pa- 
stojo jai kelią. 

— Vakar jums užkliuvo pūpsantys speneliai, o šiandien, kai 
Jasmina atrodė nuogesnė, negu kad iš tikrųjų būdama nuoga, 
nutylėjot. Nesuprantu. 

- Ir nereikia. Jūs to nesuprasite. 

— Ir vis dėlto kodėl vienokia poza jums priimtina, o kitokia ne? 

— Yra skirtumas, kad ir menkas, tarp juslumo ir atviro geis- 
mo provokavimo. Nuotraukos turi būti jaudinamos, o ne vul- 
garios. 

— Neabejoju, iš patirties žinote, kad tai labai subjektyvus da- 
lykas. 

— Kad ir taip, bet teisę spręsti visada pasilieku sau. Be to, 
turiu puikų skonį, - tvirtu tonu pareiškė Klerė. - Juo kliauda- 
masi ir vertinu nuotraukos kokybę. 

— Jasminos pozos jums patiko? 

— Jau sakiau, ar ne? 

— Sakėte, bet nenuoširdžiai, ir visi tai pajuto. Ypač Jasmina. 

— Aš neprivalau glostyti Jasminai savimeilės. 

— Ne, jūsų darbas - parduoti prekę, o toji nuotrauka - tikrai 
puiki jūsų pižamos reklama. 

Klerė atmetė nuo kaktos plaukų sruogą. 

— Kodėl jums staiga šitai parūpo? 

— Man įdomu, kodėl šiandien jums užkliuvo Jasminos ero- 
tiškumas? 

— Ji pasirodė jums erotiška? Išties... nevertėjo nė klausti to, 
kas ir šiaip akivaizdu. Jasmina jus pakerėjo. 

Kasidis keistai su nuostaba pažiūrėjo į Klerę, ir tas žvilgsnis 
dar labiau ją įsiutino. 

— O ką? Sakysit, aš neteisi? 

— Atvirai kalbant, apie savo reakciją tuo metu negalvojau, - 
jo balsas skambėjo švelniai, - bet matau, kad pro jūsų akis ji 
nepraslydo. 

Suprasdama, kad dar kiek ir leptelės ką nors, ko paskui gai- 
lėsis, Klerė nusisuko ir paklausė: 

— Jau viskas, Kasidi? 

— Ne visai. Kokie jūsų santykiai su Jasmina, kad ji sau leidžia 
taip jus įžeidinėti? Kam kitam nervai tikrai būtų neišlaikę. 

— Jasmina žmones užsipuola tik tada, kai dėl ko nors būna 
nepatenkinta savim. Todėl aš jai ir atleidžiu. 

— Vakar - tos dviprasmiškos užuominos apie Vaildą... Ir ko- 
kia gijos nepasitenkinimo savim priežastis? 

— Ne jūsų reikalas, - šiurkščiai atšovė Klerė. Ji ir vėl bandė 
pro Kasidį prasmukti, bet jis ir vėl ją sulaikė. Klerė piktai žyb- 
telėjo akimis. - Gerai, jeigu taip jau norit, pasakysiu. Šįvakar 
Jasmina mūsų automobiliu važiuoja į Naująjį Orleaną pasima- 
tyti su meilužiu. Ketina grįžti rytoj anksti rytą. 

Kasidis akimirką žvelgė jai pro petį. 

— Sakot, važiuoja jūsų automobiliu? 

— Taip. 

— Arji kada vairavo jūsų automobilį? 

— Neprofesionalu, Kasidi. Man akivaizdu, kas slypi už šio 
jūsų klausimo. Diletantiška. Iš tikrųjų jums rūpi, ar Jasmina 


Prancūziškas šilkas + 277 


važiavo mano automobiliu tą naktį, kai buvo nužudytas Vail- 
das. Matyt, pamiršote, kad tą naktį ji buvo Niujorke, o auto- 
mobilį vairavau aš pati. 

Kasidis nieko nelaukdamas atšovė: 

— Man palengvėjo, kad prisimenate, Klere. Jau buvau bema- 
nąs, kad pamiršote, jog kaip tik automobilis ir sieja jus su Vail- 
do nužudymu. 

— Tokią prielaidą darote jūs. 

— Taip, kol kas, bet anksčiau ar vėliau įrodysiu, kad nužu- 
dėte jūs. 

Klerę nukrėtė drebulys ir ji tyliai tarė: 

-— Atleiskite. Jau eisiu. - Atidarė namo duris ir netrukdoma 
žengė vidun, bet vestibiulyje Kasidis ją pasivijo ir apglėbė pirš- 
tais jos ranką, kuria Klerė buvo pasirėmusi į baliustradą. 

— Klere, kodėl jūs taip? Kodėl atsukate nugarą ir nueinate, 
kai metu jums tokius kaltinimus? Kodėl nepaneigiate? 

— Todėl, kad nematau reikalo. Kol neįrodyta priešingai, aš 
nekalta, tiesa? Man nėra reikalo jūsų bijoti. 

— Kurgi ne! - Kasidis palinko prie jos košdamas žodžius: — 
Jūs daugiau taip paprastai nebepabėgsite. Ir aš ne šiaip sau at- 
sekiau paskui jus į Misisipę. 

— Iš tiesų, ko jums čia reikia? Kodėl mane persekiojate, truk- 
dote dirbti? Kam kvaršinate galvą dėl kažkokių nebūtų roma- 
nų su Džeksonu Vaildu? Siekiate įvaryti pleištą tarp manęs ir 
Jasminos? Skaldyk ir valdyk - tokia jūsų naujoji strategija? 

— Ne. Atvykau, nes neturėjau kitos išeities. Įkalčiai prieš jus 
nebekvalifikuojami kaip netiesioginiai. Tuose kilimėlio plauše- 
liuose radome kai ką tikrai svarbaus. Ir tik man pasistengus 
neišduotas oficialus jūsų suėmimo orderis. 

— Kodėl? 

— Pirma, nenoriu teisme pasirodyti kvailiu, jeigu jus vis dėl- 
to paleistų dėl įkalčių trūkumo. 

— O antra? 

Senovinio laikrodžio švytuoklė judėjo pirmyn atgal skai- 
čiuodama sekundes, o jie neatitraukdami akių įsitempę žvelgė 
vienas į kitą. Galiausiai Kasidis pasidavė pirmas. 

— Aš noriu jumis tikėti, bet Glenas, o ir mūsų viršininkai, ne- 
kantrauja kuo greičiau bylą baigti. 

— Manau, dėl tos isterikės skambių pareiškimų. 

— Beje, ji laukiasi. 

Klerė iškvėpė iš plaučių visą orą. 

— Laukiasi? 

— Arielė Vaild nualpo vakar per pamaldas Kanzas Sityje. Jei- 
gu būtumėte žiūrėjusi žinias, žinotumėte. 

„Rozšarono“ svečių kambariuose televizorių nebuvo. Taigi 
viešėdamas čia Kasidis iš esmės buvo atskirtas nuo išorinio pa- 
saulio. Informacijos galėjo gauti nebent iš vietos laikraštuko, 
kuriame naujienų iš visos šalies ar pasaulio buvo labai nedaug. 

Klerei svaigo galva. 

- Ji tikrai nėščia? 

— Taip, - trumpai atsakė Kasidis. - Taigi ji kaip įtariamoji 
atkrinta. 

- Nebūtinai. 

— Gal tik jums. Na, gal dar man. Bet visiems kitiems - ji iš- 
teisinta. Kaip manote, kam bus palankesnė viešoji nuomonė? 
Moteriai, kuri įkūnija motinystę ir dorybę, ar abejotinos repu- 
tacijos žurnalo leidėjai? 

— Galimas daiktas, kūdikis visai ne Džeksono, - griebėsi 
šiaudo Klerė. - Gali būti ir Džošo. 

— Tas aišku man, taip pat ir jums, bet ne vidutiniam sta- 
tistiniam mūsų piliečiui. Savo spalvoto televizoriaus ekrane 
jis mato kone šventąją... ašaromis apsipylusią, besilaukiančią 
našlę. Niekam tikrai nešautų į galvą šventvagiška mintis, kad 
ji būtų galėjusi svetimauti su posūniu ir šaltakraujiškai nužu- 
dyti savo vyrą. Būkite pasiruošusi, Klere. Arielė šį savo vaid- 
menį vaidins iki galo. Jau dukart įsitikinote jos gebėjimais 
manipuliuoti viešąja nuomone. Teismo ieškiniai už šmeižtą jos 
negąsdina. Ji virpins žmonėms širdis, kalbėdama apie žiaurią 
negailestingą pabaisą, atėmusią gyvybę jos vyrui ir pasmerku- 
sią kančioms ją ir dar negimusį jos kūdikį. Paruošiamąjį darbą 
ji atliko puikiai. Kaip manote, kas daugumai įkūnija šį jos su- 
kurtą pabaisos įvaizdį? - Kasidis beveik kvėpavo Klerei į vei- 

dą. - Ar dabarjau imate suvokti, kokią rimtą grėsmę jums kelia 
Arielės nėštumas? 

Klerė ne šiaip suvokė. Toji sąmonę paralyžiuojanti baimė jau 
kurį laiką buvo giliai įsišaknijusi jos širdyje. Nors būtų labai 
neatsargu rodyti Kasidžiui, kad išsigando. 

— O kojūs iš manęs tikitės? 

— Prisipažinimo, - atsakė Kasidis. 

Klerė kreivai šyptelėjo, bet tylėjo. 

— Bent jau nepasiduokite be kovos, paneikit mano kaltini- 
mus. Trypkit kojom. Šaukit. Pulkit mane kumščiais. Nirškit, 
piktinkitės... nusimeskit pagaliau tą šaltakraujiškumo kaukę. 
Dėl jos atrodote kaltesnė. Atsisakykite išdidžios pozos, Klere. 
Dieve brangus, kovokite. 

— Orumas man neleistų šitaip nusižeminti. 

— Orumas?! - rėkte išrėkė Kasidis. Jo veidas persikreipė iš 
pykčio. - Kalėjimas! Štai, kas tikrai gėda! Ir būti teisiamai kaip 
žudikei! Kalėjime apie orumą galėsite pamiršti. - Jo karštas 
kvėpavimas nutvilkė Klerę. - Velniai rautų! Nors pasakykit, 
kad jus įtardamas klystu! Pasakykit ką nors tikra, ką nors, kas 
nusvertų faktus, liudijančius jūsų nenaudai. 

— Kol kaltinimai man nepateikti, nematau reikalo rūpintis 
gynyba. Teisinės procedūros... 

— Velniop procedūras! Kalbėkit! 

— Pone Kasidi, - Merės Ketrinos balsas virpėjo. Ji jau kurį 
laiką stoviniavo valgomojo arkoje. - Kodėl taip šaukiate ant 
Klerės? Juk neatimsite jos iš manęs? Neatimsite? 

— Žinoma, ne, mama! - puolė raminti Klerė. 

— Aš jokiu būdu negaliu jums šito leisti. 

Klerė nuskubėjo prie mamos ir apkabino ją per pečius. 

— Mudu su ponu Kasidžiu... dėl kai ko tik ginčijomės. 

— Tikrai? 

— Viskas gerai, mama. Patikėk. Kaip tu jautiesi? - susirūpino 
Klerė, o pati savęs klausė, kur Harė, kodėl neprižiūri mamos. 

Merės Ketrinos veide pasirodė baikšti šypsena. 

— Vakarienei bus įdaryti kiaulienos muštiniai. Skamba vilio- 
jamai, ar ne? Reikės paprašyti, kad nuo tetos Lorelės kepsnio 

nupjautų visus riebalus. Kitaip kiaulienos ji negali valgyti - su- 
trinka virškinimas. O, prašau man atleisti, pone Kasidi, kad 
draugijoje aptarinėju tokius nedelikačius dalykus. 

Kasidis atsikrenkštė: 

— Niekis, neverta atsiprašinėti. 

— Teta Lorelė nori paprašyti rožių skiepūglių. Ketina pasiso- 
dinti savo kiemelyje. Būtų gražu, ar ne, Klere Luiza? 

— Taip, mama. Labai. 

Merė Ketrina praėjo pro Klerę ir pasuko prie kabyklos šalia 
durų, ten kabėjo sportinis Kasidžio švarkas. Ji kažką išsiėmė iš 
sijono kišenės ir paslapčiomis įkišo į švarko vidinę kišenę. Pati 
nesuvokdama šio keisto savo veiksmo, kalbėjo toliau: 

— Klere, brangioji, tu labai išraudusi. 

— Lauke karšta. 

— Mieloji, tu prakaituoji? Damai nepritinka. Manau, prieš 
vakarienę tau vertėtų išsimaudyti ir persirengti. 

— Tą ir ketinau padaryti, mama. Kaip tik ėjau į vonią. 

— Tu per sunkiai dirbi. Šiandien popiet gerdamos arbatą abi- 
dvi su teta Lorele apie tai kalbėjomės. Turi sau skirti daugiau 
dėmesio. - Merė Ketrina meiliai paglostė dukrai skruostą ir už- 
lipusi laiptais dingo jiems iš akių. 

Tik išgirdęs, kad užsidarė jos kambario durys, Kasidis priėjo 
prie kabyklos ir įkišo ranką į švarko vidinę kišenę. 

— Še tai tau, kas čia dabar? - Kasidis parodė jai savo parkerį. 

— Jis jūsų? 

Liūdnai šyptelėjęs, Kasidis atsakė: 

— Kai atvykau, tą pačią popietę jo pasigedau. Trumpam bu- 
vau pasikabinęs švarką čia. Maniau, parkerį pavogė, nors galva 
neišnešė, kam galėtų jo prireikti. Šiaip nėra brangus, bet man 
vertingas kaip mirusių tėvų dovana. 

Klerė prispaudė pirštus prie lūpų ir nusisukusi įrėmė kaktą į 
laukujų durų stiklą, kuris, nors lauke tvyrojo kaitra, buvo vėsus. 

Kasidis priėjo prie Klerės ir atsistojo jai už nugaros. 

— Neimkit į galvą, Klere, - jo balsas buvo tylus, švelnus ir 
keliantis pasitikėjimą. 

Kai Kasidis uždėjo jai rankas ant pečių ir pasuko veidu į save, 
Klerė vos atsispyrė pagundai priglausti galvą jam prie krūtinės 
kaip ką tik prie lango. Koks būtų palengvėjimas nusiimti nepa- 
keliamą naštą ir viską jam papasakoti. 

— O Dieve, Kasidi, kaip dabar norėčiau... 

— Ko? - švelniai paklausė Kasidis. 

Klerė liūdnai palingavo galva. Žinoma, negali jam pasakyti, 
ko iš tikrųjų norėtų. Todėl tik išspaudė: 

— Norėčiau, kad nebūtų taip karšta. Kad nors kiek palytų. 
Kad darbas čia jau būtų baigtas, galėčiau grįžti namo, sutvar- 
kyti butą ir darbo patalpas... įsivaizduoju, kaip ten policininkai 
viską apvertė. - Stengdamasi sulaikyti nevilties ir baimės aša- 
ras, ji prikando apatinę lūpą. - Kaip norėčiau būti nieko negir- 
dėjusi apie Džeksoną Vaildą... Ir... kad būtumėte man pasakęs 
apie parkerį. Būčiau iš karto jums viską paaiškinusi. 

— Aš parkerį jau atgavau, o kitkas nesvarbu. Pamirškit. 

Bet Klerė pamiršti negalėjo, ji jautė, kad turi paaiškinti Kasi- 
džiui, kodėl jos motina taip pasielgė. 

— Tiesa ta, kad ji kartais pasiima, kas jai nepriklauso. Ir to 
nepavadinsi vagyste, mama nesuvokia daranti ką nors bloga. 
Ji tik skolinasi. Ir niekada nepamiršta grąžinti. Patikėkite, jokių 
piktų kėslų ji neturėjo. 

— Patylėkit, Klere, - Kasidis panardino pirštus į jos plaukus 
ir švelniai pabučiavo. - Aš jumis tikiu. 

Bet kai Kasidis pabandė aistringiau ją pabučiuoti, Klerė at- 
stūmė jį, žvelgdama jam tiesiai į akis. 

— Ne, Kasidi, netiesa. - Buvo akivaizdu, kad turi galvoj ne 
Merę Ketriną ir ne istoriją su parkeriu. Ji tyliai pridūrė: - Jūs 
manim nė kiek netikite. 

Links išvažiavo prieš vakarienę. Jos tuščia kėdė prie stalo 
kėlė smalsumą, todėl Klerė, nesileisdama į smulkmenas, ben- 
dradarbiams paaiškino: 

— Jasmina šįvakar Naujajame Orleane turi su kai kuo susi- 
tikti, bet žadėjo greitai apsisukti. Grįš rytoj rytą. 

Leonas vis negalėjo atsidžiaugti nuotraukomis, kurias jam 
šiandien pavyko padaryti. Po kelių taurių puikaus vyno jo už- 
sidegimas liejosi per kraštus ir per visą vakarienę jis linksmino 
draugiją savo iškalba. Vieną po kitos rietė nešvankias istorijas 
apie esamas ir būsimas garsenybes, besilankančias madinguo- 
se Manhatano klubuose. 

— Žinoma, jau ne tai, kas buvo „Studio 54“ klestėjimo lai- 
kais, - ilgesingai gailestavo. - Deja, dėl AIDS ir narkotikų žmo- 
nės nebemoka tinkamai linksmintis. 

Iškart po vakarienės Klerė pakilo nuo stalo. Netrukus turė- 
jo prasidėti „Laimingo atsitiktinumo turnyras. Klerė iš patir- 
ties žinojo, kad tas žaidimas neišvengiamai baigiasi kivirčais. 
Todėl pasiteisinusi, kad jaučiasi išvargusi, nulydėjo Merę Ke- 
triną ir Harę į jų kambarį. Dar kiek šnektelėjo su motina, kol 
įsitikino, kad migdomųjų tabletė ėmė veikti. Merė Ketrina nė 
žodeliu neužsiminė apie Kasidžio parkerį. Atrodė, nė neprisi- 
mena jį paėmusi. 

Ruošdamasi kelionei į Naująjį Orleaną, Jasmina taip skubėjo, 
kad jų kambarys atrodė nusiaubtas uragano. Klerė sugaišo visą 


pusvalandį, kol surankiojo išmėtytus drabužius ir sutvarkė tu- 
aletinį stalelį. Vonioje irgi viskas buvo apversta aukštyn kojom. 
Sudėjusi daiktus į vietas, Klerė prileido vonią vėsaus vandens ir 
išsitiesė, stengdamasi atsipalaiduoti. Ji vis vijo nuo savęs min- 
tis apie Arielės Vaild nėštumą ir kokių bėdų jai dėl to laukti. 

Išsimaudžiusi pasipudravo talku ir apsivilko kelių nesiekian- 
čius šilkinius perlų spalvos naktinukus. Plaukus sukėlė ant vir- 
šugalvio, susuko į mazgą ir susegė segtuku. Tada lovos galvū- 
galyje sukrovė pagalves ir patogiai į jas atsirėmė. Ketino įžiebti 
lempą ant naktinio stalelio, bet apsigalvojo. Tamsa buvo rami- 
nanti... Rytdienos darbotvarkė palauks. Jai reikia išsimiegoti. 

Bet Klerę ir vėl apniko niūrios mintys. Kaip neklaužados 
vaikai, nors tu ką, nepaliko jos ramybėje. Jeigu ir užsnūsdavo, 
akys greitai vėl plačiai atsimerkdavo. Lova, kurioje ji praleido 
kelias neramias naktis, virto erzinančiu gumuliuotu ir maz- 
guotu gultu. Pagalvė nuo prakaito greitai sudrėkdavo. Klerė 
kelis kartus ją apvertė, vis labiau pykdama, kad negali užmigti. 
Ji nekantriai laukė, kol triukšmas apačioje nurims ir visi išsi- 
skirstys miegoti. 

Dėl visų ją erzinančių nepatogumų Klerė kaltino čiužinį, pa- 
galvę ir iš apačios sklindantį klegesį, bet žinojo: tikroji priežas- 
tis slypi jos sielos gelmėse, kaip ir pavydo, ją užplūdusio šian- 
dienos popietę. Ne jos būdui pykti ant draugų, bendradarbių, 
tų, kas ją supa, ir ant savęs. Tokia ji sau nepatiko. 

Klerė stengėsi negalvoti apie tikrąsias netikėto savo elgesio 
priežastis. Ji jautė, kad geriau nė nežinoti, kas taip sutrikdė 
dvasinę pusiausvyrą. Tiesos vengti buvo lengviau negu imti ir 
ją pripažinti. Ji stengėsi negalvoti apie jausmus, kurie pasėjo 
jos sieloje nerimą. Jeigu negalvos, gal praeis savaime? 

Pasigirdo trenksmas. Atrodė, lyg kas per medines grindis 
stumdytų baldus. Artinosi audra. Veltui stengėsi užmigti, vis 
tiek klausėsi dundesio, nešančio audrą į „Rozšaroną . Staiga 
pro plonytes balkono durų užuolaidas blykstelėjo žaibas. Gal 
nors šį kartą debesys prapliups gaivinamu lietum? Iki šiol gai- 
valo pranašai tik kaitino atmosferą, darėsi beveik neįmanoma 
kvėpuoti. 

Juo arčiau švytavo žaibai, juo labiau augo Klerę užvaldęs 
nerimas. 

Kasidis atmetė kvietimą dalyvauti žaidime ir azartą iškeitė 
į pasivaikščiojimą po vilos apylinkes. Vis dėlto nepakenčiama 
šutra ir tuntai uodų greitai parvijo jį į namą. 

Jis neužsuko palinkėti Klerės bendradarbiams labos nakties, 
o iš karto užlipo laiptais tiesiai į savo kambarį. Stabtelėjo prie 
Klerės kambario, kuris buvo greta, paklausė, bet iš jo nesklido 
nė menkiausio garso. Šviesos ties plyšiu po durimis taip pat 
nebuvo matyti, todėl Kasidis nusprendė, kad Klerė, kaip sakė, 
nuėjo anksčiau miegoti. 

Įėjes į savo kambarį, jis nusimetė visus iki vieno drabužius. 
Dieve brangus, net ir name nebuvo kuo kvėpuoti. Kasidis svars- 
tė, ar nevertėtų nulipti į barą ir pasiimti alaus, bet apsigalvojo. 
Dar pasipainios Agnesė arba Greisė, o jos mėgsta su svečiais 
paplepėti. Jis nenusiteikęs prieš pietietišką svetingumą, jeigu 
tik jis nevirsta atgrasiu. Be to, šįvakar ilgiems pašnekesiams 
nebuvo nusiteikęs. Vienintelė jam tinkama draugija - jis pats, 
bet net ir save buvo sunku pakęsti. 

Greitosiomis atsigaivinęs po šaltu dušu, Kasidis krito į lovą 
ir prisidegė cigaretę. Rūkyti jis metė prieš dvejus metus, bet 
dabar kaip niekad buvo įsiaudrinęs. Jam reikėjo kuo nors 
užimti rankas, kol galvoj, kaip uždarame rate, sukosi nerimas- 
tingos mintys. 

Klerė turėjo motyvą. Turėjo ir galimybę. Plaušeliai nuo ma- 
šinos kilimėlio ją tiesiogiai sieja su nusikaltimo vieta. Nenu- 
ginčijamo alibi Klerė neturi. Trumpai tariant, ji Kasidžiui - tie- 
siausias kelias pasiekti kaltinamąjį nuosprendį, o to jam žūtbūt 
reikia ir dėl profesinių, ir dėl asmeninių priežasčių. 

Vis dėlto jis nenori, kad Klerė pasirodytų besanti žudikė. 

„Po velnių!“ - nevalingai išsprūdęs keiksmas, atrodo, dar 
ilgai sklandė ore. Kasidžiui teko pripažinti, kad pats save įstū- 
mė į velnioniškai keblią padėtį. Jeigu klausytų sąžinės balso 
ir paisytų profesinės etikos, turėtų nuo šios bylos nusišalinti. 
Krauderis jau nustatė jam galutinį terminą, iki kurio turi būti 
pateikti kaltinimai, ir toji diena sparčiai artinasi. Jeigu jį nuo 

bylos vis dėlto nušalintų, būtų visiškas jo, kaip teisininko, 
žlugimas. 

O kas, jeigu jis, nelaukdamas, kol baigsis duotas laikas, pats 
pasiprašytų nušalinamas? Krauderio manymu, Kasidžio pozi- 
cija šioje byloje pernelyg asmeniška. Ir galbūt Kasidžio prašy- 
mą viršininkas priimtų su palengvėjimu. Gal tai net padėtų iš- 
saugoti gerus jų santykius? Krauderis paskirtų tą nelemtą bylą 
kam nors kitam. 

Ne, nieko gera iš to nebus. O jeigu tas kas nors kitas pasi- 
rodys esąs agresyvus, klastingas ir vos Klerei grįžus į Naująjį 
Orleaną pasodins ją į kaltinamųjų suolą? Ją apkaltintų antro 
laipsnio žmogžudyste, paimtų pirštų atspaudus... nufotogra- 
fuotų... ir įkištų už grotų. Nuo tos minties jam pasidarė bloga. 

Antra vertus, jis negalėtų ramiai gyventi žinodamas, kad 
nusikaltėlė laisvėje, ir tik todėl, kad jis neabejingas jai. Tik kad 
viskas ne taip paprasta. Ir niekada nebuvo. Tą pat akimirką, 
kai Kasidis įkėlė koją į „Prancūzišką šilką ir susipažino su Kle- 
re Loran, nuojauta jam pakuždėjo, kad nebus nei lengva, nei 
paprasta. 

Tarsi jį būtų kas apkerėjęs. „Prancūzišką šilką gaubia ypa- 
tinga aura, paslaptis. Ir ne dėl to, kad bendrovė įsikūrusi se- 
name pastate, ne dėl ypatingos Prancūzų kvartalo auros. Nuo 
tada, kai atsikraustė į Naująjį Orleaną, jis ne kartą buvo ten 
užklydęs. Kasidžiui patiko senojo kvartalo dvasia, bet iki šiol 
jis nebuvo patyręs tokio jausmo. Jam atrodė, kad perėjo į kitą 
išmatavimą ir atsidūrė erdvėje, kurioje laikas sustojęs, o tikro- 
vė apgaulinga. 

Bet ne kvartalo gatvės ir namai jį užbūrė - kerai sklido iš 
Klerės. Nuo jos dvelkė mistika. Savo pojūčio jis negalėjo apibū- 
dinti, tik žinojo, kad ta romantika pavojinga, nevaldoma ir, ga- 
limas daiktas, jį sužlugdys. Jis pakliuvo į nematomus spąstus 
ir juo įnirtingiau priešinosi, juo labiau klimpo. Net ir dabar, kai 
turėtų galvoti, kaip Klerę įspeitus į kampą, Kasidis ieško būdų, 
kaip ją apsaugoti nuo persekiojimo. 

Beprotybė, įvardijo Kasidis, pripažindamas padėties, kurioje 
atsidūrė, absurdiškumą. Antra vertus, juk turi teisę abejoti ir 


ieškoti alternatyvos, ar ne? Tiesą sakant, tikras profesionalas 
taip ir turėtų elgtis. 

Taigi ant ko dar krinta įtarimai? 

Arielė Vaild. Nors laukiasi, ji turėjo priežasčių nusikratyti 
vyro. Vis dėlto pateikęs jai kaltinimus, visuomenės akyse jis 
vargu ar atrodytų didvyris. Žinoma, jis galėtų kelti klausimą, 
kas iš tikrųjų yra jos kūdikio tėvas, bet geras advokatas teisme 
tokią apklausos kryptį greičiausiai užginčytų. Ir visai nežinia, 
kurią šalį palaikytų prisiekusieji. Taigi kaltinimas būtų atmes- 
tas dar jo nė nepateikus. Greičiausiai Arielės ryšio su posūniu 
įrodyti nepavyktų, ir Kasidis būtų viešai smerkiamas už ban- 
dymą apjuodinti dievobaimingą besilaukiančią motiną. 

Džošua Vaildas. Vidinis balsas kuždėjo Kasidžiui, kad vaiki- 
nui neužtektų smarvės nė musės priploti, ką jau kalbėti apie 
tironą tėvą. Vis dėlto vaikis nepabūgo nusitempti į lovą tėvo 
žmonos. 

Arielę ir Džošą apkaltinti būtų sunku dėl to, kad jis neturi 
prieš juos nė vieno bent kiek apčiuopiamesnio įrodymo. Visos 
jo versijos grįstos atsitiktiniais sutapimais ir prielaidomis. Jei- 
gu prisiekusieji laikytųsi teisėjo nurodymų ir suabejotų kaltin- 
tojų teiginiais, Arielę ir Džošą išteisintų, o apygardos prokuro- 
ro pavaduotojas Kasidis ne tik prarastų pasitikėjimą - jam būtų 
pelnytai priekaištaujama, kad paleido į laisvę tikrąjį žudiką. 

Toks ateities vaizdas Kasidžiui buvo nepriimtinas. Svarbiau- 
sias jo tikslas buvo padaryti viską, kad taip nenutiktų. Šiaip ar 
taip, jo moralinė pareiga - nusikaltėlį sučiupti ir nuteisti. 

Nusikaltėlį arba nusikaltėlę. 

Galvodamas apie Klerę, Kasidis pyko ir save keikė. Užgesi- 
nęs pirmą, dar tik pradėtą cigaretę, jis prisidegė kitą. Minty- 
se vėl matė Klerę - tokią, kokia ji buvo šią popietę. Dėl su- 
sitaršiusių plaukų ji atrodė dar žavesnė, net prakaito lašeliai 
suteikė jos odai sveiko žvilgesio. Sudrėkusios plaukų sruogos 
žaismingai krito apie dailų veidą. Klerė atrodė įsiaudrinusi 
ir sunerimusi. Bet vos tik jis pamėgino išklausti ją, kokios to 
nerimo priežastys, ji tučtuojau atsitvėrė išdidumo siena, ne- 

leidžiančia pripažinti, kad tai įprastos žmogiškos silpnybės — 
pavydas ir geismas. 

Jausdamas, kad vis tiek neužmigs, Kasidis išsirito iš lovos ir 
užsitempė džinsus. Nė nepasivarginęs užsisegti užtrauktuko, 
atidarė duris ir išėjo į balkoną. Ore tvyrojo lietaus kvapas, bet 
dar nelijo. Oras buvo įelektrintas, pranašaujantis lemtingas 
permainas. 

Vos ši mintis šmėstelėjo jo galvoje, tamsų dangų perskrodė 
žaibo blyksnis, apšviesdamas medžių viršūnes. 

Blykstelėjo žaibas, ir dangus, atrodė, skilo pusiau. Išsigandusi 
trenksmo, Klerė pašoko lovoje ir sulaikė kvapą. Griaustinis ne- 
lyginant rimbas trenkė į namo stogą, sudrebino langus ir sti- 
klinius indus spintose. Stiprus vėjo gūsis atplėšė balkono du- 
ris, jo šuorai plakė kambario sienas. Plonos užuolaidos išsipūtė 
it laivo burės. 

Klerė išsiropštė iš lovos ir nubėgo prie lango. „Rozšarono“ 
medžiai, puolami pikto vėjo, lingavo į visas puses. Jo gūsiai 
plaikstė Klerei plaukus ir naktinukus. Vėl plykstelėjęs žaibas 
balkoną nutvieskė ryškia šviesa. 

Tada ji ir pamatė Kasidį. Jis stovėjo prie balkono turėklų... 
iki pusės nuogas, rūkė ir žvelgė tiesiai į ją. Klerė jau norėjo grįž- 
ti į kambarį ir uždaryti balkono duris, bet nepajėgė nė krus- 
telėti. Jo hipnotizuojantis žvilgsnis ją paralyžiavo. Tylėdamas 
Kasidis atsitraukė nuo turėklų ir lėtai kaip plėšrūnas ėmė prie 
jos artintis. 

Klerės širdis plakė vienu ritmu su siaučiančiu vėju. Galvoje 
karštligiškai sukosi padrikos mintys ir ji sutrikusi išlemeno: 

— Nežinojau, kad rūkote. 

Vis dar tylėdamas Kasidis ryžtingai artinosi. Sustojo tik at- 
sidūręs visai šalia. Klerė pajuto, kad ją nenumaldomai prie Ka- 
sidžio traukia nematoma jėga, tarsi jo krūtinėje būtų įtaisytas 
magnetas. 

Neatgaudama kvapo ji ištarė: 

— Atrodo, kils tikra audra. 

Kasidis užgesino cigaretę į balkono turėklą ir siektelėjo jos, 
prisitraukė ją su įniršiu, prilygstančiu nebent staiga užklupu- 
sio griaustinio jėgai. Bučinys, kuriuo jis įsisiurbė jai į lūpas, 
buvo kaip aplink juos siaučiantis vėjas. Išplėšęs iš jos plaukų 
segtuką, jis leido jam nukristi ant grindų, o tada sukišo pirštus 
į pasklidusius jos plaukus. Sukiojo Klerės galvą, neleisdamas 
jai išsisukti nuo karštų lūpų. 

Kasidis visas liepsnojo karščiu, šis veržėsi pro odą, plaukuo- 
tą krūtinę. Jo nežabota aistra užvaldė ir Klerę. Ir ji atsidavė jo 
aistrai staiga suvokusi, kokia jos nepasitenkinimu savim prie- 
žastis. Ją užliejo geismas - pasklido po visą kūną... saldus, de- 
ginantis troškimas... Ji troško jo, Kasidžio. 

Klerė įsikabino Kasidžiui į pečius ir visa jėga prie jo prigludo. 
Jis geidulingai sudejavo. Atplėšęs lūpas nuo jos burnos, slydo 
kaklu. Klerė atlošė galvą, mėgaudamasi jo bučiniais. 

Kasidžio ranka slystelėjo jos nugara ir palietė sėdmenis. Jis 
kilstelėjo Klerę, dar smarkiau spausdamas prie savęs, ir ji pa- 
juto tarp kojų kietą penį. Jis nusmaukė naktinukų petnešėlę, 
apnuogindamas krūtį. Apglėbęs spenelį dantimis, ėmė pašėlu- 
siai jį glamonėti liežuviu. Iš pravertų Klerės lūpų sklindančius 
duslius šūksnius Kasidis užgniaužė aistringu bučiniu. 

Juos apėmusi aistra nuožmumu prilygo nebent įsisiautėju- 
siai audrai. Siaučiantis vėjas įsuko juos į savo sūkurį. Blykčiojo 
žaibai, trankėsi griaustinis. Lietus liejosi upeliais. Atsimušę į 
balkono stogelį, vandens lašai krito ant jų basų kojų. Bet jie 
nematė, kas dedasi aplinkui. 

O paskui išgirdo besiartinančių žmonių balsus. 

Kad pasimėgautų ilgai lauktu lietumi, dvi merginos į savo 
kambarį nutarė eiti ne koridoriumi, o balkonu. Klerė atstūmė 
Kasidį ir žvilgtelėjo ton pusėn, kur girdėjo merginų balsus. 

Paėmęs Klerei už rankos, Kasidis įtraukė ją į jos kambarį. 
Vos uždarė balkono duris - merginos išlindo iš už kampo ir 
stabtelėjo stebėdamos audrą. 

Kasidis prispaudė Klerę prie balkono durų, ir jiedu įsipainio- 
jo plonyčių užuolaidų klostėse. Jos mėginimą priešintis Kasi- 

dis nutildė aistringu bučiniu. Jo liežuvis užpildė jos burną, o 
rankos įslydo po naktinukais. Kai jis kilstelėjo ją už klubų ir 
krumpliais švelniai prisilietė prie jos gaktos plaukelių, Klerė 
pajuto nuostabią jų jėgą ir šilumą. Ji nesąmoningai įsitempė ir 
vos neriktelėjo, bet Kasidis užspaudė jai burną bučiniu. 

Už lango viena iš merginų pasakė: 

— Dievaži, panašu į stichinę nelaimę. Taip žaibuojant dar 
nesu mačiusi. 

— Ša, pažadinsi Klerę. 

Bet Klerė nemiegojo. Kiekviena kūno ląstele ji mėgavosi Ka- 
sidžio prisilietimais. Jis pirštais švelniai prasiskynė kelią ir įsly- 
do į jos gelmę, atsargiai judėjo pirmyn atgal. Klerė buvo tvirtai 
įsikibusi jo pečių. Po ilgo bučinio Kasidis veriamai pažvelgė jai 
į akis, kartu visą ją užpildydamas. 

- Bet laikas ir mums miegoti. 

— Kelintą rytoj tau paskirta? 

— Pusę devynių. 

- Atsargiai, čia slidu. Vos neišsitiesiau, - šūktelėjo už lango. 

— Riu pasiustų, jeigu rytoj pasirodytum nubrozdintais ke- 
liais. 

Kasidis pirštu paieškojo ir aptiko jautriausią jos vietą. Kle- 
rė tylėjo, iš paskutiniųjų stengdamasi neužsimerkti. Kasidžio 
veidas plaukė jai prieš akis. Jam ant kaktos užkrito plaukai, 
veidas buvo įsitempęs, o akys karštligiškai degė. 

Klerė jautė ją užliejančią orgazmo bangą. Stengėsi priešintis, 
bet deginantis malonumas prieš jos valią nusirito visu kūnu it į 
veną suleistas narkotikas. Aistros pliūpsnis, ir bangos viršūnė 
ją visiškai užvaldė. 

Merginų balsai už lango nutilo, buvo girdėti tik besitran- 
kančios audros atgarsiai ir jųdviejų su Kasidžiu trūkčiojantis 
kvėpavimas. Jis čiupo Klerę į glėbį ir nunešė ant lovos. Pagul- 
dė ir pats išsitiesė šalia. Nuvilko Klerės naktinukus, jo delnai 
lengvai slystelėjo jos karščiu alsuojančiomis krūtimis. Pirštų 
pagalvėlėmis glamonėjo spenelius, ir, neišlaikiusi pojūčio aš- 
trumo, Klerė sudejavo. Jis palenkė galvą ir ėmė su įkarščiu, bet 
švelniai juos bučiuoti. Ji sugriebė Kasidžiui už plaukų, bandy- 

dama tą beprotybę nutraukti... Bet ar žmogaus jėgoms sustab- 
dyti įsismarkavusią liūtį?.. 

Lūpomis Kasidis palietė jos plokščią pilvą. Susidrovėjusi ji 
sušnibždėjo: 

— Kasidi... 

Nekreipdamas dėmesio į jos varžymąsi, Kasidis suėmė jai už 
sėdmenų ir kilstelėjo prie savo pravertų lūpų. Jo liežuvis klai- 
džiojo ją pažindamas, skverbdamasis gilyn į patį intymiausią 
jos slėpinį. Tai švelniai ją lietė, tai godžiai bučiavo, tarsi siurbtų 
dievišką nektarą iš geidžiamiausio vaisiaus. Liežuvio galiuku 
jis audrino mažutę moteriškumo užuomazgą. 

— Meldžiu, - geismas buvo už Klerę stipresnis. 

Kasidis užgulė Klerę ir susiliejo su ja. Ant kaklo ji pajuto vis 
greitesnį kvėpavimą ir iš jo lūpų besiveržiančias dejones. 

— O Dieve... O Dieve... 

Jo ritmiški judesiai buvo negailestingi, ir Klerė nugrimzdo į 
palaimą, pamiršusi viską pasaulyje. 

Kasidžio nugara buvo nusėta prakaito perliukų, Klerė pirš- 
tais jautė, kaip įsitempę jo raumenys. Įleidusi rankas jam į 
džinsus, ji suėmė jį už sėdmenų ir spaudė dar giliau į save. Jis 
net suurzgė iš malonumo. Jie bučiavosi. Jo lūpų skonis primi- 
nė muskusą ir dar kai ką - kai ką uždrausta. Ji apibraukė jas 
liežuviu ir godžiai įsisiurbė. 

Kasidis suspaudė jos krūtį, nykščiu braukė per sustangrėju- 
sį spenelį, o tada švelniai patrynė jį tarp pirštų. Klerė išsirietė 
pakibusi virš lovos krašto. Giliai įkvėpusi, šnibždesiu šaukė jį. 
Pirmasis jos orgazmas buvo tik įžanga. Kai šįkart pasiekė vir- 
šūnę, jautėsi prasmegusi uragano epicentre. Kibirkštys skriejo 
į visas puses, ta akimirka truko amžinybę, iki paskutinė ugne- 
lė užgeso. 

Netrukus ir Kasidis patyrė tokią pat ekstazę. Spausdamas 
Klerę glėbyje, jis nepaliaudamas šnibždėjo jai į ausį meilius žo- 
delius, o ji mėgavosi po visą kūną sklindančia šilta banga. 

Pasisotinę meile, jiedu gulėjo tylėdami - jo galva ilsėjosi ant 
Klerės krūtinės, o ji vis dar šlaunimis stipriai spaudė jo lie- 
menį. Galiausiai jis atsisėdo ir nusimovė džinsus, tada vėl at- 

sigulė ir suspaudė Klerę glėbyje, o ji patikliai prisiglaudė prie 
nuogo jo kūno. 

Audra praūžė, bet vis dar lijo. Tolumoje griaustinis jai primi- 
nė vakarą, kai Kasidis ją pirmą kartą pabučiavo... Kai jiedu kar- 
tu važiavo į „Ponšartreno“ viešbutį pasiimti Merės Ketrinos. 

Krūptelėjusi Klerė nustūmė tuos prisiminimus į tolimiau- 
sią sąmonės kertelę. Ji norėjo pamiršti, kas jiedu buvo ir kokie 
skirtingi jų vaidmenys šioje tikrovės dramoje. 

Pajutęs Klerės virpulį, Kasidis švelniai pabučiavo ją į smil- 
kinį. 

— Kas tau? 

— Nieko, - ji atsiduso ir jis nusišypsojo. - Šitaip nepadoriai 
pirmą kartą myliuosi. 

Iš jo krūtinės atsklido gniaužiamas juokas. 

— Puiku. 

Klerė perbraukė pirštais jam per šonus. Prisilietimas vėl ją 
sujaudino. 

— Kasidi? 

— Ką? 

— Kas mūsų laukia? 

Kasidis apvertė Klerę ant nugaros ir, palinkęs virš jos, pridė- 
jo jai prie lūpų pirštą. 

— Ša, jeigu apie tai kalbėsime, man geriau bus išeiti. Tu 
nori? 

Jis ir vėl įsisiurbė jai į lūpas, bučiavo karštai ir švelniai gla- 
monėdamas liežuviu. O tada vėl praskyrė jai šlaunis. Jis ir vėl 
jos norėjo. 

Klerė atsiduso. 

— Ne, nenoriu. 


Devynioliktas skyrius 


Indre Filipis netvėrė iš džiaugsmo. Jasmina vėl jo viešbutyje. 
Jasmina! Tobuliausia būtybė pasaulyje. 

Kai pamatė ją įeinančią, kaip paprastai vaikštinėjo po ves- 
tibiulį tikrindamas, ar viskas gerai. Nors saulė jau senokai 
buvo nusileidusi, Jasminos veidą dengė dideli tamsūs akiniai. 
Akivaizdu, ji nenori būti atpažinta. Jeigu Andrė nebūtų taip 
kruopščiai ištyręs kiekvieno jos veido bruožo, galbūt Jasmi- 
na ir būtų prasmukusi jo nepastebėta. Bet tiesa ta, kad į savo 
dievinamos Jasminos nuotraukas jis žiūrėdavo dažniau negu į 
savo atvaizdą veidrodyje. Todėl jos paveikslas jam buvo geriau 
įsirėžęs atmintin negu jo paties bruožai. 

Tvirtu žingsniu Jasmina pasuko prie liftų. Vieno iš jų durys 
buvo atviros. Andrė puolė iš paskos, kol durys neužsivėrė jam 
prieš nosį. 

— Jasmina, malonu tave matyti, - pasisveikino linktelėda- 
mas galvą. 

— Sveikas, Andrė, - Jasmina apdovanojo jį šypsena, nusiė- 
mė akinius ir įsikišo į didoką rankinę. - Kaip laikaisi? Šimtas 
metų. 

Klerė juodu supažindino prieš kelerius metus per vakarėlį 
savo namuose. Nuo tada jiedu vis susitikdavo per įvairiausius 
renginius. Andrė kaskart virpėdavo iš džiaugsmo ir jaudulio, 
kad Jasmina laiko jį savo draugu. 

— Gyvenu gerai. O kaip tu? 

— Nesiskundžiu, - ji žongliravo šypsena bandydama nuslėp- 
ti, kad nėra visai nuoširdi. 

— Tu čia, nes ruošiat naują katalogą? 

— Ne, mes dirbam Misisipėje, ruošiam pavasario numerį. Iš- 
trūkau tik šiam vakarui. 

Andrė nebuvo pratęs svečių klausinėti, ką jie veikia viešbu- 
tyje. Tai būtų buvę neatleistina, nes jis griežtai laikėsi taisyklės 
garantuoti svečiams jų apsilankymo slaptumą. 

— Kaip Klerė? 

— Kai šią popietę išvažiavau, buvo suirzusi, - atsakė Jasmina. 

— O varge, dėl Merės Ketrinos? 

— Ne, ji čia niekuo dėta. 

Andrė mandagiai luktelėjo tikėdamasis, kad Jasmina pati 
kiek daugiau papasakos apie draugės bėdas ir jam neteks klau- 
sinėti. 

Jasmina įvertino jo taktiškumą. 

— Manau, ji persidirbo. Juk pažįsti Klerę. Niekada nepra- 
trūksta, nenuleidžia garo, o tai pats tikriausias būdas pakvaiš- 
ti. Viską laiko užgniaužusi, tyliai smilksta, versdama visus ap- 
linkui jaustis mėšlu. 

Pajutęs, kad tarp moterų, kuriomis taip žavėjosi, bus plyks- 
telėjusi žiežirba, Andrė diplomatiškai pasakė: 

— Neabejoju, katalogas bus vertas jūsų įdėtų pastangų. 

— Tikiuosi, - abejingai atsakė Jasmina. 

— Manau, kūrybos procesas neatsiejamas nuo įtampos, tie- 
sa? - mandagiai pasiteiravo Andrė. 

— Tik šį kartą jos daugiau negu paprastai. 

— Kodėl? 

— Dėl Kasidžio. 

Andrė sumirksėjo. 

— Ką? Jis irgi ten su jumis? 

— Taip. Atsibeldė paskui Klerę į „Rozšaroną , jis kaip mūsų 
fotosesijos dekoracija. 

Andrė nervingai apsilaižė lūpas. 

— Nesuprantu, ko jis Klerę persekioja? 

Liftas sustojo. Andrė išėjo kartu su Jasmina, ir jiedu patrau- 
kė ilgu koridorium. 

- Jis įtaria, kad Klerė nužudė Vaildą. 

— Pasibaisėtina! — Andrė kluptelėjo, jam taip plakė širdis, 
kad buvo sunku kvėpuoti. - O varge, tikra bėda. Ir viskas per 
mane. - Jo kakta išrasojo. Iš švarko kišenės Andrė išsitraukė 
nepriekaištingai išlygintą lininę nosinę ir nusausino prakaito 
lašelius. - Jeigu nebūčiau įkliuvęs į jo paspęstas pinkles ir at- 
pažinęs įraše Klerės balso... 

— Ramiai, - Jasmina uždėjo ranką Andrė ant peties. - Klerė 
pasakojo man, kaip dėl to graužeisi. Kasidis - gudrus žaltys. 
Nežinau kaip, bet jis sužinojo, kad tą naktį, kai nušovė Džek- 
soną Vaildą, Klerė buvo „Fermonto viešbutyje. Taigi tu nepa- 
sakei jam nieko, ko Kasidis anksčiau ar vėliau nebūtų iškaps- 
tęs. - Ir jau beveik šnibždėdama Jasmina pridūrė: - Vis dėlto 
manau, kad Kasidžiui labiau rūpi Klerę išteisinti negu įrodyti 
jos kaltumą. 

— Todėl, kad ji ir negali būti kalta, - paskubėjo įsiterpti An- 
drė. - Klerė buvo čia tą naktį, bet tik pasiimti Merės Ketrinos. 
Taip ir liudysiu teisme. Padarysiu viską, kad apginčiau draugę. 

— To draugai ir tikisi iš tavęs. 

Andrė jos atsakymas pasirodė mįslingas ir privertė dar la- 
biau sunerimti. Jis norėjo dar kartą pabrėžti tikintis Klerės ne- 
kaltumu, bet Jasmina, jau pasisukusi eiti, pasakė jam: 

— Tikiuosi, netrukus atvažiuosiu čia vėl ir pabūsiu ilgiau, 
Andrė. 

Andrė paėmė dievaitės ranką, palinko virš jos ir pabučiavo. 

— Au revoir, Jasmina. Tavo grožis spinduliuoja šviesą, aki- 
nančią visus, kas tave supa. 

Jasminos veide nušvito plati šypsena, kadaise ją taip išgar- 
sinusi. 

— Nair išdykėlis! Tu dar ir poetas! 

— Kartais rimuoju, - droviai prisipažino. Ji niekada nesuži- 
nos, kiek ilgų valandų Andrė praleido kurdamas odes jos gro- 
Žiui ir Žavesiui. 

Jos delnas švelniai slystelėjo Andrė skruostu. 

— Tu tikras džentelmenas, Andrė. Gaila, kad tokių supratin- 
gų ir ištikimų draugų mažai. - Jos šypsena buvo nelinksma. 

Jasmina atitraukė ranką, apsisuko ir nuėjo. Andrė nesekė 
jai iš paskos. Toks elgesys būtų buvęs nederamas. Vis dėlto jis 
palaukė, kol ji įėjo į kambarį, prieš tai pasibeldusi ir tyliai pa- 
sakiusi vardą. 

Andrė nepavydėjo vyriškiui, laukiančiam jos už durų. Jo 
meilė Jasminai buvo platoniška. Jo sielą užvaldęs kilnus jaus- 
mas neturėjo nieko bendra su fizinio artumo poreikiu. Visa 
širdimi jis troško, kad Jasmina patirtų meilę, būtų laiminga, ir 
nesvarbu, kas jai tą laimę suteiktų. 

Nejausdamas žemės po kojomis, Andrė grįžo prie lifto. Jas- 
mina švelniai palietė jo skruostą. Jos vėsus lygus delnas jam 
priminė maman glamones, kai dar buvo vaikas. Jasminos 
žvilgsnis irgi priminė motiną - toks pat gerai jam pažįstamas 
kartėlio prieskonis. Bet Andrė nuvijo tą mintį šalin, kad neap- 
temdytų džiaugsmo akimirkos. 


— > 


— Šmikis tu neraliuotas! Šunsnukis, - Jasmina paleido į Alis- 
terį Petrį pliūpsnį keiksmažodžių. 

— Kerintis žargonas, Jasmina. 

— Užčiaupk nasrus, melagi! 

Iš Jasminos plūdo toks nežabotas įniršis, kad net oras įkai- 
to. Akys svaidė žaibus, o kūnas buvo įsitempęs kaip styga, kuri, 
atrodė, tuoj tuoj nutrūks. 

— Nė velnio su žmona skirtis tu negalvojai, ar ne? 

— Jasmina, aš... 

— Atsakyk! 

— Jasmina, per rinkimų kampaniją tai būtų politinė savižu- 
dybė. Bet... 

- Šlykštus melagis! Šliužas, mėšlo gabalas! Kaip mielai tave 
nudobčiau! 

— Dieve brangus, Jasmina, - Alisteris susiėmė už galvos. 
Abu vis dar buvo susitaršę po susirėmimo lovoje, ne mažiau 
nuožmaus negu jų barnis. Mylėdamiesi jie taip įnirtingai grū- 

mėsi, kibo vienas į kitą ir šaukė, kad jų aistra labiau priminė 
narčias imtynes, o ne meilės aktą. - Tu smarkiai perdedi, - ra- 
mino Alisteris, siekdamas išvengti dar vieno meilužės pykčio 
protrūkio. - Išsiskyrimas laikinas, Jasmina. Taip bus geriau... 

— Nebent tau. 

— Geriau bus mums abiem, jeigu iki rinkimų pabaigos kiek 
atvėsime. Aš visai neketinu su tavim skirtis. Jėzau, negi ma- 
nai, kad to noriu? Tu - mano gyvenimas. 

— Paistalai. 

— Prisiekiu, kai rinkimai baigsis, aš... 

— Ką? Padarysi man didelę malonę ir kartą per savaitę išbir- 
binsi? Ištaikysi man valandėlę kitą? Ir kiek taip dar truks? Am- 
žinai? Velniop tave, kongresmene! Man toks š... netinka. 

- Ir nesitikėjau, kad tu dėl to apsidžiaugsi. Išprotėčiau, jeigu 
taip būtų. - Alisteris maldaujamai ištiesė į ją rankas. - Aš tik 
meldžiu, kad pasistengtum mane bent suprasti. Mano darbo- 
tvarkė - naktinis košmaras, Jasmina. Įtampa gniuždanti. 

— Branguti, tikros įtampos tu dar nepatyrei, - jos balse nu- 
skambėjo įspėjimas. - Kai jau aš tavęs imsiuos, tau šakės... ir 
šitoje, ir bet kurioje kitoje valstijoje. Tavo juodukei mergytei 
nusibodo su tavim tąsytis. Linksmybės baigėsi, mažiuk. Atėjo 
laikas mokėti. 

Jasmina pasuko prie durų. Alisteris puolė paskui. 

— Jasmina, palauk! Leisk man paaiškinti. Tu elgiesi nepro- 
tingai. - Alisteris suėmė jai už pečių ir pasuko į save. - Mel- 
džiu, - sukūkčiojo, - meldžiu. 

Jasmina jau nesiveržė išeiti, bet akys vis dar grėsmingai žai- 
bavo. Alisteris giliai įkvėpė ir sumirksėjo - atrodė kaip apimtas 
nevilties pasmerktasis, meldžiantis sušvelninti nuosprendį. 

— Jasmina, meile mano, - jo balsas drebėjo, - neteisk manęs. 
Pažadėk, kad nepasakosi apie mus spaudai. 

Jo žodžiai susmigo į Jasminą tarsi ietys. Iš žaizdų pliūptelė- 
jo skausmas ir įniršis. 

— Šit kaip! O į mano jausmus tau nusispjaut? Galvoji tik apie 
save ir sumautą savo kampaniją! 

— Turėjau omeny ne... 

Riktelėjusi it sužeista liūtė, Jasmina išsiveržė iš Alisterio 
glėbio ir suleido nagus jam į skruostą, brėžė gilius kraujuojan- 
čius rėžius. Kita ranka išrovė jam kuokštelį plaukų. 

Alisteris suakmenėjo, nepajėgė nė krustelėti. Atsipeikėjęs ir 
pajutęs deginantį skausmą, prispaudė ranką prie skruosto. 

— Pamišėlė! - suriko, pamatęs ant pirštų kraują. - Prakeikta 
prietranka! 

Jasmina pasimėgavo jo sutrikimu ir išlėkė iš kambario. Ko- 
ridoriuje, eidama prie lifto, ji susidūrė su vyru ir moterimi. 
Jie spoksojo nieko nesuprasdami, o paskui pasitraukė į šalis 
ir leido jai praeiti. Tik dabar Jasmina susizgribo, kad iš akių jai 
plūsta ašaros ir atsagstyta palaidinukė. 

Leisdamasi liftu, Jasmina ją užsisagstė, susikišo už juosmens 
ir vėl užsidėjo saulės akinius. Eidama pro vestibiulį, nunarino 
galvą ir nesižvalgė. Akies kampučiu matė Andrė, bet žingsnio 
nesulėtino ir nė nelinktelėjusi jam movė iš pastato. Požeminia- 
me garaže nuėjo prie Klerės išsinuomoto furgonėlio, įsėdo ir 
pasuko į Kanalo gatvę. 

Vakaras buvo malonus, savaitgalio pradžia. Prancūzų kvar- 
talo gatvelėse šurmuliavo turistai. Toliau pasistatę automobi- 
lius, jie užplūdo šaligatvius ir mažas krautuvėles. Jasminai ne- 
pavyko rasti vietos automobiliui, todėl paliko jį prieplaukoje. 
Kad pasiektų tikslą, jai teko net kelis kvartalus eiti Diumenio 
gatve pėsčiomis. Jasmina ėjo nuleidusi akis, stengdamasi neat- 
kreipti aplinkinių dėmesio. 

Krautuvėlė, į kurią ji taip skubėjo, dar buvo atidaryta. Neži- 
nantis, kur jos ieškoti, tikrai nebūtų radęs. Viduje keli pirkėjai 
neskubėdami dairėsi į lentynas ir žoleles jose visokiausiems 
nuovirams ir antpilams ruošti. 

— Norėčiau pasikalbėti su žiniuone, - Jasmina tyliai užkalbi- 
no pardavėją, rūkančią marihuanos suktinę. Senstelėjusi hipė 
išėjo, bet tuoj grįžo ir ranka davė ženklą sekti paskui ją. 

Žiniuonės altorėlį nuo krautuvėlės skyrė dulkina rudo ak- 
somo užuolaida. Kambarėlio sienos buvo nukabinėtos afri- 
kietiškomis kaukėmis ir vėvė - metalo kaliniais, padedančiais 
prisišaukti galingas dvasias. Kampe stovėjo didelis medinis 

kryžius, bet ne tradicinis Nukryžiuotojo. Viduryje buvo jau- 
kiai susirangiusi Dambala, gyvatė, - pati galingiausia dvasia. 
Kitame kampe, metaliniame narve, raitėsi pitonas, Dambalos 
parankinis. Gyvatę naudodavo juodosios magijos ritualams, jie 
vykdavo pelkėse už miesto. Žiniuonės altorius buvo apkrautas 
krikščionių šventųjų statulėlėmis, degančiomis žvakutėmis, 
smilkalais, kaulais ir gyvūnų kaukolėmis. 

Žiniuonė, kėpsanti karališkame soste greta altoriaus, buvo 
it kalnas. Jos milžiniškos krūtys ilsėjosi ant riebalų klostėmis 
krintančio pilvo. Didžiulę galvą vainikavo turbanas. Jos trum- 
pą storą kaklą svarino daugybė auksinių grandinėlių ir meda- 
lionų su amuletais ir talismanais. Moters rankos priminė beis- 
bolo pirštines. Ant kiekvieno piršto blizgėjo po kelis žiedus. Ji 
kilstelėjo didžiulę ranką ir pamojo Jasminai prieiti arčiau. 

Žiniuonė buvo juoda it ebonitas haitietė. Jos platus, apskri- 
tas veidas blizgėjo nuo prakaito. Nugrimzdusi į transą, iš po 
primerktų akių ji žvelgė į Jasminą mažomis it onikso gabalėliai 
akutėmis. 

Jasmina kreipėsi į ją pagarbiai, kaip nuoširdžiai tikintis ka- 
talikas kreiptųsi nebent į kardinolą. 

— Man reikia tavo pagalbos. 

Sunkus žvakių ir smilkalų kvapas svaigino. Jasmina grimz- 
do į transą, bet taip būdavo visada, kai apsilankydavo šioje 
juodosios magijos buveinėje. Nuo burtininkės, jos įrankių, 
net nuo tirštų šešėlių, nugulusių kambario kampus, dvelkė 
tamsos jėgų galia. 

Bespalviu monotonišku balsu Jasmina papasakojo žiniuo- 
nei apie meilužį. 

— Jis man nuolat meluoja. Blogas žmogus. Jį reikia nubausti. 

Žiniuonė pritariamai linktelėjo. 

— Ar turi kokį nors jo daiktą? 

— Taip. 

Žiniuonė kilstelėjo žiedais apmaustytą pirštą. Tarsi moste- 
lėjus burtų lazdele išdygo jos patarnautoja ir atkišo Jasminai 
molinį dubenėlį. Jasmina iš po panagių iškrapštė odos, su- 
džiūvusio kraujo ir atsargiai sumetė į dubenėlį. Tada nuo kai- 

rės rankos pirštų atvyniojo kelis Alisterio plaukus ir užmetė 
ant viršaus. 

Jasmina įsmeigė žvilgsnį į žiniuonę. Agato juodumo akyse 
atsispindėjo mirkčiojančios žvakių liepsnelės - bauginantis 
laukinis spindesys. Žiniuonė vos krutindama lūpas ištarė pra- 
keiksmą: 

— Aš noriu, kad jis žiauriai kentėtų. 


—— 


Belė Petri laukė Alisterio jų užmiesčio namo prie Ponšartreno 
ežero fojė. Vaikai pavakarieniavo anksčiau ir jau gulėjo lovose. 
Prieš laisvą dieną jų ekonomė padengė stalą vakarienei, oficia- 
lumo teikė ploniausio porceliano indai ir kruopščiai sukompo- 
nuotų skintų gėlių puokštė vidury. 

Belė išėjo pasitikti vyro vilkėdama plono šilko alyvinį kos- 
tiumėlį su laisvai krintančiomis kelnėmis. 

— O Dieve. Ji šitaip tave išgražino? - apžiūrinėdama įdrėski- 
mus paklausė vyro Belė. 

Užuojautos jos balse Alisteris nepajuto. Tik nuostabą. 

— Na, dabar patenkinta? Šitie įdrėskimai turėtų būti įrody- 
mas, kad žodžio aš laikausi. 

— Pasakei jai, kad viskas tarp jūsų baigta? Ir kad ji daugiau 
nedrįstų mums kelti rūpesčių? 

— Kaip tik tai ir pasakiau. Tada ji puolė mane kaip įerzinta 
pantera. 

Tildydama vyrą, Belė lingavo galvą, bet nė kiek nesugadino 
nepriekaištingos savo šukuosenos. 

— Eik į viršų, nusivalyk žaizdas peroksidu, o aš įpilsiu vyno. 

— Aš nealkanas. 

— Aišku, alkanas, - paprieštaravo dirbtinai nusišypsojusi. — 
Nagi, eik, susitvarkyk. Ir paskubėk, aš laukiu. 

Alisteris suprato, ko iš tikrųjų Belė siekia - nori pažiūrėti, 
ar jis bus klusnus. Ji atsargiai ir gudriai diktavo jam sąlygas, 
kuriomis sutiktų su juo likti, remti jo rinkimų kampaniją ir iš- 
laikytų paslaptį apie jo santuokinę neištikimybę. Vadžias perė- 
mė ji - bus šio spektaklio scenaristė, prodiuserė ir režisierė. Ir 

jeigu Alisteris nenori iškristi iš žaidimo, turi nepriekaištingai 
atlikti jam skirtą vaidmenį. 

Išeities nėra - jam teks sutikti su jos sąlygomis, kad ir kokios 
būtų nepriimtinos. Žinoma, svarstė jis, kurį laiką teks vaidinti 
nuolankų... Bent jau iki baigsis rinkimai. Tada, jeigu panorės, 
atnaujins romaną su Jasmina arba susiras naują meilužę. Taip 
ir padarys. Negi dėl to, kad kartą įkliuvo, likusias dienas kaip 
koks kastruotas kambarinis šunelis turės praleisti prie Belės 
kojų? Vis dėlto sveikas protas jam kuždėjo, kad dabar būtų pro- 
tingiausia Žmonos neerzinti. 

— Aš tuoj. 

Užlipęs į vonios kambarį, Alisteris veidrodyje atidžiai ap- 
žiūrėjo veidą. Įdrėskimai dar buvo švieži ir kraujavo. Po galais! 
Kaip reikės pasiaiškinti pavaldiniams ir rinkimų kampanijos 
komitetui, ką jau kalbėti apie žiniasklaidą ir rinkėjus? Sakyti, 
kad skynėsi kelią pro krūmynus? Apdraskė nenuorama kačiu- 
kas? Koks mulkis tuo patikėtų? 

Kita vertus, jeigu tokie paaiškinimai jų netenkins, tegul ap- 
kaltina jį melu ir įrodo melavus. Taigi nėra ko nervintis. Vis 
tiek kito pasirinkimo jie neturi - teks priimti jo žodžius už gry- 
ną pinigą. 

Galimybė, kad Jasmina jį kaip kokį mėsgalį numes sensa- 
cijų ištroškusiems reporteriams, Alisteriui atrodė mažai tikė- 
tina. Tiesa, buvo akimirka, kai jį ne juokais išgąsdino kraują 
stingdantis Jasminos žvilgsnis. Bet, svarstė Alisteris, aistros 
aprims, ji viską pasvers ir keršyti jam nepuls. Juk, šiaip ar taip, 
Jasmina jį myli. Taip, meilė jai dabar buvo kaip prakeiksmas, 
bet gali būti, kad netrukus viskas išeis į gera. Ji nežengs žings- 
nio, kuris sužlugdytų jam politinę karjerą, nes, galimas daik- 
tas, vis dar tikisi pasiekti savo tikslą ir tapti ponia Petri, kon- 
gresmeno žmona. 

Be to, Jasmina iki kvailumo išdidi. Jeigu viešai paskelbtų 
apie jų ryšį, tektų pripažinti, kad pati apsijuokė. Jai reikia gal- 
voti, kaip išsaugoti savo karjerą, verslą, kaip nuraminti kredi- 
torius. Ko jau ko, o skandalo Jasmina sieks išvengti. 

O kas, jeigu keršto troškimas vis dėlto nugalės sveiką protą? 
Kas, jeigu ji vis dėlto netylės? 

Alisteris nužvelgė save veidrodyje ir gūžtelėjo pečiais. Ką gi, 
tegu. Žmonės, jeigu toks skandalingas romanas iškiltų aikštėn, 
greičiau jau palaikytų jį, o ne ją. Dabar jam tereikia nesivelti į 
diskusijas, meiliai laikytis su Bele už rankų ir kategoriškai at- 
mesti visus Jasminos jam metamus kaltinimus. Kieno žodis 
būtų svaresnis? Bemaž bankrutavusios, amoralios, juodaodės 
isterikės iš Harlemo ar turtingo, solidaus ir laimingai vedusio 
pietiečio džentelmeno? 

Pats sau atsakęs į šį klausimą, Alisteris lipo laiptais žemyn 
nusiteikęs jau gerokai optimistiškiau. Belė švelniai jį pabučiavo 
ir net suvaidino užjaučiančią dėl apdraskyto skruosto. 

— Pamirškime tai. - Belė padavė vyrui taurę saikingai atšal- 
dyto baltojo vyno. - Verčiau papasakok, kaip šiandien sekėsi. — 
Ji pridėjo jam į lėkštę lengvai vakarienei tobulai tinkančios 
krabų mišrainės su skrebučiais, melionų gabalėlių, marinuotų 
vyšninių pomidorų ir aviečių šerbeto. 

Jiedu ramiai šnekučiavosi ir staiga išgirdo, kaip kažkas at- 
sitrenkė į langą. Smūgis buvo toks stiprus, kad nuo jo didelis 
lango stiklas grėsmingai sudrebėjo. 

— Kokia čia velniava? - Alisteris staigiai apsisuko. 

Belė kaip įgelta pašoko nuo kėdės ir ją net apvertė. Apimtas 
siaubo, Alisteris žiūrėjo į krauju ir purvu išterliotą lango stiklą. 

— Jėzau, - aiktelėjo Alisteris. - Būk čia. 

— Alisteri... 

— Niekur neik! 

Alisteris niekada nepasižymėjo drąsa, todėl į nepriekaištin- 
gai prižiūrimą pievelę prie namo jį greičiau išvijo ne narsa, 0 
pyktis. Gatvėje pasigirdo nuvažiuojančio automobilio padangų 
cypimas, bet buvo per tamsu ir per toli, kad įžiūrėtų automobi- 
lio markę ar numerį. 

Alisteris atsargiai prislinko prie valgomojo lango. Iš lauko 
pusės krauju išterliotas stiklas atrodė dar labiau gąsdinantis, 
pavojus dar labiau apčiuopiamas. Jis net užuodė kraujo kvapą. 

Tai buvo ženklas iš ano pasaulio. 

Jis pasilenkė per gėlyną, kad apžiūrėtų langą iš arčiau, bet 
prarado pusiausvyrą ir išsitiesė ant negyvos vištos perrėžta 
gerkle. Žaizda buvo gili ir dar kraujavo. Ant drėgnų paukščio 
plunksnų blizgėjo jau pradėjęs krešėti kraujas. 

Apimtas siaubo, Alisteris suriko. 

Pašoko ant kojų, prasibrovė per krūmus ir prie pagrindinių 
durų laiptelių suklupo. Įbėgęs vidun, užtrenkė duris ir užstū- 
mė visas sklendes. Pakvaišęs iš baimės, įjungė signalizaciją. 

Belė, kiek atsigavusi iš šoko, reikalavo paaiškinti: 

— Kas šitaip subjaurojo mūsų langą? Ar bent įsivaizduoji, 
kaip sunku bus tą bjaurastį nuvalyti? 

Alisteriui kilo noras taip žmoną papurtyti, kad sutarškėtų 
jos tobulai lygūs balti dantys. 

— Tu dar nesupratai? Ji trokšta mano mirties. 

— Kas? 

- Ji, 


— Buvusi tavo meilužė? 

- Ji... ji mane prakeikė, - linktelėjęs sumikčiojo Alisteris. 

- Susimildamas, Alisteri, susiimk. Dievaži, tu juokingas. 

Alisteris įnirtingai purtė galvą. 

— Kviečiu policiją, - niekada savitvardos neprarandanti Belė 
nuėjo prie telefono koridoriuje. 

— Ne! - Alisteris metėsi jai iš paskos ir ištraukė telefono laidą 
iš lizdo. - Ne. 

- Alisteri, tu mane stebini. Kas tave taip išgąsdino? 

Iš jo suspaustos gerklės pasigirdo tik du žodžiai: 

— Juodoji magija. 

i A įsiveržė į kambarį rytą dar prieš šešias. Ji plačiai atla- 
pojo duris ir jau žengė vidun, bet sustojo kaip įbesta, pamačiu- 
si suglamžytas paklodes dvigulėje lovoje ir Klerę, jaukiai įsitai- 
siusią Kasidžio glėbyje. 

— Velnias! 

Jasminai išsprūdęs keiksmas pažadino saldžiai miegančią 
Klerę. Ji atsisėdo, nubraukė ant akių užkritusius plaukus ir, 
čiupusi paklodę, prisidengė nuogas krūtis, rausvas ir švelnias 
po meilės nakties. 

Pajutęs, kad Klerė nubudo, Kasidis apsivertė ant nugaros. 

— Kas nutiko? - jis pasekė akimis kupiną nuostabos Klerės 
žvilgsnį, įremtą į Jasminą. 

Ši apstulbusi žvelgė į juos, paskui apsisuko ir garsiai trenku- 
si durimis išėjo. 

— Jai kažkas negerai, - Klerė siektelėjo naktinukų, užmestų 
ant lovos kojūgalio. 

— Apie ką tu? Kam kas negerai? Kiek valandų? - pasirėmęs 
ant alkūnės, Kasidis nesuprasdamas purtė galvą. 

— Jasminai kažkas nutiko. 

— Klere... 

Klerė užsimetė chalatą ir jau susiruošė eiti, bet Kasidis su- 
griebė jai už rankos. Iš po primerktų blakstienų žvelgė jai tie- 
siai į akis. Ji suprato, ką tas žvilgsnis reiškia, ir net pajuto ma- 
lonų virpulį pilvo apačioje. 

— Negaliu, - jos šnibždesyje skambėjo apgailestavimas. — 
Jasminai reikia manęs. 

— Tavęs reikia man. 

— Tu jau turėjai mane, - priminė jam, droviai nusišypsojusi. 

— Man negana. 

Blaškydamasi tarp pareigos ir geismo, ji žvilgtelėjo į duris, 
paskui į Kasidį. 

— Einu, pažiūrėsiu, kaip ji. 

— Gerai, - suniurnėjo Kasidis. - Tik žinok, kad pasmerki 
mane kentėti. - Jis pakėlė jos ranką prie lūpų ir gundomai pa- 
bučiavo delną. 

— Paskubėk, aš laukiu. 

— Pasistengsiu. 

Koridorių vis dar temdė pilkšvai melsvi šešėliai. Klerė grei- 
tai nubėgo prie laiptų ir, nenorėdama prižadinti namo gyven- 
tojų, pirštų galiukais nulipo žemyn. Apmetė žvilgsniu dvivietį 
kambarį prie valgomojo, bet Jasminos jame nebuvo. Jau keti- 
no pereiti valgomąjį, bet pamatė kažką sukinėjantis prie baro. 
Tada apsisuko ir priėjo prie Jasminos. 

Draugė rankoje turėjo grafiną. 

— Nori išgerti? 

— Jasmina, kas nutiko? 

— O kas tau darbo? Iš visko matyti, kad smagiai praleidai 
naktelę. Jaukiai įsitaisiusi detektyvo glėbyje. Mmm... jau įsi- 
vaizduoju. 

— Jis ne detektyvas. Be to, tu man neteisinga. Ir kodėl tau 
turėtų rūpėti, kad permiegojau su Kasidžiu? 

Jasmina atsitraukė nuo baro, nepaleisdama iš rankų aukšto 
stiklo su degtine. 

— Man nerūpi. Atvirai kalbant, man visiškai nusispjaut, su 
kuom tu dulkiniesi. 

— Su kuo, - pataisė Klerė. - Jeigu nori mane įžeisti, bent jau 
kalbėk taisyklingai. 

Jasmina trinktelėjo stiklą ant baro. Ji stengėsi suvaldyti 
pyktį, bet nepajėgė. Jos veidą iškreipė skausminga šypsena. 

— Klerė Luiza Loran. Visada sumautai nepriekaištinga. - Jas- 
mina šyptelėjo Klerei, bet jos veide buvo vien kančia. 

Nuleidusi galvą, užsidengė jį rankomis ir sukūkčiojo. Klerė 
apkabino ją per pečius ir nuvedė prie baro kėdės. 

— Kas nutiko, Jasmina? - paklausė glostydama jai plaukus. - 
Kad elgtumeis taip bjauriai, turėjo nutikti kai kas baisaus. 

— Tas šūdžius mane metė. 

Klerė to ir bijojo. Įvyko tai, kas buvo neišvengiama. Ji seniai 
žinojo, kad anksčiau ar vėliau vedęs Jasminos meilužis paliks 
ją, ir su siaubu galvodavo apie tą dieną. Klerė apkabino draugę, 
leisdama jai išsiverkti ant savo peties. 

— Tas šunsnukis nuo pat pradžių man melavo, - pro ašaras 
skundėsi Jasmina. - Jis nė nemanė skirtis su žmona. Ir jau ti- 
krai neketino manęs vesti arba bent kartu gyventi. Jėzau, ko- 
kia buvau kvaila. Paskutinė mulkė. - Jasmina trankė kumščiais 
baro stalviršį. - Dieve brangus, kaip galėjau būti tokia kvaiša? 

— Meilė ir blaivus protas - nesuderinami dalykai. Įsimylėję 
elgiamės kvailai, sau kenkiam, bet niekas pakeisti to negali. 

Jasmina atsitiesė ir palaidinukės rankogaliu nusišluostė 
nosį. 

—- Tik pamanyk, mes mylėjomės, o tada jis pranešė man 
džiugią žinią. Kaip tau? Kai tik atėjau, čiupo mane į glėbį. Vis 
suokė, kokia aš graži, koks pragaras jam buvo be manęs pra- 
leistos dienos. Barškinomės kaip triušiai - greitai ir šiurkš- 
čiai. - Jasminos akyse sublizgo ašaros ir ėmė riedėti tobulais 
jos skruostais. 

— Aš jį mylėjau, Klere. 

- Žinau. Užjaučiu. 

— Nesuprantu, kaip galėjau tikėti jo melagystėmis. Aišku, 
daug ką pagražindavau, bet nesuprantu, kaip neperkandau jo 
dar Vašingtone? 

— Vašingtone? 

Jasmina niekinamai prunkštelėjo. 

— Jam tai kainuos balsą, bet velniai nematė. Kam ilgiau slėpti? 
Mano paslaptingasis meilužis - kongresmenas Alisteris Petris. 

— Alisteris Petris... - Klerė lėtai iškvėpė. 

— Tu ji pažįsti? 

— Ne, neteko susitikti, bet pažįstu jo žmoną Belę. Pasiuvau 
kai ką jos kraičiui, kai jiedu su Alisteriu tuokėsi. Tada dar dir- 
bau pagal užsakymus. Viena Belės draugių mane rekomenda- 
vo jai. 

— Kokia ji? 

— Nereikia, Jasmina... 

— Nagi, Klere, apšviesk mane. Kokia ji? 

— Daili. Šviesiaplaukė, liek... 

— Aš ne apie tai. Žinau, kaip atrodo. 

— Pažįsti ją? 

— Mačiau ją. 

Klerė klausiamai kilstelėjo antakius. 

— Taip, aš kelis kartus sekiau paskui juos, - neleido prasižioti 
Klerei draugė. - Pripažįstu, kad kelis kartus padariau tai, ko ža- 
viai meilužei daryti nederėtų. Inkščiau, protestavau, svaidžiau 
ultimatumus. Maldavau, kėliau scenas. Skambindavau jiems į 
namus vidury nakties, kad išgirsčiau jo balsą. Krėčiau visokias 
nesąmones. Nuo tada, kai prasidėjo rinkimų kampanija, jis 
vis mažiau rasdavo laiko man. Juo rečiau mes susitikdavome, 
juo labiau jį spaudžiau. Matyt, dėl to Alisteris ir pasiuto. Kelis 
kartus mūsų vos neužklupo kartu. Jis bijojo, kad Belė sužinos. 
O galjau ir žino. Nusispjaut, dabar nesvarbu. Vis tiek nepati- 
kėsiu nė vienu to šliužo ištartu žodžiu. 

— Jau suprantu, kuo jį patraukei. Jūs skiriatės su Bele kaip 
dangus ir žemė. 

— Skiriamės kuo? 

— Viskuo, - atsakė Klerė. - Ji man nepatiko. Belė iš aristo- 
kratiškos šeimos ir visuomet stengiasi tą pabrėžti. Santūri ir 
pasipūtusi. Pikta, nepakanti... ir, spėju, šalta. 

— Matyt, dėl tojis nemelavo, - sumurmėjo Jasmina. 

— Gal dabar ir neverta apie tai, - Klerės balse buvo justi dve- 
jonė, - bet patikėk manim. - Ji suspaudė Jasminos rankas savo 
delnuose. - Buvo aišku iš pat pradžių, kad tarp jūsų kažkas ne- 
gerai, antraip nebūtum buvusi tokia nelaiminga. Tau būtų ge- 
riau visai jį pamiršti. 

Jasmina papurtė galvą. 

— Ne, Klere, tu klysti. Jaučiuosi tokia nevykėlė... Mano gyve- 
nimas - visiškas jovalas. 

— Ne, Jasmina, ne! 

— Tu, matyt, pamiršai, kokioje aš finansinėje duobėje. Tie pi- 
nigai, kuriuos gausiu iš tavęs už bendrovės akcijų dalį, tik lašas 
mano skolų jūroje. 

- Viskas susitvarkys. Pakentėk. Tu graži ir talentinga, Jas- 
mina, - nuoširdžiai ją įtikinėjo Klerė. - Tūkstančiai moterų ne- 
dvejodamos apsikeistų su tavim vietomis. Tu įskaudinta, bet 
laikas tavo širdies žaizdas užgydys. 

Jasmina prisimerkė, jos katiniškose akyse blykstelėjo plėš- 
rūniškos ugnelės. 

— Taip, mano širdis sudaužyta, bet nesiruošiu kentėti vie- 
na. - Ji ištraukė rankas iš Klerės delnų, siektelėjo rankinės ir 
išėmė iš ten daiktą, kurį pamačiusi Klerė apmirė. 

— Dieve brangus, Jasmina, ką sugalvojai? 

Vudu lėlė buvo groteskiškas kongresmeno Petrio atvaizdas. 
Laikydama prieš save, Jasmina patenkinta ją apžiūrinėjo. 

— Matai tuos plaukus jam ant galvos? Čia Alisterio plaukai. 
Dėl to kerų galia dar labiau sustiprėja. O čia, - ji parodė į di- 
džiulį raudoną veltinį penį, maskatuojantį lėlei tarp kojų, - na, 
tu žinai, kas čia. 

Klerė buvo priblokšta. 

— Juk tu nerimtai? Žvakės, talismanai... šitai dar suprantu, 
nieko baisaus, bet negi tu iš tikrųjų tiki užkeikimais ir juodąja 
magija? 

Jasmina piktai atkirto: 

— O ką? Tu juk tiki nekaltu prasidėjimu. Tiki? 

Ginčytis dėl tikėjimo buvo beprasmiška. Klerė neketino vel- 
tis į diskusijas, juolab kai draugė tokia dvasiškai pažeidžiama. 
Todėlji išmintingai nutarė patylėti. Baisėdamasi ji žiūrėjo, kaip 
Jasmina, padėjusi lėlę ant baro, siektelėjo ranka palaidinukės 
apykaklės ir nusisegė grandinėlę su sidabriniu amuletu. Amu- 
letas buvo tuščiaviduris dailus rutuliukas, pripildytas Klerei 
nepažįstamos medžiagos, nuo jos sklido žolelių aromatas. 

— Kol šis amuletas glaudžiasi prie mano kūno, - Jasminos 
balse buvo girdėti grasinimas, - galiu kontroliuoti jo mintis. 
Alisteriui nepavyks manęs pamiršti. Būsiu jo mintyse dieną 
naktį, ir jis galiausiai išprotės. 

— Jasmina, tu mane gąsdini. 

Jasmina pratrūko žemu gerkliniu juoku. 

— Tavo baimė - vieni niekai, palyginti su tuo, kas laukia Alis- 
terio, kol jį sudorosiu. 

— Kaip suprasti sudorosiu? Jasmina, ką sugalvojai? 

Jasmina, ignoruodama klausimą, kalbėjo toliau: 

- Žiūrėk, Klere, stebėk ir mokykis. Jeigu tau kada kiltų no- 
ras užtraukti kam nors prakeiksmą. 

Jasmina atlenkė palaidinukės apykaklę ir išsitraukė vieną iš 
ten įsmeigtų grėsmingai atrodančių adatėlių. Padėjo į šalį ir, iš- 
ėmusi iš dėžutės degtuką, uždegė jį. Degtuko liepsnoje įkaitino 
adatą, jau svilino pirštus, o tada smeigė ją į šlykštų lėlės penį. 

— Labas rytas, Alisteri, - prašvokštė. - Ar gerai išsimiego- 
jai? Dabar nė savo anemiškos žmonelės nepamaloninsi. Net ir 
meistriškiausi mano piruetai neįpūstų jam gyvybės, nelaimin- 
gas impotente. - Jasmina uždegė dar vieną degtuką, įkaitino 
adatėlę ir smeigė ją lėlei į krūtinę. 

Klerė sugriebė draugei už pečių ir smarkiai papurtė. 

— Liaukis! Juk kvaila. Tokie ritualai pavojingi, aš neleisiu, 
kad mano geriausia draugė užsiiminėtų tokiais niekais. - Klerė 
dar kartą ją papurtė. - Girdi, Jasmina? 

Jasmina sumirksėjo, lyg Klerė ją būtų pažadinusi iš transo. 

- Aišku, girdžiu. - Plačiai nusišypsojusi, Jasmina paklausė: — 
Negi tu pamanei, kad aš rimtai? 

— Aš... - Klerė atrodė sutrikusi. 

Jasmina nusijuokė. 

— Juk patikėjai? - Tada vėl paslėpė amuletą po palaidinuke, 
o lėlę įsikišo į rankinę. 

— Žiūrėk, kad nepamatytų Kasidis. Jis labai susidomėjo 
Džeksono Vaildo lėle, bet man pavyko jį įtikinti, kad čia juokai. 
Kad tik neapsigalvotų. 

— Klere, nusiramink. Juk tai tas pat, kas rimtai žiūrėti į čigo- 
nės būrimą iš delno. Niekas tais paistalais netiki, bet vis tiek 
įdomu. 

Draugės žodžiai jos neįtikino, ir toji abejonė atsispindėjo 
Klerės veide. Jasmina žvilgsniu jos atsiprašė ir pasiėmė nuo 
baro stiklą. 

— Juodoji magija, kurią tau čia pademonstravau - šiaip ne- 
kalta abrakadabra. Bet jeigu atvirai, man velnioniškai maloni 
mintis, kad galiu Alisteriui pakenkti. Kodėl viena turiu ken- 
tėti? Net saldu pagalvojus, kad tam šunsnukiui irgi teks pasi- 
kamuoti. - Jasmina siurbtelėjo degtinės. - Viskas, apie mano 
nelaimingą meilę gana. Geriau pasakok, kaip Kasidžiui pavyko 
nusitempti tave į lovą. 


—8 


Klerė tylutėliai grįžo į miegamąjį. Kambarys buvo vakariniame 
namo sparne, todėl vis dar skendėjo prietemoje. Kasidis gu- 
lėjo ant nugaros, pasikišęs rankas po galva. Jo žvilgsnis buvo 
nukreiptas į lubas, kur ventiliatorius tingiai varinėjo šiltą orą. 
Iškart krito į akis jo profilis - valingas, vyriškas, ryškus. Klerei 
patiko jo lūpų forma, į jas žvelgdama, prisiminusi jų skonį, kai 
lietė ją - maldaujamai ar reikliai, - ėmė ryti seiles. 

Klerė nejučiom gėrėjosi jo apvaliais ir kietais kaip obuoliai 
bicepsais. Ant krūtinės ir pažastų buvo švelnių tamsių plauke- 
lių... ir ant raumeningo plokščio pilvo. Jie vijosi ant liekno lie- 
mens ir net ant siauro dubens. Jo penis buvo kietas ir sunkus, 
Klerei jau pažįstamas. 

Ji tuojau pat pasistengė užgniaužti erotiškus prisiminimus. 
Kasidis, išgirdęs, kad Klerė grįžo, atsisuko. 

— Sveika. 

— Sveikas. 

— Viskas gerai? 

— Dabar gerai, bet iš pradžių nebuvo. Jasmina siaubingai nu- 
siminusi. 

— Dėl ko? 

— Nekišk nosies ne į savo reikalus. 

Jis ištraukė rankas iš po galvos ir pasirėmė ant alkūnės. 

— Nesikandžiok, Klere. Aš tik mandagiai paklausiau. 

Klerė prisėdo ant lovos krašto, bet atsuko Kasidžiui nugarą. 

— Ją metė meilužis. Ir neklausk manęs, kas jis, vis tiek nega- 
liu atskleisti. 

— Aš ir neketinau klausti. 

— Tada gerai. Vadinasi, rūpesčių nekils. 

— Tikrai? Tu manęs neapgausi. Iš tavo tono sprendžiu, kad 
bus netgi priešingai. 

Klerė akimirksniu įsitempė. 

— Turi grįžti į savo kambarį. Jasminai reikia nusiprausti po 
dušu ir iki darbo bent porą valandų numigti. 

— Jasmina čia niekuo dėta. 

— Gerai, tu teisus. - Klerė pašoko ant kojų ir pasisuko į Ka- 
sidį. Plačiu rankos mostu parodė į balkono duris. - Jeigu dar 
nepastebėjai, Kasidi, saulė patekėjo. Jau rytas. 

— Ir kas? Vėl rodysi įžeistą savimeilę? 

— Ne, bet tu tuoj virsi apygardos prokuroro pavaduotoju, ku- 
riam žūtbūt reikia mane nuteisti už žmogžudystę. 

— Tu ką nors nužudei? 

— Neprivalau tau atsakyti. 

- Ir neatsakyk, jeigu ir vėl ketini meluoti. 

- Išeik. 

Kasidis nubloškė antklodę ir pašoko iš lovos - nuogutėlis ir 
gundantis. 

Geismingi nakties prisiminimai nenumaldomai beldėsi į jos 
sąmonę. Ji to nenorėjo, bet jie buvo tokie ryškūs, kad teko juos 
įsileisti. Žiūrėdama į nuogą Kasidžio kūną, ji troško vėl jį liesti, 
pajusti jo jėgą ir švelnias glamones. 

Klerė stebėjo, kaip jis užsitempė patrintus džinsus, su ku- 
riais naktį įsiveržė į jos kambarį. Ir šįkart Kasidis nepasivargi- 
no jų užsisagstyti. Jie tobulai gulė prie jo kūno linijų, nebuvo 
ko baimintis, kad nusmuks. 

— Gal jau baigtum kalbėti niekus apie Jasminą ir jos paslap- 
tingą meilužį, verčiau pasakyk, kas iš tikrųjų dedasi? 

— Nesuprantu, apie ką tu? 

— Nesupranti... - Piršto galiuku jis palietė jos nosį. - Jau gana 
slapstytis kaip kokiai kilmingų mergelių pensiono auklėtinei 
už atsainumo sienos. Žinau, taip elgiesi, kai tau naudinga arba 
kai sieki išvengti tiesaus atsakymo. Vakar pamačiau tave tokią, 
kokia esi iš tikrųjų. Štai čia, - jis parodė į sujauktus patalus. 

— Įsitempei mane į lovą, kad geriau pažintum? 

— Taip. Visapusiškai. 

— Kaip romantiška. O kokia buvo tikroji priežastis? 

Kasidis sugriebė jai už rankos ir prispaudė prie neužsegto 
džinsų praskiepo. 

— Gana tų nesąmonių, pabučiuok mane ir po dvidešimties 
sekundžių žinosi atsakymą. 

Klerė ištraukė ranką. 

— Žinoma, tvirtinsi, kad norėjai su manim pasimylėti. 

— Tiesą sakant, taip. 

— Aš tavim netikiu, Kasidi. Tu nuolat man prikiši, kad me- 
luoju. Manau, dabar meluoji tu. 

Kasidis ironiškai prunkštelėjo ir liūdnai palingavo galvą. 

— Ką? Kas nutiko per tą pusvalandį, kai buvai išėjusi? 

— Atgavau sveiką protą, - nusukusi galvą sumurmėjo Klerė. 

Kasidis kilstelėjo Klerės smakrą ir prisitraukė arčiau. 

— Nekalbėk užuominomis. 

— Gerai, pasakysiu tiesiai šviesiai, - atšovė ji, nustumdama 
jo ranką. - Jasmina privertė mane susimąstyti. 

— Apie ką? 

— Apie saldžias kalbas. 

— Tu ir vėl? 

Jasminos klausimas, kaip Kasidis įsitempė ją į lovą, pažadino 
Klerę iš malonaus sapno apie meilę ir panardino į negailestingą 
tikrovę. Nors apimta jaudulio, ji tyčia šaltu tonu paklausė: 

— Kodėl šiąnakt su manim mylėjaisi? 

— Tau dar neaišku, Klere? 

— Gal tau ir atrodo, kad man aišku. 

— Mudu abu to norėjome. 

— Vis dėlto pirmą žingsnį žengei tu. 

— O tu neprieštaravai. 

- Tiesa. Šįkart tu nemojavai man prieš nosį prokuroro pa- 
žymėjimu ar pilnu kaltinimo dokumentų segtuvu. Tam tu per- 
nelyg protingas. Be to, žinai, kad nepasitikiu teisėsauga ir jos 
atstovais. Tu pergudravai mane pastebėjęs, kad pavyduliauju. 
Taip, - ji skėstelėjo rankomis, - tikrai nesuprantu kodėl, bet va- 
kar Jasminai pavydėjau, o tu iškart sumetei, kaip pasinaudoti 
erotiška mūsų fotosesijos nuotaika. Jasmina graužėsi dėl savo 
kvailumo, - kalbėjo Klerė. - Aš guodžiau ją ramindama, kad 
visiems pasitaiko pamesti galvą, kai prabyla kraujas. Tada man 
ir toptelėjo, kokia buvau mulkė. Įsiviliojai mane į lovą tikėda- 
masis, kad rytą jau galėsi uždėti antrankius žudikei. O gal net 
tikėjaisi iki išauštant išgirsti nuoširdų mano prisipažinimą? 

— Dievulėliau brangus! - netekęs kantrybės Kasidis nervingai 
susiėmė už galvos, o paskui įsisprendė į klubus. - Įdomu, kada 
gi turėjo nuskambėti tas prisipažinimas, Klere? Kai glamonėjo- 
mės? O gal tikėjausi, kad per kulminaciją tu staiga išrėksi: „Aš, 
aš nužudžiau!“ Ne, pala, jau supratau. Aš laukiau, kad prisipa- 
žinsi per miegus, kai ilsėsimės po meilės nakties. Na, kaip tau? 

— Nejuokinga. 

— Tai jau tikrai. Nejuokinga! - Kasidis vos tvardėsi. 

— Jeigu tau taip reikia žudiko, kam tie žeminantys manev- 
rai? Kodėl tiesiog nesuėmei manęs? 

— O tu nepagalvojai, į kokį interesų konfliktą aš pakliuvau, 
jau kelias savaites blaškydamasis tarp pareigos ir jausmų tau? 
Šiąnakt aš troškau tavo meilės, o ne tave suimti. 

— Meluoji. 

Kasidis, netverdamas iš pasipiktinimo, prišoko prie Klerės. 

— Jeigu manai, kad mylėjausi su tavim dėl bylos, tai pamiršti 
greičiau, negu baigi. 

Pasigirdo skambus antausis - jos delnas iš visos jėgos atsi- 
trenkė į jo neskustą skruostą. 

— Dink man iš akių. 

Kasidis sugriebė Klerei už riešo ir šiurkščiai ją prisitraukė. 
Jo akys liepsnojo iš pykčio. Akimirką Klerei atrodė, kad trenks 
jai atgal. Galiausiai jis išspaudė pro sukąstus dantis: 

— Mielai, panele Loran. 

Žengdamas pro balkono duris, jis stabtelėjo. 

- Žinai, ko iš tikrųjų tu taip pasiutai, Klere? Siunti, kad pa- 
mačiau, kokia tu iš tikrųjų. Pyksti, nes atleidai stabdžius, nes 
tau velnioniškai patiko tai, kas tarp mūsų čia įvyko. Patiko vis- 
kas - nuo pirmo bučinio iki paskutinio atodūsio. Dabar meluoji 
tik tu, ir liūdniausia - meluoji pati sau. 

— Oką norėtum išgirsti? - prapliupo Klerė. - Kad tu - nepri- 
lygstamas meilužis? Tavo vyriškai savimeilei rytą reikia diti- 
rambų? Gerai, neneigsiu. Buvo pasakiška. Tu puikiai išmanai, 
kaip mylėtis; žinai, kada priblokšti aistra ir šiurkštumu, kada 
parodyti švelnumą. 

— Dėkui. 

— Čia ne panegirika. Kad pasiektum tokį meistriškumą, rei- 
kia ilgų metų praktikos. Kiek dar tokių kaip aš kaltinamųjų gu- 
lėjo tavo lovoje? Gal šitaip pas jus renkami taškai? Įkišate už 
grotų ar paleidžiate į laisvę, svarbiausia, kad pirmiau pavyktų 
jas patvarkyti. 

— Būk tikra, man dar nepasitaikė, kad paskelbčiau kaltina- 
mąjį nuosprendį per antrą galą. 

— Nejaugi? 

— Patikėk. Purvinų triukų nesigriebiu - aš puikiai išmanau 
savo darbą. 

— Kad jau toks kietas profesionalas, pone Kasidi, imkis dar- 
bo ir nešdinkis iš mano miegamojo! 


Dvidešimt pirmas skyrius 


- Nircaai pasakiškai, - Džošua Vaildas įsiveržė į Arielės li- 
goninės palatą stumdamas priešais ratukinę kėdę. 

Seselė įspėjo jį, kad pamotė apsirengusi ir laukia, nes lauke 
būriuojasi žurnalistai, pasiruošę ją įamžinti ir užpilti klausi- 
mais dėl pastarojo dramatiško jos gyvenimo epizodo. 

— Jūsų ekipažas, madam. 

Arielė uždarė lagaminą, spragtelėjo užraktai. 

— Negi tas vežimėlis būtinas? 

— Tokia ligoninės tvarka. Be to, atrodys šventas reikalas. 

Arielė metė per petį rūstų žvilgsnį. 

Atrodo, Džošui pamotės irzlumas įspūdžio nepadarė. Šįryt 
jis buvo žavus ir patrauklus. Kaip visada elegantiškas, žvilgan- 
tys plaukai dailiai sušukuoti, ant kaktos užkritusi neklusni 
sruoga. Buvo justi jam nebūdingas energijos antplūdis. Per ke- 
lias pastarąsias poilsio dienas jis atsigavo, įgijo naujų jėgų. 

Nors Arielė vilkėjo niūriais gedulo drabužiais, atrodė ypač 
patraukliai, juolab kaip ligoninę paliekanti pacientė. Pakvies- 
tas stilistas fenu sušukavo jai ilgus platininius plaukus. Arielė 
pati pasidažė, sąmoningai neslėpdama tamsesnių ratilų po di- 
džiulėmis mėlynomis akimis. Ją dievinantiems gerbėjams tai 
bus nekaltas priminimas apie kančias, kurias jai ba A 
metu teko patirti. a 

Džošo pasirodymas Arielę ne itin pradžiugino. Jo linksmu- 
mas net kiek erzino. 

- Švyti kaip naujas pinigas. Ko taip? 

- Šiaip, - Džošo balsas buvo linksmas. - Jaučiuosi laimingas. 

— Kol aš čia kankinausi, tu, žinoma, buvai prilipęs prie for- 
tepijono. 

— Beveik nesitraukiau. - Iš vaisių krepšio jis čiupo bananą, 
nusilupo ir godžiai suleido į jį dantis. - Per tą laiką - nė vieno 
bažnytinio gabalo. 

— Aišku, tik klasikinį savo šlamštą barškinai, - burbtelėjo 
Arielė, kritiškai nužvelgdama savo atvaizdą pudrinės veidro- 
dėlyje. - Kokia laimė, kad nereikėjo to klausytis. 

— Nesigiriu, skambinau puikiai. 

Arielė grakščiai uždarė pudrinę ir įsimetė ją į rankinę. 

— Puiku, miklink pirštus, nes kelias artimiausias dienas tu- 
rėsi padirbėti. Tik įspėju - ne savo malonumui. Tau vėl teks 
prisiminti giesmes. 

Šypsena kaipmat dingo nuo Džošo veido. Suirzęs šveitė ba- 
nano luobą ant padėklo. 

— Kelias dienas? Apie ką tu? Juk daktarai sakė, kad tau dar 
mažiausiai mėnesį reikia ilsėtis. 

— Manįjų kalbas nusispjaut. Kitos savaitės pabaigoje sureng- 
sime maldų vakarą. Laiko turime nedaug, o dar ir šitas... - ji pa- 
sitapšnojo pilvą, tarsi bausdama kūdikį, kurį nešioja. - Turime 
tęsti, ką pradėję. Ir juo greičiau, juo geriau. Nesiruošiu sėdėti 
sudėjusi rankų ir laukti, kol Kasidis ar kas kitas, atsakingas už 
šią bylą, patieks mums žudiką ant lėkštutės. Ir čia tik pradžia. 
Būsiu teisme kiekvieną dieną, nepraleisiu nė vieno posėdžio. 
Šis procesas bus karščiausia naujiena, ir ne kelių savaičių, o ke- 
lių mėnesių. Būsiu aktyvi jo dalyvė. Visi mane matys. Nelaimės 
palaužtą moterį. Iš šio nemokamo spektaklio išspausiu kokią 
tik įmanoma naudą. Pasirengęs? 

Pasakodama apie artimiausios savo ateities planus, Arielė 
apžiūrėjo vonios kambarį, spintą, patikrino stalčius, ar nepa- 
liko kokių daiktų. Pagaliau atsisuko į Džošą, kuris tylėdamas 


klausėsi jos monologo. 

— Pasakysiu tiesiai šviesiai, - Džošo tonas buvo griežtas. — 
Matau, kad iš to, kas nutiko, nepasimokei. 

— Gerai, aš valgysiu. Patenkintas? Ir daugiau man pamoky- 
mais neįkyrėk. 

— Bulimija - ne vienintelis tavo rūpestis, Ariele. Spėju, vėl 
ketini nukristi scenoje. Ar toks tavo planas? 

— Ne, ne toks, - šleikščiai saldžiu balseliu paprieštaravo Arie- 
lė. - Neturiu jokio noro vėl atsidurti ligoninėje. Bet neketinu ir 
rankų nuleisti vien todėl, kad truputį persitempiau ir nualpau. 

— O kaipgi kūdikis? 

— Kas čia tau neaišku? 

— Kūdikis nuo manęs? 

— Ne, - Arielės balse pasigirdo irzlumo gaida. - Nuo tavo 
brangaus velionio tėtušio. Padarė man malonią staigmeną. - 
Arielės akyse plykstelėjo pagieža. 

— Tu dėl to tikra? 

- Taip. Tu juk visada naudoji gumutę, o jis nesivargino. 
Šunsnukis. 

— Tu vaiko nenorėjai? 

— Dar ko?! Laikai mane beprote? Kurių galų? Kam man vai- 
kas? Kad prarasčiau viską, ką taip sunkiai pasiekiau? 

— Bet tėvas vaiko norėjo. 

— Kurgi ne, - liejo tulžį Arielė. - Juk žinai, koks jis buvo. Ką 
jau kalbėti apie išvešėjusį jo ego. Jis troško matyti šalia mažą 
savo kopiją, mažąjį Džeksoną Vaildą Jaunesnįjį. - Pamotė metė 
į Džošą niekinamą žvilgsnį. - Juk pirmasis sūnus Džeksoną 
nuvylė. 

Džošas nuleido akis ir pažvelgė į ilgus dailius savo pirštus - 
muzikanto pirštai. Jis Arielei neatkirto, jos žodžiuose slypėjo 
skaudi tiesa. 

— Jis seniai nedavė man ramybės, - skundėsi Arielė, - įtiki- 
nėjo, kad vaikas pagerintų mūsų įvaizdį ir sustiprintų organi- 
zaciją. Suokė, kad taptume populiaresni net už pirmąją šalies 
porą. Kaip įmanydama bandžiau atvėsinti jo užsidegimą, bet to 
niekšo žodis visada būdavo paskutinis. Numanau, kaip dabar 

linksminasi žiūrėdamas į mane. - Arielė apmaudžiai treptelė- 
jo koja, lyg kreipdamasi į savo vyrą pragare išrėžė: - Nekenčiu 
tavęs, bjaurybe. 

— Kada susivokei, kad laukiesi, Ariele? 

Arielė atmetė ilgus plaukus ir įdėmiai pažiūrėjo į posūnį. 

— Tą vakarą, kai nualpau. Maždaug po valandos, kai mane 
atvežė čia ir ištyrė. 

— Oiki tol nežinojai? 

Arielė pakreipė galvą į šoną ir įsmeigė į Džošą žvilgsnį. 

— Apie ką tu? 

— Tikrai apie nėštumą nežinojai... kol tėvas buvo gyvas? 

Arielė nusisuko ir siektelėjo rankinės. 

— O koks tau skirtumas? Džeksonas mane buvo užknisęs. 
Jeigu būtų gyvas, dėl kūdikio dabar negalėčiau nė pajudėti. 
Laimė, tavo tėvas jau negali sutrukdyti man jo atsikratyt. 

Džošas taip staigiai pasuko Arielę į save, kad net jos kaklo 
slankstelis trakštelėjo. 

— Atsikratyti? 

Pamotė nustūmė Džošo rankas. 

— Nebūk naivus, Džošai. Jeigu manai, kad iškeisiu pamoks- 
lininkės karjerą į prišlapintas sauskelnes ir daržovių tyreles, 
labai klysti. Aš vaiko nenoriu. Ir niekada nenorėjau. - Arielė 
ryžtingai nusišypsojo. - Bent jau šį kartą bus mano viršus. 

— Ar nepagalvojai, kaip nusiviltų tavo ištikimiausi gerbėjai, 
jeigu pasklistų gandas, kad pasidarei abortą? 

— Aš ne tokia kvaila, - atšovė Arielė. - Visi, kas pereitą sa- 
vaitę žiūrėjo televizorių, žino, kad nualpau... nuo išsekimo ir iš 
sielvarto. Netrukus bus pranešta, kad nepaisydama nėštumo 
nusprendžiau tęsti Džeksono pradėtą kovą su priešais. Ir tol 
nenurimsiu, kol mano vyro žudikas nebus sučiuptas ir nubaus- 
tas. Dar kurį laiką nėštumas man bus į naudą. Apsipilsiu aša- 
romis kaskart pasakodama, kaip Džeksonas džiaugtųsi, jeigu 
žinotų, kad prieš palikdamas šį pasaulį pasėjo mano įsčiose 
gyvybės sėklą. Kone biblinė istorija! - pridūrė šiurkščiai nu- 
sijuokusi. - Priminsiu jiems, kaip Viešpats Abraomui ir Sarai, 

atlygindamas už jų ištikimybę, pasiuntė kūdikį. Na, o po poros 
savaičių, neatlaikius įtampos, viskas baigsis persileidimu. Ar 
bent įsivaizduoji, kokie kalnai užuojautos mus užgrius? Nete- 
kusi vyro, praradusi kūdikį, ji narsiai tęsia pradėtą žygį. - Arie- 
lė taip įsismarkavo, kad jos akyse įsiplieskė šaltos ugnelės. Ji 
žvilgtelėjo į Džošą ir nusijuokė. - Ei, kas tau, Džošai? Atrodai, 
lyg tave tuoj tuoj supykins. 

— Mane tikrai jau pykina nuo tavo paistalų. 

- Tik jau neskiesk, kad iš tikrųjų dėl kūdikio apsidžiaugei. Ar 
tik ne todėl pastarosiomis dienomis buvai linksmas? Tikriau- 
siai jau matei save, vaidinantį mažojo broliuko tėčio vaidme- 
nį. - Arielė patapšnojo Džošui per skruostą. - Jeigu ne tavo 
naivumas, būtum gardus kąsnelis. 

Džošas nustūmė pamotės ranką. 

— Aš ne toks naivus, kokiu mane laikai, Ariele. 

Irzliai linktelėjęs ratukų pusėn, Džošas paklausė: 

— Pasirengusi? 

— Seniai. Tik į ratukus nesėsiu, eisiu pati. - Arielė siektelėjo 
lagamino. 

— Tau bus per sunku. 

— Kodėl? Kad tu žinotum, kaip svajoju kuo greičiau nusikra- 
tyti šios paskutinės Džeksono dovanėlės. - Tempdama sunkų 
lagaminą, Arielė ryžtingai pasuko prie durų. 

— Užeikite, - Kasidis pakelė akis nuo popieriais užversto stalo. 

Į kabinetą įvirto detektyvas Glenas ir klestelėjo ant kėdės. 

— Sveikas sugrįžęs. 

— Ačiū, - burbtelėjo Kasidis. 

— Kaip sekėsi? 

— Buvo taip, kaip tau sakiau. Panelė Loran pareiškė, kad to- 
kių kaip jos automobilių šioje valstijoje šimtai ir kad Jasminos 
domėjimasis vudu - viso labo pramoga. Esą ji domėjosi ir kitais 
tikėjimais, bet tik šiaip, priešokiais. Vis dėlto kai ką man pavy- 
ko sužinoti. Jasmina išties turi paslaptingą meilužį, bet tai ne- 

buvo Vaildas. Ir meilužių santykiai dabar rimtai pašliję. Kuris 
nors iš tavo žmonių galėtų tuo romanu pasidomėti. 

— Paprašysiu tą padaryti. Na, o aš irgi čia šį bei tą iškapsčiau. 

— Ką? 

Glenas iš sportinio tvido švarko kišenės išsitraukė nedidukę 
užrašinę. 

— Kol kas... dar tik pradėjau aiškintis... radau dar dešimt 
gana įtartinų Vaildo rėmėjų, paaukojusių jo organizacijai ne- 
menkas sumas. 

— O konkrečiau? 

— Nuo penkių iki dvidešimt penkių tūkstančių. - Glenas pa- 
tylėjo laukdamas Kasidžio reakcijos. 

— Kalbėk. 

— Trims iš tų dešimties rėmėjų priklauso kino teatrai, nea- 
bejotinai tik suaugusiesiems kategorijos, dviem asmenims — 
veikiau landynes primenantys knygynai. Dar mano sąraše du 
masažo salonai ir du linksmi barai. - Glenas, kreivai šyptelėjęs, 
žvilgtelėjo į Kasidį. 

Kasidžio veidas buvo rimtas. 

— Suskaičiavau devynis, o tu sakei radęs dešimt. 

— Dar yra kino žvaigždė, laikoma karščiausia pornografinių 
filmų pupyte. 

Kasidis atsistojo nuo kėdės ir priėjo prie lango. Susikišęs 
rankas į kelnių kišenes, jis žvelgė į tolį. 

— Pamėginsiu spėti. Kai jie suteikė paramą, Vaildas paliko 
juos ramybėje. 

— Man trūksta žmonių, kad tai patikrinčiau, - atsakė Gle- 
nas, - bet ir aš taip manau. 

— Gali būti, kad Vaildas pakėlė kainą, ir kažkam tai nepatiko. 

— Galbūt. 

Kasidis atsisuko į Gleną. 

— Ar kuris iš tų žmonių buvo Naujajame Orleane ar kur neto- 
liese žmogžudystės naktį? 

— Tai ir kebliausia, - kažką galvodamas Glenas pasitrynė au- 
sies spenelį. - Jie iš visos šalies ir jų arti nebuvo. 

— Mieste yra oro uostas, autobusų stotis... ką jau kalbėti apie 
valstijas jungiančius greitkelius. 

— Nėra ko taip karščiuotis, Kasidi. 

- Atleisk, aš prastai nusiteikęs. 

— Nesistebiu, yra dėl ko, - Glenas abejingai gūžtelėjo. - Tik 
toji kino žvaigždė prisipažįsta kelis kartus lankiusis Naujajame 
Orleane. 

— Kada? 

— Seniai. Vaildo nužudymo naktį ji buvo Romoje. 

— Romoje, Italijoje? 

- Italijoje. 

— Patikrinote? 

- Italas kino režisierius patvirtino, kad ji nuo balandžio gy- 
venanti jo viloje. 

Kasidį apėmė pralaimėjimo kartėlis. 

— Tavim dėtas, ir toliau eičiau šituo keliu, Glenai. Liepk savo 
žmonėms persijoti tuos sąrašus. Kad ir šimtą kartų, jeigu pri- 
reiks. Tegul atkreipia dėmesį į tuos, kurie nėra griežtų Biblijos 
doktrinų šalininkai. 

— Gerai. - Glenas nerangiai pakilo nuo kėdės. - Bet tam rei- 
kės laiko. 

Kasidis susiraukė. 

— O įstaigos? 

— Radau vieną kitą. Nieko įdomaus. 

— Vis dėlto patikrinkim. Reikia sužinoti, kas iš tikrųjų jas 
valdo ir ar tas verslas nėra puiki priedanga žmogui, norinčiam 
likti šešėlyje. Pradėkime nuo bendrovių, kurios turi interesų 
pietuose ir gal net kaip nors susijusios su Naujuoju Orleanu. 

Glenas linktelėjo ir vilkdamas kojas išslinko iš kabineto. Ka- 
sidžiui magėjo įspirti jam į užpakalį, kad greičiau suktųsi, bet 
susitvardė. Ne laikas pyktis. O ir sąjungininkų turi nedaug. Iš 
patirties Kasidis žinojo, kad prokuratūros darbuotojai, kartu 
būdami ir politikai, su pralaimėtojais nelinkę bičiuliautis. Kas- 
kart jam priėjus prie kavos automato, kolegos išsilakstydavo it 
pavojaus signalą išgirdę. 

Grįžęs iš Misisipės, Kasidis pranešė Krauderiui, kad kelionė 
jokių apčiuopiamų rezultatų nedavė. Išgirdęs šią žinią, apygar- 
dos prokuroras neapsidžiaugė ir įspėjo Kasidį, kad jo kantrybė 
senka. 

— Laiko beveik neliko. Jeigu iki šios savaitės pabaigos nesu- 
lauksiu iš tavęs nieko konkretaus, patikėk, nuo bylos būsi nu- 
šalintas. 

— Kad ir ką vietoj manęs paskirtumėte, Toni, jis atsitrenks į 
tą pačią mūro sieną. Be to, vargu ar mokės dirbti su Glenu. 

— Galir ne. 

— Ašjau radau su juo bendrą kalbą. 

Krauderis klausėsi akmeniniu veidu. Kasidis sunkiai atsi- 
duso. 

— Klausykit, mes neturime jokių kitų įrodymų, išskyrus tuos 
kelis plaušelius nuo mašinos kilimėlio, o tokių gali rasti bet 
kuriame iš dešimties tūkstančių čia registruotų tokios markės 
automobilių. 

— Tik kad vienas toks priklauso Klerei Loran, o ji turėjo ir 
motyvą, ir galimybę. 

— Bet aš neturiu pagrindo tvirtinti, kad Vaildo nužudymo 
metu ji buvo jo numeryje. 

— Tie plaušeliai gali būti rimtas įkaltis. 

— Nė velnio, - paprieštaravo Kasidis, purtydamas galvą. — 
Neketinu eiti į teismą, nebūdamas šimtu procentų tikras. 

Krauderis piktai nužvelgė padėjėją. 

— Pirmiausia įsikalk į galvą, kad to tikrumo reikia tau ir man, 
o ne Klerei Loran apsaugoti. 

Viršininko ironija taip Kasidį įsiutino, kad būtų puolęs Krau- 
derį kumščiais. Vis dėlto susitvardė, bet išlėkė iš kabineto it 
nuplikytas. Nuo to pokalbio dvi dienas jiedu nebendravo. Kasi- 
džiui duotas laikas sparčiai seko. 

Baisiausia, kad savo pastaba Krauderis pataikė tiesiai į dešim- 
tuką. Jis iš tiesų siekė apsaugoti Klerę. Ir nors pyko ant jos, kad 
būtų galėjęs plikomis rankomis pasmaugti, sodinti jos už grotų 
vis dėlto nenorėjo. Jeigu ji kalta, kitos išeities jis neturės. Jam 

teks įkišti Klerę į kalėjimą iki gyvos galvos - ir be teisės į amnes- 
tiją, apeliaciją arba lygtinį paleidimą. Viešpatie, pasigailėk. 

Kasidis atsirėmė alkūnėmis į stalą, kumščiais suspaudė aki- 
duobes. Tokį susikrimtusį netrukus jį ir užtiko Džošua Vaildas. 

Išgirdęs atsargų beldimą į duris, Kasidis pakėlė akis. Džošas 
neryžtingai mindžikavo tarpduryje. 

— Sekretorė sakė, kad galiu užeiti. 

— Kokiu reikalu? - šiurkštokai paklausė Kasidis. 

- Arjūs dar tiriate mano tėvo nužudymo bylą? 

— Taip, jeigu tikėtume, ką rašo šio ryto „Times Picayune“. 
Užeikite. Tik įspėju: aš itin prastai nusiteikęs. Jeigu ketinate 
vedžioti mane už nosies, padarykite sau paslaugą ir tuojau pat 
išeikite. 

— Tikrai ne dėl to čia atėjau. 

— Sėskitės. 

Džošas prisistūmė kėdę ir atsisėdo. 

Kasidis galva parodė į langą. 

— Įdomu... ar neturėtumėte būti ten, apačioje, su ta pamišė- 
lių šutve? 

Nuo tada, kai grįžo iš „Rozšarono“, norėdamas patekti į 
pastatą, Kasidis kaskart gaudavo skintis kelią per minią pi- 
ketuotojų, kaltinančių jį kompetencijos stoka. Šie priešiškai 
nusiteikę fanatikai valandų valandas mitinguodavo, traukda- 
mi religines giesmes ir mojuodami įžeidžiamais plakatais Ka- 
sidžiui prieš nosį. 

- Čia vienas iš naujausių mano pamotės sumanymų, - pa- 
aiškino Džošas, turėdamas omeny puikiai surengtą protesto 
akciją. 

— Regis, ji ką tik išėjo iš ligoninės. 

— Taip, bet jau įsikinkė į darbus. Ji nusiteikusi ryžtingai ir 
nepaliks jūsų ramybėje tol, kol nepatrauksite žudiko atsako- 
mybėn. 

— Ji tokia ne viena, - sumurmėjo sau po nosim Kasidis. - Ko- 
dėl jums nepatarus jai liautis kėlus po mano langais triukšmą? 
Juk šitaip ji nieko nepasieks. 

- Arielė šitaip patenka į šeštos valandos žinias. Štai kas jai 
svarbu. 

— Anksčiau ar vėliau šitai geruoju nesibaigs. Nepamirški- 
te, kad šiame pastate lankosi ir gana nemalonių tipų. Kas 
nors gali nukentėti. Vargu ar jūsų pamotė norėtų skandalin- 
gos reklamos. 

— Ji sugebės viską pasukti taip, kad būtų jai naudinga. 

— Piketas prie „Prancūziško šilko“ jai nepavyko. Dėl dukros 
ir motinos Loran jūsų žmonės apsijuokė. 

— Tiesa. Arielė pasiuto, kad Klerė Loran taip sugebėjo pa- 
kreipti įvykius savo naudai. - Džošo veide pasirodė mąsli iš- 
raiška. - Įdomi moteris. Dauguma, pakliuvę į tokią padėtį, gel- 
bėtųsi pildami purvą ant kitų. Taip, Klerė Loran turi stuburą. 
Žaviuosi jos savitvarda. 

— Tai jau tikrai, - niūriai konstatavo Kasidis, - jos savitvarda 
išties pavydėtina. 

— Bet grįžkime prie Arielės, - priminė Džošas. - Mano pa- 
tarimų ji nenori girdėt. Ir kieno kito - taip pat. Jeigu jau ką 
įsikalė į galvą, jos nesustabdysi, sieks tikslo bet kokia kaina. 

— Mes čia kalbame apie jūsų pamotę ar apie generolą Peitoną? 

— Patikėkite, Kasidi, jūs taip gerai kaip aš jos nepažįstate. Ji 
elgiasi it apsėsta... ypač... kai buvo nužudytas tėvas. 

Džošas nusuko akis, vengdamas prokuroro pavaduotojo 
žvilgsnio. Kasidžiui įsižiebė viltis. Jo retai klystanti nuojauta 
kuždėjo... kad tuoj išgirs kai ką labai svarbaus. Buvo nelengva 
tvardytis, bet Kasidis apsimetė, kad tai, ką iki šiol iš Džošo iš- 
girdo, įspūdžio jam nepadarė, ir jis ranka parodė Džošui kalbė- 
ti toliau. 

— Neabejoju, kad jau žinote apie Arielės nėštumą. 

— Ar turėčiau pasveikinti? 

— Manote, tėvas aš? - Džošas papurtė galvą. - Arielė tvirti- 
na, kad mano tėvas. Todėl aš čia. - Jis staiga pašoko nuo kėdės 
ir ėmė žingsniuoti po kabinetą. 

— Nesijaudinkite ir papasakokite, kas jums neduoda ramy- 
bės. - Kasidis stengėsi sudaryti įspūdį, kad jam nuoširdžiai 

tai rūpi, siekdamas bailokam pamokslininko sūnui įkvėpti 
drąsos. 

— Aš jums melavau. 

— Dėl ko? 

— Dėl tos nakties. Dėl to, kad visą laiką su Ariele buvome 
kartu. Iš tikrųjų... ji... ji buvo išėjusi į savo numerį. 

— Kada? 

— Apie vidurnaktį. 

— Kiek jos nebuvo? 

— Penkiolika, gal dvidešimt minučių. 

— Ar per tą laiką ji kalbėjosi su jūsų tėvu? 

— Nežinau. Prisiekiu Dievu. 

— Palikime Dievą ramybėje. Prisiekite man. 

Džošas apsilaižė lūpas. 

— Prisiekiu, nežinau. 

— Gerai. Pasakokite. 

— Ji aiškino ėjusi paieškoti natų. Sakė, kad tėtis miega. Aš 
tada nė neatkreipiau dėmesio, o rytą... Arielė paprašė apie tai, 
kad buvo išėjusi, nei policijai, nei jums neužsiminti. 

Kasidžio širdis pašėlusiai plakė, bet jis iš patirties žinojo, kad 
neverta pasitikėti žmogumi, kuris prisipažįsta dėl svarbaus 
dalyko kartą jau pamelavęs. Ir vis tiek prieš našlę įrodymų jis 
neturėjo. Tačiau pokalbis su Džošu jam leidžia pasukti tyrimą 
kita linkme ir nukreipti dėmesį nuo Klerės. Kasidžiui tai buvo 
kaip gausus derlius po badmečio. 

Jis paklausė: 

— Kodėl sutikote pameluoti, Džošai? 

— Nuoširdžiai nemaniau, kad mano melas ką nors iš esmės 
pakeis. Kai aptiko nužudytą tėvą, Arielę ištiko baisi isterija. 
Ten buvo tiek kraujo... Aš tikrai maniau, kad dėl žmogžudystės 
ji niekuo dėta. 

— O ką manote dabar? 

Džošas liovėsi žingsniavęs. Sustojęs prie Kasidžio rašomojo 
stalo, pažvelgė jam tiesiai į akis. 

— Dabar manau, kad nužudė ji. 

Kasidis bijojo net kvėptelėti, sumirksėti, bijojo, kad mažiau- 
sias jo krustelėjimas - ir trapus Džošo Vaildo prisipažinimas 
išgaruos, išnyks, tarsi žodžiai niekada nė nebuvo ištarti. 

— Kas jus paskatino apsigalvoti? 

Džošas grūmėsi pats su savim, bent jau tokį sudarė įspūdį. 
Nusivalęs suprakaitavusius delnus į kelnių klešnes atsakė: 

— Nors Arielė per interviu žiniasklaidai kalba ką kita, nėštu- 
mas ją slegia. Ketina sukelti dirbtinį persileidimą ir taip vienu 
šūviu nušauti du zuikius - atsikratyti kūdikio ir sulaukti dar 
daugiau gerbėjų užuojautos. 

Kasidis suvaidino apstulbusį. 

— Negiji tokia pabaisa? 

— Jūs nė neįsivaizduojate, ką ji sumanė, pone Kasidi. Arielė 
save regi kaip superžvaigždę, gebančią valdyti žmonių protus ir 
sielas. O jos planai dėl „Maldos ir šlovinimo valandos'!.. Klejo- 
nės. Ji sieks, kad jos sakykla virstų politiniu forumu - kad būtų 
diskutuojama aktualiais klausimais. Jau net išsiuntė kvietimus 
keliems pageidaujamiems oratoriams. Arielė kupina savimei- 
lės, ryžtinga ir neleis, kad kas nors stotų jai skersai kelio. Ji nė 
nepastebi praradusi ryšį su tikrove. Visai nusisvaičiojo. 

— Grįžkime prie žmogžudystės. 

Džošas atsisėdo. Pasidėjo rankas ant kelių, sunėrė pirštus ir 
įsistebeilijo į juos. 

— Tėtis buvo tironas. Vaidino dievą, spaudė visus, ypač mudu 
su Ariele. Vis prikišdavo jai, kad linkusi pilnėti, dėl to sutriko 
jos skrandis. 

— Laikraščiuose rašo, kad jai nustatyta bulimija, bet Kanzas 
Sičio ligoninės gydytojai diagnozės nepatvirtino. 

— Tiesa. O dėl kūdikio... ji čia įžvelgia dar vieną iš tėčio žiau- 
rių pokštų. Tarsi jis vis dar ją kontroliuotų. Manau, ji žinojo 
esanti nėščia dar gerokai iki to vakaro, kai nualpo. Turbūt siuto 
ant tėvo, kad privertė ją pastoti, nors aiškiai buvo jam pasakiu- 
si, jog vaikų nenori. Spėju, dėl to Arielė jį ir nužudė. 

Kasidis nusprendė imtis velnio advokato vaidmens, ieško- 
damas Džošo teiginiuose silpnų vietų. 

— Teoriškai viskas logiška, Džošai, bet įrodymai vis dėlto ne- 
tiesioginiai. Ar kada girdėjote, kad tėvas su Ariele būtų kivirči- 
jęsi dėl jos nėštumo? 

— Ne, aš nežinojau, kad ji laukiasi, iki pat vakaro, kai greitoji 
ją išvežė į ligoninę. 

— Ar kada girdėjote, kad ji tėvui grasintų? 

- Ne. 

— Tikrai? 

— Tikrai. Tėvas grasinimų nebūtų pakentęs. 

— Ar jūsų pamotė turi revolverį? 

— Ne, bent kiek žinau. Nors... jos brolis sėdi kalėjime. 

Tai Kasidis išsiaiškino vos pradėjęs tyrimą. 

— Remiantis iš kalėjimo gautais duomenimis, Arielė jau se- 
niai su broliu jokių ryšių nepalaiko, nė atviruko jam nėra pa- 
siuntusi. Abejoju, ar brolis galėjo jai perduoti kokį nors ginklą 
taip, kad niekas nesužinotų. 

Džošas gūžtelėjo pečiais. 

- Čia tik mano prielaida. Ji galėjo nelegaliai gauti ginklą, o 
paskui nusikratyti jo taip, kad niekas nerastų. 

— Gal, - Kasidis vengė tiesiai atsakyti. 

— Prisiminkite Džeksono žaizdas. Vyras padaro moteriai vai- 
ką. Ji siunta, kad šis užvertė jai naštą, kurios ji visaip purtėsi. 
Ji šauna ir ištaško vyrui kiaušius. Jums neatrodo logiška? 

Kasidis primerkė akį, tarsi svarstytų iškeltą versiją. 

- Atvirai kalbant, Džošai, jūsų versija silpnoka. 

— Tikėjausi, kad į mano žodžius pažiūrėsite rimčiau, - pa- 
priekaištavo Džošas. 

— Ar tą naktį Arielė iš jūsų kambario išėjo apsiavusi? 

— Apsiavusi? Ne, ji buvo basa. Kai mylėjomės, ji nusiavė ba- 
telius. Vargu ar vėliau būtų juos apsiavusi. O kas? 

— Mes tiriame jūsų tėvo kambaryje rastus kilimo plauše- 
lius. - Kasidis šiek tiek patylėjo. - Ar per viešnagę Naujajame 
Orleane jūs ar pamotė buvote išsinuomoję mašiną? 

— Aš nuomojausi. Mėgstu turėti savo transportą. 

— Važinėjotės po miestą? 

— Ir dar kaip. Kasdien. Išsinuomojau mašiną su nuleidžia- 
muoju stogu... buvo smagu. 

- Šią informaciją lengva patikrinti. Ar per tuos pasivažinėji- 
mus Arielė jus lydėdavo? 

— Regis, tik kartą. Gal du. Kodėl klausiate? 

— Vis dar su ja miegate? 

— Ne. Jau kelios savaitės nebe. 

— Kodėl? Kas nutiko? 

Džošas žvilgtelėjo į Kasidį, paskui nusuko akis. 

— Nežinau. Ji taip įsijautė į viršininkės vaidmenį, kad to- 
kiems dalykams neliko laiko. Ji arba pavargusi, arba nenusi- 
teikusi. Arba siunta, nes aš jai priekaištauju, kad prisivalgo, o 
paskui vemia. Bet dabar, kai žinau apie kūdikį... 

— Kas? 

— Negaliu suja mylėtis, kai nešioja mano netikrą brolį. 

Kasidis palinko į priekį. 

- Ironiška, ar ne, Džošai? Kol tėvas buvo gyvas, barškinote jo 
žmoną, o kai jo nebėra ir ji laukiasi jo vaiko, vaidinate padorų? 

— Nieko negaliu sau padaryti, - teisinosi Džošas. 

— Gerai, - Kasidis atsilošė kėdėje. - Tarkim, viskas taip ir 
buvo. Pasirengęs? Arielė išėjo iš jūsų numerio, grįžo į savo ap- 
artamentus, kuriuos dalijosi su jūsų tėvu, nušovė jį iš revolve- 
rio, apie kurį niekas nežinojo ir kuris iki šiol nerastas, ir grįžo 
atgal pas jus į lovą būdama tikra, kad patvirtinsite jos alibi. 

— Manau, taip viskas ir buvo. 

Kasidžio veide švystelėjo abejonė. 

— Man vis dėlto neaišku, kas jus paskatino visa tai man pa- 
pasakoti? 

— Dėl to melo mane graužė sąžinė. 

— Sąžinė? - skeptiškai paklausė Kasidis. 

Džošas, atrodo, įsižeidė. 

— Aš, žinoma, kaltas dėl svetimavimo. Pripažįstu įtaisęs tė- 
vui ragus, bet neketinu drauge su Ariele sėsti už nužudymą. - 
Džošas nervingai kandžiojo lūpą. - Gerai, pone Kasidi, čia ne 
tik sąžinės priekaištai. Aš jos bijau. 

Kasidis niekinamai prunkštelėjo. 

— Sakau tiesą! — suriko Džošas. Žinojau, kad ji kupina savi- 
meilės ir gudri, bet Arielė nuėjo per toli. Peržengė visas ribas. 
Nušluos bet kokią kliūtį, pasipainiojusią kelyje. Jeigu tik kas jai 
paprieštarauja, išvaro. Be jokio pasigailėjimo. Šmaukšt! - Džo- 
šas trenkė kumščiu sau į delną, - ir žmogelio nebėra. 

Džošas įsistebeilijo į drebančias savo rankas. 

— Gyvenau užrištomis akimis. Turbūt tiek galvodavau apie 
tėvą, kad nė nemačiau, kokia Arielė iš tikrųjų. Manau, kad pa- 
siektų tikslą, jai nieko nėra neįmanoma. Ji nebesuvokia ką da- 
ranti, ir tai pavojinga. 

Kasidis tiriamai nužvelgė Džošą, paskui atsistojo, leisdamas 
suprasti, kad pokalbis baigtas. 

— Ačiū, Džošai. - Ištiesė jam dešinę ranką. 

Džošas ją paspaudė, apimtas netikrumo. 

— Jau viskas? Maniau, užpilsite mane klausimais. 

— Vėliau jų bus, ir ne vienas. Nedelsdamas tuo užsiimsiu. 
O kol kas elkitės su pamote lyg nieko nebūtų įvykę. Rūpinkitės 
kasdieniais reikalais. Šiukštu neišsiduokit, kad buvot su ma- 
nim susitikęs ir kalbėjomės. Tegul ji mano, kad seniai ją išbrau- 
kiau iš įtariamųjų sąrašo. - Kasidis surimtėjo. - Žinau, jums 
buvo nelengva pasiryžti. 

- Taip, tiesa. Metų metus mudu su Ariele gelbėjomės nuo 
tėvo diktato, laikydamiesi drauge. Buvome vienas nuo kito 
priklausomi. Mus siejo bendra bėda, kartu ją išgyventi buvo 
lengviau. Kai tėvas mirė, supratome, kad mus siejo tik neapy- 
kanta mano tėvui. Tik neapykanta jam mus stūmė į vienas kito 
glėbį. Manau, Arielės psichika rimtai pažeista dar vaikystėje - 
ji buvo sunki. Aš, žinoma, ant jos pykstu, bet dar labiau bijau. 
Vis dėlto, - pridūrė liūdnai palingavęs galvą, - negaliu leisti, 
kad nenubausta išsisuktų nuo žmogžudystės. 

— Džošai, turėdamas galvoj jūsų daugelį metų trukusį ryšį 
su Ariele, turiu užduoti klausimą: ar įstengsit liudyti prieš ją 
teisme? 

Nė akimirkos nedvejodamas Džošas atsakė: 


— Taip. 

Vyrai atsisveikino. Vos Džošas išėjo iš kabineto, Kasidis ap- 
sivilko švarką ir pasitaisė kaklaraištį. Palaukęs, kol Džošas išeis 
lakan, nuėjo prie lifto, pakilo į kitą aukštą ir pasuko į Antonio 
Krauderio kabinetą. Jis nekreipė dėmesio į sekretorės įspėji- 
mus, kad viršininkas užsiėmęs ir liepęs jo netrukdyti. Kasidis 
įsiveržė į viršininko kabinetą pirmą kartą per daugelį dienų 
jausdamasis teisus. 

— Neskubėkit šaukti, pirma išklausykit. Atrodo, jau žinau, 
kas nužudė Džeksoną Vaildą. 

Krauderis metė rašiklį į šalį. 

— Klok. 


— Jo sūnus. 


Dvidešimt antras skyrius 


Kasidis beveik žodis žodin perpasakojo šefui pokalbį su Džošua 
Vaildu. Kai baigė, Krauderis liovėsi barbenęs pirštais į stalą. 

— Nė nežinau, ką galvoti. Tavo galva, kaltas sūnus, bet kaltę 
bando suversti našlei. 

- Įžeista savimeilė. Skundimas - bailių metodas suvesti 
sąskaitas su priešininku. O Džošas ant nugaros nešioja didelį 
įspėjamąjį ženklą „Bailys'. 

— Iš kur tada sėmėsi drąsos nužudyti tėvą? 

— Užklupo tėvą, kai tas buvo labiausiai pažeidžiamas: nuo- 
gas tysojo lovoje ant nugaros, gal net miegojo. Džošas gerai 
žinojo tėvo įpročius. Žinojo, kada suduoti smūgį. Tai galima 
pasakyti ir apie Arielę, - lyg sau pridūrė Kasidis. - Šiaip ar taip, 
Džošas šovė Vaildui į sėklides siekdamas mus suklaidinti. Kad 
pagalvotume, jog tėvą nužudė moteris. Mums kalbantis šitai 
net pabrėžė. 

Krauderis pamąstė, parėmęs smakrą mėsingomis rankomis. 

— O kurių galų Džošui žudyti? Manai, iš pavydo? 

— Tokios galimybės neatmesčiau. Jeigu, kaip tvirtina Arielė, 
kūdikis nuo Džeksono. Vis dėlto, manau, Džošas greičiausiai 
turėjo ir rimtesnių motyvų. 

— Rimtesnių negu pavydas? Pinigai? 

— Netiesiogiai. Neabejoju, kad Džošas po tėvo mirties tikėjo- 
si perimti vadovavimą kongregacijai. Jo manymu, ne kas kitas, 
o jis turėjo paveldėti tėvo sukurtą imperiją. Visai suprantamas 

jauno žmogaus troškimas, tiek ilgai gyvenusio tėvo šešėlyje ir 
gniuždomo jo autoriteto. 

- Ir še tau - kongregacijos valdžią pasičiupo Arielė. 

— Įsitvėrė abiem rankomis. Taigi Džošui ir vėl lieka tenkintis 
antraeiliu vaidmeniu. Jis ir vėl antras. Bet net atmetus karje- 
ros motyvą, jis turi ir kitą - asmeninį. 

— Kokį? 

— Džošas prisipažino, kad Džeksonas Vaildas buvo tironas. 
Jis naudojo psichologinį smurtą prieš jį ir Arielę. Ilgus metus 
vaikinas buvo atpirkimo ožys. Galiausiai kantrybės taurė buvo 
perpildyta. Taigi jis sukaupė drąsą ir tėvo atsikratė, bet paaiš- 
kėjo, kad viso labo atvėrė kelią pamotei ir savo meilužei, ši vėl 
nustūmė jį į antrą planą. Tikrai yra dėl ko siusti. 

— Regis, vieną tironą pakeitė kitu. 

— Kaip tik taip ir nutiko. Kad atsikratytų Arielės, apkaltino 
ją ŽmMogžudyste O gal... - Kai byla taip pasisuko, Kasidis įžvelgė 
čia ir kitokį galimą scenarijų. - Visai gali būti, kad jiedu nužudė 
Džeksoną susimokę. Na, o dabar dėl jau išvardytų priežasčių 
Džošas virto Judu. 

— Abu variantai, mano galva, įmanomi. Ar jau kalbėjaisi su 
Glenu? 

— Dar ne, bet, manau, jis šokinės iš džiaugsmo. Glenas jau 
įtarė, kad nužudė arba Arielė, arba Džošas. Pakiš juodu po mi- 
kroskopu ir tol kasis, kol iškas visas jų paslaptis. Reikėtų mūsų 
balandėlius pasekti. 

— Policijos komisaras pasius, jeigu paprašysiu skirti tau dar 
žmonių. 

— Davėte man laiko iki savaitės pabaigos, Toni. Žaiskite sąži- 
ningai, padėkit mums. Susitarkite su komisaru. 

Kasidis grįžo į kabinetą kaip ant sparnų. Pirmą kartą per jau 
nežinia kiek dienų pajuto venomis pulsuojant adrenaliną. Da- 
bar jis turi tikslą, naują puolimo planą. Nenurims, kol visko 
nepatikrins, atiduos tyrimui visas jėgas. 

Apsisprendęs Kasidis griebė telefoną. 

Surinkus pirmąjį telefono numerį, prisistatyti nereikėjo. Jis 
tiesiai paklausė: 

— Vis dar teiki informaciją televizijos reporteriui? 

Darbo su informatoriais sistema priminė dvipusio eismo 
gatvę. Apygardos prokuroro institucija naudojosi tais pačiais 
šaltiniais kaip žiniasklaida, kartais sąmoningai perduodama 
melagingų žinių arba daug ką nutylėdama. 

— Šią popietę mane aplankė Džošua Vaildas, - paaiškino Ka- 
sidis. - Mes ilgai ir iš širdies pasikalbėjome. Iš mano kabineto 
vaikinas išėjo piktas ir susinervinęs. Kol kas tiek. 

Paskui Kasidis nurodė darbuotojui patikrinti visas miesto 
automobilių nuomos kontoras. 

— Rask, kurioje iš jų Džošua Vaildas išsinuomojo mašiną tą 
savaitę, kai buvo nužudytas jo tėvas. Mane domina automobi- 
lio modelis, nuvažiuotų mylių skaičius ir būklė, kai jį grąžino. 
Jeigu paaiškės, kad buvo paėmęs kraislerį su mėlynais kilimė- 
liais, mašiną reikia rasti ir tuojau pat pristatyti į policijos kri- 
minalistų laboratoriją. Jeigu pasisektų ir laboratorijos vaikinai 
aptiktų joje bent lašą uždžiūvusio kraujo, valio! - Jis pagaliau 
turėtų tikrą įtariamąjį. 

— Jūsų užduotis bus visiškai paprasta, - Kasidis instruktavo 
policijos leitenantą, vadovaujantį sekimo grupei. Krauderiui 
vis dėlto pavyko susitarti su komisaru. - Džošua ir Arielė Vail- 
dai net labiau krinta į akis negu mergužėlės, ramstančios Bur- 
bonų gatvės sienas. Jų negalima pamesti iš akių. 

Paskirstęs užduotis, Kasidis atsilošė krėsle ir apimtas jam 
nebūdingo optimizmo lengviau atsiduso. Artimiausiu metu tu- 
rėjo kas nors paaiškėti. Kokia nors anksčiau nepastebėta smul- 
kmena virs įkalčiu prieš Džošą arba Arielę ir kartu nukreips 
įtarimus nuo Klerės. 

Po nemalonaus jųdviejų kivirčo „Rozšarone ,jis stengėsi apie 
Klerę negalvoti, bet veltui. Kasidis niekaip negalėjo jos pamirš- 
ti - jos nuostabus kūno, švelnių glamonių ir piktų priekaištų. 

Atrodė, ji atvėrė slapčiausias jo sielos kerteles ir sujudino 
jo giliai slepiamus jausmus ir mintis. Klerė apkaltino jį melu 

ir išdavyste. Kitokiomis aplinkybėmis taip iš tiesų galėjo būti. 
Kai dar buvo advokatas, Kasidis griebdavosi ir ne tokių mani- 
puliacijų, kad pasiektų išteisinamąjį nuosprendį. Vaidindavo, 
sukeldavo ašaras, juokindavo, ironizuodavo - visos priemonės 
buvo geros, kad tik klientai išeitų laisvi iš teismo salės. 

Jeigu kada ir jausdavo sąžinės priekaištus, Kasidis visada 
rasdavo, kaip pateisinti savo veiksmus. Juk ginti nusikaltėlius 
buvo jo pareiga. Net ir didžiausi niekšai nusipelno teisingumo. 
Juk turi kas nors ginti juos teisme. Kodėl gi ne jis? Kasidis save 
tikindavo atlikęs profesinę pareigą. Šitaip tik sąžinę mėgin- 
davo nuraminti. Buvo daug etiškesnių, veiksmingesnių būdų 
ginti kaltinamąjį ir be triukų, kurių jis taip dažnai griebdavosi, 
siekdamas padaryti įspūdį. 

Žiūrėkite, štai gudruolis Robertas Kasidis, žvaigždė, net nelan- 
kiusi kurios nors Rytų aukštosios mokyklos ir ne Harvarde gavęs 
teisės laipsnį. Vis dėlto kaip vaikis iš tolimo Kentukio užkampio, jis 
tikrai daug pasiekė, tiesa? 

Didžiausias tikslas jam buvo ne tiesą atkapstyti, o laimėti... 
iki lemtingos bylos, kurią irgi laimėjo. Tik kokia kaina? Apkal- 
tinusi Kasidį manipuliacijomis ir veidmainyste, Klerė nė ne- 
nutuokė, kaip buvo arti tiesos, koks Kasidis buvo kadaise. Bet 
dabar jis kitoks. Jis sodina nusikaltėlius į kalėjimą, kad tie jau 
nekeltų grėsmės niekuo dėtiems žmonėms. 

Ir ši byla jokia ne išimtis. Jis padarys viską, kad teisingumas 
triumfuotų, ir nesvarbu, kas bus pripažintas kaltas dėl Džek- 
sono Vaildo žmogžudystės. 

Kasidis tik meldė Dievo, kad tai nebūtų Klerė Loran. Atka- 
kliai sau kartojo, kad ji ne žudikė, kad ji nekalta. Moteris, tokia 
šilta ir švelni, negalėtų šaltakraujiškai nužudyti. Jis lietė ne tik 
Klerės lūpas, krūtis, šlaunis, jis prisilietė prie jos sielos, ir jeigu 
ji būtų buvusi apnuodyta, jis būtų pajutęs. 

Bet kad ir ką Klerė galvotų, Kasidis mylėjosi su ja ne dėl to, 
kad įsitikintų jos kaltumu ar priešingai. Jų suartėjimas buvo 
neišvengiamas kaip potvynis. Nuo pirmo susitikimo jų likimas 
buvo nulemtas. Kai tik įtarimai Klerei bus panaikinti, jis nueis 

pas ją ir nuolankiai mels atleidimo už tai, ką jai per jo malonę 
teko iškentėti. Juk Klerė jo negerbtų, jeigu jis nesugebėtų dera- 
mai atlikti savo, kaip prokuroro, pareigos. O kai jau bus vienas 
kito atsiprašę, jie vėl mylėsis. 

Vien nuo tos minties Kasidis susijaudino ir tai akimirksniu 
grąžino jį į tikrovę. Klerė jau turėtų būti grįžusi iš Misisipės. Jis 
žvelgė į telefoną, jausdamas didžiulę pagundą jai paskambinti. 
Ne, ji turbūt ant jo tebepyksta. Reikia kelias dienas palaukti, 
kol nurims aistros. 

Kol kas jis dirbs, ieškos trūkstamo dėlionės kibuko, kuris 
nuvestų jį prie tikrojo žudiko ir taip padėtų išteisinti Klerę. 

Ji, Klerė, nekalta. 


——8—>- 


Nužvelgusi neatplėštų laiškų krūvą ant darbo stalo, Klerė su- 
siraukė. Sąskaitos ir laiškai, juos dar reikėjo išrūšiuoti. Tarp 
jų buvo ir grėsmingas vokas su mokesčių inspekcijos spaudu. 
Ne, darbui su popieriais ji neturi jėgų. Dėl nuovargio ji kaltino 
kelionę į Misisipę. Laikėsi griežto grafiko, dirbo daug, o dar to- 
kiame alinančiame karštyje. Taigi, prieš imdamasi darbo, ji nu- 
sipelnė kelias dienas pailsėti. Vis dėlto Klerė netrukus suprato, 
kad poilsis jai rūpesčių išspręsti nepadės. 

Vydama šalin niūrias mintis, Klerė vėl pažiūrėjo į netvarką 
ant stalo. Be neatplėštų laiškų, ant jo mėtėsi ir kelių pastarųjų 
dienų laikraščiai. Neskelbiamo, bet patikimo šaltinio duome- 
nimis, apygardos prokuroro pavaduotojas Kasidis pakeitė by- 
los tyrimo kryptį, susitelkė į Arielę ir Džošua Vaildus. 

Stambiu juodu šriftu parašyta jo pavardė patraukė Klerės 
dėmesį ir ji ilgai neatplėšė nuo antraštės akių. Nežinia, kiek 
dar būtų taip klajojusi mintimis, jeigu ne Merė Ketrina, kuri 
nešina padėklu įėjo į kambarį. 

— Gal arbatos, Klere Luiza? Atrodai išvargusi. Pamaniau, gal 
arbata tau išeitų į naudą ir tu pralinksmėtum. 

— Ačiū, mama. Puiki mintis, bet tik jeigu gersime arbatą kartu. 

— Tikėjausi, kad mane pakviesi. 

Klerė nusišypsojo, pasiėmė vieną iš laikraščių ir nuėjo prie 
staliuko, prie jo per pirmą vizitą sėdėjo Kasidis. Atrodė, kad ir 
ką sakytų ar darytų, viskas jai primena jį. Klerę erzino, kad jis 
užvaldęs kone visas jos mintis. Nuo to ryto, kai neatsisveikinęs 
išvyko iš „Rozšarono“, Kasidis nei skambino, nei bandė su ja 
susitikti. Klerė nesuvokė, ar dėl to džiaugiasi, įsižeidusi ar liū- 
di... nors greičiausiai ją užvaldę visi šie trys jausmai. 

Mintys apie Kasidį kėlė jai prieštaringus jausmus - nuo pa- 
laimos iki liūdesio. Ji susizgribo, kad vieną akimirką šypsosi, 
o kitą - akyse kaupiasi ašaros. Nuo tada, kai socialiniai dar- 
buotojai jėga išvilko ją iš tetos Lorelės namų, dar joks žmogus 
nebuvo jos sieloje sukėlęs tokios audros. 

Merė Ketrina padėjo sidabrinį padėklą ant žemo kavos stale- 
lio. Padavė Klerei siuvinėtą lininę servetėlę ir iš trapaus kiniško 
porceliano arbatinuko pripylė į puodelius arbatos. 

Mama ir dukra maloniai šnekučiavosi, gurkšnodamos ar- 
batą su sausainiais, rytą jų iškepė Harė. Viešnagė Misisipėje 
Merei Ketrinai išėjo į naudą. Motinos skruostai parausvėjo, 
atrodė net pajaunėjusi. Žvilgsnis pasidarė gyvas, akys sveikai 
žibėjo. Jose nebeliko tuštumos, dėl kurios taip dažnai neri- 
maudavo Klerė. Dar vaikystėje ji žinojo, kad toji tuštuma - 
besiartinančio priepuolio pranašas. Atrodo, Merė Ketrina vėl 
jaučia tikrovę, ir nemalonių nutikimų, kaip kad dėl Kasidžio 
parkerio, nėra ko baimintis. 

Tarsi skaitydama Klerės mintis, Merė Ketrina pasakė: 

— Čia rašo, kad ponas Kasidis dabar mano, jog žudikas — 
Džeksono Vaildo sūnus arba našlė. Kvaila, ar ne? 

— Kvaila? 

— Jiedu to nepadarė, ir aš netikiu, kad ponas Kasidis taip 
manytų. 

- Iš kur žinai, kad jie to nepadarė, mama? 

Tarsi neišgirdusi, Merė Ketrina kalbėjo toliau: 

— Kodėl tie žmonės piketuoja prie mūsų namų? - Vaildo se- 
kėjai uoliai piketavo prie „Prancūziško šilko“ nuo pat tada, kai 
Klerė su mama grįžo į miestą. - Noriu, kad jie pasitrauktų, — 

Merės Ketrinos balse buvo justi įtampa. - Jie trukdo man ir 
Harei, kai rytais einame į turgų. Aš laukiu tų pasivaikščiojimų, 
bet minia prie mūsų namų viską sugadina. 

Atrodė, kad Merei Ketrinai trukdžiai ramiai patekti į Pran- 
cūzų kvartalo turgų svarbiau, negu kad dukra kaltinama žmog- 
žudyste. Bet dar labiau Klerei buvo neramu dėl ankstesnių ma- 
mos pareiškimų. 

— Mama, kai suims Džeksono Vaildo žudiką, minia išsiskirstys. 

— Jis grįš? 

Akimirką Klerė pamanė, kad motina turi omeny Džeksoną 
Vaildą. 

— Kas, mama? 

— Ponas Kasidis. 

Klerė lengviau atsikvėpė. 

— Nežinau, mama. O kas? 

Merės Ketrinos akyse sublizgo ašaros, apatinė lūpa ėmė vir- 
pėti. 

— Aš taip tikėjausi, kad vyras, kurį tu pamilsi, nevers tavęs 
kentėti kaip kadaise mano mylimasis. 

Merė Ketrina iš sijono kišenės išsitraukė nosinę su mono- 
grama - perregimą it voro nuaustas tinklas. Nuo jos sklido ro- 
žių žiedlapių aromatas - tokius kvepalų paketėlius Merė Ketri- 
na laikė savo komodos stalčiuje. 

Nusausinusi nosinaite mamai akis, Klerė suspaudė jai ranką. 

— Neverk, mama. Tarp mūsų su ponu Kasidžiu... nieko ne- 
buvo. 

— Kaip gaila, - Merė Ketrina nuliūdo. - O aš tikėjausi, kad 
buvo. Jis man labai patinka. Išvaizdus jaunas vyras. Ir su da- 
momis moka elgtis. 

Tai jau tikrai moka, pamanė Klerė. Ir tikrai išvaizdus. Staiga 
prieš akis iškilo ryškių bruožų jo veidas. Susikaupęs, apimtas ais- 
tros... matė jo lūpas, glamonėjančias jos krūtis, nuogą, karštą jo 
krūtinę. Taip, jis moka elgtis su moterimis, ypač lovoje, suteikti 
moteriai malonumą, gal net didesnį negu pačiam sau. Toks to- 
bulas mylėjimasis turėtų būti iš anksto apgalvotas. Juk turėtų? 

Ji vijo nuo savęs šią mintį. Buvo skausminga apie tai galvoti. 
Klerė buvo beviltiškai įsimylėjusi... Kasidį... Beviltiškai - rak- 
tinis žodis. Jiedu neturi ateities. Vien jau todėl, kad atsidūrė 
skirtingose barikadų pusėse. Jis atstovauja sistemai. Kad ir 
koks Kasidis jai būtų brangus, tuo žmogumi ji niekada negalės 
iki galo pasitikėti... nes jis prokuroras. 

Ši mintis Klerei buvo skausminga. Svarstymai apie Kasidį ją 
varo iš proto, bet ji šį savo jausmą slepia giliai širdyje, neprisi- 
pažindama, kad toks egzistuoja. 

Klerė atkišo Merei Ketrinai puodelį. 

— Įpilk man dar arbatos, mama. Niekas kitas nemoka taip jos 
plikyti kaip tu. - Klerė stengėsi nukreipti kalbą prie ne tokios 
skausmingos temos. 

Po pusvalandžio Merė Ketrina paėmė padėklą ir paliko du- 
krą vieną jos darbo kambaryje. Klerė puolė prie laikraščių. 

Džošua Vaildas kategoriškai neigia bet kokį ryšį su tėvo nu- 
žudymu. Arielė kaltina Kasidį, kad taip jis dangsto savo kom- 
petencijos stoką. Ir dar, kad dėl asmeninių priežasčių mėgina 
nukreipti įtarimus nuo pagrindinio įtariamojo. Arielė apdairiai 
nutylėjo, kas tas įtariamasis galėtų būti, net ir tiesiai paklaus- 
ta, ar turi omeny Klerę Loran. Taip ji dar sustiprino savo užuo- 
minų svarumą. 

Žinoma, Klerei palengvėjo sužinojus, kad jau nėra pagrin- 
dinė Kasidžio įtariamoji. Vis dėlto ji negali atsipalaiduoti. Ji 
vis dar uragano epicentre ir jai teks atlaikyti dar vieną, gal net 
baisesnę stichijos bangą. Jeigu Džošua Vaildas taip susinervi- 
no dėl Kasidžio jam metamų įtarimų, nežinia, ko gali griebtis, 
kad nukreiptų nuo savęs smūgį. Taigi Klerė turės kovoti ne su 
vienu, o su dviem ją puolančiais priešais. 

Iš šių niūrių minčių verpeto Klerę išplėšė staiga ant stalo su- 
skambėjęs telefonas. Ji net pašoko iš netikėtumo. Ragelį pakė- 
lė tik po trečio signalo. 

— Alio... 

— Klere, čia jūs? 

— Andrė? Bonsoir. Smagu jus girdėti. Kaip laikotės? 

- Ačiū, gerai. Nors... - jis patylėjo, - man labai neramu dėl 
Jasminos. 

Klerė apniuko. Jo nerimas ne be pagrindo. Nuo tada, kai iš- 
siskyrė su meilužiu, Jasmina iš tiesų elgiasi labai keistai. Klerė 
negalėtų įvardyti, kas konkrečiai, bet kažkas tikrai negerai. Iš 
pirmo žvilgsnio atrodo, kad Jasmina nepasikeitė. Kol jie dar- 
bavosi „Rozšarone“, ji vis taip pat juokavo, kapojosi su Leonu, 
priekabiai vertindama kiekvieną nuotrauką su jai būdinga iš- 
mone ir nepriekaištingu skoniu. Ir vis dėlto jos užsidegimas ir 
juokai dvelkė dirbtinumu. 

Klerė tikėjosi, kad po fotosesijos Misisipėje, Jasmina kartu 
su komanda grįš į Niujorką, kur jau studijoje buvo planuojama 
baigti fotografuoti naujajam katalogui. Bet Jasmina grįžo su ja 
į Naująjį Orleaną. Vos peržengusi „Prancūziško šilko“ slenkstį, 
nusimetė linksmumo kaukę, paniuro ir buvo tyli. 

Jasmina tylėjo ir dėl katalogo maketo. Klerei tai kėlė neri- 
mą ir dėl profesinių priežasčių, bet iki sutarties, kurią reikėjo 
pasirašyti su leidėju, dar buvo kelios savaitės, ir ji nutarė kan- 
triai laukti. Dienas Jasmina leido tūnodama savo kambaryje, 
o kiekvieną vakarą kažkur išeidavo ir grįždavo tik paryčiais. Ji 
nesakė, kur eina, ir nekviesdavo Klerės eiti kartu. 

Klerė įtarė, kad ji šnipinėja kongresmeną Petrį arba bando su 
juo pasimatyti. Jai labai knietėjo perspėti draugę, kad taip vai- 
kiškai nesielgtų, bet Jasmina nerodė jokio noro su ja kalbėtis. 
Negana to - ji vengė Klerės, jos kambario durys visą laiką buvo 
užrakintos. Nebeateidavo ir valgyti su Mere Ketrina ir Klere. 

Anksčiau Jasminą visada supdavo gerbėjai, ji mėgo ben- 
drauti ir būti dėmesio centre. Ir apskritai nepakentė vienatvės. 
Todėl pasikeitęs draugės elgesys vertė Klerę nerimauti. Iki šiol 
Klerė gerbė jos norą pabūti vienai suprasdama, kad šitaip Jas- 
mina bando gydyti sužeistą širdį. Bet, atrodo, atėjo metas ką 
nors daryti. 

Akivaizdu, ir Andrė turėjo priežastį dėl Jasminos nerimauti. 


— Ar seniai matėte Jasminą? 

- Pereitą savaitę, kai buvote Misisipėje. Ji atvažiavo į vieš- 
butį, pabuvo gal valandą ir išėjo. Klere, juk žinote, kad moku 
laikyti kitų paslaptis už dantų, bet, turint galvoj, kad jūs arti- 
mos draugės... 

- Aš nė kiek neabejoju jūsų padorumu ar lojalumu, Andrė, 
ir vertinu tai. Patikėkit, man nė į galvą neateitų jums priekaiš- 
tauti, kad liežuvaujate. 

— Jeigu man būtų kilę tokių minčių, nebūčiau skambinęs. 

— Vis dėlto kai kas nutiko, jaučiu nerimą jūsų balse. Spėju, tą 
kartą su Jasmina šnektelėjote? 

Andrė papasakojo apie pokalbį su Jasmina viešbučio korido- 
riuje ir kad ši išėjo siaubingai susinervinusi. 

— Aš dar tokios jos nesu matęs. Atrodė paklaikusi. Ar ji nu- 
siramino? 

Nenorėdama išduoti Jasminos paslapties, Klerė atsakė: 

— Tą vakarą Jasminai nutiko labai nemalonus dalykas. Rytą 
ji man pasipasakojo. Manau, atviras pokalbis jai bent kiek pa- 
dėjo. 

— Ji grįžo į Niujorką? 

- Ne, liko Naujajame Orleane. Čia ramiau, mažiau šurmulio. 
Manau, prieš grįždama namo nori gerai viską apgalvoti. 

Be to, čia gyvena Alisteris Petris, pamanė Klerė prisiminusi, 
kad pirmame rytinio laikraščio puslapyje matė jo nuotrauką. 
Bet apie kongresmeną Andrė ji neužsiminė. Net jeigu Andrė ir 
žino Jasminos meilužio vardą, kaip visada bus santūrus ir nė 
už ką jo neatskleis. Nenorėdama statyti Andrė į keblią padėtį, 
Klerė nutarė patylėti. 

— Kaip ji? Ar jau atsigauna po... sukrėtimo? - atsargiau pa- 
klausė Andrė. 

Klausimas buvo ne iš lengvų. Nors gyvena po vienu stogu, 
Klerė bendravo su Jasmina net mažiau, negu draugei būnant 
Niujorke, tada skambindavo jai po kelis kartus per savaitę 
ir jos ilgai kalbėdavosi. Atsakydama Klerė kruopščiai rinko 
žodžius: 


— Na, atrodo, kad jai bent jau ne blogiau. 

— Ačiū Dievui. Man palengvėjo. - Andrė kostelėjo ir tylutė- 
liai nusijuokė. - Juk žinote, kaip aš žaviuosi Jasmina. 

— Taip, žinau. - Šypseną Klerės veide vėl aptemdė nerimo 
šešėlis. - Gali būti, kad pastaruoju metu mudvi nutolome. Ma- 
nau, atėjo metas vėl mums iš širdies moteriškai pasikalbėti. 

— Jeigu prireiktų mano pagalbos, sakykit. Padarysiu viską, 
kas įmanoma. 

— Gerai. 

— Klere, ar jūs... jūs ant manęs nepykstate? Dėl to reikalo su 
ponu Kasidžiu... 

— Pamirškit, Andrė. Jus be jokių skrupulų apgavo. Beje, 
mane taip pat, - tyliai pridūrė. - Neverta dėl to graužtis. 

Klerė patikino Andrė, kad jokie klastingi Kasidžio manev- 
rai jų ilgametei draugystei įtakos neturės, ir jiedu sutarė kurią 
nors iš artimiausių dienų kartu pavakarieniauti. Atsisveikinusi 
su Andrė, Klerė ir vėl siektelėjo telefono ragelio. 


—18> 


Kasidis, stengdamasis neatkreipti dėmesio, priėjo prie agento, 
kuriam buvo pavesta sekti Džošua Vaildą, ir apsimetęs praei- 
viu paprašė ugnies. 

— Nežinojau, kad rūkote, - tyliai it sąmokslininkas sušnibž- 
dėjo agentas. 

Jis išsitraukė iš kišenės žiebtuvėlį ir spragtelėjo. Iš žieb- 
tuvėlio, tarsi iš miniatiūrinio ugniasvaidžio, blykstelėjo ryški 
liepsna. 

— Prieš porą metų mečiau, - atsakė Kasidis, kosčiodamas 
nuo įkvėptų dūmų. 

— Ir vėl pradėjot? 

— Tik paprašiau ugnies. Aišku? O ko dar galėjo paprašyti at- 
sitiktinis praeivis? Greitomis pasidulkinti, ar ką? 

Lieknas juodaodis vaikinas nusijuokė. Jo ilgi plaukai buvo 
supinti į kaselę ir kietai surišti gumele. Agentas pamerkė akį ir 
lengvai patapšnojo Kasidžiui per petį. 

— Mano paslaugos brangios. Galit sau leisti? 

Kasidis nustūmė vaikino ranką. 

— Eik velniop! 

— O, aš mielai, gražuoliuk. 

Kasidis buvo girdėjęs, kad jaunasis faras neturi jokių kom- 
pleksų, ir dabar šis atvirai smaginosi. Kadangi vaikinas buvo 
aukštas, lieknas ir išvaizdus, jį dažnai siųsdavo padirbėti į 
Prancūzų kvartalą. Nutaisęs nuobodžiaujančio mergininko 
miną, jis ramstė gatvės stulpą priešais „Gambo“ kavinę Švento- 
jo Petro gatvėje. Į mikrofoną, paslėptą po akį rėžiančio blizgaus 
švarko atlapu, jis raportavo, kad Džošas įėjo į madingą resto- 
raną. Kasidis per daug jaudinosi, kad ramiai sėdėtų kabinete, 
ojuo labiau tvankiame ir tuščiame savo bute. Todėl nusprendė 
pats dalyvauti sekimo operacijoje. 

— Seniai jis ten? 

Agentas žvilgtelėjo į netikrą savo roleksą. 

— Trisdešimt dvi minutes. 

— Vakarieniauja? 

— Turbūt. 

Agentas išpūtė dūmus. Per melsvai pilką jų uždangą Kasidis 
bandė ką nors įžiūrėti pro restorano langą. 

— Įdomu, kiek reikia laiko vienam pavakarieniauti? 

Įsijautęs į prostitutės vaidmenį, agentas nužvelgė Kasidį, 
tarsi vertindamas jį kaip klientą, ir užkalbino sodriu gatvės 
žargonu: 

— Ei, mažuti, tu labai jau užsiciklinęs. Taip nieko nebus, at- 
palaiduok sriegius. 

Kasidis atsakė jam niūriu žvilgsniu ir jau ketino eiti, kaip tik 
tada restorano duryse pasirodė Džošas. Kasidis greitai nusisu- 
ko ir apsimetė žiūrinėjantis marškinėlius, iškabintus prie durų 
į suvenyrų parduotuvėlę. Atsargiai žvilgčiodamas per petį, 
matė, kad Džošas nervinasi ir prastai nusiteikęs. 

— Ojojoi, - sušnibždėjo policininkas, - mūsų berniukas kaip 
reikiant įpykęs. 

Kasidžiui labai knietėjo pažiūrėti, kas dedasi už nugaros, bet 
teko ir toliau vaidinti, kad domisi marškinėliais su nešvankiais 

užrašais blizgančiomis raidėmis. Prie jo atskubėjo besišypsan- 
tis azijietis pardavėjas pasiūlyti savo paslaugų. 

— Ačiū, tik šiaip žvalgausi. 

— Aišku kaip dieną, - sumurmėjo agentas. - Tik moteriškė 
gali šitaip žmogų sunervinti. 

— Moteris? - Kasidis metė žvilgsnį restorano pusėn, bet tuoj 
vėl nusisuko. - Velnias! - tyliai, bet iš širdies nusikeikė. 

— Pone? - meiliai šypsodamasis paklausė azijietis. 

Kartu su Džošu iš restorano išėjusi moteris į šalis nesidairė. 
Kažką pasakė Džošui, o tada apsisuko ir nuėjo gatve. Džošas 
lyg ir ketino ją vytis, bet apsigalvojo ir tik žvelgė jai pavymui. 
Ilgus pianisto pirštus buvo suspaudęs į kumščius. Kiek pasto- 
viniavęs apsisuko ir su įžeisto pranašo mina veide nuėjo prie- 
šinga kryptimi. 

Kasidis numetė nuorūką ant žemės ir užsipuolė agentą: 

— Sakėt, kad jis buvo vienas. 

— Ramiai, netrukdykit man dirbti, - nusišypsojęs vaikinas 
įsikibo Kasidžiui į parankę. Žvelgdamas degančiomis akimis ir 
gundomai šypsodamasis iškniaukė: - Į restoraną vyrukas atėjo 
vienas. Matyt, moteris jau laukė viduje. 

— Eikit paskui jį, - Kasidis smakru parodė į Džošą, kuris jau 
buvo pasiekęs Rojalio gatvės sankirtą. 

— Ojūs seksite damą? 

— Ji ne šiaip dama, - nekantriai atšovė Kasidis, jau nužengęs 
nuo šaligatvio, - čia Klerė Loran. 


Dvidešimt trečias skyrius 


Here sustojo kaip įbesta, kai pasukusi už kampo prie „Prancū- 
ziško šilko“ durų pamatė Kasidį. Jie nesimatė nuo to ryto, kai 
trenkęs durimis jis išlėkė iš jos miegamojo „Rozšarone“. Iš ne- 
tikėtumo Klerei užėmė žadą. Širdis pašėlusiai plakė. Vis dėlto 
Klerė susiėmė ir nutaisiusi abejingą išraišką pasisveikino: 

— Labas, Kasidi. 

— Labas, Klere, - Kasidis mandagiai linktelėjo. - Gražus va- 
karas, ar ne? Jo kakta išrasojo nuo prakaito, atrodė, jaudinasi 
gal net labiau už Klerę. 

— Kaip tokiam metų laikui, labai šilta. Ruduo į Naująjį Orle- 
aną dar neatėjo. 

Kasidis nusibraukė prakaitą, plona srovele nuvingiavusį pro 
jo tankų antakį tiesiai į akį. 

— Tai jau tikrai. Viskas lipnu, it pigi kekšė šeštadienio vakarą. 

Klerės veidas apniuko. 

— Man nemalonūs jūsų storžieviški palyginimai, pone Kasidi. 

— O, ašjau vėl ponas Kasidis? 

Klerei knietėjo skelti Kasidžiui antausį, kad jo veide neliktų 
saldžiai ironiškos šypsenos, bet susivaldė ir tik šaltai pareiškė: 

— Einu vidun. 

Priešais pastatą vėl būriavosi piketuotojai, bet jų giesmėje 
„Pirmyn, Kristaus kariai“ buvo justi nuovargio gaidelės. Klerė 


vylėsi, kad jie jau pavargo ir ant kojų pritrynė pūslių. 

Niekieno nepastebėta, Klerė įsmuko pro šonines duris, bet 
jai dar nespėjus jų užtrenkti, paskui įšoko ir Kasidis. 

— Ko jums? - Klerės tonas buvo nesvetingas. - Maniau, orų 
tema jau išsemta. 

— Buvau netoliese, - atsakė atsainiai jis, - todėl nuspren- 
džiau užsukti ir pažiūrėti, kaip laikotės. 

Klerė matė, kaip sunkiai kilnojasi jo krūtinė. Jis vis gaudė 
orą. Marškinių priekis po švarku buvo drėgnas nuo prakaito. 

— Manykite, kad įvertinau jūsų draugiškumą, - taip pat at- 
sainiai ištarė Klerė, - o dabar, jums leidus... 

— Gal, sakau, nueikim kur nors pavakarieniauti? 

— Ačiū, ne. Jau pavalgiau su mama. 

— Vakarieniavote namie? 

— Taip. 

— Buvote išėjusi pasivaikščioti? 

— Visą dieną išsėdėjau prie stalo. Reikėjo pamankštinti kojas. 

- Ėjote kur nors konkrečiai? 

— Ne, tik šiaip vaikščiojau. - Klerė kiek atsitraukė ir bandė 
išprašyti jį pro duris. - Atleiskit, Kasidi, bet man reikia lipti į 
viršų ir pažiūrėti, ar mamai viskas gerai. Teko ją palikti vie... 

Kasidis suėmė Klerei už pečių ir atrėmė į duris. 

— Jums teko palikti ją vieną, nes ėjote susitikti su Džošua 
Vaildu į „Gambo“ kavinę. 

Klerė pajuto, kad spąstai užsitrenkia. Iš nuostabos jai atė- 
mė amą, ji nesumetė, ką atšauti, kokį daugiau ar mažiau lo- 
gišką paaiškinimą sugalvoti. Todėl nusprendė verčiau pereiti 
į puolimą. 

— Jūs mane sekėte? Ar tie straipsniai laikraščiuose tik tam, 
kad prarasčiau budrumą? 

— Sekėme ne jus, o Džošą. Įsivaizduojate, kaip nustebau, pa- 
matęs jus kartu? 

— Jeigu žinote, kur buvau ir su kuo, kam tie gudrūs manev- 
rai, Kasidi? 

— Ėjau kitu keliu ir pirmas čia atskubėjau. Norėjau pažiūrėti, 
kaip elgsitės šį kartą. Kaip visada, melavote. 

— Melavau, nes žinojau, kad nesuprasite. 

- Žinojote ir tai, kad daugiau jūsų melo nepakęsiu. Jis pasi- 
lenkė prie Klerės arčiau ir jau tyliau pridūrė: - Gal pamėginki- 
me iš naujo, Klere? Ar seniai pažįstate Džošua Vaildą? 

— Susipažinau tik šįvakar. 

— Manot, tuo patikėsiu? 

- Prisiekiu! Šiandien popiet telefonu išsiaiškinau, kur jis ap- 
sistojęs. Tada paskambinau ir pasiūliau susitikti. Jis sutiko. 

— Įdomu kodėl? 

- Turbūt jam buvo smalsu susipažinti su skandalingąja 
„Prancūziško šilko“ savininke. 

Kasidis papurtė galvą. 

— Turėjau omeny kai ką kita. Kodėl jums prireikė su juo susi- 
tikti? Ir apie ką judu galėjote kalbėtis? 

— Aš jam pasiūliau pinigų. 

— Pinigų? - apstulbęs perklausė Kasidis. 

— Taip. Mainais prašiau, kad paveiktų Arielę. Kad įkalbėtų 
ją liautis persekiojus mane ir mamą, kad atšauktų piketus. 
Apskritai siūliau sudaryti paliaubas. Paaiškinau jam, kad no- 
riu ramiai gyventi ir dirbti mėgstamą darbą... ir kad už tai esu 
pasiryžusi sumokėti. 

— Kitaip tariant, mėginot Džošua papirkti? Aš teisingai su- 
pratau? 

- Atsitraukit, - sumurmėjo Klerė, - man sunku kvėpuoti. 

Kasidis, iki tol gręžęs Klerę žvilgsniu, atsitokėjo. Žvilgtelė- 
jęs į rankas suvokė, kad pirštais jis įsikibęs Klerei į pečius, net 
krumpliai pabalę, o ji prispausta prie durų. Tada klusniai atsi- 
traukė ir nuleido rankas. 

— Ačiū, - tyliai padėkojo Klerė. 

— Mes dar nebaigėme. Pasakokite. 

— Kad nelabai ką turiu pridurti. Žinau, kad Džeksonas, gal- 
būt ir Arielė su Džošu, ėmė iš įvairių leidinių duoklę. Tie, kas 
sumokėdavo, galėjo Vaildo puldinėjimų nesibaiminti. 


— Iš kur sužinojote? 

— Juk logiška, ar ne? Leidiniai, kurie tikrai turėjo būti Džek- 
sono Vaildo sąraše, o jūs šį sąrašą vadinate karštu, kažkodėl 
jame neatsidūrė. Tarkim, „Lickety Split“ arba „Hot Pants“. Ko- 
dėl Džeksono rūstybė užgriuvo apatinių drabužėlių katalogą, 
o ne pornografinius žurnalus? Turbūt todėl, jog jų leidėjai iš 
anksto pasirūpino, kad Vaildas paliktų juos ramybėje. - Kle- 
rė klausiamai pažvelgė į Kasidį. - Matau, ir jums tokia mintis 
buvo šovusi į galvą. 

— Taip, mano žmonės šią versiją tikrina. Na, o ką sakė Džošas? 

— Jis nepripažino, kad tėvas ėmė kyšius, bet ir nepaneigė. 

— Kodėl jūs anksčiau nepagalvojote apie tokį problemos 
sprendimą? Galėjote dar prieš metus Džeksonui sumokėti ir 
taip išvengti visų jus užgriuvusių bėdų. O gal jau buvote jam 
siūliusi ką nors panašiai? 

— Ne, išskyrus tą nedidelę auką, apie kurią žinote. 

— Kodėl ryžotės tokiam žingsniui kaip tik dabar, Klere? 

— Todėl, kad man jau bloga nuo viso šito! Štai kodėl! - pra- 
trūko Klerė. - O kaip jaustumėtės jūs mano vietoj? Plakatuo- 
se, kuriais čia mojuoja piketuotojai, iš manęs daroma pabaisa, 
vos ne dvidešimto amžiaus Jezabelė. Mama skaito tuos užra- 
šus ir nervinasi. Darbuotojos per demonstrantus negali ramiai 
patekti į cechą. Mums trukdo dirbti, automobiliai negali pri- 
važiuoti — pristatyti žaliavos arba išvežti prekių. Viena trans- 
porto bendrovė jau pagrasino didinti kainą, nes jų vairuotojai 
skundžiasi, kad šitaip neįmanoma dirbti. - Klerė užvertė galvą, 
tarsi prašytų pagalbos iš Dangaus. - Dar gerokai iki nužudymo 
Džeksonas Vaildas mums buvo rakštis, bet ir dabar, nors nuo 
jo mirties praėjo nemažai laiko, jis vis tiek nepalieka manęs ra- 
mybėje. Kiek dar jis nuodys man gyvenimą? Noriu jo atsikra- 
tyti visiems laikams. 

Klerė iš karto susizgribo, kad nereikėjo taip kalbėti. Akies 
krašteliu dirsčiojo į Kasidį, neatitraukiantį nuo jos akių. 

— Bet net ir Džeksono žmogžudystė jūsų neišlaisvino. 


— Ne tai norėjau pasakyti. 

— Gal aš klydau, Klere? Gal Džošas buvo susimokęs ne su pa- 
mote, 0 su jumis? 

— Dievaži, juokinga. Su Džošu Vaildu aš susipažinau tik šį- 
vakar. 

— Meluojat, Klere. 

— Nemeluoju! 

Kasidis ironiškai nusijuokė. Pasitraukė per kelis žingsnius ir 
apžiūrinėjo sandėlyje sustatytus konteinerius, o tada vėl atsi- 
gręžė į Klerę. 

— Galėtumėte ir labiau manim pasitikėti. Aš jus pažįstu daug 
geriau negu prieš kelias savaites. 

Tarp Kasidžio ir Klerės vėl plykstelėjo aistra, kokia juodu 
buvo užvaldžiusi naktį „Rozšarone“. Klerė pirma nusuko akis. 

— Aš sakau tiesą. Su Džošua Vaildu susipažinau tik šiandien 
ir pasiūliau jam čekį mainais už galimybę ramiai gyventi. 

— Tarkim, taip ir buvo, bet vis tiek jaučiu, kad jūs kai ką nu- 
tylite. 

— Neturiu ko pridurti. 

— Klere! 

— Neturiu! 

Kasidis tyliai nusikeikė. 

— Gerai, tiek to. O kaip reagavo Džošas? 

— Įsiuto. 

— Atsisakė? - Kasidis negalėjo patikėti. 

— Kategoriškai. Pareiškė, kad jis ne reketininkas. - Kiek kils- 
telėjusi smakrą, Klerė atrėmė Kasidžio žvilgsnį ir jau ramiau 
pridūrė: - Aš juo tikiu. 

— Jūsų valia, o aš netikiu nė vienu žodžiu, ką čia išgirdau. Pa- 
siūlėte Džošui pinigų, o jis atsisakė juos paimti? Negi, manot, 
tuo patikėsiu? 

— Man nė kiek nerūpi. Galit netikėti. 

— O turėtų rūpėti, Klere. Manau, tikroji priežastis, dėl kurios 
buvote susitikusi su Džošua Vaildu, kita. Ir ją slepiate. 


— Ir kokia gi ta priežastis? 

— Nežinau, bet man labai sunku patikėti, kad galėjote kam 
nors siūlyti kyšį. Pirma, jūs tam per išdidi. Antra, jums ne tiek 
ir rūpi, ką apie jus galvoja žmonės. Ir galiausiai - pati sakėte, 
kad visas šis triukšmas jūsų verslui net į naudą. Taigi Vaildai 
jam klestėti netrukdo. Be to, man atrodo visiškai neįtikima, 
kad Džošas atsisakytų paimti kyšį. O jeigu ir atsisakė, dėl to 
kyla tik dar daugiau įtarimų. 

— Matau, be kovos nepasiduosite. 

— Taip. Kitaip negaliu. Už tai man moka algą. 

— Galimas daiktas, jums vis dėlto teks nusileisti. Jus pri- 
vers pasitraukti. Įtakingi žmonės reikalauja jūsų galvos. Net ir 
Krauderis, jūsų mokytojas, greitai nebegalės jūsų apginti. 

— Kaip turėčiau jus suprasti? - griežtai paklausė Kasidis. 

— Jūs bandot bylą sukurpti iš nieko. Vaildo byloje nė kiek 
nepasistūmėjote, iš esmės trypčiojate ten pat, kur trypčiojote 
rytą po nužudymo. 

— Jumis dėtas, nebūčiau toks tikras. 

— Aš žinau tik viena: sūnus Vaildo nenužudė. 

— Tada liekate jūs, Klere, ar ne? - Kasidis atsidarė duris ir 
neatsisveikinęs išėjo. 


—-—18> 


— O varge. Eikit sau, palikit mane ramybėje. 

— Atidarykit. 

Spragtelėjo grandinėlė, ir Džošas atidarė savo viešbučio 
kambario duris. 

— Jau vėlu, - bambėjo Džošas. 

Kasidis įžengė į kambarį ir neskubėdamas apsižvalgė. Lovo- 
je negulėta, nors užklotas sujauktas. 

— Matau, dar nesigulėte? Spėju, šiąnakt jums vargu ar pa- 
vyks užmigti. Man irgi. 

Džošas krito į vieną iš dviejų fotelių kambaryje, o kitą pasiū- 
lė Kasidžiui. 

— Koks jūs vis dėlto niekšas, Kasidi. Atėjau pas jus gera valia, 
išliejau širdį, pasidalijau su jumis, kaip naiviai maniau, slapta 

informacija, o jau kitą rytą viskas atsidūrė pirmuose laikraščių 
puslapiuose. Arielė įsiuto ir su manim nekalba. Beje, ji mane at- 
leido. Kai tik laikraščiai pasirodė kioskuose, mane išvadino nau- 
juoju Judu Iskarijotu, išdavusiu jos „Maldos ir šlovinimo valan- 
dą . Manau, ji tikisi, kad pasielgsiu garbingai ir pasikarsiu. 

— Kertu, tai, kad jus atleido, buvo jums smūgis. 

Džošas niūriai šyptelėjo. 

— Vargu ar kas geriau yra man nutikę. Jums turbūt sunku 
tuo patikėti, bet, prisiekiu, tai tiesa. Dar niekada nesijaučiau 
toks laisvas. 

— Įdomu. Jūs man nepanašus į tokį, kuriam visas pasaulis 
prie kojų, - skeptiškai metė Kasidis. - Greičiau jau atrodot 
įmurdytas į mėšlą. 

— Už tą džiaugsmelį turėčiau padėkoti jums. Iš to, ką rašo 
pastarųjų dienų laikraščiai, atrodo, aš vėl tapau įtariamuoju. 

— Pagal apibrėžimą, Džošai, įtariamasis - tai asmuo, kurio 
veiksmai kelia įtarimus. 

Džošas pabrėžtinai abejingai gūžtelėjo pečiais. 

— Pavyzdžiui? 

— Pavyzdžiui, bandymas permesti įtarimus pamotei - brūkš- 
nys - meilužei. 

— Maniau, elgiuosi teisingai. 

— Nubudo sąžinė? - kandžiai paklausė Kasidis. 

— Nenorėjau, kad mane laikytų jos bendrininku. Jau sakiau. 

— Gerai. Prašau man atsakyti į štai kokį klausimą. Kodėl šį- 
vakar buvote susitikęs su Klere Loran? 

Džošas aiškiai sunerimo. 

— Iš kur sužinojot? Jūs mane sekėt? 

— Pats mačiau jus kartu išeinančius iš „Gambo'“. 

— Visai atsitiktinai ėjote pro šalį? - Džošo balse skambėjo 
pyktis. 

— Atsakykite. 

Griežtas Kasidžio tonas akimirksniu nuslopino Džošo ban- 
dymą pratrūkti teisuolio pykčiu. Vengdamas skvarbaus Kasi- 
džio žvilgsnio, jis nusuko akis. 

— Klerė pati man paskambino ir paprašė susitikti. 

— Jūs ir „Prancūziško šilko savininkė - keista porelė. 

Džošas pakilo iš fotelio ir ėmė nervingai žingsniuoti po kam- 
barį. Jis keistai gestikuliavo. 

— Vos neišvirtau iš klumpių, kai ji paskambino ir prisistatė. 

- Iki šio vakaro nebuvote pažįstami? 

— Aišku, ne. Kai ant jos buvo išlieta tiek purvo, tikrai nesiti- 
kėjau sulaukti skambučio ir kvietimo išgerti. 

Kaip ir Klerė, Džošas melavo arba sakė ne visą tiesą. Kasidis 
bandė keisti taktiką. 

— Klasiška moteris, ar ne? 

— Turbūt, - be didelio užsidegimo atsakė Džošas. 

- Išėjęs iš restorano atrodėt susinervinęs. 

— Taip ir buvo. 

— Gerai, eikime prie reikalo. Ko Klerei iš jūsų reikėjo, Džošai? 

— Tas reikalas niekaip su mano tėvo nužudymu nesusijęs. 

— Leiskite spręsti man. 

Džošas kurį laiką dvejojo, kovodamas su savim, o paskui 
staiga išpyškino: 

— Ji man pasiūlė dvidešimt penkis tūkstančius dolerių, kad 
atšauktume savo gaują. 

Kasidis švilptelėjo. 

— Sakyčiau, apvali sumelė, ir vien už tai, kad užrauktumėt 
piketus. 

— Ne tik piketus. Taip pat grasinamus skambučius, šmeižtą 
ir viešus Arielės pareiškimus. Panelė Loran nori, kad spaudi- 
mas pagaliau baigtųsi. Ir puikiai ją suprantu. 

- Ir ką jai atsakėte? 

— Pasakiau, kad nesivargintų. Ji turbūt nežino, kad aš jokios 
įtakos Arielei neturiu. Po tėvo mirties visus sprendimus priima 
ji viena. Net ir norėdamas nieko negalėčiau padaryti. 

— Taigi Klerės siūlymą atmetėte? 

— Perplėšiau čekį ir mečiau jai į veidą, pareiškiau, kad su kon- 
gregacijos strategija neturiu nieko bendra. Niekada neturėjau, 
neturėsiu... ir nenorėjau turėti. Aš viso labo... skambinu... 

skambinau fortepijonu. Aš nesiekiau palaikyti ryšių su tėvo 
priešais. Jis ir pats puikiai su jais tvarkėsi. Jeigu ir ėmė kyšius, 
čia jo reikalas. Nieko apie tai nežinojau ir nenoriu žinoti. 

— Jūs netekote darbo. Juk galėjot pažadėti Klerei, kad pada- 
rysit, ko prašo, o pats nieko nelaukęs patraukti į banką. 

Džošas nužvelgė Kasidį šaltu priešišku žvilgsniu. 

— Nair šunsnukis jūs, Kasidi. Nešdinkitės. 

— Dar ne. Restorane jūs užtrukote ilgiau negu pusvalandį. 
Apie ką dar kalbėjotės su Klere? 

— Buvo daug nejaukių pauzių. 

— Oi, nereikia! 

— Aš rimtai. Kol ji suvokė, kad susitarti nepavyks, praėjo ke- 
lios minutės. Tada Klerė susirinko čekio skiautes, įsidėjo į ran- 
kinę ir sumokėjo sąskaitą. Išeidama iš restorano atsisveikino. 
Štai ir viskas. 

— Stovėdamas ant šaligatvio, jūs lyg ir dvejojote, ar nevertė- 
tų jos pasivyti. 

Džošas staigiu galvos judesiu atmetė ant kaktos užkritusią 
plaukų sruogą. 

— Neprisimenu. 

— O aš prisimenu, ir net kuo puikiausiai. - Kasidis palinko į 
priekį. - Gal apsigalvojote dėl pinigų? 

— Ne. Aš - ne žudikas ir ne vagis. 

Kasidžiui knietėjo sugriebti jam už apykaklės ir kaip reikiant 
papurtyti. 

— Jūs kažką nuo manęs slepiate, Džošai. Man jau iki gyvo 
kaulo įgriso išsisukinėjimas. Ką slepiate? 


Dvidešimt Ketvirtas skyrius 

— Kas? - griežtai paklausė Kasidis. 

— Nežinau... - Džošas atrodė sutrikęs. - Jei ir žiūrėjau jai 
įkandin, kaip tvirtinate, tai vien todėl, kad buvau ne tik įsiutęs, 
bet ir suglumęs. 

— Dėl ko? 

— Dėljos. Ji gana keista... sunku paaiškinti... juk suprantate? 

— Ne, nesuprantu. Paaiškinkite. 

— Vargu ar pavyks. 

— Pamėginkite. 

— Atrodė, ji mato mane kiaurai, - Džošas riktelėjo. - O aš įją 
žiūrėjau pro šydą. Kalbėjomės ta pačia kalba, bet žodžiai, ku- 
riuos tarė jos lūpos, kirtosi su tuo, ką sakė jos akys. Ji visiškai 
išmušė mane iš vėžių. 

— Ką čia paistot? 

Šiaip jau Kasidis kuo puikiausiai suprato, ką Džošas turi 
omeny. Kaskart jiems likus su Klere vienu du, - išskyrus jų 
intymaus artumo akimirkas, kai ji būdavo atsidavusi aistrai, 
jis visada jausdavosi pažeidžiamas, o Klerė... ji taip ir likdavo 
Kasidžiui mįslė. Lyg jis stengtųsi įžvelgti priešininko veidą po 
fechtuotojo šalmu. Tarsi žinai, kas už jo slepiasi, bet aiškiai 
nematai. 

— Taip ir maniau, kad manim nepatikėsite, - gaižiai tarė 
Džošas. - Todėl ir nusprendžiau patylėti. 

Siekdamas išsunkti iš sutrikusio vaikino kuo daugiau žinių, 
Kasidis gudravo: 

— Matau, jūs sąmoningai kalbate tokius niekus, bandote 
mane suklaidinti. 

Džošas nusikeikė. Atrodė, ieško žodžių, kuriais galėtų tiks- 
liau išreikšti, kas jam neduoda ramybės. 

— Anksčiau tikrai nesu su ta moterim susitikęs akis į akį, 
bet mane kažkodėl apėmė nemalonus jausmas, kad ją pažįstu. 
Tiksliau, kad ji mane pažįsta. Velniai rautų! Kažkokia mistika. 
Žinoma, pas tėvą lankydavosi daugybė žmonių. Gal kada ma- 
čiaują ten ir pasąmonėje įstrigo jos paveikslas? 

Džošas liovėsi žingsniavęs po kambarį ir pasisuko į Kasidį. 

— Man šovė mintis. O kas, jeigu Klerė Loran bandė imtis to- 
kios taktikos ir su tėvu? O kaijis atsisakė priimti kyšį, ėmė ir jį 
nušovė. Ar nepagalvojote apie tai? 

Nieko neatsakęs, Kasidis atsistojo ir nužingsniavo prie durų. 
Paskui staiga atsisuko ir grasinamai išrėžė: 

— Džošai, jeigu man meluojate, grįšiu ir kaip reikiant iškaršiu 
jums kailį. Taip suimsiu į nagą, kad maža nepasirodys. - Bedė į 
Džošą pirštu. - Taigi dar kartą klausiu: - Ar tikrai iki vakarykš- 
čio vakaro Klerės Loran nepažinojote? 

Sunkiai rydamas seiles, Džošas atsakė: 

— Ne, prisiekiu savo amžinatilsį motina. 

Išėjęs į gatvę, Kasidis lengviau atsikvėpė. Jautėsi pavargęs. 
Vangiai nupėdino iki mašinos, bet net vairuoti buvo sunku. 
Akys peršėjo it smėlio pripiltos, jas erzino ryškios automobilių 
šviesos. Ir, aišku, vos atsiguls, veikiausiai nesumerks akių iki 
pat paryčių, o rytoj ši painiava vėl prasidės iš naujo. 

Kasidis apatiškai atidarė duris ir įžengė į tvankią svetainę, 
permetė akimis paštą ir patraukė į miegamąjį. Žvelgdamas į 
savo atvaizdą veidrodyje virš kriauklės, staiga suprato, kodėl 
jaučiasi kaip maratono bėgikas, įveikęs įkalnę. Šįvakar Klerė 
dėl vieno melo buvo išteisinta, bet tuo pat metu iškilo kitas 
galimas motyvas, dėl ko ji būtų galėjusi nužudyti Džeksoną 
Vaildą. 

Kasidis paliko Klerę apimtą nevilties. Jam išėjus, ji dar ilgai 
stovėjo įrėmusi kaktą į šaltą metalinę durų staktą. Juk tikė- 
josi, kad apie susitikimą su Džošu niekas nesužinos. Dabar jai 
teks būti dar atsargesnei. Daugiau tokios klaidos, kurią padarė 
deramai Kasidžio neįvertinusi, Klerė nepakartos. Jis turi prieš 
ją neabejotiną persvarą. Greičiausiai agentai stebi ją visą parą. 

Ši mintis jaudino Klerę dėl kelių priežasčių. Pirma, pažeistas 
jos asmeninio gyvenimo privatumas. Antra, nesvarbu, kad pa- 
darytas naujas posūkis byloje, ji ir visi su „Prancūzišku šilku“ 
susiję žmonės vis dar įtariami. O pikčiausia, vyras, su kuriuo ją 
siejo intymus ryšys, turi jai valdžią. 

Akivaizdus Kasidžio pranašumas niekais vertė jų meilės 
nakties prisiminimus. Tarsi koks beširdis ir bejausmis kietais 
batais būtų sutrypęs į purvą gėlyną. Gėlių grožis jau būtų ne- 
grįžtamai sunaikintas. 

Sunkia širdimi Klerė atsitraukė nuo durų ir pasuko prie kro- 
vininio lifto. Priėjusi arčiau, išgirdo jį leidžiantis. Kai sustojo 
pirmame aukšte, pro metalines sustumiamąsias duris pamatė 
Jasminą. 

— Sveika, - linksmai pasisveikino Klerė, nors jokio linksmu- 
mo nejautė ir pamačiusi draugę neapsidžiaugė. Tik dar vienas 
galvos skausmas. - Vėl išeini? 

— Taip, trumpam. 

— Gal nori, kad eičiau kartu? Mielai prasiblaškyčiau. Galiu 
paskambinti Harei ir paprašyti, kad pabūtų su mama. 

Bet Jasmina jau purtė galvą. 

— Nepyk, Klere, turiu kitokių planų. 

Lyg prisilipinusi šypseną Klerė tarė: 

— Džiaugiuosi, kad grįžti į vėžes. Jau buvau ėmusi dėl tavęs 
nerimauti. 

— Visai be reikalo. Susitvarkysiu. 

— Puiku. Aš tuo neabejojau. Gal nori mano mašinos? 

— Ne, ačiū. Išsikviesiu taksi. 

Nenorėdama pasirodyti smalsi, Klerė nepaklausė Jasminos, 
kur ji susiruošė ir kokie jos planai. Ir iš drabužių sunku buvo 
atspėti. Jasmina vilkėjo klasikinę šilko suknelę. Meliono spal- 
va jos odai teikė ypatingo spindesio. Be feno išdžiovinti žvil- 
gantys plaukai krito ant pečių sunkiomis sruogomis. Ausyse 
blykčiojo didžiuliai disko pavidalo auskarai, o ant liaunų dailių 
riešų skimbčiojo prašmatnios apyrankės. Jasmina atrodė stul- 
binamai. Klerė taip jai ir pasakė. 

— Ačiū. Šįvakar noriu atrodyti ypatingai. 

— Net ir tada, kai sunku, tu atrodai nepriekaištingai. - Nė 
pati nesitikėdama Klerė draugę apkabino. 

Jasmina buvo jai dėkinga. 

— Ačiū tau už viską, Klere. 

— Nedėkok. Tau pastaruoju metu buvo nesaldu. 

— Vis dėlto buvai man gera draugė, nors daugelis nuo manęs 
nusisuko. 

— Niekada taip nepasielgčiau, gali tuo neabejoti. - Klerė dar 
kartą ją apkabino. - Būk atsargi. 

— Tu mane pažįsti, mieloji. - Išsilaisvinusi iš Klerės glėbio, 
Jasmina pamerkė jai ir pliaukštelėjo liežuviu. - Juk žinai, visa- 
da gaunu, ko noriu. 

Klerė nusijuokė. Ji vėl matė ankstesnę Jasminą. Jai šmės- 
telėjo mintis, ar tik nebus Alisteris Petris ją pakvietęs susi- 
taikyti. Būtų aišku, kodėl Jasmina šįvakar pasistengė atrodyti 
įspūdingai. 

— Ar man jaudintis, jeigu užtruktum? 

— Ne. Ir nesugalvok manęs laukti. Iki. Išeidama įjungsiu sig- 
nalizaciją. 

— Ačiū. Iki. 

Klerė palaukė, kol Jasmina perėjo sandėlį. Tarpduryje ji stab- 
telėjo ir linksmai pamojo draugei ranka. Net ir per tokį atstu- 
mą Klerė girdėjo žaismingą jos apyrankių skimbčiojimą. 

Užlipusi viršun, Klerė pažiūrėjo, kaip laikosi Merė Ketrina. 
Mama ramiai miegojo. Darydama motinos kambario duris, 
Klerė pajuto dūmų kvapą ir sustingo. 

Kai šis senas pastatas buvo renovuojamas, Klerė dosniai 
sumokėjo už moderniausią priešgaisrinės apsaugos sistemą ir 
dūmų detektorius. Ji puikiai suprato, kad gaisro atveju turė- 
tų didžiulių nuostolių, ką jau kalbėti, kad liepsnose kas nors 
galėtų žūti. Bet net įrengusi patikimą apsaugą, Klerė paniškai 
bijojo ugnies. 

Uoslė ją nuvedė prie Jasminos kambario. Pastaruoju metu 
Klerė retai pas ją užsukdavo. Savo ruožtu Jasmina iki išsiskyri- 
mo su Alisteriu Petriu savo kambario durų nerakindavo. Todėl 
Klerė be dvejonių atidarė draugės kambario duris. 

ĮJėjus vidun, Klerę ištiko šokas. Nevalingai dešine ranka už- 
spaudusi nosį ir burną, ji prisiartino prie naktinio stalelio, ku- 
ris buvo paverstas altorium. 

Aplinkui sustatytos žvakės skleidė dūmus ir spragsėjo, mes- 
damos pikta lemiančius šešėlius ant kambario sienų. Ant stale- 
lio buvo primėtyta žolelių ir pripurkšta aliejaus. Nuo jų ir skli- 
do nemalonūs, kambarį pripildę kvapai. Bet ne tik nuo jų. 

Altoriaus viduryje stovėjo grubaus darbo molinis dubuo. 
Jame buvo nedidelio gyvūno viduriai. Anksčiau gal net būtų 
galėjusi pasakyti kokio, o dabar čia buvo tik šlykštūs kruvini 
mėsgaliai. Nuo dvoko Klerės vos nesupykino. 

Stalelio paviršius buvo kruopščiai krauju išrašinėtas simbo- 
liais. Mažutė Alisterio Petrio kopija - Klerė lėlę atpažino, nes 
kartą Jasmina jai buvo rodžiusi, - buvo be galvos ir iškastruo- 
ta. Iš sumaitotos lėlės krūtinės styrojo baisi adata. 

— O Dieve, - suaimanavo Klerė, nesąmoningai traukdamasi 
nuo pasišlykštėjimą keliančio vaizdo. - O Dieve, Jasmina! Ne! 

Kai tik atvažiavo jos pagalbos šauksmų išgąsdinta Harė, 
Klerė šoko į automobilį ir visu greičiu nurūko į prestižinių re- 
zidencijų kvartalą ant Ponšartreno ežero kranto, kur su žmo- 
na ir vaikais gyveno kongresmenas Petris. Ji meldė Dievo, kad 
nebūtų per vėlu. 


———85--> 


— Norit, kad palaukčiau? - taksistas pasisuko ir išpūtęs akis 
žvelgė į keleivę ant užpakalinės sėdynės. 

— Ne, ačiū. - Jasmina padavė vyrukui dvidešimtinę. - Grą- 
žos nereikia. 

— Ačiū, panele. Dėkingas. Žinot, man atrodo, kad esu jus 
kažkur jau matęs. Ar gali būti? Jūs garsenybė? 

— Buvau fotomodelis. Gal ir matėte mano nuotraukas žur- 
naluose. 


—-—8 


— Jetau! Eina sau! - vyrukas pliaukštelėjo sau per kaktą ir iš- 
sišiepė, blausios salono lempelės šviesoje apnuogindamas su- 
gedusius, nuo tabako pageltusius dantis. - Kas būtų patikėjęs, 
kad tokia gražuolė atsidurs mano geldoje? Iki šiol teko vežti tik 
vieną garsenybę. Ji televizijoje veda kulinarinę laidą. Džulija, 
ar kaip ten... Klausykit, aš mielai jūsų kiek vėliau užvažiuočiau. 
Štai mano kortelė. Paskambinkit, kai reikės jus paimti. 

Jasmina papurtė galvą ir išlipo iš mašinos. 

— Ačiū. 

- Iki pasimatymo. Buvo malonu. 

Taksistas perjungė bėgį, pamojo ranka ir nuvažiavo. Jasmina 
šypsodamasi žiūrėjo į tolstančią mašiną patenkinta, kad suteikė 
vaikinui malonumą. Jis dabar mėnesių mėnesius ar net metus 
visiems girsis vežęs Jasminą tą vakarą, kai ji iš tikrųjų išgarsėjo. 

— Sėkmės tau, mielasis, - jos šnibždesys ištirpo tirštame va- 
karo ore. 

Stovėdama ant šaligatvio krašto, Jasmina žvelgė į didelę vilą 
kitapus gatvės. Vaizdelis kaip iš atviruko. Net ir ispaniškų sa- 
manų kuokštai, svyrantys nuo senų ąžuolų šakų, atrodė tobu- 
lai priderinti. 

Ant tamsoje skendinčio valgomojo lango kraujo pėdsakų jau 
nebuvo. Kai jos užsakymu buvo pristatytas negyvas viščiukas, 
rytą jo pėdsakus nuplovė. Kitą dieną Jasmina buvo atvažiavusi 
pažiūrėti. Viskas atrodė ramu, jokių panikos ženklų, kuriuos 
turėjo sukelti ši siaubinga staigmena. 

Nieko, Alisteris dar nežino, ką reiškia iš tikrųjų bijoti. Dar 
nežino. 

Jasmina žengė į gatvę ir perėjo į kitą pusę. Pasiraususi di- 
delėje odinėje rankinėje, išsitraukė revolverį. Ir nors šiandien, 
nekantriai laukdama, kol sutems, ji net kelis kartus tikrino dė- 
tuvę, nutarė dar kartą pažiūrėti, ar visi šoviniai joje. Ginklas 
buvo užtaisytas. 

Jasmina pasuko takeliu per patį pievelės priešais namą vi- 
durį. Ėjo pasitikėdama savim, išdidžiai iškėlusi galvą, kaip ka- 
daise garsiausių mados namų podiumais. Niujorkas, Paryžius, 
Milanas... Jokia kita manekenė negalėjo jai prilygti. Jasminos 
eigasties buvo neįmanoma pamėgdžioti. Daugelis stengėsi, bet 
nė vienai nepavyko taip tobulai suderinti juslaus klubų siūba- 
vimo, grakštumo ir elegancijos. 

Užkėlusi koją ant apatinio laiptelio, Jasmina stabtelėjo, bet 
netrukus ryžtingai priėjo prie plačių durų ir nuspaudė skam- 
butį. 


——8>- 


— Tėti, šeštadienį futbolas. Kaip manai, ar galėsi ateit pažiū- 
rėti rungtynių? Stovėsiu vartuose. 

Alisteris Petris ištiesė ranką per valgomojo stalą ir pakedeno 
sūnui plaukus. 

— Pasistengsiu. Daugiau pažadėti negaliu. Tikrai pasistengsiu. 

— Oi, būtų nuostabu, - berniuko veidas nušvito iš laimės. 

Nuo to siaubingo įvykio su negyvu viščiuku, kuris jam kai- 
navo gerus dešimt gyvenimo metų, Alisteris atvertė naują 
lapą. Dienų dienas drebėjo iš baimės. Iš namų išeidavo tik ki- 
lus būtinam reikalui, ir tai tik lydimas apsaugos vyrų, kuriuos 
nusisamdyti pareikalavo Belė. 

Ir vis tiek kaskart, kai užlipdavo į tribūną sakyti rinkimų 
kalbos, jam nevaldomai drebėdavo keliai - jis bijojo, kad bus 
nužudytas. Naktimis sapnuose regėdavo tiesiai į jį lekiančią 
kulką, ši pereidavo kiaurai kaktą ir galva ištikšdavo it prisirpęs 
arbūzas. Alisteris kaskart būdavo savo egzekucijos liudytojas ir 


kaskart nubusdavo tirtėdamas ir išpiltas šalto prakaito. 

Belė buvo šalia, guodė jį ir ramino. Glausdama virpantį Alis- 
terio kūną, Belė tikino, kad tokiu šokiruojančiu išpuoliu meilu- 
žė išliejo ant jo tulžį ir kad viskas baigta. 

Ir vis dėlto Belė nepraleisdavo progos vyrui kaskart skau- 
džiai įgelti. 

— Pjauni ką pasėjęs, Alisteri. Kaip šauksi, taip atsilieps. Už 
nuodėmes reikia atkentėti. - Ji turėjo nemenką Biblijos posa- 
kių atsargą ir visada išrėždavo juos pamokomu tonu. 

Kad ir keista, Belės pamokslai įsirėžė Alisteriui į širdį. Ne- 
žinia, kiek dar turės praeiti laiko, kol ryšis užmegzti kokį ro- 
maniuką. Pamoką jis išmoko. Kai kitą kartą prispirs nuklysti į 
šoną, jis pirmiausia įsitikins, ar panelė neturi polinkio į juodąją 
magiją. Gal ir nieko baisaus, bet vis dėlto psichiką žaloja. 

Po truputį ramindamasis, kad įvykis su negyvu viščiukų — 
tik ekscentriškas Jasminos išpuolis, kad jis nepasikartos ir kad 
ji jau išliejo visą susikaupusią neapykantą ir keršto troškimą, 
Alisteris kiek lengviau atsiduso. Jis vėl grįžo prie aktyvios 
veiklos. Atleido apsaugininkus. Kiek galėdamas daugiau laiko 
stengėsi praleisti namie. Prieš miegą užsukdavo vaikams pa- 
linkėti labos nakties, pabučiuodavo juos ir net persimesdavo 
keliais sakiniais, klausdavo, kaip jiems sekėsi mokykloje, kas 
apskritai svarbaus nutiko jiems per dieną. 

Belė dalyvavo jo rinkimų kampanijoje dar aktyviau. Jie 
retai išleisdavo vienas kitą iš akių. Belė laikė vyrą už labai 
trumpo pavadėlio, o jis nė kiek nesipriešino, nes žmona tesė- 
jo pažadą ir nešykštėjo Alisterio kampanijai pinigų. Nemen- 
kos sumos plaukė iš jos asmeninių ir turtingų jos giminaičių 
banko sąskaitų. 

Vis dėlto po lemtingojo vakaro jie daugiau nevakarieniauda- 
vo didžiajame valgomajame. 

Šįvakar Petrių šeimyna vakarojo susirinkusi prie stalo jau- 
kioje nišoje šalia virtuvės. Net ir Rokvelas nebūtų nutapęs dar- 
nesnės šeimyninio gyvenimo scenos. Desertui patiekė ką tik 
iškeptą obuolių pyragą. Cinamono ir kitų prieskonių kvapai 
buvo užpildę visą ryškiai apšviestą kambarį. Iš šalies atrodė, 

kad Petriai - tipiška amerikiečių šeima, jeigu ne tarnaitė. Ga- 
vusi nebylų ženklą iš Belės, mergina nurinko nuo stalo indus ir 
sudėjo į indaplovę. 

— Tėti? 

— Ką, mažute? - dėmesingai paklausė dukrelės Alisteris. 

— Aš šiandien mokykloje nuspalvinau tavo portretą. 

— Tikrai? 

— Aha. Tu sakai kalbą, o už tavęs - Amerikos vėliava. 

— Tu rimtai? - Alisteris vaidino labai nustebusį. - Nagi, pa- 
rodyk. 

— Mamyte, ar galiu atnešti. Piešinys portfelyje, mano kam- 
baryje. 

Belė meiliai nusišypsojo. 

— Žinoma, saulele. 

Mergaitė nusiropštė nuo kėdės ir pasišokčiodama išbėgo iš 
virtuvės. Vos ji dingo už suveriamųjų durų, pasigirdo skam- 
butis. 

— Atidarysiu! - jos skardus vaikiškas balselis aidėjo visame 
name. Guminiai jos sportinių batelių padai brūžavo medinė- 
mis grindimis. 

Tuo pat metu suskambėjo telefonas. Tarnaitė pakėlė ragelį 
virtuvėje. 

— Petrių rezidencija. 

Jie išgirdo atidarant laukujes duris. 

— Ne, - atsakė į ragelį tarnaitė. - Čia tokios tikrai nėra. 

— Kas skambino? - paklausė Belė, kai tarnaitė padėjo ragelį. 

— Apsiriko. Moteris šaukė į ragelį, kad ieško kažkokios Džas- 
minos. 

Alisteris kaipmat pašoko ant kojų. 

— Jasminos? 

Belė sunerimusi pažvelgė į vyrą. Jiems abiem šovė į galvą ta 
pati baisi mintis. Belė iš lėto paklausė: 

- Tai ji?.. 

— Taip. - Alisteris metėsi pro suveriamąsias duris. 

— Kas nutiko, mama? 

— Nieko, sūnau. 

— Tu keista. 

Tarnaitė smalsiai paklausė: 

— Ponia Petri? Kas nors negerai? 

— Neuždavinėk kvailų klausimų! - piktai atšovė Belė. - Kas 
čia gali būti negerai? 

Tada pasigirdo šūvis. 


—-—8 


— Ne, ne, nedėkit ragelio! - telefono būdelėje šaukė Klerė. 
Išgirdusi trumpus signalus, ji trenkė ragelį į telefono aparatą. - 
Juk sakiau, kad nedėtumėt! 

Pasiklydusi nepažįstamame rajone, Klerė rado telefono bū- 
delę ir paskambino Petriams. Skubėdama juos įspėti (dar neži- 
nodama, ką sakys), nervingai surinko numerį, rado jį telefonų 
knygoje. Atsiliepė iš karto, turbūt namų tvarkytoja. Šioji, ma- 
tyt, dėlisteriškų Klerės šūksnių pamanė, kad kas nors apsiriko 
arba skambina beprotė. 

Klerė įmetė dar vieną monetą ir vėl surinko Petrių numerį. 
Užimta. 

— Nagi, atsiliepkit! Atsiliepkit! - Įmetė dar vieną monetą ir 
bandė vėl. 

Šį kartą signalai buvo ilgi, niekas ragelio nekėlė. Pagalvojusi, 
kad ne taip surinko numerį, Klerė dar kartą paskambino. Tie 
patys ilgi signalai. 

Dar akimirka, ir Klerės ausis pasiekė automobilių sirenų gar- 
sai. Ji pajuto krūtinėje stingdantį šaltį. 

— O Dieve, meldžiu! Meldžiu, ne! 

Bet jos malda nebuvo išgirsta. Pro šalį prašvilpė greitosios 
pagalbos automobiliai tamsoje švysčiodami švyturėliais. Kle- 
rė numetė telefono ragelį, sėdo į mašiną ir nuskubėjo jiems iš 
paskos. Kai tie sustojo, Klerė iššoko iš mašinos ir sugriebusi už 
rankovės pižama vilkintį kaimyną paklausė: 

— Kieno čia namas? 

— Kongresmeno Petrio. 

Policininkai jau bėgo per pievelę, o sanitarai skubėjo su ra- 
tukais prie atdarų durų. Klerė stumtelėjo vis dar užsimiegojusį 
kaimyną ir leidosi prie namo. Policininkas bandė ją sustabdyti, 
bet Klerė nekreipė į jo šūksnius dėmesio. 

— Mano draugei reikia pagalbos. 

Gaudydama kvapą, Klerė pribėgo prie verandos laiptelių, už- 
lėkė viršun ir prasibrovė per žmones, susispietusius prie durų. 
Iš namo sklido isteriškas vaiko klyksmas. Klerę prisiviję polici- 
ninkai liepė sustoti ir nejudėti. 

Kai ant slenksčio pamatė plastiko gabalu pridengtą kūną, 
blogiausi jos spėjimai pasitvirtino. Ji pavėlavo! Jasmina jį nu- 
žudė! Tarp žmonių prieškambaryje Klerė akimis karštligiškai 
ieškojo draugės ir staiga susitiko su Alisterio Petrio žvilgsniu. 
Iš palengvėjimo ji vos nesusijuokė. Kongresmenas atrodė ap- 
dujęs, bet gyvas ir sveikas. 

Tada Klerė pamatė, kad jis visas kruvinas, bet tas kraujas ne 
jo. Petris stovėjo klane kraujo, kuris tekėjo iš po uždangalo. 

Klerės akys vėl nukrypo į kūną. Dabar ji matė tai, į ką iš pra- 
džių neatkreipė dėmesio. Iš po plastikinio uždangalo kyšojo 
ilga daili baltintos kavos spalvos ranka. 

Ant riešo blizgėjo auksinės apyrankės. 


Dvidošimt ponktas skyrius 


Lipančią pristumiamais laipteliais, Klerę apakino fotoaparatų 
ir kamerų blykstės. Ji nevalingai prisidengė akis ranka. Norėjo 
bėgti, bet nebuvo kaip. Jai iš paskos sekė lėktuvo keleiviai, tai- 
gi kelias atgal buvo atkirstas, ir ji akis į akį susidūrė su reporte- 
rių ir operatorių minia. 

Niujorke jai teko atlaikyti beprotišką žiniasklaidos ataką, 
kurią sukėlė Jasminos savižudybė. Žinoma, ji buvo pasiruošusi 
ir laikėsi stojiškai. Vis dėlto Klerė pagrįstai tikėjosi, kad grįžus į 
Naująjį Orleaną susidomėjimas drama jau bus išblėsęs. Ji visai 
nebuvo pasiruošusi atkaklių žurnalistų puolimui. 

— Panele Loran, ką manote apie Jasminos vaidmenį? 

— Įtarimai turi pagrindo? 

— Labai prašau, - ištarė Klerė, braudamasi per minią. 

Bet kameromis ir mikrofonais apsikarstę reporteriai nesi- 
traukė nė per žingsnį. Buvo aišku: kol Klerė nepadarys pareiš- 
kimo, jie nepasiduos. 

— Mano draugė jautėsi nelaiminga, - Klerė kalbėjo nuo blyks- 
čių slėpdama veidą po didžiuliais tamsiais akiniais. - Nuošir- 
džiai jos gedžiu, tai, ką iš Jasminos gavau aš - gavo visas mados 
pasaulis, - dar ilgai neleis jos pamiršti. Leiskite praeiti. 

Klerė ryžtingai pasuko prie oro uosto pastato, griežtai at- 
mesdama bandymus dar ją klausinėti. Apsaugos pareigūnai 
padėjo jai atsiimti bagažą ir palydėjo iki taksi. Prie namų ją pa- 
sitiko ne tik reporteriai, bet ir vis dar piketuojantys ištikimieji 

Džeksono Vaildo sekėjai. Ji kyštelėjo taksistui banknotą ir nu- 
skubėjo namo. 

Klerei palengvėjo, kai pamatė, kad jos žmonės dirba kaip 
įprastai, tik keistai susikaupę. Vienas kitas pareiškė užuojautą, 
ji dėkinga priėmė. Lifte Klerė nusiėmė akinius, greitomis pa- 
sidažė lūpas ir nutaisė ramų veidą. Ji nenorėjo, kad Merė Ke- 
trina, pažvelgusi į ją, dar labiau jaudintųsi dėl Jasminos savi- 
žudybės. Kai kitą dieną po laidotuvių Niujorke ji įsodino Merę 
Ketriną ir Harę į lėktuvą, iš La Gvardijos skrendantį į Naująjį 
Orleaną, mama atrodė siaubingai sukrėsta ir sutrikusi. Klerė 
baiminosi, kad mamos psichika visai nepakriktų. Sunkia širdi- 
mi ji išsiuntė mamą namo, bet nuojauta jai kuždėjo, kad tarp 
savų sienų Merei Ketrinai bus geriau negu Niujorke, ten Klerė 
negalėjo jai skirti tiek dėmesio kiek namie. 

Nutaisiusi malonią šypseną, Klerė atidarė buto duris ir žva- 
liai įžengė vidun. 

— Mama, jau grįžau! - netrukus Klerė stabtelėjo, pamačiusi 
Merę Ketriną susigūžusią sofos kamputyje ir nervingai gniau- 
žančią šlapią nuo ašarų nosinaitę. Harė stovėjo prie lango, 
žvelgdama į tolį akmeniniu veidu. 

Apmetusi svetainę žvilgsniu, Klerė įsmeigė akis į Kasidį, sė- 
dintį ant sofos šalia mamos. 

— Kąjūs čia veikiate? 

— Sakiau jam, kad mintis prasta, bet jis užsispyrė su Mere 
Ketrina pasikalbėti. 

— Ačiū, Hare. Žinau, koks ponas Kasidis gali būti atkaklus. — 
Piktai pervėrusi Kasidį akimis, Klerė priklaupė ant grindų prie- 
šais motiną. - Mama, aš grįžau. Tu nesidžiaugi? 

— Klere Luiza? 

— Kas, mama? 

— Jie atėjo tavęs? 

— Ne, mama, niekas manęs neatėjo. 

— Nenoriu, kad tave išsivestų dėl to, ką padariau aš. 

— Niekas manęs neišsives. Aš niekur neinu. Aš namie. Mes 
dabar kartu. 

— Norėjau kaip geriau, - Merė Ketrina porą kartų tyliai žag- 
telėjo. - Tikrai norėjau. Paklausk tetos Lorelės. Tik kad... — 
Merė Ketrina kilstelėjo ranką prie smilkinio ir jį pasitrynė. — 
Kai prisimenu, kaip nusidėjau, nerandu sau vietos. Mama su 
tėčiu taip įpyko, kai jiems prisipažinau apie kūdikį. 

Klerė apkabino motiną ir pašnibždėjo jai į ausį: 

— Nusiramink, mama. Aš čia ir tavim pasirūpinsiu. 

Klerė tvirtai glaudė motiną, kol toji liovėsi kūkčiojusi. Tada 
paleido iš glėbio ir šypsodamasi pažvelgė į užverktą Merės Ke- 
trinos veidą. 

— Spėk, ko norėčiau vakarienei? Tavo nuostabiosios šparagų 
sriubos. Išvirsi? Labai prašau. 

— Nemoku išvirti tokios gardžios kaip teta Lorelė, - droviai 
teisinosi Merė Ketrina, - bet jeigu tikrai nori... 

— Noriu, - Klerė pasisuko į Harę. - Galėtumėt imtis darbo 
dabar pat. Laiko turit visą dieną. Eik su Hare, ji tau padės. - 
Klerė padėjo Merei Ketrinai atsistoti. 

Merė Ketrina ištiesė Kasidžiui ranką. 

— Atleiskite, turiu eiti, pone Kasidi. Dėkoju už vizitą. Užsu- 
kite dar kada su tėvais, man bus malonu jus pavaišinti stiklu 
chereso. 

Kasidis linktelėjo, ir Harė išsivedė Merę Ketriną į virtuvę. 

— Pokalbio su ja dar nebaigiau. 

— Nė velnio! - užsipuolė Kasidį Klerė. - Kaip drįsot man ne- 
sant brautis čia ir nervinti mano motiną? Ko jums iš jos reikia? 

— Norėjau jai užduoti kelis klausimus. 

— Velniop jūsų klausimus! 

— Kaip apygardos prokuroro pavaduotojas turiu teisę... 

— Teisę?! - ironiškai perklausė ji. - Mes netekome artimo 
žmogaus, o gal pamiršote? 

— Užjaučiu dėl Jasminos. 

— Kurgi. Viena įtariamąja mažiau, ar ne? 

— Jūs man neteisinga. Visai nenorėjau jūsų mamos trikdyti. 

— Bet sutrikdėte. Jeigu dar kartą pamėginsite ją bauginti, 
jus užmušiu. Negi nesuprantate, kad ji negali atsakyti į kvailus 
jūsų klausimus? 

— Užtat galite jūs, - ramiai atrėmė Kasidis. - Todėl važiuosi- 
te su manim. 

— Kam? 

— Pasakysiu, kai ten būsime. - Kasidis tvirtai suėmė Klerei 
už rankos. 

— Jūs ketinate mane suimti? Ką jūs privertėte mamą pasa- 
kyti? 

— Gražiai atsisveikinkite su jomis, Klere, ir eime, - tyliai, bet 
griežtai pratarė Kasidis. - Nereikia kelti scenų, Merė Ketrina 
tik dar labiau susinervintų. 

Tą akimirką Klerė jo nekentė visa širdimi. 

— Niekšas. 

— Pasiimkite rankinę ir atsisveikinkite. 

Be jokios abejonės, šį raundą laimėjo Kasidis. Jis žino, kad 
Klerė dėl motinos bus pasiryžusi nusileisti. Žino ir sumaniai 
tuo naudojasi. Klerė žvelgė į jį bjaurėdamasi ir niekindama. 

— Hare, aš trumpam važiuoju į miestą su ponu Kasidžiu. Iki, 
mama, - atsisveikino ji. 

Jiems išėjus, prie „Prancūziško šilko pastato juos pasitiko 
įsiaudrinusi reporterių ir demonstrantų minia. Ant Klerės gal- 
vos iš visų pusių pasipylė klausimai. 

— Panelė Loran nekomentuos, - tvirtai reporteriams pareiš- 
kė Kasidis. 

— Kasidi, kaip manot?.. 

— Nekomentuosiu. 

— Kaip manot? Ar jau radote žudiką? 

— Nekomentuosiu. - Nekreipdamas dėmesio į prikištus prie 
veido mikrofonus, Kasidis tvirtai skynėsi kelią per minią. Klerė 
buvo išsikankinusi, palaužta ir sutrikusi, net nesipriešino ve- 
dama. Kasidis bent jau gerai pažįstamas priešas. 

Pagaliau Kasidžiui pavyko prasibrauti per minią. Juos sau- 
gojo du iš paskos sekantys uniformuoti policininkai. Visi kartu 
sparčiu žingsniu pasuko ant šaligatvio. 

— Aš ją nuvešiu savo mašina, - pareiškė Kasidis patruliams. 

— Gerai, pone. 

— Ačiū už pagalbą. 

— Tokia tarnyba, pone. 

— Pasistenkite išsklaidyti minią ir atidžiai stebėkite namą. 

— Klausom, pone. 

Policininkai apsisuko ir nuėjo vykdyti Kasidžio nurodymų. 
Nelėtindamas žingsnio, Kasidis nuvedė Klerę prie savo maši- 
nos; pažeisdamas taisykles ją buvo palikęs ant šaligatvio kraš- 
to. Paslaugiai atidarė dureles iš keleivio pusės ir atsitraukė. 
Pernelyg išvargusi, kad su juo ginčytųsi, Klerė įsėdo į mašiną. 

— Kaip jums pavyko per laidotuves išvengti televizijos? - jau 
pakeliui į miesto centrą paklausė Kasidis. 

— Aš juos suklaidinau. Visi žiniasklaidos vilkai nusekė paskui 
katafalką su netikru karstu į Naująjį Džersį ir tik ten susivokė, 
kad juos apgavo. - Klerė palietė auksinę apyrankę ant riešo, vie- 
ną iš Jasminos mėgstamiausių. Žinojo, Jasmina būtų norėjusi, 
kad ją nešiotų. - Man būtų buvę nepakeliama, jeigu Jasminos 
laidotuvės būtų virtusios mums svetimų žmonių karnavalu. 

Nuo to tragiško vakaro, kai nuvažiavusi prie Alisterio Pe- 
trio namų Klerė ant jų slenksčio pamatė negyvą draugę, praė- 
jo daugiau kaip savaitė. Meilužio ir jo dukrelės akyse Jasmina 
nusišovė į pakaušį, taip visiškai sudarkydama savo nuostabiai 
gražų veidą. Jasmina negyva. Vis dėlto būdavo akimirkų, kai 
Klerė tai pamiršdavo, bet greitai ją vėl, tarsi pasipylusi akmenų 
kruša, užguldavo žiauri tikrovė. 

Ji neturėjo kada gedėti. Dienos po Jasminos savižudybės 
buvo kupinos varginančios veiklos. Reikėjo pasirašinėti doku- 
mentus, tartis dėl susitikimų, tvarkyti finansinius Jasminos 
reikalus, išsisukinėti nuo žiniasklaidos vengiant klausimų, į 
kuriuos atsakymų Klerė nežinojo. Ir kaip paaiškinti, kodėl mo- 
teris, kurią visada lydėjo sėkmė, staiga nusižudė, ir dar taip su- 
krečiamai groteskiškai? 

Klerė draugės paslapčių neatskleidė. Net ir dabar, kai jau, 
atrodytų, nesvarbu, ji nenorėjo išduoti jos pasitikėjimo. Drau- 
gams, kuriuos Jasminos pasitraukimas apstulbino ir sukrėtė, 
Klerė aiškino, kad pastaruoju metu jos bičiulė jautėsi nelaimin- 
ga, bet nutylėjo apie nenusisekusį meilės romaną ir finansinius 
sunkumus. 

Kadangi Jasmina turėjo tik kelis giminaičius - pusbrolius, 
gyvenančius Rytų pakrantėje, visi su laidotuvėmis susiję rū- 
pesčiai užgulė Klerės pečius. Jasmina nepaliko jokių nurody- 
mų, todėl Klerė, vadovaudamasi nuojauta, draugės kūną nuta- 
rė kremuoti. Atsisveikinimo ceremonija buvo santūri ir užda- 
ra - dalyvavo tik keli artimiausi žmonės. Žvelgiant į urną, Klerę 
apėmė skausmingas suvokimas, kad tik tiek liko iš Jasminos - 
spindulingos, talentingos, kupinos gyvybės... Ji įsimylėjo vyrą, 
kuris ją padarė nelaimingą. 

Prisiminusi Petrį, Klerė pasisuko į Kasidį, tylomis vairuojan- 
tį automobilį. 

— Kaip Petrio dukrelė? Jau atsigavo? 

— Skaičiau, kad mergaitei jau geriau, nors, kaip rašo laikraščiai, 
ji vis dar sapnuoja košmarus. Ja rūpinasi vaikų psichologas. 

- Ir kaip Jasmina galėjo ryžtis tokiam baisiam žingsniui vai- 
ko akivaizdoje. 

— Petris ir buvo ją metęs meilužis, tiesa? 

— Atspėjote. 

— Man pasakojo, kad jos kambaryje rasta visokios vudu vel- 
niavos. Tiesa? 

— Taip. 

- Ir dar girdėjau, kad jūs tai matėte, Klere. 

— Radau jos kambaryje neva altorių. Tada ir pamaniau, kad 
norės Petriui atkeršyti. Todėl nuskubėjau jai iš paskos, bet nu- 
važiavau per vėlai. 

— Daktarė Diupiuji pasakojo, kad užsispyrėte važiuoti su ja 
į lavoninę. 

— Jasmina buvo mano draugė. 

— Tokia ištikimybė jums daro garbę. 

— Man jūsų pagyrimų nereikia. 

— Matau, jūs vis dar nusiteikusi priešiškai. 

— Nuo pat dienos, kai susipažinome, mums nebuvo lemta 
tapti draugais. - Jie pažvelgė vienas į kitą, bet čia pat nusuko 
akis į šoną. Kiek patylėjusi Klerė paklausė: - Ši tragedija gero- 
kai sumažins Petrio galimybę būti išrinktam. Kažin ką jis pats 
apie tai mano? 

— Neskaitėte? 

— Ne. Tyčia vengiu skaityti straipsnius šia tema, ypač tuos, ku- 
riuose spausdinamos visokiausios spėlionės apie Jasminos savi- 
žudybės priežastis. Man nuo to kaip replėmis gniaužia širdį. 

— Tada tikrai jums nepatarčiau imti į rankas pastarųjų dienų 
laikraščių. Pradedant „The New York Times" ir baigiant „Natio- 
nal Enguirer', jie perša savo versiją. 

— To ir bijojau. Ir kokia gi ta versija? 

- Jie teigia, kad Jasmina buvo narkomanė. 

— Nieko daugiau iš jų ir nesitikėjau. 

— Ir dar, kad tarp jos ir kongresmeno buvo kilęs rasinis konf- 
liktas. 

— Jasmina politika nė trupučio nesidomėjo. 

— Kad ji buvo atstumta meilužė. 

— Esu tikra, kad Petris tą kategoriškai neigia. 

— Jis kalba nedaug ir labai nenoriai. Slepiasi už žmonos nu- 
garos, leisdamas su žiniasklaida bendrauti jai. Įprasta tokių 
kaip jis politikų viešųjų ryšių taktika. Manau, jeigu nebūtų tu- 
rėjęs besąlygiškai remiančios žmonos, vargu ar apskritai būtų 
prasidėjęs su kitomis moterimis. Sutinkate? 

— Taip. Aišku, Jasminą dabar apšauks buvus psichopate. 

— Atrodo, taip. - Kasidis įvairavo mašiną į savo vietą aikšte- 
lėje prie apygardos prokuratūros. 

— Kam mane čia atvežėte? - Klerės balse buvo girdėti prie- 
kaištas. - Juk aš ką tik iš kelionės. Labai pavargusi. Ir, patikė- 
kite, visiškai nenusiteikusi atsakinėti į jūsų klausimus. Ir dar 
jums neatleidau, kad bandėte išklausti mamą. Atvirai pasaky- 
siu, maniau, kad nuo bylos jūs nušalintas. Ar Krauderis jūsų 
vieton dar nepaskyrė kito prokuroro? 

— Ne. Ką tik paaiškėjo naujos šios bylos aplinkybės. 

— Sveikinu. Tik kaip tos naujos aplinkybės susijusios su ma- 
nim? Manęs čia nė nebuvo. 

Permetęs ranką per sėdynės atlošą, Kasidis pasisuko į Klerę. 

— Balistikos ekspertai ištyrė kulką revolverio, iš kurio nusi- 
šovė Jasmina. Ant jos tokios pat žymės kaip ant kulkų, išimtų 
iš Džeksono Vaildo kūno. Visos jos iššautos iš trisdešimt aš- 
tunto kalibro revolverio, kurį spaudė negyva Jasmina. 

Indre Filipis šveitė nagus šepetuku ir skystu muilu. Šįryt atsi- 
budęs, šią procedūrą kartojo jau penktą kartą. Kai jau rankos, 
jo manymu, būdavo švarios... kurį laiką... vėl puldavo plauti jų 
karštu vandeniu - vos nenusiplikydavo - ir šluostytis baltu pu- 
riu rankšluosčiu, atneštu jam tiesiai iš viešbučio skalbyklos. 

Andrė nužvelgė save veidrodyje virš kriauklės. Jo drabužiai 
atrodė nepriekaištingai - nė dulkelės, nė mažiausios raukš- 
lelės. Rausvas gvazdikas atlape šviežiai nuskintas ir rasotas. 
Kiekvienas jo pomada išteptos šukuosenos plaukelis vietoje. 
Atrodytų, Andrė turėtų jaustis puikiai, it salone eksponuojama 
nublizginta nauja mašina. 

Bet toli gražu. Andrė jautėsi nesaugus, sukrėstas ir nerimavo. 

Išeidamas iš tualeto kambario, užgesino šviesą ir grįžo į kabi- 
netą. Netirpriekabiausias kritikas nebūtų radęs ko šiam kamba- 
riui prikišti - nepriekaištinga tvarka ir logika. Bet Andrė manė 
kitaip. Jis čia įžvelgė netvarką. Ant stalo šūsnys neperskaitytų 
laiškų, darbo grafikų, reklaminių skrajučių ir klientų anketų. 
Visas popierinis darbas, kurį Andrė iki tol mėgo ir kruopščiai 
atlikdavo, buvo apleistas, nes jis gedėjo Jasminos. Nuo tada, kai 
Andrė pasiekė baisi žinia apie merginos savižudybę, jis prarado 
bet kokį norą dirbti. Tokį abejingumą ir aplaidumą tam, kas jam 
visada buvo šventa pareiga, galėjai pavadinti šventvagyste. 

Kai paskambino Klerė ir pranešė apie Jasminos mirtį, Andrė 
nesąmoningai apkaltino ją meluojant. Mintis, kad toji nuos- 


tabi būtybė galėtų atimti sau gyvybę, ir dar taip barbariškai, 
atrodė pasibaisėtina. Jis nenorėjo apie tai galvoti. Andrė prisi- 
minė dieną, kai grįžęs iš mokyklos rado gražiąją maman nuogą 
gulinčią vonioje, iš jos per kraštus ant plytelėmis išklotų grin- 
dų pylėsi drungnas kruvinas vanduo. 

Dvi moterys, kurias jis dievino, pasirinko ne gyventi, o mir- 
ti. Jos ne tik kad išėjo į pasaulį, kuriame jo nėra, bet išėjo į jį nė 
neatsisveikinusios. Neapsakomas ilgesys sunkia našta užgulė 
krūtinę, širdį draskė nepakeliamas skausmas. 

Andrė atsisakė vykti į Niujorką, kur Klerės rūpesčiu buvo 
užsakytos gedulinės mišios už velionę. Jis prisiminė, kaip, sto- 
vėdamas prie uždaryto maman karsto, prisiekė sau, kad iki at- 
eis jo paskutinė valanda, jis nepripažins, jog mirtis - tai viskas, 
pabaiga. 

Kad būtų lengviau susitaikyti su Jasminos netektimi, jis 
guodėsi banaliomis tiesomis: „Nežemiškas grožis užtraukia 
prakeiksmą , „Už šlovę ir turtus reikia brangiai mokėti. 

Andrė net prisiminė pokalbį su vienu iš įtakingų mamos 
draugų, kai ji nusižudė. „Yra angelų, - sakė tas geranoriškas 
žmogus, - kurių grožis toks didis, kad Viešpats nepakenčia ilgo 
išsiskyrimo su jais. Dar iki gimstant, nulemta iš aukščiau, kad 
jų žemiškoji kelionė bus trumpa. Vejami ypatingos lemties, jie 
skuba grįžti į Dievo karalystę be nuodėmės, tokie, kokie atėjo 
į šį pasaulį. Laikantis Naujojo Orleano Prancūzų kvartalo tra- 
dicijų, Andrė motina buvo palydėta su prideramomis iškilmė- 
mis - paskui karstą sekė liūdinti minia ir džiazo orkestras. 

Andrė, tada dar paauglys, tokiomis kalbomis netikėjo. Jis iš 
visų jėgų valdėsi, kad nepravirktų prie motinos karsto. Neti- 
kėjo ir dabar, bet tie žodžiai iš tolimos praeities jam teikė pa- 
lengvėjimą. Jis kasdien eidavo į mišias ir karštai meldėsi, kad 
Jasminos siela būtų išgelbėta. 

Andrė kankinosi ne tik dėl Jasminos mirties. Jį labai skau- 
dino spaudoje ant jo mylimosios pilamas purvas, piktino Jas- 
minai metami kaltinimai, juolab kad ji nebegalėjo apsiginti. 
Andrė pažvelgė į suglamžytą laikraštį, kurį pasipiktinęs buvo 

įgrūdęs į šiukšliadėžę po stalu. Įžeidžiamos antraštės, prama- 
nai, melas... 

Deja, apygardos prokuroro pavaduotojas Kasidis visu tuo tiki. 

Jis paskambino šįryt ankstų rytą. Permetęs laikraščių ant- 
raštes, Andrė dėl to nenustebo. To skambučio net laukė. Laukė, 
nes norėjo atvirai išsakyti pasipiktinimą dėl begėdiško Jasmi- 
nos šmeižto. 

— Ji mirė, pone Kasidi, - Andrė balse skambėjo kartėlis. — 
O jūs it maitvanagis sukate ratus virš jos lavono. Jūsų išpuo- 
lius prieš beginklę auką laikau negarbingais, pasibaisėtinais ir 
žeminančiais. 

— Gana paistalų, Andrė. Taip, aš negailestingas, pripažįstu. 
Tik va, tiesa tokia, kad mokesčių mokėtojai, įskaitant ir jus, 
moka man algą, kad toks būčiau. Dabar prie reikalo. Turiu jums 
klausimą ir labai tikiuosi išgirsti tiesą. Antraip teks pas jus už- 
sukti ir nugnaibyti žiedus jūsų oranžerijoje. Aš čia turiu galvoj 
ne žiedą, kurį segite atlape. Ar matėte Jasminą „Fermonto“ 
viešbutyje naktį, kai buvo nužudytas Džeksonas Vaildas? 

— Jūsų tonas įžeidžiamas. Aš skųsiuos... 

— Tai buvo ji suknistame jūsų viešbutyje ar ne? - riktelėjo į 
ragelį Kasidis. 

Andrė susiėmė, drėgnu delnu persibraukė per plaukus ir at- 
sakė: 

— Matėte registracijos knygos įrašus. Ar tarp svečių buvo jos 
pavardė? 

— Ne tojūsų klausiau. 

— Neturiu ko pridurti. 

— Klausykit, - kitą ataką Kasidis jau pradėjo gerokai taikes- 
niu tonu. - Suprantu, Jasmina buvo jūsų draugė, ir man iš tie- 
sų gaila, kad ji mirė. Pažinojau ją labai trumpai, bet to pakako, 
kad įvertinčiau jos talentą. Jasmina buvo nuostabi. Žiūrėti į ją 
buvo dieviškas malonumas. Kartu su ja mūsų pasaulis prarado 
dalelytę grožio. Puikiai suprantu, kaip jaučiatės. Tikrai supran- 
tu. Jos mirtis buvo tragiška, pirmalaikė, ir mes tegalime spė- 
lioti, kodėl ji nusprendė pasitraukti iš gyvenimo. Jeigu skaitėte 

laikraščius, — kalbėjo Kasidis, - turbūt pro akis neprasprūdo, 
kad juose pilna spėlionių, neturinčių jokio pagrindo. Jasmina 
nebuvo nei narkomanė, nei kovotoja už spalvotųjų teises. Tuo- 
se prasimanymuose apie ją nėra nė krislelio tiesos. Taigi, An- 
drė, būdamas su manim atviras, jūs užkirstumėte kelią toliau 
spaudoje liejamam ant jos purvui. Ir... pagalvokite apie Klerę. 

— Neverskite manęs rinktis, kuris iš mano draugų man bran- 
gesnis, pone Kasidi. 

— Nė nemaniau to daryti. Vis dėlto, jeigu Džeksoną Vaildą 
nužudė Jasmina, tai Klerė nekalta. Negi jūs nenorite, kad ji 
būtų išteisinta? 

— Ne, jeigu dėl to bus apkaltinta kita mano draugė, kuri taip 
pat nekalta. Be to, ji negyva ir negali apsiginti. 

— Manau, Jasminos kaltė ar nekaltumas paaiškės per ap- 
klausą, - replikavo Kasidis, vėl netekdamas kantrybės. - Pra- 
šau man tik pasakyti, ar tą naktį Jasmina buvo viešbutyje. 

— Sklandžiai dėstote, pone Kasidi, bet aš žinau tikruosius 
jūsų suinteresuotumo motyvus. Akivaizdu, prieš Jasminą netu- 
rite jokių įrodymų. Ir jeigu manote, kad jums padėsiu, klystate. 
Kartą mane jau apgavote. Daugiau jums nepavyks. Viso labo. 

— Galiu įteikti jums šaukimą, - pagąsdino Kasidis. 

— Darykite, kas priklauso. Mano atsakymai į jūsų klausimus 
vis tiek nepasikeis. 

Tuo jų pokalbis ir baigėsi. Andrė jau laukė, kad tuoj pro ka- 
bineto duris įsiverš ginkluoti merijos pareigūnai su šaukimu į 
apklausą. Bet kad ir kokių Kasidis imtųsi prieš jį veiksmų, An- 
drė pozicijos nutarė nekeisti. Mintis, kad Vaildą nužudė Jasmi- 
na, kvailų kvailiausia. To negali būti, eidamas vėl plautis rankų 
tikino save Andrė. 


— Nereikia. 

Klerė priešinosi, bet Kasidis, nekreipdamas dėmesio, kone 
jėga įvilko ją į apygardos prokuroro būstinę. Prie pastato būria- 
vosi Džeksono Vaildo sekėjai, budėjo ir meldėsi čia per naktį. 

Jų uolumą sukėlė šviežias kraujas, šįkart Jasminos. Ir nesvar- 
bu, kad ji jau kapuose. 

Arielei Vaild, be jokios abejonės, buvo į naudą gandai, kad 
Jasminos savižudybė ir Džeksono Vaildo nužudymas susiję. To- 
kiai prielaidai pagrindą davė balistikos ekspertų išvados. Ir ji 
nedelsdama tuo pasinaudojo, kad fanatiškiems sekėjams įžiebtų 
kovingumo kibirkštį. Kasidis Arielei ironiškai metė, kad ji labai 
praverstų Pentagonui. Kas gi atsisakytų puikios strategės, per 
trumpą laiką gebančios organizuoti veiksmingą kontrataką? Be 
to, Arielei talkino ištikimi jos sekėjai, garbinantys ją kaip Jėzų. 
Kasidžio nuomone, tai buvo neigiamas televizinės evangelizaci- 
jos rezultatas. Negerai, kai pamokslininkai užgožia Dievą. 

— Negi iš tikrųjų manote, kad Džeksoną Vaildą nužudė Jas- 
mina? - Klerė paklausė Kasidžio, kai tas, įstūmęs ją į liftą, pa- 
spaudė antro aukšto mygtuką. 

— Klausykit, - jo balsas buvo kimus, - ir pats netikėjau, kol 
nesužinojau ekspertų išvadų. 

- Čia klaida. Kažkas siaubingai apsiriko. 

— Aš patikrinau, ir ne kartą, Klere. Ekspertai nesuklydo. 
Abiem atvejais kulkos iššautos iš to paties ginklo. Kurių galų 
man nepasakėte, kad Jasmina turėjo revolverį? Jeigu būtumė- 
te pasakiusi, Jasmina, galimas daiktas, dabar būtų gyva. 

Apmaudžiai sudejavusi, Klerė atsilošė ir nugara atsirėmė į 
lifto sieną. Atrodė, stengiasi būti nuo Kasidžio kuo toliau. 

— Koks jūs vis dėlto niekšas, Kasidi. 

Lifto durys atsidarė. Praleisdamas Klerę pirmą, Kasidis pa- 
brėžtinai mandagiai pasiūlė: 

— Prašom. Dabar čionai. Reikia pagaliau išnarplioti nesusi- 
pratimų kamuolį. 

Jiems įėjus į kabinetą, Kasidis su trenksmu uždarė duris, 
nusimetė švarką ir pasiūlė Klerei atsisėsti. 

— Įsitaisykite patogiau, nes kol neprisikasiu iki tiesos, jūs iš 
čia neišeisite. 

— Spėju, klausėte mano mamos, ar Jasmina galėjo nužudyti 
tėvą Vaildą. Dabar man aišku, kodėl ji buvo tokia sutrikusi. 

— Aš Merės Ketrinos klausiau, ar ji žinojo, kad Jasmina turė- 
jo ginklą. Ir dar - ar Jasmina kada užsiminė, kad Vaildą reikėtų 
nušauti. Tai viskas, apie ką mes kalbėjomės. Prisiekiu, sten- 
giausi būti taktiškas. 

Klerės išraiška nepasikeitė. Jos žvilgsnyje buvo priekaištas. 

— Aš tik dirbau savo darbą, Klere. 

— O taip, šlykštų darbą. - Klerė atmetė ant kaktos užkritusią 
plaukų sruogą. 

Net ir tas nevalingas judesys, regis, pareikalavo iš jos didelių 
pastangų. Po akimis juodavo tamsūs ratilai, ji atrodė išsekusi. 

— Ar bent galiu paskambinti į namus ir sužinoti, kaip 
mama? 

Kasidis mostu parodė į telefoną, o tada iškišo galvą pro duris 
ir kažkam šūktelėjo, kad atneštų kavos. Kai į kabinetą atsku- 
bėjo vaikinas su dviem garuojančiais plastikiniais puodeliais, 
Klerė jau dėjo ragelį. 

— Sriuba užkaista. Jos lošia džiną. Mama laimi. 

Šypsena madonos, meiliai žvelgiančios į miegantį kūdikį. 
Taip besišypsančios Klerės lūpos buvo gražios ir švelnios. Kasi- 
dis stengėsi negalvoti, koks jų skonis. 

— Kavos? 

— Ne, dėkui. 

— Gerkite. Kava jums būtina. 

Klerė prisitraukė puodelį arčiau, bet kavos negėrė. Tik pato- 
giau įsitaisė ant kėdės: užsikėlė koją ant kojos ir sunėrusi ran- 
kas atrėmė jas į kelius. Tada įžūliai pažvelgė į Kasidį. 

— Ką gi? Nedelskite, užduokite savo klausimus, kaltintojau. 

— Nereikia taip, Klere. 

— Kaip? 

— Neapsunkinkite man darbo. 

— Manau, juo sunkiau, juo jums smagiau. 

Kasidis palinko prie Klerės. 

— Nejau iš tikrųjų manot, kad man malonu kamantinėti jus 
apie Jasminą? Juolab žinant, kokia ji buvo jums brangi ir kaip 
jus turėjo sukrėsti draugės savižudybė. 

— Bet pusiaukelėje nesustosit, ar ne? Jums žūtbūt reikia kal- 
tininko, kad įmestumėt liūtams į narvą. 

— Taip, velniai rautų! Reikia. - Kasidis trenkė kumščiu į sta- 
lą. - Tik aš visa širdimi trokštu, kad tas kaltininkas pasirodytų 
esąs kas nors kitas, ne jūs! 

Stojo tyla. Jo žvilgsnis buvo iškalbingesnis, negu derėjo, ir 
Klerė jo nebylų prašymą suprato. Tarsi pasiduodama, nusuko 
akis. 

— Jasmina Džeksono Vaildo nužudyti negalėjo, - tvirtai išta- 
rė Klerė. - Manau, ir pats suprantate. 

— O kodėl ne? 

— Todėl, kad Jasmina jo asmeniškai nė nepažinojo. Be to, 
kokį galėjo turėti motyvą? 

— Tokį pat kaip jūs. Vaildą užčiaupti. Jis kėlė grėsmę jos fi- 
nansinei gerovei, juolab tokiu metu, kai ją rimtai spaudė kre- 
ditoriai. Sužinojome patikrinę, kiek pinigų ji paaukojo Vaildui 
remti. 

— Neneigiu, Jasmina iš tiesų turėjo finansinių sunkumų, bet 
Vaildas rimtos grėsmės „Prancūziškam šilkui nekėlė. Jasmi- 
ną net linksmino aplinkybė, kad Vaildo išpuoliai prieš mūsų 
bendrovę mums ne tik kad nepakenkė, dargi davė priešingą re- 
zultatą. Jis mums darė nemokamą reklamą, bendrovė klestė- 
jo. Ir net jeigu laikytume, kad Jasmina turėjo klasikinį motyvą 
jam nužudyti, ji fiziškai to padaryti negalėjo, nes tą naktį buvo 
Niujorke. 

— Taigi kad nebuvo. 

— Aš pati ją kitą rytą parsivežiau iš oro uosto. 

— O aš patikrinau keleivių registracijos įrašus, Klere. Dar 
prieš kelias savaites. Jasmina rytiniu reisu neatskrido. Ji at- 
vyko į Naująjį Orleaną išvakarėse, geromis dvylika valandų 
anksčiau. 

Klerė apstulbo. 

— Kodėl nesakėt anksčiau? 

— Nemačiau reikalo išduoti Jasminos paslapčių. Greičiausiai 
ji atskrido anksčiau, kad pasimatytų su meilužiu, bet nenorėjo, 

kad sužinotumėte, nes tam romanui nepritarėte. Čia buvo jūsų 
asmeniški reikalai, ir nenorėjau kištis. Vis dėlto šiomis aplin- 
kybėmis jos melą jau galima aiškinti visai kitaip. 

Kasidis prisėdo ant stalo krašto ir įdėmiai nužvelgė Klerę. 

— Ar žinojote, kad tą naktį Jasmina buvo Naujajame Orleane? 

— Ne. 

— Arji skolinosi jūsų mašiną? 

— Ne. Pamačiau Jasminą tik kitą rytą. 

— Ar žinojote, kad ji nešiojasi ginklą? 

Klerė dvejojo. Kasidis matė, kad ji svarsto, ar nepamelavus, 
ir lengviau atsiduso, kai ji atsakė: 

— Taip. Žinojau, kad ji turi revolverį. Kiek pamenu, turėjo jį 
visada, nuo pat mūsų pažinties pradžios. Aš ne kartą jos pra- 
šiau, kad jo atsikratytų. 

— Kodėl nutylėjote? 

— Todėl, kad... Jasmina sakė jį kažkur nukišusi. 

— Neva buvo pametusi? 

— Taip. Paskui rado. 

— Taigi revolveris buvo dingęs, o paskui ėmė ir atsirado? 

Klerė linktelėjo. 

— Kai skrisdavo lėktuvu, ginklas keliaudavo su jos bagažu, 
kad nekonfiskuotų oro uosto apsauga. Sakė, kad kraustydama 
lagaminą, matyt, bus pamiršusi išimti. 

- Ir tai nuo manęs nuslėpėte. 

— Pasitaiko. Daiktai dingsta, paskui atsiranda, — irzlokai 
burbtelėjo Klerė. 

— Mes čia kalbame ne apie šiaip daiktą, o apie mirtiną gin- 
klą, Klere. Todėl klausiu dar kartą. Kodėl man nepasakėte, kad 
Jasmina turi revolverį? 

— Nemaniau, kad tai svarbu. 

— Ir vėl meluojat! 

— Geraijau! Nutylėjau, nes bijojau, kad revolverį susiesite su 
Vaildo nužudymu. 

— Dabar jau žinome, kad tai ir buvo tas ginklas. 

— Jasmina iš to revolverio Džeksono Vaildo nenušovė. 

— Kažkas vis dėlto nušovė. 

— Tik ne Jasmina. 

— Kas dar galėjo juo pasinaudoti? 

— Nežinau. 

— Galėjote ir jūs. 

— Nė karto nesu šaudžiusi. Nė nežinau, kaip tai daroma. Jau 
šimtą kartų jums esu sakiusi. 

— Ir šimtą kartų man melavusi. 

— Dabar nemeluoju. 

— Kaip pati Jasmina aiškino, kad jos revolveris dingo? 

— Sakė, kad pati nesupranta, kaip tai galėjo nutikti. 

— O kurjį buvo pametusi? 

— Turbūt kelionėje. Nežinau... 

— Ar ilgai buvo dingęs? 

— Dvi, gal tris savaites, bet nesu dėl to tikra. 

— Kaip Jasmina jį rado? 

— Sakė aptikusi rankinėje. 

— Klere... 

— Nežinau! 

— Kasidi... - staiga kažkas pasibeldė ir į kabinetą užėjo jau- 
nas vyras. 

Pajutęs kabinete tvyrančią įtampą, jaunas pareigūnas žvilg- 
telėjo į Klerę, o paskui į Kasidį. 

— Jus kviečia Krauderis. 

— Užsuksiu pas jį vėliau. 

Nors ir matydamas, kad Kasidis suirzo, praktikantas nenu- 
sileido. 

— Atleiskite, bet ponas Krauderis nori, kad ateitumėte dabar 
pat. Grasino nudirti man kailį, jeigu tuojau pat jūsų neatvesiu. 
Pas prokurorą kažkas atėjo ir jis mano, kad jūsų dalyvavimas 
pokalbyje būtinas. 


Dvidešimt septintas skyrius 


Lsiiai nusikeikęs, Kasidis siektelėjo švarko. Vilkdamasis jį pa- 
sakė: 

— Jeigu tą naktį Jasmina buvo Vaildo numeryje, ant jos batų 
padų galėjo būti plaušelių nuo kilimėlio jūsų automobilyje. 

— Jau šimtąjį kartą jums sakau: Jasminos tą naktį nemačiau. 
Pati vairavau savo mašiną. - Klerė kalbėjo nuleidusi galvą ir ne- 
pakeldama į Kasidį akių, bet jos balsas buvo tvirtas. - Jasminą 
pamačiau tik kitą rytą, kai nuvažiavau į oro uostą jos pasiimti. 
Jeigu naktį ji ir praleido Naujajame Orleane, nuo manęs nuslė- 
pė. Šiaip ar taip, ji negalėjo pasinaudoti mano mašina. 

— Stengsiuosi pas Krauderį ilgai neužtrukti. Niekur neiki- 
te. - Kasidis uždarė duris. 

Žengiantį prie lifto jį užkalbino Hovardas Glenas. 

— Sveikas, Kasidi. Aš kaip tik pas tave. 

— Turi naujienų? 

— Išstudijavus Vaildo rėmėjų sąrašus, paaiškėjo gražių daly- 
kėlių. 

— Ačiū, - Kasidis paėmė iš Gleno kelis popieriaus lapus, du- 
kart juos perlenkė ir įsikišo į vidinę švarko kišenę. - Kai tik 
galėsiu, perskaitysiu. Dabar manęs laukia Krauderis. Kol kas 
nieko nesiimk. 

Kasidis įžengė į liftą, o kai tas sustojo, greitu žingsniu pasu- 
ko viršininko kabineto link ir netrukus jau stovėjo prie Krau- 
derio rašomojo stalo. 

— Dieve brangus, Toni, kas nutiko, kad negalima buvo pa- 
laukti? Ką tik pradėjau Klerės Loran apklausą. Ji, žinoma, gina 
Jasminą, bet juo daugiau iš jos ištraukiu, juo labiau įsitikinu, 
kad Vaildą nužudė Jasmina. 

— Apie tai ir norėjome su tavim pasikalbėti. 

Kasidis, prisiminęs, kad stažuotojas minėjo kažkokį lanky- 
toją, akimis pasekė Krauderio žvilgsnį. Kitame kabineto kam- 
pe, patogiai įsitaisęs odiniame krėsle, sėdėjo Alisteris Petris. 

Petris Kasidžiui nekėlė pasitikėjimo nei kaip žmogus, nei 
kaip politikas. Šiaip jis garsėjo kaip turintis reikalingų pažinčių 
tarp įtakingų politikų. Petris buvo kilęs iš senos šeimos, nors 
ir ne tokios turtingos kaip žmonos. Kasidis jį laikė tuščiagar- 
biu pasipūtėliu, mokančiu manipuliuoti žmonėmis ir turinčiu 
pinigų vietai Kongrese nusipirkti. Kadangi Kasidis buvo pra- 
tęs griežtai paisyti darbo etikos, Petrio vizitas jį suerzino, ir jis 
kone neslėpė niekinamo savo požiūrio į kongresmeną. 

- Sveiki, kongresmene. 

— Pone Kasidi, - atsakymo tonas buvo šaltas. 

— Sėskis, Kasidi, - Krauderis mostelėjo į kėdę. 

Kasidžio nervai buvo įtempti kaip styga. Kai kas tuoj įvyks, 
ir nuojauta, kuri retai jį apgaudavo, kuždėjo, kad tas kai kas 
jam nepatiks. Be to, ir Tonis Krauderis vengė tiesaus Kasidžio 
žvilgsnio, o tai jau blogas ženklas. 

- Leisiu kongresmenui Petriui pačiam paaiškinti, kodėl jis 
norėjo su mumis pasikalbėti. - Aiškiai sutrikęs, Tonis kostelė- 
jo, ranka prisidengęs burną. - Kai išklausysi iki galo, suprasi, 
kad reikalas svarbus ir skubus. Pone, jūsų klausome. 

Šitaip paragintas, Petris ėmė kalbėti: 

— Mane be galo nustebino šiandienos rytinių laikraščių ant- 
raštės, pone Kasidi. 

— Sutinku, žinia išties netikėta. Jeigu ne ypatingas krimina- 
listo kruopštumas atliekant balistinę ekspertizę, liktų nepa- 
stebėta, kad yra panašumo tarp kulkos, pervėrusios Jasminos 
kaukolę, ir kulkų, ištrauktų iš Džeksono Vaildo kūno. Eksper- 
tas atkreipė dėmesį į gilią įrantą, einančią per visą šovinių ilgį. 

Taigi jis kulkas palygino ir rezultatas stulbinamas. Kulkos pa- 
leistos iš to paties ginklo. Kad galutinai įsitikintų, paleido ban- 
domąjį šūvį. Klaidos negali būti. 

— Vis dėlto ekspertas suklydo. 

- Jis nesuklydo. 

- Ir vis dėlto jūsų tyrimas dėl galimo ryšio tarp Jasminos sa- 
vižudybės ir Džeksono Vaildo nužudymo turi būti nutrauktas. 
Nutrauktas nedelsiant. 

Nurodyta buvo taip pasipūtus ir neslepiant arogancijos, kad 
Kasidis vos neprapliupo kvatotis. Tada pažvelgė į Tonį Kraude- 
rį, bet rimtame šefo veide, primenančiame iš ąžuolo išdrožtą 
totemą, šypsenos nebuvo nė ženklo. 

— Kas čia, po šimts, dedasi? - Kasidis vėl pasisuko į Petrį. - 
Kokią teisę turite man nurodinėti ir kištis į mūsų tyrimą? 

— Jasmina Džeksono Vaildo nenužudė. 

— Kaip galite būti toks tikras? 

— Tą naktį ji praleido su manim. Iki pat ryto. 

Kabinete stojo tyla. Kasidis vėl pažvelgė į Tonį, žvilgsniu 
prašydamas paaiškinti. Apygardos prokuroras vėl kostelėjo. 
Buvo akivaizdu, jaučiasi nesmagiai. Kasidžio pagarba šefui 
smuktelėjo keliais punktais. Pagal amžių jis tiko Petriui į tėvus, 
o keliaklupsčiavo prieš tą menkystą lyg anas būtų koks sosto 
įpėdinis. 

- Šįryt kongresmenas Petris atėjo pas mane ir laisva valia 
prisipažino... turėjęs... turėjęs su Jasmina santykių. 

— Anokia čia naujiena, - sarkastiškai atrėmė Kasidis. - Jau 
seniai žinau apie jo romaną su Jasmina. 

— Tau pasakė panelė Loran, - spėjo Krauderis. 

— Taip. 

— Tada, manau, tau nereikia aiškinti, į kokią keblią padėtį 
tavo tyrimas pastatytų kongresmeną ir jo šeimą? 

— Prieš lakstydamas paskui sijonus, turėjo gerai pagalvoti. 

Petris kaipmat užsiplieskė: 

— Triukšmas, kurį sukels jūsų tyrimas, pone Kasidi, norimo 
rezultato neduos. Kaip jau sakiau, aš patvirtinsiu Jasminos ali- 
bi. Ji buvo su manim. 

Kasidis atsilygino kongresmenui niekinamu žvilgsniu. 

— Matau, jūsų sąžinė dėl Jasminos savižudybės negraužia. 
Mergina išsitaškė smegenis, ir tik dėl to, kad jūs —- niekingas 
melagis. Įdomu, ko taip išsigandote? Jausmai išgaravo? O gal 
kinkos dreba dėl artėjančių rinkimų? Bijojot, jog rinkėjams ne- 
patiks, kad buvote įsitaisęs juodaodę meilužę? 

— Kasidi! - Tonis trenkė kumščiu į stalą. 

Kasidis pašoko nuo kėdės ir visą pyktį nukreipė į Krauderį. 

— Pagaliau turime pirmą tikrą įkaltį, kai pradėjome tirti šią 
bylą. Negi tikitės, kad jį atmesiu, ir tik todėl, kad per tyrimą gali 
paaiškėti apie nesantuokinius žinomo kongresmeno ryšius? 

Petrio nerūpestingos ramybės neliko nė pėdsako. Išraudęs iš 
pykčio, jis irgi pašoko ant kojų. 

— Jasmina nebuvo mano meilužė. Taip, ji labai norėjo ma- 
nęs, bet aš negalėjau jai taip pat atsakyti. Aš buvau fatališka 
jos meilė. 

— Jūs įžūliai meluojate. Jausmai buvo abipusiai, kol nesu- 
skydot ir nuo jos nenusisukot. 

— Jasmina buvo emociškai nestabili. 

- Paistalai. 

— Ji buvo įjunkusi į psichotropinius vaistus... 

— O daktarė Diupiuji ataskaitoje rašo, kad Jasminos organiz- 
me nieko, išskyrus aspiriną, nerado. 

— Be to, Jasmina nesutiko su mano pozicija dėl... 

— O, nė kiek neabejoju, kad dėl pozicijų judu puikiai sutarėte. 
Beje, kokia jūsų mėgstamiausia? Iš viršaus ar apačioje? 

— Kasidi, šito nepakęsiu! - pratrūko Krauderis irgi pašokęs iš 
krėslo. - Neleisiu tau mano kabinete įžeidinėti pono kongres- 
meno. Jis čia atėjo laisva valia, ir aš vertinu jo drąsą. 

- Toni, netikiu savo ausimis, - piktinosi Kasidis. - Ketinate 
viską sukišti į stalčių, apsimetęs, kad balistikos ekspertizės nė 
nebuvo? 

— Mudu abu žinome, kad ekspertizės rezultatai abejotini. Be 
to, ponas Petris turi rimtų argumentų. Išklausyk. 

— Ką čia kalbate, Toni? - Kasidis kunkuliavo iš pykčio. 

— Ponas Petris įtikino mane, kad toji mergina neturėjo prie- 
žasčių žudyti Vaildo. 

Kasidis staigiai pasisuko ir įsmeigė į kongresmeną priešišką 
žvilgsnį. 

— Jums suteikiamas žodis. Pasistenkite, kad ir aš patikėčiau. 

Petris timptelėjo švarko apačią ir nutaisė orią miną. 

— Jasmina iš Džeksono Vaildo juokėsi. Nors jis vadino „Pran- 
cūziško šilko“ katalogą pornografiniu, ji rimtai į tuos pareiški- 
mus nežiūrėjo. Jasminai jis visada buvo tik komiškas persona- 
žas. Ji net šaipėsi iš manęs, kad teikiu Vaildui per daug garbės 
priimdamas jį kaip miesto garbės svečią. 

— Kąjau ką, o subines laižyti mokat. 

— Kasidi, tvardykis! 

Tarsi neišgirdęs viršininko įspėjimo, Kasidis tono nešvel- 
nino. 

— Ant Vaildo pakylos jautėtės kaip namie. Nes jūs visai toks 
pat šiknius. Sakyčiau, Vaildas buvo toks pat Alisteris Petris, tik 
tarp dvasininkų. Pasipūtęs egoistas, galėjęs pasigirti nebent 
ypatingu gebėjimu mulkinti žmones. 

Petrio veidą užliejo dar tamsesnis raudonis, bet jis stengėsi 
kalbėti ramiai: 

— Kad ir kaip mane įžeidinėtumėte, tiesa yra tiesa. Tą naktį, 
kai nužudė Vaildą, Jasmina praleido su manim. 

— Kur? 

— „Doubletree“. 

— Jūs ten praleidote visą naktį, o poniai Petri nekilo jokių 
įtarimų? 

— Aš dažnai lieku nakvoti mieste, jeigu užtrunku iki vėlumos 
darbe, o anksti rytą būna suplanuotas susitikimas. Nakvoda- 
mas viešbučiuose, taupau laiką ir naudojuosi proga ilgiau pa- 
miegoti. 

- Ir proga apgaudinėti žmoną. 

— Aš stengiuosi su jumis būti atviras! — piktai sušuko Pe- 
tris. - Juk prisipažinau, kad buvau su Jasmina „Doubletree . 

— Patikrinsiu. 

— Nė kiek neabejoju. 

— Kaip paaiškintumėte, kad iš jos ginklo nužudytas Vaildas, 
jeigu ne ji nuspaudė gaiduką? 

— Pamėginsiu. 

— Būkite toks malonus. 

Po šios sarkastiškos pastabos Petris kreipėsi į Krauderį: 

— Buvau su Jasmina tuo metu, kai ji rado savo dingusį revol- 
verį. 

— Dingusį? 

— Taip. Labai nustebo jį aptikusi rankinėje, su kuria atėjo. 
Tada man ir prisipažino, kad buvo jo pasigedusi. Jau manė jį 
pametusi per keliones tarp Niujorko ir Naujojo Orleano. 

Kasidis mintyse nusikeikė. Kongresmeno pasakojimas visiš- 
kai sutapo su Klerės parodymais. Vadinasi, jo paties versija — 
šuniui ant uodegos. Vis dėlto Kasidis ir toliau atrodė nusitei- 
kęs karingai. 

— Siūlau apklausti visus, kas galėjo prieiti prie Jasminos ran- 
kinės, - pasiūlė Petris, - ir liautis švaisčius laiką tos nakties 
Jasminos nuotykiams. 

- Ir kartu palengvinti jums gyvenimą, ar ne? 

Nesutrikęs dėl ironiškos Kasidžio pastabos, Petris ramiai 
siektelėjo savo portfelio. 

— Tirti nusikaltimus ir teikti kaltinimus palieku jums, pone 
Kasidi, - kongresmenas mandagiai šyptelėjo. - Tiesą sakant, 
mano dėka jūs sutaupėte laiko ir pastangų, o gal net išvengėte 
viešo pažeminimo. Neprivalėjau čia ateiti ir aiškinti jums, kad 
tą naktį praleidau su Jasmina. Tačiau tokia mano pilietinė par- 
eiga. Dabar galiu būti tikras, kad mokesčių mokėtojų pinigai 
nebus švaistomi vėjui laukuose gaudyti. 

— Jeigu kas jums ir rūpi, tai tik asmeniniai reikalai, - atkirto 
Kasidis. - Prisipažinote mums, kad Jasmina buvo jūsų meilu- 
žė, tik todėl, kad nereikėtų to pasakoti rinkėjams. 

Petris ir vėl šyptelėjo. 

- Jums tikrai vertėtų paklausyti savo mokytojo, pono Krau- 
derio. Jūs vertinamas, Kasidi, ir mums jūsų siekimai ne paslap- 


tis. Jeigu tikrai norite atsisėsti į šią kėdę, - mostelėjo Kraude- 
rio stalo pusėn, - pats laikas išmokti žaisti pagal taisykles. 

— Politikos mėšlyne aš nesikapstysiu, jeigu tai turite galvoj. 

— Su politika susiduriame kiekviename žingsnyje... o ir mėš- 
lo netrūksta. Taigi jeigu ketinate darbuotis valstybės labui, 
pratinkitės tą purvą mėžti. 

Kasidis atšovė: 

— Valio, puiki kalba, tik justi, kad iš anksto surepetuota. 
Žmona parašė? 

Petrio arogancija išgaravo it burtų lazdele mostelėjus. Taš- 
kydamasis seilėmis, jis prašvokštė: 

— Vakariniame „Times Picayune“ tikiuosi perskaityti štai ką: 
„Ekspertizę atlikęs balistikos specialistas smarkiai apsiriko; 
apygardos prokuroro pavaduotojo Jasminai pareikšti įtarimai 
nepagrįsti, prokuratūra atsiima neseniai jai mestus kaltinimus 
dėl Vaildo nužudymo ir keičia tyrimo kryptį. Tegul ir toliau bus 
laikoma, kad ši savižudybė - sunkiai paaiškinamas nestabilios 
psichikos moters poelgis. Dievai žino, kodėl ji nutarė nusižu- 
dyti prie mano slenksčio. Tarkim, tai buvo kraštutinė politinio 
pasipriešinimo forma. 

— Arjau pavyko nuvalyti jos ištiškusias smegenis nuo sienų? 

— Kasidi... 

— O gal ta proga pakeitėte apmušalus? 

— Kasidi! 

Krauderio pastabos vėl liko neišgirstos. 

— Nejau taip lengva viską nuplauti, Petri? Kibiras vandens, 
žiupsnis skalbimo miltelių, ir baigta? Neliko nė pėdsako? Jas- 
minos gyvybė - jums viso labo buitinė smulkmena? 

Šiurkščiai užgauliodamas, Kasidis tikėjosi pralaužti oficialu- 
mo sieną, kuria Petris, kaip ir dera patyrusiam politikui, buvo 
sumaniai atsitvėręs. Jis siekė susiremti su Petriu kaip vyras su 
vyru - kaip lygus su lygiu - ir jį išprovokuoti. Jam reikėjo, kad 
kongresmenas supyktų, netektų savitvardos, išsigąstų... ir šį 
tikslą Kasidis pasiekė. 

— Jasmina neverta košmaro, kurį man per ją teko patirti. — 
Petris kreivai šyptelėjo. - Ji buvo kekšė, bet pati karščiausia 
iš mano pažinotų. Gaila, kad pasirinkote ne Jasminą, o šalta- 
krauję jos draugę Klerę Loran. 

Kasidis puolė kongresmeną, įmurkdė atgal į odinį fotelį. Už- 
spaudęs gerklę alkūne, kelį įrėmė jam į tarpkojį. 

— Jeigu Jasmina buvo šliundra, tai kas tada tu, šunsnuki? — 
Kasidis dar stipriau spaudė Petriui gerklę ir be gailesčio keliu 
minkė jo pasididžiavimą. 

Petris suriko iš skausmo, o Kasidis džiūgavo jo akyse pama- 
tęs baimę. 

Bet džiaugėsi neilgai. Krauderis, kad ir trisdešimčia metų vy- 
resnis, buvo gal penkiolika kilogramų sunkesnis ir stiprus kaip 
bulius. Jo rankos, sunkios it šlapio cemento maišai, nusileido 
pavaduotojui ant pečių. Koja, kuria Kasidis rėmėsi į grindis, 
sulinko. Kai Krauderis atplėšė jį nuo Petrio, tas gaudydamas 
orą griebėsi už gerklės, kimiu balsu kartodamas: 

— Jis beprotis, beprotis. 

— Prašau atleisti, mano pavaduotojas ūmaus būdo, - teisino- 
si Krauderis. 

Jis laikė pavaduotoją, įrėmęs ranką jam į krūtinę, bet Kasi- 
dis vis dar buvo įsitempęs, todėl žvilgsniu jį tramdė. 

Petris sukaupė orumo likučius, pasitvarkė švarką ir delnu 
susiglostė plaukus. 

- Iškelsiu jums bylą dėl užpuolimo. Su jumis susisieks mano 
advokatas. 

— Ne, pone, - šiurkščiai nutraukė jį Krauderis. - Nebent no- 
rėtumėt, kad mūsų šio ryto pokalbis būtų paviešintas. Kol kas 
jo turinys konfidencialus. Jeigu pradėsite bylinėtis dėl to, kas 
čia įvyko, žiniasklaidos dėmesio neišvengsite. 

Petris vos tvėrė pykčiu, bet Krauderio grasinimą suprato. 
Todėl tylėdamas išmovė iš kabineto. 

Jam išėjus, kabinete stojo tyla. Galiausiai Kasidis suėmė 
Krauderio ranką ir nustūmė nuo krūtinės. 

- Žinau, apie ką galvoji, - nutraukė tylą Krauderis. 

— Labai abejoju. - Kasidis niršo. Stengėsi tvardytis, bet rei- 
kėjo laiko, kad įniršis atslūgtų. Jis tūžo ant žmogaus, kurį ger- 
bė ir kuriuo žavėjosi. Kaip vaikas, nusivylęs, kad dievinamas 
herojus turi silpnybių. - Kam jūs taip, Toni? 

Krauderis grįžo prie stalo ir sunkiai klestelėjo į krėslą. 

— Aš Petriui skolingas. Per praėjusius rinkimus jis man ge- 
rokai padėjo. Žinoma, jis suktas snarglius, pasipūtęs niekše- 
lis, bet, deja, turi įtakingų rėmėjų ir daug pinigų. Neabejoju, 
kad jį perrinks, o aš juk kitais metais išeinu į pensiją. Nenoriu, 
kad per tą laiką, kuris man liko šiame poste, laikytų nutvėręs 
man už gerklės. Noriu išeiti ramiai ir oriai, nemurdomas į jų 
politinį purvą. 

Apygardos prokuroras pakėlė akis į Kasidį, žvilgsniu mels- 
damas supratimo. Kasidis tylėdamas priėjo prie lango. Gatvė- 
je, pozuodamas prieš kameras ir į jį nukreiptus mikrofonus, 
Petris jau darė pareiškimą gausiai susirinkusiems žurnalis- 
tams. Kasidis negirdėjo, ką kongresmenas kalba, bet neabe- 
jojo, kad gražiais žodžiais pasaldintas jo melas bus parodytas 
per penktos valandos žinias. O liūdniausia, kad dauguma juo 
patikės, patikės jo gražiu veidu ir nutaisyta neva nuoširdžia 
šypsena. 

— Gali būti, kad tada, kai buvau jaunas ir karštas, kaip tu da- 
bar, būčiau jį prirėmęs taip, kad cyptų, - balsu mąstė Kraude- 
ris. - Būčiau jam išrėžęs, kad nusikaltimo tyrimas - ne derybų 
objektas. Ir kad apeinant įstatymą, teisingumo nepasieksi. Kad 
praktikai ranka ranką plauna čia ne vieta, - Krauderis moste- 
lėjo į kabineto duris. - Gali neabejoti, būčiau jam šįryt visa tai 
išrėžęs... jeigu tik turėčiau patikimą užnugarį ir tvirtų įrody- 
mų. Bet iš esmės jis teisus. Jeigu atėjęs čia laisva valia jis pats 
prisipažįsta, kad turėjo meilužę, mums telieka kongresmenu 
patikėti, kad naktį Jasmina praleido su juo. 

Kasidis vis dar žiūrėjo pro langą į pantomimą gatvėje. Vaildo 
sekėjai pritarimo šūksniais palydėjo išvykstantį Petrį. Apsau- 
gininkai įsodino jį į furgoną, ir, lydimas policijos motociklų, 
kortežas išvažiavo. 

— Prakeikimas! - nusikeikė pasitraukęs nuo lango Kasidis. - 
Jau pamaniau, kad man visa tai prisisapnavo: Vaildo lavonas, 
trys kulkų žaizdos, kraujas... Jis gi buvo nužudytas, ar ne? 

— Taip. 

— Velniai rautų! Kažkas juk nužudė jį! 

— Taip, bet ne Jasmina. Nusiunčiau į „Doubletree“ policinin- 
kę, kad patikrintų Petrio pasakojimą. Prieš pat tau ateinant, ji 
man paskambino. Iš tikrųjų Petris užsiregistravo tą naktį vieš- 
butyje. Policininkė pasikalbėjo su keturiais darbuotojais, ir jie 
tvirtina kongresmeną matę. Durininkas, pasiuntinukas... 

— Gerai jau, gerai. O Jasminą jie matė? 

— Niekas jos neprisimena. Bet čia viskas aišku. Jeigu tai buvo 
slaptas pasimatymas, Jasmina, žinoma, pasistengė įsmukti 
nepastebėta. Įėjus į viešbutį pro šonines duris, prie liftų galima 
patekti apeinant vestibiulį. 

Kasidis susikišo rankas į kelnių kišenes. 

— Aišku, grįžtame į pradžią. 

— Ne visai, - tyliai paprieštaravo Krauderis. 

— Kas dar? 

— Viskas labai paprasta, Kasidi. Ir buvo nuo pat pradžių. Ki- 
taip tariant, žudikas sėdi tavo kabinete. 

— Klerė to nepadarė. 

Krauderis bedė pirštu į stalą. 

- Ji, visai kaip Jasmina, turėjo motyvą, tik dar rimtesnį. Ir 
galimybę. Beje, ji negali įtikinamai paaiškinti, kur ir kada buvo 
tą naktį. Turime jos skambučio įrašą, kuriame prašo savo bi- 
čiulio iš „Fermonto viešbučio duoti melagingus parodymus. 
Nusikaltimo vietoje radome jos mašinos kilimėlio plaušelių. Ji 
turėjo galimybę paimti Jasminos ginklą ir po nusikaltimo nepa- 
stebėta grąžinti į vietą. Dieve brangus, negi tau dar negana? 

— Ji nenužudė, - ryžtingai pareiškė Kasidis. 

— Tu toks tikras dėl jos nekaltumo? 

— Taip. 

— Toks tikras, kad net pasiryžęs rizikuoti karjera? 

Krauderio sekretorė įkišo galvą pro duris. 

— Atleiskit, pone Krauderi, bet ji reikalauja... 

Arielė Vaild nustūmė sekretorę į šalį. Jos beveik balti plau- 
kai lyg skraistė gaubė pečius. Arielė vilkėjo baltą kostiumėlį, 
labai panašų į suknelę, kuria buvo pasipuošusi per televizijos 
transliaciją. 

— Ponia Vaild, malonu, kad užsukote, - Kasidžio tonas buvo 
šaltas. - Ar pažįstate apygardos prokurorą Antonį Krauderį? 
Mielai supažindinsiu. Ponas Krauderis - ponia Arielė Vaild. 

Arielė nužvelgė Kasidį mėlynomis ledinėmis akimis. 

— Tegul jus teisia Dievas. Mano vyro nužudymo tyrimą jūs 
pavertėte farsu. 

Kasidis kilstelėjo antakius. 

— Farsu? Jūs dar kalbate apie farsą? O ar ne farsas buvo jūsų 
santuoka, jeigu tuo pat metu smaginotės su taip karštai myli- 
mo vyro sūnumi? 

— Posūnio jau neturiu. Jūsų pakurstytas, jis tapo išdaviku. 
Bet nieko, ir jį Dievas nubaus. 

— O kaip Dievas baudžia melagius, ponia Vaild? Jūs man me- 
lavote. Juk melavote? Tą naktį, kai buvo nužudytas jūsų vyras, 
apie vidurnaktį jūs buvote išėjusi iš Džošo kambario ir grįžusi 
] savo apartamentus. 

— Kur kreipi, Kasidi? - paklausė Krauderis. 

— Prieš porą dienų sužinojau, kad viešėdamas Naujajame 
Orleane Džošas buvo išsinuomojęs kraislerį „LeBaron“ nulei- 
džiamuoju stogu. Įdomus sutapimas - tos pačios markės auto- 
mobilį kaip Klerės Loran, su tokiais pačiais kilimėliais. 

— Atėjau čia pasakyti... 

Kasidis neleido Arielei baigti. 

— Jūs važinėjote Džošo išnuomota mašina ir, žinoma, galė- 
jote plaušelius nuo kilimėlio pernešti į vyro kambarį, kai grįžo- 
te ten jo nušauti. 

— Tuos plaušelius galėjau palikti bet kada, - sušuko Arielė. - 
O jūs... užuot ieškojęs mano vyro žudiko, atkakliai kankinate 


mane ir dar negimusį mano kūdikį. 

Tarsi pagal komandą į kabinetą, nepaisydami apstulbusios 
sekretorės prieštaravimų, įvirto du reporteriai ir operatorius 
su vaizdo kamera. 

Arielė susiėmė rankomis už pilvo. 

— Jeigu prarasiu kūdikį, kaltė kris ant jūsų galvos, pone Kasi- 
di. Sprendžiant iš to, ką rašo laikraščiai, mano vyro nužudymas 
susijęs su šlykščiu katalogu ir kekše, kuri jam fotografavosi. 

— Jasmina nebuvo kekšė. 

Šiuos žodžius ramiai ištarė Klerė, netikėtai pasirodžiusi 
tarpduryje. 

Kasidis vėl pratrūko: 

— Juk sakiau, kad lauktumėt kabinete! 

- Šliundra! - šaukė Arielė, pirštu rodydama į Klerę. 

— Prašau visus tuojau pat išeiti iš mano kabineto! - įsakmiai 
pareikalavo Krauderis. 

— Ir kas čia įleido žurnalistus? 

Operatorius nukreipė kamerą į piktą ir išraudusį prokuroro 
veidą. 

Arielė puolė prie Klerės. Iš po primerktų vokų jos akys svai- 
dė žaibus. 

— Štai ir susitikome. 

— Aš kaip įmanydama šio susitikimo vengiau. 

— Bausmė už nuodėmes - mirtis, - sušnypštė Arielė. 

- Šventa tiesa, - atšovė Klerė. - Todėl jūsų vyras ir turė- 
jo mirti. - Tada Klerė apsisuko ir pažvelgė tiesiai Kasidžiui į 
akis. - Todėl jį ir nužudžiau. 


Dvidešimt aštuntas skyrius 


[R tos akimirkos viskas klostėsi taip greitai, kad vėliau Klerė 
negalėjo tiksliai prisiminti įvykių eigos. 

Arielė Vaild puolė ant kelių, iškėlė sunertas rankas į viršų, 
garsiai dėkodama Dievui už tai, kad iškėlė rūstybės kalaviją 
virš kaltininkės galvos. 

Krauderis nepaliaudamas šaukėsi apsaugininkų, kad tie iš- 
vestų neprašytus svečius iš jo kabineto. 

Reporteriai akimirksniu nukreipė į Klerę mikrofonus ir api- 
pylė ją klausimų kruša. 

Operatorius purvinais sportbačiais užsilipo ant brangia oda 
aptraukto krėslo, kad kameros objektyvas apimtų visą drama- 
tiškos scenos panoramą. 

— O Dieve! - Klerei už nugaros riktelėjo sekretorė, kai būrys 
Vaildo sekėjų sugužėjo į priimamąjį. 

Po prisipažinimo Klerė jautėsi klaidžiojanti rūke. Tarsi į tai, 
kas dedasi, žiūrėtų pro padūmavusį langą. Tik vienas dalykas 
jai įsirėžė širdin - priekaištingas Kasidžio žvilgsnis. Jausmų 
kaleidoskopas, nuvilnijęs jo veidu: nuostaba, kartėlis, kaltės 
jausmas, nesuvokimas, nusivylimas, skausmas. Vis dėlto jo 
žvilgsnis buvo tiesus, skvarbus ir nepalenkiamai griežtas. Jis 
atitraukė akis tik tada, kai kažkuris iš Arielės gerbėjų pastūmė 
Klerę, ir ji, kad išsilaikytų ant kojų, įsitvėrė durų rankenos. Ka- 
dangi apsaugininkų vis dar nebuvo, minia veržėsi vidun. 

Pasimeldusi Arielė pašoko ant kojų ir užsipuolė Klerę: 

— Ji nužudė mano vyrą! Vieną iš šio amžiaus iškiliausių 
žmonių! 

Operatorius nėrėsi iš kailio, kad spėtų įamžinti viską, kas 
dedasi. Žurnalistai nesiliovė atakavę Klerės klausimais. Vaildo 
sekėjai, it potvynio banga pralaužę Krauderio sekretoriato dar- 
buotojų užtvarą, įsiveržė į prokuroro kabinetą; jie stumdėsi ir 
grumdėsi, kad geriau viską matytų. 

Iškart po prisipažinimo per minią nuvilnijo su neapykanta 
tariamas Klerės vardas. Dar akimirka - ir jai bus surengtas lin- 
čo teismas. 

— Taiji! Jos darbas! - šaukė vyras iš minios. 

— Tesudega ji ir jos „Prancūziškas šilkas pragare! 

Minios agresyvumas augo. Šūksniai darėsi garsesni, epite- 
tai - vis labiau įžeidžiami. Krauderis šiaip ne taip išvijo reporte- 
rius lauk ir nutraukė operatorių nuo savo krėslo. Vyras prarado 
pusiausvyrą, o kai kamera nuslydo jam nuo peties ir trenkėsi į 
grindis, ėmė plūsti Krauderį kaltindamas, kad tas pažeidžia jo 
teises, garantuojamas jam Pirmosios pataisos. 

Kadangi kamera pavojaus jau nekėlė, Krauderis nusisuko 
nuo operatoriaus ir įsmeigė akis į Arielę. 

— Veskitės iš čia savo gaują! 

— „Kerštas bus mano, - tarė Viešpats! - išrėkė Arielė. Jos 
akys degė fanatiška ugnimi. 

Kasidis, jausdamas iš šios priešiškai nusiteikusios minios 
kylančią grėsmę, puolė prie Klerės ir sugriebė jai už rankos. 

- Jie tuoj sudraskys ją į skutelius! - Kasidžiui teko šaukti, 
kad Krauderis jį išgirstų. - Vedu ją iš čia. 

— Kur tu? Kasidi! 

Ką paskui sakė ar darė Krauderis, Klerė nežino, nes Kasidis, 
apglėbęs ją per pečius, jau skynėsi kelią per siautėjančią minią. 

— Visi išeikite! Išveskite iš čia tuos žmones! 

Biuro tarnautojai puolė vykdyti įsakmių Kasidžio nurody- 
mų, bandydami mandagiai išprašyti įsibrovėlius. Tiems, ži- 
noma, buvo nė motais. Galiausiai pasirodė ir apsaugininkai, 
grasino visus sulaikyti ir ragino skirstytis, bet ir jų pastangos 
buvo bevaisės. 

Klerė suvokė, kad Kasidis su ja veržiasi prie atsarginių laip- 
tų. Kai jau pasiekė duris, virš kurių kabojo užrašas „Išėjimas“, 
kelią jiems pastojo apkūnus tikėjimo karys; ant sportinių jo 
marškinėlių didelėmis raidėmis buvo parašyta: „Dievas - tai 
meilė. 

— Degsi pragare už tai, ką padarei, mergše. 

— Traukis iš kelio arba ten atsidursi pirmas, - pagrasino Ka- 
sidis. 

Dručkis įsiuto. Sugriebęs Klerei už plaukų, išrovė kuokštą. 
Klerė suriko iš skausmo ir susiėmė už galvos. 

Kasidis pakluso instinktui. Tvojo storuliui į pilvą, o kai dič- 
kis susirietė iš skausmo, trinktelėjo jam į žandikaulį taip, kad 
tas trenkėsi į sieną. 

Tie, kas buvo arčiausiai, ėmė klykti. Kilo baisus sąmyšis. Ka- 
sidis atplėšė duris ir stumtelėjo Klerę į laiptinę. Sugriebęs ap- 
saugininką už apykaklės, užtvėrė juo duris į laiptus. 

— Duok man laiko jai išvesti iš pastato. Nieko nepraleisk, - 
riktelėjo Kasidis, užtrenkdamas duris. 

Apsaugininkas, vis dar nesuvokdamas, kas dedasi, klusniai 
linktelėjo. 

Kasidis griebė Klerei už rankos ir jiedu puolė laiptais žemyn. 

— Kaip jūs? 

Klerė susivokė, kad iš baimės neteko žado. Visai kaip sutri- 
kęs apsaugininkas, ji tik linktelėjo. Skubėdamas Kasidis į ją nė 
nepažvelgė. 

Ugniagesių laiptai vedė tiesiai į gatvę. Kasidžiui su Klere pa- 
vyko išvengti vestibiulyje knibždančių Vaildo žmonių, išsigan- 
dusių darbuotojų ir interesantų, kuriuos šią popietę reikalai 
buvo atviję į prokuratūrą. 

Kai atsidūrė lauke, Kasidis, nepaleisdamas Klerės rankos, 
nubėgo į aikštelę kitapus gatvės. 

— Prakeikimas! - Kasidis sustojo taip staigiai, kad Klerė vos 
neįsikando liežuvio. - Palikau raktus ant stalo. 

Laiko nebuvo, todėl Kasidis apsidairė, akimis ieškodamas ko 
nors, kuo būtų galima išmušti automobilio langą. Po poros se- 
kundžių jau laikė rankoje plytgalį, rado jį statybvietėje šalimais. 

— Nusisukit. 

Kasidis išdaužė plytgaliu lango stiklą, įkišo ranką į saloną, 
atidarė dureles ir stumtelėjo Klerę į keleivio sėdynę. Tada ji ati- 
darė dureles iš vairuotojo pusės. 

— Kaip paleisit variklį? 

— Kaip vagis. 

Kol Klerė braukė nuo sėdynės stiklo duženas, Kasidis palei- 
do variklį. Po kelių minučių jie buvo saugūs, laviruodami per 
labirintą siaurų gatvelių, supančių miesto administracinius 
pastatus. Viena ranka įsikibęs vairo, kita Kasidis numetė Kle- 
rei ant kelių mobilųjį. 

— Skambinkit į savo bendrovę. Liepkit uždaryti cechą. Tegul 
visos moterys keliauja namo, ir kuo greičiau. 

— Jie neišdrįstų... 

— Juk matėte tuos tipus. Dievai žino, ko tie pamišėliai grieb- 
sis sužinoję, kad prisipažinote. 

Klerė baiminosi ir dėl pastato, ir dėl brangiai kainuojančios 
įrangos, bet labiausiai dėl savo darbuotojų. Ji ėmė rinkti nu- 
merį, negrabiai spaudydama mygtukus. 

— Mama... ją reikia paslėpti saugioje vietoje. 

— Jau galvoju apie tai, - ramino Kasidis, staigiai pajudėjęs iš 
vietos, kai užsidegė geltona šviesa. 

Klerė kalbėjosi su sekretore: 

— Vaildo byloje naujas posūkis, - pažvairavo į Kasidį. Jis pa- 
drąsino ją žvilgsniu. - Šiandien dirbti ceche gali būti pavojinga. 
Perduokite, kad visoms liepiau eiti namo. Taip, tuojau pat. Te- 
gul iki mano pranešimo darbe nesirodo. Ir dar: nuraminkite, 
kad gaus visą atlyginimą. Kuo greičiau įjunkite signalizaciją. 
Greičiau. Dabar prašau mane sujungti su namais. 

Laukdama, kol sekretorė sujungs ją su namais, Klerė Kasi- 
džio paprašė: 

— Vežkite mane namo, man reikia pasikalbėti su mama. 

— Negaliu. Jums ten rodytis pavojinga, Klere. Arielės infor- 
mavimo sistema veiksmingesnė už bet kurią iš miesto tarnybų. 
Bet jūsų tiesa. Jeigu jie ryžtųsi pastatą šturmuoti, Merei Ketri- 
nai kiltų rimtas pavojus. 

Nuo tos minties Klerę apėmė panika. 

— Turit mane tuojau pat pas ją nuvežti, Kasidi. 

— Negaliu. 

— Velniop jūsų negaliu! 

— Juk ji su Hare? 

— Aš turiu... 

— Nesiginčykit, prakeikimas! Ar negalėtų Harė jos nusivežti 
namo? 

Kasidis atitraukė akis nuo kelio ir įsmeigė žvilgsnį į Klerę. Ji 
dar ketino prieštarauti, bet suprato - beprasmiška, ir surinko 
Harės numerį. 

— Labas, Hare, čia aš. Atidžiai klausykis. - Susakiusi, ko iš jos 
tikisi, Klerė dar pridūrė: - Suprantu, užkraunu tau rūpestį, bet 
man labai svarbu žinoti, kad mama bus saugi ir ja pasirūpinta. 
Pasistenk jos nenervinti. Nė kiek neabejoju, kad puikiai susi- 
tvarkysi. Taip, būsiu atsargi. Vėliau paskambinsiu ir pranešiu, 
kur esu. 

Klerė uždarė telefoną ir kurį laiką, įsmeigusi akis į kelią, sė- 
dėjo tylėdama. Kasidis irgi nepratarė nė žodžio, laviruodamas 
automobilių sraute tarsi minų lauke. 

— Jeigu neklystu, vežate mane į policijos nuovadą? 

— Nuvešiu vėliau. Kai policija išsklaidys minią ir man nebe- 
reikės baimintis, kad koks nuprotėjęs fanatikas imsis keršto 
akis už akį. 

— O kur dabar? 

— Siūlykit. Apsvarstysiu. 

— Kitaip tariant, minčių tuo klausimu neturit? 

— Turėjau. Gal net dešimt, bet visas atmečiau. Į „Prancūzišką 
šilką jūsų vežti negaliu. Kai jie susivoks, kad ten jūsų nėra, 
puls ieškoti pas mane. 

— Mieste šimtai viešbučių ir motelių. 

— Jie patikrins registracijos įrašus. 

— Ir užmiestyje? 

Kasidis liūdnai palingavo galvą. 

— Su išdaužtu langu ilgai slapstytis nepavyks. Mus tuoj pa- 
stebės. 

— Vežkit mane atgal. 

Kasidis nervingai šyptelėjo. 

— To nedarysiu. Galjūs ir veržiatės į pražūtį, o aš to netrokštu. 

— Aš prisipažinau dėl žmogžudystės, Kasidi. Tai sunkus nu- 
sikaltimas, manęs ieškos visi valstijos policininkai. Nenoriu, 
kad mane teistų dar ir už pabėgimą. 

— Kol esat su manim, pabėgėle jūsų nelaikys. Kai tik nusprę- 
sime, kur važiuoti, iškart paskambinsiu Krauderiui. Kai aistros 
kiek aprims, pristatysiu jus šerifui ir oficialiai įregistruosime 
sulaikymą. Viliuosi, spėsime viską padaryti, iki suuos žinia- 
sklaida. - Kasidis dirstelėjo į Klerę. - O kol kas reikia pasirū- 
pinti, kad nepakliūtumėte į nagus kokiam niekšui su Biblija 
vienoje ir trumpavamzdžiu kitoje rankoje. 

Kasidis padėtį vertino blaiviai, nedramatizavo. Klerė palietė 
skaudamą vietą ant galvos ir iškart prisiminė, kokia neapykan- 
ta degė žmogaus, kuris ją tampė už plaukų, akys. 

— Ką nors sugalvojot? - paklausė Kasidis. - Deja, neturiu nei 
žvejo namelio, nei laivo, nei vietos, kur... 

— Tetos Lorelės namas, - toptelėjo Klerei. - Jau metų metus 
stovi tuščias. Ir mažai kas žino, kad jis priklauso man. 

— Ar turite raktą? 

— Ne, bet žinau, kur jis paslėptas. 

Raktą Klerė rado gėlyne po trečiu kamelijos krūmu, į kairę 
nuo verandos. Kiek Klerė prisiminė, jis visada ten gulėdavo. 
Kasidis nerizikavo automobilio palikti gatvėje, todėl pastatė 
ant takelio už namo. 

Įėję į seną namą, jiedu pasijuto grįžę į praeitį. Ir nors čia tvy- 
rojo negyvenamų patalpų kvapas, Klerė troškiame ore užuodė 
seną, gerai pažįstamą aromatą: rožių, tetos Lorelės sausų kva- 
piųjų paketėlių - džiovintų apelsinų žiedų, jazminų arbatos ir 
Kalėdų žvakučių. 

Įžengus į tetos namus, grįžo vaikystės prisiminimai. Kai ku- 
riejų buvo kaip gazinės užuolaidos, dengiančios siaurus langus 


abipus pagrindinių durų. Vieni - auksiniai, it saulės šviesos 

atspindžiai, krintantys mirguliuojančiais šešėliais ant sienų, 
kiti - kaip senelio laikrodis, nustojęs tiksėti, orus ir tykus. 

Kasidis paskubėjo užtrenkti duris, o paskui atitraukė užuo- 
laidą ir įsitikino, kad niekas jų neseka ir jų pasirodymas ne- 
sužadino smalsių kaimynų dėmesio. Nusisukęs nuo lango, jis 
apsižvalgė. Klerė atidžiai stebėjo Kasidžio reakciją. Ji suvokė 
trokštanti, kad ir jis pamiltų šį seną namą. 

— Kada čia buvot paskutinį kartą? - paklausė jis. 

— Vakar. - Ji nusišypsojo, nes Kasidis atrodė priblokštas. — 
Regis, kaip vakar. 

Kasidis vėl apmetė akimis laiptus į antrą aukštą. 

— Primena močiutės namus. 

— Ojūs ar turėjote močiutę, Kasidi? 

— Vieną. Iš motinos pusės. 

— Tetų, dėdžių... pusbrolių ar pusseserių? 

— Vieną kitą. 

— Šit kaip... visada norėjau turėti daug giminių, - Klerė nusi- 
purtė prisiminimus ir pakvietė sekti paskui. 

— Eime, parodysiu jums vidinį kiemelį. Mano mėgstamiausia 
vieta. Paskui užlipsime į viršų. 

— Ar čia yra telefonas? 

— Kai išsikraustėme, ryšį atjungė. 

— Tada paskambinsiu iš automobilio. 

— Dabar? - Klerės balse buvo justi nusivylimas. 

— Ne, ne tuojau pat, bet netrukus, Klere. 

- Suprantu. 

Kasidis nusekė paskui Klerę pro valgomąjį ir keistoką virtu- 
vę į saulėtąjį kambarį. Čia buvo daug langų, net iš trijų pusių, ir 
baltų pintų baldų, prisėsti ant jų kvietė jaukios gėlėto kartūno 
pagalvėlės. Klerė atidarė stiklines duris ir žengė į senovinėmis 
plytelėmis išklotą kiemą. 

— Ten, kur matote dvivėres balkono duris, svetainė, teta ją 
vadino salonu. Virš jo, antrame aukšte, mano miegamasis. 
Kartais vasarą, kai uodų būdavo nedaug, mama ir teta Lorelė 
man leisdavo miegoti balkone. Būdavo gera užmigti liūliuoja- 

mai fontano čiurlenimo. O rytais nubusdavau uosdama pliko- 
mos kavos ir sausmedžio aromatą. 

Dabar vieninteliai kiemelio gyventojai buvo svyrančios vis- 
terijos šakos ir baikštus chameleonas. Suaižėjusio fontano sie- 
nelės trupėjo, o viduryje jo puikavosi nuogas cherubinas, už- 
sistovėjusiame lietaus vandenyje buvo pilna pageltusių lapų. 
Klerė švelniai stumtelėjo surūdijusias dvivietes sūpynes, ir tos 
gailiai sugirgždėjo. 

— Kadaise čia visur augo paparčiai. Kai didieji išleisdavo 
ūglius, atskirdavome juos ir pamerkdavome į vandenį, kad 
išleistų šaknis, o paskui persodindavome į molinius vazonus. 
Kiekvieną pavasarį susodindavome daugiamečius augalus į gė- 
lyną ir, būdavo, jie žydėdavo visą gruodį. Šiltais vakarais čia va- 
karieniaudavome. Dar prieš man pradedant lankyti mokyklą, 
mama sėdėdavo šitame krėsle ir sekdavo man pasakas. - Klerė 
svajingai perbraukė per aprūdijusius porankius. - Žvalgantis 
čia, mane apima liūdesys. Tarsi žiūrėčiau į žmogų, kurį kadai- 
se mylėjau. - Klerė dar kartą apmetė akimis kiemelį ir grįžo į 
saulėtąjį kambarį. Virtuvėje ji kyštelėjo galvą į podėlį ir surado 
skardinę „Bigelou“. - Kai buvau čia paskutinį kartą, plikiau ar- 
batą. Norėtumėte? 

Nelaukdama, kol Kasidis atsakys, Klerė paskalavo arbatinį ir 
įjungė viryklę. Jau ketino ieškoti puodelių, bet Kasidis suėmė 
jai už rankų ir atgręžė į save. 

Neišvengiama akimirka. Klerė žinojo, kad galiausiai Kasidis 
to paklaus, oji turės atsakyti. Kiek įmanydama stengėsi atidėti 
šį klausimą, bet jautė - metas jau atėjo. 

— Klere, kodėl jūs nužudėte Džeksoną Vaildą? - švelniai pa- 
klausė Kasidis, žvelgdamas tiesiai jai į akis. 

Viskas, metas. 

— Džeksonas Vaildas buvo mano tėvas. 


Dvidešimt devintas skyrius 


1958 metų pavasaris 


nai kvartalas alsavo karščiu, nors buvo dar tik gegužės 
pradžia. Žiedai skleidėsi greitai, oras buvo persunktas jų kva- 
pų, o maloni lapijos žaluma teikė atgaivą akims. Pavasario šėls- 
mas kaitino kraują ir trims mokinėms, trokštančioms geriau 
pažinti gyvenimą, juk reikalingų atsakymų nei anglų literatū- 
ra, geometrija, prancūzų kalba ar chemija duoti negalėjo. 

Ieškodamos, kur išlieti susikaupusią energiją, mergaitės lei- 
dosi ieškoti uždraustų malonumų Prancūzų kvartale. Jos go- 
džiai užkandžiavo pyragėliais, kuriuos nusipirko iš gatvės pre- 
kiautojo, o paskui čigonės su papūga ant peties paprašė, kad 
joms išburtų iš delnų ateitį. 

Lisbetės prikalbinta, Alisa įsidrąsino ir žvilgtelėjo, kas deda- 
si viename iš striptizo barų Burbonų gatvėje, nes kvieslys pla- 
čiai pravėrė duris. Šaižiai suspigusi, mergaitė puolė atgal prie 
draugių. 

— Ką pamatei? 

— Siaubas! - aikčiojo Alisa. 

— Ji buvo nuoga? 

— Tik ant bumbulų buvo rankos. Ji juos suko. 

— Skiedi. 

— Sakau tau. 


— Neįmanoma. Anatomijos požiūriu neįmanoma. 

— Taip, jeigu jie tokie maži kaip tavo, - atkirto Alisa. 

Merė Ketrina Loran diplomatiškai įsiterpė. Ji dažnai imda- 
vosi taikytojos vaidmens. Nemėgo kivirčų, ypač artimiausių 
draugių. 

— Ji tikrai buvo visai nuoga? 

— Nuogut nuogutėlė. Išskyrus žvilgantį trikampiuką ant... 
žinai ko. 

— Ant putės? Vyresnis mano brolis taip vadina. 

Mergaitės netikėdamos spoksojo į Lisbetę. Lisbetės brolis, 
Tuleino universiteto antrakursis, jaunesnės sesers draugėms 
kėlė baimingą susižavėjimą. 

Alisa atsainiai prunkštelėjo. 

— Nesistebiu, iš jo galima to laukti. Jis šiurkštus, neprausta- 
burnis ir siaubingų manierų. 

— O tujį iki ausų įsimylėjusi, - paerzino draugę Merė Ketrina. 

— Visai ne. 

— Kurjau ne? 

— Nesvarbu, - pareiškė Lisbetė. Pilkšvai mėlynas parapinės 
mokyklos vilnonis sijonėlis vijosi mergaitei apie blauzdas. - 
Jam patinka Betsė Buvjė. Gyrėsi, kad per pasimatymą įkišo jai 
ranką po sijonu. - Per petį žvilgtelėjo į apstulbusią Alisą. - Lai- 
kykis, Alisa! 

— Eik jau! 

— Ar moters lyties organai ir putė tas pat, - paklausė Merė 
Ketrina, nuskubėjusi draugėms iš paskos. 

- Šal 

Jai draugių kalbos padarė įspūdį. 

— Jėzau, Mere Ketrina! Tu nieko nežinai? 

— Juk brolių neturiu, - teisinosi mergaitė. - Tai ar tas pat? 

— Taip. 

— Bet jeigu koks vaikinas, kalbėdamas su tavim, pavartotų to- 
kius žodžius, nedvejodama skelk jam antausį, - pamokė Alisa. 

— Arba trenk keliu tiesiai į tarpkojį. 

— Tai... tie žodžiai negeri? 


— Blogesnių nebūna, - patikino Lisbetė užvertusi akis. 

— O vakar sakei, kad bjauriausias žodis - dulkintis. 

Draugės susižvelgė ir palingavo galvas, stebėdamosi Merės 
Ketrinos naivumu ir neišmanymu. 

— Ji beviltiška. 

Mergaitės užsuko į kelias gana neskoningų suvenyrų krau- 
tuvėles abipus Burbonų gatvės, apsimesdamos, kad gėrisi ryš- 
kiomis plunksnomis puoštomis Užgavėnių kaukėmis, nors iš ti- 
krųjų smalsiai apžiūrinėjo kavos puodelį su falo pavidalo ąsele. 

— Manai, jie iš tikrųjų pasidaro tokie dideli, kai... na, kai tą 
darai? - sušnibždėjo Alisa. 

— Gerokai didesni, - žinovės tonu atsakė Lisbetė. 

— Iš kur žinai? 

— Girdėjau. 

— Iš ko? 

— Neprisimenu, bet sakė, kad labai skaudėjo, kai jai tą daiktą 
įkišo. 

Merė Ketrina buvo priblokšta. 

— Tu iš tikrųjų pažįsti panelę, kuri tą darė? 

Kadangi net ir draugių spaudžiama Lisbetė merginos vardo 
negalėjo pasakyti, jos žodžiai neįtikino. 

— Norėčiau išbandyti, - prisipažino Alisa, kai išėjusios ir par- 
duotuvėlės jos vaikščiojo. 

— Ir nebijai, kad skaudės? - Merė Ketrina pamanė, kad sek- 
sas - nemalonus ir nepadorus dalykas. 

— Skauda tik pirmą kartą, kvailute. Tik kol sugadina vaini- 
kėlį. 

— Kokį dar vainikėlį? 

Septyniolikmetės Merės Ketrinos draugės, atsirėmusios į 
džiazo klubo sieną, juokėsi net susiriesdamos. 

Visi mergaičių pokalbiai sukdavosi apie seksą. Vienuolės 
joms kalė į galvą, kad tokios kalbos - sunki nuodėmė, bet tai 
tik dar labiau kaitindavo jų smalsumą. Merė Ketrina ir dvi ge- 
riausios jos draugės užsidegusios svarstė, ar vienuolės skutasi 
ne tik galvą, bet ir gaktos plaukus. Be to, jas domino visos ana- 
tominės vyrų sandaros smulkmenos. 

Jos slapčiomis skaitė Džeimso Džoiso, Džeimso Boldvino ir 
Džeimso Džonso romanus, - juk, anot Lisbetės, ne šiaip tiek 
kalbama apie vyrų seksualumą, - ieškodamos meilės scenų. 
Tas pastraipas kažkas, skaitęs iki jų, patogumo dėlei būdavo 
pabraukęs. Bet net ir tie aprašymai buvo erzinamai nekonkre- 
tūs ir migloti. 

Merei Ketrinai atrodė, kad juo daugiau sužino apie seksą, 
juo daugiau kyla klausimų. Kad atsikratytų ją apėmusio neri- 
mo, viską, ką sužinodavo, net ir mažiausią smulkmeną, patikė- 
davo dienoraščiui. Kas vakarą pasimeldusi, ji viską surašydavo 
į oda aptrauktą knygutę, turinčią mažytį auksinį užraktą. Šį- 
vakar aprašydama per dieną patirtus įspūdžius, ji praturtino 
dienoraštį naujais žodžiais. 

Ją ir dvi jos drauges Prancūzų kvartalas nenumaldomai 
traukė. Šių nuostabių merginų trijulė krito į akis, nors jų be- 
siskleidžiantį moteriškumą varžė griežtos mokyklinės unifor- 
mos. Grakščios kojos prašyte prašėsi aukštakulnių ir šilkinių 
kojinių, o ne tų mirtinai įgrisusių mokinių batelių ir baltų ko- 
jinaičių. 

Mergaitės užsuko į Džeksono aikštę ir stabtelėjo paflirtuoti 
su gatvės dailininku smailia ožiška barzdele, vyrukas skleidė 
bohemišką žavesį ir viliojo turistus. Geriausias iš jo meno pa- 
vyzdžių buvo spalvotomis kreidelėmis pieštas Merlin Monro 
portretas. 

— Kertu, jis turi nupiešęs Merlin portretą, kuriame ši nuo- 
ga, - tikino Lisbetė. - Laiko paslėpęs savo mažoje ankšto- 
je mansardoje, o naktimis išsitraukia ir, rydamas ją akimis, 
smaukosi. 

— Kaip manot, ar koks vaikinas darytų tai, žiūrėdamas į 
mano nuotrauką? - ilgesingai nutęsė Alisa. 

— Verčiau šią savaitę nueik dukart išpažinties, - atsakė Lis- 
betė. - Tau tik seksas galvoj. 

— Man? O ar ne tu šitos srities vaikščiojanti enciklopedija? 


Bent tokia save laikai. 

— Tik gerokai daugiau už jus esu mačiusi. Nepamiršk, kad 
mano brolis... 

— Jis vėl čia. 

Ramiu balsu ištarti Merės Ketrinos žodžiai kitas dvi mergi- 
nas privertė nutilti. Jos akimis pasekė jos žvilgsnį, nukreiptą 
į Andru Džeksono paminką aikštės viduryje. Tiksliau - į vai- 
kiną, rėžiantį ugningą pamokslą keliems praeiviams, vienam 
girtuoklėliui ir pulkeliui balandžių. 

— Viešpaties kantrybė senka matant, kaip jo vaikai skęsta 
nuodėmėse, - mojavo vaikinas aptriušusia Biblija. - Jis žvelgia 
į žemę ir regi melą bei apgaulę, lošimus, girtavimą ir sangulia- 
vimą... 

— Jis čia apie dulkinimąsi, - Lisbetė pašnibždėjo Merei Ke- 
trinai į ausį. 

Merė Ketrina numojo ranka. Įspūdį jai darė ne tiek jaunojo 
pamokslininko žodžiai, kiek įkarštis, su kuriuo juos tarė. 

— Teismo diena jau čia pat, ponios ir ponai. Ilgiau jūsų nuo- 
dėmių Jis nepakęs. O ne! - Vaikinas išsitraukė iš nutrinto iki 
blizgesio mėlyno jūreiviško švarko vidinės kišenės nosinę ir nu- 
sišluostė po šviesių plaukų sruoga prakaitu išrasojusią kaktą. 

— Liedamas ašaras, meldžiu Tavęs nuodėminguosius gelbė- 
ti, - sugriežęs dantimis pamokslininkas atmetė galvą ir nukrei- 
pė akis į dangų. - Viešpatie, atverk jiems akis. Maloningasis 
Jėzau, pasigailėk silpnųjų. Suteik jiems galios pasipriešinti šė- 
tonui ir atsispirti jo pagundoms. 

Pagautos smalsumo, mergaitės įžengė pro vartus pasižiūrėti 
iš arčiau. 

— Ojis visai nieko, - pareiškė Lisbetė. 

— Tau tikrai patinka? - paklausė Alisa, kritiškai permetusi 
pamokslininką žvilgsniu. 

— Taip. 

Lisbetė pasisuko į Merę Ketriną, nepajėgiančią nuo gatvės 
pamokslininko atitraukti akių. 

— Atrodo, Merė Ketrina užkibo, Alisa. 

Merė Ketrina nuraudo. 

— Jau mačiau jį, kai praeitą sekmadienį tėtis mane buvo at- 
sivedęs į „Cafė du Monde“ pusryčių. Tada ir atkreipiau dėmesį. 
Žmonių buvo daugiau. Kai kuriems jis dėjo rankas ant galvos. 

— Pala, ant ko? - paklausė Alisa, priėjusi arčiau prie Merės 
Ketrinos. 

— Ant galvos, kvailute, - Lisbetės tonas buvo niekinamas. - 
Juk ant galvos? Aš teisi? 

— Taip, - patvirtino Merė Ketrina. - Išgelbėtiesiems uždeda 
rankas ant galvos, laimina, kad jie priimtų Šventąją Dvasią. 

— Tada ir mums reikia gelbėtis, - suspirgėjo Lisbetė. 

— Mesjau ir taip išgelbėtos. 

Kiek padvejojusi, Alisa paklausė: 

- Juk išgelbėtos, ar ne? 

— Aišku. Juk mes krikštytos. Be to, vaikštome į mišias, tik 
jis to nežino. 

Lisbetė pasisuko į Merę Ketriną. 

- Eik, tegul tave gelbsti. 

— Taip, eik, - pritarė draugei Alisa. - O mes pažiūrėsim. Eik. 

— Neisiu! 

— Bailė! 

Pamokslininkas visus aplinkui kvietė paimti jam už rankos. 
Susirinkusiems jis aiškino, esą tai tas pat, kas prisiliesti prie 
Viešpaties Jėzaus pirštų. 

— Brangūs broliai ir sesės, juk nenorite pakliūti pragaran? 

— Juk ir tu nenori, ar ne, Mere Ketrina? - Alisa atrodė labai 
rimta. - Eik, jis spokso tiesiai į tave. 

— Netiesa. Jis žiūri į mus visas. 

— Ne. Jis žiūri į tave. Gal todėl, kad mato, kokia tu nuodė- 
minga? Eik, tegul tave išgelbsti. - Lisbetė ryžtingai draugę 
stumtelėjo. 

Merė Ketrina delsė, nors įtaigus jaunojo pamokslininko bal- 
sas ją nepaaiškinamai traukė. Ji prisiminė, kaip kadaise jaunas 
išvaizdus parapijos kunigas per pamokėles mokė jas tikybos. Ji 


ir visos draugės jį dievino. Nepraleisdavo nė vienų jo aukojamų 


mišių. Anas kunigas Merės Ketrinos taip nejaudino kaip šitas 
apdriskęs gatvės pamokslininkas, gal ne toks nuoseklus, bet 
tikrai įtaigus ir nuoširdus. 

Draugių paraginta ir nematomos jėgos stumiama, Merė Ke- 
trina vis dėlto ryžosi prie jo prieiti. Kai jau buvo likę vos pora 
žingsnių, vaikinas ištiesė jai ranką. 

— Sveika, sese. Ar nori, kad Jėzus ateitų į tavo širdį? 

— Aš... turbūt. Taip, noriu. 

— Aleliuja! Paimk man už rankos. 

Merė Ketrina dvejojo. Jo ranka buvo daili, bet stipri. Ji pa- 
dėjo savo plaštaką ant kviečiančio pasitikėti jo delno. Merei 
Ketrinai pasirodė, kad draugės net aiktelėjo apstulbintos jos 
drąsos, bet tą pat akimirką viską užgožė virpulys, kurį pajuto 
pamokslininkui suspaudus jai ranką. 

— Klaupkis, sese. 

Merė Ketrina atsiklaupė. Grindinys po plikais keliais buvo 
kietas ir šiurkštus, bet kai pamokslininkas uždėjo rankas jai 
ant galvos, melsdamas Dievą atleidimo ir malonės, Merė Ketri- 
na juto tik karštį, sklindantį nuo jo pirštų ir delnų. Po ilgokai 
trukusios maldos jis paėmė jai už alkūnės ir padėjo atsistoti. 

— Kaip kalbėjo Jėzus moterims, užkluptoms svetimaujant, 
eik ir daugiau nenusidėk. - Tada iš atviro apibraižyto lagami- 
no, stovinčio prie kojų, pamokslininkas ištraukė medinį aukų 
dubenį ir atkišo Merei Ketrinai. 

Gestas ją nustebino. Akimirką iš susijaudinimo ji negalėjo 
galvoti, bet paskui atsegė piniginę, išėmė penkių dolerių ban- 
knotą ir įmetė į dubenį. 

— Nuoširdžiai tau dėkoju, sese. Dievas atlygins už tavo dos- 
numą. 

Pamokslininkas tuojau pat padėjo dubenį su penkiais dole- 
riais ir Bibliją į lagaminą ir spragtelėjo užraktą. Paskui čiupo 
lagaminą į ranką ir sparčiu žingsniu nuėjo. 

— Palaukit! - Merė Ketrina pati nepatikėjo savo drąsa. Bet ji 
neleis, kad jis šitaip imtų ir dingtų iš jos gyvenimo. - Kuo jūs 
vardu? 

— Tėvas Džekas Kolinzas, bet visi mane vadina Laukiniu 
Džeku. 


Jis užaugo vargingame Misisipės valstijos provincijos mieste- 
lyje, kuris galėjo pasididžiuoti nebent geležinkeliu. Čia buvo ir 
geležinkelio priežiūros kontora. Dauguma brigados vyrų buvo 
viengungiai ir nuomojosi namelius. 

Jo mama vakarais pajįvairindavo jiems laisvalaikį. 

Kadangi kitų prostitučių miestelyje nebuvo, darbo jai ne- 
trūko. Ji nežinojo, nuo kurio iš klientų pastojo, o vėliau ir pa- 
gimdė mažąjį Džeką. Vos išmokęs vaikščioti, berniukas, klupi- 
nėdamas po apšniaukštą kambarį, ieškodavo mamos nukišto 
cigarečių pakelio. O kai buvo aštuonerių, jiedu su motina jau 
grumdavosi dėl pakelių, kurių kartais jai palikdavo klientai. 

Jis lankė mokyklą, bet tik todėl, kad socialinės tarnybos 
pareigūnas motinai pagrasino griežtai nubausiąs, jeigu vaikas 
jos nelankys. Na, o motina savo ruožtu grasino užkurti pirtį 
sūnui, jeigu tas sugalvotų išsisukinėti. Vien iš begalinio užsis- 
pyrimo Džekas mokėsi itin prastai, nors iš prigimties buvo ly- 
deris. Kadangi jam buvo visiškai nusispjaut ant visko ir visų, 
jis niekada neinkšdavo ir nesiskųsdavo gavęs į kaulus, įžūliai 
šokdavo direktoriui į akis, o bendraklasiai jo bijodavo ir kartu 
juo žavėdavosi. Džekas gudriai tuo naudodavosi - internatinė- 
je mokykloje jo buvo labiau klausoma negu vadovybės. 

Trylikos jis išvadino motiną stora karve. Toji neliko skolinga. 
Įkalbėjo vieną iš savo draugužių, kad tas pamokytų nepraus- 
taburnį jos sūnų mandagumo. Džekas atgavo sąmonę tik kitą 
dieną prie geležinkelio bėgių, kuriais riedėjo prekinis trauki- 
nys. Prilaikydamas ranka sulaužytus šonkaulius, jis įšoko į va- 
goną. Namo Džekas nebegrįžo ir daugiau motinos nebematė. 
Vylėsi, kad ji mirė ir sudegė pragare. 

Kelerius metus Džekas valkatavo pietinėse valstijose, im- 
damasis atsitiktinių darbų, kad turėtų už ką išgerti, pakabinti 
prostitutę, o įsivėlęs į peštynes keliaudavo toliau. 

Vieną naktį prekinis traukinys, kuriuo jis keliavo, susto- 
jo Arkanzase. Velnio neštam ir pamestam vaikinui pasirodė, 
kad miestelis vertas dėmesio. Deja, Džeko laukė nusivylimas 
paaiškėjus, kad vertas dėmesio miestelis - viso labo didžiulė 
palapinė, kurioje rinkdavosi pamaldūs miestelėnai. Kadangi 
traukinio vis tiek būtų reikėję laukti iki ryto, o iš vakaro dar 
prapliupo ir lyti, jis nusprendė pasiieškoti prieglobsčio palapi- 
nėje ir kartu su vietiniais patraukė klausytis pamokslo. 

Jis niekino ir pamaldas, ir visus, kurie atvira širdimi klausy- 
davosi pamokslininkų, kviečiančių tikinčiuosius ieškoti turtų 
Danguje, o ne žemėje. Kokia apgaulė, galvodavo Džekas. 

Bet čia nuomonę pakeitė, kai pamatė pamokslininkui per- 
duodamą pinigų prikrautą aukų dubenį. Apsimesdamas, kad 
deda banknotą, ištraukė iš jo dešimtinę. Vis dėlto į savim pa- 
tenkintą pamokslininką ant pakylos jau pažiūrėjo su neslepia- 
ma pagarba. 

Tą lietingą naktį Arkanzase Džekas Kolinzas pasirinko gyve- 
nimo kelią. Už kelis dolerius iš dešimties pavogtų jis nusipirko 
Bibliją ir pasinėrė į skaitymą. Lankėsi pamaldose, klausėsi ir 
mokėsi. Kad neprailgtų laikas keliaujant prekiniais traukiniais, 
Džekas pamėgdžiodavo girdėtų pamokslininkų kalbėjimo ma- 
nierą ir gestus. Pajutęs, kad metas jau atėjo, atsistojo prie kam- 
po viename Alabamos užkampių ir išrėžė pirmą savo pamoks- 
lą. Paskui suskaičiavo jam sumestas monetas - gavo dolerį ir 
trisdešimt septynis centus. 

Tai buvo pradžia. 


— Labas. Turbūt neprisimenate manęs. - Merė Ketrina dro- 
viai jį užkalbino prie presbiterijos kampo. 

Ką tik baigęs pamokslą, jis ėjo sparčiu ryžtingu žingsniu. 
Klerė jį sekiojo jau kelios dienos, jai atrodė, kad jis visada sku- 
ba, tarsi kur vėluotų. 

Džekas nusišypsojo. 

- Žinoma, prisimenu. 

— Anądien jūs už mane meldėtės. 

— Ir nuo tada tu buvai čia jau du kartus. Be draugių. 

Merė Ketrina iš tikrųjų buvo atėjusi, bet stengėsi nekristi į 
akis. Atrodė, jis nė nepastebi jos. Pamaloninta, kad vis dėlto ją 
pastebėjo, Merė Ketrina tirštai išraudo. 

— Nenoriu jums trukdyti. 

— Tu man netrukdai, sese. Kas tau neduoda ramybės? 

— Sakėte, kad Aukščiausiajam reikia pagalbos darant gerus 
darbus. 

— Sakiau. Ir ką? 

— Tada paimkit. - Merė Ketrina įspraudė Džekui į saują de- 
šimt dolerių. 

Džekas pažvelgė į pinigus, patylėjo, o paskui, pakėlęs akis į 
Merę Ketriną, sujaudintas padėkojo: 

— Telaimina tave Dievas, sese. 

— Padės? 

— Gali neabejoti, - Džekas kostelėjo. - Klausyk, aš alkanas 
kaip vilkas. Nori mėsainio? 

Iki šiol Merė Ketrina dėl pasimatymų tardavosi tik telefonu 
ir prieš tai gavusi tėvų leidimą. Dabar mergina jautė nuodė- 
mingą malonumą, kad ją pakvietė į pasimatymą ir niekas apie 
tai nežino. Net Alisa su Lisbete. 

— Man būtų malonu. 

Šyptelėjęs Džekas paėmė jai už rankos. 

— Kad jau būsime draugai, noriu sužinoti, kuo tu vardu. 


—18> 


Kai baigėsi mokslo metai ir prasidėjo vasaros atostogos, Me- 
rei Ketrinai buvo lengviau išsmukti iš namų susitikti su Vaildu 
Džeku Kolinzu, kasdien pamokslaujančiu Prancūzų kvartalo 
gatvėse. Jiedu vakarieniaudavo pigiose užkandinėse, dažniau- 
siai mokėdavo Merė Ketrina. Bet jai nerūpėjo. Tokio kaip Dže- 
kas ji dar nebuvo sutikusi. Ir, žinoma, žmonės juo tikėjo - nuo 


varganiausių prostitučių iki sukčių, kurie darbavosi gatvėse. 

Džekas ją linksmindavo anekdotais ir istorijomis, jam nu- 
tikusiomis per septynerius klajokliško gyvenimo metus, kai 
keliaudavo iš miesto į miestą skleisdamas Dievo žodį ir suteik- 
damas atleidimą puolusiesiems ir nusidėjėliams. 

— Man reikia žmogaus, galinčio giedoti, - vieną vakarą jai 
prisipažino Džekas. - Gal turi muzikinių gebėjimų, Mere 
Ketrina? 

— Ne, deja, ne, - apgailestavo Merė Ketrina. 

O, kaip būtų nuostabu keliauti kartu su Džeku! Jo pamoks- 
lai buvo kitokie, visai nepanašūs į įprastus. Ir nors svarbiau- 
sia jų mintis buvo nuodėmių atpirkimas per Kristų, ji abejojo, 
ar tėvams patiktų vulgarokos Džeko manieros ir fanatizmas, 
su kuriuo jis skleidė Dievo žodį. Todėl jų pasimatymai būdavo 
slapti, paslaptį Merė Ketrina patikėdavo tik dienoraščiui. 

Vasaros karščiams įsibėgėjant, karštesnė darėsi ir jųdvie- 
jų draugystė. Vieną vakarą Džekas pasiūlė nusipirkti kiniško 
maisto ir keliauti pas jį. Merei Ketrinai buvo sunku priimti 
sprendimą. Juk eiti vienai, be palydovės, į vaikino butą buvo 
didžiausio pasileidimo ženklas. Vis dėlto pamačiusi, kaip 
skausmingai Džekas reaguoja į jos dvejones, ji sutiko ir sumo- 
kėjo už maistą. 

Varganas, tarakonais apėjęs namas, kuriame gyveno Dže- 
kas, Klerei padarė slogų įspūdį. Net ir spalvotieji, dirbantys jų 
namuose, gyveno daug geresnėmis sąlygomis. Pamačiusi skur- 
dų Džeko būstą, Merė Ketrina suprato, koks jis neturtingas ir 
nesavanaudiškai atsidavęs tikslui, kuriam tarnauja. Suprato ir 
tai, kaip materialistiškai auklėjama ji pati. Iš apėmusios gėdos 
ir gailesčio Merė Ketrina pravirko. Kai jam paaiškino, kodėl 
verkia, Džekas ją prisitraukė ir apkabino. 

— Ką tu, mažute. Neverk. Jėzus irgi buvo neturtingas. 

Bet nuo jo žodžių Merė Ketrina tik dar labiau susigraudino. 
Džekas vis stipriau spaudė ją prie savęs. Jo pirštai perbėgo jos 
grakščia nugara, o lūpos lietė jos plaukus šnibždėdamos, kaip 


Merė Ketrina jam reikalinga, kokia ji nuostabi ir dosni. 

Galiausiai jų lūpos susitiko. Kai Džekas ją pabučiavo, Merė 
Ketrina sukūkčiojo. Bučinys jai nebuvo pirmas, bet ji pirmą 
kartą pajuto vyro liežuvį savo burnoje. 

Sutrikusi ir išsigandusi, Merė Ketrina išsiveržė iš jo glėbio 
ir nubėgo prie durų. Jis pasivijo ir vėl čiupo į glėbį, glostė jai 
plaukus. 

— Man taip dar nebuvo, Mere Ketrina, - dusliu balsu tikino 
ją Džekas. - Kai tave bučiavau, tarsi Šventoji Dvasia virš mūsų 
išskleidė savo sparnus. O tu? 

Ji irgi tą akimirką pajuto keistą jaudulį, tik nė neįtarė, kad 
tai buvo Šventoji Dvasia. 

— Man metas namo, Džekai. Tėvai nerimaus. 

Merė Ketrina lipo tamsoje skendinčiais klibančiais laiptais, 
o tarpduryje Džekas jai šaukė: 

— Mere Ketrina, manau, Viešpats nori, kad būtume kartu! 

Per kelias kitas dienas ji prirašė dienoraštį klausimų, į ku- 
riuos atsakymų nežinojo. Su tėvais apie jausmus kalbėtis ne- 
galėjo. Nuojauta jai kuždėjo, kad, vos pamatę pigų neskoningą 
Džeko kostiumą, apspurusius rankogalius ir riebaluotą apyka- 
klę, jie palaikys jį valkata. 

Pasakoti draugėms irgi buvo pavojinga. Merė Ketrina ne- 
galėjo rizikuoti, kad jos atskleistų paslaptį tėvams, o tie savo 
ruožtu - jos tėvams. Ji svarstė, ar nepasipasakoti geraširdei ir 
supratingai tetai Lorelei, bet apsigalvojo. Gali būti, kad iš par- 
eigos jausmo ir ji nuspręstų įspėti tėvus apie naująjį jų dukros 
draugą. 

Merė Ketrina pirmą kartą susidūrė su dilema, kokios iškyla 
tik suaugusiesiems. Ką gi, sprendimą irgi teks priimti kaip su- 
augusiai. Ji - jau ne vaikas. Džekas su ja kalbasi kaip su suau- 
gusia. Jam Merė Ketrina - moteris. 

Tačiau baisiausia buvo kas kita. Mintis, kad turi jaustis mo- 
terimi, ją gąsdino. Iš vienuolių mokykloje ji sužinojo apie seksą 
viską: bučiniai veda prie glėbesčiavimosi, glėbesčiavimasis — 


prie sekso. Na o seksas - tai jau nuodėmė. 

Betgi, pati su savim ginčijosi Merė Ketrina, Džekas jai sakė, 
kad jiems bučiuojantis juto, kaip jame įsikūnija Šventoji Dvasia. 
Ir kaip vienuolės, pačios kūniškų malonumų nepatyrusios, gali 
poreles smerkti, jeigu nė nežino, koks tai jausmas? Gal lengvas 
svaigulys, virpulys ir geismas, kuriuos jauti bučiuodamasis, vi- 
sai ne kūniški, o greičiau dvasiniai potyriai? Kai Džeko liežuvis 
palietė josios, Merė Ketrina pasijuto pakylėta. Negi koks nors 
jausmas galėtų būti dar stipresnis? 

Praėjus kelioms dienoms nuo jų pirmo bučinio, Merė Ketri- 
na laukė Džeko jo butelyje. Išklibusį, subraižytą stalą ji paden- 
gė vakarienei ir, įstačiusi žvakelę į ištirpintą vašką lėkštelėje, ją 
uždegė, o viduryje stalo padėjo vazelę su saulutėmis. Švelnioje 
žvakės šviesoje kambarys nebeatrodė toks atgrasus. 

Stengdamasi paslėpti drovulį, Merė Ketrina pasisveikino: 

— Labas, Džekai. Norėjau padaryti staigmeną. 

— Ir tau puikiai pavyko. 

— Atnešiau virtų vėžių ir... prancūzišką batoną. Ir dar... — 
Merė Ketrina nedrąsiai per stalą pastūmė perlenktą dvidešim- 
ties dolerių banknotą. 

Džekas žvilgtelėjo į jį, bet neėmė. Suėmęs pirštais viršuno- 
sę, užsimerkė ir nunarino galvą, tarsi susikaupęs maldai. Stojo 
nejauki tyla. 

— Džekai? - tariant jo vardą Merės Ketrinos balsas virptelė- 
jo. - Kas tau? 

Jis pakėlė galvą. Akys buvo sklidinos ašarų. 

— Maniau, po ano karto ant manęs pyksti. 

— Ne. - Ji apėjo stalą, kad niekas jų neskirtų. - Man buvo 
netikėta, kai mane pabučiavai. Tik tiek. 

Džekas prisitraukė ją ir stipriai apkabino. 

— O Dieve, ačiū tau. Ačiū, Jėzau. - Džekas paglostė Merei 
Ketrinai plaukus. - Jau maniau tave praradęs. Aš nevertas to- 
kios mielos būtybės, bet meldžiausi, karštai meldžiausi, kad 
Viešpats man tave grąžintų. Dabar pasimelskime jam kartu. 

Jis parpuolė ant kelių, traukdamas pasekti jo pavyzdžiu ir 
Merę Ketriną. Jiems klūpint vienas priešais kitą ant purvino, 


412 » Sandia Brown 


apsilaupiusio linoleumo, Džekas kalbėjo maldą, aukštinančią 
jos grožį ir tyrumą. Iš jo lūpų liejosi susižavėjimo žodžiai, o kai 
galiausiai ištarė amen, Merės Ketrinos akyse sužibo nuostaba 
ir meilė. 

— Nė nemaniau, kad manim žaviesi, Džekai. 

Džekas žvelgė į ją, lyg prieš save regėtų nežemišką būtybę. 

- Šios žvakės apšviestais plaukais tu man panaši į angelą. 
Meldžiu Dievą, kad jis mane apakintų, ir neregėčiau įstabaus 
tavo grožio. 

Bet Dievas Džeko neapakino. Tada jis nedrąsiai kilstelėjo ran- 
ką, palietė Merės Ketrinos plaukus ir švelniai prispaudė lūpas 
prie jos burnos. Iš pradžių ji truputį nusivylė, kad Džekas nepa- 
bučiavo aistringiau, bet jai iš nuostabos užėmė kvapą, kai savo 
minkštomis pravertomis lūpomis jis prigludo prie jos kaklo. 

Merei Ketrinai nespėjus atsitokėti, Džekas, sagstydamas 
perlines suknelės sagutes, per ploną medvilninės audinį jau 
kandžiojo jai krūtų spenelius. 

— Džekai... 

— Tu teisi, einam į lovą. Dievas tikrai nereikalauja, kad mylė- 
tumės ant grindų. 

Džekas paėmė Merę Ketriną ant rankų ir paguldė į lovą. 
Neleisdamas jai atsipeikėti, karštais bučiniais užspaudė jai lū- 
pas, kartu traukdamas nuo pečių suknelę. Atrodė, audinys nuo 
karšto jo rankų prisilietimo tirpsta it cukraus vata. Merė Ke- 
trina po suknele vilkėjo apatinuką ir segėjo baltą, neįveikiamą 
kaip šarvas liemenėlę, bet ir šias kliūtis Džekas įveikė be jokio 
vargo. Karštos jo rankos valdingai slydo jos apnuogintu kūnu, 
žadindamos geidulį, neapsakomą malonumą ir tuo pat metu 
suvokimą, kokios šios glamonės nuodėmingos. Betgi Džekas - 
pamokslininkas, vadinasi, čia nuodėmės negali būti. Juk jo pa- 
šaukimas - gelbėti, o ne vesti į nuodėmę. 

Išrengdamas Merę Ketriną, Džekas šnibždėjo, kokia nuosta- 
bi ir tobula jo Ieva. 

— Dievas ją sukūrė Adomui, kad būtų jam draugė ir dalytųsi 
su juo meilės džiaugsmais. Dabar Jis man davė tave. 

Užuominos apie Bibliją kiek apmalšino Merę Ketriną apė- 
musį kaltės jausmą. Bet kai Džekas nusitraukė kelnaites ir 
Merė Ketrina pajuto jo kietą penį, jos akyse šmėstelėjo neri- 
mas ir baimė. 

— Tu atimsi man nekaltybę? 

Džekas nusijuokė. 

— Taijau tikrai. Juk tu dar nekalta, ar ne? 

— Taip, Džekai, - jos duslus prisipažinimas išsiliejo į skaus- 
mo šūksnį. 

Lisbetė buvo teisi. Velnioniškas skausmas, bet antras kartas 
jau buvo gerokai malonesnis. 


—-—-————8>- 


Buvo lietinga rugsėjo popietė, kai Merė Ketrina pranešė Dže- 
kui Kolinzui, kadjis taps tėvu. Ji laukė mylimojo prie Rotušės 
arkados, vienoje iš įprastų jų susitikimo vietų. Tądien jis bai- 
gė pamokslauti anksčiau, nes ryto dulksna popiet virto tikra 
liūtimi. 

Sulindę po vienu skėčiu, jie nubėgo į jo namus, ten nuo pa- 
švinkusio maisto ir prakaito kvapo Merės Ketrinos vos nesu- 
pykino. Vos uždarę Džeko kambario duris, jie nusimetė šlapius 
drabužius, šoko į lovą ir užsiklojo šiurkščia linine paklode. 

— Džekai, aš laukiuosi. 

Jo lūpos, klaidžiojančios Merės Ketrinos kaklu, staiga su- 
stingo. Jis pakėlė į ją akis. 

—- Ką? 

— Negirdėjai, ką sakiau? 

Merė Ketrina nervingai prikando apatinę lūpą; ji nenorėjo 
tų žodžių kartoti. Jau kelios savaitės kankinosi, vis tikėdama- 
si, kad gal apsiriko. Bet kai nesusirgo antrą mėnesį iš eilės, o 
rytais dar ėmė pykinti ir dusinti, abejonių neliko. 

Ji siaubingai bijojo, kad tėvai pastebės jos papilnėjusias krū- 
tis ir suapvalėjusį liemenį. Iki šiol savo paslaptį Merė Ketrina 
griežtai saugojo. Jau kelis mėnesius ji nesusitikinėjo su drau- 
gėmis, iškeitusi jas į pasimatymus su Džeku, todėl negalėjo 


414 » Sandra Brown 


pasisakyti joms, kas nutiko. Be to, tokių kaip ji, į bėdą pakliu- 
vusių merginų, visi šalindavosi ir žvelgdavo į jas iš aukšto, net 
geriausios draugės. O jeigu Lisbetė su Alisa jos neišsižadėtų, 
vis tiek tėvai joms neleistų su Mere Ketrina draugauti. 

Merė Ketrina išpažinties nuėjo į kitos parapijos bažnyčią. 
Jos skruostai liepsnojo iš gėdos, o žodžiai strigo gerklėje, kai 
kažkam už širmos pašnibždom pasakojo apie gėdingus malo- 
numus, kuriais jiedu su Džeku mėgavosi. Prisipažinti žvelgiant 
žmogui į akis būtų buvę neįmanoma. Todėl ji ir pasirinko viena 
nešti savo naštą. 

Dabar Merė Ketrina su baisiu nerimu širdyje laukė, ką atsa- 
kys Džekas. 

Džekas išlipo iš lovos ir kurį laiką tylomis žvelgė į ją, lyg iš- 
girsta žinia būtų atėmusi jam žadą. 

— Tu pyksti? - nedrąsiai paklausė Merė Ketrina. 

— Ne, - atsakė jis, tada pakartojo garsiau: - Ne. - Džekas pri- 
sėdo ant lovos krašto ir suėmė rankomis drėgną ir vėsų Merės 
Ketrinos delną. 

— Manei, supyksiu? 

Ji pajuto neapsakomą palengvėjimą, vos galėjo žodį ištarti ir 
kaipmat apsipylė sūriomis karštomis ašaromis. 

— O Dieve, Džekai, aš juk nežinojau, kaip tu reaguosi. Nebe- 
išmaniau, ko griebtis. 

— Ar tėvams jau pasakei? 

Merė Ketrina papurtė galvą. 

- Ir gerai, kad nesakei. Tai bus tik mūsų kūdikis, ir nenoriu, 
kad kas nors temdytų mums džiaugsmą, kol neateis metas. 

— O Džekai, kad žinotum, kaip aš tave myliu! - Merė Ketrina 
puolė jam ant kaklo ir apipylė veidą bučiniais. 

Džekas leidosi bučiuojamas, o paskui nusijuokė ir atsargiai 
išsilaisvino iš jos glėbio. 

— Turbūt supranti, ką turime daryti? 

— Ką? 


— Mums reikia susituokti. 

Merė Ketrina parėmė smakrą rankomis, jos akys švytėte 
švytėjo iš laimės. 

— Aš taip tikėjausi išgirsti šiuos žodžius, taip jų laukiau. 
O Džekai! Džekai, visame pasaulyje nerastum laimingesnės už 
mane! 

Jie aistringai pasimylėjo, o paskui dar ilgai gulėjo, svajodami 
ir planuodami ateitį. 

— Aš jau kurį laiką norėjau keliems mėnesiams iš Naujojo 
Orleano išvykti. Likau čia tik dėl tavęs, Mere Ketrina, - Džekas 
švelniai paglostė jai pilvą. - Bet dabar, žinodamas, kad susi- 
lauksime mažiuko, turiu pagalvoti apie mūsų ateitį ir apie to- 
lesnę ganytojišką savo veiklą. 

Jo galvoje brendo planas įsteigti kongregaciją. 

— Gal man pavyks rasti žmogų, kuris giedotų bažnytinius 
himnus, pats akompanuodamas fortepijonu. Yra pamokslinin- 
kų, kurie turi pagalbininkų - net ne vieną. Jų pagalbininkai 
važinėja po miestus ir dėl visko iš anksto susitaria. Kaip kad 
Jėzaus mokiniai talkino jam. O kai į miestą atvyksta pats pa- 
mokslininkas, žmonės jau būna daug gero apie jį prisiklausę. 
Aš irgi noriu taip dirbti. Neketinu amžinai pamokslauti gatvė- 
se už centus. Gali būti, kad mano pamokslus transliuos radijas, 
o paskui net televizija. Būtų nuostabu, ar ne? 

Merę Ketriną sujaudino jo tikėjimo įkarščiu degančios akys. 

— Kad ir ko imtumeis, aš visada tau padėsiu Džekai. Tu juk 
žinai. 

— Kad jau pradėjai apie pagalbą... Dabar man svarbiausia... 
Tiek to. 

— Kas? - Merė Ketrina atsisėdo ir papurtė jį už peties. - Nagi, 
sakyk. 

— Nebeišmanau, kur gauti pinigų. Juk dabar man teks išmai- 
tinti dvi burnas. Galbūt kuriam laikui savo misiją teks pamiršti 
ir pasiieškoti nuolatinio darbo. 

— Ne! Nė girdėti nenoriu! Kad ir kaip būtų sunku, pamoksla- 
vimo negali mesti. 

— O ką man daryti? 

— Palik šį reikalą man. Aš turiu šiek tiek pinigų. 

Ašarų pilnomis akimis Džekas priglaudė Merę Ketriną prie 
krūtinės ir stipriai apkabino. 

— Aš tavęs nevertas. Tu - šventoji. Pažiūrėk į šį kambarį. Ki- 
tame mieste reikės pasiieškoti padoresnio būsto. - Jis šlykš- 
tėdamasis apžvelgė savo varganą būstą. - Iki šiol ši landynė 
mane tenkino. Jonas Krikštytojas irgi gyveno dykumoje mis- 
damas skėriais. Bet iš žmonos neturėsiu teisės reikalauti šito- 
kios aukos. 

Kitą dieną Merė Ketrina atnešė jam dvidešimt banknotų po 
šimtą dolerių. 

— Paėmiau juos iš savo sąskaitos banke. Šiuos pinigus gauda- 
vau per Kalėdas ir gimtadienius dovanų, taip per daugelį metų 
susitaupiau. 

— Čia labai daug. Negaliu jų paimti, Mere Ketrina. 

— Privalai paimti, - paprieštaravo spausdama jam bankno- 
tus į saują. - Juk aš tavo būsima žmona. Kas mano, priklauso 
ir tau. Šie pinigai mudviejų abiejų. Mūsų kūdikiui ir tavo tar- 
nystei. 

Jie nutarė bėgti po trijų dienų. 

— Kam taip ilgai laukti? Kodėl ne rytoj pat? 

— Man dar reikia kai ką sutvarkyti, - aiškino Džekas. - Tu 
nenumanai, kiek daug visokių su vedybomis susijusių forma- 
lumų. 

— O... - nusiminusi atsiduso Merė Ketrina. Ji nežinojo. - Ge- 
rai, paliksiu tuos formalumus tvarkyti tau, Džekai. 

Pasibučiavę, jie palinkėjo vienas kitam labos nakties, veng- 
dami net galvoti apie jų laukiančias ilgas išsiskyrimo valandas. 
Grįžusi namo, Merė Ketrina užsidarė kambaryje ir prirašė kelis 
dienoraščio puslapius. Kadangi niekaip neužmigo (dėl nėštu- 
mo ir nervinio jaudulio ją kiek pykino), atidarė drabužių spin- 
tą. Reikia išsirinkti suknelę jungtuvėms. 


Trisdošimtas skyrius 


Liss kai Merė Ketrina nuėjo į sutartą vietą, Džeko ten ne- 
buvo. 

Tetos Lorelės virtuvės sienas nuklojo ilgi šešėliai. Nutįso ir 
per apskritą stalą, prie kurio vienas priešais kitą sėdėjo Klerė ir 
Kasidis. Apelsinų skonio arbata jų puodeliuose atvėso. 

Klerė kalbėjo dusliu balsu, o veidas buvo paženklintas liū- 
desio. 

— Iš pradžių mama pamanė, kad iš jaudulio bus supainiojusi 
laiką ir susitikimo vietą. Nuėjo pas Džeką į namus ir sužinojo, 
kad šis išsikraustė, o naujo savo adreso komendantui nepaliko. 
Ar kur jį nuvedė Dievo valia, - sarkastiškai pridūrė Klerė. - Kai 
praėjus savaitei negavo iš mylimojo jokios žinutės, mama su- 
prato, kad Džekas ją apvogė ir paliko likimo valiai. - Klerė pa- 
kėlė akis į Kasidį. - Dar arbatos? 

— Ne, dėkui, - niūriai atsakė Kasidis. 

Klerė pasakojo toliau: 

— Džekas Kolinzas puikiai viską apskaičiavo. Kai mama pa- 
sisakė esanti nėščia, galėjo nieko nelaukdamas dingti, bet jis 
buvo gudrus. Be abejonės, žinojo, kad Loranų šeima gerbiama 
ir įtakinga. Mama juk galėjo kreiptis į šerifą, kad Džeką iš po 
žemių iškastų. Todėl jis iškart sumetė, kad geriausia išeitis — 
pasiūlyti jai susituokti. Ir ne bet kaip, o romantiškai. Slapta pa- 
bėgti ir pradėti naują gyvenimą tarnaujant Dievui. Mama juk 
buvo pamaldi krikščionė ir nuoširdžiai tikėjo sielų išgelbėjimu. 
Bet kartu ji buvo ir neįtikimai naivi. 

Klerės veidas persimainė, tapo šaltas ir neįskaitomas. 

- Iki dienos, kai jis mirė, - kai jį nužudžiau, - Vaildas Dže- 
kas turbūt juokėsi iš jos puikuodamasis, kad taip gudriai viską 
sutvarkė. Jeigu apskritai ją kada prisimindavo. Nežinia, kiek 
jaunų moterų ir nesantuokinių vaikų jis paliko per pirmuosius 
klajonių po šalį metus. 

Kasidis pastūmė puodelį su arbata ir atsirėmė alkūnėmis į 
stalą. 

- Iš kur visa tai sužinojote, Klere? 

— Iš mamos dienoraščių. Juose smulkiai aprašyta viskas nuo 
to lemtingo šeštadienio ryto, kai tėvas nusivedė ją pusryčių į 
„Cafė du Monde, ir ji pirmą kartą pamatė Džeką Kolinzą pa- 
mokslaujantį aikštėje. Tuos dienoraščius radau po tetos Lorelės 
mirties. Vėliau, kai mama susirgo, jos istoriją toliau rašė teta. 

— Vadinasi, ji žinojo, kas jūsų tėvas? 

Klerė linktelėjo. 

— Bet apie jį žinojo tiktai teta Lorelė. Galutinai įsitikinusi, 
kad ją apgavo, mama pasisakė tėvams apie nėštumą. 

— Negi jie nebandė Džeko Kolinzo ieškoti? 

— Nebandė, nes mama tėvams neatskleidė, kas buvo jos 
meilužis. Ji tik užsiminė, kad tai vyras iš miesto elito aplin- 
kos. Teta Lorelė vienintelė žinojo tiesą. Mama jai patikėjo 
savo paslaptį. Todėl, kai po daugelio metų Džekas Kolinzas 
ėmė garsėti kaip televizijos pamokslininkas Džeksonas Vail- 
das (akivaizdu, pavardę jis pasikeitė siekdamas nuslėpti pra- 
eities nuodėmes), teta Lorelė stropiai aprašė visas jo svaigi- 
namos karjeros pakopas. Su Džošo motina jis pasielgė ne ką 
geriau negu su mano mama. Jos šeima buvo protestantai. Tuo 
požiūriu jam labiau tinkama negu katalikų Loranų, be to, jie 
buvo ir gerokai turtingesni. Džeksonas tuoj sumetė, kokia čia 
galimybė, ir iš rankų jos nepaleido. Savo užrašuose teta Lorelė 
spėjo, kad turtingos žmonos giminės dėka jam ir pavyko pra- 
simušti į radiją ir televiziją. 

— Tai Džošas... 

— Mano netikras brolis, - šyptelėjusi patvirtino Klerė. 

— Dabar suprantu, ko tada su juo susitikote. 


— Norėjau įsitikinti, ar jis toks kaip mūsų tėvas, ar vis dėlto 
doras žmogus. Jis silpnas, bet net ir per tokį trumpą susitiki- 
mą pamačiau, kad Džošas vertas pagarbos. 

— Kažin. Juk miegojo su tėvo žmona. 

Tarsi neišgirdusi švelnaus Kasidžio priekaišto, Klerė stojo 
netikro brolio pusėn. 

— Džošas buvo dar viena Džeksono Vaildo prievartos auka. 
Romanas su Ariele buvo Džošo kerštas tėvui. 

— Ojūs atkeršijote Vaildui jį nužudydama. 

— Padariau pasauliui didžiulę paslaugą. Arielė apsimeta siel- 
vartaujančia našle, bet iš tikrųjų Džeksono mirtis jai tik į nau- 
dą. Gavo tai, ko troško: šlovę, kuri iki tol tekdavo tik jos vyrui. 
Na, o Džošas išsilaisvino iš tirono gniaužtų. 

— Ar nemanote, kad perdedate? Juk Vaildas nelaikė Džošo 
prirakinęs grandinėmis. 

— Jis darė Džošui psichologinį spaudimą. Džošas svajojo 
tapti koncertuojančiu pianistu, bet Vaildas dėl jo turėjo kitų 
planų. Jam reikėjo muzikanto, kuris dirbtų tik jo organizaci- 
jai, net pasirinko labai gudrią taktiką. Visaip menkino Džošo 
gebėjimus, tyčiojosi iš jo troškimų ir taip visiškai palaužė vai- 
kino pasitikėjimą savo jėgomis. Galiausiai jis tapo toks, kokio 
reikėjo tėvui. 

— Pats Džošas jums šitai papasakojo? 

— Ne, jis tik sakė, kad Arielė jį atleido, ir dabar jis ketina rim- 
tai užsiimti klasikine muzika, to visada ir troškęs. Dėl kitko jau 
nesunku buvo susiprotėti. 

— O kaipjūsų mama? 

— Apie ką jūs? 

— Ar ji taip ir nesuprato, kad Džeksonas Vaildas - Džekas 
Kolinzas? 

— Ne, ačiū Dievui, ne. Matyt, per trisdešimt metų jis gerokai 
pasikeitė. Ji nepajėgia ilgesnį laiką susikaupti. Todėl, jeigu aki- 
mirką sąmonėje kas ir šmėstelėjo, atmintis nesukrebždėjo. 

Kasidis susiraukė, jo žvilgsnis buvo atvirai skeptiškas. 

— Klere, primygtinai jums patariu be advokato daugiau nie- 
ko nepasakoti. 


420 » Sandra Biown 


— Aš atsisakau teisės į advokatą, Kasidi. Viešai prisipažinau, 
ir girdėjo daugybė žmonių. Neketinu savo žodžių atsiimti. Aš 
pasirengusi atsakyti į visus jūsų klausimus. Nors, - pridūrė, - 
jūs ir pats daugelį dalykų jau atspėjote. 

— Ką atspėjau? 

— Kad ir tai, kaip patekau į Džeksono Vaildo numerį. Pame- 
nate tą pasivaikščiojimą po Prancūzų kvartalą, kai bandėme 
atkurti mano maršrutą žmogžudystės naktį? 

— Ir tai tebuvo tuščias laiko švaistymas? 

— Tąnakt aš tikrai buvau išėjusi pasivaikščioti. Jau po visko. 
Grįžusi namo, pasigedau mamos. 

— Neįtikėtinas sutapimas, kad ir ji tą naktį atklydo į „Fer- 
monto" viešbutį. 

- Išties neįtikėtinas, - sutiko Klerė. 

— Jai tai buvo gana tolima išvyka. 

— Greičiausiai nuvažiavo autobusu. 

Kasidis nuo pastabos susilaikė. 

— Ketinote man papasakoti, kaip jums pavyko įsigauti į Vail- 
do numerį. Andrė padėjo? 

— Ne, jis čia niekuo dėtas, - karštai užginčijo Klerė. - Dėl to 
galite neabejoti. Niekas apie mano ketinimus nežinojo. 

— O Jasmina? 

— Net irji. Viską padariau pati. Nė už ką nestatyčiau draugų 
į pavojų. 

— Sergėk, Dieve. Užtat šaltakraujiškai nužudyti žmogų jums 
vieni niekai. 

— Tai man pasakoti ar ne? 

Kasidis taip staiga pašoko nuo kėdės, kad net puodeliai ant 
stalo sudzingsėjo. 

— Po perkūnais! Aš nieko nenoriu girdėti! Ir jeigu jums dar 
liko nors kruopelytė sveiko proto, tuojau pat skambinkit advo- 
katui. Gal bent jis privers jus pagalvoti, ką kalbate. 

Kasidis buvo be švarko. Nusivilko dar prieš įeidamas į namą. 
Kol jie neatidarė langų ir neišvėdino kambarių, name buvo la- 
bai tvanku. Ant nugaros sukryžiuotos pilkos petnešos, marš- 

kinių rankovės paraitotos iki alkūnių. Kasidis atlaisvino kakla- 
raiščio mazgą. 

Klerė, stebėdama miklius jo pirštus, gailestavo, kad jau nie- 
kada jai nelemta pajusti jų prisilietimo. Ši mintis sukėlė skaus- 
mą, krūtinėje atsivėrė didžiulė tuštuma. Nuvijusi šalin prisimi- 
nimus, Klerė panoro Kasidį supykdyti, kad jau tikrai paverstų 
jį priešu. 

— Mums sėdint „Cafė du Monde , spėjote, kad žudikas laukė 
numeryje, kai Vaildas grįžo po vakarienės. Jūs nesuklydote. 

— Nereikia man šito pasakoti, Klere. 

Nekreipdama dėmesio į perspėjimą, Klerė kalbėjo toliau: 

— Iš pradžių laukiau koridoriuje, o kai kambarinė atėjo pa- 
kloti lovos, įsmukau jai iš paskos į Vaildo numerį ir pasislėpiau 
sieninėje spintoje. Tūnojau ten gal valandą, kol jis grįžo. 

— Vienas? 

— Taip, be Arielės. Įjungė trumpam televizorių. Nemačiau, 
bet girdėjau. Paskui nusiprausė po dušu ir atsigulė. Kai pasigir- 
do knarkimas, išlindau iš spintos ir tylutėliai įsmukau į miega- 
mąjį. Tada paleidau į jį tris šūvius. 

— Ar jį užkalbinote? 

— Ne, nors labai knietėjo jį pažadinti. Norėjau pamatyti bai- 
mę jo akyse. Norėjau, kad žinotų, jog tuoj mirs, ir dar nuo du- 
kros rankos. Norėjau ištarti mamos vardą ir pažiūrėti, ar jis ras 
bent kokį atsaką jo širdyje, ar krestelės ką nors jo atmintyje, 
bet pabūgau rizikos. Jis - stambus vyras, galėjo mane pulti ir 
atimti ginklą. Ilgokai stovėjau prie lovos ir žiūrėjau į jį kupina 
neapykantos. Nekenčiau jo už tai, ką padarė tiems, kas jį my- 
lėjo. Mamai, Džošui, Arielei... nušoviau Džeksoną Vaildą dėl jų 
visų. Jis ramiai miegojo prabangiame viešbučio kambaryje, už 
kurį sumokėjo tie, kas iš tikrųjų neturėjo pinigų aukoms, bet 
vis tiek aukojo, nes juo tikėjo. Ant stalelio šalia lovos buvo pa- 
dėta Biblija, o ant jos - roleksas. Taip simboliška, man net akys 
aptemo. Jis lobo iš to, už ką per ištisus amžius kankiniai guldė 
galvas... už ką jie miršta ir dabar. 

Nervindamasis Kasidis vėl atsisėdo priešais Klerę. 

— Paleidote į jį tris šūvius. Kodėl Klere? Kodėl tris? 

— Į galvą už tai, kad iškraipydamas krikščioniškas vertybes 
begėdiškai iš to pelnėsi. Į širdį - keršydama už visas jo sudaužy- 
tas širdis. Į jo vyrišką pasididžiavimą - už tai, kad suvedžiojo ir 
likimo valiai paliko jauną moterį, nusipelniusią būti mylimai. 

— Jūs ištaškėte jį, Klere. 

— Taip, - Klerė sunkiai rijo seiles. - Pati nustebau, nesitikė- 
jau, kad atrodys taip baisiai... O kai pamačiau kraują, išbėgau. 

— Kaip išėjote iš viešbučio? 

— Taip pat, kaip įėjau. Niekas tame aukšte manęs nematė, 
nes visi kambariai ten buvo rezervuoti Vaildams. Liftu nusilei- 
dau į vestibiulį ir pro šonines duris išsmukau į Universiteto ga- 
tvę. - Klerė apsilaižė lūpas ir nervingai pažvelgė į Kasidį. - Kad 
manęs neatpažintų, jeigu kartais palikčiau kokių įkalčių, buvau 
apsivilkusi kaip mama. 

— Kaip mama? 

— Taip. Apsivilkau vieną iš jos suknelių, užsidėjau skrybėlai- 
tę, kurią ji buvo pasirinkusi, kai ruošėsi bėgti su Džeku, nepa- 
miršau ir lagamino. 

— Gudriai sugalvota. Vėliau, jeigu kas paklaustų liudytojų, ką 
tą naktį matė viešbutyje, jie apibūdintų matę moterį, panašią 
į Merę Ketriną. Žinoma, ją tuojau pat iš įtariamųjų sąrašų iš- 
brauktų, juk niekam ne paslaptis jos keistas elgesys. Viešbučio 
darbuotojai jau pripratę matyti ją vaikštinėjančią po vestibiulį 
taip apsirengusią ir nešiną lagaminu. 

— Jūs visiškai teisus. Tik negalėjau žinoti, kad mama iš ti- 
krųjų tą naktį pasirodys viešbutyje. 

— Be skrybėlaitės ir lagamino? 

Klausimas trumpam išmušė Klerę iš vėžių. 

- Žinoma, ji buvo su skrybėlaite ir turėjo lagaminą. 

— Ką tik tvirtinote tuos daiktus turėjusi jūs. 

— Taip ir buvo. Prieš eidama pasivaikščioti, grįžau namo ir 
persirengiau. Tada mama ir išsmuko. 

— Nesu tikras, kad tai, ką dabar papasakojote, atitinka laiką, 
kai buvo nužudytas Vaildas. - Kasidis paniuro. - Būdamas gy- 
nybos advokatu, dėl laiko nesutapimų stengčiausi sukelti pri- 
siekusiesiems abejonę. 

— Prisiekusiųjų nebus, nes nebus ir teismo. Aš prisipažinau. 
Mane nuteis - istorijos pabaiga. 

— Kalbate taip, tarsi tik to ir trokštumėte, - Kasidis niršo. — 
Negi iš tikrųjų taip veržiatės iki gyvenimo pabaigos prasėdėti 
už grotų? 

- Iki gyvenimo pabaigos? - Klerė nusuko akis. - Tenoriu, 
kad viskas greičiau baigtųsi. 

Sodriai keikdamasis, Kasidis braukė pirštais per plaukus. 

— Kodėl nenusikratėte revolverio, Klere? Kodėl neįmetėte jo 
į upę, kai buvote išėjusi pasivaikščioti? 

— Dabar gailiuosi to nepadariusi, - apgailestavo Klerė. - Ne- 
maniau, kad jis atsidurs pas kriminalistus. 

— Vieninteliai pirštų atspaudai ant revolverio - Jasminos. 

— Mūvėjau mamos pirštines. 

- Ištirsime jas, ar liko parako pėdsakų. 

— Sunaikinau jas, o mamai nupirkau naujas. Jūs nieko nera- 
site. 

— Pagalvojote apie viską, ar ne? 

— Supraskit, neturėjau jokio noro sėsti už grotų! Tik kad jūs 
velnioniškai atkaklus. 

Kasidis nieko jai neatsakė, tik paklausė: 

— Kada ištraukėt ginklą iš Jasminos rankinės? 

— Prieš savaitę, kol juo pasinaudojau. Jasmina tada atskrido 
tik parai. Ji buvo išsiblaškiusi ir nerūpestinga, žinojau: paste- 
bėjusi, kad ginklas dingo, tik ranka numos. Po kelių dienų re- 
volverį padėjau į vietą - kai mane apklausėte dėl ginklo. Kaip ir 
tikėjausi, Jasmina pamanė apsižiūrėjusi. 

— Paprastai jūs taip nesielgiate, Klere. Pasinaudojusi Jasmi- 
nos revolveriu, pakišote Jasminą dėl žmogžudystės? 

— Nemaniau, kad revolverio jai kada prireiks. Ir jau visiškai 
nesitikėjau, kad Jasmina ryšis nusižudyti. - Klerės akys pasru- 
vo ašaromis. Nuo ryto, kai grįžo iš Niujorko, tiek visko nutiko, 
kad ji nė neturėjo kada sielvartauti dėl draugės netekties. — 
Reikėjo man to nelemto revolverio atsikratyti. Nemaniau, kad 
Jasmina taip kremtasi. Ji buvo it uždelsto veikimo bomba. 
O aš... aš buvau užsiėmusi savo reikalais, iki kaklo panirusi į 


424 « Sandra Biown 


bėdas ir nieko nepastebėjau. - Klerė staiga nutilo, pažvelgė į 
Kasidį, bet paskui vėl nusuko akis. - Galvojau tik apie žmogžu- 
dystės tyrimą ir neišgirdau nebylaus Jasminos pagalbos šauks- 
mo. Išdaviau ją. 

Kasidis kiek patylėjo, o tada paklausė: 

— Ką jautėte tą vakarą, kai po pamokslo Didžiojoje arenoje 
pažvelgėte Džeksonui Vaildui į akis? 

— Įdomus klausimas, - mąsliai nutęsė Klerė. - Keista, bet 
ypatingos neapykantos jam nepajutau. Manydamas, kad aš 
naujokė jo sekėja, jis uždėjo man rankas ant galvos. Jokio ste- 
buklo neįvyko. Nepajutau nieko - nei fizinio, nei dvasinio są- 
lyčio. Tikėjausi kokios nors atpažinimo kibirkšties, gal biologi- 
nio ryšio... to, ką turėčiau pajusti širdyje. Bet ne. Žvelgiau jam 
į akis ir jutau, kad prieš mane - svetimas žmogus. Jokios trau- 
kos, jokio magnetizmo. Nekilo nė noro atpažinti tėvą - ir jis 
prieš trisdešimt dvejus metus lyg niekur nieko išmetė mane iš 
galvos. O kiek mama dėl jo iškentėjo, ką jau kalbėti apie sutrik- 
dytą jos psichiką. Vaildas nebuvo vertas garbės pažinti dukrą. 

- Šaunuolė, Klere, - Kasidis ilgokai žiūrėjo į ją susižavėji- 
mo kupinomis akimis. Kilstelėjo ranką, norėdamas paliesti 
jos skruostą, bet tuoj ją nuleido. Paskui atitraukė kėdę ir at- 
sistojo. - Einu į mašiną, reikia paskambinti Krauderiui. Kad 
tik jo nebūtų ištikęs širdies smūgis... gal net du. Ar čia yra ko 
užkąsti? 

— Aš nealkana. 

— Jums reikia pavalgyti. 

— Už kampo yra kavinukė, - abejingai gūžtelėjo pečiais Kle- 
rė. - Iš lauko atrodo gana kukliai, bet ponas Tibodo turi nuos- 
tabių sumuštinių su keptomis austrėmis. 

— Skamba viliojamai. Eime. 

— Aš palauksiu čia. 

— Ne. Ir Harei pažadėjote paskambinti. 

Klerė neturėjo jėgų su juo ginčytis. Be to, iš tvirtai suspaus- 
tų Kasidžio lūpų ir ryžtingo tono buvo aišku, kad jis nenusi- 
leis. Todėl Klerė atsistojo ir it švininėmis kojomis nusekė iš 
paskos. 

— Man reikia pasikalbėti su apygardos prokuroro pavaduo- 
toju Kasidžiu. 

— Surinkote ne tą numerį. Jūs paskambinote į policiją. 

- Žinau, bet apygardos prokuratūra šiandien darbą jau baigė. 

— Taip, tiesa. Skambinkit rytoj. 

— Ne, palaukit. Nedėkit ragelio. 

Andrė Filipis baisiai jaudinosi. Kai jam galų pagalėj pavyko 
sukaupti drąsą ir jis ryžosi paskambinti Kasidžiui, paaiškė- 
jo, kad darbo diena prokuratūroje jau pasibaigusi, o policijos 
nuovadoje atsiliepė apsnūdęs pareigūnas, kuriam viskas buvo 
vis tiek. 

— Man būtina dar šįvakar pasikalbėti su ponu Kasidžiu. Juk 
turi būti koks nors būdas susisiekti su juo po darbo valandų. 
Galjis turi žinučių gaviklį? 

— Nežinau. 

— Ar negalėtumėt paklausti viršininko? 

— Norite pranešti apie nusikaltimą? 

— Man reikia pasikalbėti su ponu Kasidžiu! - ir šiaip jau 
aukštas Andrė balsas virto falcetu. Jausdamas, kad jį tuoj iš- 
tiks isterija, ir suvokdamas, kad jo tonas tai išduoda, Andrė 
pasistengė nusiraminti. - Aš dėl Džeksono Vaildo bylos. 

— Džeksono Vaildo bylos? 

— Taip. Atsisakydamas man padėti, jūs trukdote teisingu- 
mui. - Andrė tikėjosi, kad pavartojo tinkamą terminą. 

Šią frazę kažkur buvo skaitęs ir manė, kad ji kaip tik šiam 
atvejui. Šiaip ar taip, rezultatas, atrodo, buvo pasiektas. 

— Luktelėkit, - pasigirdo ragelyje. 

Laukdamas, kol pareigūnas grįš, Andrė dar kartą akimis 
apmetė vakarinių laikraščių pirmųjų puslapių antraštes. Ten 
rašė, kad įtarimai Jasminai Vaildo žmogžudystės byloje nepa- 
sitvirtino. Bet Andrė papiktino kas kita. Po išplaukusia nespal- 
vota jos nuotrauka Andrė perskaitė, kad Jasmina neva buvo 
įsivėlusi į ardomąją veiklą ir turėjo psichikos bėdų. Šie nepa- 
grįsti teiginiai jam buvo kaip antausis, kaip asmeninis įžeidi- 

mas. Kaip ir maman, Jasmina buvo nesuprasta ir neturėjo, kas 
ją apgintų. Su tuo jis neketino taikstytis. 

Lyg to dar būtų negana, kita antraštė skelbė, kad Klerė Loran 
prisipažino nužudžiusi Džeksoną Vaildą. Ką jie čia paisto? Ku- 
rių galų Klerei prisipažinti nužudžius? Pasibaisėtina. O svar- 
biausia - netiesa. Visi Andrė bandymai jai prisiskambinti buvo 
nesėkmingi. „Prancūziškame šilke“ telefono ragelio niekas ne- 
kėlė. 

Atrodė, visas pasaulis išsikraustė iš proto, ir tik jis, Andrė, 
išsaugojo blaivią galvą. Šioje situacijoje jis matė vienintelę išei- 
tį - kreiptis į Kasidį. 

— Alio... Jūs dar klausotės? 

— Taip, - Andrė nekantravo. - Ar galite man duoti asmeninį 
pono Kasidžio numerį? 

— Deja. Mane informavo, kad šiandien su juo bus neįmano- 
ma susisiekti. Galimas daiktas, pareiškimą jis padarys rytoj. 

— Aš ne žurnalistas. 

— Tarkim, patikėjau. 

— Prisiekiu. 

— Štai kas: jeigu norite, duosiu jums detektyvo Hovardo Gle- 
no numerį. Jis kartu su Kasidžiu tiria šią bylą. 

Andrė prisiminė šiurkščius policininkus, kurie rytą po žmog- 
žudystės šeimininkavo viešbutyje. 

— Kalbėsiuos tik su ponu Kasidžiu. 

— Jūsų valia. 

Policininkui padėjus ragelį, Andrė pasijuto bejėgis ir sutri- 
kęs. Jis laužė galvą ieškodamas sprendimo. Mintyse nebuvo 
vietos darbui. Pirmą kartą per ilgus metus „Fermonto“ nakti- 
nės pamainos administratorius pamiršo pareigas ir viešbučio 
svečius. Kodėl „Prancūziškame šilke“ niekas nekelia ragelio? 
Kur Klerė? Kur Kasidis? 

Ir jeigu vis dėlto pavyktų su Kasidžiu susisiekti, ar turėtų 
drąsos jam pasakyti tai, ką privalo? 


Trisdešimt pirmas skyrius 


Nasiazio mašinos telefonu Klerė paskambino mamai, ši buvo 
Harės namuose. Atrodo, kol kas Merė Ketrina ten saugi. Kasidis 
negalėjo susisiekti su Krauderiu, dėl to siaubingai nervinosi. 

Išklausiusi keiksmų tiradą, Klerė pasiūlė: 

— Skambinkit detektyvui, su kuriuo kartu dirbate. 

— Ne. Žinau, ko jis pareikalaus. 

— Atvesti mane surakintą antrankiais? 

— Panašiai. - Kasidis papurtė galvą. - Pirmiausia reikia pasi- 
kalbėti su Toniu. Kol to nepadarysiu, į nuovadą jūsų nevešiu. 

Taigi Klerė gavo dovanų - naktį atokvėpio, ir jiedu grįžo į te- 
tos Lorelės namus. Po vakarienės, parsineštos iš pono Tibodo 
kavinės, Klerė, pasiskundusi, kad labai pavargo, užlipo į mie- 
gamąjį viršuje. Nusivilkusi drabužius pakabino juos į spintą, 
šioje tebekabojo išėję iš mados jos apdarai. Tada, pasilenkusi 
virš kriauklės, apsišlakstė veidą ir krūtinę šaltu vandeniu. 

Vonios kambarys atrodė taip pat kaip tada, kai išsikraustė iš 
tetos Lorelės namų. Nors savo naujajame bute ji suprojektavo 
art deco stiliaus vonios kambarį, jai patiko ši Viktorijos laikų dva- 
sia: vonia su kojelėmis, kriauklė su spintele ir plytelėmis išklotos 
grindys. Ji atitraukė komodos stalčių, jame gulėjo tvarkingai su- 
lankstyti rankšluosčiai ir servetėlės. Viskas kvepėjo gėlėmis. 

Klerė paėmė rankšluostį ir nusišluostė veidą. Pakėlusi akis, 
veidrodyje virš kriauklės pamatė Kasidžio atspindį. Jis stovėjo 
tarpduryje ir tylomis į ją žiūrėjo. 

Kasidžiui už nugaros neryškiai švietė naktinė lempa. Šešėly- 
je jo veido bruožai atrodė grobuoniški. Jis buvo be marškinių. 
Nuo pečių nuslydusios petnešų kilpos karojo prie klubų. Viena 
ranka jis buvo atsirėmęs į durų staktą, kitą nuleidęs prie šono. 
Ir nors Kasidis nejudėjo, visa jo poza alsavo jėga, stiprybe ir 
tramdomu temperamentu. 

Su liemenėle ir šilkinėmis kelnaitėmis Klerė pasijuto nuo- 
gesnė, negu būtų buvusi visai nuoga. Vis dėlto ji atsispyrė pa- 
gundai čiupti rankšluostį ir prisidengti, nes iš Kasidžio išraiš- 
kos suprato, kad pastangos rodyti kuklumą būtų bergždžios. 
Be to, ji nepajėgė nė krustelėti iš vietos. Kasidis hipnotizavo ją 
žvilgsniu. 

Jis priėjo prie Klerės, jie vos per plaukelį nesilietė. Jie matė 
vienas kitą veidrodyje, alkanus žvilgsnius. Kasidis nubraukė 
Klerei plaukus ir suėmė už nuogų pečių. 

— Aš noriu su tavim mylėtis. 

Klerė susigūžė, lyg sunkios jo rankos svarintų pečius. 

— Tau negalima. Mums negalima. 

Nubraukęs plaukų sruogą, Kasidis lūpomis prigludo prie jos 
peties. 

— Nereikia, Kasidi, - sumurmėjo ji, - nereikia. - Bet kai jis api- 
bėrė bučiniais Klerės sprandą, jau nebeturėjo jėgų priešintis. 

— Klere, - karštai šnabždėjo Kasidis, - aš tave myliu. 

— Nekalbėk man tokių dalykų. 

— Aš noriu tavęs. Dabar pat. 

— Prašau, nereikia. Vėliau gailėsies. Aš tave pažįstu, Kasidi, - 
jausmingai prašė Klerė. - Žinau, kas dedasi tavo galvoj. Tu visą 
gyvenimą gailėsies, jeigu dabar pasiduosi aistrai. 

— Nesigailėsiu. 

— Gailėsies, tikrai gailėsies. 

— Ššš... 

Kasidis vedžiojo ranka Klerei per nugarą, užčiuopė liemenė- 
lės sagtelę. Ji sudejavo, kai stiprios jo rankos įslydo po mezgi- 
niuotais liemenėlės kaušeliais. Suėmęs jos krūtis į saujas, jis 
kelis kartus spustelėjo. Pirštų pagalvėlėmis lengvai sugnybo 

spenelius, ir tie kaipmat įsitempė atsiliepdami į glamonę. Lū- 
pomis prigludo prie jos kaklo, švelniai kąsčiojo aksominę odą. 

— Kasidi, ne. Nenoriu būti tavo sąžinės priekaištu. Pats ži- 
nai, kad taip nevalia. Liaukis... prašau... 

Klerės prašymai skambėjo neįtikinamai ir net pačiai atrodė 
nenuoširdūs. O kai jo ranka nusileido jai ant pilvo, o paskui 
įslydo po kelnaitėmis, ji nutilo. Gal Klerė ir galėjo meluoti, bet 
jos kūnas neleido. Ten apačioje buvo karšta ir drėgna. 

Kasidis nusmaukė jai kelnaites, ir Klerė išlipo iš jų. Jis at- 
sisagstė kelnes ir tvirtai prigludo, kol ji pajuto sukietėjusį jo 
daiktą. Ir kai Kasidis nugrimzdo švelniame šiltame jos kūne, jų 
geidulingi atodūsiai susipynė į vieną pratisą aimaną. 

Atsirėmusi rankomis į porcelianinę kriauklę, Klerė pasitiko 
jo smūgius - lėtus ir gilius. Suėmęs stipriomis rankomis Kle- 
rei už šlaunų, Kasidis spaudė jos sėdmenis sau prie slėpsnų. 
Tada padėjo delną jai ant pilvo ir spustelėjo. Ji sulaikė kvapą, 
o paskui įsileido jį dar giliau, spazmiškai spausdama. Pagautas 
ekstazės, Kasidis sudejavo ir įkniubo jai į kaklą. 

- Jėzau! Turbūt man niekad nebus tavęs gana. 

Klerė pakreipė galvą ir įsirėmė į jo viršugalvį. 

— Kasidi... 

Pirštų galiukais jis palietė jos pravertas lūpas, o paskui už- 
čiaupė jas delnu. Klerė pabučiavo jo delną, palaižė pirštus ir 
švelniai sukando mėsingą nykščio pagalvėlę. Kasidžio judesiai 
darėsi skubresni ir gilesni, beveik gyvuliškai agresyvūs. Klerę 
irgi krėtė geidulio karštinė. O kai jo ranka įslydo jai tarp šlaunų 
ir švelniai palietė suaudrintą varputę, Klerė nebesivaldė. Jos 
kūnu nuvilnijo elektros išlydis, ir ji iš visų jėgų suspaudė šlau- 
nis. Ją visą purtė saldus virpulys. 

Kasidis apglėbė Klerę per liemenį ir, krūtine prigludęs jai 
prie nugaros, palenkė virš kriauklės. Jis visiškai ją užvaldė - ji 
prasmego jame, ne tik jo glėbyje. Ta nuostabi akimirka pripildė 
ją neapsakomo malonumo, ir ji paskendo užliejusioje orgazmo 
bangoje, pasuko galvą ir ilgu bučiniu, atmieštu sūriomis ašaro- 
mis, įsisiurbė Kasidžiui į lūpas. 

— Tau nė nereikėjo sakyti, kad mane myli, - Klerė šnibždėjo 
Kasidžiui į ausį, švelniai braukdama jam per plaukus, kuriuos 
jau reikėjo pakirpti. Bet Klerei jie patiko tokie - susišiaušę ir 
neprilaižyti. - Vis tiek nebūčiau atsilaikiusi prieš tavo žavesį. 

— Pasakiau, nes tai tiesa. - Kasidis jaukiau įsitaisė po ant- 
klode ir koja prigludo prie Klerės. - Aš tave pamilau tą pat aki- 
mirką, kai pamačiau. O gal tada, kai ėmei pūsti burbuliukus iš 
dailaus buteliuko, kabančio tau ant kaklo. Taip simboliška... ir 
velnioniškai erotiška. 

— Aš to nesiekiau. 

— Tikrai? Na, tada mane turbūt pakerėjo tavo lūpos. - Kasi- 
dis žaismingai perbėgo pirštais Klerei per lūpas, bet jo veidas 
apniuko. - Kaskart, kai Krauderis prikišdavo, kad mano jaus- 
mai tau trukdo tirti bylą, aš neigdavau. Bet jis buvo teisus. — 
Kasidis stipriai užsimerkė. - Nenorėjau, kad tu pasirodytum 
esanti žudikė, Klere. 

Klerė įrėmė galvą į plaukuotą jo krūtinę. 

— Nenoriu apie tai. Pasikalbėkime apie ką nors kita, tarsi bū- 
tume kaip visi įsimylėjėliai. 

— Mes ne kaip visi, Klere. 

— Nors valandžiukę apsimeskime, kad tokie. Juk čia Nauja- 
sis Orleanas - viskas įmanoma. Tarkim, mudu susipažinome 
įprastomis aplinkybėmis ir iškart pajutome vienas kitam po- 
traukį. Keista, nors mylėjomės, vis dar gyvename užburiantį 
laikotarpį, kai nieko dorai vienas apie kitą nežinome. - Klerė 
pasirėmė alkūnėmis ir skvarbiai pažvelgė į Kasidį. - Papasakok 
man, kas tave taip įskaudino? 

— Apie ką tu? 

— Nelaikyk manęs kvaila, Kasidi. Tavo patirtis skausminga. 
Atpažįstu požymius. Kas tave taip įskaudino? Kodėl tu toks 
piktas ir sieki bet kokia kaina įrodyti savo pranašumą? Žmo- 
na? Skyrybos? 

— Ne, mes išsiskyrėme taikingai. Aš jos nemylėjau. - Kasidis 
vyniojo ant piršto jos plaukų sruogą. - O tave myliu. 

— Tu keiti temą. 

- Galbūt. 

— Nepavyks. Aš tokia pat užsispyrusi kaip tu. 

Kasidis teatrališkai atsidūsėjo. 

— Ne visai tinkama tema pašnekesiui lovoje, Klere. 

— Vis dėlto noriu žinoti. 

— Kam tau? Kodėl? 

— Todėl, kad mudu turime visai mažai laiko, - jausmingai 
šūktelėjo Klerė, atsisakiusi juokaujamo tono. - Paskui pridūrė 
kiek švelniau: - Aš noriu kuo geriau išnaudoti laiką, kuris man 
duotas. Tu - paskutinė mano gyvenimo meilė, Kasidi, ir noriu 
sužinoti apie tave kuo daugiau. Man svarbu. 

Jiedu ilgai žvelgė vienas kitam į akis. Galiausiai jis prabilo: 

— Tu dar gailėsies, kad užsispyrei. 

Klerė papurtė galvą. Patylėjęs Kasidis jai papasakojo skaus- 
mingą istoriją, kurią neseniai buvo išdėstęs Krauderiui. 

Klerė klausėsi tylėdama ir nepertraukdama. Baigęs Kasidis 
dar pridūrė: 

— Žinai, kur jie tą niekšą rado? Žaidžiantį biliardą ir gurkš- 
nojantį alų su sėbrais. Jis išprievartavo vienuolikmetę, nužudė 
ją ir numetė į išdžiūvusią upės vagą, o paskui lyg niekur nieko 
vakarojo su draugais. Nebijojo, kad jį suims. Jautėsi visiškai 
saugus. Tik per mane jis taip sųįžūlėjo. 

Klerė uždėjo jam ranką ant krūtinės norėdama paguosti. 

— Tą niekšą išteisino prisiekusieji. Tu už jų nuosprendį ne- 
atsakingas. 

— Mano vaidmuo irgi buvo svarbus, - Kasidžio balse skam- 
bėjo kartėlis. 

— Buvai įsipareigojęs klientui. 

— Bandžiau pasiteisinti tūkstančius kartų, Klere. Pateisini- 
mo nėra. Jeigu ne mano arogancija teisme, jis nebūtų išėjęs į 
laisvę. Ir toji mergaitė nebūtų tapusi mano pasipūtimo ir savi- 
meilės auka. 

Klerė užjautė jį visa širdimi. Ji suprato, kad iki gyvenimo 
pabaigos Kasidis neš šį sunkų kaltės kryžių. To, kas įvyko, pa- 

keisti negalėjo, bet troško padėti jam suprasti, kad savo kaltę 
jis išpirko. 

— Pamoka buvo žiauri, Kasidi, bet tu pasimokei ir tapai geru 
prokuroru. 

Kasidis vėl atsidūsėjo. 

— Vis šiokia tokia paguoda. 

— Man labai gaila, - nuoširdžiai tarė Klerė. 

Kasidis nustebęs pažvelgė į ją. 

— Dėl ko? 

— Dėl to, kas tau nutiko. 

— Maniau, pasmerksi mane. 

— Gal ir būčiau, jeigu nematyčiau, kaip dėl to kremtiesi. 

Palinkusi virš jo, Klerė bučiniais apibėrė jo krūtinę, slinkda- 
ma vis žemiau. Lūpomis ji lengvai palietė jo pilvą, paskui nosi- 
mi pasitrynė į šilko plaukų takelį, vedantį prie tankaus kuokš- 
to, gaubiančio jo penį. 

Kai Klerė palietė jį lūpomis, Kasidis dusliai ištarė jos vardą ir, 
suėmęs už galvos, suleido pirštus į jos vešlius plaukus. Liežuviu 
ji glamonėjo galiuką, o pirštais švelniai gniaužė lygų ir kietą jo 
penį. Klerė viską pamiršo, visus padorumo reikalavimus ir be 
išlygų atsidavė meilei. 

Kasidis pakišo rankas jai po užpakaliu ir, kilstelėjęs į viršų, 
nuleido ant savo penio. Jausdamas kylančią orgazmo bangą, 
įsikniaubęs jai į krūtinę godžiai čiulpė spenelį. Slysdama aukš- 
tyn žemyn, Klerė jautė, kadjis visiškai užpildė ją ir tuojau baigs. 
Ir kai karšta meilės banga nenumaldomai ėmė plisti jos kūnu, 
mintyse kartojo sau tai, ko negalėjo pasakyti balsu: „Kasidi, 
mano meile... mano meile... mano meile. 


Trisdešimt antras skyrius 


H: atsibudo, Klerė lovoje buvo viena. Greitosiomis apsivilko 
drabužiais, kuriais dar vakar vilkėjo Niujorke, ir nuskubėjo 
žemyn. Apačioje jos laukė policininkė su kolega. Pamačiusi 
juos, Klerė staiga sustojo ir nervingai persibraukė per plau- 
kus pirštais. 

- Labas. 

— Ponui Kasidžiui teko išvykti skubiu reikalu, - paaiškino 
policininkė. - Mus atsiuntė, kad nuvežtume jus į miestą. 

— O! - Klerė jautėsi nusivylusi, kad Kasidis taip pasirinko su 
ja išsiskirti. Kodėl prieš išeidamas jos nepažadino ir neatsisvei- 
kino? 

— Palauksime, kol būsite pasiruošusi, panele Loran, - polici- 
ninkė stengėsi būti taktiška. 

Klerė įjungė signalizaciją ir užrakino duris, palikdama už jų 
su Kasidžiu praleistos aistringos nakties prisiminimus; nuo 
šiol jie bus dar vienas šių brangių jai namų prisiminimas. Sun- 
kia širdimi ji perėjo verandą - gal jau paskutinį kartą, - bet 
apgailestauti buvo per vėlu. Tai tik dar viena auka iš daugelio 
jos gyvenime. 

— Jeigu galima, norėčiau nusiprausti po dušu ir persirengti. 
Kai vakar grįžau iš Niujorko, namie dar nebuvau. 

Pareigūnai sutiko pakeliui užsukti į „Prancūzišką šilką . Kai 
automobilis sustojo prie pagrindinių durų, Klerė sunerimo pa- 
mačiusi kelis policininkus, patruliuojančius aplink namą. 

— Kąjie čia veikia? - ji nerimavo dėl mamos, nors ši buvo pas 
Harę. 

— Stebi namą, kad Arielė Vaild vėl nesurengtų išpuolio. 

— O, ačiū. 

Pareigūnai pakilo liftu kartu su ja į trečią aukštą ir palaukė, 
kol ji nusipraus ir persirengs. Apimta tuštybės, Klerė įsigeidė 
atrodyti įspūdingai, todėl kruopščiai susišukavo ir pasidažė. 
Apsivilko paprastą, bet elegantišką juodą kostiumėlį; sijonėlis 
buvo aptemptas ir trumpas, o į baltą švarkelio apykaklę įsisegė 
tetos Lorelės dovanotą markazito segę ir ant riešo užsimovė 
sidabrinę Jasminos apyrankę. Rankinėje turėjo vieną iš Merės 
Ketrinos rankomis siuvinėtų nosinaičių. 

Pasijutusi drąsiau dėl šių ją mylėjusių žmonių daiktų, Klerė 
išėjo iš miegamojo ir tvirtu balsu pareiškė: 

— Aš pasirengusi. 

Bet apsimestinis pasitikėjimas savim kaipmat subliūško, kai 
Klerė metė žvilgsnį į upę už lango. Kiekviena smulkmena čia 
bylojo apie ilgas valandas sunkaus darbo, kuriuo ji grindė kelią 
į sėkmingą verslą. Nemenki laimėjimai mergaitei, kurią augino 
sutrikusi motina, kuri neturėjo tėvo ir kurios pradinis kapita- 
las buvo viso labo siuvimo mašina „Singer“ ir laki vaizduotė. 

Paskutinį kartą eidama per sandėlio patalpas, Klerė pajuto 
akis užplūstančias ašaras. Kas laukia „Prancūziško šilko be jos 
ir Jasminos? Užsakovams bus pristatyta jau paruošta gaminių 
partija, sumokėta pagal sąskaitas ir viskas baigsis. Jos verslas 
žlugs. Nebus ir naujo „Prancūziško šilko katalogo. 

Kokia ironija - vis dėlto Džeksonas Vaildas savo tikslą pa- 
siekė. 

Klerė atsitiesė. Ji padarė tai, ką turėjo. Žino, kokie bus pada- 
riniai, ir buvo pasiruošusi tam, kas jos laukia. 

Prokuratūros pastatą vis dar buvo apgulę Vaildo sekėjai. 
„Pirmyn, Kristaus kariai, - traukė jie, mosuodami plakatais, 
pasmerkiančiais Klerę Loran prakeiksmui ir žūčiai pragaro 


liepsnose. Į pastatą ją palydėjo ginkluota apsauga. 

— Maniau, vešite tiesiai į šerifo biurą, - nustebo Klerė, ženg- 
dama į lifto kabiną. - Argi ne ten turi būti oficialiai įregistruo- 
ta, kad aš sulaikyta? 

— Ponas Kasidis nurodė jus atvežti į apygardos prokuroro 
biurą, - paaiškino jai policininkas. 

— Gal žinote kodėl? 

— Ne, panele. 

Klerę nuvedė tiesiai į Tonio Krauderio kabinetą. Jokių vaka- 
rykščio sąmyšio pėdsakų. Priimamajame visi dirbo savo darbą. 
Krauderio sekretorė pakilo iš už stalo ir atidarė viršininko ka- 
bineto duris. Klerei įėjus, tuojau pat jas uždarė, palikdama ją 
vienu du su apygardos prokuroru. 

Krauderis sėdėjo už darbo stalo. Jis atrodė paniuręs, o akys 
išdavė irzulį. 

— Labas rytas, panele Loran, - pasisveikino šiurkštokai. 

— Labas rytas. 

— Kavos? 

— Dėkui, ne. 

— Sėskitės. 

Klerei atsisėdus ant parodytos kėdės, Krauderis kalbėjo 
toliau: 

— Atsiprašau už tai, kas čia vakar nutiko. 

— Iš dalies aš pati dėl to kalta, pone Krauderi. 

- Jūsų saugumui buvo iškilęs pavojus. Tai neatleistina. Šįryt 
apsaugą sustiprinome. 

— Pastebėjau. Noriu padėkoti ir už tai, kad pasirūpinote 
„Prancūziško šilko“ apsauga. Nors mano verslas nebeturi atei- 
ties, būtų skaudu, jeigu mano namus nuniokotų vandalai. 

— Dėkokit Kasidžiui. 

— Aišku, - tyliai tarė Klerė, - kad tik nepamirščiau. 

— Jis čia bus po poros minučių. Tik neklauskite manęs kodėl. 

— Jūs nežinote? 

— Neturiu nė menkiausio supratimo. Paskambino ankstų 


rytą, išvertė mane iš lovos ir paprašė, kad surengčiau šį susiti- 

kimą. - Krauderis įsikibo rankomis į stalo kraštą ir palinko prie 
Klerės. - Panele Loran, ar jūs nužudėte Džeksoną Vaildą? 

— Taip. 

— Nušovėte jį iš draugės ginklo? 

— Taip. 

— Ar seniai Kasidis apie tai žino? 

Durys Klerei už nugaros atsidarė ir į kambarį įsiveržė stiprus 
oro ir energijos šuoras. Ji staiga pasisuko. Per kabinetą ryžtin- 
gu žingsniu ėjo Kasidis. Plaukai ištrinkti ir dailiai sušukuoti, 
jis buvo ką tik nusiskutęs. Tamsus kostiumas - be mažiausios 
raukšlelės - nuo krūtinę aptempusios liemenės iki kelnių, krin- 
tančių ant bato tiksliai ten, kur reikia. 

— Labas rytas, Toni. 

Klerė pasijuto išmušta iš vėžių. Tokio Kasidžio ji nepažįsta. Tai 
ne tas Kasidis, kuris švelniai ir aistringai su ja mylėjosi, šnibždė- 
jo į ausį meilės kupinus žodžius, kaip niekas iki šiol suvirpinda- 
mas jos kūno ir sielos stygas. Šitas Kasidis jai svetimas. 

— Labas rytas, Klere. 

Vis dėlto balsas jo. Ir gražus jo veidas - jai toks brangus ir 
mylimas. Turbūt iš vėžių ją išmušė nepriekaištingas kostiu- 
mas. Oficialus drabužis akimirksniu pavertė jį priešu. 

— Labas rytas, pone Kasidi, - kimiu balsu atsakė Klerė. 

— Gal prieš mums pradedant kuris nors norėtumėte kavos? 

— Kokia čia dar kava? - atrėžė Krauderis. - Kas čia dedasi? Ir, 
beje, ar čia neturėtų dalyvauti Glenas? 

— Jis kai kuo užsiėmęs. Paaiškinsiu vėliau. - Kasidis ėjo tie- 
siai prie reikalo: - Klerės prisipažinimas melagingas. Ne ji nu- 
žudė Džeksoną Vaildą. 

— Viešpatie su viešpačiukais! - pratrūko Krauderis. - Vos prieš 
minutę iki tau čia įvirstant ji man prisipažino nužudžiusi. 

— Ji meluoja. - Kasidis žvilgtelėjo į Klerę ir jo veidu nuvilnijo 
šypsnys. - Turi ji tokią ydą. 

— Ji juk sveiko proto ir puikiai suvokia ką daranti. Kurių galų 
jai prisipažinti dėl nusikaltimo, kurio nepadarė? 

— Kad kai ką apsaugotų nuo teisėsaugos persekiojimo. 


— Netiesa! - sušuko Klerė. 

— Ji sako, kad netiesa, - atkartojo Krauderis. 

— Kantrybės, Krauderi, - paprašė Kasidis. - Duokit man 
penketą minučių. 

— Skaičiuoju laiką. 

— Praeitą naktį aš paprašiau Klerę atkurti nusikaltimo eigą. 

— Be advokato? O varge! - Krauderis užsidengė veidą ran- 
komis. 

— Patylėkit ir išklausykit, - Kasidis nekantravo. - Klerė advo- 
kato atsisakė, bet dabar jau nesvarbu. Ji Vaildo nenužudė. Jos 
ten nė nebuvo. 

— Turi galvoj nusikaltimo vietą? 

— Taip. Nusikaltimo vietą. - Kasidis iš vidinės švarko kišenės 
išsitraukė kažkokį popierių ir padavė Klerei. 

— Perskaitykit pabrauktą vietą. 

— Kas ten? - paklausė Krauderis. 

— Mūsų pranešimas spaudai, kurį padarėme rytą po žmog- 
žudystės. 

Klerė įbedė akis į pabrauktas eilutes. Tai buvo nusikaltimo 
vietos aprašymas. 

— Nieko nesuprantu. 

— Aš čia sąmoningai kai ką nurodžiau neteisingai, - aiškino 
Kasidis. - Tyčia pakišau išgalvotas aplinkybes, kad atsijotume 
prietrankas ir nuolatinius mėgėjus prisipažinti tai, ko jie ne- 
padarę, o tokių atsiranda po kiekvienos sensacingos žmogžu- 
dystės. 

Klerės širdis pašėlusiai daužėsi. Ji dar kartą perskaitė pa- 
brauktas eilutes, karštligiškai ieškodama kokios detalės, kuri 
galėjo būti spąstai. 

Kasidis palinko virš Klerės ir tyliai pasakė: 

— Prisimindama žmogžudystės sceną vakar naktį, jūs beveik 
žodis žodin pakartojote tai, kas rašoma čia, Klere. Jūsų pami- 
nėtos aplinkybės - iš laikraščio ir tikrų žmogžudystės aplinky- 
bių neatitinka. 

— Aš ten buvau ir jį nužudžiau. 

— Jeigu buvot, pasakykit, kas čia laužta iš piršto, - nenusi- 
leido Kasidis. 

— Aš... 

— Negalit, ar ne? 

— Ne... galiu. - Klerė blaškėsi, aklai ieškodama išeities. - Juk 
negaliu prisiminti visų smulkmenų. 

— O vakar naktį prisiminėte kuo puikiausiai. 

— Jūs bandote mane supainioti. 

— Aš irgi tavęs nesuprantu, Kasidi, - piktinosi Krauderis. — 
Jeigu ji sako, kad nužudė, vadinasi, nužudė. 

— Jums tiesiog rūpi šią bylą kuo greičiau baigti! - šaukė Ka- 
sidis. 

— O tau —-ir toliau miegoti su panele Loran. 

- Velniai rautų, Toni! 

— Tada paneik! 

— Negaliu, o ir nenoriu. Koks skirtumas, miegu aš su ja ar 
ne? Negi ryšitės įkišti ją į kalėjimą iki gyvos galvos už nusikal- 
timą, kurio ji nepadarė? 

Klausimas privertė Krauderį nutilti, bet jis vis tiek niršo. Ka- 
sidis priklaupė prie Klerės ir suėmė delnais jos rankas. 

— Klere, vakar sakei, kad stovėdama prie Vaildo lovos ant 
naktinio stalelio pamatei Bibliją, o ant jos - laikrodį. Dar sakei, 
kad nuo tokio simboliškumo tau akyse aptemo. 

— Palaukit! Ten buvo ne roleksas. Kažkoks brangus laikrodis, 
bet gal ir ne roleksas. Aš niekad per daug nekreipiau dėmesio 
į prekių ženklus. Sakydama roleksas, turėjau galvoj aukštą lai- 
krodžio klasę apskritai. Na, o perskaičius laikraštyje apie rolek- 
są, man, galimas daiktas, įstrigo atmintyje, kad kaip tik toks 
laikrodis ten ir buvo. 

— Taigi dabar tu tvirtini, kad ant Biblijos gulėjo ne roleksas? 

— Man galėjo pasirodyti, kad roleksas. 

Kasidžio veide nušvito gudri šypsena. 

— Ten išties buvo jis, tik nebuvo Biblijos. 

Iš Klerės lūpų išsiveržė vos girdimas šūksnis. Krauderis kaž- 


ką murmėjo sau po nosimi. 

Kasidis pasilenkė dar arčiau. 

— Klere, tu juk Džeksono Vaildo nenužudei, tiesa? Iki vaka- 
rykščios dienos turėjai daugybę galimybių prisipažinti, bet to 
nepadarei. 

— Bet niekada tiesiai to juk ir neneigiau? Nagi, prisiminkite. 
Jūs ne kartą mane kaltinote žmogžudyste, o aš nė karto atvirai 
to nepaneigiau. 

- Iš esmės, taip. Tau būdinga. Taip pat prisiimti kaltę, kad 
apsaugotum tau brangų žmogų. 

— Ne, - Klerė ryžtingai purtė galvą, - Vaildą nužudžiau aš. 

— Prašau manim pasitikėti. Nors kartą, po šimts, patikėk 
manim ir pasakyk tiesą. 

Klausydamasi Kasidžio balso ir žvelgdama jam į akis, Kle- 
rė norėjo tikėti jo nuoširdumu, bet tai, kad jis atstovavo jos 
nekenčiamai sistemai, tuos norus gniuždė. Kasidis priminė jai 
beširdžius socialinius darbuotojus, įsitikinusius, kad žino, kas 
mažajai Klerei Luizai būtų geriausia. Jie irgi prašė, kad ji pati- 
kėtų jais, o patys jėga ją tempė iš tetos Lorelės namų, nekreip- 
dami nė mažiausio dėmesio į mamos maldavimus ir ašaras. 

— Klere, ar tu myli mane? 

Klerės skruostais riedėjo ašaros, bet ji nesiryžo jam atsakyti, 
nes baiminosi, kad prisipažinimas gali tapti dar vienais spąstais. 

— Jeigu nepasitiki, vadinasi, nemyli. Vakar buvai teisi. Ne- 
būčiau galėjęs su tavim mylėtis žinodamas, kad tu žudikė, bet 
aš tikras, kad tu nieko nežudei. Prisiekiu, viskas bus gerai, tik 
dabar turi pasakyti tiesą. 

Žodžiai, kurių jis taip laukė, jau veržte veržėsi iš lūpų, bet 
Klerė bijojo. Pasakiusi tiesą, ji atiduotų savo gyvenimą į jo ran- 
kas. Negana to - ir jai brangaus žmogaus gyvenimą. Juk tie, 
kuriuos tu myli, brangesni už bet kokią tiesą. Likimas tų, ku- 
riuos ji myli, jai svarbesnis už tiesą. Ji negali išduoti artimiau- 
sių Žmonių. 

— Klere, - Kasidis taip stipriai suspaudė jai pirštus, kad tie 
net trakštelėjo. - Pasitikėk manim, - karštai šnibždėjo jai. - Pa- 
sitikėk. Ar tu nužudei Džeksoną Vaildą? 

Klerė stovėjo ant bedugnės krašto, ojis ragino ją šokti į neži- 
nomybę. Jeigu ji myli jį, turi patikėti, kad nesusižeis ir nusileis 
saugiai. Jeigu myli, turi pasitikėti. 

Žvelgdama į mylimą veidą, Klerė žinojo, kad daugiau nebėra 
prasmės apgaudinėti. Ji myli Kasidį. 

— Ne, Kasidi, - ištarė lūžtančiu nuo susijaudinimo balsu, - aš 
jo nenužudžiau. 

Didžiulis akmuo nusirito Kasidžiui nuo krūtinės. Išsekęs 
nuo didžiulės įtampos, jis dar žemiau nulenkė galvą, tylomis 
spausdamas delnuose jos rankas. 

Dabar ir Krauderis paklausė: 

— Panele Loran, kodėl prisipažinote nužudžiusi, jeigu iš ti- 
krųjų to nepadarėte? 

Kasidis kilstelėjo galvą. 

— Ji taip bandė apsaugoti motiną. 

— Ne! - Klerė pažvelgė į Kasidį plačiai iš nuostabos atmerk- 
tomis akimis, - Juk žadėjote, kad... 

— Viskas bus gerai, Klere, - ramino glostydamas jai skruos- 
tą. - Bet pirmiausia turiu papasakoti Toniui viską, ką vakar iš- 
girdau iš tavęs. 

Klerė padvejojo, paskui linktelėjo. Kasidis pasisuko į Krau- 
derį ir be užuolankų išrėžė: 

— Džeksonas Vaildas buvo Klerės tėvas. 

Priblokštas ir amo netekęs Krauderis pritilo ir atidžiai iš- 
klausė istoriją apie gatvės pamokslininką Džeką Kolinzą, ku- 
ris pirma Merę Ketriną suvedžiojo, o paskui be jokių skrupu- 
lų ją metė. 

— Tyrimui įsibėgėjus, Klerė ėmė įtarti, kad Merė Ketrina są- 
monės prašviesėjimo akimirką Vaildą atpažino ir nusprendė jį 
nužudyti. Jos nerimas dar sustiprėjo, kai nustatėme, kad nu- 
žudymo įrankis - Jasminos trisdešimt aštunto kalibro revol- 
veris. Merė Ketrina turėjo galimybę jį paimti. Ji kartais slap- 
čia skolinasi svetimus daiktus, bet paskui grąžina į vietą. - Ir 
Kasidis papasakojo Krauderiui nutikimą su parkeriu „Rozša- 
rone“. - Na, o vakar Klerė, išsigandusi, kad aš pridėsiu du prie 

dviejų, kaip pati jau buvo padariusi, nusprendė kuo greičiau 
prisipažinti ir taip nukreipti mane klaidinga linkme. 

Krauderis giliai atsiduso ir atsilošė krėsle. Suraukęs anta- 
kius, jis nenuleido nuo Klerės skvarbaus žvilgsnio. 

— Ar Kasidžio prielaida teisinga? 

Klerė žvilgtelėjo į Kasidį - jis pritariamai linktelėjo. Šįkart 
patikėti juo buvo lengviau. Ji ištiesė jam ranką, ir jis tvirtai ją 
suspaudė. 

— Taip, pone Krauderi, - tyliai pripažino Klerė. - Iškart po 
Vaildo nužudymo Jasmina man užsiminė, kad buvo dingęs jos 
revolveris, bet vėliau paslaptingai atsiradęs. Tada man pirmą 
kartą toptelėjo, kad jį galėjo paimti mama. Pasinaudoti juo ir 
paskui grąžinti į vietą. Juk tą naktį ji buvo „Fermonto viešbu- 
tyje, be to, gyvai domėjosi viskuo, ką rašė ir rodė apie Džekso- 
no Vaildo nužudymą. 

— Bet jūs šiomis savo mintimis su Kasidžiu nesidalijote. 

— Ne. Ir kaskart, kai Arielė Vaild užsimindavo apie mamą, 
mane apimdavo vis didesnė panika. Bijojau, jog kas nors, ypač 
ponas Kasidis, išsiaiškins, kad Džeksonas Vaildas buvo seniai 
pradingęs jos mylimasis, ir nužudymo motyvas būtų akivaiz- 
dus. Jau ketinau paduoti ponią Vaild į teismą, bet advokatas 
man patarė nesibylinėti, nes taip neva tik dar daugiau alyvos 
įpilčiau į ugnį ir patraukčiau į save dėmesį. O šito bet kokia 
kaina norėjau išvengti. 

— Jus būtų galima apkaltinti trukdymu teisingumui. 

— Buvau pasiryžusi mamą ginti, kad ir savo gyvybės kaina. 
Visuomenei ji nekelia jokio pavojaus, pone Krauderi. Ir nesiruo- 
šiu jos smerkti už tai, kad Džekui Kolinzui pagaliau atkeršijo. “ 

— Manėt, Kasidžiui nusibos, jis numos į viską ranka, tyrimas 
bus nutrauktas, o nusikaltimas taip ir liks neišnarpliotas. 

— Taip, to tikėjausi. 

— Ojeigu būtume apkaltinę kokį kitą žmogų? 

— To negalėjo būti. Jūs neturėjote jokių įrodymų. 

— Matau, jūs kruopščiai viską apgalvojote, - pripažino Krau- 


deris, savaip Klere žavėdamasis. 

— Viską, išskyrus vieną dalyką. Negalėjau numatyti, kad Jas- 
minos ginklas vėl iššaus. - Klerė palietė apyrankę, puošiančią 
jos riešą. - Kai Kasidis pranešė man, kad Vaildas buvo nušautas 
iš to paties ginklo, norėdama nukreipti įtarimus nuo mamos 
nusprendžiau prisipažinti. - Klerė akimis meldė Kasidį padė- 
ti. - Jos negalima laikyti atsakinga. Ji nė nesuvokia padariusi 
ką nors nusikalstama. Kaip vaikas, užmušęs jam labai skau- 
džiai įgėlusį skorpioną. Greičiausiai ji nė neprisimena, kad... 

— Klere, tau dėl Merės Ketrinos nerimauti nereikia, - įsiter- 
pė Kasidis. - Ji Vaildo nenužudė. 

Ryžtingas Kasidžio pareiškimas padarė įspūdį. 

— Iš kur žinai? - paklausė Krauderis. 

— Vaildą nušovė Alisteris Petris. 


Trisdešimt tročias skyrius 


- Dievai, jau darosi juokinga. 

Belė Petri, klodama lovą, klausiamai pažvelgė į vyrą. 

— Kas čia tau juokinga? 

Petris jautė nenumaldomą norą apšlapinti kilimą, trenkti 
etažerę su krištolo dirbiniais į grindis arba čiupti žmoną už 
gerklės ir pasmaugti, kad ši išleistų paskutinį kvapą. Padary- 
ti ką nors drastiška, sugriauti, sunaikinti - kad tik nereikėtų 
kęsti paniekos, kurią Belė pastaruoju metu taip atvirai jam 
rodė. 

— Man nusibodo miegoti svečių kambaryje, Bele, - Alisteris 
niršo. - Kiek dar būsiu pasmerktas šiam santuokiniam boi- 
kotui? Juk pripažinau savo kaltę! Kada, po perkūnais, galėsiu 
grįžti į lovą? 

— Nešauk. Vaikai išgirs. 

Alisteris prišoko prie žmonos, ištraukė jai iš rankų pagalvę ir 
šiurkščiai sugriebė už pečių. 

- Atsiprašiau gal tūkstantį kartų. Ko dar iš manęs nori? 

— Noriu, kad paleistum, - žodžiai ir šaltas Belės akių žvilgs- 
nis smigo kaip aštrūs ledo smaigaliai ir kaipmat atvėsino Alis- 
terio įkarštį. Jis paleido žmoną ir žengtelėjo atgal. - Atleisk, 
Bele. Šis mėnuo man buvo košmariškas. 

— Nieko nuostabaus. Kai tavo meilužė dukrai matant išsitaš- 
kė smegenis, tikrai galėjo atsirasti viena kita raukšlelė. 

— O varge! Ar kada baigsi mane kankinti? 

Alisteris jau nežinia kiek kartų atsiprašė už romaną su Jas- 
mina ir siaubingą jo pabaigą, bet jam nepavyko pramušti pa- 
niekos šarvo, kuriuo nuo jo dangstėsi Belė. Neilgai trukusi 
santuokinė ramybė, kai jis nutraukė santykius su Jasmina, dėl 
skandalingos jos savižudybės vėl buvo sugriauta. Lyg to būtų 
negana, paaiškėjo, kad Vaildas nužudytas iš Jasminos revol- 
verio, ir Alisterį apėmė tokia panika, kad jis atsidavė žmonos 
malonei melsdamas padėti. 

— Aš padariau viską, ko reikalavai. Prisipažinau dėl roma- 
no su Jasmina Toniui Krauderiui ir tam bjauriam tipui Kasi- 
džiui. - Šį prisiminus Petrio akys net patamsėjo iš pykčio. - Jei 
tik bus mano galioje, matys prokuroro kėdę kaip savo ausis. 
Įžūlus šunsnukis. Kad būtum girdėjusi, kokiu tonu su manim 
kalbėjo. Ir dar drįso pulti mane kumščiais. 

Bet vyro skundai Belės nė kiek nesugraudino. 

— Gerai, sutinku, prisiviriau košės. Reikėjo užkirsti kelią 
Kasidžio tyrimui, kol mano santykiai su Jasmina dar nebuvo 
iškilę į viešumą. Man teko paprašyti Krauderio paslaugos. Ma- 
nai, smagu buvo ten stovėti prieš juos nusmauktomis kelnė- 
mis? Bet aš paklausiau tavo patarimo ir dabar matau, kad jis 
buvo išmintingas. Krauderis liepė Kasidžiui nedelsiant keisti 
tyrimo kryptį, ir po dienos kitos niekas Jasminos savižudybės 
nebeprisimins, nes visų dėmesį bus prikaustęs kekšiukės Lo- 
ran prisipažinimas. Klausyk, gal jau metas pamiršti tą istoriją? 
Ar galiu grįžti į savo lovą? 

— Tu man nesakei, kad ji juodukė. 

— Ką? 

- Tavo meilužė buvo juodukė. - Belė stovėjo priešais vyrą 
spausdama prie šonų kietus kumščius, šnopuodama iš įniršio 
ir pasišlykštėjimo. - Gana vien to, kad ieškojai lovos malonu- 
mų su kita. O kai pagalvoju, kad mano vaikų tėvas miegojo su... 
Ar bučiavai ją į lūpas? O Dieve! - Bjaurėdamasi ji nusibraukė 
purvą nuo burnos. - Vien nuo tos minties man darosi bloga. 


Tu man šlykštus. Nenoriu tavęs matyti savo lovoje. 

Alisteris nebuvo pratęs gauti pylos kaip koks besismaukan- 
tis dvylikametis. Per akis buvo pažeminimo, kurį vakar patyrė 
apygardos prokuratūroje, todėl kirto atgal: 

— Jeigu išmanytum apie seksą bent pusę tiek kiek Jasmina, 
paskui sijonus nebūčiau lakstęs. Nereikėtų nei juodukių, nei 
baltųjų ar dar kokios spalvos. 

Belė įsisiurbė į jį akimis. Kalbėjo tyliai, bet santūrus jos to- 
nas gąsdino labiau negu riksmas: 

— Pasisaugok, Alisteri. Tu jau ne kartą bjauriai susimovei. 
Gerai dar, kad užteko proto kreiptis pagalbos į mane. Kitaip 
būtum įklimpęs taip giliai, kad nebeišsikapstytum. Tavo laimė, 
turiu galvą ir tu išsisukai beveik be nuostolių. 

Ji nusigręžė ir kažką ištraukė iš komodos stalčiaus. 

— Įdomu būtų žinoti ir apie kitus tavo žygdarbius, dar neiš- 
kilusius viešumon. - Belė it monetą mestelėjo į viršų kažko- 
kį mažą daikčiuką. - Matai? Aš žinau, kad tą dieną, kai buvo 
nužudytas tėvas Vaildas, tu su juo kivirčijaisi. Nors vaidinote 
draugus, tą vakarą po pamokslo jūs rimtai apsižodžiavot. — 
Belė sugavo daikčiuką ir atidžiai jį žiūrinėjo. - Jeigu aš sužino- 
jau apie tavo meilužę, galimas daiktas, Vaildas irgi tave pričiu- 
po. O tau, žinoma, pritrūko protelio ką nors nusisamdyti, kad 
atliktų už tave juodą darbą. Spėju, ryžaisi rūpesčio atsikratyti 
savo jėgomis, bet mudu abu žinome, kad tau trūks plyš reikia 
žmogaus, kuris protingai patartų. 

Alisteris negalėjo atitraukti akių nuo degtukų dėžutės, kurią 
Belė vėl įkišo atgal į komodos stalčių. Ant jos buvo „Fermonto“ 
viešbučio logotipas. 

— Norėčiau klysti, bet, įtariu, tu noriai nusitvėrei mano pa- 
tarimo prisipažinti dėl Jasminos vien todėl, kad esi prisidirbęs 
gerokai rimčiau. Jeigu taip, nepraleisk pro ausis mano perspėji- 
mo. Man jau nusibodo tave dangstyti, Alisteri. Įsidėmėk: jeigu 
ponas Kasidis paklaus manęs dėl tos nakties, teks pripažinti, 
kad ne kartą skambinau į tavo numerį „Doubletree“, bet nie- 
kas ragelio nekėlė. Kad apsisaugočiau ir apsaugočiau vaikus, 
turėsiu jam parodyti ir degtukų dėžutę. - Nuo Belės padvelkė 

arktiniu šalčiu. Ji pagrasino: - Jeigu dar kartą susimausi, su 
tavim išsiskirsiu, ir gausi suktis be mano pinigų. Žlugs ir tavo 
reputacija. O kai mano šeima išdrėbs tave kaip musę iš barščių, 
eisi kaip geras valyti atmatų duobių. Taigi, brangusis, tau ski- 
riamas bandomasis laikotarpis, - jos tonas buvo šleikščiai sal- 
dus. - Viešai gausi vaidinti pavyzdingą, nepriekaištingai dorą 
pilietį ir rūpestingą šeimos galvą. Gali būti, kad ilgainiui tau ir 
pavyks susigrąžinti vietą mano lovoje. Bet kol pati to nepano- 
rėsiu, nė nedrįsk apie tai užsiminti. Man bjauri net mintis, kad 
galėtum mane liesti. Tau viskas aišku, brangusis? 

— Aiškiau nė negali būti, - nutaisęs nerūpestingą toną at- 
sakė Alisteris, - viską supratau. - Ir, trenkęs durimis, išėjo iš 
žmonos kambario. 

Jo savimeilė buvo įžeista. Kam ji reikalinga, toji jos sterili 
meilė? - klausė savęs, grįžęs į svečių kambarį persirengti. Prės- 
ka bejausmė nuoboda. Turbūt net ir su siena būtų smagiau. 

Alisteris mėgaudamasis liejo susikaupusį pyktį. Jam reikėjo 
užmiršti širdyje tūnančią baimę, kuri kaip žiurkė buvo pasiruo- 
šusi pulti jį ir čiupti už gerklės. 

Iliuzijų jis neturėjo. Jeigu vėl Belės nepaklausys, grasini- 
mus dėl skyrybų ji tesės. Be to, jis nė kiek neabejoja: panorė- 
jusi žmona paliktų jį nuogą ir basą. Ji galėtų. Bet labiausiai jis 
baiminosi ne jos valdingo būdo ir apgautai moteriai būdingo 
keršto troškimo. Pagrindiniai žmonos koziriai buvo pinigai ir 
valdžia. 

Belei patiko būti kongresmeno žmona, jai buvo svarbu įtaka 
ir viešas statusas. Velniai rautų! Kai turi tiek pinigų, gali sau 
leisti nusipirkti kad ir teisėją, gubernatorių ar net senatorių. 
Kitaip tariant, Alisterį be vargo rastų kuo pakeisti. O kas, jeigu 
Kasidis to prisipažinimo kabliuko nenurijo? Kas, jeigu iš tikrų- 
jų sugalvos Belę apklausti? 

Nuo tos minties jam pakirto kojas ir sugniaužė krūtinę. Alis- 
teris nusivilko prie nepaklotos lovos, prisėdo ant krašto ir ran- 
komis suspaudė pulsuojančius smilkinius. Belė tvirtai jį laiko 
už gerklės, puikiai suvokdama savo pranašumą. Kalė. 

Ką čia būtų galima padaryti? 

Kol kas — nieko. Telieka laukti. Kelis kartus jis jau buvo per 
žingsnį nuo žlugimo, bet gelbėjo tai, kad Belė kol kas dar jo pu- 
sėje. Tik ar ilgai? Žinoma, tik tol, kol jos visuomeninei padėčiai 
nekils grėsmė. Neduokdie, kad taip nutiktų. 

Taigi Alisteriui liko melstis ir tikėtis, kad melagingas Klerės 
Loran prisipažinimas nebūtų atmestas. 


—-—18- 


Pribloškiantis Kasidžio pareiškimas privertė Krauderį pašokti 
ant kojų. 

— Visai pakvaišai? Prašau man atleisti, panele Loran. 

Šiurkštokas Krauderio tonas Klerei buvo nė motais. Kad ir 
koks jai buvo šokas, akmuo nuo krūtinės nusirito. Jos mama 
neįtariama! Betgi Alisteris Petris? 

- Žinau, sunku patikėti, - pripažino Kasidis, - bet kai iš- 
dėstysiu visus faktus, pamatysite taip pat aiškiai kaip aš, kad 
Džeksoną Vaildą nužudė Petris. 

— Tu negali jo pakęsti, bet paklausyk mano patrimo, Kasi- 
di... - įspėjo Krauderis, - ir neprasidėk su juo. Nejudink mėšlo 
krūvos. 

— Leiskite man išdėstyti faktus, Toni. 

— Turėdamas didžiulę krūvą šlamančiųjų Petris nepaskandi- 
namas it kovinis laivas. 

Kasidis mostelėjo ranka, kad nesutinka. 

— Pinigai - jo žmonos. Žinoma, Petris jais naudojosi, kad su- 
mokėtų Vaildui. 

Krauderis vėl klestelėjo į krėslą. 

— Sumokėtų Vaildui? Nori pasakyti, kad Vaildas jį šantažavo? 

- Štai, žiūrėkite, - Kasidis atkišo viršininkui Vaildo rėmėjų 
sąrašą. - Glenas man davė jį vakar, o netrukus čia kilo baisi 
sumaištis. Klerei prisipažinus, visai apie jį pamiršau ir peržiū- 
rėjau tik šįryt anksti rytą. Bet šis sąrašas tik patvirtino tai, ką 
jau žinau. 

- Šis sąrašas nė velnio neįrodo, - bambėjo Krauderis, - pirš- 
tu rodydamas į paskleistus lapus. 

— Klausykite, Toni. Keli asmenys ir gražus būrys bendrovių 
pervesdavo pinigines aukas Vaildo organizacijai. Glenas jau su- 
rado keletą žmonių, sutinkančių liudyti, kad tie pinigai buvo 
už tylėjimą. 

— Džošua man beveik prisipažino, kad tėvas mainais už nuo- 
dėmių atleidimą ėmė kyšius, - įsiterpė Klerė. 

— Jis ir man tą sakė, - patvirtino Kasidis. - Žiūrėkite, korpo- 
racija „Block Bag and Box“ priklauso Petrio žmonos šeimai. Iš- 
kart po vestuvių Petrį paskyrė korporacijos prezidentu. Ir nors 
pareigos tik nominalios, kas mėnesį jis gauna itin solidžią algą. 
Be to, kaip vadovas, jis puikiai informuotas apie bendrovės 
finansines operacijas ir turi teisę pasirašyti čekius. - Kasidis 
pirštu bedė į spausdintas ataskaitas, išdėliotas ant Krauderio 
stalo. - Kaip manot, Toni, iš kur toks neregėtas „Block Bag 
and Box" dosnumas? Korporacija pervedė Vaildui per šimtą 
tūkstančių dolerių. Ant pirmo penkių tūkstančių čekio perei- 
tų metų data. Nuo tada pinigai buvo pervedami reguliariai, o 
suma kaskart didinama. 

— Negi atliekant apskaitą niekas to neatkapstė? 

— Jeigu kas ir būtų Petrio paklausęs, manau, jis būtų aiški- 
nęs, kad sumos pervestos mokesčiams. Be to, kas drįstų stoti 
prieš korporacijos savininko žentą? 

Krauderis prikando apatinę lūpą. 

— Dėl ko Vaildas galėjo Petrį šantažuoti? Jiedu nuolat vienas 
kitam žarstė pagyras. 

— Tik dėl akių. Jiems abiem buvo naudinga. Spėju, Vaildas 
sužinojo apie Petrio romaną su Jasmina ir pagrasino jį demas- 
kuosiąs. 

— Jasmina man kelis kartus užsiminė, kad Alisteris slapta 
Džeksono Vaildo nekentė ir paprasčiausiai naudojosi juo, kad 
laimėtų daugiau balsų. 

- Petris irgi lengvai galėjo paimti iš Jasminos ginklą, Toni. 
Tarkim, taip ir padarė. Nušovė Vaildą, o vėliau per pasimatymą 
su Jasmina vėl įmetė revolverį į jos rankinę. Neabejoju, buvo ap- 
dairus ir mūvėjo pirštines arba nutrynė savo pirštų atspaudus. 

— O kaip jis pateko į Vaildo numerį? 

— Gal Vaildas laukė Petrio su nauja dovanėle? - ironizavo 
Kasidis. - Todėl Petrio pasirodymas tokiu vėlyvu metu jam ir 
nesukėlė jokių įtarimų. 

— Laukė Petrio nuogas? - paklausė Klerė. 

— Laikraščiai rašė, kad tą popietę jiedu mankštinosi vietos 
sveikatingumo klube. Todėl vargu ar Vaildas būtų varžęsis savo 
nuogumo. - Kasidis pasisuko į Krauderį. - Vakar priėjau štai 
prie šito lango ir mačiau, kaip Petris išėjo iš pastato. Apsauga 
jį palydėjo į baltą automobilį - jo salonas mėlynas. Tai buvo 
kraisleris, Toni. 

Klerė sumetė greičiau negu Krauderis. 

— Turbūt kilimėlis iš to automobilio toks pat kaip mano „Le- 
Baron ', - Klerė jau neslėpė jaudulio. 

— Greičiausiai. Spėju, Petris važiavo tuo automobiliu Vail- 
do nužudymo naktį. Štai iš kur Vaildo miegamajame atsirado 
plaušelių. Jeigu pavyks atlikti plaušelių iš jo mašinos eksperti- 
zę, kertu, jie sutaps su rastais nusikaltimo vietoje. 

Krauderis susimąstęs barbeno pirštais į stalą. 

— Visa tai įdomu, bet įkalčių negana. Ką turi dar? 

— Petris - suktas tipas. Jis sąmoningai šovė į tas vietas, kad 
sudarytų įspūdį, jog Valdą nužudė moteris. 

- Ir suveikė. Nuo pat pirmos dienos tu ieškojai moters. 

— Taip, - niūriai pripažino Kasidis. - Greičiausiai Petris ti- 
kėjosi, kad mūsų pagrindine įtariamąja taps Arielė. Jis gana 
artimai su Vaildais bendravo ir žinojo, kad jų santuoka nebu- 
vo tobula. Galimas daiktas, žinojo ir apie Arielės santykius su 
Džošu. 

— Kojis tada čia vakar buvo atėjęs? 

— Gelbėjo savo kailį. Mūsų tyrimas dėl Jasminos būtų neiš- 
vengiamai užsibaigęs jų santykių paviešinimu, o kartu gal net 
ir kaltinimais jam žmogžudyste. Taigi jis prisipažino dėl mažes- 
nės nuodėmės, ja pridengdamas daug sunkesnį nusikaltimą. 

— Nepamiršk, yra keli liudytojai, kurie patvirtins jo alibi, kad 
tą naktį jis praleido „Doubletree“. 

— Jis ten buvo. Užsiregistravo ir pasistengė, kad jį pamatytų, 
bet kone visą naktį praleido „Fermonte“. 

Krauderis neatrodė įtikintas. 

— Visa tai spėlionės ir netiesioginiai įrodymai, Kasidi. Gyny- 
bos advokatas, o Alisteris turi iš ko nusisamdyti geriausią, teis- 
me sudorotų tave kaip šiltą vilną... nebent tau pavyktų įrodyti, 
kad tą naktį Petris „Fermonte“ buvo. 

— Aš galiu įrodyti. 

— Kaip? 

— Turiu liudytoją. 

Krauderio antakiai šoktelėjo į viršų. 

— Kas jis? 

— Andrė Filipis. 

— Andrė? - nustebo Klerė. 

Kasidis linktelėjo. 

— Vakar naktį jis kelis kartus bandė su manim susisiekti, o 
kai nepavyko, galiausiai sutiko viską papasakoti Glenui, kuris 
nuo tos akimirkos nenuleidžia nuo Filipio akių. Kai tik šįryt 
gavau žinutę, iškart pas juos nuskubėjau. Klerė, manau, jau su- 
prato. Jūs irgi suprasite, Toni, kai susipažinsite su Andrė. Jis 
didžiuojasi diskretiškumu ir itin skrupulingai paiso viešbučio 
svečių privatumo. Jam tai garbės reikalas. Pamenate, kaip at- 
kakliai jis saugojo ir Klerės paslaptį, kol prakalbinau jį gudru- 
mu? Lygiai taip pat tylėjo ir dėl Petrio. Iki šįryt. 

— Kas nutiko, kad jis ryžosi apie Petrį prabilti? 

— Gali būti, kad Jasmina buvo Andrė beveik tokia pat svarbi 
kaip diskretiškumas. 

— Tiesa, - patvirtino Klerė ir papasakojo apie Andrė moti- 
ną ir kuo Jasmina buvo į ją panaši. - Andrė jautėsi įskaudin- 
tas, kad tėvas nepanoro pripažinti ryšio su jo motina, nors ir 
rėmė ją finansiškai. Kelios dienos iki Jasminos savižudybės 
jis man paskambino, nes labai dėl jos nerimavo. Akivaizdu, 
jis prisiminė tragišką motinos likimą ir baiminosi, kad tai ne- 
pasikartotų. 

Kasidis papildė: 

— Andrė žino, kad Jasmina nusižudė dėl Petrio. Kadangi 
Petris nė piršto nepajudino, kad Jasmina nebūtų drabstoma 
purvais ir apie ją skleidžiami bjaurūs prasimanymai, Andrė 
nesijautė įpareigotas ilgiau jo dangstyti. Jis sako galįs prisiek- 
ti motinos kapu, kad tą naktį Petris praleido „Fermonte“ su 
Jasmina. Atvyko prieš vienuoliktą vakare, o išvyko rytą - sep- 
tintą. Arielė dar nebuvo aptikusi vyro kūno, o mes nebuvome 
užblokavę visų durų. Andrė pats iškvietė Jasminai taksi, ir ji 
nuvažiavo į oro uostą, kur sutartu laiku jos laukė Klerė. Kertu, 
kad niekas iš „Doubletree“ personalo, net prisaikdinti, neliu- 
dys matę Petrį savo viešbutyje nuo vienuoliktos vakaro iki sep- 
tintos valandos ryto. 

— Manai, prisiekusieji Andrė patikės? 

— Patikės, - Kasidis atsakė neabejodamas. - O juo labiau pa- 
tikės Bele. 

— Petrio žmona? - Krauderis neslėpė nuostabos. 

— Taip. Nenustebčiau, jeigu ji žino, kad vyras prikišęs nagus 
prie žmogžudystės. Iki šiol Alisterį ji dangstė, bet nemanau, 
kad darys tai ir toliau, jeigu jos vyrui bus pateikti kaltinimai. 

— Pritariu, - tyliai ištarė Klerė, - buvome susitikusios tik 
kelis kartus, ir jau seniai, bet susidariau įspūdį, kad labiau už 
viską ji vertina savo statusą visuomenėje. 

Krauderis vėl prikando apatinę lūpą. 

— Tikriausiai Petris bandys gelbėtis, versdamas kaltę dėl nu- 
žudymo Jasminai. Ji turėjo motyvą, o ir ginklas, iš kurio buvo 
nušautas Vaildas, priklausė jai. Gali būti, kad jis kaltins ir jus, 
panele Loran. 

— Gali, - ironiškai nusišypsojęs sutiko Kasidis. - Vis dėlto 
jam teks aiškintis dėl nakties, kurią praleido „Fermonto' vieš- 
butyje su meiluže. Kitaip tariant, jam galas. Geriausiu atveju 
bus apkaltintas nuslėpęs itin svarbią tyrimui informaciją. — 
Kasidis įsirėmė rankomis į Krauderio stalą. - Aš noriu tą niek- 
šą pričiupti, Toni. Reikia atlikti išsamų tyrimą, bet taip, kad 
Petris nežinotų. Turbūt suka galvą, klausdamas savęs, kodėl 
Klerė prisipažino, ir veikiausiai jau išmąstė, kad ji tai padarė 

siekdama apsaugoti arba Jasminą, arba Merę Ketriną. Šiaip ar 
taip, jis mano dėl žmogžudystės išsisukęs. Tai va - neišsisuks. 
Krauderis atlaikė veriamą Kasidžio žvilgsnį, pažvelgė į Klerę 
ir vėl akimis grįžo prie pavaduotojo. 
- Leidžiu tau veikti, bet turi būti labai atsargus... Žiūrėk, 
kad nė šuo nesulotų. Reikia tą šunsnukį pričiupti. 

Atidariusi duris, Arielė Vaild visa savo poza priminė kirsti pasi- 
ruošusią barškuolę. Bet kad ir kokiais žodžiais ketino užsipulti 
Kasidį, jie sustingo lūpose, kai ji pamatė, su kuo šis atėjo. 

— Maniau, ji jau už grotų. 

— Aš paprašiau poną Kasidį mane čia atsivesti, - prisipažino 
Klerė. - Ar galime užeiti? 

Neslėpdama priešiškumo, Vaildo našlė pasitraukė, leisdama 
jiems įeiti į viešbučio numerį. Nepaaiškinęs priežasties, Kasi- 
dis prieš valandą jai paskambino, esą norįs pasikalbėti akis į 
akį suja ir Džošu. 

Tysantis ant sofos Džošas atrodė nelaimingas, kad vėl turi 
susitikti su pamote. Bet pamatęs svečius iškart pašoko ant 
kojų. Jo klausiamas ir nerimastingas žvilgsnis šokinėjo nuo 
vieno prie kito. 

- Ko laukiam? - Arielė sunėrė rankas ant krūtinės. - Šią po- 
pietę aš labai užsiėmusi. 

— Organizuojate naujus piketus? — pabrėžtinai mandagiai 
paklausė Kasidis. 

— Juk veiksminga, tiesa? Galiausiai privertė ją prisipažinti. 

— Ne aš jūsų vyrą nužudžiau, ponia Vaild. 

— Ką? Jūs miegat su ja, ar ne? - įniršusi Arielė užsipuolė Ka- 
sidį. - Todėlir pasirūpinote, kad jos prisipažinimas būtų atmes- 
tas. Bet palaukit, kai tik sužinos spauda, kitaip užgiedosit. 

— Ponia Vaild, - Klerė kreipėsi ramiai, bet įtaigiai, ir Arielė 
nenorom nutilo. - Prisipažinau, nes maniau, kad taip apsaugo- 
siu mamą. Maniau, kad ji nužudė jūsų vyrą. 

— Kas čia jums šovė į galvą? Juk ji pusprotė. 

Klerė įsitempė kaip styga, bet susivaldė. 

— Taip, mama išties turi psichikos bėdų. Viskas prasidėjo se- 
niai, daugiau kaip prieš trisdešimt metų, kai ji įsimylėjo gatvės 
pamokslininką Džeką Kolinzą, dar vadintą Vaildu Džeku, ki- 
taip - Laukiniu Džeku. Jis suvedžiojo ją, apvogė ir paliko besi- 
laukiančią jo kūdikio. Vaildas Džekas Kolinzas - tai Džeksonas 
Vaildas, o tas kūdikis - aš. 

Arielė kimiai nusikvatojo. 

— Manot, tokiais paistalais patikėsiu? Gal manot... 

— Patylėk, Ariele, - griežtai pamotę sudraudė Džošas, neat- 
plėšdamas nuo Klerės akių. - Aš dar tada... kai buvome susiti- 
kę... kažką pajutau. Jūs - mano netikra sesuo. 

— Taip. Sveikas, Džošai, - šypsodamasi Klerė ištiesė jam ran- 
ką. Džošas paspaudė, vis dar nenuleisdamas nuo Klerės akių. - 
Tikiuosi, atleisi, kad pasiūliusi kyšį tau surengiau išbandymą. 
Patikėk, jo atsisakęs, tikrai manęs nenuvylei. 

— Labai jaudinama scena, mielieji, - pašaipiai įsiterpė Arie- 
lė, - bet aš šitais jūsų paistalais netikiu. 

— Ji nemeluoja, - patikino Džošas. - Prieš vesdamas mano 
mamą, tėtis garsėjo kaip Vaildas Džekas Kolinzas. Kartą girdė- 
jau, kaip senelis jį pavadino tuo vardu, o tėtis pasiuto. 

Dėkinga Klerė lengvai spustelėjo Džošui ranką, o tada vėl 
kreipėsi į Arielę: 

— Aš neketinu viešinti savo giminystės su Džeksonu Vaildu. 
Patikėkite, visai ja nesididžiuoju. Be to, taip atkreipčiau dėmesį 
į mamą, O to dar labiau norėčiau išvengti. 

— Tada ką čia veikiate? 

- Atėjau pasiūlyti jums, kad visam laikui pamirštumėte 
„Prancūzišką šilką“ ir su juo susijusius žmones. 

— Arba?.. 

— Arba atskleisiu pasauliui, koks tikrasis Džeksono Vaildo 
veidas. Esu tikra, nenorėtumėte, kad paaiškėtų, jog amžinatil- 
sį jūsų vyras buvo suvedžiotojas, sukčius, vagis, melagis, pa- 
likdavęs savo vaikus likimo valiai. Kažin ar būtų į naudą jūsų 
klestinčiai organizacijai? 

Arielė tankiai sumirksėjo didžiulėmis mėlynomis akimis. Ji 
išsigando, bet dar neketino to pripažinti. 

— Jūs to neįrodysite. 

— O jūs negalite paneigti. Juk žinote, kad žmonės visada 
linkę tikėti blogais dalykais, ar ne, Ariele? Pati tuo įsitikinote, 
kaskart viešai pildama ant manęs purvą. 

Arielė jau ruošėsi atsikirsti, bet žodžiai įstrigo gerklėje. 

— Nė neabejojau, kad mano argumentai jus įtikins, - kalbėjo 
Klerė. - Manau, bus geriau ir jums, ir mums, jeigu šis reika- 
las bus užmirštas. Man iš Džeksono Vaildo nieko nereikia. Net 
ir jo nekenčiamo vardo. Jeigu leisite man ramiai gyventi, apie 
jūsų vyro juodus darbus niekas nesužinos. O jeigu nenutrauk- 
site šmeižto kampanijos prieš mane ir „Prancūzišką šilką“, man 
teks poziciją jūsų atžvilgiu keisti. - Klerė maloniai nusišypso- 
jo. - Bet aš tikra, kad to neprireiks. - Klerė draugiškai žvilgte- 
lėjo į Džošą. - Likite sveiki. Netrukus susitiksime. 

Klerė pasuko prie durų. Kasidis stabtelėjo ir atsisveikinda- 
mas paleido dar vieną salvę: 

— Aš toliau tirsiu jūsų vyro nužudymo aplinkybes, ponia 
Vaild. Jau turiu naujų įkalčių ir, užtikrinu, artimiausiu metu 
žudikas bus sulaikytas. Na, o kol kas primygtinai patariu jums 
netrukdyt man dirbti. Todėl grįžkite į Našvilį ir sutelkite pa- 
stangas paklydusioms sieloms gelbėti. 

— Norėčiau padėti Džošui siekti muzikanto karjeros. Niujor- 
ke turiu daug pažįstamų ir galiu supažindinti jį su reikalingais 
žmonėmis. Noriu suteikti jam galimybę atskleisti savo gebėji- 
mus, jis visada to troško. 

Tetos Lorelės namo kiemelyje Klerė ir Kasidis apsikabinę 
sėdėjo sūpynėse. Žinia, kad Klerė paneigė prisipažinimą, neva 
ji nužudė Vaildą, aplėkė visą žiniasklaidą. Žurnalistai nėrėsi iš 
kailio, kad išpeštų iš Kasidžio ir Klerės bent po sakinį paaiški- 
nimų. Todėl Krauderis patarė jiems porai dienų kur nors dingti 
ir leisti šį reikalą sutvarkyti jam. 

Krauderis ketino surengti spaudos konferenciją ir pra- 
nešti, kad Klerė Loran melagingai prisipažino siekdama 
apsisaugoti ir apsaugoti savo verslą ir šeimą nuo tolesnių 
persekiojimų. Prokuroras ruošėsi atmesti jos prisipažinimą, 
nes jis buvo padarytas spaudžiant žiniasklaidai ir Džeksono 
Vaildo kongregacijai, taip pat ją buvo paveikęs artimos drau- 
gės ir verslo partnerės Jasminos pasitraukimas iš gyvenimo. 
Krauderis ketino pareikšti, kad bendromis policijos ir pro- 
kuratūros pastangomis pavyko nustatyti faktų, neginčijamai 
liudijančių, kad panelė Loran dėl Džeksono Vaildo nužudy- 
mo nekalta, jie pakreipę tyrimą visiškai nauja vaga. Galimas 
daiktas, tyrimas dėl to užtruks kiek ilgiau, bet Krauderis visų 
pirma buvo politikas. 

Iš prokuratūros Klerė ir Kasidis nuvažiavo į Harietos Jork 
namus pažiūrėti, kaip laikosi Merė Ketrina. Ji buvo laimėjusi 
prieš Harę visas džino partijas ir didžiuodamasi rodė išloštus 
aštuoniasdešimt du centus. 

— Harė išties svetinga šeimininkė, bet kada pagaliau važiuo- 
sime namo, Klere Luiza? 

- Įsivaizduok, kad atostogauji, mama. O namo grįšime po 
kelių dienų. - Klerė ištiesė rankas ir stipriai Merę Ketriną ap- 
kabino. 

- Tu visada buvai nuostabi dukra, - kalbėjo Merė Ketrina, 
glostydama Klerei skruostą. - Kai grįšime namo, iškepsiu tau 
tetos Lorelės pyragą „Prancūziškas šilkas . Ar mėgstate šokola- 
dinius pyragus, pone Kasidi? 

— Dievinu. 

Merės Ketrinos veidas nušvito iš džiaugsmo. 

— Tada būtinai jį iškepsime ir pakviesime jus kartu papuo- 
tauti. 

— Aš mielai. Ačiū už kvietimą. 

Padėjusi galvą Kasidžiui ant peties, Klerė mėgavosi likimo 
jiems dovanota jaukios ramumos valandėle. Ant kiek apšiuru- 
sių pagalvėlių buvo užmesta skiautinė antklodė, gailiai girgž- 
dėjo surūdijusios spyruoklės, bet Klerė dar niekada nesijautė 

tokia laiminga, kaip sūpuodamasi ant senų sūpynių su myli- 
muoju. 

— Vadinasi, dabar Džošą priglausi po sparneliu? - linksmai 
paklausė Kasidis. 

— Apie ką tu? 

— Tavo gera širdis, Klere. Tau vis reikia ką nors globoti ir rū- 
pintis dėl svetimų bėdų kaip dėl savų. Merės Ketrinos, iš dalies 
Andrė, Jasminos... 

— Tik ne Jasminos. Tai jos dėka atsistojau ant kojų. 

— Gal tik iš pradžių, bet iš judviejų stipresnė buvai tu, Klere. 
Tu buvai „Prancūziško šilko varomoji ir kūrybingoji jėga. Tik 
dėl tavo verslininkės nuovokos pavyko sukurti tokį veiksmin- 
gą jūsų prekių pardavimo modelį. Žinoma, jos garsus vardas 
padėjo tau prasimušti, bet laikui bėgant ne Jasmina „Prancū- 
ziškam šilkui“, o atvirkščiai - „Prancūziškas šilkas“ darėsi jai 
vis reikalingesnis. 

Širdies gilumoje Klerė jautė, kad jis teisus, bet jai atrodė, jog 
pritarusi Kasidžiui išduotų draugę. 

— Man jos trūks. Kartais pamirštu ir stengiuosi prisiminti, 
kada ji turėtų atskristi iš Niujorko, tik paskui suvokiu, kad nie- 
kada nebeatskris. 

— Tai visiškai suprantama. Kad susitaikytum su netektimi, 
reikia laiko. 

- Ilgo laiko. 

Stojusią tylą trikdė tik sūpynių girgždesys. Galiausiai ją nu- 
traukė Kasidis: 

— O kaip aš? 

Klerė kilstelėjo galvą ir klausiamai pažvelgė į jį. 

— Tu? O ką? 

— Ar ir mane priglausi po sparneliu? 

- Nežinau, - žaismingai atsakė Klerė. - Dar vieno globotinio 
man tikrai nereikia. Ir ką su tavim daryčiau? 

— Galėtum man aprodyti Senąjį kvartalą, kurį taip myli ir su 
kuriuo tave sieja dvasinis ryšys. Pamokytum prancūzų kalbos. 
Pasakotum apie naujus sumanymus dėl katalogo, aptartume 

įdomesnes bylas, klausytumeisi mano bambėjimo, vaikščiotu- 
me į ledainę, bučiuotumės prie žmonių... 

— Kitaip tariant, nori, kad būčiau tavo draugė ir meilužė. 

— Kaip tik šito. 

Jiedu bučiavosi, gaubiami aksominių vakaro sutemų. Neto- 
liese vienišas saksofonas vinguriavo nostalgišką bliuzo melo- 
diją. Iš kaimynų namo sklido su saldžiosiomis kajeno papriko- 
mis troškinamos filė kvapas. Oras buvo persunktas svaigaus 
aromato. 

Kasidis prasegė Klerės kostiumėlio švarkelį ir savininkiškai 
uždėjo ranką jai ant krūties. Jų bučiniai darėsi vis aistringesni. 
Pasisukusi į jį, Klerė keliu pasitrynė į jo kelnių užtrauktuką, o 
Kasidis su jauduliu ir meile ištarė jos vardą. 

Kai jie stabtelėjo, kad atgautų kvapą, Kasidis pratrūko: 

— Tu - nuostabi moteris, Klere Luiza Loran. Velnioniškai in- 
triguojanti ir paslaptinga. 

— Jau nebe, Kasidi. - Klerė suėmė jo veidą delnais. - Tu jau 
žinai visas mano paslaptis. Viską. Tikiuosi, dabar supranti 
mane ir nebeteisi už tai, kad tiek tau melavau. Neturėjau kitos 
išeities. Turėjau bet kokia kaina apsaugoti mamą, kad jai ne- 
tektų vėl kentėti. 

Kasidžio veidu šmėstelėjo šešėlis, jo ryžtinga ir net niūroka 
išraiška Klerei savotiškai net patiko. 

— Man dar neteko sutikti moters, o ir vyro... žmogaus, ge- 
bančio taip pasiaukojamai mylėti. Žinau, tikra meilė tokia 
ir turi būti, bet anksčiau maniau, kad tai tik nepasiekiamas 
idealas. Dabar man rūpi, ar ir aš galiu tikėtis iš tavęs tokio 
jausmo? 

Klerė švelniai jį pabučiavo. 

— Pamilau tave tą pat akimirką, kai pamačiau, Kasidi. Bijojau 
tavęs ir kaip sistemos atstovui jaučiau net panieką, bet vis tiek 
mylėjau. 

— Žvaigždžių iš dangaus tau pasiūlyti negaliu, - prisipažino 
jis liūdnai. - Turiu galvoj, nesu toks turtingas kaip tu. Aš myliu 
savo darbą, jį išmanau, bet verslininko gyslelės neturiu. Tai- 

gi kol turiu valdišką postą, mano pajamos bus plikas atlygini- 
mas. - Susižavėjimo kupinomis akimis rydamas kiekvieną my- 
limo veido bruoželį, Kasidis sušnibždėjo: - Bet aš myliu tave, 
Klere. Prisiekiu Dievu. Ar tekėsi už manęs? 

— Nedora, - dusliai ištarė Klerė, kai jis prigludo jai prie krūti- 
nės, - klausti manęs tokio dalyko silpnumo akimirką. 

— Tai ar tekėsi? 

— Taip. 

Apimti jaudulio, jie skubiai nusimetė drabužius. O kai jų kū- 
nai susiliejo, vakaro garsų simfonija praturtėjo laimingų įsimy- 
lėjėlių atodūsiais. 

Vėl iš toli atskriejo širdį virpinanti saksofono melodija. Kaž- 
kokia Dezirė visus šaukė vakarienės. Kieman įskrido mėlynas 
kėkštas ir nutūpęs ant fontano krašto ėmė malšinti troškulį 
lietaus vandeniu iš balutės. Padvelkė vėjelis, sušlamėjo seno 
mūro sieną apraizgiusios visterijos lapeliai, o išgąsdintas cha- 
meleonas šmurkštelėjo į slėptuvę. 

Ritmiškas sūpynių girgždesys tolydžio intensyvėjo, vakaro 
tylą sutrikdė aistringas atodūsis. Tada viskas nuščiuvo ir įsi- 
viešpatavo ramybė. 


Padėka 


I sšsanųs romaną „Prancūziškas šilkas, kreipiausi pagalbos 
į kelis žmones, jie noriai ir nuoširdžiai dalijosi su manim savo 
žiniomis, laiku ir patirtimi. Nuoširdžiai dėkoju ponui Johnui 
DeMersui iš „Fermonto“ ir ponui Jerry Jensenui iš „Ponšart- 
reno' viešbučių Naujajame Orleane. Nebūčiau šios knygos pa- 
rašiusi ir be Naujojo Orleano apygardos prokuratūros talkos. 
Norėčiau padėkoti prokurorui Harry Connickui, maloniai lei- 
dusiam pasinaudoti jo darbuotojų, ypač jo pavaduotojo Timo- 
thy McElroy, kontrolės skyriaus vadovo, patarimais. 

Nuoširdžiai dėkoju Metsy Hingle, mieste ji veikiausiai pažįs- 
ta visus. Jeigu ne ji, daugelis durų man būtų buvusios uždary- 
tos. Širdingai dėkoju Jeanui ir Jeanne Wilsonams, geriausiems 
vadovams ir vairuotojams. Jie nuveždavo mane visur, kur tik 
panorėdavau, ir suteikė man galybę vertingų žinių. Ir Mery 
Adams praturtino mano patirtį. 


Be galo tolerantiška buvo mano draugė ir padėjėja Becky Hig- 
gins, jai savo kailiu teko patirti, kas yra valdinga viršininkė, — 


ačiū tau. 


Ir, žinoma, mane pakerėjo Naujasis Orleanas, kupinas misti- 
kos ir kerų miestas, intriguojantis ir neišsenkantis įkvėpimo 
šaltinis. 

Alibi 

Aukščiausios klasės detektyvas, parašytas pui- 
kiu, patraukliu stiliumi. Žmogžudystė, įtampa, 
intrigos, korupcija... Rašytoja sukuria ir įtiki- 
namą psichologinį portretą žmogaus, kuris turi 
pasirinkti: aistra ar sąžinė? 

Bo žodžių 


Žmogžudys Karlas Herboldas pabėga iš Take- 
rio kalėjimo ir pasuka Teksaso kryptimi. Kla- 
Jūnas Džekas Sojeris, su kuriuo Karlą sieja 
lemtingi praeities įvykiai, taip pat atvyksta 

į Teksasą ir įsidarbina galvijų fermoje. Čia su 
uošviu ir penkerių metų sūneliu Deividu gyvena 
kurčia našlė Ana Korbet, ir čia Karlas sumanęs 
iškrėsti dar vieną niekšystę. 

Ar pavyks Džekui prakalbinti „nekalbančią“ Aną 
ir ją su sūneliu išgelbėti nuo didelės nelaimės? 


Davydas 


Detektyvinių trilerių meistrė Sandra 
Brown pasirūpino, kad meilės, neapy- 
kantos ir pavydo pinklėse kvapą gniau- 
žiančios atomazgos skaitytojas karštli- 
giškai ieškotų iki paskutinių šio romano 
puslapių... 


| 


ousikeitimas 


Knyga, atskleidžianti galingą, beveik 
mistinį ryšį tarp dvynių. Ryšį, kuris 
nenutrūksta po vienos iš dvynių mirties 
ir kuris įkvepia gyvą likusią seserį nueiti 
beveik neįmanomą kelią, kad surastų 
sesers žudikus ir atkeršytų jiems. 

Užgavėnės 
„Įtemptas, puikus, nenutrūkstantis pasa- 
kojimas, kupinas siužeto vingių ir posūkių, 
jaudinantis ir baisus kaip pelkės, ištvirkęs 
ir dekadentiškas kaip Prancūzų kvartalas 
Užgavėnių karnavalo įkarštyje. Puota, 
kurios neįmanoma praleisti.“ 

Book Page 

Dar vienas visame pasaulyje pamėgtos 
įtempto siužeto istorijų meistrės detek- 
tyvinis trileris, kuriame susipina šiurpių 
nusikaltimų tyrimas, nevaržoma aistra ir 
auganti įtampa. 


VIKI DU 


Mirtinos paslaptys 


„Brown talentas papasakoti istoriją be galo 
retas net tarp populiariausių rašytojų.“ 
Toronto Sun 
„Brown jėga - kurti erotizmu pagardintus 
siužetus, verčiančius skaitytojus nepabaigia- 
mai spėlioti.“ 
Library Journal 

Nošvarus Žaidimas 


Intriguojanti ir kupina netikėtų peripetijų 
detektyvinė istorija apie manijas ir jų pada- 
rinius. Susikompromitavusi futbolo žvaigždė 
prarado viską, nes žaidė ne pagal taisykles. 
Dabar jo ateitį ir gyvybę lemia paskutinis 
ėjimas, o laikas baigiasi... 

Šarada Sveika, tamsa 


Po širdies persodinimo operacijos televizijos Dėmesį prikaustanti istorija apie moterį, 
serialų žvaigždė Keitė Delani persikelia į bėgančią nuo praeities šmėklų, tačiau dėl 
Teksasą vesti kartą per savaitę transliuo- neatsargiai suteikto patarimo įsipainio- 
jamos laidos ir netrukus sužino, jog kažkas jančią į pavojingą istoriją ir įkliūvančią į 
persekioja ir žudo visus, kuriems buvo perso- dar kraupesnį košmarą, keliantį grėsmę 
dinta širdis tą pačią dieną kaip ir jai. Moteris ir jos ateičiai. 


kreipiasi į detektyvinių romanų rašytoją, kad 
šis padėtų rasti žudiką... 

ovetimas veidas Spąslai 

Po lėktuvo katastrofos smarkiai sužalota Eiverė Dėmesį prikaustančio trilerio centre - 
per klaidą palaikoma žuvusia kandidato į Senatą samdomo žudiko ir jį persekiojančio 
žmona Kerole. Plastikos chirurgas sudarkytą policininko kova bei mirtį sėjančios ais- 
moters veidą pakeičia Kerolės veidu. Negana to, tros istorija. 


gulėdama ligoninėje Eiverė sužino, kad kažkas iš 
būsirno senatoriaus artimųjų planuoja jį nužudy- 
ti. Bandydama išgelbėti vyrui, kurį spėjo pamilti, 
gyvybę, Eiverė turės gyventi kitos moters gyveni- 
mą. Ir rizikuoti savuoju... 

Rikošotas 


Detektyvas seržantas Dankanas Hačeris 
vidury nakties iškviečiamas į teisėjo Kato 
Leirdo namus tirti žmogžudystės. Iš pirmo 
žvilgsnio viskas atrodo paprasta: Eliza, 
gražuolė teisėjo žmona, gindarmnasi nušovė 
įsilaužėlį. Tačiau Dankanui Elizos pasako- 
jimas sukelia įtarimų... 

Dūmų uždanga 


„Dūmų uždanga“ - kone pats ugningiau- 
sias, itin įtempto siužeto Sandros Brown 
detektyvinis trileris. Tai pasakojimas apie 
įžūlų sąmokslą ir apie tuos, kurie išdrįsta 
Jį atskleisti. 


Draugai pasirodo esantys priešai, didvyriai 
virsta nusikaltėliais ir tenka pripažinti, 
kad visiškai pasitikėti negalima niekuo... 


Išskirtinis interviu 

Šalies prezidento žmonai pasidalijus įtarimais, 
kad jos kūdikis galbūt nužudytas, televizijos 
žurnalistė Berė Treivis ryžtasi išsiaiškinti tiesą. 
Pagalbos ji kreipiasi į buvusį prezidento patarė- 
ją Grėjų Bondurantą. Jau per pirmą pasimaty- 
mą ji sužino daug naudingos informacijos ir... 
pasiduoda jo kerams. Ar padedama Grėjaus ir 
bičiulio žurnalisto Berė išgelbės pirmąją šalies 
ponią ir paviešins prezidento paslaptis? 


ytll|l)hh) bibkb 


Vpalinga Kliento 


Jaudinantis ir intriguojantis pasakojimas 
apie maniją ir žmogžudystę, trapius 
mylimųjų santykius ir dar vieną jiems 
suteiktą galimybę. 


Brown, Sandra 
Br291 Prancūziškas šilkas : [romanas] / Sandra Brown ; iš anglų kalbos 
vertė Džilda Jansonaitė. - Vilnius : Alma littera, 2012. - 464 p. 


ISBN 978-609-01-0692-1 


Televizijos pamokslininkas Džeksonas Vaildas, paskelbęs karą porno- 
grafijai, negailestingai persekioja Klerės Loran madingo apatinio trikotažo 
bendrovę „Prancūziškas šilkas“. Kai Vaildas randamas nužudytas viename 
Naujojo Orleano viešbučių, Klerė tampa pagrindine įtariamąja. Tyrimui 
įsibėgėjus, įtarimų neišvengia ir pakrikusios psichikos jos motina, ir verslo 
partnerė - įspūdinga gražuolė manekenė Jasmina; įtariama ir Vaildo žmona, 
ir jo sūnus, aktyvūs Vaildo kongregacijos nariai. Karštis mieste darosi nepa- 
keliamas, kaip ir įtampa tarp Klerės ir prokuroro pavaduotojo Kasidžio... 

Sandra Brown 

(Sandra Braun, g. 1948 m.) 

JAV rašytoja, detektyvinių trilerių autorė, parašė daugiau kaip 
60 knygų. Jos išverstos į daugiau kaip 30 kalbų, Lietuvių 
skaitytojams gerai žinomi jos romanai „Alibi“, „Pavydas“, 
„Baltasis karštis“, „Šalčio faktorius“, „Sveika, tamsa“, 
„Susikeitimas“, „Spąstai“, „Svetimas veidas“, „Mirtinos 
paslaptys“, „Nešvarus žaidimas“, „Rikošetas“, „Šarada“, 
„Išskirtinis interviu“, „Dūmų uždanga“, „Aklavietė“, 

„Be žodžių“, „Liudytoja“. Daugelis S. Brown romanų yra 
skaitomiausių knygų sąrašuose, ir visi jos detektyvai, 
pasak USA Today, verčia skaitytoją karštligiškai 

versti puslapį po puslapio iki pat pabaigos. 


Geismas, paslaptys, mįslės ir erotiškos prancūziško šilko 
pagundos... 


Paslaptinga gražuolė Klerė Loran daug ir sunkiai dirbo, kol jos 
išskirtinio apatinio trikotažo bendrovė „Prancūziškas šilkas“ 
išgarsėjo. Tačiau moters džiaugsmą temdo nuolatiniai fanatiško 
televizijos pamokslininko Džeksono Vaildo, paskelbusio karą 
pornografijai, išpuoliai. 

Kai Džeksonas Vaildas nužudomas, Klerė tampa pagrindine 
įtariamąja, Ji gali prarasti viską - net gyvybę. Padėtį dar labiau 
komplikuoja jos elgesys per tyrimą. 

Vis dėlto net matydamas, kad Klerė atkakliai meluoja ir 
save klampina, prokuroro pavaduotojas Robertas Kasidis 
nejučia pasiduoda šios nuostabios moters pasaulio kerams ir 
nusprendžia žūtbūt ją išgelbėti. Bet nei Kasidžio atsidavimas, 
nei Klerės tikinimai, kad ne ji nužudė visiems įgrisusį 
pamokslininką, jos negelbsti. Lieka vienintelis kelias - atskleisti 


sukrečiančią tiesą, kurią Klerė buvo prisiekusi nusinešti į kapą... 

Tapkite Knygų klubo nariu! 

- Nemokamas knygų katalogas kiekvieną ketvirtį 
- Naujausios ir populiariausios knygos 

- Ypatingi pasiūlymai 

— Knygų pristatymas į namus, darbovietę ar paštą 

